
CUVÂNT ÎNAINTE 


în vremile acestea de lupte şi de masacrări înfricoşătoare, în 
grelele încercări şi refugieri, când parcă balaurul apocaliptic s-a 
încolăcit peste tot pământul şi cu otrava lui ucigătoare a mortificat 
sumedenii de suflete, din care pe multe le-a atras în iad din zborul lui 
prin văzduh, pe pământ şi ape; sprijiniţi de milostivul Dumnezeu, am 
săvârşit şi lucrarea defaţă:volumul Vdin „Oglinda Duhovnicească”... 
Rugăm pe Atotţiitorul şi proniatorul Dumnezeu, a-i da acestei 
lucrări, daruri şi puteri îmbelşugate de sus, ca să străbată cu putere, 
rapiditate şi pace multă, în lumea aceasta plină de zbucium, în 
adâncurile fiinţei cititorilor şi ascultătorilor celor scrise într-însa, în 
minţile, cuvintele, lucrările şi activităţile lor, spre mântuirea tuturor 
de oice rele, spre binele obştesc şi slava lui Dumnezeu. 


Cel mai mic între Iereii-Monahi 
Nicodim Măndiţă 
Protosinghel 

MÂNDRIA 

CELE ŞAPTE CAPETE ALE DRACONULUI 

jlfMucaţia cea mai bună, statornică şi folositoare, se face numai 

vlSşi numai prin Cuvântul şi Darul lui Dumnezeu, însoţit de 
felurite exemple bune, care capacitează cu succes pe toţi oamenii, 
mari şi mici, care sunt sadul lui Dumnezeu (a). De o astfel de educaţie 
iluminată şi împuternicitoare avem absolută trebuinţă toţi Creştinii, 
care avem a duce o luptă foarte grea, pe viaţă şi pe moarte, cu balaurul 
infernal, şarpele cel vechi, draconul cel cu şapte capete vărsătoare de 
otravă infernală ucigătoare de suflete. 

Sfântul Apostol şi Evanghelist Ioan, pe lângă alte multe descoperiri 
minunate, în cartea Apocalipsului, ne istoriseşte şi aceasta: „Semn 
mare s-a arătat în cer. O femeie îmbrăcată cu soarele, avea luna sub 
picioarele ei şi o cunună de douăsprezece stele. Şi având în pântece 
se chinuia muncindu-se să nască”. Sub chipul acestei femei ni se 
înfăţişează Sfânta Biserică Creştină Ortodoxă universală, îmbrăcată 
cu Soarele Dreptăţii, Lumina lumii, Hristos Dumnezeu, prin învăţătu¬ 
rile Sale, cuvintele Evangheliei, Darurile, Sfinţenia şi Dumnezeirea 
Lui; având sub picioarele ei, argintiile lumini ale Vechiul Testament 
şi cunună din strălucitoarele activităţi şi preţioasele învăţături lumi¬ 
nătoare ale celor 12 Apostoli; care pururea având în pântecele său fii 
şi fiice, strigă, chemând pe toţi oamenii în sânul ei, propovăduindu-le 
Cuvântul lui Dumnezeu, chinuindu-se şi muncindu-se astfel pururea, 
pentru a-i naşte pe cei ce cred, prin baia Botezului şi a pocăinţei, după 
rânduielile Divine, puse intr-insa de Dumnezeu. 

Sfântul Andrei şi Metodie, pe această femeie o înţeleg a fi Sfânta 
Biserică, cu Hristos Soarele îmbrăcată, iar luna sub picioarele ei, soco¬ 
tesc a fi viaţa cea lumească, care se schimbă după asemănarea lunii. 


(a) Ioan 14,1-3 

?SS:casâUa,răspu n dac^iD^căW^,^ 

„ p ohinuie pentru cei ce se nasc prin apa şi prin Duh, pana cana 
închipuie 6 intru dânşii Hristos, după 

ei şi sfărâmau pântecele maieu lor, cu cumplita luptare a 
«St mai vârtos plânge şi boleşte Maica noastră, Sfânta 

"=£“S2siSs 

rup cu hulele, cu ocările şi cu cuvinte barfitoare, 
mnletite cu meşteşug şi muşcă ucizând cu otrava nevindecata de 
aspidă şi de viperă, neaducându-şi aminte de porunca lui Dumnezeu. 
„De va zice rău cineva tatălui său sau maieu sale, cu moarte 

m °Niste ( Scători de gâlceavă ca aceştia, rup haina lui Hnsţos; scopu- 
rile cete cum^e muşcă pântecele maicii sde, vamă bule£«n gre¬ 
le asupra Bisericii turma 

CXii viu* măcar S "^"Sde a-i auzi nici a le răspum 

de împotriva nebuniei lor, pentru ca ma V. ^urăspunde 

cuvintele cele nebune ale lui Irod. Şi Duhul Mant zice. inu p 

r^-Bolaunaostaţinoi 

TI a "Tin P fad "ază SSîi domnul dracilor, diavolul 

(a) Fac . 25 ,22. (b) Leu. 20, 9 . (c) .Antihristica”. (d)Apc. 12, 3-4 

narea), pizma (zavistia), lăcomia, mânia şi lenea, pe care diavolul le 
iubeşte şi foloseşte foarte mult în lume. Cele zece coarne ne arată zece 
hule sau lucrările satanice, cu care el luptă şi îndeamnă lumea pentru 
a răsturna şi călca cele zece porunci Dumnezeieşti, ale iubirii de 
Dumnezeu şi aproapele, după Decalog, precum am arătat până aici. 
Stelele trase cu coada lui din cer şi aruncarea lor pe pământ, sunt 
îngerii trufaşi, răzvrătiţi contra Dumnezeirii şi a tot binele, care sunt 
lepădaţi desăvârşit din cer, în văzduh, pe pământ, în ape şi sub 
pământ în subteranele iadului... Stele trase de balaur cu coada lui din 
cer şi aruncate pe pământ, sunt şi sumedeniile creştinilor falşi şi 
creştinelor uşuratece, nestatornici, care nesocotind făgăduinţele date 
la Sf. Botez şi spovedanie, prin călcarea acestora, se întorc la vechiul 
lor stăpân, Satana, la slujirea şi paşterea porcilor lui, retrăgându-se 
astfel din Maica Biserică, care-i cer, pe pământul blestemat al 
feluritelor patimi şi păcate ucigătoare de suflete, în iadul vremelnic şi 
veşnic. Toţi creştinii dornici de mântuirea sufletelor lor, să fie foarte 
atenţi, cu ochii veghetori, păzindu-se pe sineşi pururea, ca să nu fie 
înghiţiţi de ispitele, capetele balaurului, camuflate sub felurite plăceri 
şi deşertăciuni lumeşti, care au înşelat şi ucis pe foarte mulţi 
nepăsători! 

Vipera în coşul cu flori. într-o frumoasă dimineaţă, doamna 
Boureanu stătea lângă măsuţa ei de lucru, cu şase copii împrejur. Doi 
băieţi citeau şi scriau, două fete coseau, iar celelalte două mai mici se 
jucau cu păpuşile lor. Peste puţin timp grădinarul intră în casă, 
punând jos un coş cu flori. Copiii, plini de bucurie, se îngrămădiră 
împrejurul lui, ba chiar şi mama lor, sculându-se de la lucru, se duse 
lângă dânşii. Plăcerea ce-o simţea ea, văzând bucuria întipărită pe 
feţele copiilor, o făcea să uite frumuseţea florilor. 

Deodată însă, florile începură să se mişte şi o viperă scoase capul 
şuierând deasupra lor. Copiii, înspăimântaţi, fugiră în toate părţile. 
Grădinarul ucise repede vipera, şarpe veninos şi spuse că venise de 
cu seară ca să le aducă, dar că, negăsindu-i acasă, le dusese iarăşi în 
grădină ca să stea la răcoare şi că vipera s-o fi strecurat peste noapte 
în coş. 

Doamna Boureanu adunând pe copii împrejurul ei, le zise: 

- Spaima ce v-a cuprins acum poate să vă fie de folos în toată viaţă 
voastră. Nu uitaţi niciodată această întâmplare. Tot astfel lenea, 
minciuna, neînfrânarea, beţia şi toate relele, se ascund sub plăcerile 


IO 

Si bucuriile acestei lumi. Fiţi dar totdeauna cu luare-aminte şi feriţi-vă 
de orice faptă, care ar putea să tulbure curaţema inimilor voastre. 

Când te dai fără de minte, la plăceri, adeseori, 

Cată să-ţi aducii aminte, că sunt vipere-ntre flori (a). 

Lanţul păcatului. într-un port, nişte marinari, care băuseră 
intr-o crâşmă de pe mal, voiră să meargă la vaporul lor, sa se culce. Se 
urcară Jadar, intr-o barcă legată la ţărm. începură ei sa vasleasca cu 
putere' dar toată truda lor era zadarnică, căci nu puteau ajunge cu mc, 
un chip la vapor, in zorii zilei abia, ei băgară de seama ca truda le 
fusese zadarnică, de vreme ce barca era legata de ţărm şi ei, m beţ 
de care erau cuprinşi, nu-ş. dădură seama, uitândI h^ 
Asemenea este şi cu noi. Degeaba vrem sa vâslim spre Dumnezeu, 
spre vasul de mântuire al sufletelor noastre, atata vreme cat surite 
legaţi cu lanţul păcatului. Ci trebuie mai întâi sa rupem acest lanţ ş 
după aceea vom putea să ne îndreptăm cu nădejde spre Dumnezeu. 
Unifzic că puţin le pasă de păcat şi rău fac, deoarece -ne vremea^sa 
li se arate toată stricăciunea şi toată otrăvirea pe care păcătui le-o 
aduce în sufletul lor (b). 

Păcatele grele ucid sufletul Păcat greu este acela pe care îl 
săvârşeşte omul de bunăvoie, cu intenţie rea şi cu deplina cunoştinţa. 
Păoatehfacestea se numesc păcate grele, de moarte, ^ 

corpul omenesc moare când se desparte de sufletul sau, tot astfel şi 
sufletul omului care păcătuieşte cu voia, cu ştiinţa şi cu puterea sa, 
moare la despărţirea lui de Dumnezeu, Care-i 

vieţii si fericirii lui... Dumnezeu ne-a răscumpărat pe no prm Unicul 
Său Fiu Iisus Hristos şi ne-a promis, în desăvârşita asc n^re de El c 
viată vremelnică şi veşnică, fericită, prin urmare, bunul cel mai înalt. 
AclasVa Ssă trebuie să o păzim şi s-o păstrăm cu once osteneala şi 
sacrificiu pentru a o avea. Oare bine ar face acela care ar da o moneda 
de aur pe un ban de aramă? O casă bună de zid, pe o coliba de trestie. 
O moşie mare, pe o grădiniţă mlăştinoasă? Sau aceia care s-ar. depa 
deTunb lor părinţi şi ar alerga pe căi rele, ruşinoase mtnstandu-i? 
Nu! Nu!... Iată aceasta o face omul păcătos; eaci el, calcand porunca 
lui Dumnezeu pentru vreo plăcere oarecare, pierde bunul cel mai înalt 
şi mai plăcut, se depărtează de Dumnezeu şi se face mort pentru viaţa 
veşnică. Fiecare din noi Creştinii deci, să ne fenm de tot păcătui, chiar 

(a) iM.Râureanu. (bjcartea c. pilde, L. Moldoveanu 

şi de cele mai uşoare. Nimeni să nu se înşele cu gândul lor că păcatele 
uşoare sunt nestricăcioase. Ele strică foarte mult, căci îndrăznind a 
face cineva din acestea, se deprinde a săvârşi şi pe cele mai mari. O 
prietenie nu e bună, când cineva se laudă, că-i prieten bun şi intim 
cuiva, însă necontenit îl mâhneşte prin vorbe nesocotite. Copiii sunt 
buni când ascultă de părinţii lor în tot ceea ce-i învaţă de bine; însă ei 
devin răi, când îşi permit în faţa lor a grăi şi a face tot ceea ce-i 
necuviincios şi tulburător... Tot astfel şi noi creştinii, suntem buni cât 
timp rămânem în ascultarea şi slujba lui Dumnezeu cu trup şi suflet; 
iar atunci când îl mâniem prin păcate uşoare şi mai ales prin păcate 
grele, ne facem nedemni de numele Sfânt ce -1 purtăm (a). 

Stăpâneşti peste fiare. Fiecare om, parte bărbătească şi feme- 
iască, este zidit de Dumnezeu, în prima şi a doua oară, după „Chipul 
şi Asemănarea lui Dumnezeu”. Fiecare om sau femeie are trup şi 
suflet. Trupul acestora e mai de cinste decât al tuturor vietăţilor 
pământului, apelor şi văzduhului, prin structura lui artistică şi 
maiestuoasă, dar mai ales prin sufletul minunat, care-i pus de 
Dumnezeu în el, deşi acesta nu se vede de mulţi. Omul inteligent, prin 
sufletul său mare şi luminat, devine superior tuturor făpturilor, 
fiindcă prin sufletul său înzestrat cu felurite bogăţii spirituale, poate 
înţelege, poate iubi şi voi, ceea ce nu pot face celelalte făpturi. Aceste 
Daruri Divine se cultivă şi se înmulţesc cu adevărat în om prin: 
bunătate, răbdare, suferirea relelor ce-i vin asupră-i, prin împrăştierea 
către aproapele, prin miluirea celor lipsiţi şi necăjiţi, prin iubire curată 
şi sfântă, prin dragoste frăţească şi urârea răului, prin stăpânirea şi 
biruirea patimilor şi a păcatului. 

„Să stăpânească, zice Dumnezeu Creatorul, ei pestefiare” (b). Aici - 
zice Marele Vasile - poate vei întreba: „Oare peste care fiare voi 
stăpâni şi unde-mi sunt acestea de faţă?” Dragul meu! Au nu ştii că 
milioane de fiare sunt împrejurul tău? Nu pricepi, că mulţime multă 
de acestea porţi în sineţi, care înăuntru tău petrec totdeauna? Oare 
mică fiară este mânia aceea care latră în inimă şi mai rău decât tot 
câinele se sălbăticeşte? Oare vicleşugul acela care este adânc în suflet 
ca într-o vizuină şi sfătuirile acelea pe ascuns, care felurite rele 
împletesc şi le lucrează, oare nu sunt fiare mai sălbatice decât vulpea 
şi mai cu greu de îmblânzit decât ursoaica? Oare cel iute spre ocară nu 


(a) Prel. d. I. Ştefanelli. (b) Fac. 1 

■ 0 /-> _p ppI rp ne ascuns face izbândă nu este mai 
cumplit decât vipera? Care fiară nu o hrănim noi în 

pe^eufca^es^dobltoc wecuvârdătorfl biruieşti şi defaimi răcnetul 

n^mps 

■ j v cc ; întreg la minte? Din această pricina eşti şi mai de 
râs că^e stăpâneşte mai vârtos mânia, după ce aceasta a izgonit afară 
l"7S.ătoare; Ş i după ce a luat de la tine PUt^eacea 

peste toate!! 

rele savte fete ale diavolului. 0 veche povestire din popor 
spune că dracul şi-a adus aminte într-o zi să se însoare şi el, sa-şi ia o 
Zi i să tacă 5 cu ea fete pe care să le m nte ş. P^menUu se¬ 
ducă cu el în pustiu. Aşa, se apuca dracul ş. îşi lua de temele p 

N tTS“U mărită după oamenii cei 

ma l doua fu Pizma şi o mărită după oamenii de la sate. 

A treia fu înşelăciunea şi o mărită după negustori. 

A patra fu Zgârcenia şi o mărită după cei b °Ş atan * 

A cincea fu Făţăria şi o mărită după feţele bisenceşt. 
a ca tipa fu înălţarea şi o trimise în femei. . „ . 

A şaptea fu Desfrânarea şi pe aceasta nu vru s-o mai mante, ci o 

ţinu în casă şi îmbie cu ea pe tot omul.(b) 

- (a)Ier . 5,8:1^^; 33,26. (b) Din „Duminica Ortodoxă’’, şi clişeul de Pr. 1. Trifa 

însă tu, creştine, păzeşte vrednicia cea dată ţie. Stăpânitor te-au 
zidit, stăpâneşte-ţi patimile. Stăpâneşte peste fiare, stăpâneşte peste 
cele târâtoare, stăpâneşte peste cele zburătoare... Nu te înălţa cu 
socotelile, nu fii uşor cu mintea şi nestatornic. Te-ai rânduit de 
Dumnezeu a stăpâni pe cele zburătoare, dar nu te asemăna celor 
zburătoare. Să nu te îngâmfi aşadar, să nu te înalţi, să nu cugeţi mai 
înalt decât firea cea omenească şi pământească. Nu sufla înalt când te 
lauzi, nu te slăvi pe sineţi, nici mări pe ale tale, ca să nu fii socotit 
împreună cu cele zburătoare, deopotrivă cu acelea înălţându-te şi aici 
şi acolo cu zburarea învârtindu-te. Stăpâneşte judecăţilele cele ce sunt 
în tine, ca să te faci stăpânitor peste toate cele ce sunt. Astfel, stăpâ¬ 
nirea ceea ce ni s-a dat asupra dobitoacelor, ne sileşte pe toţi spre a ne 
stăpâni pe noi înşine. Căci necuviincios este, ca cel ce este supus 
stăpânirii în casa sa, să stăpânească peste neamuri; şi cel ce înăuntru 
este supus robiei de altă stăpânire, în obşte să fie mai mare stăpânitor 
şi poruncitor cetăţii. Că se cuvine după ce cineva mai întâi au aşezat 
şi au pus la bună rânduială pe ale sale şi pe cele dinăuntru cu bună 
rânduială le-au împodobit, apoi să ia stăpânirea şi purtarea de grijă a 
celor dinafară şi străine, fiindcă altfel se va întoarce cuvântul de la cei 
stăpâniţi şi supuşi şi-i va zice: „Doctore, vindecă-te pe sine-ţi” (a). Să 
ne silim dar mai întâi ca să ne vindecăm pe noi înşine; că nimeni n-a 
fost mustrat vreodată pentru că n-a vânat leu; iar pentru că nu şi-a 
stăpânit mânia, batjocorit a fost de ori şi cine. Fiindcă cel ce n-a putut 
să biruiască fiarele sălbatice, nu e vrednic de prihănire, iar cel ce a 
slăbit de a-şi stăpâni patima care îl supără, sub osândă este cu 
adevărat. A birui fiarele sălbatice, nimic nu foloseşte celui ce s-a 
învrednicit stăpânirii celei cuvântătoare; iar aceasta, a-şi stăpâni 
Creştinul patimile, de nevoie este şi de mare trebuinţă (b). 

„Domnul Dumnezeu Cel ce ne-a învrednicit pe noi a vă învăţa cele 
de folos şi luminare sufletească, să vă facă pe voi pe toţi, iubiţilor 
cititori şi ascultători, stăpânitori peste feluritele patimi şi desăvârşiţi 
în tot lucrul bun. Amin”. 


(a) Lc. 4,23. (b) Cuvântul I. al Sfântului Vasile c. Mare, la facerea omului 

luminătorul universal şi etern al lumii, prin smerenia ascultam 
adtSale de Tatăl Ceresc până la sacnficiu şi moartea pe Cruce, 
dat nouă pildă vrednică de urmat şi putere ca sa călcăm peste acest 
cap drăcesc al mândriei sataniceşti, spre dobanteameţn veşmce 
Veniri io Mine - ne strigă El - toţi cei ostemp şt însărcinaţi şt Eu va 
"voi odihni pe voi. Luaţi jugul Meu peste voi şiva amaţap de la Mm, 
că sunt blând şi smerit cu inima şireţi afla odihna sufletelor voas . 
Ca hiaul Meu este bun şi sarcina Mea uşoara este... ( )• Ş 
Mântuitorul, prin Cuvântul, activitatea, Jertfa şi Proslăvirea Sa, ne-a 
dat s“ne dă putinţa a ne feri de muşcătura acestui cap diavolesc, 
înveninător şi ucigător a sumedenii de suflete, noi adeseori lasan 

ochilor, pofta trupului şi trufia vieţii, cu 

diferitele eidulceţi şi deşertăciuni, am păcătuit de moarte pnn acest 

^MândriîTeste dorinţa nesocotită de a se înălţa omul pe sine fără 
dreDtate spre a întrece pe alţi semeni ai săi, pe drept sau pe nedrept. 
Săcafa fosîcel dintâi, care s-a născut în Lucifer. Din el au iz¬ 
vorât toate celelalte păcate, ca dintr-o fântână otrăvitoare. Despre 
dânsul zice înţelepciunea: „Frica, Domnului urăşte nedreptatea, 
îngâmfarea şi mândria şi căile celor răi” (b). Şi iarăşi: „Urata este 
înaintea Domnului şi a oamenilor, mândria («* Acestui parat sta 
împotrivă fapta bună a smereniei, pe care Domnul nostru lisus 
Hristos lăudând-o, ne îndeamnă a o păstra, 

la Mine că sunt blând şi sment cu mima şi veţi afla odihna sufletelor 
voastre” (d). „Cel ce se va înălţa pe sine, se va smeri; iar cel ce se va 

Sm S'îSţS «V™ cerce,at ““"Tnd'em™ tSte 
în câte feluri am căzut în păcatul acesta, sa rasp 

întrebările unde ne vedem vinovaţi: 

1. M-am mândrit? 

Mândria este o iubire neregulată a propriei noastre excdenţe. 
Numai Dumnezeu este fără margini de bun, El este excelent, fiindcă 
este desăvârşit şi cel ce-şi însuşeşte aceasta calitate, păcătuieşte in 

Sol. 13 , S a (0 I, Şir p £ 7 .«» Ut. u, 29 ; Mart. Ort. P . III. 
într. 24 . (e) Mt. 23,12; Lc. H, ir > I 8 ’ W Iac ' 4 ’ 6 ’ 1 Pet ^ 5 ’ 5 

contra lui Dumnezeu. Putem foarte bine să iubim în noi tot ce este 
bun, fie în suflet, fie în trup, dar ca să nu păcătuim, trebuie să 
recunoaştem, că tot ce este bun în noi, de la Dumnezeu este şi tot ce 
este rău, numai de la noi este. După Sf. Grigorie cel Mare sunt patru 
feluri de mândrii. 

întâiul fel de mândrie este a-şi atribui sieşi ceea ce vine numai de 
la Dumnezeu, precum: talent, succese... Aceasta este o mare injurie 
faţă de Dumnezeu, fiindcă precum scrie Sf. Ap. Iacob: „Toată darea 
cea bună şi tot Darul desăvârşit, de sus este, pogorându-se de la 
Părintele Luminilor” (a). Aşa Sf. Pavel îndreptându-se către un 
corintean plin de mândrie, îi scrie: „Ce ai, care n-ai luat? iar dacă şi 
ai luat, ce te lauzi, ca şi cum n-ai fi luat?” (b). 

Al doilea fel de mândrie este când, cu toate că recunoaştem că 
bunurile şi foloasele noastre ne vin de la Dumnezeu, totuşi, le privim 
ca pe o răsplată pentru meritele noastre. Marele Apostol scriind către 
Efeseni ca să se apere de o asemenea gândire, le spune: „Cu Darul 
sunteţi mântuiţi prin credinţă: şi aceasta nu de la voi, al lui 
Dumnezeu este Darul. Nu din fapte, ca să nu se laude cineva” (c). Şi 
uneşte învăţătura cu exemple, când scrie despre sine: „Pe mine, cel ce 
eram mai înainte hulitor şi gonitor şi ocărâtor, ci am fost miluit” (d). 

Al treilea fel de mândrie este a aceluia, care se laudă grozav de a 
poseda ceia ce nu are, precum ne învaţă Proorocul Ieremia despre 
Moab (e). Asemenea Sfântului Evanghelist Ioan, îndreptându-se în 
Apocalips către îngerul Bisericii din Laodiceea, scrie: „Că zici, că 
bogat sunt... Şi de nimic n-am lipsă; şi nu ştii că tu eşti cel ticălos şi 
mişel şi sărac şi orb şi gol” (f). 

Al patrulea fel de mândrie este a aceluia care numai el singur şi cu 
înlăturarea altora, vrea să păstreze foloasele ce le are. Pentru acest 
păcat, fariseul, care s-a suit în Biserică să se roage, s-a pogorât neîndrep¬ 
tat, fiindcă a mulţumit lui Dumnezeu „că nu era ca ceilalţi oameni” (g), 
numai el era drept, curat, milostiv, religios, după gândul lui. Dar de 
orice specie ar fi mândria, ea este păcatul cel mai comun dintre toate 
celelalte, ea se arată la toată vârsta şi la orice treaptă socială. Copil, 
tânăr, bărbat, bătrân, bogat, sărac, învăţat, neştiutor de carte, stăpân, 
servitor, fiecare trebuie să se ferească de păcatul acesta, fiindcă el 
atrage după sine o mulţime de păcate (h). 

*a) Iac. 1,17. (b) 1 Cor. 4,7. (c) Efs. 2, 8-9. (d) 1 Tim. 1,13. (e) Ier. 48,16-18,29. (f)Apc. 3, 
17. (g) Lc. 18,11. (h) T.M.C. pg. 84-85 

Mândria a ucis pe Irod. Regele iudeilor, Irod Agripa, nepotul lui 
Irod, care căuta viaţa pruncului Iisus, cu ocazia unei serbări populare 
din Cesareia a ţinut poporului o cuvântare, fiind îmbrăcat m veşminte 
strălucitoare. La sfârşitul cuvântării, câţiva linguşitori strigară: 

- Nu un om, ci Dumnezeu ne-a vorbit nouă. Regele a primit cu 
plăcere îndumnezeirea persoanei sale, dar imediat l-a pedepsit înge¬ 
rul Domnului, simţind grozave dureri interne şi viermii ce s-au produs 
în intestinele lui au mistuit în cinci zile de viu pe regele trufaş, ce se 
asemăna cu Dumnezeu. Mare, cel mai mare păcat este mandna. 
Sfântul Ambrozie zice: „De orice păcat poate scăpa cel ce cheama in 
ajutor pe Creatorul său, dar dacă cineva a căzut pnn mândrie, acestuia 
nimic nu-i mai ajută, deoarece semeţul cu greu îşi recunoaşte păcătui 
său chiar dacă le recunoaşte, nu merge la medic, ci singur vrea sa se 
vindece pe sine. Dar nimic nu foloseşte medicina, care însăşi produce 

mare „boală” (a). * , . „ c 

Jnceputul oricărui păcat e mândria. Cel cuprins de mandne vafi 

cuprins de blestem şi mândria îi va aduce ruina sa (b). 

Despuierea împăratului mândru. Un împărat văzându-se 
îmbrăcat cu haine împărăteşti strălucitoare şi însoţit de suita sa îm¬ 
părătească, în ale cărui veşminte aurite se răsfrângeau razele 
strălucitorului soare, a uitat pe Dumnezeu şi a început a se încrede in 
sine. Odată intrând în Sfânta Biserică pentru a asculta Sf. Slujba, aşa 
cam de obicei, cum fac şi mulţi din creştinii noştri, a auzit pe Episcop, 
citind: „Bogaţii au sărăcit şi au flămânzit; iar cei ce-L cauta pe 

Domnul, nu se vor lipsi de tot binele” {c). a w . . 

Vorbele acestea sfinte i-au răsturnat voia buna a împăratului şi 

mâniindu-se, zise cu asprime: 

- Părinte i-a să ştergi minciunile care le citeşti acum din cartea 
aceea, că n-âm plăcere să le mai aud. Bietul Episcop se mâhneşte. 
Cum să şteargă el Cuvântul lui Dumnezeu din Sfintele Scripturi! Dar 
cum să n-asculte iarăşi porunca dată de împăratul cu asprime. Ce sa 
facă? După săvârşirea Slujbei, Episcopul se aruncă cu faţa la paman 
înaintea Dumnezeiescului Jertfelnic şi se rugă cu lacnmi Atotputer¬ 
nicului Dumnezeu, ca săînţelepţeascăpe împăratul cu judecăţile Sale. 
Cu nădejdea în iconomia lui Dumnezeu, Episcopul pleca acasa uşurat. 


(a) 350 pilde ist. 176. (b) Is. S10, 13 - 14 - (°) Ps. 33,10 

Dumnezeu primeşte rugăciunea şi iconomiseşte îndreptarea îm¬ 
păratului trufaş astfel: La vreo câteva zile după porunca dată Epis¬ 
copului, împăratul vru să se ducă pentru a se scălda într-un frumos 
bazin din grădina sa. Ajungând, se dezbracă şi se scaldă. în acest timp, 
Dumnezeu trimite un înger, care luând chipul lui, îi ia hainele 
împărăteşti, se îmbracă şi se duce în palat. Când împăratul a ieşit din 
apă, ia hainele de unde nu-s! Slujitorii care au păzit hainele împă¬ 
ratului, s-au dus după înger, crezând că acela ar fi adevăratul împărat. 
Ce să facă el! Doi paznici ai grădinii văzându-1, l-au luat la goană, 
ocărându-1. 

- Măi, da ce mă batjocoriţi voi, nu vedeţi că eu sunt împăratul 
vostru?! 

- Ce vorbeşti prostii, împăratul nostru e în palat, fugi de aici, om 
nebun? împăratul le-a vorbit în tot chipul pentru a-i convinge, dar 
degeaba, ei au crezut că-i un om nebun... Sărmanul de el! Ori la cine 
se jelea, nimeni nu vrea să-l creadă. Oamenii cetăţii au văzut pe 
Îngerul-împărat ieşind la plimbare cu toată suita împărătească. Asta 
întărea şi mai mult pe oameni în credinţa că cel despuiat e un om 
nebun. Cine era să-l creadă? Sărmanul, când s-a văzut aşa gol din 
toate ale sale şi batjocorit, în loc de a fi slăvit, nici el nu ştia pe ce lume 
să se mai creadă. Ajunsese ca vai de el. Din împărat rămăsese sărac 
ticăloşit şi silit să cerşească şi să trăiască din mila altora. Prin cetate 
se răspândeşte vestea, care ajunge până la urechile împăratului-înger, 
că un nebun strigă în gura mare că el e împăratul. Acesta auzind, i s-a 
făcut milă de el şi a poruncit să-l aducă acolo în palatul împărătesc. îl 
aduc. Atunci îngerul luându-1 la o parte, i-a zis: 

- Acum crezi în minciunile Sfintei Scripturi? Că bogaţii pot a 
sărăci şi a flămânzi? Vedeţi, numai minuni de astea pot a vă deschide 
ochii vouă, care singuri, nu vă osteniţi a le înţelege. Ia seama deci ca 
pilda asta să-ţi slujească de lecţie şi ţie, ca şi altor trufaşi care uitaţi de 
Dumnezeu şi vedeţi ca în viitor să nu vă mai împotriviţi cuvintelor 
Dumnezeieşti, ca să nu o păţiţi şi mai rău. 

Acestea zicându-le îngerul, s-a înălţat la ceruri şi l-a lăsat pe 
adevăratul împărat la locul lui. A doua zi după reîntoarcerea sa, 
împăratul mergând la Biserică, însufleţit de o credinţă vie, a zis către 
Episcop: 

- Cum sunt vorbele acelea din Scriptură pe care ţi-am poruncit să 
le ştergi? 

Episcopul îi răspunse cam cu teamă: 

- Bogaţii au sărăcit şi au flămânzit; iară cei ce-L cauta pe Domnul, 

nu se vor lipsi de tot binele. 

împăratul i-a poruncit, zicându-i: 

- De-acum să nu le mai citeşti, ci să le cânţi. Aceasta porunca data 
contra celei dintâi, pe toţi boierii i-a pus în mirare. Insă dintre top, 
nimeni nu înţelegea mai bine rostul acestor cuvinte scnptunstice, fără 

numai împăratul păţit. .. , v , 

Ca şi împăratul de mai sus, creştinii daca nu vreau de voie a 
cunoaşte pe Dumnezeu şi că e păcat a călca Legile Lui, apoi vor 
cunoaşte mai pe urmă şi acest „pe urmă” poate fi chiar şi azi, dar 

atunci va fi prea târziu” (a). . 

,JSteamul viclean şi preacurvar caută semn şi semn nu i seva aa 
lui... Că dacă n-ascultă de Moise şi de Prooroci (b) măcar de ar şi învia 
cineva din morţi, nu vor crede”. Mândrii înnebuniţi de plăcerile şi 
deşertăciunile lumeşti, se împotrivesc rânduielilor Sfinte şi învăţă¬ 
turilor Dumnezeieşti şi astfel dezbrăcându-se de Darurile Divine se 
fac moştenitori cu dracii, muncilor veşnice; iar Creştinii binecre- 
dincioşi lucrând cu statornicie, după rânduielile Dumnezeieşti ale 
Ortodoxiei Sfinte, devin şi rămân fii ai lui Dumnezeu şi moştenitori ai 
fericirilor luminatei împărăţii a Cerurilor. 

Căderea mândrului rege Croesus. înţeleptul Solon fu invitat 
odată la regele Croesus, care îi arătă toate comorile şi avuţiile sale, in 
speranţa, că filozoful îl va lăuda şi îl va socoti drept cel mai fericit om. 

Dar Solon îi răspunse: . 

- O, Croesus, nimeni nu poate fi socotit fericit înainte de moarte, 

căci în orice zi încă i s-ar putea întâmpla o nefericire. A 

Pe Croesus îl supărară cuvintele acestea şi nu-şi putea închipui 
cum este socotit de înţelept un astfel de om. Dar nu peste mult se 
convinse de înţelepciunea lui Solon, căci multe nefericiri î-au fost 
rezervate. Fiul său mai mare fu ucis într-o vânătoare şi toate avuţiile 
sale nu-1 putură recompensa pentru pierderea aceasta. Fiul al doilea 
era surdo-mut. Mai târziu Croesus ajunse prizonier la regele Cyrus; el 
îşi pierdu avuţiile şi ţara şi fu condamnat la moarte. Atunci exclama: 

(a) vezi şi „Părăsiţi calea pierzării”, pg. 161-163 de aut. (b) de Preoţii Bisericii 

- O, Solon! Solon! Cyrus îl întrebă de însemnătatea acestor cuvinte 
şi Croesus îi istorisi tot; aceasta îi scăpă cel puţin viaţa. 

Unde-i mândria ta? Socrate, văzând pe Alcibiade cum se 
mândreşte cu bogăţiile sale, iar pe alţii nu-i ia în seamă, îi arătă 
acestuia o hartă cu întreaga suprafaţă a pământului şi îi zise: 

- Dragul meu Alcibiade, te rog, caută pe hartă Attica, ţara noastră. 
Alcibiade i-o arătă. 

- Acum caută te rog moşiile tale, pe care le ai. 

Alcibiade le căută dar nu le-a aflat. Atunci Socrate i-a zis: 

- De ce te mândreşti tu, dar cu ceea ce nu găseşti în nici o parte a 
pământului? 

Prăbuşirea femeii mândră. în anul 1831 bântuia o holeră 
groaznică în Silezia, îndeosebi între oamenii săraci. Acest fapt îndem¬ 
nă pe soţia unui comerciant bogat să facă obiecţiunea: 

- Această boală e numai pentru populaţia de jos. 

Nu dură mult şi muriră şi mulţi bogătaşi, însăşi soţia comer¬ 
ciantului fu apucată de această boală aşa de cumplit, ca nimeni altul. 
Toată lumea se ferea de ea şi fugea dinaintea ei, căci devenise cu totul 
neagră. Când muri, cioclii, căci nici aceştia nu voiră să se atingă de 
stârvul ei, cu furcile o luară din pat şi o puseră în coşciug. Patul şi 
hainele ei trebuiră arse. La înmormântarea ei lumea fu cuprinsă de 
groază, în aşa măsură, că nu a participat nimeni. Moartea acesteia era 
privită de conlocuitori ca o pedeapsă Dumnezeiască pentru atitudinea 
ei îngâmfată. 

Mai bine dormi! Un tată evlavios, citea Biblia, seara înainte de 
culcare, iar copiii adunaţi în jurul lui îl ascultau cu atenţie. într-o seară 
doi dintre copii, obosiţi de alergătura de peste zi, fură biruiţi de somn 
şi adormiră. Văzând aceasta cel de-al treilea zise: 

- Vezi tată, cei de colo dorm, iar eu mă rog. Tatăl însă privindu-1, 
îi răspunse dojenitor: 

- Dragul meu, mai bine să dormi, decât să te mândreşti cu binele 
pe care îl faci! 

Mândrindu-ne cu faptele bune ce le facem, faptele noastre îşi pierd 
tot meritul înaintea lui Dumnezeu (a). 


(a) O.M.P. ist. 521; 523; 524 şi 525 

Nu te mândri, ci smereşte-te. Să ştiţi - zicea un bătrân - că alt 
drum către mântuire nu este, fără numai smerenia, după cum scrie 
Sfânta Evanghelie pentru vameşul. De va fi cineva neatins de păcate 
spurcate, să nu cumva să se înalţe cu gândul său, socotindu-se pe sine 
fără de păcate, ci unul ca acela mai vârtos să se smerească şi să se 
păzească, socotindu-se pe sine mai păcătos decât toţi oamenii. Iar de 
se va înălţa cu gândul său, socotindu-se pe sine că el este neatins de 
păcate spurcate, pentru că n-a căzut nici într-un păcat trupesc şi 
lumesc, ci este curat tot şi pururea gata şi vrednic de împărtăşirea 
Sfintelor Taine; iar pe altul, pe care îl ştie el că a căzut cândva în vreun 
păcat, îl socoteşte nevrednic de Sfintele Taine, unul ca acela, cu astfel 
de gând înalt şi fără de smerenie, este nevrednic, necurat şi urât lui 
Dumnezeu şi în pieire merge şi nu-i va folosi curăţenia lui, neavând 
smerenie. Că mult mai plăcut şi mai iubit este lui Dumnezeu păcătosul 
smerit, decât dreptul mândru” (a). 

Smerenia biruieşte pe draci. Odinioară Sf. Macarie se întor¬ 
cea, obosit de munca zilei, la chilia sa. Deodată îi apăru Satana înainte 
cu o seceră mare în ghiare şi vru să-l lovească; dar n-a putut. Atunci, 
constrâns de puterea Divină care umbrea pe Cuviosul, a zis: 

- Multă nevoie şi supărări rabd eu de la tine, o Macarie! pentru că 
nu pot să te biruiesc... Iată că tot ceea ce faci tu, aceea fac şi eu. Tu 
posteşti, dar eu nu mănânc nimic. Tu priveghezi noaptea, eu însă nu 
dorm de loc. Tu iubind sărăcia de bunăvoie ai renunţat la bogăţii şi la 
agonisirile avuţiei, dar eu trăiesc în cea mai neagră mizerie. Dar una 
ai tu ceea ce eu nu am şi cu aceea îmi cauzezi sumedenii de suferinţe 
şi mă biruieşti pe mine!... 

- Şi care e una ca aceasta? întrebă Cuviosul Macarie. 

- E smerenia ta, strigă Satana şi a dispărut ruşinat (b). 

2 . M-am trufit? 

Cu acest păcat s-a îngreunat Lucifer cu oştirea lui şi din îngeri 
luminaţi, au ajuns draci întunecaţi (c). Adam şi Eva prin păcatul trufiei 
s-au prăbuşit din Rai în această vale a plângerii, pe pământul 
blestemat de Dumnezeu (d). Proorocul David, care a zis: „Nu mă voi 
clăti în veac” (e), s-a prăpăstuit în grozavele păcate: în preacurvie şi 
ucidere (0. Fariseul din Sfânta Evanghelie socotindu-se cu fală că-i 

(a) „Pateric", o.c. pg. 339. (b) „Pateric” şi V. Sf. 19 Ian. (c) Is. 14, 9-20. (d) Fac. 3. (e) Ps. 
29 , 6.(f) 2 Imp 12; 13 

mai bun decât toţi oamenii şi decât vameşul şi-a pierdut plata 
ostenelilor sale (a). 

Trufie şi trufie. Filosoful Plato poftise la un ospăţ pe prietenii 
săi. între alţii a chemat şi pe filosoful Diogen, care era cam închipuit. 
Acela venind, a văzut cu mirare covoarele care erau aşternute pe jos 
în odaia unde era ospăţul. Diogen intrând, îndată începu a-şi şterge 
picioarele prăfuite de covoarele cele scumpe. Plato văzându-1, l-a 
întrebat de ce se poartă aşa? Diogen i-a răspuns: 

- Eu calc cu picioarele trufia lui Plato! 

Plato mirându-se, i-a răspuns îndată lui Diogen: 

- Tu calci trufia mea, cu a ta trufie! 

De aici vedem că trufia era înrădăcinată adânc şi în fiinţa celor mai 
vestiţi filosofi dinaintea Mântuitorului. Trufia prin care au căzut 
protopărinţii noştri, care voiau să se ridice prin ei înşişi spre a fi ca 
Dumnezeu... stăpâneşte inimile tuturor oamenilor, care nu s-au 
dezbrăcat de omul cel vechi şi nu s-au îmbrăcat în Omul cel Nou. 

„Oamenii trufaşi sunt urâciune înaintea lui Dumnezeu şi pe¬ 
deapsa va fi moştenirea lor”( b). 

Pustnicul şi prinţul. Un prinţ, care era foarte încrezut pentru 
frumuseţea, avuţia şi rangul său, vâna odată într-un ţinut pustiu şi 
stâncos, printre munţi. Deodată a zărit un Pustnic bătrân, care şezând 
înaintea colibei sale, privea foarte serios la o căpăţână de mort. Prinţul 
s-a dus la dânsul şi l-a întrebat cu un zâmbet batjocoritor: 

- De ce te uiţi cu atâta încordare la căpăţână aceasta? Ce 
înţelepciune vrei să scoţi din ea? 

Pustnicul s-a uitat foarte serios la prinţ şi i-a zis: 

- Tare aş vrea să ştiu, oare căpăţână aceasta este de împărat sau de 
cerşetor? Dar nu pot să aflu nicidecum! 

Căpăţână de mort să ne înveţe, cât de deşarte sunt: rang şi 
frumuseţe! (c). 

Pustnicul şi ispita trufiei. Unui Pustnic i s-a arătat diavolul 
într-o noapte în chip de înger luminat şi i-a zis: 

- Eu sunt arhanghelul Gavriil şi sunt trimis la tine să-ţi aduc 
cuvânt de laudă pentru râvna şi privegherile tale. 

Dar Pustnicul simţind ispita, răspunse: 

(a) Lc. 18,10-14; comp. Mt. 6; Gal. 5, 26. (b) Prov. S. 16, 5; comp. Lc. 16,15; 18, 9 . (c) 
I.M.C.ist. 96 

- Sfinte arhanghele, ia seama că ai greşit adresa, vei fi trimis poate 
la un altul, căci eu sunt un biet păcătos; eu sunt cel mai păcătos şi mai 
ticălos om din lume. Diavolul scrâşni din dinţi şi o rupse la fugă. 

Diavolul umblă şi lucrează şi azi cu trufie în lume. Biblia 
ne spune clar acest lucru. „Şi a zis şarpele către Eva: „Nu veţi muri - 
când veţi gusta din pomul cel oprit - ci se vor deschide ochii voştri şi 
veţi fi şi voi ca nişte dumnezei, cunoscând binele şi răul” (a). Cu aceste 
vorbe a trezit diavolul trufia în Adam şi Eva şi acest păcat i-a scos din 
Rai. Să luăm aminte că diavolul lucrează şi azi cu trufie în sute şi mii 
de feluri. Trufia grăieşte din sfatoşii şi isteţii cei mulţi de azi, care nu 
primesc de la nimeni nici un sfat, nici învăţătură, spunând că ei „ştiu 
toate acelea”. Trufia grăieşte din cei ce au apucat la bani şi suduie în 
dreapta şi în stânga şi chefuiesc şi strigă cât îi ţine gura că „ nu le pasă 
de nimeni”. Şi oare cel ce se îmbată şi înjură de cele Sfinte, nu se ridică 
cu hulă şi trufie împotriva lui Dumnezeu? Şi oare când femeia ce se 
sulemeneşte şi pleacă la Sfânta Biserică, nu este şi ea o dovadă că 
trufia umblă şi la Sf. Locaş? Şi oare zavistiile şi împerecherile, de care 
sunt pline satele şi oraşele, nu sunt şi ele roade răsărite din sămânţa 
trufiei? 

Să fugim de trufie, fraţilor şi surorilor. „învăţaţi-vă de la Mine, că 
sunt blând şi smerit cu inima ”, zice Domnul Hristos (b). Smerenia este 
semnul cel mai bun şi dovada cea mai bună că cineva trăieşte cu 
adevărat în Duhul Evangheliei Mântuitorului nostru Iisus Hristos. 

Doifraţi primejdioşi. Trufia şi căderea sunt doi fraţi; întocmai 
cum e somnul şi moartea. De la somn până la moarte este numai un 
pas mic. întocmai aşa, de la trufie până la cădere. Cel căzut în trufie, 
zace într-un somn sufletesc ce-i frate bun cu moartea cea sufletească. 
Şi vai, ce de oameni dorm în acest somn! Pe cele mai multe suflete, 
diavolul le pescuieşte şi azi cu ispita trufiei. 

Sfântul Cristofor. între Sfinţii creştinătăţii noastre este şi Cris- 
tofor, purtătorul de Dumnezeu. A trăit prin anul 384 după Hristos. 
Istoria lui pe scurt e aceasta: Cristofor era un păgân uriaş la statură. 
El îi întrecea pe toţi oamenii în mărime şi putere. Fiind cuprins de 
păcatul trufiei, îşi zicea: 


(a) Fac. 3, 4-6. (b) Mt. 11,29 

- Cine-i mai tare decât mine, s-ascult de el?... Şi de mulţi îşi bătea 
joc cu puterea lui, ba poate şi moarte de om a făcut. Acest uriaş se 
aşezase la vadul unui râu, unde nu era pod şi îşi câştiga traiul vieţii 
ducând pe spatele lui, cel puternic, pe cei ce voiau să treacă vadul. 

Pe vreme bună, ca şi pe furtună, când apa era mică şi când era mare 
- uriaşul trecea vadul, înfruntând cu puterea lui orice primejdie, 
într-o dimineaţă soseşte un Copilaş şi îl roagă să-L treacă vadul. 

- Un fleac de copil, îşi zise uriaşul în sine şi luându-L pe spate, 
plecă cu El prin vad. Dar, o minune, din ce mergea, Copilul tot mai 
greu se făcea. La început uriaşul birui această greutate, dar pe la 
mijlocul vadului începu a se clătina... nu mai putea merge... simţea că 
greutatea îl doboară? 

- Cine eşti Tu, Copile dragă? strigă uriaşul prăbuşindu-se în apă. 
Atunci se auzi un glas ceresc: 

- Eu sunt Iisus, Fiul lui Dumnezeu. 

Când se ridică uriaşul din apă, Copilul dispăruse, iar cel căzut era 
acum un om nou... aflase în sfârşit pe Cel „mai tare decât el”. Păgânul 
cel trufaş s-a făcut un vestitor al Domnului şi oamenii îl numiră 
Cristofor, ceea ce pe româneşte înseamnă purtător de Hristos. 

O, de ne-am da seama că şi noi suntem - şi trebuie să fim - nişte 
purtători de Dumnezeu. „Au nu ştiţi - zice Ap. Pavel - că voi sunteţi 
casa lui Dumnezeu şi Duhul lui Dumnezeu locuieşte în voi” (a). „De 
acum nu mai trăiesc eu, ci Hristos trăieşte în mine” {. b). 

Şi încă un adânc înţeles este istoria acestui Sfânt. O, de-am înţelege 
din ea că cea dintâi cerinţă a mântuirii noastre este şi azi tot aceasta: 
să fii biruit de Domnul; să-ţi simţi toată slăbiciunea puterilor tale, căci 
„puterea lui Dumnezeu tocmai în această slăbiciune se adevereşte” 
(c). Unul din duşmanii mântuirii noastre sufleteşti, este tocmai 
„puterea” firii noastre celei vechi (trufia, încrederea în noi, etc). 
Această „putere” trebuie biruită şi înfrântă de Domnul. Din această 
înfrângere se ridică Creştinii cei biruitori, aşa cum s-a ridicat Saul pe 
drumul Damascului, când mergea plin de trufie şi „putere” şi din 
această înfrângere s-a ridicat Pavel Apostolul. 

Pilda păunului. Păunul cu penele sale mândre, e pilda obişnu¬ 
ită a trufiei. Şi totuşi nu este tocmai aşa. „Păunul - spune un cunos¬ 
cător al vieţii păunilor - se uită cu un fel de trufie la penele sale, dar 

(a) 1 Cor. 3,16. (b) Gal. 2,20. (c) 2 Cor. 12, 9 

îndată după aceasta caută în jos şi privindu-şi picioarele negre şi 
urâte, rămâne parcă umilit de ruşine”. 

Ori câte daruri ai avea, dragă cititorule, de la Domnul de sus - 
avere, înţelepciune, sănătate, daruri sufleteşti, etc. - uită-te mereu în 
jos la neputinţele şi slăbiciunile tale şi vei scăpa de ispita trufiei (a). 

Fugea de slava deşartă. „Şezând eu la Sinai - zice Awa Iosif - 
era acolo un frate bun şi nevoitor, dar şi la trup cu chip frumos. Şi 
venea la Sf. Biserică la slujbă, purtând o haină plină de cârpituri şi un 
mafarion mic şi vechi. Şi văzându-1 odată venind aşa la slujbă, i-am 
zis: 

- Frate, nu vezi pe fraţi că sunt ca îngerii la slujbă, în Biserică? 
Cum tu totdeauna aşa vii aici, purtând vechituri? 

Iar el a zis: 

- Iartă-mă, Awo, că nu am altele! Deci l-am luat în chilia mea şi 
i-am dat un leviton şi orice îi mai trebuia. Şi se purta de acum ca şi 
ceilalţi fraţi şi era cu putinţă a-1 vedea ca pe un înger. Şi au avut odată 
nevoie părinţii să trimită zece fraţi la împăratul pentru oarecare 
trebuinţă şi l-au hotărât şi pe dânsul împreună cu cei ce erau să 
meargă. Iar după ce a auzit, a făcut metanie la Părinţi, zicând: 

- Pentru Domnul, iertaţi-mă, că am fost rob al unuia din cei mari 
de acolo şi de mă va cunoaşte, ia călugăria de pe mine şi mă duce iarăşi 
ca să-i robesc lui. 

Deci după ce s-au plecat Părinţii şi l-au lăsat, am aflat pe urmă, de 
la unul care îl ştia bine, că în vremea când era în lume, era eparh al 
pretorilor şi ca să nu fie cunoscut şi să aibă supărare din partea 
oamenilor, a pricinuit aceasta. Atâta silinţă aveau Părinţii ca să fugă 
de slavă şi de odihna lumii acesteia (b). 

Smerenia. Se spune că un distins teolog fiind întrebat odată să 
spună care ar fi virtutea de căpetenie a bunului creştin, el a răspuns: 
„Smerenia”. Şi cu adevărat, dintre toate virtuţile numai ea singură 
împodobeşte pe adevăratul Creştin. De câte ori văd o femeie mândră 
purtând cununa de glorie a tinereţii, un om de afaceri sătul de 
îndestulare privind cu condescenţă înjur, înalţi demnitari aşteptând 
să li se tămâieze înaintea paşilor lor, îmi apare înainte, din negura 
vremurilor trecute, chipul lui Canut cel Mare, rege al Danemarcei şi al 
Engliterei, temut în lupte, măreţ în fapte şi plin de înţelepciune, 


(a) Pr. I. Trifa ist. 348. (b) „Pateric”, pg. 124,5 

plimbându-se odată cu suita pe malul Mării. Curtenii vorbeau despre 
măreţele fapte şi domnia înţeleaptă a regelui. Atunci unul dintre ei îşi 
ridică glasul: 

- O, tu stăpân a două împărăţii, ce putere în lume este mai mare 
ca a ta! 

Regele nu răspunse, ceru însă să i se aducă un scaun şi se aşeză pe 
malul Mării, privind cu nesaţ refluxul. Undele veneau din ce în ce mai 
aproape şi atunci regele strigă: 

- O, Mare, nu este putere în lume mai mare ca a mea, deci opreşte- 
ţi valurile ca să nu atingă picioarele stăpânului tău. 

Dar undă după undă lovea ţărmul şi curând valurile ajunseră la 
picioarele regelui. Atunci el se sculă şi zise către linguşitori: 

- Vedeţi ce slabă este puterea mea în lume? Eu nu pot să fac 
valurile să mă asculte. Lăsaţi deci lauda şi mărirea pentru Cel de sus. 
Lui numai şi nu creaturilor Lui, se cuvine slavă, căci El singur e Atot¬ 
puternic. 

Şi din ziua aceea, se spune, că el n-a mai pus coroana pe capul 
său! (a) 

„Cel ce se smereşte, se va înălţa... Fiţi toţi împodobiţi cu smerenie, 
că Dumnezeu... smeriţilor le dă Dar. Deci, smeriţi-vă sub Mâna cea 
Puternică a lui Dumnezeu, ca să vă înalţe pe voi în timp cuvenit...” (b). 

3. Am iscodit? 

Iscodirea este un păcat care a silit pe protopărinţii noştrii Adam şi 
Eva a călca porunca lui Dumnezeu şi a ceda vicleniei şi minciunăriei 
diavolului, mascat sub chipul şarpelui. Păcatului acestuia au urmat: 
groaznica rupere de Dumnezeu a omului, prăbuşirea lui din fericire în 
nefericire, din frumuseţe în urâciune, din strălucire în schimonosire, 
din viguroşi în slăbănogiţi, din voioşi în tulburaţi, din paşnici în 
tulburători, din sănătoşi în bolnăvicioşi, din sortiţi ai vieţii în prăbuşiţi 
morţii vremelnice. Acestea toate le-au moştenit şi le moştenim şi noi 
oamenii toţi, de la protopărinţii noştri, împreună cu păcatul lor, 
supranumit păcatul strămoşesc, original, etc., de care ne curăţim prin 
dreapta credinţă în Hristos Dumnezeu, botezarea în Numele Tatălui 
şi al Fiului şi al Sfântului Duh... pecetluirea cu Dumnezeiescul Semn 
al Sfintei Cruci cu untdelemn sfinţit şi cu Sf. Mir şi prin împărtăşirea 


(a) Discipola, D. Ort. a VI. Nr. 35-36. (b) Lc. 18,14; 1 Petru 5,5-6 

cu Dumnezeiescul Trup şi Sânge al Mântuitorului nostru Iisus Hristos 
Dumnezeu... 

Iscodirea-i pomul morţii. Dumnezeu făcând Raiul pământesc 
a sădit în mijlocul lui Pomul vieţii şi pomul morţii. Iată că şi în acel 
prea înfrumuseţat, bun şi Sfânt loc, s-a aflat pusă, chiar de Dumnezeu, 
ispitirea sau slobozirea răului, adică putinţa omului de a cădea în 
păcat şi-n nefericiri. De aici se vede clar, că chiar întru sfinţenie şi-n 
bunătăţi de s-ar afla omul vieţuind, totuşi, e absolută trebuinţă a 
priveghea cu multă trezvie, pentru că aproape de el este răutatea, 
diavolul cu pofta rea şi păcatul, prin care omul se împiedică şi cade. 
Pentru aceasta Mântuitorul ne învaţă zicând: „Luaţi aminte de voi 
înşivă... Privegheaţi şi vă rugaţi, ca să nu cădeţi în ispite...” (a). Şi 
Apostolul ne sfătuieşte, zicând: „Celui ce i separe că stă, să i-a aminte 
ca să nu cadă” (b). 

Pomul vieţii este ascultarea de Dumnezeu şi împlinirea voilor Lui 
în toate cele ce-i sunt plăcute; luarea-aminte de sine pentru câştigarea 
împărăţiei lui Dumnezeu şi dobândirea vieţii şi a fericirii veşnice, prin 
luarea-aminte de sine, credincioşia şi vieţuirea după Dreptarul 
Ortodoxiei. Pomul cunoştinţei binelui şi al răului, sau pomul morţii, 
este iubirea de iscodire, prin care unele persoane iscodesc viaţa şi 
lucrările aproapelui lor cu răutate, după care urmează gândurile rele, 
ponegrirea şi osândirea; cărora urmează pedeapsa morţii veşnice în 
iad, fiindcă cel ce judecă şi osândeşte pe fratele său, este Antihrist. 
Iscoditorii sunt uneltele diavolului (c). Psalmistul David se ruga lui 
Dumnezeu să-l izbăvească de aceste unelte ale diavolului, adică de 
iscoditori, zicând: „Dumnezeule, acopere-mă de adunarea celor ce 
viclenesc şi de mulţimea celor ce lucrează nedreptate. Care şi-au 
ascuţit ca o sabie limbile lor, lucru amar, ca să săgeteze întru 
ascunsuri pe cel nevinovat... întărit-au loruşi cuvânt viclean. Vorbi- 
tu-s-au ca să ascundă cursă. Zis-au: cine îi va vedea pe dânşii? 
Iscodit-au fărădelegi, stinsu-s-au iscodind iscodiri” (d). 

Diavolul camuflat în chip de babă, iscodeşte pe Sfânta 
Muceniţă Iustina. Diavolul plecând de la vestitul vrăjitor Ciprian, 
prefăcându-se pe sineşi în chip de femeie, a intrat la Iustina fecioara 
şi şezând a început a grăi cu dânsa din cuvintele cele Dumnezeieşti. 

(a) Lc. 21,34-36. (b) 1 Cor. 10,18. (c) Prov. Sol. 1,10-19; 16,27-30; 1 Tim. 2,14; 2 Tim. 3, 
13. (d) Ps. 63,1-6 

Prefăcându-se femeia că ar vrea să urmeze vieţii şi curăţiei ei, a în¬ 
trebat-o: 

- Ce fel de plată o să ai pentru această viaţă sfântă şi feciorie a ta? 
Iustina a zis: 

- Mare şi negrăită este plata celor ce vieţuiesc în curăţie şi mâhnire 
mare am în suflet când văd că oamenii nu bagă seamă de o vistierie 
mare ca aceasta, a curăţiei îngereşti! 

Diavolul descoperindu-şi neruşinarea sa, cu meşteşug a început a 
o amăgi, zicându-i: 

- Apoi, în ce chip ar fi putut să existe lumea şi cum s-ar naşte 
oamenii, dacă ar rămâne toţi feciorelnici? De ar fi păzit Eva fecioria, 
apoi de unde s-ar fi făcut înmulţirea neamului omenesc? Cu adevărat, 
bună este însoţirea pe care singur Dumnezeu a rânduit-o şi Sfânta 
Scriptură o lăudă, zicând: „Cinstită este nunta întru toate şi patul 
nespurcat...”. Au nu ştii că mulţi Sfinţi ai lui Dumnezeu au fost în 
însoţire, pe care a dat-o Dumnezeu spre mângâierea omului, ca 
privind la copiii săi, să se veselească şi să laude pe Dumnezeu...? 

Nişte cuvinte ca acestea auzindu-le Iustina, a cunoscut îndată pe 
diavolul cel maestru amăgitor. Ea însă mai bine decât Eva l-a biruit pe 
el. Deci neintrând mai mult în vorbă cu dânsul a alergat degrabă la 
limanul Crucii lui Hristos. Altfel însemnându-se cu Semnul cel cinstit 
al Sf. Cruci pe faţa sa şi-a ridicat inima spre Dumnezeu Mirele său, 
rugându-se fierbinte în duh şi adevăr şi îndată a pierit diavolul, cu 
mai mare ruşine, decât cei dintâi, dinaintea ei. Apoi venind şi acel 
mândru boier drăcesc la Ciprian, tulburat, a cunoscut Ciprian că nici 
acela n-a sporit nimic. Deci a zis către diavol: 

- Cum, nici tu n-ai putut să biruieşti pe fecioara aceia, fiind boier 
puternic şi mai iscusit decât alţii în acest lucru? Apoi cine oare din voi 
va putea face ceva acelei nebiruite inimi fecioreşti? Deci spune-mi 
mie, cu ce fel de arme se împotriveşte ea vouă şi cum puterea voastră 
cea tare o face neputincioasă? 

Atunci diavolul, de puterea lui Dumnezeu fiind silit, chiar nevrând 
a mărturisit: 

- Ascultă Cipriane, noi nu putem nici să privim spre Semnul 
Crucii; ci fugim de dânsul, căci ca focul ne arde pe noi şi departe ne 
izgoneşte... (a). 


(a) V. Sf. 2 Oct. 

4 . Am căutat slavă deşartă? 

Dorul neregulat de a fi lăudat de oameni se numeşte: „Slavă de¬ 
şartă”. Dorul regulat de a fi aprobat în binele făcut de noi, nu este 
vinovat, fiindcă însuşi Mântuitorul ne spune: „Aşa să lumineze 
lumina voastră înaintea oamenilor, ca să vadă ei lucrurile voastre 
cele bune şi să slăvească pe Tatăl vostru cel din ceruri” (a). Dar 
altceva este de a făptui bine înaintea oamenilor, ca Dumnezeu să fie 
slăvit prin faptele noastre cele bune şi altceva de a le făptui ca să ne 
laude lumea. Omul care se dă în patima mândriei, va căuta să fie 
lăudat, sau pentru frumuseţe, sau pentru bogăţie, sau pentru 
deşteptăciune, sau pentru măreţia strămoşilor, sau pentru virtuţi, sau 
chiar şi pentru viciile lui. O! Ce mare nebunie mai e şi aceasta, a căuta 
laudele oamenilor! Ele nu numai că sunt nesigure şi indiferente; ci 
chiar când vor fi sincere, sunt trecătoare! Cine nu se va cutremura la 
schimbarea Ierusalimului, când azi aude strigând despre Iisus 
Hristos: „Osana, bine este cuvântat Cel ce vine întru Numele 
Domnului, împăratul lui Israel!”şi mâine: „Ia-L! Ia-L! Răstigneşte-L 
pe El!” (b). De aceea, scrie Sf. Ap. Pavel creştinilor Galateni, îndem- 
nându-i de a nu fi: „Măreţi în deşert” (c), urmând astfel învăţătura 
Mântuitorului: „Vai, vouă, când vă vor zice bine toţi oamenii...”; aşa 
că foarte bine e scris în Sf. Scriptură: „De aş plăcea încă oamenilor, 
n-aş fi slugă lui Hristos” (d). 

Slava deşartă este o mândrie acoperită sub paravanul faptelor 
bune, prin care omul caută să-şi dea pe faţă vrednicia şi priceperea 
sa, pentru a culege lauda lumii. Ea se întrevede în gesturi, în cuvinte, 
în fapte, în tăcere, în post, în rugăciune, în bunătate, ş.a. Dacă omui 
nu bagă de seamă ca să-şi smerească cugetele inimii, de unde porneşte 
tot răul, atunci acest duh al slavei deşarte îl aruncă în păcatele 
exterioare, ca: lăudăroşie, iscodire, făţărnicie, minciună, invidie, 
dispreţul acoperit şi vădit, hulă, neascultare, erezie, apostazie, ş.a. 

Slava deşartă e mamă a mai multor păcate, d.p.: fala, aflarea de 
lucruri noi păgubitoare mântuirii sufleteşti, lăudăroşie, iscodire, 
făţărnicia, pizma, minciuna, nepotrivirea, pricirile, neascultarea, 
dispreţul acoperit ori vădit, hulă, erezie, apostazie, etc. 

Slava deşartă aprăbuşit pe Simon vrăjitorul. Cu acest pă¬ 
cat al slavei deşarte s-a îngreunat fostul creştin Simon Vrăjitorul... Şi 

(a)Mt. 5,15. (b) Ioan 12,13; 19, i 5 . (c) Gal. 5,26. (d)Mt. 23,12-39; Lc. 6,26; Gal.l, 10 

s-a prăbuşit în pierzare. „Şi văzând Simon că prin punerea mâinilor 
Apostolilor se dă Duhul Sfânt, a adus lor bani, zicând: 

- Daţi şi mie această putere, ca ori pe care voi pune mâinile, să ia 
Duh Sfânt. 

Iar Petru a zis către el: 

- Argintul tău să fie cu tine întru pierzare, căci ai socotit că Darul 
lui Dumnezeu cu bani se agoniseşte. Nu este ţie parte, nici soartă întru 
cuvântul acesta, pentru că inima ta nu este dreaptă înaintea lui 
Dumnezeu. Pocăieşte-te, drept aceea, de răutatea ta aceasta şi te roagă 
lui Dumnezeu, ca doar s-ar ierta ţie cugetul inimii tale. Pentru că întru 
amărăciune a fierei şi întru legătură a nedreptăţii te văd că eşti (a). 

Regele Persiei la Helespont. în anul 480 înainte de Hr. 
Xerxes, regele Persiei, a pornit asupra Greciei cu armatele sale, în 
număr de 1.600.000 de oameni. Ajungând la Helespont, a vrut să-şi 
treacă trupele în revistă. Pentru a putea îmbrăţişa cu o singură privire 
toată acea nesfârşită mulţime de oameni, a trebuit să pună să se 
construiască un turn înalt şi s-a suit în vârful lui. Dar abia văzu acea 
armată fără număr în strălucirea armelor ei, când începu să plângă 
pe neaşteptate. îi fulgerase prin minte gândul că, până într-o sută de 
ani, nici un singur om nu era să mai fie în viaţă din toată acea mulţime 
de soldaţi. Acest gând al morţii fusese deajuns ca să umilească astfel 
pe acel rege puternic, în cea mai mare strălucire a gloriei lui. Deci, 
dacă oamenii s-ar gândi mai des la moarte şi la mormânt, ei n-ar mai 
fi mândri. „Mormântul e şcoala unde se învaţă umilinţa” (b). 

Sfântul Pahomie şi ispita laudei. Sfântul Pahomie, fiind 
stareţul unei Mănăstiri, îşi pusese odată călugării să facă coşuri de 
nuiele. Şi le-a zis lor Sfântul Pahomie: 

- Fraţilor, pe ziua de azi, fiecare din voi să împletească un coş de 
nuiele. Şi s-au dus fraţii într-ale lor fiecare văzându-şi de lucrul său. 
Iar unul dintre fraţi, dorind să fie lăudat, în loc de un coş, s-a silit şi a 
împletit trei. 

Sosind seara, stăteau fraţii cu coşurile în faţa Sfântului Pahomie, 
fiecare cu coşul lui. Iar cel ce făcuse 3 coşuri, aştepta să fie lăudat. Dar 
Sf. Pahomie simţind diavolescul îndemn al laudei, pentru care fratele 
făcuse cele trei coşuri, stătu în faţa lui şi zise cu glas înalt: 

- Vedeţi- 1 , dragii mei, a lucrat toată ziua pentru dracul...! 

(a) F. Ap. 8,18-23. (b) Sf. Ioan Gură-de-Aur 

Ori ce faptă bună făcută din îndemnul de a fi lăudat de oameni, o 
atrage diavolul de partea lui (a). 

Diavolul luptă cu slava deşartă şi pe Sfinţi. Odinioară 
diavolul a năvălit asupra Sfântului Nifon cu slavă deşartă, zicând: 

- De acum vei face semne şi se va mări numele tău în tot pământul, 
pentru că ai plăcut lui Dumnezeu. Iar fericitul a zis către diavolul 
acela: 

- Aşteaptă că iată îţi voi arăta ţie semn. Şi aflând o piatră înaintea 
sa, a zis: 

- Ţie îţi grăiesc piatră, du-te de aici şi mută-te în alt loc. Iar piatra 
a stat neclintită. Atunci Sfântul a zis către diavol: 

- Iată darul tău, diavole şi l-a scuipat în faţă. Apoi s-a rugat lui 
Dumnezeu şi îndată a pierit diavolul (b). 

în sat te hrăneai din urechile tale. Spuneau Părinţii că era 
într-un sat unul, care postea mult, încât se chema numele lui: 
pustnicul. Şi auzind Awa Zinon pentru dânsul, l-a chemat pe el; iar el 
s-a dus cu bucurie. Şi rugându-se ei, au şezut. Deci a început bătrânul 
să lucreze tăcând. Iar pustnicul neaflând cu cine să vorbească, a 
început să se supere de trândăvie. Şi a zis bătrânului: 

- Roagă-te pentru mine, Awo, căci vreau să mă duc. 

Zis-a lui bătrânul: 

- Pentru ce? Iar el răspunzând, a zis: 

- Căci inima mea este ca arzându-se şi nu ştiu ce are. Căci pe când 
eram la sat, până seara posteam şi niciodată aşa nu mi s-a făcut. 

Zis-a lui bătrânul: 

- în sat te hrăneai din urechile tale; ci mergi de acum şi mănâncă 
la ceasul al nouălea. Şi ori ce faci, întru ascuns fă. 

Şi cum a început să facă aşa, cu necaz a aşteptat ceasul al nouălea 
şi ziceau cei ce-1 ştiau pe el, că pustnicul s-a îndrăcit şi venind el, a 
spus bătrânului toate. Iar el i-a zis lui: 

- Această cale este după Dumnezeu. 

în lume mă hrăneam din lauda oamenilor. Erau doi fraţi 
mireni în Constantinopole, foarte evlavioşi şi posteau mult. Deci unul 
venind la Rait, s-a lepădat de toate şi s-a făcut monah. După câtăva 
vreme a venit şi fratele lui cel mirean, în Rait, ca să-l vadă. Şi zăbovind 


(a) Pr. I. Trifa. ist. 528. (b) V. Sf. Dec. pg. 1171-1172 

la dânsul, a văzut pe fratele său monahul, mâncând la al nouălea ceas 
şi smintindu-se, i-a zis lui: 

- Când erai mirean în lume, nu mâneai mai înainte de a apune 
soarele. 

Atunci i-a zis lui monahul: 

- Cu adevărat, frate, când eram în lume, mă hrăneam din urechile 
mele, căci slava deşartă şi lauda oamenilor, nu puţin mă hrăneau şi-mi 
uşurau osteneala nevoinţei mele (a). 

5. M-am lăudat? 

Acest păcat îl comitem, nu când căutăm lauda oamenilor, ca la 
slava deşartă; ci când ne lăudăm pe noi înşine. ,Au nu este acesta 
Babilonul cel mare - zicea împăratul Nabuhodonosor - care l-am 
zidit eu... întru tăria puterii mele, spre cinstea măririi mele?” (b). 
Asemenea vorbeşte şi fariseul: „Mulţumescu-ţi, Doamne, că nu sunt 
ca ceilalţi oameni: răpitori, nedrepţi... nici ca acest vameş...” (c). Aşa 
păcătuiesc mulţi. Am putere, am avere, am bani, am trăsuri, sunt 
prieten cu cei mai mari, ş.a.m.d. Nefericiţii! Dacă s-ar gândi ei că 
mâine vor muri, atunci mai bine ar spune cu Iov: „Moartea... îmi este 
tată şi putreziciunea... mamă şi soră...”( d) şi ar spune adevărul! „Este 
o nebunie şi o nebunie grozavă, cu totul neorânduită, - scrie Sf. Ioan 
Gură-de-Aur - să se laude pe sine omul, când nu este împins de o 
nevoie irezistibilă; precum spune şi Sf. Ap. Pavel, când silit de a 
zădărnici pe calomniatorii lui, arată faptele sale cele mari pentru slava 
lui Dumnezeu... Şi pe urmă se scuză, zicând: „Făcutu-m-am fără de 
minte lăudăndu-mă, voi m-aţi silit” (e). „Lauda de sine, nu miroase-a 
bine” adaugă înţelepciunea străbunilor”. 

Care-i lauda creştinilor? Iată-o: Să nu se laude cel înţelept 
întru înţelepciunea sa, sau cel puternic întru puterea sa; ci tot cel ce 
se laudă, în Domnul laude-se. Iar lauda creştinilor este porunca lui 
Dumnezeu. Lauda creştinilor sunt învăţăturile Apostolilor şi ale 
Proorocilor. Lauda creştinilor este smerita cugetare, sărăcia cea du¬ 
hovnicească şi ascultarea. Lauda creştinilor este cântarea de psalmi cu 
umilinţă. Lauda creştinilor este pocăinţa cu lacrimi. Lauda creştinilor 
este blândeţea cea cu linişte, plecarea şi închinarea către toţi. Lauda 

(a) „Pat.”pg. 75, 8; 472, 2. (b) Dan. 4, 27. (c) Lc. 18,11. (d) Iov. 17,13. (e) 2 Cor. 12,11; 
T.M.C.pg. 86-87 

creştinilor este a spăla picioarele fraţilor. Lauda creştinilor este a zice 
către prietenul său „Iartă-mă, că am greşit”. Lauda creştinilor este 
primirea de străini şi milostivirea. Lauda creştinilor şi mângâierea 
este ca totdeauna la masa lui: săraci, sărmani şi străini împreună să 
mănânce, că din casa aceasta niciodată Domnul Hristos nu va lipsi. 
Lauda Creştinilor este ca să nu apună soarele în mânia lor, nici să 
doarmă având ceva asupra cuiva. Lauda creştinilor şi cununa, este a 
răbda necazuri şi a nu se mânia. Unul ca acesta prieten se află al Celui 
ce au zis: „Că necazul vostru întru bucurie se va preface” (a). Lauda 
creştinilor este a cerceta pe cei din temniţă, care sunt cei din peşteri 
şi din munţi şi din găurile pământului, ca un ucenic adevărat al Celui 
ce a zis: „în temniţă am fost şi aţi venit la Mine” (b). Lauda creştinilor 
este a pomeni de-a pururi pe Dumnezeu şi ziua cea mare a Judecăţii. 
Şi pentru ce nu zic cele mai mari: Fala creştinilor şi lauda şi mân¬ 
tuirea, este mărturisirea dreptei credinţe şi a nu se uni şi a nu se 
împrieteni cu cele împotrivnice; ci a păzi porunca şi amanetul 
neîntinat, neprihănit şi neamestecat de tot eresul, până la arătarea 
Domnului nostru Iisus Hristos. Că pe acesta văzându -1 Domnul, zice: 
„Iată, cu adevărat Israelitean, adică creştin, întru care vicleşug nu 
este” (c). 

Primirea, îngrijirea şi mângâierea săracilor, lipsiţilor şi a necă¬ 
jiţilor, e o faptă bună, vrednică de laudă creştinilor. întru acestea 
suntem datori să ne lăudăm, fraţilor, iar nu în căruţe şi în cai şi în 
stăpânire şi în bogăţie, Dumnezeului nostru Slavă, acum şi pururea 
şi în vecii vecilor. Amin (d). 

Ştiinţa şipostulfără fapte bune, n-au valoare. „Şezând eu 
- zice un bătrân - oarecând aproape de un Pustnic, a venit la dânsul 
o fecioară, grăind: 

- Părinte, am postit doi ani, după a şasea zi mâncând pâine şi am 
învăţat pe de rost Testamentul cel Vechi şi cel Nou; ce mai lipseşte, ca 
să fac şi aceasta? 

- Şi care este roada acestora la tine? Făcutu-ţi-s-a ţie ocara ca 
cinstea? i-a răspuns Pustnicul. 

- Nu, a zis aceea. 

- S-au paguba se socoteşte ţie ca dobândă, sau străinii ca rudele 
cele după trup, sau lipsa ca îndestularea? 


(a) 2 Cor. 4,17; Ioan 12,26. (b) Mt. 25,36. (c) Ioan 1, 47. (d) Prolog 18 N-brie 

- Nicidecum, a răspuns ea. 

- Nici ai postit dar câte şase zile, nici ai învăţat pe de rost 
Testamentul Vechi şi cel Nou, ci te înşeli pe tine; ci mergi şi de acum 
pune început a lucra, că nimica nu ai, i-a răspuns ei Pustnicul. 

Tu ai creat lumea? Un frate a mers la un bătrân şi l-a întrebat 
pe el, zicând: 

- Părinte, ce voi face, că mă supără mândria şi înăl-ţarea? 
Răspuns-a lui bătrânul: 

Bine faci, fiule, că doară tu ai făcut cerul şi pământul. 

Aceasta auzind fratele, s-a umilit cu inima şi făcând metanie până 
la pământ bătrânului a zis: 

- Iartă-mă, Părinte, că nici una dintru acestea n-am făcut. 

Zis-a lui bătrânul: 

- Dacă Cel ce a făcut cerul şi pământul, S-a smerit pentru noi, dar 
noi, care suntem tină şi ţărână, pentru ce să ne înălţăm? Şi aşa s-a 
smerit fratele de cuvintele acelui bătrân şi cu mult folos a mers la 
chilia sa, smerindu-se şi umilindu-se în inima lui. 

Pentru Domnul ori pentru lauda lumii? Un frate a mers la 
muntele Feremului, la un oarecare bătrân, mare cu viaţa şi foarte 
iscusit în fapte bune. închinându-se după obicei, l-a întrebat, zicând: 

- Ce voi face, Părinte, că îmi piere sufletul meu? 

Bătrânul i-a răspuns: 

- Pentru ce îţi piere sufletul? Fratele i-a răspuns: 

- Când eram în lume, în viaţa mirenească, foarte mult posteam, 
rugăciuni şi privegheri făceam şi multă râvnă sufletească, umilinţă şi 
lacrimi aveam, iar dacă m-am lepădat de lume şi m-am făcut călugăr, 
nici unele din acele bunătăţi nu văd în mine. Bătrânul i-a zis: 

- Să mă crezi, fiule, că acele bunătăţi ce mi-ai spus că le făceai când 
erai mirean, toate pentru mândria şi lauda oamenilor le făceai, căci 
aveai şi îndemnător spre acelea, pe cel ce în taină se lupta cu tine şi 
acele fapte ale tale nu erau primite lui Dumnezeu, pentru aceea şi 
diavolul nu te băga în seamă, nici îţi sta împotrivă cu război, ca să ia 
sporirea ta; iar acum te vede, că ai ieşit, ca la război asupra lui, pentru 
aceea şi el se înarmează asupra ta. Mai plăcut şi mai primit este lui 
Dumnezeu un psalm ce vei citi acum cu smerenie, decât o mie de 
psalmi pe care-i citeai în viaţa mirenească cu mândrie. 

Zis-a iarăşi fratele: 

- Eu, Părinte, acum, nici a posti nu pot şi toate lucrurile şi faptele 
bune s-au luat de la mine. Bătrânul i-a zis: 

- Frate, îţi ajunge cele ce ai, rabdă cu mulţumire şi te vei folosi. 

Iar el ţinea tot una aceasta, zicând: 

- Cu adevărat, Părinte, pierit este sufletul meu. 

Atunci bătrânul a început a-i zice lui, aşa: 

- Crede-mă, frate, că nu aveam să-ţi zic cele ce vreau să-ţi zic, ca 
să nu-ţi slăbească gândul tău, căci te văd foarte înşelat de vrăjmaşul 
diavol şi eşti aruncat în trândăvie şi în deznădăjduire; ci ascultă sfatul 
meu şi lasă acea părere pe care o ai, că vieţuiai şi făceai bine când erai 
în viaţa mirenească, de vreme ce toate acele fapte ale tale din viaţa 
mirenească erau pentru mândrie, precum şi a fariseului aceluia, care 
pentru bunătăţile lui cele cu multă mândrie i se părea că este mai 
plăcut lui Dumnezeu decât toţi oamenii şi cu acea părere, cu mândrie 
şi-a pierdut toate ostenelile lui. Iar tu acum smerindu-te înaintea lui 
Dumnezeu şi părându-ţi-se că nu faci nici o faptă bună înaintea Celui 
Preaînalt, această smerenie, fiule, îţi ajunge pentru mântuirea 
sufletului tău, ca şi vameşul, care nici o bunătate nu făcuse şi cu o 
smerenie ca aceasta s-a îndreptat. Că mai plăcut este lui Dumnezeu 
omul păcătos şi leneş şi cu inima înfrântă şi smerită, decât cel ce face 
multe bunătăţi şi se înalţă în gândul său, socotindu-se, că mai plăcut 
este el înaintea lui Dumnezeu. 

Acestea auzind fratele, a luat mare folosinţă şi multă mângâiere 
sufletului său şi s-a închinat bătrânului până la pământ, zicând: 

- Să ştii, Părinte, că astăzi mi-ai mântuit sufletul meu şi aşa s-a 
dus mulţumind lui Dumnezeu, (a). 

Sihastrul osândit şi tâlharul mântuit. într-o Mănăstire era 
un Călugăr foarte vorbăreţ, pe care s-a supărat într-o zi egumenul şi 
i-a zis să tacă şi să nu mai facă de aici înainte vorbărie. Iar el ruşi- 
nându-se a tăcut şi dintr-acel ceas n-a mai grăit nici un cuvânt. Şi 
atâta a sporit în fapta bună a tăcerii, încât s-a învrednicit să ştie şi 
gândurile ascunse ale fraţilor. Şi Dumnezeu i-a descoperit lui şi alte 
multe taine. în hotarele acestei Mănăstiri, era oarecare Pustnic cu¬ 
noscut şi vestit, care îmbolnăvindu-se de moarte, a trimis la Mănăs¬ 
tire ca să vină un Duhovnic să-l cuminece cu Sf. Taine. Deci a pornit 
egumenul cu fratele acela care nu vorbea şi mergând ei au întâlnit un 


(a) Pateric pg. 455 , 47 ; 336 ,5; 281, 22 

tâlhar, ce mergea şi el la acel Pustnic pentru evlavie, ca să primească 
de la el blagoslovenie. Când se împărtăşea Pustnicul, era acolo şi 
tâlharul, cu frică şi cu mult cutremur, judecându-se pe sine nevrednic 
a sta înaintea unui sfânt ca acesta. Atunci zice cu lacrimi către Awa: 

- Sfinte al lui Dumnezeu, ferice de tine! O, de ar fi fost şi sufletul 
păcătosului de mine în măsurile faptelor tale bune! 

Atunci acel nesocotit Pustnic, nu s-a smerit, să zică: „Frate şi eu 
sunt păcătos ca şi tine”, sau altele ca acestea; sau să tacă cu durere de 
inimă la acea laudă, ci a zis către tâlhar: 

- Fiecare, binele pofteşte. 

Acestea auzind fratele cel tăcut, a plâns cu amar. Apoi întorcându- 
se spre Mănăstire, urmă după ei şi tâlharul, cu multa vărsare de 
lacrimi, încât era minune neaşteptată. Şi plângând din toată inima, 
cerea să se mărturisească, având hotărâre adevărată şi statornică să 
nu mai păcătuiască de i s-ar lua şi viaţa, ci să-şi petreacă viaţa ca un 
sihastru. Şi aşa urmând cu acea pocăinţă şi zdrobire de inimă a murit. 
Aceasta văzând călugărul cel tăcut a râs şi s-a bucurat mult. Şi după 
ce a sosit la Mănăstire l-a întrebat egumenul pricina pentru care a 
plâns când s-a împărtăşit Pustnicul şi a râs când a murit tâlharul? Iar 
el i-a zis: 

- Când se împărtăşea Pustnicul şi tâlharul i-a zis că de ar fi şi el ca 
dânsul, el s-a mândrit, bizuindu-se în postirea şi nevoinţa lui şi s-a 
osândit, ticălosul! Căci Domnul urăşte pe cei mândri şi se depărtează 
de ei. Iar tâlharul venea pe urmă, cu multă zdrobire de inimă să se 
mărturisească şi avea hotărâre să meargă la pustnicie ca să facă mare 
pocăinţă şi osteneală până la moarte. Şi săvârşindu-se în această 
plăcută lui Dumnezeu gândire, s-a mântuit (a). 

6. Am obiceiuri rele şi nu le-am părăsit până acum? 

„Greşit-au, nu sunt ai Lui fiii cei cu prihană. Rudă în toartă şi 
răzvrătită, au cu acestea Domnului răsplătiţi” (b). „Pentru ce mori 
casa lui Israel? Că nu vreau moartea păcătosului; ci ca să se 
întoarcă şi să fie viu” (c). Exemple: Sedechia (d). 

Fiii întunericului pe vulcan. în Japonia, ţara vulcanilor şi a 
cutremurelor, s-a întâmplat că un vulcan, încetul cu încetul s-a stins 

(a) „Mântuirea Păcătoşilor” o. c. pg. 63-64. (b) 2 Lege 32, 6-7. (c) Iez. 18,31-32. (d)4 împ. 
24,18-20; 25; 2 Parai 36,11-21; Ier. 37; 52; vezi şi „Izvorul Răutăţilor", pg. 91-5 de autor şi 
Bibi. Ort. Nr. 25, pg. 74-84 

de tot. Un om şi-a luat îndrăzneala şi s-a aşezat cu casa tocmai sus, 
unde fusese gura vulcanului. După el, altul şi altul. . 

N-a trecut mult şi un sat întreg s-a înfiripat pe locul unde vulcanul 
mai înainte scuipa foc şi cenuşă. Anii trecând oamenii au uitat pe ce 
fel de loc stăteau. Ei au devenit nişte oameni vestiţi de rai, beţivi, 
suduitori, desfrânaţi, etc. Şi .îşi băteau joc de chemările mântuirii 
Dar ce s-a întâmplat? Intr-o noapte, tocmai când satul avea 
petrecere şi chef, pământul a început a bubui. Vulcanul şi-a deschis 
gura şi într-o clipă satul şi oamenii s-au cufundat m adâncul pierzării. 

Aşa e şi sfârşitul celor ce trăiesc în răutăţi şi nepăsare de cele 
sufleteşti. Viaţa lor se termină prin o prăbuşire în focul pieirn veşnice. 

O cum nu se gândesc oamenii că şi noi locuim pe un astfel de 
Vulcan”. în zilele noastre plouă cenuşă vulcanică (potopuri, arşiţe, 
cutremure, sfâşieri interne şi războaie universale, care au învăluit 
pământul, apele şi văzduhul cu guri vărsătoare de foc şi moarte in 
lume), o arătare că Domnul Dumnezeu într-o clipeala ne poate pierde. 
Şi totuşi, oamenii nu se înspăimântă şi mei de răutăţi nu se laşa (a). 

Ori în ceruri ori în iad! O femeie credincioasă şi bogată 
călătorea odată cu trenul. Dânsa se înfricoşă grozav, când trenul 
începu să coboare pe o pantă prăpăstioasa şi se adresa mdata 

conductorului,întrebându-1: ... * 

- Domnule conductor, fii bun şi spune-mi, ce masuri s-ar lua m 
cazul când trenul şi-ar accelera mersul într-un mod primejdios. 

— S-ar pune imediat frana răspunse acesta. 

- Foarte bine! Dar dacă s-ar întâmpla ca frâna să se rupă, ce s-ar 

mai face? 

- S-ar pune frâna a doua. 

- Dar încotro am mai lua-o, dacă, Doamne fereşte, s-ar rupe şi 

- Ori în Ceruri, doamnă, ori în iad, fiecare după cum merităm! 
Pentru că noi toţi trebuie să ne arătăm înaintea Divanului lui 

Hristos, ca să ia fiecare după cum a făcut, cele ce s-au lucrat prin 
trup, ori bine ori rău” (b). 

7. M-am obrăznicit? 

Obrăznicia e o falsificare a curentului sectar şi a libertăţii sociale. 
Obraznicii îşi dau ifose în lume, că fiecare dintr-înşii au drepturi egale 


(a) Pr. I. Trifa ist. 400. (b) 2 Cor. 5,10; d. Pr. M. Ionescu 

şi nemărginite. Obrăznicia adeseori se vede înjugată cu îndărătnicia, 
având urmări foarte rele pentru copii, şcolari şi şcolăriţe, pentru 
tineret şi societate. Obrăznicia este o faţă a sataniceştii mândrii, 
nesuferită de oameni şi pedepsită de Dumnezeu. Odinioară Cain, 
după ce a ucis pe fratele său, la întrebarea lui Dumnezeu: „Unde este 
Abel, fratele tău?” a răspuns cu obrăznicie astfel: „Nu ştiu. Au doară 
eu sunt păzitor al fratelui meu?” Pentru această obrăznicie a fost 
groaznic pedepsit de Dumnezeu (a). Core, Datan şi Aviron, obrăzni- 
cindu-se contra lui Moise, a lui Aaron şi a rânduielii lui Dumnezeu, 
s-au prăbuşit cu ceata lor în adâncul pământului, ce şi-a deschis gura 
sa şi i-a înghiţit (b). împ. Senaherim obrăznicindu-se împotriva lui 
Dumnezeu cu hule, a fost groaznic pedepsit, ucizându-i-se 185.000 
de ostaşi; iar el scăpând cu fuga, a fost ucis de fiii săi (c). împ. Ozia 
obrăznicindu-se a tămâia la Templu, contra rânduielilor Divine, a fost 
pedepsit cu lepră (d). Cei şapte feciori ai lui Scheva obrăznicindu-se a 
lucra cele preoţeşti, au fost bătuţi de spiritele rele (e). 

8. M-am înălţat cu gândul? 

înălţarea cu gândul e una din scârboasele feţe ale urâciosului păcat 
al mândriei, care face pe mulţi a se socoti deasupra tuturor oamenilor, 
pe când în realitate ei sunt dedesubtul lor. Şi aceasta e o blestemată 
mândrie, care-i mare urâciune înaintea lui Dumnezeu. 

Nu este viciu pe care să fim mai nevoiţi a -1 ascunde în faţa lumii, 
când suntem, atinşi de el, decât viciul mândriei, pentru că nu există 
altul care să ne facă mai urâţi. Se iartă mai uşor toate celelalte vicii, se 
trece cu vederea mândria însă e nesuferită... 

Un om n-are decât să se arate; îl cunoşti îndată şi mândria lui iese 
la iveală în tot ce face. Dacă se află într-o adunare, trebuie pus 
totdeauna în rândurile cele dintâi. El nu mai stă la gânduri şi fără a 
aştepta ca alţii, după cuvântul Mântuitorului, de a fi poftit mai sus, se 
crede dezlegat de această lege de bunăcuviinţă şi o apucă înainte, fără 
a mai lăsa loc pentru această ceremonie. Dacă vorbeşte într-o discuţie, 
o face sau ca stăpân, care porunceşte cu putere; sau ca judecător care 
hotărăşte cu autoritate; sau ca filozof, care rosteşte sentinţe şi oracole, 
sau ca om de carte, care învaţă şi dogmatizează. El ocupă singur toată 
convorbirea şi închide gura oricui ar vrea să-l întrerupă câteva clipe şi 
să ceară timpul necesar pentru a se explica. Dacă printr-o dispoziţie 


(a) Fac. 4. (b) Num. 16. (c) Is. 36; 37; 4 împ. 18; 19. (d) 2 Parai. 26. (e) F. Ap. 19,12-17 

cu totul potrivnică lui, tace şi ia hotărârea să asculte, atenţia pe care 
o dă lasă să se întrevadă cu ce înălţime şi cu ce dispreţ primeşte ce i 
se spune. Răspunsurile lui cele mai obişnuite, sunt câteva smucituri 
din cap, câteva aruncături de ochi, câteva surâsuri batjocoritoare, 
câteva cuvinte întretăiate, câteva expresii acoperite şi misterioase, ca 
şi cum numai el ar fi la curent cu lucrurile, ca şi cum numai el ar avea 
cheia afacerilor, ca şi cum numai el ar putea pătrunde taina şi a 
descurca rosturile, ca şi cum ceea ce aude n-ar fi de nici un temei şi 
n-ar merita nici o reflexie, ca şi cum n-ar face să pună urechea şi ar 
asculta numai cu milă. Căci în societatea omenească se întâlnesc 
destui îngâmfaţi, care n-au măcar grija de a se acoperi şi care se lasă 
duşi de sentimentele mândriei lor. Mândria grosolană de care roşeşte, 
în locul lor, orice persoană înţeleaptă şi înzestrată cu raţiune. Ei însă 
nu roşesc de nimic; atât sunt de înfumuraţi de ei înşişi şi preveniţi în 
folosul lor. Astfel, fără ca ei să bage de seamă şi prin seducerea cea 
mai periculoasă, oricât de vizibilă e mândria care-i stăpâneşte, ea 
scapă din ochii lor, se ascunde de la cunoştinţa lor, în timp ce se arată 
în ochii publicului şi izbeşte toate spiritele. Dacă i-ai crede, toate 
prerogativele pe care şi le atribuie, tot ce spun, tot ce fac, nu e 
mândrie, ci vorbire verde şi sinceră, dreptate şi adevăr. Cel puţin aşa 
cugetă ei şi sunt prea încredinţaţi că tot aşa trebuie să cugete şi ceilalţi. 
Greşeală de plâns, dar care produce mai multă indignare decât 
compătimire. Şi iată cum, tot stimându-se pe ei înşişi şi voind să fie 
cinstiţi şi stimaţi, pierd orice stimă, pe care astfel ar putea-o avea în 
lume. 

Dacă pământul ar fi un grăunte de muştar. Dacă ne-am 
închipui pământul de mărimea unui grăunte de muştar, luna ar veni 
pusă la trei centimetri depărtare şi ar fi ca o sămânţă imperceptibilă, 
a cărei diametru ar ajunge abia la un sfert din acela al pământului. 
Urmând această proporţie, soarele ar fi la zece metri departe de 
pământ şi ar putea fi înfăţişat ca un măr mare. La depărtări, variind 
între patru şi trei sute de metri, s-ar mişca planetele, a căror mărime 
ar merge de la aceea a unei seminţe, aproape invizibilă, până la aceea 
a unui bob de mazăre. Ce să spunem apoi despre orbitele pe care le 
străbat? Ele sunt atât de mari, căci cu toată iuţeala lor, tot păstrând 
aceeaşi scară, ar fi destul de înceată, aproape ca aceea a minutarelor 
unui ceas; pentru că într-un spaţiu de timp de la trei luni până la 165 
de ani, planetele se învârtesc în jurul soarelui, iar pământul nostru, 

care face 29 km pe secundă, îşi străbate orbita abia într-un an. Cu 
toate acestea, sistemul nostru solar, redus la aceste proporţii, ar ocupa 
un spaţiu pătrat de aproape 600 de metri. în jurul lui, până la o rază 
foarte mare, nu s-ar mai găsi nimic, afară de cât câte o cometă 
rătăcitoare, aşa, încât o suprafaţă mare cât cea a Europei, ar rămâne 
cu totul goală în jurul acestui mic pătrat; şi numai la marginea ei s-ar 
găsi prima stea mai apropiată de el, având mărimea unui măr. Deci, 
dacă cineva ar putea să se avânte în spaţiile cereşti, n-ar izbuti cu nici 
un chip să zărească micul corp, care ar fi pământul nostru; şi oricât 
l-ar căuta, i-ar fi cu neputinţă să-l găsească, tot aşa după cum unui 
călător i-ar fi cu neputinţă să găsească un grăunte de muştar, pe care 
cineva l-ar fi ascuns în vreo parte necunoscută a Europei. 

Privind o astfel de mărime a universului, nu putem spune altceva, 
decât să recunoaştem micimea noastră şi să ne umilim în Faţa lui 
Dumnezeu Celui Preaînalt (a). 

Smereşte-te. Când îţi va aduce diavolul în inima ta gândul 
mândriei şi al înălţării - a zis un bătrân - şi va începe a-ţi ridica şi 
a-ţi înălţa inima ta, socotind în inima ta că ai împlinit toate poruncile 
lui Dumnezeu, atunci opreşte-ţi acel gând. începe a-ţi lua seama cu 
amănuntul, ispiteşte-te pe tine şi vezi, oare este aşa, cum îţi zice ţie 
acel gând, sau nu? Adică ispiteşte-ţi inima ta, oare iubeşti pe vrăjmaşii 
tăi, oare te bucuri de binele lor, oare îţi pare rău de scârba lor şi de 
decăderea lor? Oare te socoteşti pe tine întru toate ca un ticălos şi 
netrebnic şi mai păcătos decât toţi oamenii? Şi măcar de vei şi împlini 
acestea toate, nici aşa să nu te înalţi cumva în gândul tău, pentru că un 
gând ca acela strică şi risipeşte faptele cele bune pe care le săvârşeşte 
omul. 

Şi-a biruit omul mândria. Un frate se lupta cu gândul mân¬ 
driei, zicând: 

- Acum, suflete, ai isprăvit faptele bune. Şi vrând fratele să-l 
biruiască pe el şi-a apropiat mâna sa sub cazanul sub care ardea foc şi 
a zis către sine: 

- Iată te arzi, nu te mai înălţa cu cugetul! Că cei trei Coconi în 
mijlocul văpăii fiind şi nearzându-se, nu s-au înălţat cu inima, ci cu 
multă smerenie lăudând pe Dumnezeu în mijlocul cuptorului, ziceau: 


(a) Bourdaloue. C. T. M. pg. 437-438; 443 

„Cu suflet umilit şi cu duh plecat să fim primiţi înaintea Ta”. Iar tu 
întru odihnă stând, cugeţi înalt. 

Şi cu aceasta a biruit pe dracul mândriei. 

Nu cu înălţarea, ci cu smerenia se alungă dracii. Odată 
au mers nişte oameni mireni la un bătrân din Tebaida, luând cu dânşii 
pe un om îndrăcit, pentru a-i face rugăciuni. Ajungând, au poftit pe 
bătrân să se roage lui Dumnezeu pentru bietul îndrăcit, ca să-l 
izbăvească de acea muncă diavolească. Bătrânul a început a se ruga lui 
Dumnezeu pentru omul îndrăcit. După ce a săvârşit rugăciunea sa, a 
grăit necuratului duh, care era într-acel om şi a zis lui: 

- Ieşi duh necurat, din zidirea lui Dumnezeu. Duhul necurat i-a 
răspuns din om: 

- Voi ieşi, dacă după ce te voi întreba un cuvânt, îmi vei răspunde. 
Bătrânul a zis: 

- întreabă dar şi zi ce ai de zis. 

- Eu - ia zis diavolul - vreau să te întreb şi să-mi spui mie: „Care 
sunt caprele şi care sunt oile?” (a). 

Răspuns-a lui bătrânul: 

- Caprele eu sunt; iar oile Dumnezeu le ştie. 

Acestea auzind diavolul, a strigat cu glas mare şi a zis: 

- Iată, pentru smerenia ta, ies. 

Şi îndată întru acel ceas a ieşit, iar omul a rămas sănătos şi aşa s-a 
dus la casa lui, mulţumind şi slăvind pe Dumnezeu. 

- ...Mai bine voiesc să fiu biruit şi să am smerenie - a zis un bătrân 
înţelept - decât să fiu biruit şi să am mândrie. 

Mântuitorul arată că înălţarea cu gândul înaintea oamenilor, este 
urâciune înaintea lui Dumnezeu. „Voi căutaţi să vă arătaţi nepri¬ 
hăniţi înaintea oamenilor, - a zis El înfruntând pe farisei - dar 
Dumnezeu vă cunoaşte inimile, pentru că ce este înălţat între 
oameni, este urâciune înaintea lui Dumnezeu” (b). 

Smerenia a scos pe diavol din îndrăcită. O fată din Babilon 
- zice Awa Daniel - a unuia din cei mai mari, avea drac. Şi tatăl ei 
avea un călugăr iubit şi acela i-a zis lui: 

- Nimeni nu poate să tămăduiască pe fiica ta, fără numai Sihaştrii 
aceia, pe care îi ştiu eu şi de îi vei ruga pe ei, nu vor voi să facă aceasta, 
pentru smerenie. Ci aceasta să facem: când vor veni în târg, faceţi-vă 


(a) Mt. 25,31-46- (b) Lc. 16,15 

că voiţi să cumpăraţi vase. Şi când vor veni să ia preţul pe ele, să zicem 
lor să facă rugăciune şi cred că se va tămădui. 

Şi ieşind ei în târg, au aflat pe un ucenic al bătrânilor, şezând ca să 
vândă vasele lui. Şi l-au luat pe el împreună cu coşniţele, ca şi cum să 
ia preţul lor. Şi când a venit călugărul în casă, a venit şi îndrăcită şi i-a 
dat lui o palmă, iar el a întors şi pe cealaltă faţă, după porunca 
Domnului. Şi muncit fiind dracul, a strigat zicând: 

- O, silă! porunca lui Iisus Hristos mă scoate. 

Şi îndată s-a curăţit fata. Şi după ce au venit bătrânii, le-a povestit 
şi lor ceea ce s-a făcut. Şi au proslăvit pe Dumnezeu şi au zis: 

- Obicei are mândria diavolului, să cadă prin smerenia poruncii 
Domnului nostru Iisus Hristos. 

A zis iarăşi Awa Daniel, că pe cât trupul creşte, pe atâta sufletul 
scade şi pe cât trupul scade, pe atâta sufletul creşte (a). 

Smerenia Sfântului Grigore. Smerenia era cea mai mare 
virtute a Sfântului Grigore cel Mare. Se considera ca cel mai din urmă 
dintre oameni şi se numea cel mai netrebnic păcătos, pe care laşitatea 
nu -1 lăsa să dea înainte. Cea mai fierbinte dorinţă îi era de a fi obiectul 
tuturor desconsiderărilor, de aceea dorea să fie făcut atent asupra 
tuturor greşelilor sale. 

- Sunt gata, zicea el, a asculta tot ceea ce stă în legătură cu greşelile 
mele şi îi numesc prieteni ai mei numai pe aceia care îmi pot arăta 
cum aş putea să scap de întinăciunea ce-o lasă păcatele asupra 
sufletului meu. 

învăţat mare şi smerit. Sozomen, care în Ancona se supunea 
la cele mai josnice lucrări, desconsiderând orice slavă, se însufleţea 
pentru cele cereşti. Vestea sfinţeniei sale se răspândi atât de departe, 
încât lumea se îmbulzea în jurul lui spre a-1 auzi şi vedea. între aceştia 
se afla odată şi un ţăran, care se nimerise să ajungă lângă sfânt chiar 
când curăţea candelabrul din Sf. Biserică. Ştiind cine este, rămase cam 
dezamăgit, văzându -1 mic de statură şi pipernicit. El îşi zise: 

- E imposibil ca într-o uscăciune de om ca acesta, să fie ascunse 
virtuţi atât de mari. Aşteptam să văd o figură de om impunător, acesta 
însă abia dacă seamănă a fi om. 

Sozomen a auzit vorbele ţăranului, întrerupse atunci lucrul şi 
alergând la ţăran îl îmbrăţişă şi mulţumindu-i îi zise: 


(a) „Pateric” pg. 336; 462; 51-52 

- Tu singur ai părere adevărată despre mine (a). 

înfumuratul pretins învăţat. Credinţa trece dincolo de hota¬ 
rele simţurilor noastre. Aceasta este cauza pentru care credinţa nu 
poate să îmbătrânească niciodată, ci rămâne totdeauna tânără, proas¬ 
pătă, vie şi lucrătoare. Ce săracă ar fi credinţa noastră dacă s-ar măr¬ 
gini numai la ceea ce vedem şi înţelegem! Credinţa noastră este, 
dimpotrivă, bogată şi puternică, fiindcă ea ne leagă de creatorul 
tuturor văzutelor şi nevăzutelor. Credinţa noastră e puternică fiindcă 
ne încredinţează ca cele ce sunt cu neputinţă la oameni sunt cu putinţă 
la Dumnezeu. Credinţa noastră este credinţa bolnavilor lecuiţi, a 
orbilor care văd, a surzilor care aud, a muţilor ce vorbesc şi a morţilor 
înviaţi (b). 

Mulţi tineri înfumuraţi, care se pretind a fi oameni de ştiinţă, ţin 
morţiş a nu crede decât în ceea ce văd şi înţeleg ei... 

într-una din zile intră într-un restaurant un tânăr de soiul acesta, 
care nu cunoştea decât coaja ştiinţei, întrucât nu izbutise să pătrundă 
până la miezul ştiinţei adevărate. Auzind că la o masă vecină se vorbea 
numai despre credinţă, azvârli şi el o săgeată provocatoare cu 
următoarele cuvinte: 

- Eu nu cred decât ceea ce văd şi înţeleg. 

Vecinii, în loc să se întărâte împotriva lui, începură să-i pună o 
serie de întrebări binevoitoare: 

- Domnule! noi văzurăm la marginea oraşului un cârd de gâşte 
păscând iarbă verde! D-ta crezi lucrul acesta? 

- De ce să nu cred, odată ce văd şi înţeleg, răspunse tânărul nostru, 
ţanţoş şi îngâmfat. 

- Noi mai văzurăm şi o cireadă de boi păscând, crezi oare şi 
aceasta? 

- Cum să nu cred, odată ce văd şi înţeleg. 

- Să nu te miri dacă ţi-om mai spune că văzurăm şi un cârd de 
porci păscând! Ne crezi oare pe cuvânt? 

- De ce să mă mir şi de ce să nu cred, odată ce văd şi înţeleg? 

- Ce ai să mai zici oare, dacă ţi-om mai spune că ne ieşi în drumul 
nostru o turmă de oi, ospătându-se din iarba câmpului?! 

- Ce să zic? am să cred şi pace bună, odată ce văd şi înţeleg. 


(a) O.M.P. ist. 883; 887; 888. (b) Mt. 27,52-3 

- Ei, dar ştii, că d-ta cunoşti multe? Avem să-ţi mai spunem una şi 
bună: aceeaşi iarbă, păscută de gâşte se preface în pene, păscută de boi 
se preface în păr, păscută de porci se preface în coamă aspră, păscută 
de oi, se preface în lână mătăsoasă. D-ta crezi aceasta? 

- Sigur că cred. 

- E de mirare că poţi crede lucrul acesta fără să-l vezi şi fără să-l 
înţelegi. Poţi oare să vezi şi să înţelegi cum aceeaşi iarbă suferă atâtea 
transformări în organismul acestor soiuri de vieţuitoare, ca apoi să 
poţi crede cu tărie? 

încurcat şi ruşinat, tânărul nostru a tăcut molcom! Cititorule! Nu 
uita că fericirea cea mai înaltă a sufletului tău, izvorăşte din credinţa 
ta statornică în lucrurile nevăzute şi în tainele nepătrunse de mintea 
omenească ale lui Dumnezeu. „Pentru că ai văzut... ai crezut, fericiţi 
cei ce n-au văzut şi au crezut” (a). 

Smerenia înalţă. Mântuitorul nostru Iisus Hristos ne recomandă 
smerenia spre a înainta pe calea vieţii şi a ne încununa. însuşi El a dat 
onoarea cuvenită celor care-I servesc, zicând: „A cela care dintre voi 
va voi să fie mai mare, să fie vouă slugă. Şi acela care dintre voi va 
vrea să fie întâi, să fie vouă slugă... Precum şi Fiul Omului, n-a venit 
să I se slujească Lui; ci ca să slujească şi să-şi dea sufletul Său 
răscumpărare pentru mulţi... Cine e mai mare? Cel ce slujeşte ori cel 
ce stă Qa masă)? Şi iată, Eu sunt în mijlocul vostru ca cel ce slujeşte!”. 
Tot pentru smerenie îşi alege El pe ucenicii Săi din clasa cea de jos, 
cărora la Cină spălându-le picioarele, le zicea: „Iată pildă v-am dat 
vouă, ca precum Eu am făcut vouă şi voi să faceţi...” (b). 

Spicele de grâu. Un ţăran se duse la câmp cu fiul său mititel, 
Gavriil, ca sa vadă dacă s-a copt grâul îndeajuns. 

- Uite tata! zise băiatul neumblat, unele spice cât de sus îşi ţin 
capetele; acestea cred că sunt de soiul cel mai ales; cele care se pleacă 
aşa de tare, pe lângă acestea, sunt, de bună seamă, cu mult mai rele şi 
mai de rând. 

Tata rupse câteva spice şi zise: 

- Nepriceputule, ia vezi spicul acela, care îşi ridică sus capul, e 
numai praf şi goliciune; iar ăsta care se pleacă cu atâta sfială, e plin de 
cele mai frumoase grăunţe. 

Capul prea sus înălţat, nu-i cu roade încărcat (c). 


(a) loan 20,19; d. Pr. M. Ionescu. (b) Mt. 20,26; Lc. 22,27; Ioan 13,15. (c) I.M.C. 24 



44 


Protosinghel NICODIM MĂNDIŢĂ 


înălţarea cu gândul prăpădeşte toate. Când vreun gând de 
înaltă cugetare, sau de mândrie, va intra în tine, cercetează-ţi cugetul, 
de ai păzit toate poruncile, de iubeşti pe vrăjmaşii tăi şi te întristezi de 
scăderea lor şi de te socoteşti pe tine rob netrebnic şi decât toţi mai 
păcătos. Şi chiar nici atunci să nu cugeţi cele înalte, ca şi cum toate 
le-ai fi isprăvit, ştiind că acest gând toate le prăpădeşte. 

Pustnicul umilit a fost slăvit. Un bătrân Sihastru s-a închis 
pe sine în chilie şi era renumit în cetate şi slavă multă avea; şi s-a vestit 
acestuia, că vrea oarecare din sfinţi să se pristăvească şi deci să vină 
să-l binecuvinteze mai înainte de a adormi. Şi a socotit întru sine: De 
voi ieşi ziua, vor alerga oamenii după mine şi mi se face multă slavă 
şi nu mă odihnesc cu aceasta. Deci, mă voi duce seara prin întuneric 
şi mă voi tăinui de toţi. Seara, dar, ieşind din chilie, ca unul ce vrea să 
se tăinuiască, iată, de la Dumnezeu s-au trimis doi îngeri cu făclii, 
luminând înaintea lui. Şi de aceea toată cetatea a alergat după dânsul, 
căutând la slava aceea. Şi pe cât i se păru că a fugit de slavă, mai mult 
s-a slăvit. La aceştia se împlineşte cuvântul cel scris: „Tot cel ce se 
smereşte pe sine, se va înălţa” (a). 

înălţarea şi umilirea împăratului Napoleon I. Acest împă¬ 
rat vestit, după ce a cucerit ţară după ţară, a început a-şi bate joc de 
Legea Creştină şi de întemeietorul ei: De pildă, când pe la 1798 a 
cucerit ţara Egiptului, a dat următoarea proclamaţie către poporul de 
legea mahomedană sau turcească: 

- Voi, judecători şi cârmuitori ai poporului, spuneţi că şi eu sunt 
mahomedan! Voi, preoţilor, spuneţi poporului, că despre mine este 
scris, că voi veni să nimicesc pe duşmanii voştri şi să umilesc Crucea 
lui Hristos, vrăjmaşă vouă! 

Dar după ce au trecut zilele strălucirii sale şi temutul şi nebiruitul 
împărat a ajuns să-şi sfârşească cele din urmă zile ale vieţii în robie, 
pe o insulă părăsită, atunci a început a gândi şi a judeca astfel; şi nu 
odată se ducea împreună cu straja engleză ca să se roage! Iar în una 
din scrisorile sale din urmă, iată ce ne spune despre Domnul Hristos 
şi Legea Sa, de care şi-a bătut joc odinioară: 

- Eu cunosc oamenii şi ştiu câte le poate mintea lor, de aceea susţin 
că Iisus Hristos nu a fost Om obişnuit. Religia Lui e o Taină, singura 
religie care n-a ieşit dintr-o minte omenească. Alexandru Macedon, 


(a) „Pateric” pg. 241,11; 104,38; vezi pe larg şi prolog 4 Apr. Şi 8 Mai 

Cezar, Carol cel Mare şi cu mine, zice Napoleon, am întemeiat 
împărăţii mari şi totuşi, pe ce am rezemat aceste împărăţii făurite de 
agerimea şi isteţimea minţii noastre? Numai pe putere şi asprime! Pe 
când Iisus Hristos şi-a întemeiat împărăţia Sa numai pe dragoste, pe 
acea „Dragoste Creştină” şi milioane de oameni îi sunt supuşi şi-L 
asculta cu credinţă...! 

Alexandru Macedon şi-a dat numele de fiu al lui Jupiter, dar toată 
Grecia a râs de aceasta. împăraţii romani şi-au dat numele chiar de 
dumnezei şi li se aduceau jertfe, iar astăzi râdem noi de dânşii. Dar 
cum se face, că un Nazarinean, a Cărui Naştere umilită o cunoşteau cu 
toţii, S-a putut numi pe Sine Dumnezeu şi fără arme, fără sprijin de la 
oameni învăţaţi, cucereşte nu numai popoare nenumărate, dar şi 
sufletele lor?... 

Viaţa mea odinioară triumfă plină de strălucirea coroanelor şi a 
biruinţelor. Dar acum, robia cu toate loviturile vieţii omeneşti, s-au 
prăbuşit asupra mea! Iată soarta marelui Napoleon! Ce deosebire 
mare între adânca mea nefericire şi nimicnicie şi între strălucirea şi 
veşnicia împărăţiei lui Hristos, pe Care oamenii îl propovăduiesc, îl 
iubesc şi înaintea Căruia se închină toţi împăraţii pământului! (a). 

9. Am pregetat a face fapte bune? 

„..Astăzi de veţi auzi glasul Lui, nu vă învârtoşaţi inimile voastre” 
(b). Pregetarea provine din veninul păcatului lenevirii şi al mândriei. 
Ea aduce pieirea bunurilor şi a vieţii vremelnice şi veşnice. 

Prinţul s-a pierdut, pregetând zece minute! Tânărul şi 
nefericitul prinţ Louis (Ludovic) Napoleon, fiul împăratului Napoleon 
al III-lea, îşi pierdu viaţa într-o luptă cu duşmanul, din pricina unei 
întârzieri de câteva minute. Şi iată cum: El se deprinsese de mic copil 
că ori de câte ori era chemat la masă şi se întâmpla jucându-se... ridica 
degetele mâinilor în sus, arătând prin aceasta că se roagă să mai fie 
lăsat zece minute cu copiii la joacă. Astfel a rămas cu deprinderea 
aceasta prostească, de a mai zăbovi zece minute, după orice chemare 
care venea de la mai-marii săi. 

Ajungând vârstnic, deveni comandantul unui corp de armată, 
într-o luptă năprasnică cu vrăjmaşii săi, prinţul fiind obosit, se re¬ 
trase într-un loc, departe de tabăra vrăjmaşă şi descălecă de pe cal să 


(a) W. I. Corlete: Napoleon Ipg. 297. (b) Evr. 4, 7 

se odihnească o clipă. Ofiţerul care -1 întovărăşea, dându-şi seama de 
primejdia ce-1 pândea, îl sfătui să se urce pe cal şi să plece, dar prinţul 
îi spuse că mai stă numai zece minute. în vremea aceasta vrăjmaşul 
înaintă şi când prinţul s-a repezit să se urce pe cal şi să fugă, s-a 
pomenit lovit în piept de un glonţ. Acele zece minute de întârziere au 
fost pieirea lui. 

Când maică-sa, împărăteasa Eugenia, află despre această groaz¬ 
nică veste şi i se povesti cum s-a întâmplat nefericirea, zise cu multă 
durere de inimă: 

- Iarăşi cele zece minute. Şi povesti apoi cum din copilăria lui, 
prinţul avea obiceiul să ceară, pentru orice, un răgaz de zece minute. 
Era trimis să se culce? 

- O, mămico, mai lasă-mă zece minute, răspundea el. 

Trebuia să se scoale? 

- Peste zece minute, se ruga el, acoperindu-se din nou cu plapuma. 

Totdeauna zece minute şi aceste zece minute de întârziere îl costară 

viaţa. 

Iată unde duce amânarea, pregetarea! Tot la fel vor păţi şi cei ce 
pregetă, amână vremea de pocăinţă de azi pe mâine. încetul cu 
încetul, tot repetându-se, această amânare se face deprindere rea, apoi 
obicei rău, nărav rău şi, „năravul din fire n-are lecuire”. Acest rău 
nărav aduce apoi pierderea sufletului, cum au adus şi prinţului Louis 
Napoleon pierderea vieţii cele zece minute amânate. 

Iubiţilor! să nu ne obişnuim a tot zice: „Suntem tineri şi pentru po¬ 
căinţă aşteptăm bătrâneţea, pentru a ne pregăti şi a ne face vrednici 
de împărăţia lui Dumnezeu; ci „... noi să ne ostenim lucrând cele 
plăcute lui Dumnezeu, pentru a intra întru acea odihnă, ca să nu 
cadă cineva întru acea pildă a neascultării” (a). „întoarce-te la 
Domnul şi părăseşte păcatele - azi, nu amâna pe mâine - roagă-te 
înaintea Feţei Lui şi împuţinează sminteala ta” (b). 


(a) Evr. 4,11-16. (b) Is. Sir. 7,20 


PĂCATELE MÂNDRIEI 


DUPĂ FELUL POMULUI SUNT ŞI ROADELE 

io. Am fost făţarnic, am mărturisit făţărnicii? 

„Cuvântul vostru totdeauna să fie cu Har (adevăr Dumnezeiesc), 
dres cu sare (mângâierea duhovnicească), ca să ştiţi cum se cade 
vouă a răspunde fiecăruia” ţa). 

Exemple de mărturisiri făţarnice: Avesalom (b); Israelitenii (c); Irod 
(d); Fariseii şi Irodianii (e); Iuda Iscariotul (f); Mai-marele sinagogii 
(g); Anania şi Safîra (h); Simon Magul (i)... 

Aluatul fariseilor. Odinioară un Preot a întrebat după predică 
pe credincioşii săi: 

- Pentru ce a asemănat Mântuitorul nostru Iisus Hristos 
învăţătura fariseilor cu aluatul, zicând ucenicilor Lui: „Păziţi-vă de 
aluatul fariseilor şi al saducheilor şi al lui Irod...” (j). 

Unul dintre credincioşii săi cei mai cunoscători ai Cuvântului lui 
Dumnezeu, i-a răspuns: 

- Pentru că prin aluat, pâinea totdeauna creşte, se umflă şi se arată 
mai mare decât este... Şi învăţătura acelora fiind stricată, învrăjbi- 
toare şi pierzătoare de suflete, trebuia suprimată, iar nu crescută. 

Aparenţele amăgesc pe mulţi. în nişte localităţi, se spune că 
erau oarecând nişte creştini şi creştine (majoritatea de formă goală), no¬ 
torii după nume, după haine, după aparenţă. Aceia s-au sfătuit, zicând: 

- Hai să ne adunăm cu toţii în anumitele locuri, unde să ne putem 
sfătui şi pregăti cât se poate mai bine, pentru a alerga mai cu succes 
pe calea vieţii, a ne alege cele mai bune arme duhovniceşti, a păzi 
posturile rânduite şi a ne împlini datoriile noastre curat creştineşti... 

(a) Cols. 4, 6; Iac. 5,12. (b) 2 împ. 15,2-8. (c) Is. 10, 6; 59,18. (d) Mt. 2, 8. (e)Mt. 22,16- 
18; Mc. 12,13-15. (f) Mt. 26, 49; Ioan 12, 4-6. (g) Lc. 13,14-15. (h) F. Ap. 5,1-10. (i) F. Ap. 8, 
13-21. (j) Mt. 16, 6; Mc. 8,15; Lc. 12,1; comp. 1 Cor. 5, 6-8; Lru.. 5, 7-10 

După sfatuirea şi hotărârea luată, abia plecară de acolo şi iată că 
întâlnesc o căruţă încărcată cu nişte mărfuri minunate, trasă de doi cai 
mari. Stăpânul căruţei îi salută plecându-se până la pământ cu o mare 
smerenie (aparentă) şi îndemnă pe toată lumea aceea să cumpere 
mărfurile acelea din căruţa lui, recomandându-le, că sunt nişte 
admirabile arme de luptat contra feluritelor rele. Lumea aceea, 
purtătoare strălucitelor nume creştineşti, s-a apropiat de negustor şi 
privind la marfa din căruţă, au zis unii către alţii: 

- Iată, tocmai ceea ce ne trebuia nouă! 

Apropiindu-se chiar lângă căruţă, ce văd şi iau în mâinile lor? Ia, 
nişte ghemuri mari, învelite cu nişte hârtii aşa de frumoase şi minu¬ 
nate, de le fura ochii. Toată lumea aceea (afară de puţini creştini şi 
creştine care erau pironiţi cu cugetul şi inima lor în dragostea de 
Dumnezeu, în cunoaşterea şi împlinirea Legii Lui), au cumpărat 
ghemuri de acelea, pe care erau scrise cu litere mari şi lucitoare: Cre¬ 
dinţă, nădejde, dragoste, bărbăţie, înţelepciune, dreptate, tărie, 
smerenie, dărnicie, curăţie, cumpătare, îndelungă-răbdare, blândeţe, 
hărnicie, post, înfrânarea poftelor... Toată lumea aceea a cumpărat pe 
întrecute ghemuri de acelea multe, multe, umplându-şi traistele, 
buzunarele şi sânurile cu ele. 

Mergând spre casele lor, fiecare din ei erau chefoşi şi foarte bu¬ 
curoşi, cugetând în sineşi: iată, am aflat şi cumpărat tocmai aceea ce 
ne trebuia nouă. Ajung fiecare la locaşul său. Acolo se apucă şi desfac 
ghemurile cumpărate. Dar vai şi amar! Ce înşelăciune! Desfăcând 
ghemurile cumpărate, aflară tocmai ceea ce era contrar numirii scrisă 
deasupra ghemului. 

Astfel, desfăcând ghemul pe care era scris: Credinţă, în fundul său 
în mijlocul lui, aflară necredinţă, în cel cu nădejde aflară dez- 
nădăjduire, în cel cu dragoste urâciuni, vrăjmăşii şi sfârtecări, în cel 
cu bărbăţia laşitate şi frică, în cel cu înţelepciune prostie în dungi, în 
cel cu dreptate nedreptate, în cel cu tăria şubrezenie, în cel cu sme¬ 
renia mândrie, în cel cu dărnicia zgârcenie, în cel cu curăţia 
spurcăciuni, în cel cu cumpătarea lăcomii, beţii şi scârboşenii, în cel 
cu îndelunga-răbdare mânie, în cel cu blândeţea zavistie, în cel cu post 
forme goale, schimbări de bucate şi libertinaj la păcate, în cel cu 
înfrânarea poftelor aţâţarea şi satisfacerea poftelor trupeşti... 

Ei, acum ce era să mai facă lumea aceea? Fiindcă tot le cumpărase 
ghemele acelea, s-au apucat de întrebuinţat şi la urmă au deschis 
ochii, după ce au văzut rezultatul. Şi aşa, iată lumea aceea a început cu 

cele duhovniceşti şi a sfârşit cu cele trupeşti. Aşa adeseori am văzut în 
posturile de peste an, Miercurea, Vinerea şi în ajunuri, creştini care 
susţin că postesc schimbând bucatele, dar umblând tot după omul cel 
vechi: fumând, îmbătându-se, jucând, hulind, suduind, ponegrind, 
furând, certându-se, bătându-se, ucigând... în aşa fel au postit că unii 
s-au dus în spitale, unii în ocne şi alţii în mormânt. Şi, Doamne! Cât 
de multă lume purtătoare de nume creştinesc mai aleargă şi azi să 
cumpere ghemele negustorului diavol, prin care a tras şi trage el 
sumedenii de suflete în iadul vremelnic şi veşnic! Cine are ochi de 
văzut, să vadă şi cine are urechi de auzit, să audă, să înţeleagă şi să 
revină la învăţăturile Dumnezeieşti din Tezaurul Ortodoxiei, că numai 
ascultarea şi împlinirea acestora e izvorul bunătăţilor şi fericirii 
vremelnice şi veşnice a creştinilor. 

Păcatele camuflate în haina virtuţilor . într-o poveste din 
străvechimea păgânească ni se spune, că Virtutea, care era cunoscută 
numai oamenilor de la ţară, s-a pornit să se arate şi domnilor şi 
cucoanelor de la oraş. Ea s-a împodobit cuviincios şi s-a îmbrăcat 
într-o preafrumoasă manta de flori. Cum a intrat însă în oraş, a 
izgonit-o afară păcatele orăşenilor. Ca să-şi mai vină în fire, biata 
Virtute se aşeză, afară de oraş, sub un palmier şi adormi. în timpul 
nopţii veniră păcatele populaţiei din oraş şi furară podoaba cea 
scumpă, mantaua cea frumoasă a Virtuţii. De atunci, zice povestea 
aceasta, se acoperă păcatele cu mantaua Virtuţii şi cer să fie lăudate şi 
cinstite. Şi lumea, orbită de haina frumoasă cu care îşi acoperă 
păcatele şi sluţenia lor, le şi laudă prea adeseori. 

Să ne gândim numai la puţine pilde din viaţa de toate zilele şi ne 
vom încredinţa că e chiar aşa. La ospeţe bogate se întâmplă prea 
adesea că unul sau altul din meseni, care-i mai guraliv, începe a 
istorisi de la o vreme felurite snoave şi glume, unele mai boacăne şi 
mai necuviincioase decât altele. Un asemenea om face o mulţime de 
păcate cu gura. „Gâtul lui e un mormânt deschis” (a) cum spune 
Psalmistul. Ce zice însă lumea la adresa lui? „El e un om vesel, un om 
petrecăreţ, un tovarăş la chefuri, cum nu-1 poţi afla mai potrivit şi 
oricând”. Astfel laudă lumea şi cinsteşte păcatele, le îmbracă, cum 
spune povestea din vremea păgânilor, în mantaua, în haina Virtuţii. 

Altă pildă. întotdeauna, dar mai ales în zile de Duminici şi sărbă¬ 
tori, vezi crâşmele pline de lume şi între alţii se veselesc şi mulţi 


(a) Ps. 5, 9 

muncitori dintre care unii întrec orice măsură în băuturi şi mătrăşesc 
simbria câştigată peste săptămână în sudoarea feţei lor, pe când ne¬ 
vestele şi copilaşii acasă, adesea nu au cele trebuincioase de ale 
mâncării şi îmbrăcămintei. E foarte drept, iubiţilor creştini, că Legea 
lui Hristos nu e atât de aspră, încât să nu ne îngăduie nici o desfătare, 
nici o plăcere. Ea nu cere de la noi să fim veşnic posomorâţi şi scârbiţi, 
pentru că scârba este uşa bolilor, după cum spune o vorbă din bătrâni; 
Dar a mătrăşi pe băuturi ce-ai câştigat atât de greu şi a nu griji de 
familie, e ori şi cum, un mare păcat, ceea ce putem cunoaşte din cuvin¬ 
tele Sf. Apostol Pavel: „Dacă cineva nu poartă grijă de ai săi şi mai 
cu seamă de ai casei sale, de credinţă s-a lepădat şi este mai rău 
decât un necredincios” (a). Ce spune însă lumea de astfel de oameni? 
„Ia, bieţii oameni, au muncit şi ei toată săptămâna şi acum caută să 
mai uite de acele griji”. Dar aceşti oameni nici nu-şi dau seama ce 
primejdii sufleteşti lansează ei prin asemenea vorbe şi prin îngăduiala 
lor faţă de păcatele altora. 

încă o pildă. Mulţi neguţători cămătarnici înşeală, strâmbătăţesc 
pe alţii, numai ca să se îmbogăţească repede, uită de Sf. Biserică, de Sf. 
Duminică şi de sărbători şi umblă numai după câştig. Ne este scârbă 
când vedem atâta nesaţ, când vedem cum asemenea oameni calcă o 
mulţime de porunci deodată. Ce zice însă lumea despre aceştia? „Ei 
sunt oameni harnici, strângători. Ce noroc mai au copiii lor că au nişte 
astfel de părinţi cuminţi şi economisitori!” şi aşa se îmbracă păcatul 
în haina Virtuţii şi astfel, multe sunt întoarse în lumea aceasta. Nu în 
zadar filozoful Diogen, un om ciudat, dar înţelept, fiind pe patul 
morţii, a rostit următoarele cuvinte către prietenii săi: 

- Fraţilor, eu nu voiesc să fiu pus în mormânt, cum îi puneţi pe 
ceilalţi oameni, cu faţa în sus, cu privirea spre cer, ci pe mine să mă 
aşezaţi întors cu faţa în jos, cu privirea spre pământ. 

Mirându-se toţi de aceste vorbe ciudate, Diogen adăugă: 

- Vedeţi, toate în lumea aceasta sunt întoarse. Cei cu frica lui 
Dumnezeu, cei buni, sunt dispreţuiţi, iar cei păcătoşi sunt cinstiţi şi 
umblă îmbrăcaţi în porfiră şi vison. Pe tâlharii cei mici lumea îi 
pedepseşte cu moartea, celor mari însă le dă drumul. Bogatul, oriunde 
are dreptate, sărmanul nicăieri. Cine spune adevărul e urgisit şi numai 
linguşitorul mincinos e bine văzut. în scurt, toate sunt întoarse. Drept 
aceea, voiesc să zac şi eu în pământ întors cu faţa în jos. Cu toate 


(a) 1 Tim. 5, 8 

acestea, eu nădăjduiesc însă că lumea aceasta se va întoarce iarăşi 
cândva la locul ei cuvenit şi atunci mă voi întoarce şi eu în mormânt. 

Nu-i vorbă, că acest Diogen era om ciudat şi în multe lucruri îşi 
bătea joc de lume, dar în cuvintele lui acestea sunt multe adevăruri. 
Da, multe, multe sunt întoarse în lumea aceasta, dar odată, toate se 
vor schimba iarăşi, căci însuşi Mântuitorul lumii zice precis: „Va veni 
vremea când cei dintâi vor fi pe urmă şi cei de pe urmă vor fi întâi” 
(a). Dar până va fi aceasta, noi trebuie să ne ferim de primejdii şi de 
ispitele lumii, trebuie să ne ferim de haina strălucitoare a păcatului, 
trebuie să urmăm Sfântului Apostol Pavel, care zice: „Socotiţi, drept 
aceea, fraţilor, cum să umblaţi cu pază, nu ca nişte neînţelepţi, ci ca 
cei înţelepţi” (b). Aceasta o vom face lesne atunci, când ne vom gândi 
cu tot dinadinsul la cuvintele preadulcelui nostru Mântuitor, cum că 
pământul nu este patria noastră: „Voi nu sunteţi din lumea aceasta” 
(c). N-avem decât să urmăm pilda acelor păsărele, pe care le vede şi le 
aude ţăranul muncitor atât de des la lucrul câmpului, adică pilda 
ciocârliilor, care petrec tot în înălţimile văzduhului, dând, prin 
cântarea lor, laudă lui Dumnezeu şi care se înalţă câteodată atât de 
sus, ca şi când n-ar mai avea de gând să se întoarcă pe pământ. Numai 
dacă le sileşte foamea, se slobod iar în jos. Astfel ar trebui să facem şi 
noi în lumea aceasta, plină de primejdii şi ispite. Cu gândurile şi 
dorinţele noastre trebuie să năzuim înspre cer, la Dumnezeu şi să nu 
uităm că pământul nu ne poate da, cu toate strălucirile lui ademeni¬ 
toare, decât hrana de toate zilele. Numai astfel, iubiţii mei, plăcerile 
şi desfătările acestei lumi nu ne vor stăpâni, nici ispitele ei nu ne vor 
birui şi noi nu ne vom mai afunda în ele ca Sf. Apostol Petru în valu¬ 
rile Mării din Galileea. Numai atunci vom împlini porunca Sf. Apostol 
Pavel, pe care a dat-o filistenilor, tesalonicenilor şi colosenilor şi prin 
ei nouă tuturor: ,JSfumai cu vrednicie, după Evanghelia luiHristos, să 
petreceţi” (d). 

„Rogu-vă dar pe voi, fraţilor, pentru îndurările lui Dumnezeu, să 
vă puneţi înainte trupurile voastre jertfă vie, sfântă, bine plăcută lui 
Dumnezeu, slujba voastră cea cuvântătoare. Şi să nu vă asemănaţi 
chipului veacului acestuia; ci vă schimbaţi la faţă întru înnoirea 
minţii voastre, ca să cunoaşteţi voi care este voia lui Dumnezeu cea 
bună şi plăcută şi deplin” (e). „Deci, lepădând toată răutatea şi tot 

(a) Mt. 19,30. (b) Efs. 5,15. (c) Ioan 15,19. (d) Filip. 1,27; d. Dr. I. Tarnavschi (e) Rom. 
12,1-2 

vicleşugul şi făţărniciile şi pizmele şi toate clevetirile, ca nişte prunci de 
curând născuţi, să iubiţi laptele cel cuvântător şi fără de vicleşug, ca 
printr-însul să creşteţi spre mântuire, de vreme ce aţi gustat că este 
bun Domnul, către Care apropiindu-vă, Cel ce este Piatra cea vie, de 
oameni cu adevărat nebăgată în seamă, iar la Dumnezeu aleasă şi 
scumpă. Şi voi înşivă ca nişte pietre vii vă zidiţi casă duhovnicească, 
preoţie sfântă, ca să aduceţi jertfe duhovniceşti, plăcute lui Dumnezeu 
prin Iisus Hristos”. Pentru că scris este în Sf. Scriptură: „Iată pun în 
Sion Piatră în capul unghiului, aleasă, scumpă; şi cel ce va crede întru 
Dânsa nu se va ruşina. Drept aceea, vouă celor ce credeţi, cinstea; 
iar celor necredincioşi, Piatra care nu au băgat-o în seamă ziditorii, 
aceasta S-a făcut în capul unghiului. Şi Piatră de poticnire şi Piatră 
de sminteală, de Care se poticnesc cei ce nu se pleacă Cuvântului; spre 
care şi puşi sunt. Iar voi, rod ales, preoţie împărătească, neam sfânt, 
norod spre câştigare; ca să vestiţi bunătăţile Celui ce v-a chemat pe 
voi dintru întuneric la minunata Sa Lumină” (a). 

Arată-mi semnele cuielor. O istorioară din ţările răsăritului 
spune că odată necuratul voind să-l ispitească pe un Pustnic, luă o 
înfăţişare de om smerit şi sfânt şi bătu pentru intrare la uşa Pust¬ 
nicului: 

- Cine-i? strigă Pustnicul, deschizând uşa. 

- Păi, fiule, nu mă cunoşti?... uită-te bine la mine; eu sunt Domnul 
Iisus Hristos. 

Dar Pustnicul nu se lăsă tulburat de această recomandare, ci îl 
întrebă liniştit: 

- Se poate? Dar dacă eşti cu adevărat Fiul lui Dumnezeu, te rog 
să-mi arăţi urmele cuielor!... Necuratul când auzi aceste vorbe, o rupse 
la fugă ruşinat. E uşor să te recomanzi cuiva că eşti cineva. E uşor a te 
recomanda creştin, dar cu faptele a da dovadă că eşti tot păgân. E uşor 
a te recomanda un ostaş al Bisericii Domnului; trebuie însă să te 
recomanzi şi prin faptele tale. Un creştin adevărat, trebuie neapărat să 
poarte şi urmele cuielor, urmele răstignirii lui împreună cu Domnul 
Iisus Hristos. Să poarte urmele smereniei Lui, urmele dragostei Lui, 
urmele răbdării Lui, urmele bunătăţii şi milei Lui. Fraţii mei! Să trăim 
astfel ca toţi să vadă în viaţa şi faptele noastre urmele cuielor, urmele 
Evangheliei, urmele Scumpului nostru Mântuitor şi Izbăvitor (b). 


(a) l Petru 2,1-g. (b) Pr. I Trifa. ist. 599 

11. M-am făţărnicit? 

Făţărnicia este şi ea una din urâcioasele feţe ale mândriei, prin care 
omul se preface în ceea ce nu este. Astfel făţarnicul e un fel de 
comediant transformat în aparenţă în ceea ce nu este în realitate. 
Viciul acesta se opune adevărului. 

Mântuitorul nesuferind urâciunea făţărniciei, înfieră cu grele 
mustrări şi blesteme sau vaiuri, pe făţarnicii acelor vremuri, zicând: 
„Vai vouă cărturarilor şi fariseilor făţarnici, că mâncaţi casele vădu¬ 
velor făcând rugăciuni lungi, întru făţărie, pentru aceasta mai multă 
osândă veţi lua. Vai vouă, cărturarilor şi fariseilor făţarnici! Că 
închideţi împărăţia Cerurilor înaintea oamenilor; că voi nu intraţi, 
nici pe cei ce vor să intre nu-i lăsaţi. Vai vouă, cărturarilor şi farisei¬ 
lor făţarnici, că înconjuraţi Marea şi uscatul ca să faceţi un nemernic 
şi dacă se face, îl faceţi pe el fiu gheenei îndoit decât pe voi. Vai vouă, 
povăţuitori orbi, care ziceţi: că cel ce se va jura pe Biserică, nimic nu 
este; iar cel ce se va jura pe aurul Bisericii, vinovat este. Nebuni şi 
orbi! Că ce este mai mare? Aurul, sau Biserica, care sfinţeşte pe aur? 
Şi: cel ce se va jura pe altar nimic nu este; iar cel ce se va jura pe Darul 
ce este deasupra lui, vinovat este. Nebuni şi orbi! Că ce este mai mare? 
Darul sau Altarul, care sfinţeşte pe Dar? 

Deci, cel ce se jură pe Altar, se jură pe el şi pe toate cele ce sunt 
deasupra lui. Şi cela ce se jură pe Biserică, se jură pe ea şi pe Cel ce 
locuieşte într-însa. Şi cela ce se jură pe cer, se jură pe Scaunul lui 
Dumnezeu şi pe Cel ce şade pe el. Vai vouă, cărturarilor şi fariseilor 
făţarnici! Că zeciuiţi, izmă şi mărarul şi chimenul şi aţi lăsat cele mai 
grele ale legii: judecata şi mila şi credinţa; acestea se cădea să le faceţi 
şi acelea să nu le lăsaţi. Povăţuitori orbi, care strecuraţi ţânţarul şi 
înghiţiţi cămila. Vai vouă, cărturarilor şi fariseilor făţarnici! Că curăţiţi 
partea cea dinafară a paharului şi a blidului; iar dinăuntru sunt pline 
de răpire şi de nedreptate. Fariseule orb, curăţeşte întâi partea cea 
dinăuntru a paharului şi a blidului, ca să fie şi cea dinafară curată. Vai 
vouă, cărturarilor şi fariseilor făţarnici! Că vă asemănaţi mormintelor 
celor văruite, care dinafară se arată frumoase, iar dinăuntru sunt pline 
de oasele morţilor şi de toată necurăţia. Aşa şi voi: dinafară vă arătaţi 
drepţi înaintea oamenilor, iar dinăuntru sunteţi plini de făţărie şi 
fărădelege. Vai vouă, cărturarilor şi fariseilor făţarnici! Că zidiţi 
mormintele Proorocilor şi împodobiţi gropile drepţilor şi ziceţi: de 
am fi fost în zilele părinţilor noştri, n-am fi fost părtaşi lor întru 

sângele Proorocilor. Drept aceea, înşivă mărturisiţi de voi, că sunteţi 
fii ai celor ce au omorât pe Prooroci. Şi voi umpleţi măsura părin¬ 
ţilor voştri. Şerpi, pui de năpârci, cum veţi scăpa de judecata ghe¬ 
enei?”... (a). 

Cuvintele acestea ale Mântuitorului sunt destul de grăitoare pentru 
a ne arăta şi nouă ce urâcios păcat e făţărnicia, înaintea lui Dumnezeu 
şi a oamenilor şi cu ce mare grijă trebuie să ne ferim de ea. 

Cu ce se aseamănă făţarnicii? într-o adunare se vorbea des¬ 
pre făţărnicie şi atunci căutară să aducă fiecare din cei de faţă câte o 
pildă, care să vădească bine pe făţarnic. Aşa, unul zise: 

- Lebăda îşi ascunde pielea neagră sub penele ei cele albe şi stră¬ 
lucitoare. Tot aşa făţarnicul, sub un chip ales, ascunde un suflet negru. 

Altul aduse pilda aceasta: 

- Struţul este o pasăre, care, cu toate că are aripi, însă nu poate 
zbura. Asemenea şi făţarnicul: pare că e sfânt, dar nu este. 

Un al treilea spuse: 

- Un făţarnic se aseamănă cu o grămadă de gunoi acoperită cu 
zăpadă. Pare albă şi curată şi dedesubt ea nu-i decât murdărie şi miros 
greu. Şi încă un al patrulea aduse şi el asemănarea: 

- Un făţarnic este asemenea unui ban fals, care pare ceea ce nu 
este şi cu care nu se poate cumpăra nimic” (b). 

Nu credea nici ce mânca. Doi cărturari se abătură pe la un han, 
să cumpere ceva de mâncare. Unul dintre ei era necredincios şi tot 
mereu îl îmboldea cu necredinţa lui pe celălalt, care era un om 
credincios. Comandară o papară cu ouă şi discuţia iar începu între ei. 

- Eu, zicea necredinciosul, am ieşit din basmele credinţei... eu sunt 
un intelectual şi nu pot crede decât ceea ce văd şi înţeleg... vremea 
celor nevăzute s-a dus... lumea de azi crede numai ceea ce vede şi 
înţelege. 

- Foarte bine, îi răspunse credinciosul, dar eu te întreb: ai auzit 
d-ta de o lege fizică în puterea căreia toate corpurile se topesc la 
căldură şi se învârtoşează la frig? 

- Am auzit, cum nu! căci doar legea aceasta şi pruncii de la şcoală 
o cunosc. 

- Ei bine, atunci te rog să-mi spui cum se face că oul şi untul puse 
la căldură în cratiţă, nu se ţin de legea aceasta; untul se topeşte la 


(a) Mt. 23,13-32. (b) Al L. Moldovanu 

căldură, iar oul se întăreşte. Spune-mi te rog, cum se face lucrul acesta 
pe care eu de mult îl tot văd, dar nu -1 înţeleg?... Spune-mi te rog, după 
care lege a ştiinţei se face papara din cratiţă? 

Zăpăcit, necredinciosul încerca un răspuns. 

- Ei vezi, zice atunci credinciosul, dumneata cu ştiinţa şi necre¬ 
dinţa ai ajuns să nu mai crezi nici în ceea ce mănânci... ai ajuns să nu 
mai crezi nici în papară... Hangiul şi tot personalul hanului râseră cu 
poftă de necredincios şi de lecţia ce primise (a). 

A crede fără să vezi. Doi gospodari vecini aveau nevoie de 
fântâni. Căutătorul de apă le arătă la amândoi locul unde aveau să 
sape, ca să dea de izvoare. Şi oamenii se apucară de lucru. Au ajuns la 
10 metri adâncime, dar nici un semn de umezeală. 

- Eu nu mai sap, zise unul din ei. Aici este cu neputinţă să stea 
roata unei fântâni. Timp, putere şi bani, se vor cheltui degeaba. Voi 
încerca în altă parte. Şi încetă cu lucrul. 

Celălalt sătean nu se lăsă îndoit, ci săpă mai departe. Dând de o 
stâncă, o sfredeli cu multă greutate şi osteneală. Dar iată, la 40 metri, 
el dădu de apă, limpede şi bună. Credinţa nu i-a fost înşelată. A 
dobândit precum a crezut. Se poate zice despre el, cum s-a zis despre 
omul credinţei, că a nădăjduit împotriva oricărei nădejdi, a crezut şi 
nu s-a înşelat... 

Credinţa nu va fi înşelată niciodată în aşteptările ei. Oricât de lungă 
şi de grea i-ar fi aşteptarea, până la sfârşit, va dobândi ceea ce a 
nădăjduit (b). 

12. M-am depărtat de poruncile Dumnezeieşti? 

Depărtarea de Dumnezeu şi de poruncile Sale atrage asupra celor 
ce păcătuiesc astfel: mânia Divină (c) şi părăsirea celor din partea Lui 
(d), ruşinare (e) şi pedepse înfricoşate (f). Cei ce am păcătuit astfel 
trebuie să recunoaştem şi să ne pocăim (g). Exemple: Israelitenii (h); 
Saul (i); Solomon 0 ); Ahab (k); Ammon (l); Roboam (m); Iuda şi 
Ierusalim (n); împărăţia lui Israel (o); Omul lui Dumnezeu (p). 

(a) Pr. I. Trifa ist. 560. (b) 1 Petru 1, 8-9; Calend F. C. (c) 2 Lege 29, 24-25; 31,16-17; 32, 
15-16; Jud. 2, 20; 4 împ. 22,17; 2 Parai 34, 25; Ezdra 8, 22; Is. 1,14. (d) Jud. 10,13; 1 împ. 
15,22-23; 1 Parai 28,8; 2 Parai 12,5; 15,3; 24 20; Osie 4, 6. (e) Ier. 17,13. (f) 2 Lege 28,20; 
29, 24-25; 32,23-25; Leu. 26; 3 împ. 9,19; 4 Împ. 22,16-17; 2 Parai 17,22; Is. 1,28; Ps. 65, 
11-12; Ier. 1,16; 2,19; 5, 7, 9; 15, 6; 19, 3-4; 22, 8-9; Os. 4,10. (g) Jud. 10,10; 1 împ. 12,16; 
Ezdra 9,10; Is. 59,12-13; lez. 6, 9; 20, 43. (h)Jud. 2,13; 10, 6; 1 împ. 12,10. (i) 1 împ. 15,11. 
0 ) 3 împ. 11,4. (k) 3 Imp. 18,18. ( 1)4 Imp. 21,22. (m) 2 Parai 12,1-5. (n) 2 Parai 21,10; 24, 
18; 29, 6; Is. 1,4; Ier. 5,7; 15, 6; 19, 4. (o) 4 Imp. 17,7-18; 2 Parai 13,11. (p) 3 împ. 13 

,Acestea zice Domnul: staţi la drumuri şi vedeţi şi întrebaţi că¬ 
rările Domnului cele veşnice şi vedeţi care este calea cea bună şi 
mergeţi pe ea şi veţi afla odihna sufletelor voastre. Şi au zis: nu ne 
vom duce. Pus-am peste voi străjeri: ascultaţi glasul trâmbiţei. Şi au 
zis: nu vom asculta. Pentru aceea auzit-au neamurile şi cei ce pasc 
turmele lor. Ascultă, pămăntule, iată Eu aduc peste poporul acesta 
rele, roada răzvrătirii lor, pentru că la cuvintele Mele n-au luat 
aminte şi, Legea Mea au lepădat-o” (a). 

Omul care se depărtează de Dumnezeu şi de poruncile Lui, ase¬ 
menea îngerului căzut, e o măgăoaie sortită de bunăvoie osândirii 
vremelnice şi veşnice. 

13. Am avut şi mi-am făcut voie prea slobodă la felurite 
păcate? 

„Tot cel ce face păcatul, rob al păcatului este... Cel ce face păcatul 
(cu premeditare), din diavolul păcătuieşte” (b). „Păcătuind noi de 
bunăvoie după ce am luat cunoştinţa adevărului, nu mai rămâne 
jertfa pentru păcate, ci o aşteptare oarecare înfricoşată a Judecăţii 
şi iuţimea focului, care va să mănânce pe cei potrivnici. Lepădând 
cineva Legea luiMoise, fără de milă prin doi sau trei martori moare. 
Cât de mai amară muncă socotiţi că va lua cel ce a călcat pe Fiul lui 
Dumnezeu şi a socotit a fi de obşte Sângele Legii, cu care s-a sfinţit 
şi a ocărât Duhul Darului? Că ştim pe Cel ce a zis: A Mea este 
răsplătirea, Eu voi răsplăti, zice Domnul. Şi iarăşi: Domnul va 
judeca pe poporul Său. înfricoşat lucru este a cădea în mâinile 
Dumnezeului Celui viu” (c). 

Omul păcătuieşte în cinci feluri. Oamenii păcătuiesc în cinci 
feluri: prin gând, prin dorinţă, prin vorbe, prin fapte şi prin omiterea 
faptelor bune. 

Păcătuim prin gând. Gândul la un lucru în sine nu este păcat, dar 
este păcat, dacă lucrul gândit este oprit şi ne bucurăm de dânsul, fiind 
târâţi spre el cu voinţa noastră. Vorbind despre gânduri, Proorocul 
Isaia scrie: „Spălaţi-vă, curăţiţi-vă, ştergeţi răutăţile din sufletele 
voastre”, adică gândurile şi poftele cele rele să le lepădaţi (d). 

Păcătuim prin vorbe. Se poate păcătui prin vorbe, fiindcă vorbele 
adesea fac mari stricăciuni. De aceea Sf. Ap. Iacob scrie: „Limba este 

(a) Ier. 6,16-19; F. Ap. 7, 51. (b) Ioan 8, 34; 1 Ioan 3, 8. (c) Evr. 10,26-31; comp. Rom. 1, 
28-32. (d) Is. 1,16 

foc, lumea nedreptăţii... plină de otravă aducătoare de moarte... cu 
dânsa blestemăm pe oameni...” (a). Porunca a Il-a şi a VUI-a din 
Decalog priveşte mai mult păcatele de limbă, injuriile, minciunile, 
calomniile, etc., a cărora listă ar fi nemărginit de mare. 

Păcătuim prin dorinţă. Păcătuieşte prin dorinţă acela, care gân- 
dindu-se la un lucru oprit, doreşte să-l facă, dacă l-ar putea. Dorinţa 
are totdeauna caracterul faptului dorit şi este mai mult sau mai puţin 
vinovat, după împrejurări. Aşa de pildă, cine doreşte să omoare pe 
tatăl său, face păcat de paricid, cei ce doresc a-şi însuşi lucrul altuia, 
face păcat de furtişag, cel ce doreşte a omorî pe vrăjmaşi, face păcat de 
omucidere şi aşa mai departe. 

Păcătuim prin fapte. Păcătuieşte acela care face ceea ce este oprit 
de lege, spre exemplu: omucidere, furtişag, etc. 

Păcătuim prin omitere. Păcătuieşte acela care, fiind dator de a 
făptui după lege, calcă datoria sa. Aşa de pildă, tatăl, care nu îndrep- 
tează pe copiii săi când ei au trebuinţă de mustrare pentru faptele lor 
rele. Dacă ne întrebăm, cum se împart păcatele, putem răspunde: că 
ele se împart în două clase: 1) păcatul strămoşesc şi 2) păcatele 
actuale. Despre păcatul strămoşesc nu vom vorbi, fiindcă toţi ştim 
cum a făcut Dumnezeu pe protopărinţii noştri Adam şi Eva; şi cum 
au păcătuit ei, nesupunându-se poruncii lui Dumnezeu. 

Păcatele actuale sunt cele pe care le comit oamenii prin faptele lor 
în contra Legii, după ce au ajuns la vârsta de judecată. Aceste păcate 
nu sunt toate de-o asemenea răutate, ele sunt mai mari sau mai mici, 
după felul legii călcate, după împrejurări, după urmările lor. Această 
învăţătură este aceea a lui Hristos. Iată ce zice Mântuitorul către Pilat: 
„Cel ce M-a dat ţie mai mare păcat are” (b). Sf. Biserică împarte 
păcatele actuale, în; păcate grele sau de moarte şi păcate uşoare sau 
lesne iertătoare (c). 

14. M-am obişnuit a păcătui? 

„Când eram în trup, patimile păcatelor, cele prin lege, lucrau întru 
mădularele noastre, ca să aducă roada morţii. Pentru că cugetul 
trupului vrăjmaş este lui Dumnezeu”, „...şi, cei ce sunt în trup 
(vieţuiesc după poftele trupeşti) lui Dumnezeu a plăcea, nu pot. Iar 
voi nu sunteţi în trup, ci în Duh, că Duhul lui Dumnezeu locuieşte întru 
voi. Iar de n-are cineva Duhul lui Hristos, acela nu este al Lui” (d). 


(a) Iac. 3, 7-8. (b) Ioan 19,11. (c) T.M.C. pg. 73-74- (d)Rom. 7,5; 8, 7-9 

Păcătoşii sunt ca viermii din hrean. „Ne-având dragoste între 
noi - zice Mitr. Antim Ivireanu - şi nepoftindu-ne binele unul altuia, 
după porunca lui Dumnezeu, n-avem nici credinţă, nici nădejde, nici 
dragoste, ci suntem mai răi, să mă iertaţi, decât păgânii; că zice 
Apostolul Pavel: „Limbile n-au lege şi fac ale legii”; iar noi avem lege 
şi facem tot împotriva legii şi suntem mai păcătoşi decât toate 
neamurile şi decât toate limbile. Şi puteţi cunoaşte aceasta, că este aşa 
cum zic, că ce naţie mai înjură ca noi; de lege, de Cruce, de Cumine¬ 
cătură, de morţi, de comândare, de lumânare, de suflet, de mormânt, 
de colivă, de prescuri, de spovedanie, de botez, de cununie şi de toate 
Tainele Sfintei Biserici? Şi aşa, ne ocărâm şi ne batjocorim noi înşine 
Legea. Cine din păgâni face aceasta? Sau cine-şi măscăreşte legea ca 
noi? Oare nu înjurăm cu acestea toate pe Dumnezeu? Oare nu ocărâm 
cu acestea poruncile Lui? Că El singur ne-a arătat şi ne-a învăţat 
aceste Taine, ca prin mijlocul lor să ne curăţim de păcate şi să-L 
îmblânzim asupra noastră la scârbe şi la nevoi. Dar noi, dacă auzim pe 
cineva că înjură, precum am arătat mai sus, în loc de a-1 certa şi a-1 
înfrunta, ca pe un om fără de socoteală, nouă ne pare bine şi râdem. 
De sunt acestea lucruri creştineşti, zică cine are Dumnezeu. 

încă şi pe lângă toate acestea noi adăugăm cu răutatea, că pe pă¬ 
rinţii noştri îi ocărâm şi-i batem, pe bătrâni îi necinstim, pe boieri şi 
pe domni îi blestemăm, pe arhierei nu-i ţinem întru nimic, pe Călugări 
îi clevetim, pe Preoţi îi ocărâm, Bisericile le ţinem ca pe nişte grajduri; 
şi când mergem la dânsele, în loc de a asculta slujbele şi a ne ruga lui 
Dumnezeu să ne ierte păcatele, noi vorbim şi râdem; şi facem cu 
ochiul unul altuia, mai rău decât pe la cârciumi. Sărbătorile şi praz- 
nicile nu le ţinem la nimic, ci atunci facem cele mai multe rele, de 
bucurăm pe dracul şi atunci vindem şi cumpărăm şi în scurte vorbe, 
ne-am abătut cu toţii din calea dreptăţii şi împreună ne-am netrebni- 
cit, după cum zice David: „Şi nu suntem până la unul a cunoaşte şi a 
cerceta pe Domnul”. Căci fiind orbiţi de deşertăciunile cele lumeşti, 
nu ne bucurăm la altceva, fără numai la lucrurile întunericului vea¬ 
cului acestuia şi suntem porniţi cu toţii spre răutăţi, ca o roată când dă 
din deal în vale şi nu se mai poate opri; şi suntem toţi cu totul ca nişte 
dobitoace necurate, tăvălindu-ne în răsfăţăturile cele spurcate şi de 
nimica. Şi acestea toate nu se trag din alta, fără numai din necredinţa 
noastră, că ni s-au împietrit inimile întru răutăţi ca a lui Faraon şi 

umblăm ca nişte cai sirepi, fără zăbală şi fără de ruşine, până vom 
cădea în vreo prăpastie şi vom pieri. 

Cu aceste fapte ne lăudăm că suntem creştini? O! vai de păcatele 
noastre şi cu creştinătatea ce-o avem. Poate că vom fi socotind că 
numai că ne numim creştini, ne vom ispăşi? Ba, ci mai mare osândă 
vom lua, de nu ne vom pocăi şi de nu ne vom lăsa de răutăţile noastre, 
că zice Domnul Hristos: „Nu tot cel ce-Mi zice Mie: Doamne! 
Doamne! va intra întru împărăţia Cerurilor, ci, cel ce face voia Tată¬ 
lui Meu, Care este în ceruri”. Spuneţi-mi, rogu-vă, că eu poate că-mi 
voi fi ieşit din fire, care voie a Domnului Hristos facem? Sau care 
poruncă ţinem? Eu nu pot cunoaşte altceva, fără numai un nume 
uscat şi semn ce avem, fără de nici o faptă bună şi încă stăm de ne 
mirăm, căci nu ne face Dumnezeu pe voia noastră, pentru că ne nu¬ 
mim creştini; ba încă bine că nu ne prăpădeşte ca pe Sodoma şi 
Gomora, că vedem depărtarea lui Dumnezeu cu ochii noştri şi cu¬ 
noaştem că din răutăţile noastre ne vin atâtea nevoi şi feluri de boli şi 
atâtea feluri de morţi şi alte scârbe şi nicidecum nu ne venim în fire ca 
să ne părăsim de răutăţile noastre. 

Acum vă zic, iubiţilor mei şi vă învăţ cu frica lui Dumnezeu, ca un 
Părinte sufletesc şi Păstor ce vă sunt, să vă veniţi în fire şi să vă căiţi 
de lucrurile cele necuvioase, că Dumnezeu este milostiv şi dacă va 
vedea întoarcerea noastră şi pocăinţa cea bună, ne va ierta că zice prin 
cuvântul lui Isaia: „întoarceţi-vă către Mine şi Mă voi întoarce şi Eu 
către voi”. 

Vă poruncesc tuturor câţi sunteţi cu meşteşug şi cu neguţătorii, ori 
de ce breaslă, că de acum înainte, Duminicile şi sărbătorile cele mari, 
ce se numesc domneşti şi ale Maicii Precistei şi a unora din Sfinţii ce-i 
numiţi, să vă închideţi prăvăliile şi nici să vindeţi, nici să cumpăraţi, 
nu numai de la creştini, ci nici de la turci, nici de la alţii, nici să lucraţi 
şi precum zic, faceţi: că nefăcând, să ştiţi bine că vă voi pedepsi 
bisericeşte cu pravila şi pe dreptate, nefăcându-vă nici o năpastă; şi 
încă şi pe care se vor arăta semeţi şi tari de cap şi nu se vor supune 
dreptăţii şi poruncii bisericeşti, îi vom pedepsi cu domnia. 

Şi nimeni din voi să nu socotească şi să zică în inima lui: “Dar ce 
treabă are Vlădică cu noi, de ce nu-şi caută de vlădicia lui, ce se 
amestecă într-ale noastre? De n-aţi ştiut până acum şi de n-a fost 
nimeni să vă înveţe, iată că acum veţi şti că am treabă cu toţi oamenii 
câţi sunt în Ţara Românească, de la mic până la mare şi până la un 

copil de ţâţă, afară de păgâni şi de cei ce nu sunt de o lege cu noi. Căci 
în seama mea v-a dat Stăpânul Hristos, să vă pasc sufleteşte, ca pe 
nişte oi cuvântătoare şi de gâtul meu spânzură sufletele voastre şi de 
la mine vrea să vă ceară pe toţi, iar nu de la alţii, până când vă voi fi 
Păstor...” (a). 

Păcatele orbesc pe păcătoşi. Păcătoşii trăiesc orbiţi în patimi¬ 
le lor până la moarte, însă în iad li se vor deschide ochii ca odinioară 
Sirienilor. Profetul Elisei trădase (spusese) regelui din Israel toate 
planurile pe care le avea regele Siriei. Acesta se înfurie şi trimise o 
armată la Dothan, spre a prinde pe Profet. Dar Profetul îi pedepsi cu 
orbire, încât ei nu-1 recunoscură; din contră, se oferi să-i conducă; ei 
primiră şi Elisei îi conduse în oraşul Samaria. Când sosiră acolo, 
Profetul le deschise ochii şi ei constatară cu spaimă, că sunt prinşi în 
oraşul inamic. Profetul însă îi ospătă şi le dădu drumul. Aşa este şi cu 
păcătoşii, ei continuă să trăiască în păcate şi vor constata odată cu 
spaimă, că sunt în iad, de unde nu mai este întoarcere. 

în timpul iernii, când zilele sunt scurte, trebuie să ne grăbim cu 
lucrul nostru. Călătorul se sileşte a merge mai repede, făcând paşii 
mai mari, spre a atinge scopul călătoriei. Tot astfel şi cel ce şi-a pe¬ 
trecut în păcate partea cea mai mare din viaţă şi abia la bătrâneţe se 
trezeşte şi se căieşte, trebuie să se silească îndoit de a ocoli păcatul, de 
a păstra Harul Dumnezeiesc, de a exercita virtuţile şi de a face fapte 
bune (b). 

Cămila în cortul stăpânului. Un călător - zice o povestire ară¬ 
bească - mergând prin nişte deşerturi într-o vreme friguroasă, se 
odihnea după amiază în cortul său. Odată, după ce aţipi, fu trezit cu 
mare spaimă din somn de cămila sa, care-şi vârâse botul înăuntru prin 
crăpăturile pânzei. 

- E frig afară - zise cămila - lasă-mă te rog, să-mi încălzesc botul 
numai o clipă. Călătorul, fiind om cinstit şi milos afară din cale, nu 
răspunse nimic şi aşa, rămase botul cămilei în încăperea cortului. 

- Bate un viscol cumplit - suspină cămila - te rog, îngăduie-mă, de 
eşti aşa de bun, stăpâne, să-mi vâr, dacă se poate şi grumazul. 

I se împlini şi cererea aceasta. 

- A început, stăpâne dragă, să plouă, de parcă varsă cu găleata şi 
simt cum o să mă ude până la piele: nu mi-ai da voie oare, să-mi 


(a) Predici Mitrop. A. Ivireanu. (b) O.M.P. ist. 714 şi 715 

scutesc şi un umăr sub adăpostirea aceasta de pânză? Călătorul i-a 
dat voie să-şi bage şi umărul în cort. Tot cerând când una, când alta, 
cămila intră de-a binelea cu cele patru picioare în cortul stăpânului 
său preamilostiv. Cortul fiind cam mic şi neîncăpător călătorul se 
simţi strâmtorat în vecinătatea îndrăzneţului său oaspete. După ce 
încetă ploaia, o rugă cu toată cinstea, să binevoiască a părăsi locuinţa. 

- Dacă nu-ţi vine la îndemână, că suntem la un loc, sub acelaşi aco¬ 
periş - zise cămila arătându-şi dinţii - poţi să ieşi, dacă-ţi place mai 
bine lucrul acesta. Cât mă priveşte pe mine, trebuie să o mărturisesc 
fără înconjur, că mă simt foarte bine şi nu voi mai ieşi niciodată (a). 

Păcatul este o astfel de cămilă, care dacă este lăsat chiar numai o 
singură dată a-şi vârî nasul în cortul - fiinţa noastră, care-i Biserica 
Dumnezeului Celui viu (b), pe nesimţite se strecoară înăuntru şi 
făcându-şi culcuş, nu mai vrea să iasă afară, ci stăruieşte cu încăpă¬ 
ţânare a rămâne înăuntru poftindu-ne cu toată amărăciunea noastră, 
să ieşim noi - cu sufletul - din trup. Astfel a păţit femeia lui Lot, 
căreia deşi i se poruncise: „Să nu te uiţi înapoi”, totuşi, s-a uitat către 
Sodoma şi Gomora şi aşa, în poziţia călcării poruncii, cum a prins-o 
păcatul, în aceeaşi poziţie s-a pietrificat, transformându-se în stâlp de 
sare (c). 

Semiramisda. Vicleana Semiramisda, soţia împăratului Nin al 
Asirienilor şi-a pus în gând să vadă cât de multă plăcere şi-ar împlini 
când s-ar vedea deplin stăpână pe scaunul, coroana şi sceptrul puterii 
împărăţiei Asirienilor. în acest scop ea rugă pe soţul ei ca să o lase şi 
pe dânsa în locul lui, ca stăpână deplină peste puterea împărătească. 
Greu i-a fost împăratului Nin a auzi această cerere. Oamenii de obicei, 
mai degrab îşi dau viaţa în mâinile altora decât stăpânirea. împăratul 
nu s-a învoit întâi şi i-a spus că lucrul acesta e cu neputinţă; că e 
bucuros a-i da orice, dar stăpânirea să o dea în mâinile unei femei... 
nu poate cu nici un preţ. 

- împărate, fii bun te rog - i-a zis Semiramisda - şi lasă-mă să 
împărăţesc eu în locul tău măcar o zi. Acestea şi altele zicând vicleana 
femeie, s-a tot rugat şi a tot plâns - ca şi vicleana Dalila pe lângă 
Samson, care l-a silit pe acela să-şi spună secretul lui (d) - până ce l-a 
biruit. I s-a dat toată stăpânirea numai pe o singură zi, ca să facă ce va 
voi. Vicleana femeie cum s-a văzut cu coroana împărătească pe cap, cu 

(a) Dr. I. Broşu „Casa din Ierihon“pg. 67-68(b) iCor. 3,16-17; 6,15-20; 2,21-22; Rom. 8, 
9-17. (c) Fac. 19,12-26; Lc. 17,32. (d)Jud. 16 

mantia împărătească pe umeri, a apucat în mână sceptrul, a şezut în 
scaunul împărătesc şi văzând toată lumea Asirienilor supusă 
poruncilor ei, îndată a poruncit să prindă şi să lege de mâini şi de 
picioare pe soţul ei Nin, care-i făcuse bine şi-i împlinise cererea ei cea 
însoţită de lacrimi. 

Cum l-a văzut pe bărbatul ei adus înaintea sa, ferecat cu lanţuri de 
mâini şi de picioare, s-a uitat la el cu dispreţ - ca o fiară sălbatică la 
mielul căzut victimă în ghearele ei - şi a strigat: 

- Călău! degrab, degrab zboară-i capul de pe umeri acestui om... Şi 
aşa, a rămas singură stăpânitoare. A cerut lui Nin să-i dea împărăţia 
numai pe o singură zi şi astfel i-a răpit stăpânirea pentru totdeauna. 

Tot astfel lucrează şi păcatul. El cere să împărăţescă în fiinţa 
omului măcar o clipă, un ceas, o zi; dar îndată ce capătă stăpânire pe 
un scurt timp, acesta se suie cu silnicie şi cu tiranie asupra bietului 
om, chinuindu -1 în vecii vecilor. Astfel, un om oarecare deşi nu-i fu¬ 
mător, beţiv, jucăuş, curvar, ucigaş, eretic, ateu, etc., dar se învaţă de 
la o ţigară sau de la câteva ţigări să fie fumător pasionat şi apoi intră 
şi în alte păcate; de la câteva chefuri se face beţiv, pătimaş, ş.a.m.d. (a). 

Păcatul este o neputinţă, un somn greu; e lesne înconjurător, atră¬ 
gător, puternic ca vârtejul apelor mari; el târăşte pe oameni în iad prin 
mreaja îndulcirilor, aduce laudă diavolului şi necinste lui Dumnezeu, 
aduce sfărâmare, pedeapsă şi moarte sufletului. Cel ce face păcatul 
şi-l părăseşte, cade în pedeapsă dacă nu face şi Pocăinţă adevărată 
după greutatea păcatului şi fapte bune după puterea lui (b). 

Praful şi focul. Inima omului celui lumesc este ca o magazie în¬ 
cărcată cu praf de puşcă. îndată ce se apropie focul ispitelor de o astfel 
de magazie, se întâmplă, o „explozie”, se face un păcat. Păcătosul nu 
poate rezista păcatului. Dar omul cel duhovnicesc este ferit de astfel 
de „explozie”. Inima lui e curăţită de materii imflamabile. El se 
aprinde numai pentru Domnul şi pentru cele sufleteşti şi cereşti. 

Libertatea păcătosului. Când peştele ajunge în plasa de pes¬ 
cuit, el se crede tot liber. El umblă încoace şi încolo. El ar simţi cursa 
numai dacă ar încerca să scape. El însă se zbate să scape numai în 
clipa când plasa se ridică din apă. Dar atunci e prea târziu. 

(a) „Didahiile" lui Ilie Miniat şi Hronograf, pg. 218. (b) Vezi pocăinţa lui Petru, a Măriei 
Maqdalena, a Măriei Egipteanca, a Cuv. Teodora, a Cuv. Pelaghia, a Sf. Moise Arapul... în 
Vieţile Sfinţilor 

Aşa e şi păcătosul. El e prins în plasa păcatului. El trăieşte încă şi 
e viu... el se crede liber... el ar simţi cursa şi robia păcatului numai 
dacă ar încerca libertatea cea adevărată a sufletului, a vieţii sufleteşti, 
însă el nici habar nu are de această libertate... el se crede liber şi 
slobod... abia în clipele morţii bagă de seamă că e prins în plasa 
păcatului... abia atunci începe a se zvârcoli şi el cumplit ca să scape, 
dar atunci e prea târziu. 

Ia seama, dragă cititorule, poate şi tu eşti prins în plasa păcatului 
şi a morţii sufleteşti. Ieşi îndată din ea. Primeşte-L îndată pe Iisus 
Hristos Mântuitorul ca să scapi iarăşi în marea vieţii, în oceanul cel 
nemărginit al Iubirii Sale Dumnezeieşti şi al vieţii veşnice. 

Albinele şi fumul. Când stuparul vrea să ia mierea albinelor, sau 
vrea să le slăbească rezistenţa, le ameţeşte cu fum. Aşa face şi diavolul. 
Cu fumul ispitelor şi păcatelor îi ameţeşte pe oameni; le slăbeşte 
rezistenţa sufletească şi pe urmă le fură „mierea”, le fură împărăţia 
lui Dumnezeu şi mântuirea sufletului. 

Pirul şi păcatul. Cinci fire de pir (iarbă câinească) smulse de 
grădinar şi aruncate peste gard, se duseră pe aici încolo, până au ajuns 
la o arătură. Se duseră la stăpânul acesteia şi ziseră: 

- Suntem nişte sărmane alungate fără vină, îndură-te şi lasă-ne să 
trăim şi noi la marginea ogorului d-tale, unde şi aşa nu creşte nici un 
fir de grâu. Omului i se făcu milă de goliciunea lor şi le-a dat un locşor 
la piatra de hotar lângă răzor şi s-a bucurat c-a putut face şi el un lucru 
bun. Pirul însă se întinse încetişor, tot mai departe şi mai departe, pe 
sub pământ, până a străbătut tot ogorul dintr-un cap la celălalt. După 
câteva luni, când trimise omul secerătorii, n-au găsit decât nişte spice 
pipernicite. Pirul străin supuse întreg ogorul. Stăpânului îi păru rău că 
s-a arătat milos faţă de pir. Ca pirul pe locul de arătură, aşa creşte 
păcatul în inimă, îndată ce-i faci loc în ea. 

Ariciul şi iepurele. Un arici rugă pe un iepure să-l găzduiască 
puţin în cuibul său. 

- Fii bun, lasă-mă puţin în cuibul tău - zise ariciul - căci sunt cam 
bolnav şi îţi voi fi recunoscător. Iepurele se învoi, dar pe urmă ce s-a 
întâmplat? Ariciul a început să-l împungă pe iepure cu acele lui şi l-a 
tot împuns şi depărtat, până l-a scos afară cu totul. Aşa se întâmplă şi 
în lumea noastră cea sufletească. Când lăsăm păcatul să intre în inima 
şi viaţa noastră, el omoară rând pe rând toate simţurile cele sufleteşti 

ale omului, până când, în sfârşit, rămâne el singur stăpân şi tiran. 
Uitaţi-vă la cei beţivi, szârciţi, desfrânaţi, etc. Şi veţi vedea că aşa este. 

Păcatul întreit. Zis-a Awa Daniel: „Ne-a povestit nouă Awa 
Arsenie ca pentru el, deşi poate chiar el era. Că şezând un bătrân în 
chilia sa, i-a venit un glas zicând: 

- Vino şi îţi voi arăta lucrurile oamenilor. Şi sculându-se, a ieşit şi 
l-a dus pe el într-un loc şi i-a arătat un arap tăind lemne şi făcând o 
sarcină mare; şi acela se ispitea să o ridice, dar nu putea. Şi în loc de 
a mai lua dintr-însa, el mergând mai tăia lemne şi adăuga peste 
sarcină. Şi aceasta o făcea vreme îndelungată. Mergând puţin mai 
înainte, iarăşi i-a arătat lui un om stând lângă un lac şi scoţând apă 
dintr-însul şi o turna într-un jghiab găurit, din care curgea iarăşi în 
lac. Şi a zis lui iar: 

- Vino să-ţi arăt alta şi a văzut o Biserică şi doi oameni călare pe 
cai, ţinând o prăjină de-a curmezişul, unul împotriva altuia. Şi voiau 
să intre prin uşă şi nu puteau, pentru că era prăjina de-a curmezişul 
şi nu s-a smerit nici unul pe sine înapoia celuilalt, ca să întoarcă 
prăjina de-a dreptul şi pentru aceasta au rămas afară de uşă. Şi 
bătrânul a zis: 

- Aceştia sunt oamenii care poartă cu mândrie cumpăna, ca şi cum 
ar fi a dreptăţii şi nu s-au smerit ca să se îndrepteze pe sine şi să 
călătorească pe calea cea smerită a lui Hristos. Pentru aceasta şi 
rămân afară de împărăţia lui Dumnezeu. Iar cel ce tăia lemnele, este 
omul cel ce petrece în multe păcate, care în loc de a se pocăi, adaugă 
alte fărădelegi peste păcatele sale. Şi cel ce scotea apa, este omul cel 
ce face lucruri bune, dar pentru că au dânsele amestecare rea, cu 
aceasta a prăpădit şi lucrurile cele bune ale sale. Deci tot omul trebuie 
să fie treaz la lucrurile sale, ca să nu se ostenească în deşert (a). 

Cea mai mare nefericire. Un rege din Persia a întrebat odată 
pe trei din cei mai înţelepţi învăţaţi din ţara lui: 

- Care-i nefericirea cea mai mare din această lume? 

Cel dintâi a zis: 

- Bătrâneţea-i cea mai mare nefericire. 

- Sărăcia şi boala e cea mai mare nefericire - adăugă al doilea. 

Iar al treilea a grăit: 


(a) Pateric p. 21 

- Cea mai mare nefericire este să ai moartea în faţă şi să ştii că ţi-ai 
cheltuit viaţa în ticăloşii. Asta-i cea mai mare dintre toate nefericirile. 

- Tu ai dreptate, răspunse regele. 

Duşmanul cel mai rău. într-o adunare creştină, un credincios 
a pus odată întrebarea: 

- Cine-i duşmanul nostru cel mai mare? 

- Diavolul - răspunseră unii; de la el vine tot răul din lume. 

- Moartea - ziseră alţii. 

- Nu-i adevărat - răspunse credinciosul - duşmanul nostru cel 
mai mare este păcatul, pentru că dacă n-ar fi păcatul, nici diavolul, 
nici moartea n-ar avea nici o putere. Şi diavolul şi moartea au intrat 
în lume prin păcat. 

Fără plată. - Să vii azi să-mi lucrezi! 

- Cu cât mă plăteşti? 

- Cu nimic!... 

Aţi auzit pe cineva înţelegându-se astfel? Desigur că nu. Dacă l-ai 
chema pe cineva la lucru cu ziua, spunându-i că nu-i plăteşti nimic - 
s-ar indigna şi uitându-se lung la tine, ar crede că sau glumeşti, sau nu 
eşti cu mintea la loc. 

Ei bine, când însă e vorba de a lucra pentru diavolul, lucrurile se 
schimbă; diavolului îi slujesc şi îi lucrează oamenii fără nici o plată. Şi 
încă nu cu ziua, ci cu anul, cu anii. O viaţă întreagă îi slujesc şi îi 
lucrează unii oameni fără nici o plată. Adică, pardon; are şi diavolul o 
plată oarecare; iadul şi osânda cea veşnică. Ce lucru dureros! Ce lucru 
grozav! 

Piatră, dobitoc şi diavol. Sărmanul om! Cum îşi pierde el, prin 
căderea în păcate, demnitatea şi bogăţia Darurilor Divine cu care l-a 
înzestrat Dumnezeu! Zgârcenia îl face pe om piatră; poftele cele 
lumeşti şi beţia îl face dobitoc; iar trufia îl face diavol. Vai de cei 
apucaţi în ghearele acestor patimi rele şi scârboase! 

Schimbă-ţi stăpânul. într-o seară, pe uliţă, am auzit doi 
servitori înţelegându-se astfel: 

- Cum o mai duci!. 

- Foarte bine. De-o săptămână mi-am schimbat stăpânul. Am avut 
un stăpân foarte rău: un tiran mare. Acum am un stăpân nou... mi-am 

schimbat stăpânul... am dat de un stăpân foarte bun; să tot trăieşti în 
slujba lui... schimbă-ţi şi tu stăpânul căci şi al tău e un om rău!... 

Auzindu-i astfel înţelegându-se, m-am gândit că aşa e şi lumea 
noastră cea suflească. Cei mai mulţi creştini slujesc la un stăpân rău 
şi mare tiran; la diavolul. Ferice de cei ce părăsesc pe acest tiran şi 
află pe Stăpânul Cel bun şi îndurat: pe Domnul Hristos. 

Dragă cititorule! Ia seama. Poate şi tu eşti în slujba stăpânului celui 
rău. Schimbă-ţi stăpânul! Schimbă-ţi îndată stăpânul rău. Ieşi din 
slujba diavolului şi intră în slujba cea dulce şi mântuitoare a Domnu¬ 
lui nostru Iisus Hristos (a). 

15. Am căutat să am ciudăţenie şi singularitate trufaşă? 

Păcatul acesta consistă în a face sau a spune lucruri extraordinare, 
uimitoare, în aşa fel ca lumea să ne dea o deosebită atenţie, desigur 
nemeritată şi să aibă o mare admiraţie pentru vorbele sau faptele 
noastre. „Rogu-vă pe voi, eu legatul întru Domnul, cu vrednicie să 
umbalţi după chemarea cu care sunteţi chemaţi. Cu toată smerenia 
şi blândeţea, cu îndelungă-răbdare, îngăduind unul altuia cu dra¬ 
goste, nevoindu-vă a păzi unirea Duhului întru legătura păcii” (b). 

Bătrânul şi stelele. Despre un bătrân am auzit că la bătrâneţe, 
slăbindu-i vederea, zicea către cei din jurul său: 

- Cum s-a mai schimbat lumea, dragii mei! Când eram eu mai tânăr, 
cerul era încărcat de stele, dar acum şi stelele de pe cer s-au împuţinat. 

în zadar îi spuneau oamenii că stelele sunt tot atâtea, numai vede¬ 
rea lui a slăbit, bătrânul ţinea sus şi tare că stele s-au împuţinat uimi¬ 
tor. în chipul acesta sunt şi cei care îşi închipuie că ei văd şi sunt 
sănătoşi cu ochii cei sufleteşti. în zadar le spui că ochii lor au slăbit; 
ei stăruie în păcatele lor. Astfel de orbi sunt mai greu de tămăduit decât 
cei orbi de tot. Despre Iisus Hristos nu ne spune nici o Evanghelie că ar 
fi tămăduit pe vreunul dintre fariseii şi cărturarii cei orbi cu sufletul (c). 

Răsplata ciudăţeniilor. în comuna (X) era un creştin credin¬ 
cios, care vieţuia după puterea conştiinţei lui fără feluritele patimi cu 
care erau împletiţi mulţi din consătenii săi. Cu toate acestea însă, avea 
cusurul acesta de a râde de toate păcatele altora, dând uitării pe ale 
sale. Fiind el un mare vrăjmaş al beţiei, pe lângă fapta bună a 
înfrânării de la băuturi beţive, avea şi păcatul acesta de a lua în 


(a) Pr. I. Trifa ist. (b) Efs. 4,1-3. (c) Pr. I. Trifa ist 222 



OGLINDA DUHOVNICEASCĂ - Voi 5 


67 


batjocură şi a râde de cei ce se îmbătau şi îi vedea beţi... După câtăva 
vreme acest credincios creştin s-a prins treptat în mrejile beţiei şi 
după ce a fost luat în râs până şi de copiii cei mici, într-o noapte, pe 
când mergea beat către casă, a căzut într-un pârâu, de unde nepu- 
tându-se scula, s-a întors cu faţa în jos într-o băltoacă şi dimineaţa a 
fost găsit mort în acea poziţie. Fiecare păcătuim ori mai mult, ori mai 
puţin, deci să nu ocărâm, nici să judecăm, sau să osândim pe cei căzuţi 
în prăpastia patimilor, ca să nu cădem în osânda cu care i-am osândit; 
ci cu dragoaste să ne apropiem de dânşii şi să le dăm ajutor, pentru a 
se ridica şi a deveni mădulare vii ale Dulcelui nostru Iisus Hristos. 
„Celui ce i separe că stă, să ia aminte să nu cadă” (a). 

16. Sunt: 1) încăpăţânat, 2) nesupus, 3) ambiţios, 4) în¬ 
gâmfat şi 5) orgolios? 

1) încăpăţânarea sau îndârjirea este viciul prin care omul, care şi- 
a făcut o opinie falsă despre un lucru oarecare, se împotriveşte oricărei 
argumentaţii bune, nevoind a admite că a greşit. încăpăţânarea strică 
pacea şi armonia în relaţiile vieţii. Acesta e un izvor de nemulţumiri, 
necazuri^ certuri, mânii, pricini rele şi alte mulţimi de nenumărate 
răutăţi. încăpăţânarea nu trebuie confundată cu tăria, care ne dă 
împuternicirea statorniciei în ceea ce credem sigur şi sincer că e pur 
adevărul. Cu atât mai bine şi lăudabil e a fi statornic în adevăr, cu cât 
e mai rău, mizerabil şi dezaprobant a te încăpăţâna în greşeală; că pe 
când statornicia izvorăşte din iubirea de adevăr, încăpăţânarea curge 
din mândrie, ,/m scris Bisericii; ci Diotrefis, cel ce iubeşte să le fie lor 
căpetenie, nu ne primeşte pe noi. Pentru aceasta de voi veni, voi 
pomeni lui faptele care face, ocărându-ne pe noi cu cuvinte rele şi 
neîndestulatfiind cu acestea, nici însuşi primeşte pe fraţi şi pe cei ce 
vor îi opreşte şi din Biserică îi scoate” ( b). 

încăpăţânarea e urâtă Domnului. „...Du-te de aici, a zis 
Domnul lui Moise, tu şi poporul tău, pe care l-ai scos din pământul 
Egiptului şi vă suiţi în pământul pentru care M-am jurat lui Avraam, 
lui Isaac şi lui Iacob, zicând: urmaşilor voştri îl voi da. Eu voi trimite 
înaintea ta pe îngerul Meu şi va izgoni pe Canaanei, pe Amorei, pe 
Hetei, pe Ferezei, pe Gherghesei, pe Hevei şi pe Ievusei şi te va duce 
în ţara unde curge lapte şi miere. Dar Eu nu voi merge în mijlocul 


(a) 1 Cor. 10,12. (b) 3 Ioan 1, 9-10 

vostru, ca să nu vă pierd pe cale, pentru că sunteţi popor îndărătnic”. 
Auzind însă poporul acest cuvânt grozav, a plâns cu jale şi nimeni n-a 
mai pus pe sine podoabele sale. Căci Domnul zisese lui Moise; „Spune 
fiilor lui Israel: Voi sunteţi popor îndărătnic. De voi merge Eu în 
mijlocul vostru, într-o clipeală vă voi pierde. Dezbrăcaţi acum de pe 
voi hainele voastre cele frumoase şi podoabele voastre şi voi vedea ce 
voi face cu voi”. Atunci fiii lui Israel au dezbrăcat de pe ei podoabele 
lor şi hainele cele frumoase, când au plecat de la muntele Horeb; iar 
Moise luându-şi cortul, l-a întins afară de tabără, departe de ea şi-l 
numi cortul adunării iar tot cel ce-L căuta pe Domnul, venea la cortul 
adunării care se afla afară din tabără şi când se îndrepta Moise spre 
cort tot poporul se scula şi sta fiecare la uşa cortului său şi se uita după 
Moise, până ce intra el în cort; iar după ce intra Moise în cort, se 
pogora un stâlp de nor şi se oprea la intrarea cortului şi Domnul grăia 
cu Moise. Şi vedea tot poporul stâlpul cel de nor, care stătea la uşa 
cortului şi se scula tot poporul şi se închina fiecare din uşa cortului 
său. Domnul însă grăia cu Moise Faţă către faţă, cum ar grăi cineva cu 
prietenul său. După aceea Moise se întorcea în tabără; iar tânărul său 
slujitor Isus, fiul lui Navi, nu părăsea cortul” (a). 

2) Nesupunerea este păcatul prin care oamenii dispreţuiesc 
rânduielile Divine, se împotrivesc voii lui Dumnezeu şi nu se supun 
superiorilor lor. Dumnezeu a făcut cu o desăvârşită înţelepciune 
lucrurile, în aşa fel, că: unele sunt superioare şi altele inferioare. 
Fiecare om, oricărei trepte sociale ar aparţine el, are un superior 
oarecare: religios, familiar, politic, etc. Astfel, toţi oamenii trebuie să 
fie în supunere bine cuviincioasă superiorilor lor. Mândria însă 
îndemnând pe mulţi a se crede mai presus de oricine, îi sileşte a 
dispreţui pe ceilalţi, chiar dacă au şi autoritate asupră-le. Iată cum se 
naşte nesupunerea din satanica boală sufletească a mândriei! Sf. Ap. 
Pavel combate această patimă a nesupunerii, zicând: „Cine se împotri¬ 
veşte stăpânirii, lui Dumnezeu se împotriveşte...” (b). „Voi cei tari la 
cerbice şi netăiaţi împrejur la inimă şi la urechi, pururea împotriva 
Duhului Sfânt staţi, precum părinţii voştri, aşa şi voi...” (c). 

Nesupunerea. O căprioară zise odată puiului său:' 

- Odorul mamii, să nu te avânţi singur în pădure, fiindcă nu 
departe de noi stă un tigru, care cum te vede, te sfâşie şi te mănâncă. 


(a) leş. 33,1-11. (b) Rom. 13,2. (c) F. Ap. 7,51 

- Spune-mi mamă - zise fiul - cum e tigrul, ca să ştiu să mă păzesc 
de dânsul. 

- Tigrul, copilul meu, e dihania cea mai grozavă, ce s-a văzut 
vreodată. E un ucigaş, din ochii căruia scapără scântei, iar la gură face 
spumă de sânge. 

- Bine mamă, zise puiul de căprioară, acum când îl ştiu, voi putea 
să mă feresc din drumul lui. 

Nu mult după aceasta, puiul de căprioară ieşi să se plimbe în 
pădure şi nefericirea îl duse tocmai lângă un tigru, care dormea în 
iarba verde. Puiul de căprioară se uită la tigru, care era cu ochii închişi 
şi zise: 

- Nu, nu, acesta nu poate să fie tigrul, căci din ochi nu-i scapără 
scântei şi din gură nu-i curge nici o picătură de sânge. Şi nici aşa de 
groaznic nu este la vedere. Aşadar, hai să mă apropii de el şi să-i dau 
bună ziua. 

Se apropie deci, îi dete bună ziua, dar cu aceasta îl trezi pe tigru, 
care dormea. Tigrul sări în sus şi fără să-i răspundă măcar, îl sfâşie 
şi-l mâncă. 

Aşa e şi între oameni. Nu e bine să-i judecăm după înfăţişare, căci 
adeseori oamenii cei mai răi se prefac că ar fi buni şi nevinovaţi, ca 
nişte îngeri (a). 

3) Ambiţia e o violentă dorinţă, de a se înălţa, de a se ridica 
deasupra altora, chiar de s-ar şi ruina pe sine. Ambiţia este de patru 
feluri: 1) Ambiţia măririi şi a onoarei; 2) Ambiţia slavei; 3) Ambiţia 
stăpânirii şi a puterii; 

4) Ambiţia bogăţiilor. Ambiţia asta păcătoasă nu trebuie confun¬ 
dată cu concurenţa în progresul spiritual şi material, prin care ţările 
dobândesc cetăţeni vestiţi şi măreţi, miniştri înţelepţi, generali valo¬ 
roşi, tari şi viteji, autori renumiţi şi învăţaţi, principi vrednici de laudă 
şi ostaşi devotaţi patriei lor. Ambiţia se deosebeşte de toate celelalte 
sentimente inspirate de pasiune, nu numai pentru că le stăpâneşte; 
ci şi pentru că le păstrează prin stăruinţă statornică. Ambiţia nu se 
mulţumeşte niciodată, ca celelalte pasiuni, prin folosinţă; ci ea creşte 
şi nu se stinge niciodată. Pasiunea aceasta face pe om nefericit, fiindcă 
ambiţiosul nu se bucură de nimic, nici de mărirea lui pe care o găseşte 
slabă, nici de funcţia lui, căci vrea să înainteze tot mai sus, nici chiar 


(a) O.M.P. ist. 648 

de progresarea lui, pentru că vrea totdeauna mai mult, tot mai mult. 
Ambiţia nu numai că -1 face pe om nefericit, dar încă îl şi înjoseşte 
uimitor. Câte mârşăvii!... Câte înjosiri şi câte linguşiri şi tertipuri 
necinstite întrebuinţează el pentru a răzbi! Ambiţiosul adeseori se 
sileşte a se arăta ceea ce nu este în realitate, se înfrânge pe sine a 
tămâia ceea ce dispreţuieşte, trebuie să înghită felurite murdării şi 
urâciuni! Ceva mai mult încă şi de cât atâta. Ambiţia face pe om 
nedrept. Ambiţioşii nu cunosc decât legile care-i favorizează; iar 
crimele care-i ridică le numesc vitejii şi virtuţi nobile. Ambiţioşii se 
înfrăţesc cu necredincioşii, care trădează prietenia, dacă trădarea 
foloseşte pasiunea sa. Ambiţioşii sunt răi cetăţeni, căci ei trădează 
interesele familiei, statului ori ale Bisericii, dacă îi îmboldesc 
interesele lor personale. Ambiţia în majoritatea oamenilor, e 
tulburată, neliniştită, ruşinoasă şi nedreaptă (a). 

“Doamne! Zi ca aceşti doi fii ai mei, să stea unul de-a dreapta Ta şi 
altul de-a stânga Ta, întru împărăţia Ta... 

Atunci Mântuitorul a răspuns Salomiei şi fiilor săi: Iacob şi Ioan, 
zicând: „Nu ştiţi ce cereţi...” (b). Alte exemple de ambiţie păcătoasă: 
Ziditorii turnului Babei (c); Core, Datan şi Aviron (d); Avimeleh (e). 

Ambiţia te tulbură. Ambiţiosul însetează totdeauna după onoa¬ 
re. Cu cât a izbutit să dobândească mai multe onoruri pământeşti, cu 
atât sufletul lui se aţâţă după alte onoruri mai noi şi mai mari. Iată ce 
i s-a întâmplat lui Alexandru Macedon: Tocmai în momentul când îşi 
croise planurile pentru cucerirea Persiei, fu întrebat de către 
Parmenius: 

- Măria ta, ce o să mai faci după ce vei cuceri Persia? 

- Ce-o să fac? - răspunse împăratul, o să cuceresc India. 

- Foarte bine, zise Parmenius, dar după ce vei cuceri şi India, o să 
mai faci oare altceva? 

- Cum să nu, adăugă împăratul, am să cuceresc Sciţia. 

- Ei! şi ce o să mai faci oare după ce, în sfârşit, vei cuceri şi Sciţia? 

- Ei! atunci o să stau şi o să mă odihnesc! 

- Măria ta! De ce oare nu stai şi nu te odihneşti acum? zise 
Parmenius. 

- De ce? răspunse zâmbind împăratul, fiindcă Alexandru este 
robul ambiţiei (a). 

(a) O.M.P. ist. 648. (b) Mt. 20, 21-27. (c) Fac. 11, 4. (d) Num. 16. (e)Jud. 9 

4) îngâmfarea e un păcat urâcios înaintea lui Dumnezeu şi a 
oamenilor, pe care-1 comitem, nu când căutăm lauda oamenilor ca în 
slava deşartă; ci când ne lăudăm pe noi înşine, umflându-ne de 
satanicescul duh al mândriei. îngâmfarea prăpăstuieşte în infernale 
primejduiri vremelnice şi veşnice pe cei ce o au, o alimentează şi 
conservă în fiinţa lor. 

Căderea trufaşului nepot al Pustnicului. Era un sihastru în 
pustiu şi aflând că a murit fratele lui, care avea un copil de trei ani, s-a 
hotărât să-l ia la dânsul. Şi ducându-se bătrânul, a luat pe copil la 
chilia lui şi l-a crescut cu multă îngrijire, învăţându-1 rânduiala vieţii 
monahiceşti şi vieţuia cu multă asprime şi nevoinţă, atât, încât se mira 
bătrânul mult, văzându-1 că are atâta râvnă fierbinte la cele 
duhovniceşti: postea, priveghea, făcea metanii şi altele asemenea. 
Pentru aceea, bătrânul slăvea pe Dumnezeu, socotind că este om 
Sfânt. Când tânărul a ajuns la vârsta de 18 ani, a murit. Iar bătrânul 
se ruga lui Dumnezeu în toate zilele, să-i arate în care loc al Raiului a 
învrednicit pe nepotul său. Aşa, de multe ori rugându-se, i s-a arătat 
vedenie şi zăreşte pe tânăr într-un loc împuţit şi prea pângărit. Şi a 
strigat cu mare glas către Domnul, zicând acestea cu lacrimi: 

- O, Dumnezeule mult Milostiv! Ce strâmbătate ai făcut de ai băgat 
pe acest om virtuos, în iad, căci el era feciorelnic şi înfrânat! Pâine n-a 
mâncat niciodată şi numai cu buruieni şi cu apă se hrănea şi alte multe 
fapte bune a săvârşit totdeauna. Deci pentru ce să-l osândeşti în iad, 
nefericitul? 

Acestea spunând, a auzit glas zicându-i aşa: 

- Nu huli, bătrânule, căci Dreptul Judecător nu face niciodată 
strâmbătate. Când învăţai deci pe copil rânduielile sihăstriei, pentru 
ce nu l-ai învăţat şi smerenia? Să ştii dar, că el se socotea în mintea lui 
că era Sfânt şi pentru aceea pe dreptate a pierit. Căci Domnul, 
mândrilor le stă împotrivă. 

O, ascultătorilor, luaţi pildă şi să nu se mândrească cineva, măcar 
toate poruncile de le va păzi, ci mai vârtos să se micşoreze pe sine aici, 
ca acolo să se slăvească în veci (b). 

îngâmfarea bogatului şi împărăţia cerurilor. Se găsesc 
printre bogaţi, oameni care-şi pierd minţile şi, răpiţi de dorul turbat 
al înavuţirii, se uită în dreapta, în stânga, în sus, în jos şi tot ceea ce 


(a) Pr. M. Ionescu. (b) „Mântuirea păcătoşilor", pg. 65 

văd, socotesc că este proprietatea lor. Cu un asemenea bogat ciudat se 
întâlni într-o zi un biet om sărac şi intrară imediat în vorbă unul cu 
altul. Foarte îngâmfat bogatul nostru se adresă săracului astfel: 

- Măi, golane, vezi tu lanurile acelea de grâu? Ale cui crezi tu că sunt? 

- Ştiu dacă-mi vei spun” - zise umilit săracul. 

- Sunt ale mele - răspunse grăbit bogatul, temându-se parcă să 
nu se declare altcineva stăpânul lor. 

- Ia uită-te din nou - zise bogatul - vezi pajiştea aceea, pe care de 
abia o poate cuprinde ochiul? A cui este oare? 

- Nu ştiu, răspunse săracul, totuşi, a-şi dori să cunosc şi eu pe acest 
fericit al soartei. 

- Este tot a mea, răspunse bogatul, cu zâmbetul pe buze. 

- Ia mai uită-te acum la livada aceea de pomi roditori, ce se întinde 
pe acele coaste nesfârşite? A cui crezi că este? 

- Spune, te rog, tot d-ta, zise săracul, căci eu mă lupt zadarnic şi cu 
neştiinţa şi cu amărâta mea de sărăcie. 

- Ei bine! e tot a mea, răspunse îmbătat de bucurie bogatul 
nesăbuit şi apoi adăugă: 

- Ca să termin: tot ceea ce-ţi vede ochiul în toate părţile, până în 
sfârşitul zării, este al meu şi numai al meu. 

Săracul rămase mut câteva clipe şi apoi imediat îşi descoperi ca¬ 
pul, azvârlindu-şi la pământ pălăria, ciuruită de numărul anilor şi-şi 
ridică ochii în sus şi zise: 

- Ce om fericit eşti, domnule! te rog însă să fii bun dumneata, care 
m-ai îndemnat să mă uit în toate părţile aici pe pământ, unde orice 
colţişor este numai al d-tale, spune-mi dacă ţi-ai aruncat vreodată în 
viaţă privirile şi în sus? Vezi oare bolta cerească de deasupra noastră? 

- Cum de nu, răspunse plin de veselie bogatul nechibzuit. 

- Ei bine, te rog să-mi răspunzi, nu cumva şi cerurile sunt tot ale 
d-tale?! Cuprins de frică şi îngălbenit de ruşine, plecă imediat bogatul 
nostru, fără să mai răspundă nimic. Totul este al lui Dumnezeu şi 
nimic nu e al nostru. 

„Al Domnului este pământul şi plinirea lui, lumea şi cele ce sunt 
intr-insa!” (a). 

Orbul şi lumânarea. într-o noapte foarte întunecoasă, un orb 
mergea pe drum având pe umăr un urcior plin de apă şi ţinând în 


(a) Ps. 23,1; de Pr. M.C.I. 

mână o lumânare aprinsă. Un tânăr îngâmfat care -1 întâlni, fu mirat 
văzând pe acest orb ce-şi lumină calea cu o lumânare. 

- Nerod ce eşti, îi zise el, la ce îţi foloseşte această lumânare? 
Noaptea şi ziua, întunericul şi lumina, nu-ţi sunt acelaşi lucru pentru 
tine? 

- Ba da, îi răspunse orbul, dar eu nu duc această lumânare pentru 
mine, ci pentru un îngâmfat ca tine, pentru ca să nu mă loveşti şi 
să-mi spargi urciorul (a). 

Veştejirea îngâmfării. în prezenţa regelui Alfons de Aragonia 
se vorbea odată despre un cetăţean cu numele Nicolae Picem, care era 
mult stimat pentru virtuţile lui mari. Un fiu de nobil, umflat de 
mândrie, îşi permise să spună: 

- Acest Nicolae Picem e fiul unui măcelar. 

Regele se supără de aceste vorbe şi spuse: 

- Mai degrabă a-şi dori să fiu feciorul virtuos al unui măcelar, decât 
vlăstarul fără folos al unei viţe nobile. Nu e ruşine a fi muncitor sau fiu 
de muncitor, pentru că nu lucrul, ci lenea şi viciul necinstesc pe om. 

Căderea îngâmfării. Un ministru al împăratului Carol cel gros, 
voind să-şi bată joc de un om foarte evlavios, după ce aduse aceluia 
laude linguşitoare, îl întrebă, ce face Dumnezeu? Scurt şi cuprinzător 
îi răspunse evlaviosul: 

- Cu certitudine ştiu ce face; face azi, ca întotdeauna şi va face-o şi 
cu tine şi anume: pe cei trufaşi îi va înjosi, iar pe cei smeriţi îi va înălţa. 
Cuvintele acestea ale omului evlavios n-au fost numai un răspuns al 
lui, ci şi o profeţie care se realiză, căci ministrul voi să se depărteze 
călare, calul însă îl trânti la pământ, rănindu-1 foarte grav. 

Din această întâmplare, care era să-i fie fatală, învăţă ministrul 
să-şi schimbe felul de a fi, devenind şi el un om evlavios. 

Moartea îngâmfatului. în satul S. din Ardeal, la moşia unui 
mare proprietar, se afla odată un administrator isteţ, dar foarte 
lăudăros şi încrezut. El, care se îmbogăţise pe spinarea altora, auzise 
din gura mai multor oameni, că Dumnezeu nu lasă pe pomi să crească 
până în ceruri. Odată zise cu îngâmfare într-o societate: 

- Voi ziceţi că Dumnezeu nu lasă pomii să crească până în ceruri 
şi iată eu totuşi m-am ridicat. 


(a) Pr. I. Trifa ist. 229 

A doua zi vru să treacă cu trăsura peste un deal. La coborâre caii se 
speriară, administratorul căzu atât de nefericit încât roţile trăsurii îi 
trecură peste gură şi îl striviră. Astfel muri cu moarte groaznică. 

Lumea aducându-şi aminte de această întâmplare îşi face Cruce, 
zicând: „ Doamne, nu ne duce pe noi în ispită” (a). 

Cuconiţa îngâmfată. Cuconiţa Margareta locuia într-un castel 
şi era foarte îngâmfată, ştiindu-se avută şi din neam ales. într-o zi veni 
la castel Maria, o fată a unui zidar sărman şi-i zise: 

- Tată-meu, care este bolnav de moarte, te roagă să vii până la 
dânsul, căci are să-ţi spună un lucru foarte însemnat. Cuconiţa-i 
răspunse în batjocură: 

- Trebuie să fie grozav de însemnat acel lucru, ce va fi vrut să-mi 
spună, un aşa calic! Du-te de aici, eu n-am ce căuta în bordeiul vostru 
ticălos. 

Peste un timp oarecare, Maria se întoarse iarăşi şi strigă gâfâind: 

- Cuconiţă dragă, vino degrabă! Mama d-tale, fie iertată, a pus în 
vremea războiului o grămadă de bani, de aur şi de argint, într-un zid 
şi a poruncit tatei să nu spună locul acela nimănui, decât d-tale, dacă 
vei fi ajuns la vârsta de 20 de ani. Dar acum e aproape de moarte şi nu 
mai poate aştepta. 

Cuconiţa Margareta se grăbi acum din toate puterile, dar când 
ajunse la bordeiul săracului, el murise deja. Era să-şi piardă şi minţile 
de spaimă şi de ciudă. Porunci să spargă apoi zidurile castelului, când 
într-o parte, când într-alta, dar de bani nici urmă de găsit. Astfel, îi 
păru rău în toată viaţa ei, că supărase cu îngâmfarea sa, în ultimile 
clipe ale vieţii, pe un om aşa de cinstit şi că a pierdut ea însăşi o avuţie 
mare. Cel cu îngâmfare, de cer parte n-are (b). 

5) Orgoliul este mândria arătată şi cultivată în public. El se hră¬ 
neşte, ca orice parazit al păcatului: 

1) din calităţile sufleteşti şi trupeşti, 

2) din posedarea bogăţiilor şi 

3) din situaţia înaltă din cercurile sociale şi lauda oamenilor 
linguşitori. 

„Frica de Domnul este şcoala înţelepciunii, iar smerenia merge 
înaintea slavei”. Cel mândru n-are frică de Dumnezeu! De aceea 


(a) O.M.P. ist. 418-420. (b) I.M.C. ist. 86 




OGLINDA DUHOVNICEASCĂ - Voi 5 


75 


„mândria merge înaintea pierzării, iar trufia păşeşte înaintea căde¬ 
rii” din Harul lui Dumnezeu! (a). 

„Când va intra în tine gând de înaltă cugetare sau de mândrie, 
cercetează-ţi cugetul, de ai păzit toate poruncile, de iubeşti pe 
vrăjmaşii tăi şi te întristezi de scăderile lor şi te socoteşti pe tine rob 
netrebnic şi decât toţi mai păcătos. Şi nici atunci să nu cugeţi cele 
înalte, ca şi cum toate le-ai fi isprăvit, ştiind că acest gând al mândriei 
toate le prăpădeşte”. 

Stareţul Sfântului Ioan Scărarul a pus pe un boier, care voia să se 
facă călugăr, dar care era cuprins de mândrie, să stea la poarta 
Mănăstirii şi să pună metanie tuturor celor ce ieşeau şi intrau şi să 
zică: 

- Iertaţi-mă, fraţilor şi vă rugaţi lui Dumnezeu pentru mine 
îndrăcitul. într-adevăr, mândria este păcat diavolesc, căci Lucifer din 
cauza orgoliului a căzut din cer (b). 

„Orgoliosul se aseamănă cu diavolul care s-a răzvrătit împotriva 
lui Dumnezeu, căci orgoliul nu este altceva decât tăgăduirea lui 
Dumnezeu, o născocire diavolească, o josnicie omenească, maica de¬ 
făimărilor, izvorul mâniei şi rădăcina nesincerităţii”. 

„Rânduim pentru aceasta ca timp de şase luni să se pocăiască în 
Sf. Biserică şi să mănânce de post în timp de patru săptămâni la ora a 
noua, făcând în fiecare zi câte 170 de metanii” (c). 

„Călugărul falnic de va zice că e sămânţă bună şi de rudă mare, post 
50 de zile şi metanii 300, că cine se tunde (în călugărie) se leapădă de 
lume” (d). 

Cel ce se desfată cu ştiinţă şi voinţă în duhul mândriei fiindcă este 
un păcat de moarte, nu poate fi împărtăşit până nu se vindecă (e). 

Orgoliul a pierdut pe Napoleon. împăratul Napoleon, în 
timpul cât a stat la Moscova, a dat ordin să se bată nişte monede, 
purtând pe o parte chipul său. Pe cealaltă parte era următoarea 
inscripţie injurioasă împotriva lui Dumnezeu: 

- Cerul este al Tău, pământul al meu. 

Napoleon trimise câteva din aceste monede guvernatorului din 
Orenburg. Acesta, drept răspuns, scrise pe o monedă sub capul lui 
Napoleon următoarele: 

- Spatele este al tău, iar biciul al meu. 

(a) Prov. S. 15,33; 16,18. (b) Is. Sir. 10,15. (c) Sf. T. Studitul Sc. 12. (d) P.B.G. pg. 128. (e) 
Vezi un ex. in Pateric cap. XXVpg. 436 - 439 ; Prav. Bis. Ier. N. Sachelarie, pg. 197-198 

Ştim din istorie cum a pedepsit Dumnezeu pe Napoleon. Adânc 
umilit, a murit părăsit de toţi, în singurătatea insulei Sf. Elena (a). 

17. Sunt prea îndrăzneţ în a face rău, derâzător, obraznic 
şi fără de ruşine? 

„Râsul şi îndrăzneala despart pe om de Dumnezeu”, zice Sf. Efrem 
Şirul şi alţi Sfinţi Părinţi inspiraţi de Duhul Sfânt. 

îndrăzneala rea pustieşte sufletele. Zis-a Awa Petru, acela 
a lui Awa Lot, că era odată la chilia lui Awa Agathon şi a venit către 
acesta un frate, zicând: 

- Voiesc să locuiesc cu fraţii; deci spune-mi, cum voi locui cu ei? 
Zis-a lui bătrânul: 

- Ca în ziua dintâi, când intri la dânşii, aşa să păzeşti străinătatea 
ta în toate zilele vieţii tale, ca să nu ai îndrăzneală cu dânşii. 

Zis-a Awa Macarie lui: 

- Şi ce face îndrăzneala? Zis-a lui bătrânul: 

- Asemenea este îndrăzneala cu arşiţa cea mare, care când se face, 
toţi fug de la faţa ei şi rodul pomilor îl strică. Zis-a Awa Macarie lui: 

- Aşa de cumplită este îndrăzneala? Şi a zis Awa Agathon: 

- Nu este altă patimă mai cumplită decât îndrăzneala; căci ea este 
maică şi născătoare a tuturor patimilor. Şi lucrătorul trebuie să se 
păzească de îndrăzneală, măcar singur de va fi în chilie. Căci ştiu eu 
un frate locuind multă vreme în chilie şi având un pătişor, a zis că s-a 
mutat din chilie, necunoscând pătişorul acesta. Unul ca acesta este 
lucrător şi luptător (b). 

18. Mă încred în sinemi şi în oameni? 

Cei ce se încred în persoana lor şi în oameni, în loc de a se încrede 
cu tărie în Dumnezeu, adeseori se înşeală, după care se tânguiesc cu 
amar. Aceştia-s asemenea celor ce se reazemă pe umbră şi cad, 
zdrobindu-se greu. încrederea aceasta şubredă prăbuşeşte sumedenii 
de suflete în blestem: Acestea zice Domnul: blestemat este omul care 
are nădejde spre om şi se va rezema de dânsul braţul trupului său şi 
de la Domnul se va depărta inima lui... Şi binecuvântat este Domnul 
cel ce nădăjduieşte spre Domnul şi va fi Domnul nădejdea lui... Eu 


(a) O.M.P. ist. 679. (b) Pateric p. 25,1 

sunt Domnul Cel ce încerc inimile şi rărunchii, ca să dau fiecăruia 
după căile lui şi după rodurile (faptele) izvodirilor lui” (a). 

„Nu vă nădăjduiţi spre boieri, spre fiii oamenilor, întru care nu este 
mântuire. Ieşi-va duhul lui şi se va întoarce în pământul său. în ziua 
aceea vor pieri toate gândurile lui. Fericit este căruia Dumnezeul lui 
Iacob este ajutorul lui, nădejdea lui spre Domnul Dumnezeul lui, spre 
Cel ce a făcut Cerul şi pământul, Marea şi toate cele ce sunt într-însele. 
Spre Cel ce păzeşte adevărul în veac, spre Cel ce face judecată celor 
năpăstuiţi, spre Cel ce dă hrană celor flămânzi. Domnul dezleagă pe 
cei ferecaţi în obezi, Domnul înţelepţeşte orbii, Domnul ridică pe cei 
surpaţi, Domnul iubeşte pe cei drepţi, Domnul păzeşte pe cei 
nemernici. Pe săracul şi pe văduva va primi şi calea păcătoşilor o va 
pierde. împărăţi-va Domnul în veac, Dumnezeul tău, Sioane, în neam 
şi în neam” (b). 

„Vai de feciorii răzvrătiţi - zice Domnul - vai de cei ce pun la cale 
fără de Mine, care fac legăminte ce nu sunt în Duhul Meu, ca să 
îngrămădească păcate peste păcate. Ei se pogoară în Egipt fără să Mă 
întrebe, ca să cerşească de la Faraon ajutor şi la umbra Egiptului să se 
adăpostească. Pentru aceasta sprijinul lui Faraon va fi pentru voi 
ruşine şi râs adăpostirea la umbra lui... Aceştia sunt un popor de 
răzvrătiţi, feciori mincinoşi, care nu voiesc s-asculte de Legea 
Domnului! Care zic Proorocilor: „Voi nu vedeţi!” şi văzătorilor: „Nu ne 
proorociţi pedepse; ci spuneţi-ne lucruri măgulitoare şi vedeţi pentru 
noi vedenii plăcute. Daţi-vă la o parte din cale, nu ne împiedicaţi în 
drum, luaţi din faţa noastră pe Sfântul lui Israel”. Pentru aceea aşa 
zice Sfântul lui Israel: „Fiindcă voi aţi dat la o parte Cuvântul acesta 
şi v-aţi încrezut în căile voastre mincinoase şi sucite şi aţi nădăjduit 
numai în ele; iată, păcatul vostru va fi ca o spărtură într-un zid înalt, 
care dintr-odată, pe neaşteptate, se prăbuşeşte şi ca un vas de lut, care 
este aşa de spart şi zdrobit fără de milă, încât între cioburile lui nu se 
află nici unul cu care să mai poţi lua foc din vatră sau apă din 
fântână... Vai de cei care se pogoară în Egipt după ajutor... în loc de 
a-şi aţinti privirile către Sfântul lui Israel şi a căutat pe Domnul”. 
„Egipteanul e om nu Dumnezeu, caii lui sunt carne şi nu Duh. Când 
Domnul îşi va întinde mâna Lui, ocrotitorul se va împiedica şi 
ocrotitul va cădea. Amândoi împreună vor pieri...” (c). 


(a) Ier. 17,5-10. (c) Ps. 145,2-10. (b) Is 30,1-15 

Pierzarea fecioarei apostată încoronată împărăteasă. 

Când sultanul turcesc Mahomed II a luat Constantinopolul la 1453, a 
înecat într-o baie de sânge nefericitul oraş; iar toţi cei ce au rămas în 
viaţă au fost făcuţi robi. între roabe, se găsea şi o nobilă fecioară cu 
numele Irina, de a cărei frumuseţe atât de mult fu impresionat 
sultanul, că se făgădui s-o ia în căsătorie şi să o facă părtaşă la domnie, 
dacă se va declara gata să îmbrăţişeze credinţa islamică (turcească). 
Orbită de făgăduinţe atât de măgulitoare şi de onoruri aşa de înalte, 
se învoi să se lepede de credinţă, iar sultanul hotărâse şi ziua în care 
tânăra trebuia să fie salutată ca sultană. Totuşi, armata se împotrivea 
la o asemenea căsătorie, ameninţând a se răzvrăti, aşa că la urmă 
Mahomed trebui să se hotărască de a satisface oastea sa. Puse deci să 
se ridice pe piaţa principală din Constantinopol o estradă măreaţă şi 
porunci ca toţi bărbaţii de seamă din împărăţie să se adune într-o 
anumită zi şi oră în jurul său, împreună cu tot poporul. Porunci apoi 
ca Irina să fie îmbrăcată în ziua aceea în chipul cel mai strălucit cu 
putinţă, pentru că voia s-o înfăţişeze el însuşi ca sultană înaintea 
supuşilor lui. într-adevăr, acoperită toată de pietre nestemate şi 
ţinându-se de braţul sultanului, ajunse pe piaţa înţesată de public şi 
se sui pe estradă. Stând acum acolo, fu întrebată de trei ori dacă vrea 
să lepede creştinismul şi să se închine lui Mahomed. Ea răspunse cu 
voce tare: 

- Vreau şi sultanul îi puse coroana pe cap. 

Atunci, încoronată astfel, ea făcu câţiva paşi înainte pentru a se 
arăta poporului. Dar în timpul acesta, Mahomed scoase sabia din 
teacă şi cu o lovitură dată pe dindărăt, taie nefericitei regine lepădată 
de Dumnezeu, capul, care se rostogoli pe pământ cu coroana pe el. 
Apoi, împingând încolo trufaş cu piciorul trupul nefericit, cu glas 
teribil strigă poporului: 

- Iată cum sultanul vostru ştie să vă stăpânească, nu numai pe voi, 
ci şi pe sine însuşi! 

Cât de nebuneşte, deci, a lucrat acea nefericită! Ce a câştigat ea, 
lepădându-se de creştinătate decât o moarte nefericită şi osânda 
veşnică? Şi aceasta e, de obicei, plata lepădării de credinţă! (a). 

Gura lumii şi mântuirea sufletului. Iată ce groaznică prăbu¬ 
şire şi pierzare poate păţi cel ce se ia după gura lumii! Istorioara 


(a)Arhim. I. Scriban „Morala Creştină”pg. 352-353 

aceasta, pe care poate aţi auzit-o, ne arată clar în ce groaznic blestem 
şi pierzare se prăbuşeşte cel ce se ia după gura lumii ce zace în cel rău. 

Un tată cu fiul său duceau la târg un asin, să-l vândă. Tatăl şi fiul 
mergeau pe jos. 

- Ce oameni proşti! - grăiră trecătorii... îşi rup încălţămintele şi 
picioarele ca să cruţe potcoavele măgarului... Atunci tatăl se sui călare 
pe asin. 

- Ce tată fără pic de inimă! - grăiră alţi trecători... uite că n-are 
milă de copilul lui; îl lasă, sărmanul, să bată drumul pe jos. Tatăl se 
dete jos şi sui pe asin, pe copilul său. 

- Poftim! - grăiră nu peste mult alţi trecători... Şi ăsta se cheamă 
copil cu creştere? ... bătrânul lui tată să bată drumul pe jos, iar el să 
stea călare. 

- Ce-i de făcut cu oamenii ăştia? - îşi zice în sine tatăl... 

Şi se sui şi el pe asin, alături de copil, în nădejdea că astfel va astupa 
gura lumii. Dar ţi-ai găsit-o. Abia făcură câţiva paşi şi oamenii 
începură: 

- Uite, ce oameni tirani! Două matahale de oameni sănătoşi se suie 
pe un biet de asin!... 

- Ascultă, fiule, zise atunci tatăl, cu oamenii ăştia nu mai este de 
ieşit la cale... hai să mai încercăm una. Şi se coboară tatăl şi fiul de pe 
asin... luară o prăjină de lemn şi legându-1 pe asin, îl ridicară în spate 
şi porniră cu el la drum. Atunci trecătorii începură a râde cu hohot ca 
de nişte nebuni. De supărare, se spune că bătrânul a trântit asinul 
într-un râu şi s-a întors acasa fără el. 

Istorioara această e cu multă învăţătură. Ea ne arată ce păţeşte 
omul când se ia după gura lumii. Gura lumii este o mare putere. Şi ea 
stă, de regulă, în slujba răului, în slujba lui Satana. Gura lumii se 
amestecă şi în mântuirea sufletului. Gura lumii e cea mai dintâi armă 
pe care o ridică diavolul contra mântuirii unui suflet. îndată ce te laşi 
de răutăţi şi apuci în calea Domnului, „gura lumii” nu te mai scoate 
din „sectar”, „ţicnit”, „smintit”, etc. Ori unde se hotărăşte un suflet 
pentru Domnul - acolo, hop, aleargă şi gura lumii. Şi te miri de unde 
scoate răutăţile ei. Şi mai ales te miri de oameni, cum ascultă de aceste 
răutăţi. Gura lumii, de regulă, e gura diavolului şi oamenii ascultă de 
„gura” asta, mai altfel ca de Sf. Scriptură. De cuvântul lui Dumnezeu 
n-ascultă, dar de gura lumii, da. 

îi destul, spre pildă, ca gura lumii să-i mintă omului că Biblia-i o 
carte sectară, pentru ca omul să fugă de cartea lui Dumnezeu. îi des¬ 
tul ca gura lumii să spună că o adunare Creştină Ortodoxă e o mişcare 
„sectară” pentru ca omul să se ferească de ea ca de „lepră”. 

Dragi Creştini! Vreţi să apucaţi pe calea mântuirii? N-ascultaţi de 
gura lumii şi apucaţi cât mai degrab. Aţi apucat pe calea mântuirii? 
N-ascultaţi de gura lumii, ci mergeţi înainte, căci altcum nimeriţi şi voi 
ca omul din păţania de mai sus. Acela şi-a pierdut asinul, ascultând de 
gura lumii, voi vă pierdeţi sufletul (a). 

Eu slujesc Domnului. Trei oameni se întâlniră la marginea unui 
mare râu, peste care aveau să treacă cu o luntre. Dar cum luntrea era 
mică, nu se puteau sui în ea, decât doi oameni şi luntraşul. Luntraşul 
îi pofti pe doi din ei să se suie în luntre. 

- Eu slujesc la un ministru - zise unul din cei trei - şi se sui în luntre. 

- Eu slujesc la un general - zise al doilea - şi se sui şi el. 

- Eu slujesc Domnului Iisus Hristos - zise al treilea - mi se cuvine 
şi mie loc. 

- Ha! Ha! Ha! răspunseră ceilalţi, râzând şi batjocorind... rămâi 
tu aici cu Domnul tău. 

Luntrea plecă cu cei trei, dar pe la mijlocul apei se porni un vânt şi 
răsturnându-se în valuri se înecară cu toţii. 

Cel ce „slujea Domnului” a scăpat (b). 

19. M-am încrezut în plăcerile, bunătăţile, averile şi în 
puterile pământeşti? 

Această încredere nechibzuită, a prăbuşit sumedenii de suflete în 
iadul vremelnic şi veşnic. Deci fiecare să fie cu luare-aminte spre a nu 
se primejdui. 

Nu te încrede în bunurile pământeşti. Nici nu se poate 
descrie strălucirea şi bogăţia în care se răsfăţa împ. Teofil al Con- 
stantinopolului. El voia să întunece şi pe regele Solomon. Astfel, 
pentru a pomeni numai de un lucru, el dădu ordin să i se facă un pom 
de aur, pe crengile şi ramurile căruia stăteau tot felul de păsări de aur, 
care printr-un mecanism intern, puteau cânta ca şi păsările vii în 
pădure. Mai iute însă decât ar fi crezut, toată măreţia se isprăvi în 
grabă. într-un război cu califul de Bagdad, Motazem, el îşi pierdu 


(a) Pr. I. Trifa ist. 419 şi 39. (b) Pr. I. Trifa ist. 419 şi 39 

întreaga armată. Aceasta îl umplu de atâta supărare, încât căzu la 
zăcere lungă şi un an după aceea îşi luă singur viaţa. Deci avea tot 
motivul să glăsuiască şi el cântecul tânguios al lui Solomon asupra 
deşertăciunii: 

- Eu am zis în inima mea: Voi merge şi mă voi îmbăta de plăceri şi 
mă voi veseli în averi; dar iată, am văzut că şi aceasta era deşer¬ 
tăciune... Am făcut lucrări mari, am zidit pentru mine case şi am sădit 
vii. Am făcut grădini şi crânguri şi le-am umplut cu pomi de toate felu¬ 
rile. Am săpat pământul pentru a aduna ape de udat pădurea de pomi. 
Aveam servitori şi servitoare şi o numeroasă familie şi mari turme de 
boi şi de oi, mai multe decât toate câte erau în Ierusalim înaintea mea. 
Am adunat aur şi argint şi bogăţiile regilor şi ţărilor. Am avut cântăreţi 
şi cântăreţe care să mă desfateze cu cântecul coardelor... Şi tot ce au 
dorit ochii mei le-am dat şi n-am oprit inima mea de a gusta toate 
plăcerile. Şi când m-am întors spre lucrul mâinilor mele... am văzut în 
toate deşertăciune, întristare şi că nimic nu e statornic sub soare (a). 

Nu te încrede în sănătate şi viaţă lungă. Cine nu-şi aduce 
aminte de cel din urmă vlăstar al familiei germane von Hohenstan- 
fen?! Se numea Konradin von Hohenstanfen şi era încă copil după 
ani, când în anul 1267 trecu Alpii cu prietenul lui, crescut la aceiaşi 
doică, Frederic de Austria, pentru a lua în stăpânire Neapolul şi Sicilia, 
care erau privite drept moştenire a coroanei imperiale. Ce cortegiu 
frumos era, cu flori şi cu muzică, de-a lungul Italiei, până la Neapole, 
spre eşafod. A fost învins de Carol de Anjon, prins în fugă, condamnat 
la moarte şi executat la 23 Oct. 1268, în piaţa din Neapol, fiind în 
vârstă de numai 16 ani. Mai întâi căzu capul lui Frederic, cântând încă 
Awe Maria. Konradin ridică capul, îl sărută, tânguindu-se cu lacrimi 
că şi-a târât prietenul la o moarte aşa de timpurie... (b). 

Toate-s trecătoare. Omule! ce te mândreşti cu ceea ce ai luat, ca 
şi cum n-ai fi luat. Ce te făleşti cu cele ce ţi-a dat Dumnezeu, ca şi cum 
ar fi ale tale proprii, cu cele străine, vremelnice şi trecătoare, ca cum 
ar fi ale tale veşnic? O, omule, de ai avea mult mai multe decât ai, 
totuşi trebuie să recunoşti că nu-s ale tale; ci numai îţi sunt date în 
primire pe un timp ca să le economiseşti cât mai bine şi pentru care 
vei avea a da seamă de întrebuinţarea lor, înaintea lui Dumnezeu, 
Care ţi le-a încredinţat, în ziua judecăţii particulare şi generale, după 

(a) Eccl. 2,1-11. (b)Arhim. I. Scriban 

care vei fi răsplătit. Omule, oricine ai fi tu! De ai stăpâni toată lumea, 
mai mult decât Alexandru Macedon, de ai fi înzestrat cu minte lumi¬ 
nată şi înţelepciune, mai cu îmbelşugare decât Solomon, de ai avea 
putere şi vitejie mai mare decât Samson, Iraclie ş. a., de ai fi bogat mai 
mult decât Solomon, Midan, Priam, Cresus, ş.a., mai frumos decât 
Iosif, Narcis, ş.a., în scurte cuvinte, de ai avea toate bogăţiile pămân¬ 
teşti şi trupeşti, dar îţi vei neglija ticălosul tău suflet, ce-ţi vor folosi 
toate acelea, când te vei vedea torturat în muncile iadului, ca bogatul 
nemilostiv, ca cel fără haină de nuntă, ca sluga vicleană şi leneşă, care 
a ascuns în pământ argintul Domnului său şi ca alţii mulţi? Oare visezi 
că vei lua ceva din cele de aici cu tine dincolo de mormânt? Nimic. 
Nimic nu vei putea lua; ci aşa gol cum ai ieşit din pântecele maicii tale, 
aşa gol vei ieşi şi din lumea asta. Acolo te vor însoţi numai faptele tale 
bune ori rele, după care te vei judeca şi răsplăti pe veci. 

Toate, toate câte ţi se pare că le ai şi că sunt ale tale, odată cu ieşirea 
din trup şi din lumea aceasta, vor pieri de dinaintea ta, ca visul celui 
ce se deşteaptă dimineaţa. Atunci dezamăgindu-te, vei rămâne 
groaznic ruşinat şi îndurerat, asemenea flămândului care se visează 
ospătându-se la bogate mese, dar dimineaţa se vede prăpădit de 
foame şi sete, goilor care se visează îmbrăcaţi cu haine bune, noi şi 
scumpe, dar la trezire se văd tremurând de frig, prizonierilor sau 
întemniţaţilor care se visează plimblându-se şi petrecând cu cei dragi 
ai lor, după care se trezesc ferecaţi cu lanţuri grele de mâini şi picioare 
în bezna întunecoasă, umedă şi rece a beciului temniţei. Ei bine şi 
pentru o viaţă vremelnică, ce trece ca visul celui ce se deşteaptă 
dimineaţa, omule, te supui şoaptelor şarpelui diavol ce te amăgeşte 
ca pe protopărinţii noştri Adam şi Eva, ca să te trezeşti în iad!?” Dragi 
creştini, în orice vreme şi în orice loc, să ne reculegem din visurile 
vieţii acesteia trecătoare, la virtute şi vieţuire după plăcerea dulcelui 
nostru Mântuitor, care zilnic ne învaţă a pune preţ pe lumea cerească 
şi a nu ne lăsa amăgiţi de lumea trecătoare, zicând: „Ce va folosi omul 
de va dobândi lumea toată şi-şi va pierde sufletul său? Sau ce va da 
omul în schimb pentru sufletul său...” (a). 

Cel mai scump loc. într-o adunare s-a ridicat odată întrebarea 
despre care ar fi cel mai scump loc din lumea mare. 


(a) Mc. 8,36-38 

- Eu socot, a răspuns un credincios, că cel mai scump loc din lume 
ar fi acela despre care s-ar putea garanta că acolo nu locuieşte Dum¬ 
nezeu şi Judecata Lui. Acel loc ar fi asaltat de mulţimea celor ce umblă 
să scape de sub ochii lui Dumnezeu şi de Judecata Lui şi ar fi plătit din 
greu cu aur şi argint. Numai că, un astfel de loc nicăieri nu se poate 
afla şi nici cu toate comorile lumii nu s-ar putea cumpăra. 

Bogatu-i fericit? - Dumneata D-le Rotschild trebuie să fii tare 
fericit! - îl întrebă odată un prieten, pe marele miliardar. 

- Eu fericit? - răspunse Rotschild, păi uite, tocmai acum am în 
mână o scrisoare, prin care unul mă ameninţă cu moartea, de nu-i voi 
trimite la un loc anumit atâţia şi atâţia bani. Eu fericit? - când 
locuinţa mea e păzită ziua şi noaptea de 20 poliţai secreţi. Eu fericit? 
- când nu mă pot duce unde vreau şi nu mă pot mişca cum vreau..., 
trăiesc ca un rob, păzit ziua şi noaptea de poliţai. Eu fericit? - când 10 
secretari aşteaptă mereu ordinele şi instrucţiunile mele, cu privire la 
mersul întreprinderilor şi nimeni nu mă mai poate înlocui (a). 

Destinul. Un curtean se culcă într-una din zile după masă. în vis 
i se arătă moartea, cu o faţă care exprima mirarea şi întrebarea, voind 
parcă să zică: 

- Cum? aici te aflu? O teamă îl cuprinse pe curtean, căci îşi zise: 

-A venit să mă ia. 

Deşteptându-se, teama încă tot îl mai stăpânea şi ca să scape, 
încălecă şi căută să fugă dinaintea morţii. Dând pinteni calului, o 
apucă spre câmp, într-o alergătură nebună. A alergat atâta până i se 
sleiră puterile lui şi calului. Calul se răsturnă, el asemenea căzu în 
şanţul de lângă drum, abia cu o licărire de viaţă în suflet. Deodată 
apăru moartea, care îl privi cu ochii ei hidoşi, cu faţa care exprima 
mulţumire şi cu zâmbetul ironic, pe care văzând-o curteanul zise: 

- Mă dau învins, căci văd că nu voi putea scăpa de tine, un lucru 
însă te rog: lămureşte-mă de ce m-ai privit în casa mea cu mirare? 

La care moartea îi răspunse: 

- M-am mirat că te-am văzut acolo, câtă vreme tu trebuia să fii 
aici (b). 

20. Sunt împotrivitor, neascultător? Sunt împietrit la 
inimă? 

Mintea şi inima oamenilor împotrivitori şi neascultători de Dum¬ 
nezeu, de poruncile şi trimişii Lui, se răcesc ca ceara, împietrindu-se şi 


(a) Pr. I. Trifa ist. 151 şi 106. (b) O m. P. ist. 219 

astfel păcătoşindu-se nu lasă a se întipări în ele Divinul Chip al 
Dumnezeirii. „Inima împietrită - zice Dumnezeiescul Maxim - nu se 
înmoaie nici cu dragostea, nici cu rugăciunea, nici cu pocăinţa, nici cu 
pedepsele, nici cu bătăile, nici cu învăţăturile şi nici cu Darurile lui 
Dumnezeu”. Aceasta o arată Sf. Prooroc Isaia, zicând: „Ai învârtoşat 
inimile noastre, a nu se teme de Tine...”{a). Sf. Arhidiacon ştefan: „Voi 
cei tari la cerbice şi netăiaţi împrejur la inimă şi la urechi; pururea 
împotriva Duhului Sfânt staţi. Precum părinţii voştri aşa şi voi”. Sf. Ap. 
Pavel: „O, omule, cel ce judeci pe cei ce fac unele păcate, ca acestea pe 
care însuţi le faci, socoteşti că vei scăpa de Judecata lui Dumnezeu! Au 
doară tu defaimi bogăţia bunătăţii, îngăduirii şi a îndelung-răbdării 
Lui, neştiind că bunătatea lui Dumnezeu te aduce la pocăinţă? Ci după 
împietrită şi nepocăita ta inimă, îţi învistiereşti ţie o osândă în ziua 
urgiei şi a descoperirii dreptei Judecăţi a lui Dumnezeu, Care va 
răsplăti fiecăruia după faptele lui...”. „Toată călcarea de poruncă şi 
neascultarea au luat dreaptă răsplătire...” (b). 

21. Sunt tare fudul în gătirea cu haine luxoase şi obiecte 
(bijuterii, zărzămuri idoleşti) preţioase? 

Fudulia şi îndrăgirea luxului este o cursă diavolească, în care mulţi 
prinzându-se au căzut în pieire vremelnică şi veşnică. Exemple: 
Bogatul nemilostiv (c). 

îmbrăcămintea. Aceasta-i ca şi hrana, una din trebuinţele 
neapărate ale omului. „Având hrană şi îmbrăcăminte, cu acestea să 
fim îndestulaţi...” (d). Deci, întrebuinţarea şi alegerea îmbrăcămintei 
şi a hranei, e supusă legilor moralităţii. îmbrăcămintea trebuie mai 
întâi a păzi trupul sănătos şi anume, a-1 apăra de asprimea timpului. 
Acesta este scopul fizic al ei. Iar al doilea, trebuie să acopere la om şi 
femeie părţile trupului, ce buna-cuviinţă şi pudoarea cere a fi aco¬ 
perite şi să servească spre deosebire sexelor, ce-i aşa de necesară (e). 
Acesta este scopul moral al ei. Numai faţa se lasă neacoperită, căci ea 
reprezintă partea spirituală din om. Aşadar, Creştinul va purta o 
îmbrăcăminte sănătoasă, ce e favorabilă organelor trupului său şi va 
avea în vedere totdeauna trăinicia şi îndemânarea îmbrăcămintei. De 
altă parte creştinul va înlătura orice lipsă de bună cuviinţă la îmbră- 

(a) Is. 63,17-19. (b) Evr. 2, 2; F. Ap. 7, 51 - 53 ; 13 ,18; Rom. 2,1-6; Gal. 3,19; 1 Tim. 1, 20; 
2 Tim. 4,14. (c) Le. 16,19-31. (d) 1 Tim. 6, 8. (e) 2 Lege 22,5 

cămintea sa. Hainele sale trebuie să dovedească modestie, economie 
şi respect, către sine însuşi şi către aproapele său. 

Luxul în îmbrăcăminte este adeseori un păcat greu şi de regulă unit 
cu multe primejduiri morale: dezmăţ, desfrâu, ruinarea averii, gospo¬ 
dăriei şi a sănătăţii trupeşti şi sufleteşti, nedreptăţirea aproapelui, etc. 
Dar şi îmbrăcămintea sărăcăcioasă, nu e mai puţin scandaloasă, ca 
semn al iubirii de argint sau chiar al unei mândrii prefăcute. Luxul 
izvorăşte din simţul frumosului. Dar numai acel frumos e permis care 
îşi are fiinţa în natura lucrului însuşi. Tot ceea ce este îndeletnicire care 
aduce: pierderea de vreme, bani cheltuiţi în zadar şi mai ales 
destrămare sufletească, nu mai este o cultivare naturală a frumosului, 
ci o îndeletnicire exagerată şi vrednică de osândă. De multe ori, cu cât 
exteriorul este mai împodobit, cu atât interiorul este mai sărăcit 
duhovniceşte. Luxul dă pe faţă neseriozitatea lăuntrică şi spiritul cel 
rău al mândriei şi noi ştim că: „Dumnezeu stă împotriva celor mândri, 
iar celor smeriţi le dă Har” (a) 

Găteala şi păcatele ce curg din ea. Apostolii şi bătrânii, 
tuturor celor care dintre neamuri au crezut în Domnul nostru Iisus 
Hristos: Dar vouă şi pace de la Atotţiitorul Dumnezeu, prin Domnul 
nostru Iisus Hristos, să se înmulţească întru cunoaşterea Lui... Luaţi 
seama fii ai lui Dumnezeu, ca toate să le faceţi spre ascultare de 
Dumnezeu şi în toate să vă faceţi plăcuţi Domnului Dumnezeului 
nostru, căci de urmează cineva fărădelegii şi face cele ce sunt împo¬ 
triva voinţei lui Dumnezeu, acela va fi socotit ca un nelegiuit. Drept 
aceea, păziţi-vă de orice lăcomie, nedreptate, răzbunare, lux etc. 

Urmează exemplul vieţuirii lui Hristos. „Cei ce s-au luminat 
prin Botez întru Hristos, au făgăduit petrecerea Lui cea în trup (vor să 
urmeze după exemplul vieţii Lui). Deci vindecăm părinteşte, cu 
certare potrivită, pe cei care îşi pregătesc şi-şi împodobesc părul 
capului, cu diferite feluri de împletiri, spre vătămarea celor ce văd şi 
spre atragerea către amăgire a sufletelor slabe. îi povăţuim să vie¬ 
ţuiască cu înţelepciune şi-i învăţăm să-şi schimbe mintea către fericita 
şi nepieritoare viaţă, lăsând amăgirea şi zădărnicia cea din materie şi 
să se apropie de Dumnezeu cu frică şi vieţuire curată după dorinţă 
prin curăţia vieţii. Să împodobească cu fapte bune şi deprinderi 
neprihănite pe omul cel dinăuntru, mai mult ca pe cel din afară, încât 


(a) Iac. 4, 6 M.T.M. o.c. pg. 521-523; Ier. N. Sachelarie 

să nu mai rămână în sine nici o urmă din amăgirea celui potrivnic. Iar 
dacă cineva ar face contrar acestui canon, să se afurisească” (a). 

Clericii să nu se împodobească. Orice lux sau împodobire a 
corpului sunt nepotrivite orânduielii ieraticeşti. Deci, Episcopii sau 
clericii, care se împodobesc pe sine cu haine scumpe, strălucite şi 
luminate, trebuie să se îndrepteze. Iar dacă vor stărui în păcat, să se 
supună certării, de asemeni şi cei ce se ung cu aromate (parfumuri)... 
„Urâciune este păcătosului cinstirea de .Dumnezeu” (b). Deci, de se 
vor afla oarecare bătându-şi joc de cei îmbrăcaţi cu haine proaste şi 
cucernice, să se îndrepteze prin canonisire. Pentru că din timpuri 
vechi orice bărbat ieraticesc vieţuia cu îmbrăcăminte cucernică şi 
măsurată. Căci tot ce se ia, nu din necesitatea (vieţii), ci pentru 
împodobire, cade sub osânda deşertăciunilor, potrivit celor zise de 
Marele Vasile: „Să nu se îmbrace, nici cu îmbrăcăminte împestriţată 
din ţesături, nici să nu adauge la marginile hainelor lor podoabe cu 
flori; căci şi ei au auzit cuvântul cel Dumnezeiesc, că cei care poartă 
haine moi sunt în casele împăraţilor” (c). 

Nu dispreţui. Cei ce poartă îmbrăcăminte modestă să nu dis¬ 
preţuiască pe cei ce poartă haine bune şi cuviincioase, căci Sinodul 
din Gangra c. 12, îl dă anatemei (d). 

Creştinilor, suprimaţi luxul. Proorocii, Maica Domnului, 
Mântuitorul, Sf. Apostoli şi urmaşii lor, au iubit şi propovăduit 
simplitatea, smerenia, cu cuvântul şi cu fapta. Sf. Apostoli Petru şi 
Pavel, opresc luxul şi învaţă pe femei a se îmbrăca cu bună-cuviinţă şi 
modestie şi nu cu felurite împletituri, haine sau obiecte scumpe 
(luxoase) (e). Motivul pentru care Sf. Apostoli opresc astfel de 
împodobiri şi împopoţonări, îl arată destul de bine Clement Alex. în 
Ped. 2,10, zicând: „Podoabele trupeşti nu trebuie să fie un mijloc de 
vânare pentru bărbaţi”. Din acelaşi motiv, Tertulian, se ridică cu tărie 
contra obiceiului femeilor de a se împodobi cu pietre scumpe, cu bră¬ 
ţări de aur, cu veşminte prea colorate şi de a se da cu vopseli pe faţă. 
împotriva obiceiului de a se împodobi cu păr străin, de asemenea se 
ridică Clim. Alex. Pedag. 3,11 şi îndeamnă pe femei să se îmbrace 
cuviincios, pe ele şi pe bărbaţii lor, cu haine făcute de dânsele 

(a) Sin. 6 ec. can. 96. (b)Is. Sir. 1,25. (c)Sin. 7ec. can. 16. (d) Prav. Bis. Ier. N. Sachelarie, 
pg. 194-195. (e) 1 Petru 2,1-6; 1 Tim. 2, 9-10 

(industria casnică). Sf. Ioan Hrisostom, de asemenea combate coche¬ 
tăria, la care se aplecau monahiile (a). 

Păcatul cochetăriilor. Vrei să te arăţi în lume frumoasă şi îm¬ 
podobită? Mulţumeşte-te mai bine să rămâi cum te-a făcut Dumne¬ 
zeu. De ce te găteşti cu aur şi cu pietre scumpe, ca şi cum ai avea aerul 
să corijezi făptura lui Dumnezeu? Ţii numaidecât să te arăţi gătită? 
Găteşte-te atunci cu caritatea, cu filatropia, cu buna-cuviinţă, cu 
modestia. Aceste virtuţi sunt mai de preţ decât aurul şi pietrele 
scumpe şi dau femeii mai multă graţie. Chiar unei femei urâte, ele îi 
dau frumuseţe atractivă (b) La ce serveşte găteala? ,A văzut-o cineva 
şi a admirat-o, ni se va răspunde. Dar acela a admirat găteala, iar nu 
pe cea gătită, pe care mai curând a criticat-o, poate, pentru că s-a gătit 
mai mult decât se cădea stării ei sociale. Dacă cea gătită este frumoasă, 
găteala strică frumuseţii ei naturale, pentru că n-o lasă să apară cum 
este, ci-i acoperă o parte din frumuseţe; iar dacă este urâtă şi rău 
conformată, găteala o face şi mai urâtă. Unde este urâţenia fără 
găteală, se arată numai aceasta, dar dacă i se adaugă strălucirea 
pietrelor scumpe sau frumuseţea stofelor, urâţenia creşte. Strălucirea 
giuvaierelor face ca negreala sau găîbineala pielii să fie mai pronun¬ 
ţată, iar culoarea deschisă şi garniturile rochiilor, împrumută figurii 
o înfăţişare şi mai urâtă, pentru că ele nu dau privitorului putinţa să 
vadă şi aprecieze numai urâţenia singură, ci în comparaţie cu 
frumuseţea gătelii, ceea ce măreşte urâţenia (c). 

Vrei să te găteşti? Nu te găti cu perle, ci cu modestie şi cu bună- 
cuviinţă. Atunci vei plăcea bărbatului tău. împodobirea cu perle face 
adesea să se nască gelozie, suspectare, ceartă, duşmănie, etc. E greu, 
aproape imposibil, ca cine are corp frumos gătit, să aibă şi suflet 
împodobit, căci cine poartă grijă de unul, neglijează pe celălalt, 
neputându-le cultiva pe amândouă în acelaşi timp. (d) 

De obicei, pun preţ pe găteală cei pentru care cinstea şi pudoarea 
nu preţuiesc nimic (e). Azi nu se mai pot deosebi fetele cinstite de 
femeile pierdute, din pricina gătelii. Iată în ce situaţie delicată se pun 
singure, numai din cauza gătelii. O fată nu trebuie să fie cochetă, 
îmbrăcămintea ei trebuie să fie simplă şi cuviincioasă: dar acum se 
folosesc mijloacele cele mai rafinate pentru cochetărie dusă la extrem. 


(a) Omilia, (b) Sf. I. Gură de Aur, Om. X, 4 şi 5 c. Cols. (c) Sf. I. Hrisostom despre feciorie, 
(d) Om. 18 lai Cor. 3. (e) „Sf Ciprian” 

Femeie leapădă-te de această nebunie. Arată sufletului tău această 
purtare de grijă, precum şi înfrumuseţării lăuntrice, căci podoaba din 
afară răpeşte frumuseţea celui dinăuntru (a). 

îmbracă-te cuviincios. Un preot predicator vorbi odată despre 
cuvintele Sfântului Ap. Petru: „Podoaba femeilor să fie nu împletirea 
părului şi întreţinerea lucrurilor de aur sau îmbrăcarea veşmin¬ 
telor; ci omul cel ascuns al inimii , care stă în nestricarea duhului 
blând şi lin; aceasta este înaintea lui Dumnezeu de mult preţ” (b). 
După predică veni la Preot o doamnă şi-l întrebă cum să se îmbrace 
conform stării sale sociale. Preotul îi răspunse: 

- îmbracă-te astfel, pentru societate ca, după ce ai plecat de 
undeva, nimeni să nu-şi mai aducă aminte cum ai fost îmbrăcată. Cu 
un cuvânt, evită tot ce bate la ochi. 

Luxul e păcat mai greu decât curvia şi uciderea. Pe timpul 
Sfântului Ioan Hrisostom, - ca şi azi - femeile umblau atât de sumar 
îmbrăcate, încât te ruşinai văzându-le. Prin cuvinte grele a căutat 
Sfântul Părinte să le abată de la acest păcat al lor, arătându-le că sunt 
cu mult mai păcătoase decât acele femei destrăbălate, care îşi practică 
meseria imorală, căci acestea păcătuiesc în case, pe câtă vreme 
celelalte îşi arată imoralitatea în public, deşi poate că acestea nu 
vorbesc imoralităţi şi nici nu le fac, dar prin îmbrăcămintea lor 
neruşinată, se aseamănă cu ucigaşii, căci ele ucid bărbaţii trupeşte şi 
sufleteşte (c). 

Veşmântul cel mai frumos. Un neguţător, care făcea negu- 
ţătorie cu mătăsuri, veni cu mărfurile sale într-un castel. Cuconiţa 
Marta se ruga de mamă-sa să o lase să-şi aleagă după plac stofa pentru 
un veşmânt; dar ea nu putu să se hotărască nici pentru una, nici 
pentru alta, dintre stofe şi zise în sfârşit: 

- Mamă dragă, spune d-ta, care culoare mă prinde mai bine: 
verdele, galbenul ori vânătul? Mama îi răspunse zâmbind: 

- Eu socotesc că: albul, culoarea nevinovăţiei şi roşu, culoarea 
sfielei fecioreşti. Cu sfială şi nevinovată, aşa îi şade bine la o fată! (d). 

Regele luxos întemniţat. Regele Rodrigo al Castiliei iubea luxul 
şi dispunea de averi imense. Inamicii săi, l-au detronat şi l-au aruncat 

(a)Sf. I. Hrisostom, Om. 8,3lai Tim. (b) 1 Petru3,3-6; 1 Tim. 2,9; Is.3,16-26. (c) O.M.P. 
ist. 397,398. (d) I.M.C. ist. 71 

în temniţă, unde nu i s-au lăsat decât lucrurile cele necesare. 
Nefericitul de el, văzând mizeria sa, zise către un prieten, care îl 
vizitase: 

- Din toate comorile şi avuţiile, din toată mărirea, nu mi-a mai 
rămas decât această temniţă înspăimântătoare. 

Sufletul păcătosului încă aşa va grăi, când la Judecată îşi va da 
seama, că Darurile lui Dumnezeu le-a risipit zadarnic (a). 

Când te murdăreşti, curăţeşte-te. Un domn bine îmbrăcat, 
după ultima modă, are un pic de murdărie pe haină sau pe gheată. Un 
altul i-o arată. El nu întârzie a-şi scoate batista sau o bucată de pânză 
specială din buzunar şi îndată se şterge, se curăţeşte! Nu mai poate 
face un pas mai departe în aşa stare! şi, ce murdărie mică! De 
neobservat chiar! Dar, îi e ruşine, nu-i mai vine astâmpăr altuia, până 
nu găseşte o oglindă, fie la el în buzunar, dacă-i spune altul că mustaţa 
nu-i e aranjată bine, sau ochiul îi este puţin murdar; sau că trecând pe 
Calea Victoriei (vorbim de Bucureşti) se uită într-o oglindă, care de 
altfel se găsesc din loc în loc, având grijă unele magazine mari sau 
hoteluri, să le aşeze afară. O doamnă sau domnişoară, fără a-i spune 
cineva, fără a-i atrage luarea-aminte, că e puţin cam deranjată, sau 
chiar dacă nu e deloc, ea are în geantă tot ce-i trebuie!... Din când în 
când, din distanţă în distanţă, din magazin în magazin, stă şi se uită 
în oglindă, se aranjează, se curăţă, se reînroşeşte şi apoi pleacă mai 
departe. 

Ce înseamnă această murdărie mică, un strop de noroi, sau un fir 
de păr scos de vânt de la locul pus sau un pantalon necălcat la modă, 
cu dungă, faţă de murdăria, de necurăţenia sufletească, morală în care 
suntem şi în care stăm fără grijă! Ni se arată într-una, o vedem, o ştim 
şi nu ne curăţim! Câţi în Sfintele Sărbători ale Paştilor, s-au dus în 
oglinda sufletului şi în Biserica Domnului, ca să se cureţe! Avem 
oglinzi pe străzi, în care ne uităm să vedem mica murdărie a corpului, 
a hainei, dar avem din loc în loc (la oraşe, vorbesc) Locaşuri de 
curăţire morală - sufletească - Sfintele Biserici! 

Trecând pe stradă, frate Creştine, te abaţi şi pe la ele? Ai zis rugă¬ 
ciuni în Sf. Biserică? Te-ai însemnat cu Semnul numelui de Creştin, ce 
porţi? N-ai făcut-o! Desigur! Ai amânat pentru altă dată? Nu te-ai 
simţit niciodată murdar, necurat la suflet, cu conştiinţa împovărată, 


(a) O.M.P. ist. 705 

prea necurat odată şi din când în când? Cum intri într-o lustragerie 
(local de curăţit ghete şi haine), cum intri la un bărbier, la un local de 
lustruit unghiile, o! de ce nu intri şi într-un locaş de curăţire morală, 
de lustruire a sufletului, a gândului, ca să te înalţe o clipă mai sus 
decât eşti şi să pleci mulţumit sufleteşte? între alte fapte, ce ai săvârşit 
în ziua aceea, să fie şi faptul că ai fost la un local de reculegere 
sufletească, înaintea Domnului, L-ai rugat de iertare şi I-ai şi 
mulţumit pentru multe. Căci nu uita, că viaţa aceasta nu stă numai în 
a îngriji şi a alerga tot pentru trup, care este pieritor, vezi prea bine, 
ci în a îngriji - mai cu seamă - de suflet, ce nu piere şi prin care 
trăieşti, te mişti şi vei trăi şi în viaţa de veci! 

în buzunarul tău, în haina ta, în geanta ta, poţi purta şi o Sfântă 
Evanghelie, care îţi este oglinda vieţii tale! Din când în când scoate-o, 
deschide-o, citeşte reţeta bolii tale sufleteşti şi nu mai zice că această 
Carte a Cărţilor nu e pentru tine! Este pentru tine, pentru mine, 
pentru orice păcătos, căci iată ce zice în Ea: „Iisus Hristos a venit în 
îume, ca să mântuiască pe cei păcătoşi”. Păcătos! Acesta este numele 
meu, al tău, deci, Cartea aceasta e pentru noi. Primeşte-o, poartă-o cu 
tine mai cu drag decât cele ce porţi în geanta ta, în buzunarul tău, 
citeşte-o şi străduieşte-te s-o înţelegi, ca să poţi trăi bine în viaţă. 

Cartea aceasta este minunată! Ea răspunde la cele mai tainice 
dorinţe ale sufletului nostru, înainte chiar, de a le fi spus cuiva (a). 


(a) Pr. D. D. Petrescu. D-ca Ort. a, VII. Nr. 41-42 

Prea slăvitul Dumnezeu 
Mai urzi, prin graiul Său, 
După lumea cea văzută, 
şi o lume nevăzută, 

Sfânta oaste îngerească: 
Lui menită să slujească, 
îngerii la început 
Buni erau, cum i-a făcut 
Tatăl lor din ceruri... Dară 
Mulţi apoi se ridicară 
împotriva Tatălui, 

Şi-au ajuns vrăjmaşi ai Lui. 
Vreau, în oarba lor trufie, 
Decât El mai mari să fie; 
Scaunul mai sus de lună 
Şi de stele să şi-l pună, 

Ei aveau în fruntea lor 
Pe satana-ndrumător. 


O ciocnire-atunci, grozavă, 
S-a dezlănţuit în slavă! 
îngerii cei buni, armaţi, 

Au sărit pe răsculaţi, 

Toţi ca unul, să-i înfrunte... 
Şi cu Mihail în frunte 
După un război cumplit, 
I-au învins, i-au prăbuşit 
Jos din slava cerului, 
în vâltoarea iadului!... 

Ei sunt diavolii... acele 
Duhuri, ce dau ghes la rele 
Şi azi muritorilor, 

Vrând a-i trage-n iadul lor. 
îngerii cei buni trăiesc 
Lângă Tatăl lor Ceresc, 

Şi trăi-vor în vecie 
Un trai plin de veselie. 

(P. Dulfu). 



MÂNDRIA STRICĂ LUMEA 

SUFERINŢA ESTE ALIFIA VINDECĂTOARE 

22. Mă fălesc cu rudele bogate şi de cinste sau cu avere 
străină? 

Această umflare este o deşertăciune. Dacă unui Creştin nu-i este 
iertat a se făli cu faptele lui cele bune... cu atât mai mult nu îi este 
iertat a se făli cu faptele, bogăţia şi cinstea rudelor sale. 

Pedepsirea împăratului Ezechia pentru arătarea visti¬ 
eriei. Sf. Prooroc Isaia a tămăduit pe împ. Ezechia, din o boală de 
care se îmbolnăvise de moarte; şi i-a spus aceluia de la faţa Domnului, 
că pentru rugăciunile şi lacrimile lui, i se mai adaugă încă cincispre¬ 
zece ani la viaţă. Şi a fost pentru aceasta, că soarele s-a întors înapoi 
pe fiecare zi cu zece trepte, adică la zece minute, care se arăta în 
ceasornicul de pe zid. Deci, ziua aceea a fost mare după asemănare, 
însă nu după asemănarea acelei zile, în care odată Isus al lui Navi a 
oprit soarele în loc, când a biruit pe vrăjmaşi. O minune ca aceasta a 
înspăimântat toată lumea încât Merodah Valadan, fiul lui Valadan, 
împăratul babilonului, a trimis o scrisoare şi soli cu daruri în 
Ierusalim, la Ezechia, împăratul iudeii: întâi ca să-l cerceteze pe el, 
căci auzise că a fost foarte rău bolnav şi se sculase; iar al doilea ca să 
întrebe de minunea ce se întâmplase, că soarele s-a întors înapoi şi 
iarăşi s-a îndreptat în calea sa; deoarece făcuse ştire despre aceea 
împăratului Babilonului, că pentru Ezechia se făcuse acea minune. 
Ezechia s-a bucurat foarte mult de trimişii împăratului Babilonului şi 
le-a arătat toate bogăţiile casei sale, care lucru n-a fost plăcut 
Domnului. Deci a venit la el Sf. Prooroc Isaia şi i-a zis: 

- Ce au văzut în casa ta bărbaţii cei ce veniseră din Babilon? 
Ezechia a răspuns: 

- Toate câte sunt în casa mea le-au văzut şi nu a fost în casă nici un 
lucru din cămările mele, pe care nu le-ar fi văzut. Isaia i-a zis: 

- Ascultă cuvântul Domnului Savaot: Vor veni zile, când 
babilonienii vor lua toate cele din casa ta şi toate câte au adunat 
părinţii tăi, până în această zi, le vor duce în babilon şi nu vor lăsa 
nimic; încă vor lua şi din fiii tăi pe care i-ai născut şi îi vor duce în 
Babilon, unde îi vor face servitori în casa împăratului Babilonului. 

Această Proorocie a Sfântului Isaia s-a împlinit mai pe urmă, iar 
împăratul Ezechia s-a sfârşit în pace şi a fost îngropat împreună cu 
părinţii săi (a). 

23. Mi-am împodobit casa cu obiecte luxoase? 

Locuinţa, ca şi îmbrăcămintea, trebuie a sluji omului de acoperire, 
adăpost împotriva asprimii vremurilor, precum şi a atacurilor din 
partea oamenilor răi şi a fiarelor. De aceea Creştinul e dator a nu sta 
în vreo locuinţă umedă şi întunecoasă, ce-i vatămă sănătatea sau i-o 
primejduieşte, mai ales cum sunt unii, care din iubire de avuţie, 
închiriază altora locuinţele lor mai sănătoase... sufletul se manifestă 
în îmbrăcăminte şi locuinţă, ca şi în trup. Ele deci, ca şi aceştia, trebuie 
a fi de natură bună, ca într-însele să se oglindească un suflet demn, o 
inimă modestă, curată, înfrânată şi blândă. Demnitatea şi frumuseţea 
sufletului se va oglindi mai cu seamă în curăţenia îmbrăcămintei şi a 
locuinţei. Un suflet ce se simte, un suflet curat şi respingător de tot ce 
este urât şi neigienic, iubeşte curăţenia şi în viaţa sa cu trupul. Aceasta 
o cere el şi de la alţii. Ar fi Domnul oare, Dumnezeul cel Sfânt, dacă 
n-ar locui în o locuinţă cu totul curată, dacă n-ar fi slujit de oameni 
curaţi şi n-ar înlătura dinaintea Sa tot ce îngreţoşează? (b). Din aceste 
consideraţii, Preoţii în special şi toţi clericii sfinţiţi, sunt datori a-şi 
purta uniforma lor (fără a se lua după clericii papistaşi, care imitează 
pe păgânii egipteni în raderea bărbii şi a mustăţilor şi în tunderea 
părului capului), ei sunt îndatoraţi a purta o îmbrăcăminte curată şi 
potrivită cu chemarea lor. în privinţa îmbrăcămintei particulare a 
persoanelor bisericeşti, sunt hotărâri sinodale care trebuie respectate 
şi urmate (c). îmbrăcămintea Preoţilor e stabilită prin obicei şi 
rânduieli. Cum chemarea lor îi deosebeşte de ceilalţi oameni, ca pe 

(a) Vezi pe larg Isaia 39 şi V. Sf. luna mai. (b) leş. 25-30; 35-40; Lev. 8-15; 21; 22; Ioan 
2,13-22; Mt. 21,10-17; Mc. ii, 15-18; Lc. 19,45-48. (c) vezi can. 12 şi 2 Gangra; 27Sin. VI. ec. 
12 Sin VII ec 

fiii lui Aaron şi Leviţii, Biserica, spre a le insufla şi mai mult această 
deosebire, a judecat că e foarte potrivit a-i deosebi şi în afară prin 
îmbrăcăminte şi purtarea podoabei bărbăteşti (a). 

Locuinţa, ca şi îmbrăcămintea, trebuie a fi nu luxoasă şi vătă¬ 
mătoare; ci igienică, durabilă, economică şi modestă, ca să şi atragă 
asupră-le binecuvântarea Dumnezeiască şi nu blestem. Acestea zice 
Domnul: „Vai de cei ce îşi clădesc casă lângă casă şi-şi îngrămădesc 
ţarină lângă ţarină... Jur, că mulţimea acelor case mari şi frumoase 
vor fi pustii şi nimeni nu va mai locui în ele... Vai de cel ce-şi zideşte 
casa sa nu cu dreptate şi foişoarele sale nu cu judecată, la el aproa¬ 
pele lui lucrează în dar (este nedreptăţit) şi plată nu-i dă lui. Zidit-ai 
ţie casă cu măsură, foişoare largi şi cu ferestre osebite şi căptuşite cu 
cedru şi vopsite cu roşu (împodobite). Au împărăţi-vei pentru că tu te 
făleşti în cedrii tatălui tău? Nu mâncare, nici băutură, ci mai bine era 
să faci tu dreptate şi judecată bună. A nu cunoaşte nici a face judecată 
smeritului, nici dreptate săracului; au nu este aceasta, că tu nu Mă 
cunoşti pe Mine? zice Domnul. Iată, nu sunt ochii tăi drepţi nici inima 
ta bună, ci la lăcomia ta şi la sângele cel nevinovat, ca să-l verşi pe el 
şi la strâmbătăţi şi la ucideri, ca să le faci pe ele. Pentru aceea acestea 
zice Domnul asupra... bărbatului acestuia: nu -1 vor plânge pe el, o, 
frate! Nici se vor tângui pentru el, vai Doamne! Nu i se va face 
îngroparea, ci putred se va lepăda afară de poarta Ierusalimului” (b). 

Diavolul pârăşte pe luxoşi. - Preadrept Judecătorule! - va 
zice diavolul, judecă drept, căci după cum zice Proorocul Tău, dreptate 
şi judecată este gătirea Scaunului Tău. Judecă şi hotărăşte, că, acela 
care n-a iubit să fie al Tău, al meu este. Şi fiindcă este al meu, cu mine 
se cuvine să se osândească, pentru că după ce s-a lepădat de mine la 
Botez şi a zis: m-am lepădat de Satana, iarăşi ca şi cum s-ar fi căit a şi 
alergat la mine şi s-a supus sub acoperământul şi folosirea mea. Ştii, 
Judecătorule prea drept, ce au lucrat într-însul neruşinarea, ce 
desfrânarea, ce lăcomia, ce urgia, ce mândria şi toate celelalte câte 
sunt cunoştinţe ale mele, de care el mai înainte s-a lepădat şi totuşi 
mai pe urmă iarăşi le-a luat asupră-şi şi le avea ca pe oarecare lucruri 
scumpe şi de mult preţ şi afară de acestea n-a lucrat nimica. Eu 
mărturisesc cum că s-a lepădat de mine şi a alergat la Tine, Făcătorul 
şi Dumnezeul lui, dar iarăşi s-a căit şi s-a întors înapoi la mine, 


(a) Dr. Arh. Atanasie Mironescu. M.T.M. pg. 523-524■ (b) Ier. 22,13-19; comp. Is. 5, 9-10 

stăpânul lui cel dintâi şi de bunăvoie s-a supus mie şi ca unui 
Dumnezeu al lui mi-a slujit. A venit iarăşi în staulul meu, pentru că a 
iubit mai mult lucrurile acelea pe care eu le am, decât pe ale Tale (pe 
mine mai mult decât pe Tine, biserica mea, crâşma, mai mult decât 
Biserica Ta, pe popii mei: crâşmari, scripcari, babele vrăjitoare şi 
descântătoare... mai mult decât pe Preoţii Tăi, pe care-i batjocorea în 
loc de a-i asculta, pe dascălii mei cei mincinoşi, care-i gâdila la urechi 
cu sfaturile mele, mai mult decât pe dascălii care-i învăţa cuvântul 
Tău şi slujbele mele mai mult decât pe ale Tale). Judecă drept, 
preadrept Judecătorule, căci acela pe care Tu l-ai slobozit cu însuşi 
Sângele Tău, acela pe urmă de bunăvoie s-a făcut mie rob şi pentru 
aceasta dar nu poţi a trece cu vederea cumpăna dreptăţii Tale celei 
prea mari şi să hotărăşti cea împotrivă. Nu este cu putinţă zic, după 
dreptate, a nu-mi da pe aceşti călcători de lege ai Tăi, iar slugi ale 
mele, pentru că întru toate cu bucurie au săvârşit voile mele. 
Mărturisesc că ai Tăi au fost, fiindcă i-ai închipuit dintru ce n-au fost 
întru a fi după Chipul Tău şi după Asemănarea Ta, aducându-i dintru 
nefiinţă în fiinţă şi iarăşi, fiindcă s-au făcut robi mie prin păcatul 
strămoşului lor, ţi-ai vărsat Sângele tău sus pe Cruce şi i-ai 
răscumpărat iarăşi; ci ei, de supunerea cu care îţi erau datori ţie, s-au 
lepădat şi mie întru toate cu bucurie s-au supus. Au lepădat de 
deaspura lor şi jugul Tău cel uşor şi şi-au plecat grumazul lor în fobia 
mea; poruncile Tale le-au călcat cu mare neruşinare şi nedumnezeire; 
iar pe ale mele îndemnări şi înşelăciuni cu toată pofta lor şi cu toată 
sârguinţa le păzeau. Apoi vezi, preadrept Judecătorule, că mai multă 
stăpânire şi dreptate am eu asupra lor decât Tu! Eu nimica nu le-am 
făgăduit, nimic nu le-am dăruit lor; iar Tu şi Trupul Tău l-ai dat la 
moarte pentru dragostea lor şi Sângele Tău l-ai vărsat şi i-ai răs¬ 
cumpărat pe dânşii din păcatul strămoşului lor şi veşnica împărăţie le- 
ai făgăduit pentru odihna lor; şi cu toate acestea ei nici cea mai mică 
primejdie n-au vrut să o sufere pentru dragostea Ta. De câte ori ai 
venit la uşile lor sărac, flămând, cu totul rănit, puţină pâine cerşindu- 
le; ci aceştia mai mult se îngrijeau a hrăni câinii, a sătura caii, decât 
să-ţi dea ţie puţină parte din averile lor; mai mult se îngrijeau cum 
să-şi îmbrace pereţii, cum să aştearnă pardoseala caselor lor cu 
covoare de mătase şi ţesute cu aur, decât să acopere golătatea Ta cu o 
haină proastă şi lucrul cel mai de prisos, de multe ori Te şi ocărau şi 
1 Te prigoneau cu mare mânie. Deci prea cu dreptate este, ca măcar 

acum să le faci lor izbânda cea cuviincioasă, pentru atâta călcare de 
lege, împotrivire, defăimare şi necinste, pe care au arătat-o către 
preaslăvita şi preaînalta mărirea Ta, cu atâta nemulţumire (a). 

Astfel şi încă mult mai cumplit vor striga duhurile necurate şi 
viclene cu sălbăticie asupra creştinilor şi creştinelor care şi-au împo¬ 
dobit pereţii şi pardoseala caselor lor cu covoare, lăicere, ştergare, 
prosoape, aşternuturi alese; asupra acelora care şi-au împopoţonat 
trupurile cu felurite haine luxoase, cercei, mărgele, inele, brăţări, 
colane, schimonosirea feţelor: bărbaţii prin raderea podoabei băr¬ 
băteşti (barba şi mustăţile); iar femeile cu sluţirea feţei prin suleme¬ 
niri, grimări, feştirea buzelor, etc. în timp ce mulţimea săracilor, 
infirmilor, bolnavilor, văduvelor şi orfanilor fără de ajutor, piereau de 
foame, golătate şi adăpost. 

Buna podoabă a camerei împărăteşti. Cu sute de ani în 
urmă a trăit, dragii mei, în Franţa, evlaviosul rege Ludovic IX. Multe 
povestiri frumoase au rămas în amintirea urmaşilor despre faptele 
binecuvântate, pe care acest Domnitor nobil le-a săvârşit între supuşii 
săi. Dar mai ales următoarea faptă ne arată cât de înţelept şi vrednic 
a ştiut să risipească el averea, de care regii atât de cu prisosinţă pot 
avea parte. Locuitorii oraşului Nancy, ca semn de mulţumire şi recu¬ 
noştinţă pentru marele sprijin, ce l-au primit în vremuri de grea 
cumpănă de la bunul lor monarh, i-au ridicat un frumos castel de 
vară. Toate încăperile acestei clădiri măreţe, afară de una - odaia de 
primire a regelui - au fost împodobite şi înzestrate cu toate podoabele 
cele mai preţioase. Regele a dorit ca această odaie să şi-o împodo¬ 
bească singur, după gustul său. 

A sosit şi ziua cea mare, când Maiestatea Sa Regele a venit să-şi ia 
în primire strălucitul dar. Oaspeţii veniţi din toate părţile au rămas 
încântaţi de frumuseţile, cu care era împodobit castelul. Iar regele 
adânc mişcat de dragostea nemărginită a credincioşilor săi supuşi, 
privind cu bucurie la toate, se opri în faţa încăperii neîmpodobite şi 
zise către consilierul oraşului: 

- Mă veţi ierta acum, iubiţilor, ca să-mi pun la rânduială şi eu 
încăperea, pe care am hotărât să mi-o înzestrez singur. Cu aceste 
cuvinte Regele s-a retras şi s-a închis în odaia sa de primire. Lumea 
adunată aştepta cu mare nerăbdare să vadă gustul monarhului. Nu 


(a) Fer. Augustin, din cartea „Uşa Pocăinţei * ed. 1812, pg. 128-30 

peste mult se deschide uşa şi ce să vezi? Regele, înconjurat de 12 copii 
orfani, îmbrăcaţi cu toţii în haine noi, cumpărate de dânsul, îi întâm¬ 
pină pe cei din faţă cu următoarele cuvinte: 

- Iată, iubiţilor, podoaba casei mele. Am crezut că este mai bine a 
întrebuinţa banii pentru împodobirea acestor odrasle nefericite, decât 
să împodobesc scump, nişte pereţi lipsiţi de viaţă. Şi de câte ori voi 
avea fericirea să petrec în mijlocul vostru, tot astfel doresc să-mi 
împodobesc casa ce mi-aţi încredinţat-o. Care a fost simţământul ce 
i-a cuprins pe cei ce l-au ascultat şi i-au cunoscut pilda milostivului 
Domnitor, lesne ne putem închipui (a). 

O poartă de zid. Cavalerul Gerad de Kempis era foarte bogat şi 
grozav de orgolios. Puţin timp după ce terminase clădirea marelui său 
palat, chemă pe toţi prietenii şi vecinii săi la o mare petrecere. 

La sfârşitul ospăţului ce -1 dădu în cinstea musafirilor, mesenii 
băură de mai multe ori în cinstea lui şi-l ridicară până în slăvile cerului 
cu laudele lor. Cum cavalerului îi plăcea mult să fie măgulit, oricine îşi 
poate închipui plăcerea pe care o simţea, văzându-se socotit de 
prietenii săi ca cel mai fericit om de pe lume. 

Printre musafirii lui, totuşi, un om rămânea tăcut. Când urările se 
sfârşiră, omul acesta luă cuvântul: 

- Domnule cavaler, zise el, pentru ca fericirea dumitale să fie de¬ 
plină, trebuie să nu treci cu vederea un lucru - un lucru de mare preţ. 

- Şi ce anume? întrebă cavalerul. 

- Trebuie să pui să se zidească una din porţile palatului dumitale. 

La auzul acestor cuvinte, mulţi dintre meseni, începură să râdă şi 

Gerard însuşi părea să creadă că bietul om înnebunise. Vrând totuşi 
să dezlege nodul acestor cuvinte stranii, întrebă: 

- Despre care poartă vrei dumneata să vorbeşti? 

- Despre aceea, prin care va trece într-o zi sicriul dumitale, 
răspunse celălalt. 

Aceste cuvinte mişcară pe gazdă şi pe oaspeţii săi şi cavalerul căzu 
pe gânduri. îşi dădu seama atunci de preţul bunurilor pieritoare şi 
începu să întrebuinţeze cum se cuvine bogăţiile şi viaţa sa (b). 

Nu sunt toate de când lumea. Nici nu ne-am putea închipui 
azi să ne punem la masă fără lingură, furculiţă ori cuţit. N-a fost aşa 
de când omul e pe pământ. Nici chiar împăraţii din apus, pe vremea 


(a) Pred Dr. Vască. (b) Din rev. Le Relivement 

lui Alexandru cel Bun, nu cunoşteau furculiţa. Rupeau carnea cu 
degetele sau cu dinţii şi se ştergeau apoi cu faţa de masă. Iată de când 
se cunosc instrumentele cele mai zilnic întrebuinţate azi: Săpunul este 
folosit încă de la anul 800 d. Hs. Ochelarii de la 1313. Lingura abia de 
pe timpul lui Ştefan cel Mare (1500). Ziarele şi ceasornicul de buzunar 
cam tot de pe atunci (1505,1510). Cartoful e adus în Europa la 1584. 
Cafeaua e cunoscută în Europa abia de la 1624. Zahărul din sfeclă e 
folosit din 1747. Creionul de scris din 1790, ca şi cuiele de fier. Drumul 
de fier e folosit din 1825. La noi cea dintâi linie ferată Giurgiu- 
Bucureşti, e din 1869. Plicurile pentru scrisori s-au introdus din 1830. 
Chibriturile de pucioasă din 1852. Cuiele de lemn pentru talpă, din 
1839. Hârtie din lemne se fabrică de la 1834. Lampa cu gaz se 
cunoaşte numai de la 1855. Cartea poştală se foloseşte din 1869, când 
s-a deschis şi Canalul de Suez. Becul electric cu fir e în folosinţă de la 
1879. Cinematograful a fost descoperit abia în 1895. Radioul, folosit 
acum şi la sate, de la 1923. 

Din lume. în Japonia, creşte un pom care dă ceară pentru lumâ¬ 
nări... în America de Sud, creşte un pom de săpun, cu ale cărui fructe 
locuitorii se servesc la spălarea rufelor... în China creşte un pom, din 
ale cărui fructe se scoate un seu gras pentru fabricarea lumânărilor... 
în Africa de sud creşte nişte pomi care dau lapte şi unt... Un medic 
englez se trudeşte ca să născocească nişte prafuri, care să aibă puterea 
de a înlătura hrana şi somnul din viaţa omului... Un grădinar german 
a căpătat, prin experienţă, o plantă, care - în pământ - produce 
cartori, iar deasupra pătlăgele roşii... S-a făcut socoteală, că un om 
care trăieşte 50 de ani, doarme douăzeci şi patru de ani şi mănâncă 
opt ani... Parlamentul francez a înfiinţat o decoraţie specială pentru 
familiile numeroase; Medaliile de bronz pentru mamele care au 5 
copii, Medalia de argint pentru cele cu 8 copii şi medalia de aur pentru 
mamele cu 12 copii (a). 

Iubirea de frumos şi neascultarea, i-a fost fatală. Zoiţa 
cea mititică s-a dus într-o dimineaţă frumoasă de primăvară în livada 
de lângă sat şi-şi culegea flori pentru un buchet. Ea observă lângă nişte 
spini o mulţime de viorele prea drăgălaşe. Cu mare bucurie şi poftă 
începu să le culeagă. Atunci îi strigă un ţăran: 

- Copilă, nu te duce la spini! Acolo sunt şerpi veninoşi! 


(a) Calend. Gospodarilor, a. 1944 

Zoiţa se înspăimântă şi stătu câtva timp locului. Dar pofta ei după 
dragile de flori era prea mare. 

- Tot trebuie să mai iau viorica aceea, zise ea, uite, cât de frumoasă 
e iarba aceea verde! 

Dar când era s-o rupă, deodată sări o năpârcă, din iarbă, se prinse 
în jurul braţului Zoiţii şi o muşcă. Nu trecură câteva ceasuri şi fetiţa 
cea drăguţă şi veselă, a murit. 

Mai lasă din pofte şi fii cumpătat! 

Necumpătul pe mulţi în groapă şi-n iad i-a băgat (a). 

Lepădaţi din case figurile obscene. Adeseori am observat 
prin casele unora din creştinii care se cred mai de neam, mai învăţaţi, 
răsăriţi, bogaţi, etc., că în loc de a le fi împodobiţi pereţii cu Sfinte 
Icoane, candele, tablouri biblice, morale şi religioase, ei au atârnate pe 
de-a rândul, ba unii chiar pe peretele de răsărit, tablouri obscene cu 
felurite figuri de femei goale, în costumul Evei şi de bărbaţi despuiaţi 
în felurite poziţii. Aceasta e nota păgânătăţii care a cuprins pe mulţi. 
Idolatrii păgâni ai popoarelor care nu cunoşteau pe Dumnezeu şi se 
închinau idolilor, aveau felurite tablouri cu idoli şi idoliţe, despuiaţi, 
sau cu câte un văl subţire, transparent, prin care se vedeau toate 
goliciunile lor, aşa cum se văd unele din cele de prin mitologiile 
păgâne. 

în capiştile brahmane, adeseori se găsesc columne în forma mă¬ 
dularelor bărbăteşti, consacrate lui Vişnu, zeul naşterilor masculine. 
Tot acolo se mai văd şi forme în chipul organelor femeieşti, consacrate 
soţiei lui Vişnu, zeiţa naşterilor feminine. La ziua ei se fac mari 
serbări, cu felurite desfrânări şi sacrificii sângeroase. Aceia sunt 
păgâni, de aceea au în capiştile şi prin casele lor tablouri şi chipuri 
obscene, dar creştinii de unde au luat acest urât obicei? 

Pe alocuri am văzut şi la ţară, ilustraţii obscene, puse chiar în faţa 
Sfintelor Icoane; aşa cum unele persoane ignorante şi negre la suflete 
pun fleacurile deşertăciunile idoleşti (mărgele, lănţişoare, hurmuzuri, 
salbe, cercei, inele, brăţări, etc.) cu care idolatrii păgâni îşi împopo- 
ţonau idolii lor, pe faţa Sfintelor Icoane ale Maicii Domnului cu 
Pruncul Iisus Hristos în braţe. Ba în unele Biserici am văzut femei 
denaturate, punând flori pe capul Chipul Maicii Domnului, asemenea 
fetelor şi femeilor dezmăţate, cum vor fi fost şi ele când s-or fi dus la 


(a) I.M.C. ist. 10 

crâşme, jocuri şi dragoste mârşavă, desigur, cum sunt şi atunci când 
fac aceasta; că aceasta se face mai mult din stricăciunea sufletească, 
ori din prostie infernală... 

Păgânii idolatri se ocupau de obscenităţi, că erau închinători 
idolilor şi dracilor; însă creştinilor nu li-i iertat a urma păgânilor 
Creştinii care s-au lepădat de diavolul şi de toate lucrurile, slujbele, 
slugile şi trufia lui şi s-au împreunat cu Hristos pentru totdeauna, să 
vieţuiască curat creştineşte, arătând în credincioşia, cuvântul, 
vieţuirea, lucrarea, în casa şi activitatea lor, Chipul Mântuitorului în 
Care s-au botezat şi îmbrăcat. 

Minunile trăsnetului. Mii de ani lumea a crezut că trăsnetul 
este un foc ceresc, pe care Dumnezeu în mânia Sa îl azvârle peste 
oamenii păcătoşi. Unii cred că Sfântul Ilie cutreieră norii, aruncând 
valuri de foc peste biata lume. Ce n-au născocit oamenii ca să-şi 
tălmăcească taina trăsnetului şi a fulgerului! Astăzi toată lumea ştie că 
fulgerul este o scânteie electrică; adesea scânteia cade pe pământ, ca 
o săgeată sau ca o ghiulea de foc: e trăsnetul. Să vedeţi câteva din 
isprăvile unor asemenea ghiulele de foc: Prin anul 1913, trăsnetul în 
chip de ghiulea de foc, a intrat în casa unui profesor şi s-a apropiat de 
un copil, care stătea pe o masă, cu picioarele atârnând spre pământ, 
ghiuleaua luminoasă se rostogoli prin odaie, se îndreptă spre copil, se 
ridică pe lângă el şi împrejurul lui, sări apoi spre gura sobei, se ridică 
prin horn şi ajungând în aer, plesni cu zgomot năpraznic, zguduind 
puternic toată casa. Un călător împreună cu doi copii se adăpostiră 
de ploaie în uşa unui staul de vite. înaintea staulului era o curte, iar 
aproape de poartă, lângă o baltă, se afla un plop. Deodată un măr de 
foc se zări în vârful plopului. Apoi se coborî jos pe trunchi, se rostogoli 
pe pământ foarte încet, părând că-şi caută calea sa printre băltoacele 
de apă şi ajunse la uşă unde stăteau cei doi copii. Unul din ei avu 
curajul s-o atingă cu piciorul: îndată o detunătură puternică zgudui 
zidurile. Cei doi copii fură aruncaţi la pământ, fără a fi răniţi; dar 11 
vite din staul fură ucise. Alteori trăsnetul ia lucrurile din mână şi le 
ascunde, ori le aruncă departe. Un om ţinea în mână un pahar; 
trăsnetul i -1 luă şi-l duse în curte fără să-l spargă. Un bici fu smuls din 
mâinile unui călăreţ şi dus departe. Două doamne împleteau ciorapi; 
trăsnetul trecu şi le fură acestora acele. Un băiat avea pe umăr o furcă; 
trăsnetul îi ia furca, o duce mai departe şi-i îndoaie dinţii. 

în timpul unei furtuni, un tânăr fu trăsnit, lanţul de ceasornic fu 
topit, iar cuiele de la ghete smulse. Altă dată trăsnetul a topit cerceii 
unei femei; dar ea n-a păţit nimic. 

Altă minune. „Duminică noaptea, în timp ce peste oraşul nostru 
Satu-Mare, s-a abătut o puternică furtună cu deslănţuiri electrice, s-a 
petrecut un fenomen ciudat. Funcţionarul particular Dreissig din 
serviciul hotelului „Victoria”, s-a dus la cinematograf. La plecare şi-a 
încuiat uşile camerei, lăsând totul în ordine. întorcându-se acasă după 
spectacol, nu mică i-a fost mirarea, găsind uşa descuiată, iar clanţa 
lipsă. Spectacolul care i s-a prezentat era uluitor. Toate cuiele de care 
atârnau tablourile pe pereţi erau arse, iar tablourile căzute la pământ, 
afară de Sf. Icoană reprezentând pe Iisus Hristos, care a rămas intactă. 
Aparatul de radio era spart şi lămpile arse înşirate pe jos. La fel şi o 
oglindă din perete, numai ţăndări... O bicicletă ce se găsea în cameră 
era intactă, însă cârma i-a fost îndreptată de parcă aşa ar fi făcut-o 
fabrica”. „Totul se datorase unui trăsnet. Dar Dreissig n-a putut să 
înţeleagă, cum de numai Icoana cu Iisus Hristos a rămas intactă, cuiul 
nesuferind nici o stricăciune? „O pisică încuiată în cameră, a găsit-o 
vie, fără să i se întâmple ceva”. într-adevăr, iată un semn cu caracter 
suprafiresc, din care lămurit se poate înţelege, cum Dumnezeu 
osândeşte deşertăciunile, în care atât de mult s-a adâncit omenirea, 
dar se proslăveşte în cele Sfinte şi ne arată din orice împrejurare unde 
este adevărul (a). 

Multe case luxoase cu felurite bogăţii au fost în vremea lui Noe cu 
care se va fi fălit omenirea aceea, ce credea şi vieţuia contra lui 
Dumnezeu, dar pe toate, împreună cu toată lumea aceea, le-a prăpădit 
mânia Divină prin potop. Multe case cu felurite bogăţii şi lux demonic, 
vor fi fost în Sodoma şi Gomora, cu care se vor fi lăudat cu satisfacţie 
satanică cetăţenii aceia păcătoşiţi completamente, în vremea lui Lot, 
dar toate şi toţi (afară de Lot cu fiicele sale) au fost distruse de potopul 
cu ploaia de pucioasă şi foc căzut din cer peste ei. Multe palate, vile şi 
case împodobite au fost în cursul veacurilor trecute, până în vremurile 
noastre, cu care s-a folosit lumea, dar pe mulţi şi multe din acelea le- 
a distrus mânia Divină prin: cutremure, prăpăd, revoluţii, războaie, 
etc. Să ne mulţumim a trăi mai modest şi sănătos, ca binecredincioşii 
noştri Sfinţi Părinţi şi străbuni. 


(a) Din o carte de citire 

24. Din mândrie şi prostie am defăimat uniforma sau 
portul Preoţilor Bisericii? 

Cei care defaimă uniforma sau portul Preoţilor Bisericii, păcătu¬ 
iesc greu contra dreptei credinţe creştine Ortodoxe, contra Bisericii 
şi contra lui Dumnezeu, Căruia servesc acei Sfinţiţi Slujitori. Prin 
această defăimare, acei defăimători sau batjocoritori, îşi dau pe faţă 
satanica mândrie şi prostie ce-i stăpâneşte, arătând că sunt pustii de 
Darul lui Dumnezeu. Precum magistraţii în timpul oficiului lor în 
judecătorii şi tribunale, ofiţerii şi ostaşii în cazarmă, la instrucţie, 
manevre şi război, etc., îşi au uniforma lor respectivă, tot astfel şi 
Sfinţiţii Liturghisitori şi călugării îşi au uniforma lor deosebită, pe care 
înalta lor dregătorie sau treaptă Sfântă îi obligă a o purta, spre 
deosebire de păstoriţii lor şi spre trezirea poporului la o vieţuire mai 
curată, mai sfântă şi mai înaltă. 

Uniforma clericală. „Nimeni dintre cei ce se numără în cler să 
nu se îmbrace în haină nepotrivită, nici când stă în oraş, nici în cale 
mergând, ci să întrebuinţeze îmbrăcămintea care este destinată 
pentru cei ce se numără în cler. Iar dacă vreunul ar face aşa ceva, să 
se afurisească pe o săptămână” (a). 

2. „îmbrăcămintele călugărilor sunt asemenea locuitorului din 
pustiu şi Botezătorului Ioan, că era îmbrăcămintea lui de păr de 
cămilă şi brâul de curea pe mijlocul lui, care era haină de jale, iar 
mantia şi întinderea ei, arată şi închipuie aripile îngerilor, că chipul 
călugărilor se cheamă chip îngeresc; iar cureaua, adică brâul care 
strânge trupul, închipuie moartea patimilor cu postul şi cu rugăciunea 
şi zice că stau vitejeşte şi încinşi vârtos împotriva patimilor şi 
împotriva dracilor, deci brâul acela trebuie să-l aibă călugării de păr, 
iar unii îl fac de curea” (b). 

3. îmbrăcămintea clericului, în primul rând este spirituală, izvo¬ 
râtă din zăcământul spiritual al vieţii interioare. După cum haina de 
lumină cu care S-a îmbrăcat Hristos pe Muntele Taborului, era 
reflexul slavei lăuntrice, tot aşa şi la cleric, haina exterioară este 
semnul consacrării interioare şi simbolul suferinţei şi al pocăinţei 
ascunse în Patimile Mântuitorului Hristos! 


(a) Sin. VI. ec. can. 27. (b) P.M.B. gl. 120 

4. Uniforma monahală este un fel de prelungire a darurilor botezu¬ 
lui. Apa spală de păcatul strămoşesc, iar haina îl opreşte pe om să se 
apropie iarăşi de păcate. Este păzitoarea nevinovăţiei şi a suferinţei. 

5. Clericul care poartă cu nevrednicie uniforma şi numele de cleric, 
se aseamănă cu smochinul cel neroditor, care îşi aşteaptă groaznica 
hotărâre: „Să nu mai fie în tine rod în veac” (a). 

25. Ca femeie mi-am retezat părul capului, după moda 
veacului acestuia?... L-am aranjat după modă pentru a robi 
inimile tinerilor? 

„Femeia de-şi va tunde părul ei... Şi va îndrăzni afacerea (a face) 
aceasta, anatema să fie, că n-a învăţat Dumnezeu să-şi tundă femeia 
părul, (fără) numai când va veni la petrecerea călugărească; iară de 
va fi îndemnată de niscaiva drăcii să-şi tundă părul ei (după modele 
desfrânatelor), să fie oprită de Biserică şi de Pricestanie, un an să se 
pocăiască” (b). 

„Dacă vreuna din femei, pentru părută nevoinţă şi-ar tunde părul, 
care l-au dat Dumnezeu spre pomenirea supunerii, ca una ce strică 
porunca supunerii, anatema fie”. 

Tâlcuire: Pavel Apostolul scriind către corinteni, zice: „Capul 
femeii este bărbatul; (fiindcă din Adam s-a luat Eva şi pricinuitor al ei 
s-a făcut) şi mai jos, de nu-şi acopere capul său femeia, tundă-şi părul. 
Iar de este lucru de ruşine a se tunde sau a se rade femeia, apoi 
învelească-şi capul. Şi iarăşi: femeia de are plete şi păr mult, aceasta 
este slava şi cinstea ei. Iar Eustatie şi ucenicii lui, învăţau să-şi tundă 
femeile capul, ca şi cum cu aceasta făceau lucrul cinstitor de 
Dumnezeu şi faptă bună; neînţelegând nepricepuţii, că învăţătura lor 
aceasta şi însăşi firii se împotriveşte, care atât de mult judecă a fi lucru 
potrivit la femei părul, încât nici pe o femeie nu au făcut-o pleşuvă şi 
fără păr, precum pe mulţi bărbaţi i-au făcut. Pentru aceasta canonul 
anatematiseşte pe cele ce ar urma acest lucru (a-şi tăia părul) (c). 

Femeie împuşcată din cauza părului retezat. 0 vestită 
intelectuală cu părul retezat la modă, în vremea unei năvăliri de oştiri 
inamice, dormea în pat. Biruitorii intrând în casă şi văzându-o culcată 
în pat, cu părul scurt, socotind-o că-i vreun ostaş spion deghizat, au 

(a) Mt. 21,18-19; vezi Prav. Bis. Ier. N. Sachelarie pg. 317. (b) Prav. Bis. Govora 66. (c) 
Can. 17 cu tâlcul lui al Sinod. Gangra, comp. iCor. 11,3, 6,15 

împuşcat-o. Venind stăpânul casei şi plângându-se că i-au împuşcat 
soţia, biruitorii i-au răspuns: 

- De ce-ai lăsat-o să-ţi taie părul, contra rânduielii creştineşti? 
Dacă n-ai fost în stare a-ţi stăpâni soţia, după învăţătura Bisericii 
creştine, ce fel de creştin mai eşti? Ba încă şi cu pretenţii de luminător 
al poporului! Cum n-ai ştiut ori n-ai vrut a-ţi stăpâni şi conduce soţia 
creştineşte, vrednic eşti să n-ai soţie. îngropaţi-o, deci, că ea de mai 
înainte era moartă de vie (a). 

26. Am purtat rochie prea lungă, apoi prea scurtă? Am 
purtat încălţăminte cu tocuri înalte? 

Portul acesta nu este potrivit femeilor creştine, ci numai actriţelor 
de teatru şi femeilor cu moravuri uşoare de prin hoteluri şi sta¬ 
bilimente. Cele ce necinstesc creştinătatea prin astfel de mode 
sataniceşti, îşi atrag asupră-şi urgia Dumnezeiască în viaţa aceasta 
vremelnică şi dincolo de mormânt osânda cu diavolii în iad. 

„O, creştină - zice fericitul Teofilact - tu vii în Biserica lui Dum¬ 
nezeu ca să te înfăţişezi înaintea Făcătorului a toate şi ca să te rogi şi 
apoi cum întrebuinţezi feluri de împletituri de păr pe cap? Şi cum faci 
felurite împletituri ale părului şi altele, înşirând mărgăritare pe capul 
şi pe pieptul tău, încă şi pe îmbrăcăminte şi pe papucii tăi? A avea 
picioarele împodobite cu mărgăritare, este cu adevărat o desăvârşită 
ocară şi nedreptate. Şi acestea de unde le câştigi? De la bărbat şi din 
suspinurile săracilor şi ale orfanilor şi ale văduvelor; să dezbraci pe 
văduvă de cămaşa ei cea cârpită numai ca să calci tu cu picioarele pe 
mărgăritare. Şi oare nu este o mare îndelungă-răbdare, ce arată 
Dumnezeu către tine, femeia cea împodobită? Nu este o mare sufe- 
rire a lui Dumnezeu, căci nu te pedepseşte precum ţi se cade? Cu ade¬ 
vărat, mare este răbdarea lui Dumnezeu către tine. Tu, o, fecioară şi 
femeie creştină, mergi la Biserică pentru ca să ceri de la Dumnezeu 
iertarea păcatelor tale şi apoi să te împodobeşti ca şi cum ai merge la 
jocuri şi la nunţi? Şi cum poţi, o, nefericită femeie, să suspini şi să te 
umileşti cu inima ta, purtând acest fel de podoabe? Bravo umilinţei 
tale celei de acest fel! Sau mai bine a zice, vai de aceasta! şi cum te va 
asculta Dumnezeu, ticăloaso, cum te va auzi pe tine, îmbrăcată fiind 
cu lucrurile săracilor? Deci nu te amăgi, soro, nu te amăgi; că de porţi 
haine împodobite, nici umilinţă nu poţi să ai întru rugăciunea ta, nici 


(a) Ape. 3,1; comp. Mt. 8,22; Lc. 9, 60 

Dumnezeu nu te va asculta ca să ierte păcatele tale; ci mai mult te va 
osândi şi rugăciunea ta se va preface întru păcat, după David (a). Şi 
vezi, că dacă Pavel opreşte de la femei podoabele acelea, ce sunt semne 
numai de bogăţia lor, cu cât mai vârtos opreşte de la dânsele 
împodobirile, care sunt semne de iscodire, adică precum sunt 
dresurile obrazului şi frecările fălcilor şi rumenelele şi sulimanurile 
şi grimarea ochilor şi încondeierea sprâncenelor şi gingăşiturile 
glasului şi mişcările ochilor celor eroticeşti şi celelalte chipuri 
deznodate, care sunt însuşite nu femeilor creştine, ci celor ale păgâ¬ 
nilor şi nu ale fecioarelor şi ale celor întreg-înţelepte, ci ale curvelor şi 
ale celor stricate?” 

Şi Hrisostom încă zice, despre femeile cele ce se împodobesc, 
acestea: „Ce zici? Vii ca să te rogi lui Dumnezeu şi împrejurată cu 
haine aurite şi împletituri? Au doară ca să joci ai venit? Ai venit să te 
rogi şi să ceri iertarea păcatelor şi rugându-te Stăpânului să-L faci pe 
El milostiv; ce te împodobeşti? Acestea nu sunt forme ale uneia ce se 
roagă. Cum vei putea să suspini? Cum poţi a lăcrima? Cum a te ruga 
întins, împrejurată cu un chip ca acesta? Acestea sunt ale actriţelor şi 
ale jucătoarelor, iar femeii celei cinstite, nici una din acestea nu i se 
cuvine... Deci nu urma curvelor”. înseamnă însă şi aceasta, că dacă 
Dumnezeiescul Apostol opreşte aici a nu se împodobi femeile cu po¬ 
doabe şi cu giuvaiere, neam slab fiind ele şi iubitoare de podoabă; cu 
cât mai vârtos opreşte pe bărbaţi a nu purta podoabe, care sunt neam 
bărbătesc şi defăimător femeieştilor podoabe, celor de acest fel? 
Pentru aceasta, întru adevăr, de femeiasca cuviinţă şi deznodat se 
cuvine a se numi oricare bărbaţi îngâmfaţi şi volnici actori şi 
scamatori, care se împodobesc cu femeieştile podoabe cele mai sus- 
zise şi se cocoşesc umblând şi se gingăşesc, mândrindu-se cu acestea, 
ca nişte păuni cu penele cele împestriţate ale lor, sau mai bine a zice 
precum se fălea cioara cea mai grozavă din basme, cu penele cele 
străine ce le purta. Iar de sunt feţe bisericeşti sau monahiceşti, cei ce 
se împodobesc cu haine strălucite şi de mult preţ, eu nu mai pot să 
asemăn nici cu o asemănare necuviinţa aceasta, că necuviinţa aceasta 
se află mai presus de orice chip şi asemănare necuvenită (b). 

Dispreţuiţi moda goliciunii. Fruntaşii oraşului Birmingan din 
Anglia, au primit vestea că o mare dansatoare rusă vine în oraşul lor. 

(a) Ps. 108, 6. (b) Vezi subiţi, tâlc. fericitul Teofilact la ep. iTim. 2, 9; Tom. III, p. 159-161 

Ea avea să joace cu picioarele şi pulpele goale, deci aproape des¬ 
coperită. Gândindu-se la dezordinea şi scandalul ce va aduce 
spectatorilor - ţinuta asta goală - comitetul de cenzură compus în 
mare parte din măcelari, brutari şi alţi negustori, au oprit-o să joace. 
Dansatoarea, ca să se poată arăta pe scenă, a fost nevoită să-şi 
cumpere sandale, ciorapi şi restul îmbrăcămintei. Frumos gest! La noi 
când vom vedea aşa ceva? Mai ales că - fără să mă mai gândesc la 
oraşe - a început şi la sate să se imite moda de îmbrăcăminte a 
oraşelor, unde vezi femei şi fete aproape descoperite. Treziţi-vă femei 
şi fete române! Nu mai imitaţi felul de îmbrăcăminte al străinilor, ci 
hotărâţi-vă să purtaţi frumosul nostru costum naţional şi românesc, 
pe care nu-1 întrece în frumuseţe nici un alt port de pe pământ. 
„Desfrânaţilor, au nu ştiţi că prietenia lumii acesteia este vrăjmaşă 
lui Dumnezeu? Deci, cine se va fi hotărât să fie prieten al lumii, se 
face vrăjmaş lui Dumnezeu...” (a). „Iubiţilor! vă îndemn, fiindcă 
sunteţi vremelnici şi trecători, să vă feriţi de poftele fireşti, ca unele 
ce se războiesc împotriva sufletului...” (b). 

27. M-am purtat după moda idolilor şi a idolatrilor, 
sfidând astfel portul creştinesc? 

Portul după moda idolilor şi idolatrilor, arată pe cei ce păcătuiesc 
astfel, că s-au despuiat de simţul religios al bunilor creştini, că au 
căzut din Darul Divin şi s-au întors la stăpânul lor cel vechi, la Satana, 
tatăl minciunii şi idolatriei satanice, de care se lepădaseră la Sfântul 
Botez. îngerii luminaţi, îmbunătăţiţi şi îngerii răzvrătiţi, înrăutăţiţi se 
deosebesc cu desăvârşire în activitatea şi felul lor. îngerii cei buni ră¬ 
maşi în ascultarea lui Dumnezeu, sunt luminaţi, frumoşi, veseli, plă¬ 
cuţi, binefăcători şi călăuzitori oamenilor pe calea vieţii, la Dumnezeu, 
Izvorul tuturor bunătăţilor şi fericirii vremelnice şi veşnice; iar îngerii 
răi, dracii, sunt negri, urâţi, fioroşi, răi făcători şi călăuzitori oame¬ 
nilor în căile pierzării. Sf. Biserică Creştină Ortodoxă, în pictura şi 
desenele ei, ne înfăţişează pe îngerii lui Dumnezeu, care sunt în slujba 
Dumnezeirii şi în Dar, îmbrăcaţi peste tot corpul, de la cap până la 
picioare, de sus până jos, foarte cuviincios; iar pe draci îi înfăţişează 
urâţi şi despuiaţi peste tot corpul, de sus până jos, arătând şi prin 
aceasta despuierea de Darul lui Dumnezeu pentru răzvrătirea şi 
înrăutăţirea lor. 


(a) ac. 4,4. (b) iPetru 2,11; din D-ca Ort. a. VIII, Nr. 27-28 

Lumea din cursul vremurilor până azi, rămasă în păgânism şi 
idolatrizată, îşi are majoritatea idolilor despuiaţi şi alţii semi-des- 
puiaţi, după arătările dracilor cărora li se închinau. Aceasta a fost şi 
este o taină care grăieşte mult creştinilor, curaţi în credinţa creş¬ 
tinească, adică celor duhovniceşti. 

Din străvechile vremuri toţi străbunii şi străbunele noastre 
statornici în dreapta credinţă Creştină Ortodoxă îşi acopereau întreg 
corpul cu hainele lor, de la cap până la picioare, cu toată buna-cu- 
viinţă. Aşa am apucat şi văzut şi noi că se îmbrăcau moşii şi părinţii 
noştri. Bunicile şi mamele noastre le-am văzut acoperite cu cămăşi şi 
haine lungi peste tot corpul, de la cap până la gleznele picioarelor cu 
toată buna-cuviinţă, ziua şi noaptea. După războiul mondial (1916- 
1918), credinţa s-a mai slăbit. Majoritatea creştinilor, parte bărbă¬ 
tească şi femeiască, au tot cioplit chipul şi portul creştinesc, conservat 
cu multă statornicie de străbunii şi străbunele noastre, după chipul 
veacului acestuia (a), sau după moda lumii moderne, cum zic ei, 
schimonosindu-se atât la chip cât şi la port, după chipul idolilor şi 
idolatrilor (sălbaticilor) antici şi moderni. 

în aceste vremuri vitrege Ortodoxiei, am ajuns să vedem cu durere, 
bărbaţi sluţiţi după chipul idolatrilor egipteni şi al idolilor lor, precum 
şi femei şi fete aproape despuiate, după moda idolilor şi idolatrilor 
sălbatici, cu capul, pieptul, mâinile până la umăr şi picioarele până 
deasupra genunchilor dezgolite, umblând astfel în zile de lucru şi-n 
sărbători, prin case, prin curte, grădini şi ţarini, pe drumuri, străzi, în 
adunări, prin lume, localuri publice, ba chiar şi prin Sf. Biserici, unde 
se amestecă cu obrăznicie printre bărbaţi. Oare nu cumva alergătorii 
după chipul şi stăpânitorul veacului acestuia, cu foc străin la vârful 
nasului şi acum după pocniturile gurilor de foc, aleargă să se piardă în 
focul vremelnic şi veşnic? Iar partea femeiască ce şi-au scurtat rochiile 
până deasupra genunchilor... (ca idolii şi idolatrii egipteni) aleargă pe 
calea pierzării, spre a ajunge în măceluri o tarabă de carne? Ceea ce nu 
cutezau a face străbunele, bunicile şi mamele noastre nici noaptea, 
adică a umbla astfel dezgolite nici prin casă, vedem cu durere 
săvârşindu-se azi în public, ba chiar şi în Biserica lui Dumnezeu, de 
partea femeiască, de la cele mai bătrâne până la cele mai mici. înainte 
vreme, trebuia să alergi pe la cine ştie ce muzee, ca să vezi feluriţi idoli 


(a) Rom. 12, 2; Efs. 4, 22-32 

despuiaţi, dar astăzi năvălesc idolii aceştia peste noi, chiar şi în Sf. 
Biserică a lui Dumnezeu. 

Precum Biserica Creştină ne pune prin pictura ei, două feluri de 
îngeri: îngerii credincioşi ai lui Dumnezeu, acoperiţi cuviincios pes¬ 
te tot corpul lor şi dracii despuiaţi peste tot; tot astfel trecutul şi pre¬ 
zentul ne pun înainte două feluri de creştini şi creştine: Unii îmbrăcaţi 
cu chipul bunei-cuviinţe şi alţii despuiaţi de chipul bunei-cuviinţe, 
după chipul veacului acestuia, sau mai bine zis după satanica modă 
pustietoare a sumedenii de suflete omeneşti... Şi aceasta ne grăieşte 
mult şi multe. 

Cine este al lui Dumnezeu, să nu se lase târât în prăpastia pierzării 
de curentul dezmăţului, al feluritelor mode satanice şi credinţe 
infernale; ci să se întoarcă înapoi la Ortodoxie şi la toată buna-cu- 
viinţă sfântă, ştiind că: ,Mulţi sunt chemaţi, dar puţini aleşi. Cei ce au 
ochi de văzut să vadă şi cei ce au urechi de auzit să audă...” (a). 

Curiozităţi din lume. în pădurile Africii tropicale, s-au văzut, 
timp de două luni la rând, trecând miliarde de fluturi albi, fără 
întrerupere. Părea că ningea. Unui explorator, aceşti fluturi, i-au 
ruinat casa lui rustică, i-au rupt geamantanele, hainele şi cărţile... 

în Asia şi Africa, numeroase stoluri de lăcuste, cufundă câmpiile 
într-un întuneric adânc... în Japonia, soţul merge înainte, iar soţia îl 
urmează la doi paşi... 

Când doi japonezi se întâlnesc, ei nu dau mâna, ci se îndoiesc 
respectuos şi adânc de la mijloc. Când intri într-o casă japoneză, în 
loc de pălărie, îţi scoţi încălţămintea. 

Diferite. Vechii păgâni - bărbaţi şi femei - întotdeauna când se 
prezentau mai-marilor lor, aveau capul acoperit. 

Egiptenii, arabii, indienii, perşii, brahmanii, chinezii şi romanii, 
când intrau în templele lor, aveau capul acoperit... Grecii se rugau 
înaintea zeilor lor cu capul acoperit... Evreii stau în templele lor la 
rugăciune cu capul acoperit (b). 

Moda torturează femeile. „Cel ce nădăjduieşte trebuie să 
sufere”, zice, „poporul nostru”. E de neînchipuit de multe ori câte su¬ 
ferinţe trebuie să îndure cel ce nădăjduieşte, până ce nădejdea ajunge 
să fie lăudată şi imitată. Renumitul filosof Diogen, în frigul iernii - 


(a) Mt. 20,16; Mt. 13,16. (b) Din rev. Duminica Ortodoxă 

din cauza modestiei şi a lipsei - umbla desculţ pe gheaţa străzilor, în 
admiraţia plebei. Plato zise către popor: 

- Dacă vreţi să vă arătaţi miloşi către acest om şi să-l liberaţi de 
chinurile lui, trebuie să faceţi ceva şi anume: să nu vă mai arătaţi 
înaintea lui. Plato prin aceasta, voia să spună că Diogen nu va mai 
suporta chinul, dacă lumea admiratoare ar dispare. Ce chinuri mari 
impune moda, îndeosebi femeilor care se ologesc, numai să fie la 
modă. Şi nu trebuie să cugetăm la picioarele mici din China, ci la 
picioarele dezgolite până deasupra genunchilor şi la sprâncenele 
smulse, ale femeilor şi fetelor noastre, purtătoare de nume creştinesc 
(a). 

Pedeapsa fetelor dezgolite. Cuviosul Părinte Iacob de Nisibe, 
lăsând pustiul s-a dus în Persia vrând să vadă odrasla cea nouă a 
sfintei credinţe şi pe cât se putea, să ajute la înmulţirea ei. Şi trecând 
un pârâu ce se întâmplase în calea lui, a văzut câteva fecioare spă- 
lându-şi hainele şi dezvelindu-şi acestea picioarele, aproape de tot, 
priveau la dânsul, ca la un străin care purta o îmbrăcăminte neobiş¬ 
nuită, măsurându-1 cu ochi îndrăzneţi, neruşinându-se nici de cinstea 
lui, nici de goliciunea lor; ci stăteau cu necuviinţă, fără a-şi acoperi 
capetele lor. Atunci Sfântul s-a mâniat pentru această neruşinare a 
lor şi vrând ca să arate puterea lui Dumnezeu, spre învăţătura acelora 
şi apoi să se izbăvească de închinarea idolească, când vor vedea acea 
minune, a blestemat izvorul din care curgea pârâul şi îndată s-a uscat 
izvorul acela, încât nici o picătură de apă nu s-a mai aflat într-însul. 
Asemenea a mai blestemat şi pe acele fecioare neruşinate, ca să 
îmbătrânească deodată; şi s-a îndeplinit cuvântul Sfântului, căci părul 
cel negru al capetelor lor, îndată s-a încărunţit şi s-a făcut ca frunzele 
cele de toamnă, când cade bruma peste dânsele. 

Deci, văzând aceasta fecioarele (căci şi apa se uscase şi ele toate 
fiind cărunte, priveau una la alta) s-au înspăimântat şi alergând în 
cetate, au spus către toţi cele întâmplate. Iar cetăţenii, văzând 
minunea ce se făcuse, a mers la Sfântul Iacob, marele făcător de 
minuni şi l-au rugat cu dinadinsul, ca să-şi îmblânzească mânia şi să 
întoarcă iarăşi apa în râu. Iar Sfântul milostivindu-se, degrab a făcut 
rugăciune către Domnul şi a curs iarăşi izvorul ca şi mai înainte şi 
pârâul s-a umplut de apă. Apoi oamenii rugau pe Sfântul ca să dea şi 


(a) O.M.P. ist. 596 

fetelor tinereţea de mai înainte. Sfântul voia să facă aceasta, dar când 
a întrebat unde sunt, fetele nu s-au mai aflat, nici nu au venit la pocă¬ 
inţă; pentru aceasta le-a pedepsit ca să rămână astfel, spre neuitată 
aducere-aminte de puterile cele minunate ale lui Dumnezeu ca astfel 
şi ceilalţi să se înveţe curăţenia vieţii şi buna rânduială (a). 

28. M-am împopoţonat cu deşertăciuni idoleşti? 

Ce rost au deşertăciunile idoleşti pe femeile şi fetele creştine? 
Cercetând de unde vin podoabele idoleşti şi cine le-a purtat şi le 
poartă, te cuprinde mirarea când auzi, vezi, ori citeşti că sunt femei şi 
fete, botezate în Hristos, care se împopoţonează, umblă împopoţonate 
cu podoabe idoleşti şi ţin morţiş la aceste fleacuri de găteală ale 
sataniceştii trufii femeieşti! Parcă nici nu ne vine a crede ca ma¬ 
joritatea femeilor purtătoare de nume creştinesc să ţină la împopo- 
ţonările păgâneşti mai mult decât la ochii lor din cap! şi cu toate 
acestea vedem această ticăloşie idolească răsfăţându-se pe piepturile 
şi feţele multora, sfidând sfinţenia şi sfaturile Duhovniceşti. 

De unde au luat deci femeile şi fetele purtătoare numelui 
creştinesc, obiceiul acesta idolatru? De la idolii neamurilor, care-s 
draci (b) şi de la idolatrii închinători ai lor, vine obiceiul acesta 
satanicesc de a se împopoţona femeile şi fetele creştine cu podoabe 
idoleşti, călcând astfel făgăduinţa depusă la Sf. Botez: „Mă lepăd de 
Satana şi de toate lucrurile, îngerii, slujbele şi trufia lui...” şi „Mă 
împreunez cu Hristos”. Voievozii infernului însă, s-au muncit timp 
îndelungat a băga întunericul acestei împopoţonări idoleşti, satani- 
ceşti, în Biserica lui Dumnezeu, spre a o însuşi şi diviniza creştinii 
eclipsaţi. Şi au reuşit. Aşa de mult a amăgit satana şi voievozii infer¬ 
nului pe creştinii cu numele, încât cei ce ar cuteza să lucreze pentru 
scoaterea urâciunii acesteia, „adică a podoabelor idoleşti”, afară din 
locul cel Sfânt, îşi primejduieşte pacea, situaţia, ba chiar şi viaţa. 
Oricine ar intra în lupta aceasta, e silit a apuca pe drumul martiriului 
creştinesc. 

In timpurile primilor împăraţi creştini, s-au introdus cu duiumul, 
puţini pregătiţi şi mai mult nepregătiţi, în sânul Bisericii Creştine. 
Majoritatea acestor păgâni au adus cu dânşii în adunarea creştinilor 
şi multe din credinţele şi obiceiurile lor idolatre, între care şi 
împopoţonarea cu mulţimea podoabelor idoleşti. Aceasta a silit pe 


(a) V. Sf. 13 ian. (b) Ps. 105,36-37; 1 Cor. 10,19-23 

mulţi creştini mai fierbinţi în dragoste, să părăsească lumea şi să se 
retragă în pustietăţi, formând treptat comunităţi întregi şi mari de 
monahi şi monahii. Dezgustaţi până în adâncul sufletului de păgâ- 
nismele, patimile şi împodobirile idoleşti cu care se împopoţonau 
femeile şi fetele aduse din păgâni şi introduse în sânul Bisericii, ei se 
purtau foarte sărăcăcios şi aspru cu ei înşişi, strălucind în pustnicie, 
fapte bune, smerenie, osteneli grele şi în facerea feluritelor minuni. 
Creştinii buni şi creştinele care rămâneau în lume, după sfatul şi 
exemplul Mântuitorului, al Maicii Domnului, al Apostolilor (a) şi al 
Păstorilor Bisericii, se îmbrăcau simplu, modest şi îşi împodo¬ 
beau viaţa cu felurite virtuţi creştineşti, vieţuind după Cuvântul lui 
Dumnezeu. 

Introducerea acestor păgânisme în Biserică, a adus multe piedici 
creştinilor şi mare necaz Păstorilor zeloşi. Astfel, Sf. Ioan Hrisostom 
combătând prăznuirile păgâneşti, pe care le făceau şi mulţi creştini 
cu numele, zicea:,Aceste nebune nelegiuiri care se văd în aceste zile... 
luminarea cu focuri a pieţelor publice, coroanele pe porţi, ş.a., sunt 
podoabe diavoleşti; jocurile care se fac în peşteri, amărăsc sufletul 
meu, căci ele sunt pline de necurăţie” (b). 

Fericitul Augustin, combătând acele păgânisme cu care se distrau 
şi unii creştini, zicea: „în aceste zile de nebunie, schimbă rânduiala 
îmbrăcămintei şi pun pe ei haine urâcioase şi nepotrivite... Este trist 
că şi unii dintre creştini urmează aceste fapte dureroase (idoleşti)! Ce 
om este acela care se preface în cerb sau în alt animal? Unii se prefac 
în berbec, în capete de animale... se îmbracă ca femeile, ca fe¬ 
cioarele...” (c). 

Sinodul 6 ecumenic prin can. 62 luptă contra acestor păgânisme, 
contra prăznuirii păgâneşti cu jocuri publice, oprindu-le cu afurisenie, 
dar firul acestor păgânisme nu s-a putut stârpi, ba încă s-a întins, 
înăbuşind vieţuirea creştinească. Astfel, acele fapte păgâneşti se văd 
hălăduind printre creştinii de nume până în vremurile noastre. Priviţi 
la balurile mascate, jocurile de Anul Nou cu capra, brezaia, turca, etc., 
la moda nudului şi împopoţonarea femeilor şi fetelor creştine cu 
podoabele idoleşti sau zorzoanele trufiei sataniceşti, cu care vin gătite 
la jocuri, baluri, serate, nunţi, ba chiar şi la Biserică şi se va încredinţa 
fiecare despre acest dureros adevăr al decăderii majorităţii persoa- 

(a)Mt. 11,29; Lc. 1,48; 1 Tim. 3, 9-15; 1 Petru 3. (b) Omilia XXIII, la calende, (c) Augustin 
Serm. 120 



112 


Protosinghel NICODIM MĂNDIŢĂ 


nelor cu nume creştinesc. Şi, persoanele acestea care prăznuiesc 
păgâneşte şi se împopoţonează cu podoabele idoleşti, cu zorzoanele 
trufiei sataniceşti, pretind totuşi că-s creştine! 

Sf. Ioan Hrisostom înfrunta partea femeiască ce umblau împopo- 
ţonate chiar şi la Sf. Biserică, zicând: „Ce ai venit aici în Biserică aşa 
împopoţonată? Ai venit să te rogi lui Dumnezeu? Acestea nu-s forme 
ale uneia care se roagă! Cum vei putea (aşa împopoţonată) să suspini? 
Cum vei putea să lăcrimezi? Cum vei putea a te ruga întins (când eşti 
aşa de împodobită)? Aceste forme (de împopoţonări) sunt ale 
actriţelor, ale jucătoarelor; iar femeii cinstite nici una din acestea nu 
i se cuvine... Deci nu urma curvelor” (a). 

„Femeia împodobită e casa tuturor dracilor din iad, zice Sf. Am¬ 
brozie. Jocurile, balurile şi întâlnirile lumeşti pentru aprinderea la 
păcate... este teritoriul diavolului” zice Tertulian”. Sf. Ioan Hrisostom 
zice că: ,Acolo unde joacă oamenii afemeiaţi şi măscăricii, sare în 
mijloc diavolul...”. în casa în care se fac jocuri (pe la nunţi, patroane, 
cumetrii, petreceri, etc.), acolo se adună toată ceata dracilor”. 

Iată pentru cine şi pentru ce se împopoţonează păgânii cu podoabe 
idoleşti! Iată pentru cine şi pentru ce se împopoţonează şi majoritatea 
creştinelor uşuratice, cu podoabe idolatre. Dacă ne-am pogorât până 
la picioarele de lut ale chipului văzut de Nabuhodonosor (b), să nu ne 
pogorâm şi mai jos punând aceste deşertăciuni idoleşti chiar şi pe 
Icoana Maicii Domnului, ca să nu ne pogorâm în fundul iadului 
vremelnic şi veşnic. 

29. Am pus podoabe idoleşti şi pe Icoana Maicii Domnului 
şi a Pruncului Iisus? 

Majoritatea Creştinilor buni ştiu că Sf. Icoană a Maicii Domnului 
a fost de mult ajutor celor ce au cinstit-o creştineşte, aprinzând 
candela înaintea ei, tămâie sfinţită de Preot şi făcând rugăciuni în Duh 
şi în adevăr. în cinstea Sfintei Icoane, creştinii şi creştinele, la 
rugăciuni stau îmbrăcaţi cuviincios. îmbrăcaţi cuviincios vin ei şi la 
Sfânta Biserică şi aşa ies şi în lume; iar cei care umblă aproape 
despuiaţi îşi arată abaterea lor la păgânism şi idolatrie. Partea 
femeiască, cele mai multe, deviate la idolatria sistematizată, s-au 
împopoţonat cu deşertăciunile idolatre. Aşa şi-au împopoţonat 
păpuşile cu: cercei, mărgele, salbe, funde, beteală... aşa şi-au împo- 


(a) Augustin Serm. 120. (b) Dan. 2 

poţonat fetiţele, ba unele şi mai întunecate, au făcut aşa chiar şi cu 
Sfintele Icoane ale Maicii Domnului. 

Parcă nici nu-ţi vine să crezi! Ba nici nu ne putem împăca cu gândul 
şi ştirea aceasta! şi cu toate acestea, fapta asta infernală o vedem 
aidoma în unele locuri, suflete întunecate, năimite de voievozii 
iadului, au adus, au pus şi pun şi azi podoabe idoleşti pe faţa Sfintelor 
Icoane a Maicii Preasfinte cu Pruncul Iisus în braţe. 

Sfânta Biserică Creştină Ortodoxă sfătuieşte pe creştinele de toate 
vârstele, să meargă pe urmele Maicii Domnului şi să urmeze pilda 
vieţuirii Ei, strălucită în felurite virtuţi Duhovniceşti. Majoritatea 
creştinelor însă nevrând nici în ruptul capului a urma pilda vieţuirii 
Maicii Sfinte, (care prin smerenie, modestie şi întreaga înţelepciune 
vieţuind şi petrecând pe pământ, s-a învrednicit a deveni împărăteasa 
oamenilor şi a îngerilor luminaţi), s-au apucat să transforme Icoana 
cu chipul Ei după chipurile împodobirii lor idoleşti. Şi aşa, în vremu¬ 
rile noastre, vitrege Ortodoxiei, vedem cu durere „urâciunea pustiirii”, 
„podoabele idoleşti”, „zorzoanele trufiei sataniceşti” stând în faţa 
Sfinţeniei, deasupra Sfinţeniei, adică în faţa, deasupra Sfintei Icoane 
a Maicii Domnului cu Pruncul Iisus în braţe. Ce contrast izbitor, care 
ne face să roşim! 

Să lepădăm aceste păgânisme din mijlocul nostru şi mai ales de pe 
faţa Sfintelor Icoane ale Maicii Domnului, după sfatul Dumneze¬ 
ieştilor Scripturi, care zic: „Creştinilor! Nu vă înjugaţi într-unjug cu 
necredincioşii. Că ce împărtăşire are dreptatea cu fărădelegea? Sau 
ce împreunare are lumina cu întunericul? Sau ce unire are Hristos cu 
Veliar? Sau ce parte este credinciosului cu cel necredincios? Sau ce 
însoţire este Bisericii lui Dumnezeu cu idolii?...”(a). 

Fiilor! „Toată lumea în cel rău zace... Păziţi-vă pe voi de idoli. 
Amin” (b). Acestea şi multe alte sfaturi ale Bisericii auzindu-le, să 
lepădăm din mijlocul nostru feluritele împodobiri idoleşti şi mai ales 
de pe Sfintele Icoane ale Maicii Domnului, că Maica Domnului în tot 
timpul vieţuirii Sale pe pământ şi în cer, n-a avut şi n-are nici o 
împărtăşire cu podoabele idoleşti şi zorzoanele trufiei sataniceşti, cu 
care s-au împodobit idolii neamurilor şi închinătorii lor. 

Cruciuliţe şi cruci cu lănţişoare agăţate pe Icoana Maicii 
Domnului şi a Pruncului Iisus! De unde e obiceiul acesta? 


(a) 2 Cor. 6,14-16. (b) 1 Ioan 5-19,21 

Porunceşte Biserica aceasta? Hotărăsc Sfintele Sinoade? învaţă Sf. 
Părinţi să se pună lănţişoare cu cruci şi cruciuliţe la gâtul Pruncului 
Iisus şi al Maicii Sfinte? Dacă aceasta ar fi fost hotărât de Sfânta 
Biserică Ortodoxă, apoi Sf. Ap. şi Ev. Luca, care a pictat primele Sf. 
Icoane cu chipul Maicii Domnului, Sf. Icoană Lidiancă făcută cu mi¬ 
nune fără mână omenească, după care-i pictată şi Sf. Icoană a Maicii 
Domnului de la Mănăstirea Neamţului, dăruită de împăratul bizantin, 
Andronic Paleologul, voievodului român, Alexandru cel Bun (1400- 
1432) şi alte Sf. Icoane zugrăvite cu minune şi cele zugrăvite de pictorii 
care au lucrat în strânsă legătură cu învăţătura Sf. Biserici Ortodoxe 
şi sfaturile Sfinţilor Ierarhi, n-ar fi zugrăvit ei oare şi lănţişoare cu 
Cruci atârnate la gâtul Pruncului Iisus şi al Maicii Sale? Cum au 
zugrăvit lănţişoare cu cruci la gâtul Sf. Ierarhi, Preoţi şi Călugări, oare 
n-ar fi pus ei acestea şi la gâtul Pruncului Iisus şi al Maicii Sale? Oare 
suntem noi mai adânciţi în învăţătura Ortodoxiei decât iscusiţii ma¬ 
eştri pictori, Ierarhii şi Dascălii luminaţi ai Ortodoxiei din vremurile 
apostolice şi patristice? Eu cred că nouă ne trebuie mult, mult, foarte 
mult, până să ajungem la măsura acelora!!! Atunci de unde s-a mai 
iscat şi obiceiul acesta potrivnic rânduielii Ortodoxiei? De unde înno¬ 
irea aceasta eronată? Şi aceasta, ca şi multe altele, au ieşit din igno¬ 
ranţa întunecată a lumii acesteia plină de deşertăciuni, care oscilează 
înaintea feluritelor vânturi potrivnice Bisericii lui Dumnezeu. 

în lume e un obicei vechi, ca pe ziua de 1 martie să se dăruiască 
mărţişoare, ori să cumpere cineva personal pentru a şi-l pune la gât şi 
a -1 purta, cu felurite credinţe deşarte. Aceste mărţişoare sunt bani, 
sau alte obiecte în felurite forme: inimioară, ancoră, carte, cruciuliţe, 
etc., de aur, argint, nichel, aramă ori tinichea, legat cu un fir de mă¬ 
tase, lână ori bumbac roşu împletit cu un fir alb, ori cu felurite lănţi¬ 
şoare. Fetiţele, cumpărându-li-se păpuşi, sau facându-şi ele din cârpe, 
le împopoţonează aşa după cum văd pe mamele lor, pe surorile mai 
mari, rudele ori vecinele lor că se împodobesc - cu mărgele, mărţi¬ 
şoare şi alte zorzoane - ca să fie mai frumoase. Când se fac şi ele mari, 
întunecându-li-se minţile cu deşertăciunile veacului acestuia, se 
lipsesc de luminarea Evangheliei Slavei Domnului Hristos, Care-i 
Chipul lui Dumnezeu (a) şi trec de la împopoţonarea păpuşilor la 
împopoţonarea... Sf. Icoane a Maicii Domnului, contra rânduielilor 
Bisericii Ortodoxe. 


(a) 2 Cor. 3, 4 comp. Ape. 9 

Vai şi amar persoanelor care se obrăznicesc şi se îndărătnicesc a 
face păpuşării şi cu Icoanele Sfinte. 

30. Am pus Cruce la gâtul Pruncului Iisus? 

Crucea la gâtul Pruncului Iisus! De unde s-a iscat obiceiul acesta, 
potrivnic Ortodoxiei? Au nu de la purtarea mărţişoarelor şi de la 
păpuşării? Au purtat creştinii mărţişoare, au purtat copiii şi fetiţele, 
au pus şi ei la păpuşi. Şi apoi s-au gândit să pună şi la gâtul Pruncului 
Iisus de pe Icoană, pentru a fi (frumos, după ignoranţa lor) ca ei şi ca 
păpuşile lor. Au înfipt în gâtul Pruncului Iisus cu un ac, o cruciuliţă 
sau i-au agăţat-o cu o aţă s-au lănţişor, că de, zic ele, ei) şi el e Creştin. 
Astfel, după mentalitatea întunecată, ei socot că şi Pruncul Iisus 
Hristos, e creştin ca şi ei, ca şi păpuşile lor. O, ce orbire blestemată! O, 
ce întuneric infernal! Unde va ajunge lumea asta cu ignoranţa ei. Asta, 
de, s-o facă evrei, păgâni, potrivnicii creştinătăţii! Dar în lumea cu 
nume creştinesc, e ceva groaznic. 

învăţătura Sf. Biserici Ortodoxe, ne arată clar, că, Domnul nostru 
Iisus Hristos, ne-a dat şi ne dă nouă, dar nu noi Lui, Dumnezeiescul 
Semn al Sf. Cruci, armă puternică spre a lupta cu ea împotriva 
diavolului, zicând: „Doamne, armă asupra diavolului Crucea Ta o ai 
dat nouă; că se scutură şi se cutremură, nesuferind a căuta spre 
puterea ei; că morţii i-ai sculat şi moartea ai surpat. Pentru aceasta 
ne închinăm Sfintei îngropării Tale şi învierii” (a). 

Persoanele ignorante care agaţă Semnul Sf. Cruci la gâtul Prun¬ 
cului Iisus, întorc pe dos Cuvântul Bisericii, după voia diavolului, când 
fac aceasta, vor să zică contra: „Doamne, armă asupra diavolului 
(cruciuliţa) Crucea Ta noi ţi-o dăm ţie...”. 

Aceştia răsturnând învăţătura şi rânduiala Bisericii, se răstoarnă, 
prin satanica ignoranţă, pe ei din Dar în infernul vremelnic şi veşnic. 
Domnul Hristos e Dumnezeu, Mântuitorul şi Răscumpărătorul nos¬ 
tru, iar nu noi suntem mântuitorii şi răscumpărătorii Lui. Nu noi ne-am 
răstignit, jertfit şi am răscumpărat pe Domnul Hristos; ci Domnul 
Hristos S-a răstignit, jertfit şi ne-a răscupărat pe noi, deci e păcat 
groaznic a-L pune pe El în rândul oamenilor, ba chiar şi al păpuşilor. 
Aşa cum s-au pictat şi sfinţit icoanele de prin Sfintele Biserici şi din ca¬ 
sele creştinilor de 19 secole şi ni s-au păstrat, aşa să-L avem şi să-L 


(a) Tropar 

păstrăm pe Pruncul Iisus Hristos Dumnezeu pe Sf. Icoane şi în fiinţa 
noastră. 


LÂNGĂ BINE E ŞI UN RĂU 

Ascultaţi creştini iubiţi, cuvânt bun şi ziditor, 

Unu-i Dumnezeul nostru, al lumii bun Creator, 

El în strălucita-I Slavă şi noian plin de iubire, 

A creat lumea cerească, îngeri mulţi, mare mulţime. 
Care veşnic să-L slăvească, slujind în plin-ascultare 
Dar pentru-a rămâne-n slavă, El i-a pus la încercare, 
Aducându-le-n mijloc, pe al său Fiu, Unul-Născut, 

Ce urmă să Se întrupeze, Om, Cuvântul Preaslăvit, 
Le-a poruncit să se închine, Fiului, toţi îngerii Lui, 
Mii de mii şi miliarde, toată oastea cerului. 

O parte din acei îngeri, cu-al lor Lucifer în frunte 
Socotindu-se deasupra înălţimilor de munte, 

N-au vrut s-asculte de Tatăl, Fiului nu s-a-nchinat 
Şi îngreunaţi cu mândria, toţi din ceruri s-au surpat. 
Celelalte oşti cereşti, de la mari până la mici 
Supunându-se ascultării, II slujesc, slăvesc în veci. 
După aceea Dumnezeu: Tatăl, Fiul, Duhul Sfânt 
A creat şi lumea asta, ceru înalt şi acest pământ 
Soare, lună, mulţimi stele, ce arată vremi şi semne, 
Zile, nopţi, luni, anotimpuri, spre-a ne folosi de ele. 

A creat vieţuitoare în aer, în ape pe pământ, 

Mulţimi mari nenumărate şi apoi pe om l-a făcut. 

L-a creat: drept, virtuos, paşnic, luminat, frumos, 
încărcat de bunătăţi, puternic, vesel, voios. 

Din pământ i-a zidit trupul, apoi suflându-i în faţă 
I-a pus în corp suflet viu, Duh cu puteri de viaţă 
Două lumi a pus într-însul, microcosm în macrocosm 
După Chip şi Asemănare, cu raţiune, libertate. 

Astfel minunat creat, om pământesc şi ceresc, 
Vremelnic, nemuritor, văzut şi Duhovnicesc 

Având duh cu Har Divin, trup din stihii alcătuit 
Pământ, apă, soare, aer şi-n Rai l-a sălăşluit, 
în acel Paradis, cu aer: bun, temperat, potrivit 
Cu frumuseţi, pomi, flori, miresme, lumină, loc preaslăvit 
Erau sădiţi în mijloc: doi pomi falnici, mari, vestiţi: 

Primul era Pomul Vieţii, iar lângă el pomul morţii. 

Omului - Adam şi Eva - aşezat în Paradis 
Dumnezeu atunci cercându- 1 , privindu -1 cu drag, i-a zis: 

„Din toţi pomii Raiului, tu poţi oricând să mănânci 
Dar de acest „Pom oprit”, n-ai voie nici să te atingi 
Că-n ziua când vei mânca fructul din acest pom oprit, 
îţi vei pierde fericirea şi vei muri negreşit. 

Omul a trăit ferice cât a stat sub ascultare 

Dar când a călcat porunca, dând lui Satana crezare 

Au căzut din fericire, din Rai au fost scoşi afară, 

în pământul blestemat, cu dureri şi grea povară 

Să-şi câştige pâinea zilnic, până s-or întoarce în pământ 

Fericirea să-şi câştige, prin Sfântul făgăduit. 

în larga-i înţelepciune Preamăritul Creator 

Zidind lumea asta mare cu minunatu-i decor 

Vrând să arate omului ce înseamnă Rai şi iad 

A pus lângă cele înalte, stricăciunile ce cad 

Astfel, în Rai pe lângă îngeri, ce mereu slăveau pe Dumnezeu 

A slobozit pe Satana, care-a făcut prea mult rău. 

Lângă Pomul Sfânt al vieţii, aducător de nemurire 
De atunci încoace vedem, lângă lumină întuneric, 

Lângă verdeaţă putregai, pe lângă pace război puternic. 
Lângă senin posomorală şi-n veselii vezi pus un vai, 

Vara la căpşuni umblând, peste câte un şarpe dai. 

Argint, aur, diamant, îl vezi încuiat în zgură 
Lângă noroi vezi un crin, pe sub spini o floare bună. 

Lângă miere dai de amar, de nemernici lângă Har, 

Lângă învăţaţi ignoranţi, printre Sfinţi, căzuţi din Dar. 

Lângă credinţă necredinţă, lângă speranţă disperare, 

Iubirea e împotmolită de pizmă şi ură mare. 

Smerenia-i înăbuşită de bălăriile mândriei 
Curăţia-i ştrangulată cu zdrenţele desfrânării. 
Dărnicia-i gâtuită de sgârcenii, lăcomie 
Cumpătarea e mânjită de îmbuibare şi beţie. 

Buna îndelunga răbdare-i răsturnată de mânie 
Şi blândeţea mult dorită e înecată-n zavistie. 

Hărnicia ce se vede strălucind în univers 
Leneşii nesocotind-o, se prăbuşesc în iad jos. 

Ăştia sunt oamenii zilei, vremilor de-apoi cumplite 
Făloşi în deşertăciuni şi-n lucrări nechibzuite, 

Deşi au forma credinţei, puterea-i tăgăduiesc, 

Şi adevărul în minciună, tot mereu îl bolmojesc. 

Cum Satana printre îngeri sus la Domnul a venit 
Şi pe bunul, virtuosul, dreptul Iov l-a ponegrit, 

Aşa şi năimiţii lui pe Creştinii buni hulesc 
Trudesc să-i tragă-n păcate, jos în iadul diavolesc, 

Tot ei zdrenţuiesc credinţa, pe Preoţii zeloşi bârfesc, 
Cele Sfinte, chiar pe Domnul, mereu îl nesocotesc. 
Profanează Semnul Crucii, tot călcându -1 în picioare 
Fleacurile idoleşti agaţă sus pe Sfintele Icoane. 

Idolaşi cu care saltă, satanic în joc la crâşmă 
Ţin morţiş să-i vadă aievea când se-nchină la Icoană. 
Nărav şod mai e şi ăsta, vrednic de o grea osândă 
A pune-n faţa Icoanei, Maicii smerită şi blândă 
Idoleştile zorzoanele: panglici, salbe şi mărgele 
Lanţuri, cercei, funde, zale, sau hurmuzuri şi inele, 
Voal, beteală de mirese, cum ursarii pun la urşi 
Păgânii pe ai lor idoli, fetiţele la păpuşi. 

Stiliştii susţin morţiş calendarul Iulian, 

Adorându -1 ca evreii pe idolul Nehuştean. 

Ei ca fiara apocalipsei hulesc: Ierarhi, Sfânt Sinod, 

Pe Preoţi bălăcăresc, cum sunt inspiraţi din iad. 

Păcat groaznic care-i taie de la Biserica-Mamă; 
Prăbuşindu-se-n infern, unde veşnic au să geamă. 
Dragi creştini, acum e vremea să deschideţi ochii mari 

Că-n lumea plină de ispite, virtuţile-s foarte rari. 

Cum în Rai printre toţi pomii, se înălţa şi pomul morţii 
Tot astfel în larga lume, sunt biserici de Sfinţi pline 
Printre creştini şi sfinţenii, Slujbe, har şi-nvăţături 
Sunt şi draci ispititori, ce la noi cu moarte vin. 

Ei ne-ndeamnă pe Divinul, Semn al Crucii să călcăm 
Să râdem, vorbim, smintim, să cinstim păgân zărzăm... 
Greşind moartea te cuprinde, sufletul se zbate-n piept 
Salvarea ţi-o afli doară, la Duhovnic înţelept. 

Sfaturile ce-ţi spun unii, sunt vorbiri fără de preţ 
în zadar ceri poame bune de la pomul pădureţ. 

Deci, cât vieţuim în lume să fugim de pomul morţii 
Şi-ascultând pe Hristos Domnul, să mâncăm din pomul vieţii. 

31. Am râs de păcatele fraţilor (aproapelui), i-am osândit 
pe ei şi de păcatele mele nu m-am îngrijit? 

Acest păcat arată întunecarea minţii a acelora care -1 săvârşesc. Cei 
ce râd de păcatele altora, în loc de a se ruga şi a lucra pentru ridicarea 
lor, vor cădea în aceleaşi prăpăstioase păcate ale acelora de care au 
râs, ba chiar şi în altele mai grele, căci nimic nu rămâne nerăsplătit, 
dacă nu în lumea acesta, apoi în cea veşnică. 

Sfântul Nifon mustrat pentru că mustrase. Sfântul Nifon 
s-a îmbolnăvit de la praznicul învierii Domnului Hristos până la 
înjumătăţire. în acea boală el nimic nu zicea fără numai: 

- Slavă Dumnezeului meu, slavă Ajutătoarei mele, Preacuratei 
Fecioarei Maria. 

Iar luni mai înainte de miercurea înjumătăţirii, s-a rugat, zicând: 

- Doamne Dumnezeul meu, învredniceşte-mă a mă împărtăşi cu 
Sfintele Tale Taine, în ziua înjumătăţirii pentru că foarte mult 
însetează sufletul meu a se sătura de Preacurat Trupul Tău. 

Apoi a adormit şi i s-a făcut lui vedenia aceasta: Două femei 
preastrălucite treceau pe lângă patul lui, în asemănarea purtătoarelor 
de mir, una era îmbrăcată în porfiră şi ţinea o stâlpare de măslin, iar 
cealaltă, asemenea ei, mergea în urmă, purtând un vas mic plin de 
sfinţenie; apoi ţinea şi o trestie muiată în untdelemn sfânt şi venind 
către pat, au stat. Şi a zis cea îmbrăcată în porfiră, către cealaltă: 

- Vezi, Anastasio, de ce pătimeşte tânărul acesta? Anastasia a j 

răspuns către dânsa: j 

- Acesta pătimeşte de focul limbii sale; căci pe când era sănătos, j 
gura lui nu era îngrădită, ci acum se pedepseşte de Domnul, ca să nu j 
se osândească dincolo, fiindcă foarte mult îl iubeşte Dumnezeu şi-l j 
ceartă; iar tu, Doamnă, de vrei, miluieşte -1 şi ajută lui. 

Cea îmbrăcată în porfiră a răspuns: 

- îl voi milui, numai să-l duci unde mergem şi noi. 

Deci luându -1 de mână Anastasia, l-a dus în Biserica Sfinţilor j 
Apostoli. Apoi a zis către dânsa cea cu porfiră: 

- Ia untdelemn din candela ce arde în Altar şi-l unge de la cap până 
la picioare. 

Iar aceea ungându- 1 , a zis: 

- Vezi, Stăpână, iată am făcut după porunca ta. 

Cea cu haina de porfiră a zâmbit şi a zis: 

- Acesta este semnul milostivirii, pentru care am venit. Atunci i-a j 
dat lui Nifon sâlparea cea din măslin, pe care o ţinea în mână, zicând: 

- Vezi şi cunoaşte, că stâlparea aceasta este din Darul Domnului şi j 

o dau ţie pentru că acum a vărsat preaînduratul Dumnezeu mila Sa j 
asupra ta; iar tu de acum întrarmează-te asupra diavolilor şi vei călca 
pe dânşii ca pe nişte trestii şi fân. j 

Iar Nifon i s-a închinat la picioare; şi deşteptându-se, a cunoscut că 
vedenia aceea a fost binecuvântarea Preacuratei Născătoare de Dum¬ 
nezeu, apoi îndată s-a făcut sănătos şi a început a umbla; iar a doua 
zi, marţi, s-a întărit cu hrană, apoi în ziua Injumătăţirii venind în 
Biserică, cu multă bucurie s-a împărtăşit cu Dumnezeieştile Taine (a). 

32. M-am socotit a fi deştept şi am grăit deşertăciuni? 

„Socotindu-se pe sine a fi înţelepţi, au înnebunit... Scris este: 
Pierde-uoi înţelepciunea înţelepţilor şi ştiinţa celor ştiutori o voi 
lepăda. Unde este înţeleptul? Unde este cărturarul? Unde este 
întrebătorul veacului acestuia...?” (b). 

Nu te încrede în aparenţe, ci în realităţi. După o ploaie 
grozavă iată că apăru curcubeul cel drăgălaş pe cer. Micul Ioniţă se 
uită pe fereastră şi strigă plin de bucurie: 

- Culori atât de minunate nici când n-am văzut! Colo pe la salcia 
cea bătrână de lângă apă ajunge curcubeul din nori până în pământ. 


(a) V. Sf. 23 dec. (b) Rom. 1,22-32; 1 Cor. 1,12-31 

De bună seamă că s-au vopsit toate picăturile de apă de pe frunze de 
culoarea cea frumoasă. Mă voi duce degrab acolo şi-mi voi umple 
toate scoicile cu culori din acelea fine, ca să am cu ce zugrăvi. 

El alergă cât putu mai iute în spre salcie; dar spre marea sa uimire 
se trezi plouat de pretutindeni, iar de vopsele ca-n palmă. Ud până la 
piele se întoarse acasă trist şi-şi spuse necazul tatălui său. Tată-său 
zâmbi şi zise: 

- Culorile acelea nu se pot prinde în scoici, dragă, numai picăturile 
de ploaie par a fi colorate la lumina soarelui, dar minunăţia aceea de 
culori nu este adevărată, ea nu e statornică. Şi vezi, dragul meu 
copilaş, aşa e în lumea asta cu toată strălucirea şi mărirea ei; ni se pare 
că e ceva, dar nu este nimic. Pentru aceea, copile, de ştii, că ce apare 
înşeală, vei fi tu scutit de multă amăreală (a). 

încrezutul învăţat şi ţăranul. Se întorsese de prin alte 
străinătăţi acasă, la ţară, să facă vara cu părinţii. De când învăţa pe 
departe, uitase a grăi româneşte. Umbla el prin sat, dar când să vor¬ 
bească cu cineva, nu nimerea cuvintele. Acum de!..., numai că n-aşi 
zice vorbă de ocară..., nu ştiu dacă uitatul o fi fost pricina, ori, se mai 
marghiolea şi el aşa..., să semene a naţie... Ţăranii, numai îşi dădeau 
coate pe din dos. 

- Apoi, cuconaşule, limba dumneatale s-a dat după vorba fran¬ 
ţuzului..., s-a ascuţit... s-a făcut mai delicată: nu-i ca a noastră; lată şi 
tăpălăgoasă... 

Se duce odată pe câmp. Plimbându-se el pe lanuri, dă peste un 
creştin, care grebla nişte cositură. Românul, cum îi el: într-o treabă nu 
se prea amestecă, aşa nepoftit; dar în vorbă, intră şi netras de mânecă. 

- îţi mai porţi urâtul pe cele dealuri, cucoane! Umblă că eşti tânăr 
şi nu te ţin nevoile în loc. Dacă-i îmbătrâni şi te-or înconjura copiii, 
apoi ţi-a trece pofta de hoinărit. 

Omul îi spuse câte-n lună şi-n soare. O începu de la Adam şi ajunse 
unde a dus mutul roata; şi surdul iapa. Cuconaşul nostru rămăsese ca 
de piatră. îngâna, din când în când, câte un cuvânt pocit şi apoi ducea 
degetul la frunte şi asuda până să nimerească altă vorbă. Românul 
stătea cu bărbia rezemată-n coada greblei şi se uita minunat, la tânăr. 

- Şi vine departe târgul acela, unde eşti cu învăţătura? 

- Departe. 


(a) I.M.C. ist. 7 

- Să fie ca la o mie de poşte? 

- Mai mult! 

- Elei! 

- De acolea-ncolo, nu mai este pământ; ci tot apă! 

- Auzi tu, minunăţie!... Şi ce-ai gândit, de te-ai înstrăinat aşa? N-ai 
aici de toate?... că poţi să mănânci banii cu lingura şi tot îţi mai şi 
rămâne... 

- învăţ carte! 

- Pe drept! Omul, de ce ştie, de ce-ar vrea să mai afle! Numai mă 
gândesc, ce trebuie să fie în capul dumneatale: învăţăturile de pe 
lume..., ai...? 

- Aşa-i! 

- în ţara aceea trebuie să se fiarbă piatra cea scumpă: sâmburele 
înţelepciunii şi cumpăneala gândului...?! 

- Precum zici, acolo-i marginea pământului? 

- Acolo! 

Omul rămâne abătut. 

- Ce-am văzut... Şi ce cunoaştem noi?! Am văzut câmpul şi pădu¬ 
rea; şi ne pricepem să luăm o sapă de coadă. Dar, lasă! Umblaţi, măcar 
dumneavoastră. Noi..., om munci aici; că nu tuturor le este dat să 
ştie!... 

- Şi ce faci, pe câmp? 

- Adun fân! 

- Cum îi zice acesteia cu care învăluieşti brazdele? 

- Şi, zău; chiar i-ai uitat numele? 

- Nu-mi mai aduc aminte! 

în timpul vorbei, cu vârful încălţării, tot apăsa în piptenele greblei, 
de mai, mai, îi îngroşase dinţii. Când apăsa mai tărişor, coada sta gata 
să scape de sub bărbia omului. 

- Ia mai gândeşte-te; că, oricât ar învăţa omul, tot îi mai rămâne 
în cap un locşor pentru vorbele cu care a crescut... 

Românul îl măsura din ochi şi vedea bine că se fasoleşte, ca să pară 
a limbă străină. îşi puse în minte să prindă pe boier cu ocaua mică. 
Când simţi el, că boierul apăsa mai vârtos în greblă, îşi ridică capul şi 
dădu drumul cozii, de se opri tocmai în nasul boierului. 

- Tii! afurisită greblă! 

- Aşa-i zice cucoane! I-ai dat peste nume!... (a). 


(a) Băjenaru 

33. M-am socotit a fi deasupra celorlalţi oameni cu fru¬ 
museţea, cu învăţătura, cu cuvântul, cu glasul, cu cântările, 
cu bogăţia, cu sărăcia, cu îmbrăcămintea de lux ori cu cea 
modestă, cu mâncărurile, cu băuturile, cu îmbuibările, cu 
postul, cu îngrăşarea corpului ori cu slăbirea lui, ş.a.? 

„Tinerilor, plecaţi-vă celor bătrâni. Şi toţi, unul altuia plecân- 
du-vă, smerita cugetare să agonisiţi; de vreme ce, Dumnezeu celor 
mândri le stă împotrivă; iar celor smeriţi le dă Har. Drept aceea, 
smeriţi-vă sub mâna cea tare a lui Dumnezeu, ca să vă înalţe pe voi 
la vreme” (a). 

Smereşte-te şi creşti. - Să nu cumva să gândeşti vreodată în 
gândul tău, - a zis un bătrân - cum că tu eşti mai silitor şi mai ne¬ 
voitor spre faptele cele sufleteşti decât ceilalţi fraţi şi că mai mult 
posteşti şi că te osteneşti, ci te smereşte pe tine cu Darul lui Hristos şi 
cu dragostea nefaţarnică către toţi fraţii, ca să nu cazi în duhul 
mândriei şi atunci îţi vei pierde osteneala ta. „Că scris este: Celui ce i 
se pare că stă, să se păzească ca să nu cadă” (b). „Ci cu dragostea să fii, 
ca îndulcit cu sare pururea către fratele tău. 

Un frate a întrebat pe un bătrân, zicând: 

- Spune-mi mie, Părinte, oare, ce ar face cineva vrând să-şi poată 
câştiga lui smerenia? Răspuns-a lui bătrânul, zicând: 

- Smerenia, fiule, este cununa de pietre scumpe a călugărului. Şi, 
cel ce va vrea să câştige smerenia, acela pururea să se silească ca să-şi 
deprindă firea sa, a-şi vedea numai ale sale răutăţi şi păcate şi a le 
cunoaşte, a se mâhni, a se defăima şi a se îngriji pentru dânsele. Iar 
pentru păcatele altora să nu ispitească, nici să osândească pe nimeni 
din fraţi. 

în toate supărările şi scârbele ce ţi se vor întâmpla ţie, te defaimă 
şi te ticăloşeşte pe tine, zicând: „Pentru păcatele mele mi s-a întâmplat 
mie această scârbă şi deci, mulţumesc Dumnezeului meu”. 

„Cel ce este mult cinstit şi slăvit de oameni în lumea aceasta, acela 
în lumea cea viitoare va fi lipsit de slavă şi de cinste. Pentru că cinstea 
şi slava sa şi-a luat-o de la oameni în lumea aceasta. Iar cel ce nu este 
slăvit, nici cinstit de oameni în lumea aceasta, acela va fi cinstit în 
lumea cea viitoare. 


(a) 1 Petru 5,5-6; Iac. 4, 6-8. (b) 1 Cor. 10,12 

De vei porunci ceva fratelui tău cu smerenie şi cu frica lui Dum¬ 
nezeu, ca să facă vreo treabă oarecare, el se va supune cuvântului tău, 
celui cu smerenie şi va face aceea ce îi vei zice lui. Iar de vei porunci 
lui cu stăpânire, ca şi cum l-ai stăpâni pe el, iar nu cu smerenie şi cu 
frica lui Dumnezeu, atunci Dumnezeu Care vede şi cunoaşte tainele 
inimilor, nu-i dă lui îndemnare întru inima lui ca să te asculte pe tine 
şi să facă cele ce îi porunceşti lui cu stăpânire. De vreme ce arătat este 
lucrul care se face pentru Dumnezeu, aşijderea şi lucrul care se face cu 
poruncă stăpânitoare. Că lucrul care este al lui Dumnezeu, este cu 
smerenie, cu rugăminte şi cu blândeţe. Iar poruncirea cu stăpânire, 
este plină de mânie, de mâhnire şi de tulburare, care lucru este de la 
vicleanul (a). 

Străinii deasupra localnicilor. Acum câţiva ani în urmă, 
unuia dintre călugării greci, după săvârşirea obişnuitei rugăciuni de 
seară, i s-a arătat în somn o descoperire de către Icoana cu trei mâini 
a Maicii Domnului din Sfântul Munte, foarte de mirare. Cum că în 
întinsa şi nepătrunsa de vedere înălţime a atmosferei sau a văzdu¬ 
hului, erau cete îngereşti, prin fumegarea norilor şi văzându-se ca şi 
cum ar fi fost toţi Sfinţii Atonului şi care se păreau că merg către 
fericita viaţă a Raiului. însă în însăşi coloanele cele înainte mergătoare 
şi chiar în fruntea tuturor, erau călugării ruşi, apoi bulgari, sârbi şi 
celelalte naţii slave; iar după dânşii, sau să zicem, mai jos decât toţi, 
erau grecii. Dar în însăşi fruntea acestor cete, mergea, întru neobiş¬ 
nuită strălucire a Dumnezeieştii Slave, Maica lui Dumnezeu, ţinând în 
mâini Sceptrul împărătesc şi având îmbrăcămintea mohorâtă. Pe 
când însă se uita asupra acestor cete de Sfinţi, iar mai cu deosebire 
asupra Cereştii împărătese, stareţul grec şi-a fost ieşit din fire de 
bucuria ce-1 cuprinsese, dar aruncându-şi băgarea de seamă la gloata 
Sfinţilor ruşi care era în fruntea tuturor şi văzând în treapta slavei de 
sub dânşii pe greci, a rămas uimit de mirare şi nu înţelegea pentru ce 
sunt astfel. 

Locul acesta al Sfântului Munte, gândea el în sine, este a noastră 
moştenire, iar aceştia veniţi sau venetici... Pe când gândea el acestea, 
deodată aude un glas: 

- Cu adevărat că acesta este locul vostru de moştenire însă numai 
şi numai pentru aceasta se pierde preţul nevoinţelor voastre, pentru 


(a) „Pateric"pg. 335 - 337 ; cap. X, l, 2,3, 7 , 9, 8,4 

că voi vă socotiţi ca ai casei şi sunteţi în paşnică odihnă; iar ruşii prin 
urmare, ca nişte veniţi, rabdă mult, poate toate relele şi nemulţumirile 
a feluri de chinuri, aici între voi şi pretutindeni, pentru care îi şi 
proslăveşte pe ei Dumnezeu, mai cu deosebire în ochii Cereştii Slave, 
iar pe voi, după cum ai văzut. 

Adevărul acestora îl mărturisesc încă şi prin aceasta, că acest 
călugăr, deşi nenumit, dar totuşi este între Sfinţii Atonului... (a). 

34. Am ascultat la ferestrele şi uşile altora? 

„Semn de om prost este a asculta la uşă; iar cel înţelept se va 
îngreuia de astfel de necinste” (b). Ascultătorul (la uşă, la ferestre), se 
canoniseşte un an şi 15 metanii pe zi (c). 

Antropofagul. Doi copii din oraş s-au pierdut într-o pădure 
groaznică şi au petrecut noaptea într-o crâşmă singuratică. Pe la 
miezul nopţii au auzit vorbe din camera învecinată. Amândoi s-au pus 
cu urechea la peretele de bârne şi au ascultat. Ei au înţeles clar, 
cuvintele acestea: 

- Nevastă, pune mâine de dimineaţă ceaunul în rânduială, vreau să 
jupoi pe flăcăiaşii cei doi de la oraş. 

O spaimă de moarte a cuprins pe bieţii copii. 

- Doamne, crâşmarul acesta este un antropofag (mâncător de 
oameni)! au zis ei încet şi au sărit afară pe o fereastră, pentru ca să 
scape. însă în urma săriturii s-au lovit la picioare, astfel, încât abia se 
mai puteau mişca din loc şi afară de asta mai era şi poarta încuiată. Ei 
sau vârât deci în cocina porcilor; şi au petrecut noaptea în cea mai 
mare groază. 

Dimineaţa venind crâşmarul, a deschis uşiţa de la cocină şi cu cu¬ 
ţitul în mână a zis: 

- V-a sosit ceasul din urmă flăcăiaşilor mei, ieşiţi! 

Copiii au început să ţipe şi să plângă, rugând pe crâşmar îngenu- 
chiaţi, ca să nu-i taie. Crâşmarul s-a minunat când i-a văzut în cocină 
şi i-a întrebat, că de ce se tem de el ca de unul care mănâncă oameni? 
Copiii au răspuns plângând: 

- D-ta ai zis astă noapte, că o să ne jupoi de dimineaţă pe amândoi. 

Iar crâşmarul a zis: 


(a) Vezi „Proschinitar”pg. 150. (b) Is. Sir. 21,26. (c) Prav. Bis. Govora gl. 88 

- Tândalelor! n-am vorbit despre voi. Eu am cumpărat doi purcei 
de la oraş şi i-am numit în glumă flăcăiaşii mei. Dar vedeţi, aşa o 
păţesc cei ce ascultă pe la pereţi. 

Nu fii curios şi pânditor, căci poţi s-o păţeşti de multe ori! (a) 

35. Am dat milostenie pentru a fi lăudat de oameni? 

„Luaţi aminte, milostenia voastră să nu o faceţi înaintea oa¬ 
menilor, spre a fi văzuţi de dânşii; iar de nu, plată nu veţi avea de la 
Tatăl vostru, Care este în ceruri. Deci, când faci milostenie, să nu 
trâmbiţezi înaintea ta, precum fac făţarnicii în adunări şi în uliţe, 
ca să se slăvească de oameni. Amin zic vouă, că îşi iau plata lor. Iar 
tu, făcând milostenie, să nu ştie stânga ta, ce face dreapta ta, ca să 
fie milostenia ta întru ascuns şi Tatăl tău, Cel ce vede întru ascuns, 
Acesta va răsplăti ţie întru arătare” (b). 

Acoperă-ţi faptele bune. Cel ce îşi descoperă şi îşi arată faptele 
sale cele bune pentru fericirea, lauda şi slava oamenilor, acela este 
asemenea cu omul care seamănă sămânţa sa pe deasupra pământului 
şi nu umblă cu grapa peste dânsa ca s-o acopere pe ea; şi venind 
păsările cerului, mănâncă toată sămânţa aceea şi rămâne în zadar 
toată asteneala lui. Iar cel ce îşi tăinuieşte şi îşi ascunde faptele sale ce¬ 
le bune, acela este asemenea omului care, semănându-şi sămânţa sa, 
îndată o acoperă cu ţărână şi aceea rămâne şi răsare şi creşte şi 
rodeşte. Plăcerea omenească (pentru dobândirea deşartei slave lu¬ 
meşti) toată măduva omului o pierde şi îl lasă pe el sec. Părinţii de la 
Schit aveau obiceiul, când se descoperea cuiva vreo faptă bună, pe 
care o avea el în taina sa, acela de aici înainte nu o mai socotea bună 
acea faptă, măcar de ar fi fost cât de folositoare, ci o socotea păcat şi 
lucru răsuflat şi urâciune lui Dumnezeu. Aşa îşi acopereau şi îşi 
ascundeau lucrurile lor cele bune, despre slava omenească. 

N-ai parte cu mine. Un chinoviarh avea mare slavă de la oameni 
şi era părinte peste două sute de Călugări. La chinovia acestuia a venit 
Hristos în chipul unui bătrân sărac, cunoscut lui mai înainte şi rugă 
pe portar să spună părintelui, că cutare frate este; iar portarul abia 
înduplecându-se, a intrat să-i vestească pentru el, dar a aflat pe 
părintele vorbind cu oarecare străini şi aşteptând puţin, i-a spus 
pentru acel bătrân sărac. Iar el i-a răspuns cu mânie, zicând: 


(a) I.M.C. ist. 90. (b)Mt. 6,1-4 

- Nu mă vezi că vorbesc cu oamenii? Lasă acum. Şi sfiindu-se 
portarul, s-a dat înlături şi întorcându-se, a spus celui ce se părea că 
este bătrân sărac, răspunsul proiestosului. Iar Domnul cel îndelung- 
răbdător a petrecut şezând la poartă. Şi pe la al cincilea ceas a venit la 
chinovie un bogat, pe care degrab ascultându-1 portarul, i-a deschis şi 
a vestit chinoviarhului pentru dânsul. Iar el ieşind, cu osârdie l-a 
întâmpinat la uşă. Şi văzându -1 pe el cel bogat întru milă, Dumnezeu, 
Care venise în chip de bătrân sărac, îl ruga zicând: 

- Vreau să vorbesc cu tine, părinte. Iar el nici de răspuns în- 
vrednicidu-L, a intrat împreună cu bogatul, sârguindu-se să-i gătească 
lui masă. Deci, după ce a prânzit bogatul, l-a petrecut pe el părintele 
până la uşă şi s-a întors înapoi, fiind robit de multele griji şi a uitat 
rugăciunea bătrânului sărac, Cel fără de răutate. Iar facându-se seară, 
după ce nimeni nu l-a chemat pe acel blagoslovit sărac, apropiindu-se 
iarăşi la portar i-a poruncit să spună acestea proiestosului: 

- De vreme ce vrei slava oamenilor, Eu, pentru osteneala ta cea de 
mai înainte şi multe nevoinţe ale tale, voi trimite să vină la tine din 
cele patru părţi ale lumii; iar din bunătăţile împărăţiei Mele nu vei 
gusta. Şi dintru aceste cuvinte S-a cunoscut săracul Cel Atotţiitor (a). 

36. M-am rugat cu glas înalt (când eram singur în casă) ca 
să mă audă oamenii, spre a fi lăudat şi slăvit de ei? 

„Când te rogi, nu fii ca făţarnicii, că iubesc în adunări şi în un¬ 
ghiurile uliţelor stând să se roage, ca să se arate oamenilor. Amin zic 
vouă, că îşi iau plata lor. Iar tu când te rogi, intră în cămara ta şi 
încuind uşa ta, roagă-te Tatălui tău Celui întru ascuns şi Tatăl tău 
cel ce vede întru ascuns, va răsplăti ţie la arătare” (b). 

Unele rugăciuni veselesc pe draci. Un bătrân duhovnicesc 
oarecare, ce era într-o Mănăstire, a văzut odată la fereastra chiliei unui 
frate doi draci, care stăteau şi ascultau la fereastra fratelui şi ascultând 
puţin, începeau a sălta (a juca); şi iar stând ascultau şi iar începeau a 
sălta şi aşa făceau câtva timp. Iar bătrânul văzând, s-a sculat de unde 
stătea şi privea acestea şi a mers la chilia acelui frate, ca să vadă care 
este pricina de atâta bucurie şi săltare a acelor spurcaţi diavoli. Şi 
apropiindu-se bătrânul acolo de chilia fratelui, iar dracii văzându-1 pe 
el venind asupra lor, ruşinându-se, s-au dat în lături ca nişte câini, 


(a) „Pateric”pg. 372,1, 8, 7 şi 11. (b) Mt. 6,5-6 

unul într-o parte, altul într-alta şi aşa depărtându-se au fugit. Iar 
bătrânul apropiindu-se de fereastra chiliei fratelui, unde stăteau 
săltând acei draci, a auzit pe acel frate în chilie citindu-şi pravila cu 
glas mare la fereastră. Şi îndată a priceput şi a cunoscut bătrânul, că 
aceea este pricina bucuriei şi săltării spurcaţilor draci, adică citirea 
fratelui cu glas mare şi intrând la dânsul în chilie, l-a găsit pe el stând 
la fereastră şi citind, iar fratele îndată lăsându-şi citirea, s-a închinat 
după obicei cu smerenie. Iar bătrânul a zis lui: 

- Fiule, mai de folos ţi-ar fi ţie de te-ai culca în chilia ta şi să dormi 
toată ziua, decât să citeşti aşa cu sunet de glas, precum citeşti, care 
citire nu-ţi este de nici un folos, ci este bucurie, veselie şi săltare 
dracilor, precum şi acum iată eu am gonit pe doi draci de la fereastra 
ta, care se bucurau şi săltau ascultând şi auzind glasul citirii tale şi pe 
care i-am văzut de la chilia mea ascultând şi săltând la fereastra ta. 
Pentru care pricină înadins am venit la tine, fiule, ca să-ţi spun acestea 
şi să te sfătuiesc părinteşte, ca să-ţi părăseşti acest sunet de glas în 
rugăciunea şi citirea ta şi să-ţi citeşti pravila şi rugăciunea ta 
călugăreşte, în taină, după cum ne-au poruncit nouă Domnul Hristos 
şi Sfinţii Părinţi, iar nu cu sunet de glas, spre auzirea oamenilor şi a 
dracilor. 

Zis-a fratele: 

- Dar ce voi să fac, Părinte, că eu aşa m-am obişnuit şi m-am 
deprins a citi şi într-alt chip nu pot să citesc? Că de voi citi în taină, îmi 
pare că nu înţeleg, nici ştiu ce citesc şi de citirea în taină eu nu mă 
îndulcesc, nici simt umilinţă, sau ceva folos în inima mea. 

Zis-a lui bătrânul: 

- Dacă nu simţi tu, fiule, umilinţă întru inima ta şi zici că nu te 
foloseşti de rugăciunea şi citirea ta când te rogi şi citeşti în taină, apoi 
cum te vei umili şi te vei folosi de rugăciunea şi citirea ta pe care o faci 
cu sunet şi cu glas întru auzirea oamenilor şi a dracilor, întru lauda, 
fericirea şi slăvirea oamenilor şi întru bucuria, mângâierea şi săltarea 
dracilor? Pe care citire Dumnezeu nu o iubeşte şi Sf. Părinţi nu o 
primesc, iar cum şi în ce chip trebuie să ne citim rugăciunea şi pravila 
noastră, însuşi Domnul Dumnezeu şi Mântuitorul nostru Iisus 
Hristos, ca Cel ce este pururea purtător de grijă pentru binele, folosul 
şi mântuirea noastră, cu însăşi gura Sa ne-a învăţat pe noi şi pururea 
ne învaţă la Sf. Sa Evanghelie, zicând: „Când vei vrea să te rogi şi să-ţi 
citeşti pravila, intră în cămara ta şi încuie uşa ta; şi aşa citeşte şi te 

roagă în Taină Părintelui tău. Şi Părintele tău care vede şi aude tainele 
acela, îţi va da ţie la arătare mila şi darurile Sale. Şi iarăşi mai jos zice: 
„Şi când vă rugaţi, nu grăiţi multe vorbe întru rugăciunea voastră”, ci 
întru scurtă vorbă şi adeseori să fie rugăciunea şi citirea voastră. Deci, 
din citirea şi rugăciunea săvârşită într-acest chip se naşte umilinţa şi 
folosul sufletului spre mântuire. într-acest chip toţi Sf. Părinţi îşi 
citeau pravila şi rugăciunea lor. Şi pentru aceasta toţi părinţii, fiecare 
când îşi făcea chilia sa, îşi făcea şi cămară deosebită, să fie lui pentru 
rugăciunea şi pravila sa. Deci şi tu, fiule, de vrei să te foloseşti şi să-ţi 
fm primită rugăciunea, citirea şi pravila ta, aşa urmează şi te vei 
mântui. Iar de nu vei vrea să urmezi şi să faci aşa, să ştii că în zadar 
îţi va fi toată zăbava citirii, a pravilei şi a rugăciunii tale (a). 

Cântăreţul Bisericii este dator a cânta cu adâncă evlavie în Sf. 
Biserică; iar nu a zbiera şi a cânta lumeşte. 

CÂNTĂREŢUL ŞI BABA 


Oarecând un cântăreţ 
Atât era de măreţ, 

Cât gândea în sine el 
Că întrece pe Cucuzel. 
în Biserici când cânta, 

La toţi pe rând se uita, 

Să vadă care obraz 
Mai mult îi va face haz. 
Astfel cum şi el cântând 
Şi gura la toţi căscând, 
Zări pe-o babă plângând 
Şi-adesea ochii ştergând. 
Şi fiind capricios, 

Gândi, căci cântă frumos; 
Inima babii rănea 
Şi spre jale o pornea. 
De-acest gând se-nfumura 


Şi încă mai tare zbiera, 

Cât celor ce -1 auzeau, 
Urechile le-asurzeau. 

Şi vrând a-şi încredinţa, 
Părerea ce -1 înălţa 

„Mamă te jur pe Cel Sfânt 
Să-mi spui, de ce eu când cânt 
Tu începi să lăcrimezi 
Şi de plâns nu încetezi?” 
înadins el într-o zi 
Mătuşii vremea păzi, 

La un loc mai singurel 
Şi-o-ntrebă în acest fel. 

Baba nimic n-a ascuns; 

Ci oftând i-a dat răspuns: 

„Of! Of! dragul maicii pui 
Fiindcă mă-ntrebi o să-ţi spui: 


(a) „Pateric”pg. 374-376 

,Am avut un măgărel 
De mă hrăneam biet cu el; 
Şi de când s-a întâmplat 
De lupii mi l-au mâncat, 


Oricând te aud cântând 
Plâng cu jale ascultând 
Căci parcă -1 aud pe el 
Cu glasul cel frumuşel.” (a) 


37. Am intrat ca mirean în Dumnezeiescul Altar? 

Dumnezeiescul Altar este „Sfânta Sfintelor” partea cea mai aleasă 
a Bisericii. în centrul lui se află Dumnezeiescul Jertfelnic sau Sfânta 
Masă, care închipuie: 

1) Dumnezeieştile Jertfelnice ale Vechiului Testament. 

2) Masa din foişorul Ierusalimului, pe care Domnul nostru Iisus 
Hristos a făcut Cina de Taină cu ucenicii Săi. 

3) Dumnezeiescul Jertfelnic al Sf. Cruci, pe care S-a crucificat şi 
Jertfit Mântuitorul pentru mântuirea noastră. 

4) Sfântul Mormânt în care a fost pus Trupul Mântuitorului. în 
acelaşi timp când Trupul Său era închis şi sigilat acolo, El era în iad cu 
sufletul ca un Dumnezeu, în Rai cu tâlharul şi pe Scaunul Dumnezeirii 
a fost cu Tatăl şi cu Duhul, toate umplându-le, Cel ce este necuprins. 

5) Tronul Dumnezeirii sau Prestolul Celui Preaînalt, de pe care 
Arhipăstorul Universal şi etern, Hristos Dumnezeu, hrăneşte adu¬ 
narea tuturor binecredincioşilor Creştini din cele patru laturi ale 
pământului. 

6) înaltul Tron, deasupra căruia Se odihneşte Atotputernicul 
Dumnezeu Cel nemărginit, unde stă Mântuitorul cu Trupul Său cu 
care S-a înălţat la ceruri şi stă de-a dreapta Tatălui. 

7) Scaunul Dumnezeirii cel mai presus de ceruri, de unde Atotpu¬ 
ternicul Dumnezeu ocârmuieşte lumea. 

8) Piatra cea din capul unghiului, Iisus Hristos Dumnezeu (b) 
ş.a.m.d. Pe Sf. Masă stă însuşi Mântuitorul nostru Iisus Hristos 
Dumnezeu, în Dumnezeiasca Euharistie (c). 

în Dumnezeiescul Altar nu este iertat laicilor a intra şi cu atât mai 
mult femeilor (d). 

Călugărul, călugăriţa (eclesiarhii) şi paraclisierul, rânduiţi spre 
slujbă în Altar, fiind curaţi, intră în Sf. Altar, fac trei metanii spre 


(a) Rev. D-ca Ort. a X. Nr. 25-26. (b) Vezi pe larg în „Poarta Raiului” pg. 326-329 de autor. 
(c) Sf. împărtăşanie, (d) Can. 69 Sin. 6 ec. Şi 44 Laodiceea 

Sfânta Masă, fără a săruta şi apoi slujesc acolo pe Sfinţiţii Liturghisi- 
tori, bucurându-se cu cutremur (a). 

Intrarea mirenilor în Sf. Altar, e oprită după hotărârea Sfântului 
Sinod ecum. (b). Nu este îngăduit nici unuia din laici să intre în Sf. 
Altar, afară de împăratul când aduce daruri Creatorului, după o 
tradiţie foarte veche... 

Din canonul acesta 69 al Sinodului VI ecumenic, Trulan, se vede 
clar că este oprită intrarea mirenilor în Altar. 

într-adevăr, din motivul înalt că, în Sfântul Altar se săvârşeşte 
jertfa cea fără de sânge, pe Sf. Masă, la fiecare Sf. Liturghie, era şi 
neapărată nevoie ca, Sfinţii Părinţi care au alcătuit canoanele bise¬ 
riceşti, să oprească intrarea mirenilor, adică a persoanelor nesfinţite 
în Sf. Altar. 

Dar, după o tradiţie foarte veche, se îngăduie intrarea în Altar, 
împăraţilor ortodocşi. Aceasta, însă li se îngăduie, nu ca unor laici, 
mireni, ci ca fiind unşi ai lui Dumnezeu, prin ungerea împărătească. 
Şi nu numai atât, dar, după unii comentatori ai canonului, aveau voie 
numai când aduceau daruri la Altar şi când se împărtăşeau şi după 
aceea se retrăgeau. 

Iată, de pildă, ce spune în această privinţă, împăratul bizantin 
Teodosie cel Tânăr, cuvinte pe care le găsim în actele Sinodului al 
IV-lea ecumenic: „Noi, care totdeauna suntem înconjuraţi de armele 
legale ale Statului şi cărora nu ni se cuvine să fim fără arme, atunci 
când avem să intrăm în Biserica lui Dumnezeu, lăsăm armele afară 
din Biserică şi depunem chiar şi diadema maiestăţii imperiale şi, când 
vrem să aducem daruri, intrăm în Sf. Altar şi după aducere ieşim ca să 
ocupăm iarăşi ceea ce ni ne cuvine nouă” (c). 

Tot în legătură cu chestiunea aceasta, Episcopul Teodorit al Cirului 
vorbeşte, în Istoria Bisericească a lui, despre intrarea în Altar a 
împăratului Teodosie cel Mare. Acest împărat, după ce săvârşise 
vărsare de sânge, a fost dezlegat de acest păcat de către Sf. Ambrozie 
Episcopul şi a trebuit să îndeplinească, în public, penitenţa dată de 
Sf. Episcop. 

Cu toate acestea, când a adus daruri lui Dumnezeu, la Sf. Altar şi 
acolo aştepta să se împărtăşească, n-a fost lăsat de Sf. Ambrozie, care 
i-a zis: 


(a)Sf. Nicolae 1; S. Nichifor 15; Ps. 2,11; Comp. Evr. 12,28; Filip. 2,12. (b) Trulan 
692. (c) Van Espen. Comment, în canones, pag. 425 


691- 

- Cele dinăuntru, o, împărate, sunt umblate numai de Preoţi. Şi i 
s-a poruncit să stea afară de Altar. 

Şi de atunci, împăratul chiar în Constantinopol venind, îşi aducea 
darurile lui Dumnezeu înăuntru, în Altar şi ieşea îndată, fără să se 
împărtăşească în Altar, cum era obiceiul. Prin aceasta prea credin¬ 
ciosul împărat arăta, cu pilda sa, că nu se cuvine să se împărtăşească 
în Altar, împăraţii care au făcut vărsare de sânge (a). 

Cu privire la acest canon citim şi în Pidalion următoarele: „De aici 
îndemne-se Preoţii şi Duhovnicii să taie obiceiul cel nelegiuit, care 
prin multe locuri urmează, de a intra lumenii în Sfântul Altar şi-i face 
să cadă sub pedeapsa împăratului Ahaz, care fiind lumean, s-a apucat 
să lucreze cele ale Preoţilor; căci, într-un oarecare chip şi aceştia îşi 
însuşesc cele ale Preoţilor, intrând în locul cel orânduit pentru Preoţi. 

Şi dacă este lucru nelegiuit numai a intra mirenii în Altar, oare cu 
cât mai nelegiuit este ceea ce fac unii Preoţi neştiutori, de pun mireni 
sau citeţi, în joia cea Mare, să potrivească Sfintele, la Sf. Proscomidie, 
în Altar” (b). Sf. Simeon al Tesalonicului spune că, împăratul se 
împărtăşeşte în altar numai în vremea când este uns împărat şi după 
Diaconi şi nu la Sf. Masă, ci alături, pe o măsuţă pe care se aşează 
Antimisul (c). 

în veacul al XlI-lea s-a pus întrebarea, dacă le este îngăduit 
monahilor, care nu sunt încă în nici o treaptă preoţească, adică celor 
ce sunt numai monahi, să intre în Altar. La această întrebare, Patriar¬ 
hul Constantinopolului, Nicolae, în primul său răspuns canonic, îşi 
dă părerea ca, să nu se oprească intrarea monahilor în Altar, pentru 
cinstea ce se cuvine cinului călugăresc (dia tin tou monahicoii 
shimatos semnotita). Dar, aceasta să li se îngăduie numai atunci, când 
trebuie să aprindă lumânări sau candele (d). 

* * * 

Chestiunea pusă de acest canon bisericesc este de foarte mare 
actualitate şi astăzi, când aproape în oricare Biserică sunt lăsaţi să 
intre în Sf. Altar mirenii care vor, fie că au să vorbească ceva cu 
Preotul, fie că vor să stea aici, din cauza aglomeraţiei, mai ales la 
sărbători mari. O singură dată, pe când eram în seminar, am fost oprit 
să intru în Sf. Altar, la Sf. Mănăstire Secu, din jud. Neamţ şi de atunci 

(a) Vezi: Teodorit, Hist, eccl. cartea V, cap. 17 şi Sozomen, Hist. eccl. cartea VII, cap. 25. 
(b) Vezi: Pidalionul, fila 190; Nota 1. (c) Cap. 143. (d) vezi „Sintagma Dumnezeieştilor 
Canoane” voi. IVpag. 417 



OGLINDA DUHOVNICEASCĂ - Voi. 5 


133 


am simţit puterea binefăcătoare pe care o poate avea această oprelişte 
canonică, care până atunci n-o întâmpinasem. 

Două gânduri îmi vin cu privire la aplicarea acestui canon, pe 
care -1 cred foarte însemnat. Şi aceste două gânduri se îndreaptă mai 
ales, către autoritatea bisericească: 

1. în legătură cu acest canon, cred că este şi chestiunea cântăreţilor 
şi a paraclisierilor care sunt socotiţi între clerici, formând aşa zisul 
cler inferior. Aceste persoane şi mai ales paraclisierii, trebuie neapărat 
să intre în Sf. Altar, pentru aprinderea lumânărilor, candelelor sau 
pentru alte lucrări absolut trebuitoare. 

în vechime, aceste persoane erau hirotesite; hirotesia se face prin 
citirea unei rugăciuni, de către Arhiereu. 

Pentru sfinţenia Dumnzeiescului Altar şi pentru demnitatea în care 
se găseşte persoana care intră în Altar, cred că n-ar fi rău, dacă s-ar lua 
în discuţie, de organele în drept, hirotesia cântăreţilor şi paracli¬ 
sierilor şi, în legătură cu aceasta, desigur, să se facă o alegere, plină de 
toată greutatea, serioasă, ca să ştie cine intră în acest cler inferior, că 
este deosebit măcar cu ceva, decât ceilalţi mireni. 

Anul trecut, în Arhiepiscopia Bucureştilor, s-a dat un ordin, prin 
care se cere acestor persoane din clerul inferior să depună un legă¬ 
mânt. Poate că este un început de revenire la organizarea Bisericii 
Ortodoxe, din starea ei de mai înainte. 

2. Cred că mult bine s-ar aduce în Biserica Ortodoxă, dacă, pe lângă 
atâtea şi atâtea ordine, mai mult materiale, adică mai mult de 
administraţie pamanteasca, ni s-ar trimite şi ordine care să fie extrase 
din Sfintele Canoane, ordine care să ne arate că se mai răscolesc aceste 
canoane, care au înălţat Biserica la înflorirea Ei şi care ar înălţa-o şi 
azi, din atmosfera pământească, în care parcă ne coborâm din zi în zi! 

Prin aceasta s-ar şti că „Preotul” nu este un „simplu om”, pe care -1 
poate batjocori cum vrea orişicine, fie el şi un ministru, ci Preotul este 
cu puteri spirituale mai mari decât împăratul, cum au spus Sf. Părinţi. 
Aţi văzut răspunsul Sf. Episcop Ambrozie, către împăratul Teodosie 
cel Mare: „Cele dinăuntru, o, împărate, sunt umblate numai de 
Preoţi!”. Aşadar, iată: demnitatea Preoţiei, a slujirii lui 
Dumnezeu şi a Sfântului Altar! 


* * * 

Către iubiţii cititori Preoţi, se îndeaptă îndemnul de a lumina pe 
popor, ca să se aplice acest canon, care le va fi numai spre binele lor. 

Iar către iubiţii cititori mireni, îndrept îndemnul de a păzi acest 
canon, pentru sfinţenia Altarului şi pentru folosul lor sufletesc şi 
trupesc. 

Prin respectarea acestui canon, ascultăm pe Sfinţii Părinţi, care au 
ştiut ce-au hotărât, sfinţim Altarul pe care se jertfeşte Mântuitorul 
nostru Iisus Hristos, facem ceva bineplăcut lui Dumnezeu şi ne 
respectăm pe noi înşine. 

Prin aceasta nu ne micşorăm, ci, ne înălţăm...! (a). 

La Slujbă fiecare Sfinţit Liturghisitor, trebuie să stea în locul său, 
cuvenit, cu tăcere şi bună cuviinţă Sfântă (b). 

La Altar nu se primesc decât: veşmintele şi vasele de slujbă, tămâie, 
lumânări, prescuri, vin şi apă pentru Sf. Proscomidie şi untdelemn 
pentru candele (c). 

Fiecare cleric şi femei, să stea la locul lor şi să nu cuteze a păşi mai 
sus de locul său, hotărât de rânduiala Sf. Biserici, pentru a nu li se 
întoarce rugăciunea în păcat. 

Te îndeşi înainte? într-un sat din Moldova, nişte gropari să- 
paseră groapa mortului Costin Ştefănache tocmai lângă peretele Bi¬ 
sericii. Răposatul fusese un rău creştin, din care pricină mai mulţi 
săteni mustrară pe gropaşi, că sapă groapa lui la loc de cinste. Preotul 
satului auzind şi văzând pe sătenii nemulţumiţi, îi lămuri că numai 
oamenii lipsiţi de fapte creştineşti se îndeasă până şi după moarte să 
fie înaintea altora. Numai acele rude cer ca răposatul să fie plimbat pe 
străzile principale şi caută loc de frunte în cimitir, care uită că numai 
faptele ne apropie de Dumnezeu. Deci să nu fim nemulţumiţi că 
cineva este îngropat cu pompă şi la loc de frunte, înaintea altor 
oameni, căci în faţa lui Dumnezeu, poate este mai în urmă (d). 


(a) Diac. Gh. Soare, D-ca Ort. (b) Can. 18 Sin. l ec.; 7 Sin. 6 ec. 20 Laodiceea. (c) Can. 3, 
4 Apost; 28,32,27, 94; Tipicul Mare pg. 577. (d) Pr. Gh. Şuşnea 

IAR MÂNDRIA SMEREŞTE 

38. Am căutat să fiu după moda lumii? 

„De unde sunt războaie şi sfezi între voi? Au nu de aici, din dez¬ 
mierdările voastre care se oştesc întru mădularele voastre? Poftiţi şi 
nu aveţi; ucideţi şi pizmuiţi şi nu puteţi dobândi. Vă sfădiţi şi faceţi 
războaie şi nu aveţi, pentru că nu cereţi. Cereţi şi nu luaţi, pentru că 
rău cereţi, ca întru dezmierdările voastre să cheltuiţi. Preacurvarilor 
şi preacurvelor, au nu ştiţi că dragostea lumii acesteia vrajbă este 
către Dumnezeu? Deci, oricare va vrea să fie prieten lumii, vrăjmaş 
lui Dumnezeu se face. Au vi se pare că în deşert Sf. Scriptura 
grăieşte; spre zavistie pofteşte Duhul care locuieşte întru noi? Ci mai 
mare Dar dă. Pentru aceea zice: Domnul celor mândri le stă 
împotrivă, iar celor smeriţi le dă Har. 

Supuneţi-vă, drept aceea, lui Dumnezeu. Staţi împotriva diavo¬ 
lului şi va fugi de voi. Apropiaţi-vă de Dumnezeu şi Se va apropia de 
voi. Curăţiţi-vă mâinile, păcătoşilor şi vă curăţiţi inimile voastre, cei 
îndoiţi la suflet. Pătimiţi şi lăcrimaţi şi plângeţi, râsul vostru spre 
plâns să se întoarcă şi bucuria întru tânguire. Smeriţi-vă înaintea 
lui Dumnezeu şi vă va înălţa pe voi...” (a). 

„Fiilor! Nu iubiţi lumea, nici cele din lume. De iubeşte cineva 
lumea, nu este dragostea Tatălui întru dânsul. Pentru că tot ce este 
în lume, adică: pofta trupului, pofta ochilor şi trufia vieţii, nu e de la 
Tatăl; ci din lume este. Şi lumea trece cu poftele ei; iar cel ce face 
voia lui Dumnezeu, petrece în veac” (b). 


(a) Iac. 4,1-10. (b) 1 Ioart 2,15-17 

Moda ruşinează. Vorbind adesea de civilizaţie şi progres, ne 
lăudăm cu superioritatea culturii noastre. Şi cât de înapoiaţi suntem 
în privinţa bunelor moravuri! Nici nu ne putem da seama câtă de¬ 
şertăciune, câtă înjosire, cât ridicol ne impune câteodată moda, acest 
tiran al lumii civilizate. Să auzim părerea unui înţelept din zilele 
noastre: Un cunoscut misionar englez, întors în patrie după mulţi ani 
de creştinească muncă printre cele mai depărtate triburi de negri 
africani, fu primit cu multă dragoste de către prieteni şi admiratori. O 
distinsă doamnă din înalta societate, dădu o serbare în cinstea 
venerabilului oaspete, rugându-1 cu această ocazie, să ţină şi o 
conferinţă despre popoarele sălbatice, printre care trăise, pro¬ 
povăduind Sfânta Evanghelie. Seara, o aleasă adunare aştepta pe 
misionar în frumoasele saloane ale doamnei. Şi, o, vanitate femeiască! 
Doamnele, care mai de care, în toalete ca de bal. Gazda întâmpinând 
pe venerabilul bătrân se simţi oarecum încurcată de înfăţişarea ce 
avea îmbrăcămintea doamnelor şi cerându-şi scuză faţă de misionar, 
zise: 

- Vei scuza, Părinte, toaleta decoltată a doamnelor, dar aşa este 
acum moda în Europa. 

Acesta răspunse cu un zâmbet plin de indulgenţă: 

- Nu face nimic, sunt deprins cu portul acesta, vin doară de printre 
negrii sălbatici, care, ca şi doamnele lumii civilizate, umblă aproape 
goi! (a). 

Plăcerea modelor lumii i-a prăbuşit în ispită. Sunt trei ani 
de atunci, Preotul satului Sfătoşeni din Transilvania, trăia în linişte şi 
mulţumire cu soţia lui. Avea în jurul casei parohiale, vreo 14-16 
hectare de pământ roditor, curtea lui era plină de păsări, porcul gras 
nu lipsea la Crăciun şi o trăsurică uşoară, cu un cal bun, îi ducea, de 
câte ori era nevoie şi la oraşul care nu era departe. Preoteasa se 
îndeletnicea cu ţesutul de pânzeturi, pentru casă, pentru masa Sfân¬ 
tului Altar şi învăţa femeile cum să se poarte curate şi cum să-şi 
îngrijească gospodăria. Preotul la rândul lui se ocupa de soarta 
credincioşilor şi se silea pe la autorităţi, ca poporul român din satul lui 
să fie aşezat în toate drepturile, care până aici erau în mâinile saşilor, 
într-o seară se furişează satana în casa lor şi, la sfatul satanei, se 
hotărăsc să plece la oraş, unde se găseau acum slujbe bune. Unde mai 


(a) Discipola D-ca Ort. a. VII. Nr. 7-8 

pui asfaltul, lumina electrică, teatrul şi alte distracţii, care în Sfatoşeni 
lipseau cu desăvârşire. Mai lipsea protecţia vreunui om de influenţă şi 
postul de administrator era câştigat. Zis şi făcut. Prefăcu în bani: 
trăsura, calul, vaca, porcii, găinile, bucatele şi alte mărunţişuri şi plecă 
la slujba cea nouă. 

La început, Preotul mai dădea şi pe la Biserica oraşului, mai făcea 
şi câte o slujbă, dar încetul cu încetul a început a-i puţi fumul de 
tămâie. Preoteasa s-a ţinut de teatre, de mode, de manichiură pentru 
unghii, de coafură pentru pieptănatul părului, ca să arate, să placă la 
lume, că aşa fac şi altele, îşi mai roşesc şi buzele şi de ce să nu facă şi 
ea, că-i dă mâna acum. Salariul e bun, casă, lumină, lemne, 
întreţinerea este pe degeaba şi apoi la administraţie banii se cam 
învârt. Aşa azi, aşa mâine, aşa poimâine. Preotul, la rândul lui, începe 
şi el, seara, a mai ieşi la câte un chef, la un pahar două de vin. 
Muzicanţii sporesc dispoziţia cu cântece vesele. Când se închid hote¬ 
lurile în oraş, pleacă cu trăsura în satul vecin. Acolo se poate chefui 
până către ziuă. Trăsura, un bagatel de 200-300 lei, n-are a face. 

într-o bună dimineaţă, preoteasă plecă în compania unui băie- 
ţandru fără căpătâi! Aşa e la oraş. Ce să stea pe loc, când lumea se 
mişcă şi înaintează. Cel puţin e un drăculeţ tânăr şi-i sorbi vorba de pe 
buze. Preotul se vede deodată singur pustiu. Cheltuiala de drum a 
fostei soţii, n-are a face, nu poate fi omul mojic mai ales la despărţire. 
Şi după aceea îşi caută alinare şi mângâiere în altă parte. Şi cum să 
nu afle? Vorbă să fie. Mai ales dacă sunt parale pentru daruri, care ţin 
prieteniile şi le încheagă. Pe povârniş, piatra rostogolită merge repede. 
Omul cu scăderi nu mai poate rămânea în slujbă. E înlocuit şi pace. 
Când la predare, se descoperă lipsa de parale. O nimica toată de 
100.000 lei. Judecătorii nu prea glumesc. în anumite cazuri, sunt 
foarte severi şi serioşi, mai ales când e vorba de bani publici. 

în ziua de ajunul Bobotezei, când altădată umbla vesel cu Crucea 
şi când înconjurat de dragostea unui popor întreg mergea din casă în 
casă, petrecut cu lumânări aprinse de bătrâni şi copii, pe bietul preot 
din Sfatoşeni, îl petrec spre uşa temniţelor doi poliţişti, punându -1 la 
răcoare. Şi acum, când se uită în jurul lui, vede ziduri umede şi 
întunecate şi se loveşte cu mâna peste frunte, strigând ca un nebun: 

- Constantine, cap de câine. 

Dar este prea târziu. Va mai reveni omul la minte, după ce şi-a 
pierdut slujba şi cinstea? Cine l-a pus să plece din curăţenia satelor în 

mocirla oraşelor, nepregătit de a birui ispitele? Trist, dar adevărat. 
Aviz, celor ce se frământă cu gândul de a părăsi Altarele (a). 

Mierea din Heraclea. în ţinutul Heraclea, din Grecia, este o 
miere specială, cunoscută sub numele de mierea din Heraclea. Mierea 
aceasta, la gustare este cu mult mai dulce decât mierea de la noi, dar 
în schimb, după gustare ea produce mai întâi un fel de ameţeală, apoi 
tulbură vederea şi pe urmă lasă în gură o mare amărăciune. Oare nu 
este tocmai aşa şi mierea plăcerilor şi poftelor lumeşti? Ea ameţeşte 
mai întâi simţurile omului, apoi îi întunecă mintea şi judecata şi pe 
urmă lasă o scârbă şi mare amărăciune în fiinţa lui (b). 

39. Am lăudat păcatele altora? 

Cei ce laudă păcatele altora cad în pedeapsa lui Dumnezeu ca şi 
aceia ce au păcătuit. , Aceştia dreptatea lui Dumnezeu ştiind cum că 
cei ce fac unele ca acestea, vrednici de moarte sunt, nu numai fac 
acestea, ci încă şi binevoiesc cu cei ce le fac” (c). 

Exemple: Ham a lăudat pe fiul său Hanaan pentru că a râs de slă¬ 
biciunea moşului său Noe, agonisindu-şi amândoi blestemul (d). 
Ahitofel a învăţat şi lăudat pe Avesalom ca să se răzvrătească asupra 
tatălui său David şi să-i necinstească ţiitoarele lui, pentru care păcat 
au fost amândoi pedepsiţi de Dumnezeu, murind spânzuraţi (e). 

40. Am judecat pe aproapele meu? 

„Nu judecaţi ca să nu fiţi judecaţi. Cu ce judecată veţi judeca, veţi 
fi judecaţi şi cu ce măsură veţi măsura, se va măsura vouă. Şi ce vezi 
aşchia ce este în ochiul fratelui tău, iar bârna care este în ochiul tău 
nu o simţi? Sau, cum zici fratelui tău: lasă să scot aşchia din ochiul 
tău şi iată, bârna este în ochiul tău. Făţarnice, scoate întâi bârna din 
ochiul tău şi atunci vei vedea să scoţi aşchia din ochiul fratelui 
tău” (f). 

41. Am fost nerecunoscător faţă de binefăcătorii mei? 

Nerecunoştinţa faţă de binefacerile primite, e un păcat greu şi foar¬ 
te urâcios înaintea lui Dumnezeu şi a oamenilor. Nerecunoştinţa 
o aseamănă Dumnezeiasca Scriptură cu o vie lucrată care nu dă 


(a) D-ca Ort. a. VII, Nr. 41-42. (b) Pr. I. Trifa. (c) Rom. 1, 29-32. (d) Fac. 9 , 21-25; vezi şi 
„Izvorul răutăţilor” de autor, (e) 2 împ. 16-18. (f) Mt. 7,1-5; Lc. 6,37-45; Rom. 2; 1 Cor. 4 ,5 

roade (a), cu o femeie destrăbălată (b), cu un pământ neroditor ce se 
sorteşte arderii cu foc (c). 

„Vai, cum a ajuns ca o desfrânată cetatea cea credincioasă şi plină 
de dreptate? Dreptatea locuia într-însa, iar acum este plină de ucigaşi. 
Argintul tău s-a prefăcut în zgură şi vinul tău este amestecat cu apă; 
mai-marii tăi sunt călcători de lege şi concetăţenii hoţi, toţi iubesc 
darurile şi umblă după răsplată. Ei nu judecă orfanul, iar pricina 
văduvei nu ajunge până la dânşii. Pentru aceasta zice Domnul 
Dumnezeu Savaot, Puternicul lui Israel: „Răzbuna-Mă-voi împotriva 
asupritorilor Mei şi Mă voi întărâta cu răzbunare asupra 
vrăjmaşilor Mei! Voi întoarce mâna Mea asupra ta şi voi da la o 
parte tot plumbul tău...” ( d). 

Exemple scripturistice de nerecunoştinţă: îngerii cei răi (e); Adam 
şi Eva (f); israelitenii (g) Saul (h); lehu (i); David a); Iezechia (k); 
Nabuhodonosor (1); cei nouă leproşi (m); Poporul evreiesc faţă de 
Mântuitorul şi trimişii Săi... (n). 

Nerecunoscătorul e ca şarpele încălzit în sân. Un filozof 
păgân din vechime spunea că cea dintâi treaptă a nerecunoştinţei este 
de a nu răsplăti fapta bună, a doua de a o uita, iar a treia de a răsplăti 
binele cu rău. Cunoaştem fabula despre omul care a încălzit la sânul 
său un şarpe amorţit, dar acesta drept recunoştinţă l-a omorât cu 
muşcătura-i veninoasă. Istoria aceasta a şarpelui se repetă mereu în 
lume şi se potriveşte, mai ales atunci, când oamenii nerecunoscători 
abuzează de Darul lui Dumnezeu şi jignesc pe Cel mai Mare 
binefăcător, pe Dumnezeu. 

Lovit cu rău pentru bine. Un copac dintr-o pădure, tăiat şi 
trântit la pământ, plângea cu amar. Un tăietor de lemne trecu pe acolo 
şi-l întrebă de ce plânge? Arborele răspunse: 

- Nimic nu mă doare ca nerecunoştinţa. Acum câteva zile a venit 
un om la mine, rugându-mă să-i dau o creangă ca să-şi facă o coadă 
la topor. Eu i-am dăruit-o, dar ce să vezi, abia a potrivit coada la topor 
şi m-a şi doborât la pământ cu câteva lovituri (o). 

(a) Is. 5,1-7. 9 . (b) lez. 16,1-20. (c) Evr. 6,1-8. (d) Is. 1,21-25. ( e ) Is.14,11-20. (f) Fac. 2- 
3 - (g)Num. 14; 16; 2 Lege 32, 6-18; Jud. 8,34; Neem. 9 , 20-26. (h)lîmp. 15,17-19. (i)3Împ 
16,2. 0 ) 2 Imp. 12, 7-9. (k) 2 Parai 32, 25. (I) Dan. 5,18-21. (m) Lc. 17,15-18. (n) Mt. 21 ri- 
46; 22-28; ş.a. F. Ap. 4... (o) O.M.P. ist. 643, 642 

Rotschild şi medicul. Despre marele miliardar Rotschild, am 
citit un lucru interesant. Medicul lui de casă îl cerceta în fiecare zi. Iar 
Rotschild i-a făcut un fel de plată interesantă. în fiecare zi medicul îşi 
afla plata de zi pe masa lui Rotschild. Dar aceasta numai până când 
Rotschild era sănătos şi n-avea lipsă de el. îndată însă ce Rotschild, se 
îmbolnăvea, medicul nu mai primea nici un fel de plată până nu se 
făcea iar sănătos. Adică, Rotschild îşi plătea medicul pentru sănătate 
şi nu pentru boală. 

Noi însă facem, cu doctorul nostru Cel sufletesc tocmai contra. îl 
„plătim” cu rugăciuni şi îndreptarea purtărilor numai pe vreme de 
boală şi necaz, dar câtă vreme ne simţim bine, habar n-avem „să-i 
plătim” pentru Darurile de care ne învredniceşte. „Plătim” boala, dar 
nu „plătim” sănătatea. Şi nu e bine aşa! 

Mama tâmpitului. Am cunoscut o mamă ce avea un copil tâm¬ 
pit. Ajunsese copilul la 40 de ani şi nu cunoştea pe mamă-sa. Sărma¬ 
na mamă îl grijea aşa cum îşi grijeşte o mamă odorul ei. într-o zi am 
aflat-o plângând cu amar. „Părinte dragă - îmi zise femeia - mi se 
rupe inima de durere, când mă gândesc că 40 de ani am îngrijit cu 
dragoste pruncul acesta şi el nici măcar odată nu mi-a zis „mamă”. 

Aşa sunt şi cei păcătoşi faţă de dragostea Tatălui Ceresc. Tatăl 
Ceresc îi îngrijeşte cu dragostea şi iubirea unui Părinte, dar păcătoşii 
- tâmpiţi fiind de patimi şi păcate - nu cunosc iubirea Lui. 0 viaţă 
întreagă sunt împresuraţi de dragostea Lui şi ei nu strigă niciodată 
„Awa Părinte” (a). 

Educaţia morală. într-o poiană largă cât o grădină, trăia singu¬ 
ratic un stejar bătrân. Jur-împrejur, se pierdea până departe în zări 
pădurea întunecoasă. Stejarul purta povara multor veacuri în coroa¬ 
na sa puternică, rotundă şi vastă. Trunchiul său uriaş era îmbrăcat în 
coaja aspră, crăpată, ţesută de pârâiaşe adânci, încurcate. Rădăcinile 
sale cuprinseseră, în cursul vremurilor, în raza lor, întreaga poiană. 
De unele, lemnoase şi sure, ieşite la suprafaţa pământului pe alocurea, 
te împiedicai plimbându-te prin iarba aspră a poienii, prin florile 
sălbatice şi buruienile cu corolă mică dar cu miros tare de loc sălbatic; 
însă cele mai multe dintre rădăcini se coboară adânc în pământ, 
împletindu-se în reţele şi noduri de humă neagră. Dacă vreo vijelie ar 
fi reuşit să smulgă pe secularul copac, el ar fi dus cu sine în zbor tot 


(a) Pr. 1 Trifa ist. 349 şi 3 

pământul poienii, până la mari adâncimi, atât de straşnic i se întâm¬ 
plaseră şi se ţesuseră rădăcinile în pământ. Dar stejarul rămase vea¬ 
curi întregi neclintit din locul lui, deşi furtuni cumplite s-au năpustit 
adeseori asupra lui, să-l smulgă. Ghinda, sămânţa din care a răsărit, 
a fost plină de sevă, de putere şi de sănătate. Popoare întregi de păsări 
s-au odihnit pe crengile lui şi multe cuiburi a purtat pe ramurile sale. 

Adăpostul ce l-a dat cu atata dărnicie popoarelor pe păsări, i-a adus 
însă şi sămânţa pierzării. Pe multe ramuri, dintre cele mai înalte, 
dintre cele ce se scaldau mai mult m lumina soarelui, se încuibaseră 
tufele vâscului parazit. Multă vreme stejarul nu lua în seamă pe 
oaspetele nepoftit, care trăia din seva sa, se scălda în lumină şi 
căldură, poleindu-şi cu atâta semeţie frunzele pieloase, de un verde 
închis, ca solzii de reptilă. Vascul răsări din sămânţa ce-o lepădau 
păsările adăpostite în copac, crescut tot mai mare, tot mai viguros şi 
ici şi colo, m tufe rotunde ca nişte buchete. Din seva stejarului sugeau 
tot mai multă hrană, astfel că unele ramuri începură să se usuce. 
Unele tufe de vâsc se uscară odată ca ramul din care trăiau, dar altele 
noi se năşteau într-un chip tot atat de nelegiuit ca şi cele uscate. 
Călătorii care treceau prin pădure, se abăteau şi prin poiană să vadă 
stejarul secular. îl admirau şi mulţi i se închinau, căci pe vremea aceea 
erau oameni care se închinau şi la arbori. Erau părinţii care se 
închinau şi îşi aduceau şi ei copiii, să le arate copacul şi din pilda lui 
să-i înveţe cum poate cineva trăi mult şi că viaţa noastră nu trebuie s- 
o preţuim prea fără margini, căci iată şi un copac trăieşte mai mult 
decât un om. Copiii fură aceia care observară mai întâi şi tufele de 
vâsc şi crengile uscate. Ei se mirară de frunzele acelea pieloase, de 
ramurile fără ţesătură, lemnoase şi-i întrebară pe părinţi: 

- Sunt acelea florile stejarului? 

- Nu, sunt paraziţii stejarului, boala lui, răspunseră bătrânii. 

- Pentru aceea se usucă ramura pe care se ivesc? ziseră copiii. 

- Da, sug hrana copacului, răspunseră bătrânii. 

Vâscul însă trăia de atâta vreme pe stejar, încât nu mai aveau 
cunoştinţă că el e un parazit. Vâscul se credea stejar, ba încă partea cea 
mai bună a lui, căci trăia numai în înălţimi, în lumină şi căldură. De 
mult credea, că într-adevăr, el e floarea şi rodul cel mai ales al 
stejarului. Şi de aceea, când auzi el mai întâi această convorbire dintre 
copii şi bătrâni lângă tulpina stejarului, vâscul se supără, se simţi 
adânc ofensat şi zise: 

- Dreptatea e de partea copiilor, nu de a bătrânilor. Eu sunt floarea 
şi rodul stejarului. Şi fiindcă sunt partea cea mai aleasă din el, mintea 
şi inima lui, daţi-mi voie să vorbesc eu în numele lui. Mie mi se cuvine. 

- Dacă este aşa, spune, pentru ce se usucă crengile copacului? 
întrebară bătrânii. 

- Pentru că seamănă cu voi, e prea bătrân şi voi ştiţi că nimic nu 
poate trăi veşnic în lume. 

- Dar, atunci, pentru ce se usucă chiar numai ramurile pe care 
creşte vâscul? Pe care creşte floarea şi fructul? 

- Orice tendinţă spre desăvârşire, se plăteşte scump în viaţă. Ca să 
ne producă pe noi, stejarul a trebuit să-şi epuizeze aceste ramuri. Voi 
sunteţi rămaşi în urmă şi se pare că nu ştiţi că orice pas nou al 
civilizaţiei, nu se poate face, decât printr-o sleire de forţe. Noi suntem 
semnul de viaţă şi de desăvârşire al copacului, noi îi vestim lumii 
valoarea lui, puterea lui de viaţă şi pentru slujba ce i-o facem, el e prea 
mulţumit cu noi. Nu vedeţi că-i împodobim cele mai multe din ramuri 
şi că el e mândru de aceasta? 

- Dar din ce trăieşti tu, tufa de vâsc, de-ai căpătat o atât de înaltă 
deşteptăciune? Nu vedem să ai rădăcini care să atingă pământul. 

- Nu-i nevoie de rădăcini în pământ, pentru ca să trăieşti. Din 
pământ îşi trage hrana numai partea cea mai josnică, atât din om cât 
şi din copac: trupul sau trunchiul. Eu mă hrănesc din căldură şi 
lumină. De aceea mi-e şi scârbă să ating pământul. 

Copiii se uitau miraţi, fericiţi, la bătrâni. Lor le părea foarte 
frumoasă şi atrăgătoare teoria vâscului. Părinţii văzură şi clătinară 
trişti din cap. Unul din bătrâni se urcă în copac, deslipi de pe-o 
creangă o tufa de vâsc, o aruncă şi ea căzu moale la pământ, cu 
ramurile acelea fără tărie, fără inimă, care se îndoiau în toate părţile, 
cu frunzele pieloase ca nişte solzi. O agăţară într-o prăjină lungă şi 
prăjina o înfipseră în pământ. 

- Acum să te vedem dacă poţi tu trăi numai din căldură şi lumină. 

Puseră pe copii să se urce pe rând şi să vadă rana din care 

desprinseră vâscul. Plecară acasă şi după câteva zile reveniră. Vâscul 
se uscase. 

- Copii, să primiţi învăţătura: fără rădăcină în pământ, nici om nici 
copac nu poate trăi. Care trăiesc astfel sunt paraziţi, boală. Aşa 
spuseră bătrânii. Copiii hotărâră să cureţe de vâsc întreg stejarul. Dar 
multe tufe, cele mai puternice, nu le ajunseră. 

- Pentru ce nu se scutură copacul de tufele acestea? întrebară 
copiii. 

- Nu poate! 

Multă vreme n-au mai venit copiii cu părinţii lor prin poiană. Multe 
crengi se uscaseră, supte de vâsc şi tufe noi presărau ramurile. 
Copacul era atât de trist acum, cu multe crengi uscate, care nu 
căzuseră încă, cu tufele acelea, soioase pe ele. Era trist şi nu mai cânta 
în nici o noapte, ci părea că în tăcere săpa tot mai adânc rădăcinile. îl 
durea inima, îl durea trupul, îl dureau braţele: simţea că prea multă 
sevă i-au supt tufele de vâsc. 

Intr-o seară, cerul se întunecă spre asfinţit, norii se grămădeau pe 
sus, ca nişte balauri ce se svârcoleau, o vijelie cumplită se stârni. Jur- 
împrejur, vuia pădurea bătrână, pregătindu-se de luptă, numai 
stejarul din poiană stătea neclintit. Respira numai, rar şi se înţepe¬ 
nea parcă mai tare în pământ. Când spaima furtunii îi zburli coama de 
frunze, stejarul şopti: 

- Grozavă eşti, mare ţi-e puterea, dar de mult te aşteptam. 

Lupta ţinu cu o furie nepotolită până la răsăritul soarelui. Crengile 

uscate trosneau, erau împrăştiate cu zgomot până departe; tufele de 
vâsc se deslipeau una după alta, duse de aripile vântului. Acum vâscul 
recunoscu fiinţa lui de parazit şi se ruga ca un laş: 

- Ţine-mă pe mine, că eu nu te-am rupt ca tufele dinspre apus, 
gemea cu deznădejde vreo tufa de pe ramurile de la răsărit ale 
stejarului. 

- Păstrează-mă pe mine, că eu n-am fost lacomă, ca tufele dinspre 
răsărit, plângea cu josnicie vreo tufă dinspre apus, gata să se 
dezlipeasă de pe ramura din care trăia. 

- Din aceiaş sămânţă aţi răsărit, vă ştiu prea bine. Mi-e scârbă de 
voi, gemea stejarul. Gemea, pentru că în luptă îşi frânsese multe 
crengi sănătoase. Dar când îl sărută soarele, el nu mai avea pe trup 
nici tufe de vâsc, nici crengi uscate, nimic străin. 

- De acum începe viaţă nouă stejarul, spuseră bătrânii copiilor, 
când veniră iar în poiană, peste câteva zile. 

- Nu plângeţi pentru ramurile verzi, rupte, îi vor creşte altele mai 
puternice (a). 

Mândria şi nerecunoştinţa celor ce trăiesc pe spinarea altora, este o 
mare urâciune înaintea lui Dumnezeu şi a oamenilor cinstiţi şi cuminţi. 


(a) I. Agârbiceanu, E.M.L. pg. 155-160 

Câinele recunoscător. Un medic veterinar din Paris vindecase 
pe un câine care îşi rupsese un picior. în semn de mulţumită, câinele 
venea din când în când pe la medicul care -1 scăpase de necaz. Mare fu 
mirarea medicului când într-o zi câinele vindecat veni la el cu un alt 
câine, acesta cu un picior rupt. Medicul veterinar i-a legat şi acestuia 
piciorul şi l-a îngrijit. Bătând din coadă, câinele sănătos se uita parcă 
cu milă la tovarăşul lui bolnav, cum îl spală şi îl leagă medicul- 
veterinar. Câinele a dovedit o minte aproape ca a unui om. 

Un câine mai mergea din când în când pe la binefăcătorul său, dar 
mulţi oameni uită de cei care le fac binele. 

Leul recunoscător. Un sclav, anume Androcles, care fugise de 
la stăpânul său, fiind prins iarăşi, fu judecat la moarte. Zbirii îl adu¬ 
seră într-un loc mare, îngrădit cu zid de piatră şi apoi dădură drumul 
unui leu flămând şi înfricoşat, ca să sfâşie pe omul nefericit. De afară 
priveau o mulţime de oameni la cruzimea asta. Leul se repezi cu 
turbare la sclav, dar deodată se opri, dădu vesel din coadă şi sări de 
bucurie în preajma omului, lingându-i mâinile cu drag. Oamenii 
rămaseră uimiţi şi întrebând pe sclav, să le spună cauza acestei 
minuni, scavul le istorisi întâmplarea: 

- Când fugisem de la stăpânul meu, m-am ascuns într-o peşteră a 
deşertului. Atunci veni leul acesta la mine scheunâdu-se şi îmi arătă 
laba, în care-i intrase un ghimpe. Eu îi scosei ghimpele, iar leul de 
atunci îmi aducea vânat proaspăt şi noi trăiam paşnic împreună în 
peşteră. La vânătoarea din urmă ne-am despărţit unul de altul şi ne 
prinseră gonacii pe amândoi şi acum îi pare bine sărmanului dobitoc, 
că mă găseşte iarăşi. Poporul întreg rămase uimit de recunoştinţa 
leului şi strigă: 

- Să i se dea viaţă acestui om binefăcător! Sclavul fi liberat şi primi 
nişte daruri preţioase de la domnitorul ţării. Iar leul îl petrecu de la 
judecată ca un căţeluş îmblânzit şi rămase tot cu el, fără de-ai face 
cuiva vreo stricăciune. Şi grozavii lei sunt recunoscători, cum putem 
fi noi deci nemulţumitori (a). 

Binefacerea şi recunoştinţa. Scriitorul rus Turgheniew are o 
legendă minunată: Dumnezeu a chemat într-o zi la masă pe toate 
vietăţile. Doua dintre ele: care nu s-au întâlnit niciodată, în viaţa 


(a) I.M.C. ist. 50 

pământească, au ajuns una lângă alta şi Tatăl Ceresc le prezentă, 
Binefacerea şi Recunoştinţa. 

Când japonezii auziră din gura unui misionar pentru prima dată 
ce a făcut Dumnezeu pentru om şi cum Mântuitorul S-a întrupat, a 
suferit şi a murit pentru noi oamenii, exclamară: 

- O, cât este El de mare, cât de bun, cât de puternic şi ce demn de 
iubire este Dumnezeul creştinilor. Şi când apoi auziră, că sunt creştini, 
care nu-şi iubesc pe Dumnezeul lor, ci îşi bat joc de El, strigară 
indignaţi: 

u - O, oameni răi, o, inimi nerecunoscătoare! E posibil ca să fie pe 
pământul acesta astfel de oameni? Aşa judecau păgânii despre creştini! 

Un plugar dintr-un sat se bucura foarte mult că recolta i-a fost 
bogată. Unul din copiii săi a auzit pe tatăl său că mulţumeşte veci¬ 
nului pentru că i-a ajutat la căratul bucatelor. Deodată zise tatălui său: 

- Tată, dar lui Dumnezeu când îi mulţumeşti pentru că ţi-a dat 
bucate multe? Atunci tata rămase ruşinat, căci niciodată nu mul¬ 
ţumise lui Dumnezeu pentru binefacerile primite! Creştine! nu cum¬ 
va eşti în ceata celor nerecunoscători? 

Recunoscători buni. într-o localitate se zidise o Biserică, dar 
pentru terminarea turnului mai lipseau 10.000 de lei. Cei doi epitropi 
ai Bisericii stăteau într-o zi sub turn şi se sfătuiau de unde să iau banii 
necesari. Deodată căzu între ei o grindă, care îi scăpă de sus unui 
dulgher, dar nu a vătămat pe nimeni. Atunci unul dintre ei zise: 

- Eu dau 5.000 lei, 

- Şi eu alte 5000, zise celălalt. 

Când Alexandru, Episcopul Antiohiei, în urma persecuţiilor creşti¬ 
nilor, fu închis în temniţă, o femeie evlavioasă făcu tot posibilul, ca să-i 
poată duce mâncare. A putut să intre însă numai promiţând o sumă 
mare temnicerului. Episcopul primi darul acesta plin de recunoştinţă 
şi zise: 

- Domnul Dumnezeu să-ţi răspândească nobila ta faptă. Dar nu se 
mulţumi numai cu aceasta şi când femeia veni şi a doua oară cu 
copilul său orb, Sfântul căzu la pământ şi se rugă cu atâta ardoare, 
încât Dumnezeu se îndură şi i-a redat vederea nefericitului ei copil (a).’ 

Răutatea şi recunoştinţa păgânilor. Vrednică de amintire e 
condamnarea şi scăparea de la moarte a vestitului general roman 


(a) OM.P. ist. 800, 803, 804, 801, 802 şi 805 

Manlius. Vrăjmaşii lui îl acuzaseră cu multă răutate şi pe nedreptate 
îl condamnaseră la moarte ca trădător de neam. Zadarnic s-a ostenit 
bietul om să-şi dovedească nevinovăţia sa şi să-i facă pe uneltitori să 
se ruşineze de sălbăticia şi de răutatea lor... Aşa a făcut lumea cu cei 
mai mari binefăcători ai ei: cu conducătorii cei mai binecredincioşi, cu 
Proorocii, cu Mântuitorul, cu Sfinţii Apostoli şi cu urmaşii lor, care 
s-au ostenit şi se ostenesc până la sacrificiu, pentru a le pune lumina 
în sfeşnic, a-i educa, lumina şi păzi de prăbuşirea în iadul vremelnic 
şi veşnic... în ziua şi ceasul când a fost adus pe locul, unde trebuia să 
i se zboare capul cu sabia, deodată generalul se dezbrăcă de toate 
hainele sale în ochii mulţimii, care aştepta nerăbdătoare să vadă cât 
mai grabnic vărsându-se sânge de om nevinovat şi strigă plin de 
disperare: 

- Toată lumea să privească cu atenţie aici! Vedeţi mâinile şi 
picioarele mele ciuruite de săgeţi? Vedeţi corpul meu rănit de duş¬ 
manii neamului nostru, ca să vă apăr pe voi, casele şi averile voastre 
de a nu fi lovite, prădate şi pustiite? O! popor orb în dragoste şi ne¬ 
măsurat în răzbunări idolatre! Deschide ochii şi vezi cicatricele mele 
şi ia seama cât poţi mai bine şi vezi, cu cât mai multă chibzuială, ce tre¬ 
buie să stea în locul acesta? Capul unui trădător, ori statuia unui erou? 

întreaga mulţime a poporului s-a cutremurat de spaimă când a 
văzut rănile încă deschise ale viteazului oştean roman şi mai ales când 
a auzit strigătul adevărului sugrumat! Judecătorii înrăutăţitei 
răzbunări s-au făcut nevăzuţi... Mulţimea revenindu-şi în fire din 
agitaţia nesocotită, înflăcărându-se de focul recunoştinţei ce-i datora, 
au ridicat şi purtat pe braţe două zile încheiate, pe viteazul şi înţeleptul 
general, care ştiuse să-şi facă datoria către patrie şi să deschidă ochii 
unui popor nosocotit şi înfuriat. Suferinţa şi rana este medalia şi 
meritul cel mai strălucit al unui luptător pentru patrie şi mai ales 
pentru apărarea Dreptei Credinţe străbune; iar cei ce -1 nedreptăţesc, 
săvârşesc un groaznic păcat strigător la cer, care se răzbună amarnic, 
vremelnic şi veşnic. 

Nerecunoştinţa şi recunoştinţa păgânilor. Mântuitorul 
nostru Iisus Hristos a suferi mult, s-a jertfit şi a murit pironit pe 
Crucea înaltă înfiptă deasupra creştetului pleşuv al Golgotei... Oare 
sunt măcar creştinii recunoscători Acestui Părinte preabun, Care s-a 
jertfit pentru a le da lor viaţă veşnică? Afară de cei foarte puţini, majo¬ 
ritatea creştinilor de nume se oştesc contra Lui şi a rânduielilor Sale 

Divine puse în Biserica Sa. Aceştia luptă după şoapta balaurului - 
Satana, pentru a răstigni a doua oară loruşi pe Fiul lui Dumnezeu, 
Părintele lor, al Căruia nume zadarnic îl mai poartă! Această nere¬ 
cunoştinţa şi pornire infernală îl face pe Dulcele nostru Mântuitor să 
Se tânguiască şi azi pentru pierderea multor purtători de nume 
creştinesc, zicând cu suspine ca şi odinioară în grădina Ghetsimani: 

- întristat este sufletul Meu până la moarte! Ah! Pentru aceasta, 
este întristat sufletul Meu până la moarte! 

O astfel de nerecunoştinţa a creştinilor n-are nici o asemănare!... 

Să fim recunoscători Mântuitorului. Aşa-i omeneşte şi mai 
ales creştineşte. Recunoştinţa aceasta se arată mai întâi prin îndrep¬ 
tarea vieţii după plăcerea lui Dumnezeu şi călăuzirea după Dreptarul 
Ortodoxiei Creştine; iar nu prin îndărătnicii, neascultări şi bleste¬ 
măţii... Odinioară s-a făcut neascultător poporul Antiohiei şi Selefcos 
împăratul, abia a scăpat din mâinile celor nesupuşi, care vreau să-i ia 
şi viaţa, după ce i-au luat împărăţia. Fuge singur pe ascuns de la 
curţile împărăteşti, iese necunoscut din oraş şi umblă toată noaptea; 
despre ziuă soseşte la nişte ţărmuri de mare şi acolo stă să se răsufle 
puţin, fiind ostenit la tot trupul de trudă, întristat foarte la suflet 
pentru surparea împărăţiei, cu multe oftări stă şi gândeşte primejdia 
lui. Dar cei nesupuşi vrăjmaşi care îl voia să moară, i-au luat urma, 
sosesc la locul acela, îl văd de departe, îl cunosc, aleargă atunci cu 
toată mânia în faţă, cu săbiile în mâini şi se pornesc asupra lui pentru 
ca să-i bea sângele. Se apropie şi aici văzând pe un împărat, pe însuşi 
împăratul lor, singur, fără de nici o tovărăşie, plin de întristare, fără 
de nici o mângâiere, gol de toată podoaba împărătească, zăcând pe 
pământ, udând faţa lui de lacrimi, opresc întâi mânia şi mâinile lor, li 
se face milă de el, se căiesc de neascultarea lor îl mângâie cu cuvinte 
înduioşate, îl ridică de pe pământ, se închină lui iarăşi ca unui 
împărat, îşi cer iertăciune pentru cele trecute, merg împreună cu 
dânsul până la cetate, îl suie pe scaunul împărătesc şi se jură pentru 
vremea viitoare, că vor fi cu credinţă şi cu ascultare. Atâta tărie a avut 
în inimile barbarilor şi nesupuşilor, faţa unui ticălos împărat. 

Ei, creştine! Acela pe Care în Vinerea cea Mare îl vedem pironit pe 
o Cruce, încununat cu spini, fără chip, bătut de palme, peste tot 
încruntat cu răni, este împăratul Măririi, este împăratul nostru, întru 
al Cărui Nume ne-am botezat, a Cărui Evanghelie credem, a Cărui 
împărăţie nădăjduim, păcatele noastre L-au adus la o stare atâta de 

jalnică şi în ceasul în care îl vedem, sunt atât de împietrite inimile 
noastre şi nu se zdrobesc de durere? Atunci se cădea să zicem, dar să 
o zicem din inimă şi cu toată zbrobirea: 

- Iisuse, Mântuitorul meu! Este oare cu dreptate să fii Tu pironit 
pe o Cruce şi eu încă să fiu culcat în pat împreună cu desfrânata? Tu 
să porţi cununa cea de spini şi eu să am atâtea gânduri rele în capul 
meu? Tu să ai rana deschisă în coastă şi eu să ţin în inima mea 
vrăjmăşie veşnică, împotriva vecinului? Tu să ai mâinile Tale şi 
picioarele pironite şi mâinile mele să fie pline de nedreptăţiri, iar 
picioarele să-mi alerge pe căile pierzării? Tu să ai Trupul Tău cel curat 
sfărâmat de bătăi şi eu să am trupul meu pângărit de atâtea necurăţii? 
Mie mi se cădea să ţin o Cruce ca aceasta, eu să primesc atâtea patimi, 
eu să sufăr o moarte ca aceasta. Dar de nu pot să mor pentru tine, cel 
puţin să mă pocăiesc; de nu pot vărsa sângele meu, cel puţin să vărs 
lacrimile mele, de nu pot da viaţa mea pentru viaţa Ta, cel puţin să 
dau dragostea mea pentru dragostea Ta. Tu Dumnezeul Cel drept, ai 
făcut atâtea pentru mine, omul cel păcătos şi eu ce alt lucru puţin mai 
pot face pentru Tine, fără numai să Te iubesc şi să nu mai greşesc. 
Deci, mă pocăiesc, mă părăsesc de greşelile mele cele trecute şi mă 
făgăduiesc ca de acum înainte să am către Numele Tău dragoste 
veşnică şi ascultare de Legea Ta... (a). 

MÂNDRIA SURPĂ 
SUMEDENII DE SUFLETE 

dumnezeiasca Scriptură ne arată în multe locuri ale ei cum 
mândria a surpat şi surpă sumedenii de suflete omeneşti, în 
iadul vremelnic şi veşnic. „Dumnezeu celor mândri le stă împotrivă - 
zice ea - şi celor smeriţi le dă Dar...”{ b). Mândria cu fiicele ei, face pe 
om un împietrit nerecunoscător; iar smerenia Sfântă îl îmblânzeşte şi 
înflăcărează cu dragoste fiească până la adâncă recunoştinţă. Mândria 
e mama multor păcate grele. Mândrii se înalţă pe sineşi deasupra 
altora, n-ascultă şi nu se supun lui Dumnezeu şi trimişilor Lui Mândria 
e o exagerată închipuire de sine şi o nesocotire dispreţuitoare a se¬ 
menilor săi. Mândria te îmbracă cu greu blestem (c). Mândria e izvo- 

(a) Vezi pe larg „Didahiile ” lui Iilie Miniat, pg. 159-160. (b) 1 Petru 5, 5 ; comp. Iac. 4, 5 ; 
Is. 3; 57 , 15; 66, 2. (c) Is. Sir. 10,15; Ps. 68, 6-32; 108 

rul tuturor păcatelor. Din mândrie se nasc foarte multe şi felurite 
păcate. Orice persoană (parte bărbătească şi mai ales parte femeiască) 
care se îmbracă cu satanica mândrie, se umple cu multe deşertăciuni 
şi se ocupă numai cu persoana sa, caută a plăcea lumii: prin cuvinte, 
îmbrăcăminte, lux, mode şuchiate şi felurite schimonosiri idolatre’ 
satanice, prin purtări nesocotite şi scandalizatoare sufletelor. Per¬ 
soanele îmbâcsite de mândrie, nu se supun nimănui şi-s dornice a li se 
supune toţi. Cu inferiorii şi supuşii lor se poartă ca nişte tirani, cu 
multă cruzime, fără milă şi cruţare. Acestea-s pline de vanităţi şi 
ambiţii, vânează ranguri, domnii şi onoruri şi comit crime. Când 
întâmpină obstacole provoacă: certuri, lupte, blestemuri, neorânduieli 
şi nefericiri. închipuirea acestora e împotmolită de zavistii sau de 
pizmuiri, de suspiciune şi răzbunări. Mândrii susţin să fie ascultaţi de 
toţi, dar ei să n-asculte de nimeni. Mândria a prăbuşit şi prăbuşeşte 
sumedenii de suflete, din Darul lui Dumnezeu şi din împărăţia Lui, în 
prăpăstiile iadului vremelnic şi veşnic. Toţi cei care vrem a scăpa de 
păcatul acestora groaznic, care a prăbuşit din lumină Divină şi fericire, 
sumedenii de îngeri şi suflete omeneşti, să se lupte pururea cu ei înşişi, 
pentru a nu se socoti mai presus de ceea ce este; şi să se ostenească 
a-şi forma un cuget smerit, socotindu-se cu toate mai prejos decât toţi 
oamenii. Astfel, orice virtute şi binele făcut în viaţa sa, să-l atribuie 
numai lui Dumnezeu, fără de Care nu putem face nimica bun (a). „Când 
veţi face toate câte v-am poruncit - ne învaţă Mântuitorul - să ziceţi: 
„Slugi netrebnice suntem, că n-am făcut decât ceea ce eram datori a 
face!” (b). 

Mândrii se robesc diavolilor. Era un Monah în Tebaida, care 
avea mare nevoinţă şi petrecere. Şi acesta se îndeletnicea neîncetat la 
privegheri şi rugăciuni şi arăta neagoniseală în chip desăvârşit şi lua 
aminte la post atâta, încât, odată într-o săptămână, duminica spre 
seară, se hrănea, mângâindu-şi neputinţa firii cu legumele cele ce se 
întâmplau, sau cu verdeţuri sălbatice. Deci, multă vreme a petrecut, 
aşa vieţuind. Dar aflătorul răutăţilor, diavolul, zavistuindu -1 pentru 
fapta lui cea bună, s-a silit să-l surpe cu căderea mândriei, în care şi 
el a căzut. Deci, i-a pus lui în minte gânduri ale puterii, zicându-i că 
face nevoinţă prea desăvârşită, pe care nimeni altul nu poate să o facă. 
Trebuie dar să arăţi şi minuni — a zis diavolul — ca şi tu către nevoinţă 


(a) Ioan 15. (b) Lc. 17,10 

mai osârduitor să te faci şi pe oameni să-i zideşti, văzând ei minunea 
lui Dumnezeu şi slăvind pe Tatăl nostru cel din ceruri. Să cerem dar 
lucrarea minunilor, căci însuşi Mântuitorul a zis: „Cereţi şi vi se va da 
vouă”. Deci pe această rugăciune cu neîncetată cerere trebuie a o duce 
lui Dumnezeu. Iar iubitorul de oameni, Dumnezeu, Care vrea ca toţi 
oamenii să se mântuiască, văzând înşelăciunea lui şi aducându-şi 
aminte de osteneala şi nevoinţa lui, nu l-a lăsat pe el să se biruiască de 
vrăjmaşul. Deci, i-a venit lui în minte şi a socotit, că zice Apostolul: 

- Nu suntem, din destul a socoti ceva de la sine. Dacă unul ca 
acesta a zis: „Nu sunt din destul”, cu cât mai vârtos eu am trebuinţă 
de învăţătură! Mă voi duce dar la cutare sihastru şi ceea ce îmi va zice 
şi mă va sfătui, ca de la Dumnezeu voi primi povăţuire spre mântuire. 

Şi era Părintele, către care vru să meargă, mare şi vestit, sporit 
întru privirea minţii şi puternic a folosi pe cei ce mergeau la dânsul. 
Deci, ieşind din chilie a venit la el. Şi intrând fratele înăuntru a văzut 
bătrânul două maimuţe stând pe umerii lui, de amândouă părţile şi cu 
lanţ de fier legându-i gâtul lui şi la sine fiecare trăgându-1. Şi văzând 
bătrânul, a cunoscut că aceştia sunt draci, unul al slavei deşarte şi altul 
al mândriei, că era bătrânul de Dumnezeu învăţat. Deci, suspinând, a 
lăcrimat întru ascuns. Şi după rugăciune şi după sărutarea cea 
obişnuită, au stat tăcând ca un ceas, că acest obicei era la părinţii cei 
de acolo. Apoi a zis călugărul cel ce mersese: 

- Părinte, foloseşte-mă şi îmi dă sfaturi ale căii celei de mântuire. 

Răspuns-a bătrânul: 

- Nu sunt din destul, fiule, la aceasta, că şi eu am trebuinţă de 
îndreptare. Iar el a zis: 

- Nu te lepăda, domule Awo, de a mă folosi, că am încrede în tine 
şi mi-am dat gândul meu să primesc sfatul tău. 

Iar el iarăşi nu se pleca, zicând: 

- Nu mă vei asculta, pentru aceasta mă lepăd. 

Iar el sta şi îl încredinţa, zicând: 

- Orice îmi vei zice mie, te voi asculta ca pe îngerul Domnului. 

Atunci i-a zis lui bătrânul: 

- Ia banul acesta şi mergi în cetate şi cumpără zece pâini şi zece 
măsuri de vin şi zece oca de carne şi adu-le aici. Iar el auzind, s-a 
întristat, însă primind, s-a dus. Iar pe cale multe gânduri îi veneau şi 
nedumerindu-se, zicea întru sine: 

- Ce a socotit bătrânul cu acestea? Şi cum voi cumpăra aceasta? 
Că se vor sminti mirenii, când eu voi lua acestea”. 

Plângând şi ruşinându-se, s-a dus în cetate şi prin altul a cumpărat 
pâinea, iar prin altul vinul, iar pentru carne nu se dumerea, zicând: 

- Vai mie, ticălosul, cum voi cumpăra carnea; eu însumi, sau prin 
altul? însă găsind un mirean, cu ruşine i-a dat lui un ban şi 
cumpărând mireanul, a adus carnea la călugăr. Iar acela luând carnea 
şi celelalte, le-a dus la bătrânul. Deci, i-a zis lui bătrânul: 

- Ştii că mi-ai dat cuvânt, că ori ce îţi voi zice, să asculţi. Ia, dar, 
acestea şi rugându-te, mănâncă o pâine şi câte o oca de carne şi bea 
câte o măsură de vin în fiecare zi; şi, după zece zile, iarăşi vino la mine. 
Iar el auzind şi neîndrăznind a grăi împotrivă, luându-le, s-a dus 
plângând şi zicând în sine: 

- Vai mie, din ce fel de post, la ce am ajuns! Oare voi face, sau nu? 
Şi de nu voi face, voi fi călcător de făgăduinţă către Dumnezeu. Că am 
dat cuvânt, că orice îmi va zice bătrânul, aceasta să fac, primind ca de 
la Dumnezeu şi acum, Doamne, caută spre ticăloşia mea şi mă milu- 
ieşte, iertându-mi păcatele mele. Că iată, sunt silit să fac afară de voia 
şi socoteala pe care am avut-o pentru înfrânarea mea. Şi aşa plângând, 
a venit la chilia sa. Şi precum i-a poruncit bătrânul, aşa a făcut. Şi când 
vrea să mănânce, uda bucatele cu lacrimi, zicând către Dumnezeu: 

- Pentru ce m-ai părăsit? 

Şi a petrecut aşa cele zece zile, plângând, tânguindu-se şi pe sine 
socotindu-se nevrednic şi de cin. Iar Dumnezeu luând aminte la 
smerenia acestuia, i-a dat mângâiere în inima lui şi a cunoscut pentru 
ce i s-a întâmplat a fi nebăgat în seamă, precum se socotea. Şi 
mulţumind Iubitorului de oameni, Dumnezeu, a zis întru sine: 

- Cu adevărat, toată dreptatea omului, este ca o cârpă lepădată. Şi 
iarăşi: „De nu va zidi Domnul casa şi de nu va păzi cetatea, în zadar 
v-a priveghea cel ce o păzeşte, sau cel ce o zideşte”. 

Deci s-a întors la bătrânul, trudit cu trupul, mai mult decât atunci 
când petrecea nemâncând în celelalte săptămâni. Şi văzându-1 
bătrânul pe el aşa smerit şi pe maimuţe făcute nevăzute, s-a veselit 
foarte şi bucurându-se, l-a primit pe el. Şi făcând el rugăciune, au stat 
tăcând. Apoi a zis bătrânul: 

- Fiule, Iubitorul de oameni, Dumnezeu, te-a certat pe tine şi nu a 
lăsat pe vrăjmaşul să te stăpânească. Că obişnuieşte vicleanul, ca pe 
cei ce se nevoiesc, când nu îi va putea să-i împiedice de la nevoinţă, 

să-i îndemne la cele peste măsură, ca prin aceasta să-i cufunde în 
groapa mândriei şi nu este vreun lucru mai urât la Dumnezeu, decât 
patima aceasta. Deci, tu călătoreşte, precum zice Sf. Scriptură, pe 
calea împărătească şi nu te abate în dreapta sau în stânga, ci măsura 
cea din mijloc întrebuinţând-o la mâncare, cu măsură mănâncă în 
fiecare seară. Iar de-ţi va cere ţie nevoia, sau pentru vreo pătimire, 
sau pentru altă pricină, să calci timpul cel orânduit, sau iarăşi peste o 
zi să mănânci, să nu te îndoieşti. Că nu suntem sub lege, ci sub Dar. 
însă când mănânci, să nu vrei să te saturi, ci te ţine pe tine întru înfrâ- 
nare, mai vârtos pentru bucatele cele poftitoare şi îndemnătoare spre 
lăcomie. Cele proaste iubeşte-le totdeauna şi inima ta o păzeşte, în tot 
chipul nevoindu-te la smerenie. Că „Jertfa lui Dumnezeu, precum zice 
Proorocul, duhul umilit, inima înfrântă şi smerită, Dumnezeu nu o va 
urgisi”. Şi iarăşi aceasta: „Smeritu-m-am şi m-a mântuit Domnul”. 
Deci, toată nădejdea ta, fiule, aruncând spre Dumnezeu, mergi cu 
pacea pe calea ta. Şi va face şi El va scoate ca o lumină dreptatea ta şi 
judecata ta ca amiază-zi. 

Deci, aşa folosind pe fratele şi întărindu-1 şi cu cele ce s-au aflat 
ospătându-se ei împreună, l-a slobozit pe el. Şi fratele se bucura, 
mulţumea Domnului şi zicea: 

- Să mă întoarcă pe mine cei ce se tem de tine şi cei ce ştiu 
mărturiile Tale, Doamne. Şi: „Certându-mă, m-a certat Domnul şi 
morţii nu m-a dat”. Şi: „Certa-mă-va dreptul cu milă şi mă va 
mustra...”. Şi către sine: „întoarce-te, suflete al meu, la odihna ta, că 
Domnul ţi-a făcut bine ţie” şi celelalte. Şi aşa intrând în chilia sa, a 
vieţuit după sfaturile bătrânului. Şi s-a făcut monah prea iscusit (a). 

Ce-ţi foloseşte inelul cu pietre? Un om din societatea înaltă 
cercetă odată pe prietenul său, un morar sârguincios şi îi arătă aces¬ 
tuia un inel cu două pietre preţioase. 

- Ce folos ai din aceste pietre? întrebă morarul pe vizitatorul său. 

- Nimic, fu răspunsul. 

- Atunci îţi voi arăta eu ţie două pietre mai preţioase, zise morarul 
şi îi arătă cele două pietre de moară (b). 

Fiecare creştin trebuie a se feri din răsputeri de păcatul mândriei, 
care-i o mare urâciune înaintea lui Dumnezeu, pentru a se izbăvi de 
Dumnezeiasca mustrare: „Voi sunteţi care vă faceţi pe voi drepţi 


(a) „Pateric”, cap. XXV, pg. 458,58. (b) O.M.P. ist. 584 

înaintea oamenilor; dar Dumnezeu ştie inimile voastre, că ce este 
înălţat între oameni, urâciune este înaintea lui Dumnezeu” şi „Cel ce 
se înalţă pe sine se va smeri” (a). Dumnezeu adeseori a pedepsit pe 
cei trufaşi, chiar şi aici pe pământ. Exemple avem, în: căderea 
protopărinţilor noştri Adam şi Eva din Rai (b); împ. Roboam (c); 
Nabuhodonosor (d); Olofern (e); Izabela (f); Aman (g); Goliat (h); Irod 
(i) şi alţii mulţi în Testamentul Nou. 

Fiecare Creştin, care vrea să biruiască mândria, ce se cuibăreşte 
adeseori în fiinţa lui, trebuie să strige către bunul Dumnezeu rugându- 
I-se în Duh şi în adevăr, fierbinte, a îndepărta mândria din: gândurile, 
privirile, cuvintele şi faptele lui. Această rugăciune îi va fi lesnicioasă 
la făcut, dacă îşi va aminti de cele ce am grăit aici despre groaznicile 
pustiiri ale acestei gadini infernale, în cer, în Rai, pe pământ, în lume, 
în adunarea creştinilor uşuratici şi în sufletul omenesc, care se lasă 
robit de boala aceasta a mândriei şi se poate vindeca prin practicarea 
virtuţii smereniei. 

SMERENIA ÎNALŢĂ SUFLETELE 

pimilinţa sau smerenia e o strălucită virtute Divină care 

^«veştejeşte şi stârpeşte viciul mândriei. Smerenia nu cere 
omului a-şi tăgădui vrednicia sa; ci a o atribui în întregime cu 
mulţumită lui Dumnezeu, Care-i adevărata ei obârşie. Smerenia e o 
condiţie absolut necesară mântuirii omului. Fără smerenie nu pot 
urma dezvoltat nici lucrările Harului Divin, nici desăvârşirea credinţei 
sau tăria nădejdii şi înflăcărarea dragostei, nici rugăciunea cuviin¬ 
cioasă şi fierbinte în Duh şi în adevăr, nici pocăinţa adevărată şi 
folositoare, nici privegherea, nici cugetarea zilnică în Legea Domnului, 
nici ascultarea şi păzirea Cuvântului lui Dumnezeu, care aduc multă 
fericire vremelnică şi veşnică sufletelor pioase (j), nici statornicie în 
virtute. Smerenia, cu drept cuvânt, se mai numeşte şi temelia tuturor 
virtuţilor. Smerenia e calea fruntaşă, ce duce pe calea vieţii, la 
adevărul Divin, la Dumnezeu Creatorul şi Atotţiitorul, Vistieria 
tuturor bunătăţilor şi fericirilor statornice, eterne, calea bătută de 
Mântuitorul nostru Iisus Hristos Dumnezeu, Care ne cheamă pe toţi 

f (°) Lc - l6 > > 5 ; 18, 14. (b) Fac. 3. (c) 3 împ. 12, 10-11. (d) Dan. 4, 4. (e) ludita 6,13. (f) 3 
Imp. 19,1-2; 21; 4 Imp. 9, 30-37. (g) Estera 3-7. (h) 1 împ. 17. (i) Mt. 2, 3-20. (j) Ps. 1,1-3; 



la Sine, zicând: „Veniţi la Mine toţi cei osteniţi şi însărcinaţi şi Eu vă 
voi odihni pe voi. Luaţi jugul Meu peste voi şi vă învăţaţi de la Mine, 
că sunt blând şi smerit cu inima şi veţi afla odihnă sufletelor voastre. 
Că jugul Meu este bun şi sarcina Mea uşoară...” (a). 

Sf. Ap. Pavel mergând cu smerenie pe urmele Mântuitorului cu 
Crucea Apostoliei sale, în greutăţile şi suferinţele ce îndura, între 
altele propovăduia zicând: „Toate le pot în Hristos Cel ce mă întă¬ 
reşte...” (b); iar atunci când Satana îl bătea cu palma peste obraz (prin 
prigonirea de către vrăjmaşii creştinismului, prin suferinţele trupeşti 
şi tulburările sufleteşti) la întreita sa rugăciune, Mântuitorul îi 
răspunde: „Destul îţi este ţie Darul Meu, că puterea Mea întru ne¬ 
putinţă se desăvârşeşte...”. „Deci - zice el - cu dulceaţă mă voi lăuda 
întru neputinţele mele, ca să locuiască întru mine puterea lui Hristos. 
Pentru aceasta binevoiesc întru neputinţe, întru defăimări, în nevoi, 
în goane, în strâmtorări pentru Hristos, căci când slăbesc, atunci 
sunt mai tare...” (c). Smerenia a fortificat şi înălţat pe toţi aleşii lui 
Dumnezeu. 

„Smerenia - zice Awa Ioan - este Poarta Cerului. Părinţii noştri 
prin multe ocări bucurându-se, au intrat în Cetatea lui Dumnezeu”. 

Smerenia slăveşte pe oameni. Sit şi Moise smerindu-se 
înaintea lui Dumnezeu cu ascultare desăvârşită, au dobândit aşa de 
îmbelşugat Dar Divin, încât feţele lor străluceau de o plină lumină mi¬ 
nunată... (d). Printre vieţuitorii sihaştri ai pustiei, a fost oarecine care 
se numea Awa Pamvo şi pentru aceasta se povesteşte, că trei ani a 
petrecut rugându-se lui Dumnezeu şi zicând: 

- Să nu mă slăveşti pe pământ! Şi atât l-a slăvit pe el Dumnezeu, 
încât nu putea cineva să se uite în faţa lui, de slava care avea faţa lui. 

Se spunea pentru Awa Pamvo, că precum a luat Moise icoana 
slavei lui Adam, când s-a slăvit faţa lui, aşa şi faţa lui Awa Pamvo, ca 
fulgerul strălucea şi era ca un împărat stând pe tronul său. De aceeaşi 
lucrare era şi Awa Siluan şi Awa Sisoe” (e). 

„Calea smereniei - zice Awa Tithoe - este: înfrânarea, rugăciunea 
şi a se avea pe sine dedesubtul a toată zidirea”. 

Smerenia. Smerenia este începutul mântuirii. „Smerenia - zice 
fericitul Augustin - este scara ce ne înalţă la cele cereşti”. „Smerenia 

(a) Mt. 11,28-30. (b) Filip. 4,13. (c) 2 Cor. 12,1-10. (d) „Hronograf, pg. 86-87; leş. 34, 
29-35. (e) „Pateric" pg. 193,1,2 

- zice Sf. Ioan Gură de Aur - este căruţa ce ne ridică la cer”. „Celor 
smeriţi, Dumnezeu le dă Dar” (a). 

Odată fericitul Augustin a fost întrebat: 

- Care este virtutea cea dintâi şi cea mai mare? 

- Smerenia - a răspuns fericitul Augustin. 

- Iar după smerenie, care vine în rândul al doilea? 

- Smerenia, a răspuns iarăşi fericitul Augustin. 

- Iar în rândul al treilea? întrebă omul mirat. 

- Smerenia, răspunse şi a treia oară fericitul Augustin. 

Smerenia este cea mai aleasă dintre toate virtuţile. Vom spune însă 

îndată că această virtute se poate învăţa numai în şcoala Mân¬ 
tuitorului, în şcoala Golgotei, în şcoala Celui ce a zis: „învăţaţi-vă de 
la Mine, că sunt blând şi smerit cu inima” (b). 

Şi să nu credeţi că este o lecţie uşoară aceasta. E lecţia cea mai grea. 
Citiţi cu luare-aminte prin Noul Testament şi veţi afla cu câtă greutate 
i-a scos Domnul Hristos chiar şi pe Apostolii Săi de sub ispita trufiei, 
când discutau care din ei să fie „mai mare” (c). 

Smerenia bătrânilor izbăvea pe îndrăciţi. Un bătrân 
oarecare a mers la un târg, ca să-şi vândă lucrul mâinilor lui. Şi 
mergând el pe drum a întâmpinat pe un om îndrăcit, muncindu-se şi 
apropiindu-se îndrăcitul a lovit pe bătrân cu palma peste obraz, iar 
bătrânul a întors lui şi cealaltă parte a obrazului ca să-l mai lovească 
pe el. Iar dracul văzând smerenia bătrânului, n-a putut răbda, ci 
îndată a ieşit din om şi a fugit. Iar omul a rămas sănătos şi a căzut la 
picioarele bătrânului, mulţumindu-i că l-a izbăvit pe el, cu rugăciunea 
lui, de muncirea cumplitului diavol. 

Odată au mers nişte oameni mireni în Tebaida la un bătrân, luând 
cu dânşii pe un om îndrăcit, ca să poftească pe acel bătrân să se roage 
lui Dumnezeu pentru dânsul şi să-l izbăvească de acea muncă 
diavolească. Iar bătrânul fiind poftit de dânşii, a început a se ruga cu 
osârdie lui Dumnezeu pentru dânsul şi după ce a săvârşit rugăciunea 
sa, a grăit necuratului duh, care era în acel om şi a zis lui: 

- Ieşi, duh necurat, din zidirea lui Dumnezeu. 

Zis-a lui duhul cel necurat din om: 

- Voi ieşi dacă te voi întreba un cuvânt şi îmi vei răspunde. 

Zis-a lui bătrânul: 


(a) Prov. Sol. 5; 3,44. (b) Mt. 11,29. (c) Pr. I. Trifa 

- întreabă dar şi zi ce ai de zis. Şi a zis diavolul: 

- Eu aceasta vreau să te întreb şi să-mi spui mie. Ce sunt caprele 
şi ce sunt oile? Răspuns-a lui bătrânul: 

- Caprele eu sunt, iar oile Dumnezeu le ştie. 

Acestea auzind diavolul, a strigat cu glas mare şi a zis: 

- Iată, pentru smerenia ta, ies. 

Şi îndată întru acel ceas a ieşit, iar omul a rămas sănătos şi aşa s-a 
dus la casa lui, mulţumind şi slăvind pe Dumnezeu (a). 

Smerenia puternicului înţelept. Ce frumoasă virtute e smere¬ 
nia şi totuşi, puţini oameni se găsesc în lume, care să-şi înfrumuseţeze 
sufletul lor cu o asemenea podoabă nepreţuită. Mândria, sub feluritele 
ei chipuri, se răsfaţă în lumea de azi şi stă în scaun nesupărată. Ce 
prăpastie este între smerenie şi mândrie! Apă sau foc, zi sau noapte, 
alb sau negru; iată atâtea expresii care ne arată lămurit ce nepotrivire 
şi ce distanţă necuprinsă de mintea omenească se întinde între 
smerenie şi mândrie. Şi totuşi, locul unde pot să se întâlnească şi chiar 
să se împrietenească pe veci, e sufletul omenesc. Mai mult: mândria 
poate să îmbrace haina smereniei şi smerenia la rândul ei maschează 
de multe ori cea mai diabolică mândrie. La grecii vechi, trăia un 
învăţat anume Atistene, care lupta din răsputeri împotriva luxului. 
Voia cu orice chip să obişnuiască neamul său cu un costum modest şi 
curat. Zadarnice i-au fost însă toate încercările! De necaz a început să 
cutreiere ţara în lung şi în lat, îmbrăcat cu o haină zdrenţuită şi 
ciuruită de găuri, parcă ar fi fost luată din ploaia de săgeţi, vrând să- 
şi bată joc în semn de răzbunare împotriva unui popor încăpăţânat, 
măreţ şi îngâmfat. 

într-una din zile, înţeleptul nostru fu întâlnit de cel mai mare 
înţelept din acele vremuri, Socrate. Acesta îl opri şi-l chemă să stea 
amândoi puţin de vorbă. 

- De ce umbli cu această haină veche şi sfâşiată? îl întrebă mirat 
Socrate. 

- Vreau să dau poporului pildă de smerenie şi modestie, 
învăţătorule - zise încântat de sine Atistene. 

- Foarte bine faci, zise Socrate, numai ia bine seama, că din găurile 
hainei tale, ţâşneşte duhul mândriei satanice! 


(a) „Pateric”, pg. 336-338 

Ruşinat de aceasta, Atistene plecă îndată şi se hotărî să renunţe la 
răzbunarea ce-o plănuise în clipe de supărare. 

Cititorule! Eşti gata să recunoşti că şi ţie se întâmplă să cazi în 
mândrie chiar atunci, când eşti mai smerit ca totdeauna?! Adevărata 
smerenie poţi s-o ai numai călăuzindu-te de ochii lui Dumnezeu, iar 
nicidecum de ochii oamenilor. Nu te uita şi nu te asemăna cu semenii 
tăi şi nici nu te întreba niciodată, dacă ochii lor te văd sau nu şi dacă 
limba lor le laudă sau te acoperă de hule! întreabă-te totdeauna, dacă 
te văd ochii lui Dumnezeu şi ce zice Cuvântul Domnului despre 
purtarea şi faptele tale. 

Când te laudă lumea, ia bine seama că trebuie să mai ai ceva ne¬ 
plăcut în Faţa lui Dumnezeu; iar când lumea te huleşte, nu te descu¬ 
raja; ci mângâie-te, că Domnul este cu tine! (a). „Vai vouă când vă vor 
zice toţi oamenii bine” (b). 

învăţat smerit. Duval, celebrul bibliotecar al lui Francisc, răs¬ 
pundea adesea întrebărilor ce i se puneau cu privire la ştiinţă: 

- Nu ştiu. Un curtean îi zise într-o zi: 

- Ar trebui să ştii, căci regele vă plăteşte pentru aceasta. 

- îmi plăteşte pentru ceea ce ştiu, zise savantul smerit, că dacă ar 
trebui să mă plătească pentru ceea ce nu ştiu, n-ar ajunge toate 
comorile ţării şi ale regelui (c). 

Smerenia unui domnitor. După ce Nicolae Vodă Mavrocordat 
a ajuns din nou domn, a primit scrisori de laudă din mai multe părţi. 
Aşa, i-a scris şi un muftiu turcesc (un fel de protopop turcesc), 
Ebezadea Effendi o scrisoare de laudă, ceea ce era ceva neobişnuit la 
turci, căci muftiul nu scrie carte niciodată de la sine la vreun creştin, 
fie domn cât de mare. Se miră şi Nicolae Vodă de atâta cinste ce-i 
venea din toate părţile, dar nu se înălţă cu firea pentru acestea şi 
smerit zicea:,Acestea sunt vânt sau fum; Dumnezeul meu, la Tine îmi 
este toată nădejdea!” De multe ori când îl lăuda vreun boier pentru 
vreo treabă, chivernisită bine - zicându-i: 

- Aceasta cu înţelepciunea măriei tale s-a făcut, - Nicolae Vodă 
răspundea cu Proorocul David: 

- Eu sunt vierme şi nu om; mila lui Dumnezeu le isprăveşte pe 
toate cele bune (d). 


(a) Pr. M. Ionescu. (b) Lc. 6,28. (c) Ep. Ghe. Comşa, ist. j (d) După Axente Uricariul 

Smerenia se opune mândriei. Smerenia este virtutea care prin 
cunoaşterea ce ne dă ceea ce suntem intr-adevăr, face ca să ne 
dispreţuim pe noi înşine. Vorbind despre cele două iubiri care se pot 
găsi în sufletul omului, Cuviosul Episcop de Ipona, Augustin, scrie că, 
mândria este iubirea de sine până la dispreţuirea lui Dumnezeu, pe 
când virtutea contrară ei, adică smerenia, este iubirea de Dumnezeu 
până la dispreţuirea de sine (a). Smerenia nu consistă în vorbe sau în 
fapte, precum cred mulţi. Cineva poate să respingă laudele, să se 
numească păcătos, să caute locul cel mai din urmă, fără a fi smerit. 
Acestea sunt numai nişte semne exterioare, dar smerenia consistă în 
dispreţuirea pentru noi înşine, provocată în noi de adevărata 
cunoaştere a propriei noastre fiinţe, aşa că cine nu se cunoaşte pe sine 
nu poate fi smerit. De aceea putem afirma, fără teamă de a ne înşela, 
că omul mândru nu se cunoaşte pe sine însuşi. Dar cunoaşterea 
noastră proprie nu totdeauna este dreaptă, potrivită. 

Pentru a se cunoaşte bine omul pe sine, trebuie să înveţe a cunoaş¬ 
te mai întâi pe Dumnezeu şi, cu cât cineva cunoaşte mai mult pe 
Dumnezeu, cu atâta mai mult se va cunoaşte pe sine însuşi, aşa că 
asemănând fiinţa Dumnezeiască cu nemernicia omenească, imen¬ 
sitatea Lui cu micimea noastră, curăţenia Lui cu prihănirile noastre, 
perfecţiunile Lui cu viciile noastre, vedem mai bine ce însemnaţi 
suntem, ce puţin valorăm şi astfel crescând în admiraţie faţă de 
Dumnezeu, creştem în dispreţ faţă de noi. Astfel, a fi smerit, înseamnă 
a se dispreţui. Pentru ca să ne dispreţuim trebuie să ne cunoaştem; 
pentru a ne cunoaşte bine, trebuie să cunoaştem pe Dumnezeu spre a 
căpăta smerenie din această cunoştinţă. 

Natura şi efectele smereniei. Am spus că smerenia se opune 
mândriei, ceea ce dovedeşte considerând atât natura, cât şi efectele 
smereniei pe de o parte, a mândriei pe de altă parte. 

1 ) Considerând natura smereniei vom zice: mândria este iubirea 
de sine până la dispreţuirea lui Dumnezeu; iar smerenia este iubirea 
de Dumnezeu până la dispreţuirea de sine. Prin această simplă dai 
radicală opoziţie putem înţelege bine, că arma cea mai folositoare 
contra mândriei este smerenia. Prin natura ei această virtute este 
pentru mândrie, ceea ce uscatul este pentru umezeală, ceea ce căldura 
este pentru frig, ceea ce lumina este pentru întuneric şi viaţa pentri 


(a) De civ. Dei lib. 14 cap. 13 Nr. 1 

moarte. Aşadar, cine vrea a izgoni mândria din fiinţa sa, să-şi 
împodobească sufletul cu virtutea smereniei. 

2 ) Să ne întrebăm: care sunt efectele mândriei şi ale smereniei? 
Prin mândrie dorim laude, prin smerenie ne ferim de ele; prin mân¬ 
drie lăudăm prea mult ceea ce avem şi chiar ceea ce nu avem deloc; 
prin smerenie ascundem ceea ce ar putea da altora o părere bună 
despre noi; mândria caută inovaţii, smerenia observă tradiţiile; prin 
mândrie îmbrăcăm chiar vieţile noastre cu haina virtuţii; prin sme¬ 
renie mărturisim uşor defectele noastre; prin mândrie pizmuim 
averile, talentele, renumele şi slava altora; prin smerenie ne bucurăm 
că alţii ne sunt superiori; prin mândrie suntem nesupuşi, prin 
smerenie găsim fericire în supunere şi aşa mai departe. Prin paralela 
aceasta vom vedea numai-decât, că smerenia atât prin efectele cât şi 
prin natura sa, combate mândria. 

De aceea scrie Cuviosul Augustin: „O! Sfântă Smerenie, ce deose¬ 
bită eşti tu de mândrie! Mândria a răsturnat pe Lucifer din cer la iad 
şi smerenia a înălţat pe oameni de la pământ la Rai; mândria a gonit 
pe Adam din Paradis şi smerenia a întors în paradis pe tâlharii din 
Calvaria; mândria a ruşinat limbile giganţilor şi smerenia a adunat pe 
cei ce prin limbile lor erau deosebiţi; mândria a pierdut pe Faraon cu 
oastea lui, smerenia a mântuit pe Moise cu poporul său; mândria a 
înjosit pe împăratul Nabuhodonosor, smerenia a înălţat la împărăţie 
pe Iosif” (a). 

Prin urmare, fără a ne teme de greşeală, putem afirma că cel mai 
bun şi cel mai puternic leac contra mândriei, este smerenia. Dar şi 
mai mult se poate afirma despre ea, fiindcă negreşit, smerenia este 
mama şi viaţa tuturor virtuţilor, precum şi mândria este moartea lor 
şi mama tuturor viciilor; smerenia este sorgintea Darurilor Dum¬ 
nezeieşti, pe care a impus-o Iisus Hristos pentru a putea dobândi 
mântuirea. 

Smerenia este mama şi viaţa tuturor virtuţilor. în fruntea 
cărora este credinţa. Cu toate că după învăţătura Sf. Apostol Pavel: 
„Credinţa este din auz” (b), adică adevărurile credinţei ajung la mintea 
noastră din auz prin mijlocirea predicării; totuşi, adevărurile acelea 
izbind judecata plină de mândrie, omul n-ar consimţi niciodată a le 
crede, dacă n-ar interveni smerenia, care arătând judecăţii slăbiciunea 


(a) Serm. 12 ad. Ev., (b) Rom. 10 ,17 

şi întunericul ei, convinge pe om să se plece şi să creadă. Iată cum 
smerenia este mama credinţei. 

După credinţă vine nădejdea. Dacă ne lipseşte smerenia, ne vom 
gândi că în noi înşine avem putere destulă şi aşa, nu vom mai nădăj¬ 
dui nimic de la Dumnezeu. Dar din contră, dacă avem smerenie, vom 
fi convinşi de slăbiciunea noastră şi cu cât această convingere va fi 
mai mare, cu atât mai mult ne vom îndrepta spre Dumnezeu şi vom 
pune în puterea ajutorului Său, toată nădejdea noastră. 

în ce priveşte dragostea, dacă nu avem smerenie, ne vom gândi în 
mândria noastră că suntem vrednici de iubire către noi şi, la 
Dumnezeu nici nu ne vom gândi. Din contră, prin smerenie vom ve¬ 
dea urâciune, răutatea, putrejunea noastră şi mintea noastră numai 
decât lepădându-se de obiectele nevrednice de ardoarea ei, zboară 
repede înspre Dumnezeu, în Care se odihneşte întru fericire. 

Cât priveşte virtutea religiei, dacă nu avem smerenie, vom avea cel 
mult o religie de paradă. Socotind că avem în noi destule puteri şi că 
nu ne mai trebuie ajutor, nu ne vom mai ruga lui Dumnezeu şi vom fi 
ca fariseul care se suie în Templu plin de mândrie, lăudându-se că nu 
este asemenea celorlaţi oameni. Din contră, prin smerenie vom 
recunoaşte nemernicia, slăbiciunea şi păcatele noastre şi atunci 
îndreptându-ne către milostivul Dumnezeu, îi vom cere, prin ru¬ 
găciuni fierbinţi şi chiar cu lacrimi, iertare şi ajutor. Tot aşa s-ar putea 
vorbi şi despre supunere, pocăinţă, tărie, milă, în sfârşit, despre toate 
virtuţile care în smerenie îşi găsesc o doică, un dascăl. Pentru aceasta 
scrie Casian către Dioscor: „Smerenia este maestra tuturor virtuţilor 
şi temelia cea mai puternică a clădirii Duhovniceşti” (a) şi nu numai 
maestra, ci chiar mama viaţa şi îngrijitoarea ei. 

Smerenia e izvorul tuturor darurilor. Astfel ne învaţă Sf. 
Apostol Iacob când scrie: „Domnul celor mândri le stă împotrivă, iar 
celor smeriţi le dă Dar” (b). Chiar judecata noastră ne dă o asemenea 
învăţătură, fiindcă dacă prin mândrie omul se crede destul de tare 
pentru a urmări calea cea grea a dreptăţii, destul de vigilent pentru a 
zădărnici vicleşugurile inamicilor săi, aşa că-şi atribuie lui însuşi 
succesele sale, va fi drept ca Dumnezeu să-l părăsească, ca astfel prin 
greşelile şi căderile lui să-şi recunoască slăbiciunea, din contră, 
văzând pe om smerit, că nu se încrede în sine însuşi, că se judecă 


(a) Cols. 15 cap. 17. (b) Iac. 6, 6 

nevrednic de orice, că raportă la Dumnezeu tot binele ce-a făcut; 
Dumnezeu este silit - să mi se dea voie a spune cuvântul acesta - a 
ajuta pe un astfel de om, fiindcă ajutându-1 îşi procură propria Sa 
slavă. Iată cum smerenia este sorgintea tuturor Darurilor Dumne¬ 
zeieşti şi cu cât ea va fi mai profundă, cu atâta darurile atrase de ea vor 
fi mai multe şi mai măreţe. 

De aceea Sf. Fecioară Maria Născătoare de Dumnezeu, fiind cea 
mai smerită între fiinţele omeneşti, după cum spune Ea însăşi în 
frumosul cântec pe care ni l-a păstrat Sf. Evanghelist Luca: „Măreşte 
suflete al meu pe Domnul şi s-a bucurat Duhul meu de Dumnezeu 
Mântuitorul meu, că a căutat spre smerenia roabei Sale... că mi-a 
făcut mie mărire Cel Puternic...” (a), de aceea, zice, Sf. Fecioară a fost 
„blagoslovită între femei” (b) şi fericită „de toate neamurile” (c). Şi Sf. 
Părinţi ai Bisericii au scris că prin feciorie Maria a plăcut lui 
Dumnezeu, dar prin smerenie a zămislit pe Mântuitorul. 

Smerenia ni-i poruncită de Domnul. Mântuitorul nostru 
lisus Hristos, Dumnezeu Cuvântul, vorbind ucenicilor şi ascultătorilor 
săi, le recomandă blândeţea şi smerenia, zicând: „învăţaţi-vă de la 
Mine că sunt blând şi smerit cu inima şi veţi afla odihnă sufletelor 
voastre...”. lisus Hristos vorbind cu Nicodim despre trebuinţa 
Botezului, spune: „De nu se va naşte cineva din apă şi din Duh , nu 
va putea să intre întru împărăţia lui Dumnezeu” (d) şi cu altă ocazie 
vorbind despre intrarea întru împărăţia lui Dumnezeu, zice despre 
smerenie: „De nu vă veţi întoarce şi să vă faceţi ca pruncii, nu veţi 
intra întru împărăţia Cerurilor. Că cine se va smeri pe sine ca 
pruncul acesta, acela este cel mai mare întru împărăţia Cerurilor” 
(e). Aşa că după învăţătura lui lisus Hristos smerenia este tot aşa de 
trebuincioasă pentru dobândirea mântuirii, precum este Botezul. 
Acum se poate pricepe pentru ce, suindu-Se în munte şi predicând 
poporului despre fericire, Mântuitorul pune cea dintâi fericire întru 
smerenie, adică: „Fericiţi cei săraci cu duhul, că acelora este 
împărăţia Cerurilor” (0 şi în sărăcia duhului este smerenia, care ne 
îndreptează la tot ce ar putea să ne înalţe şi să ne câştige lauda. Dar nu 
se mulţumeşte numai cu învăţătura, ci ne dă şi exemplu: „învăţaţi- 
vă de la Mine că sunt blând şi smerit, cu inima şi veţi afla odihnă 
sufletelor voastre” (g). în privinţa aceasta Fericitul Augustin observă 


(a) Lc. 1,47-9. (b)Lc.i, 42. (c) Lc. 1,48. (d) Ioan 3,5. (e) Mt. 18,3-4. (f) Mt. 5,3. (g) Mt. 11,29 

că Domnul nostru nu zice: învăţaţi de la mine ca să faceţi un pământ 
nou, ca să faceţi fiinţe văzute şi nevăzute, ca să înviaţi pe cei morţi; 
nu spune învăţaţi de la mine că sunt milostiv, drept, sfânt, înţelept şi 
celelalte, ci reducând toate virtuţile la sorgintea lor, zice: „Că sunt 
blând şi smerit cu inima”. 

Rezumând în câteva cuvinte cele spuse, vom zice că întâiul viciu 
sau păcat capital este mândria, în urma căreia defilează fel de fel de 
rivalităţi, uri, neuniri, procese, războaie, răsturnări, revoluţii şi chiar 
erezii. Cine trăieşte în mândrie, nu se va mântui, de aceea omul 
trebuie să se silească a se depărta de viciul acesta. Dar mijlocul cel 
mai bun spre a ajunge la scopul acesta este practicarea smereniei, care 
este sorgintea darurilor, mama şi viaţa tuturor virtuţilor (a). 

Exemple de smerenie împotriva mândriei ne dă mai înainte şi 
mai presus de toţi, Mântuitorul nostru Iisus Hristos, „Care în chipul 
lui Dumnezeu fiind, nu răpire a socotit a fi el întocmai cu Dumnezeu; 
ci S-a deşertat pe Sine, chip de rob luând, întru asemănarea oamenilor 
făcându-Se şi cu închipuirea aflându-Se ca omul, S-a smerit pe Sine, 
ascultător făcându-Se până la moarte, iar moarte de Cruce. Pentru 
aceasta şi Dumnezeu pe Dânsul L-a prea înălţat şi I-a dăruit Lui 
Nume, care este peste tot numele. Ca întru numele lui Iisus tot 
genunchiul să se plece, al celor cereşti şi al celor pământeşti şi al celor 
dedesubt. Şi să mărturisească toată limba că Domn este Iisus Hristos, 
întru Slava lui Dumnezeu Tatăl” (b). 

După Mântuitorul avea felurite exemple de smerenie în: Avraam 
(c); Iacob (d); Iosif (e); Moise (0; Isus Navi (g); Ghedeon (h); David (i); 
Solomon (j); Ilie (k); Iosia (l); Ezechia (m); Căpeteniile iudeilor (n); 
Manase (o); Iov (p); Isaia (r); Ieremia (s); Daniel (ş); Ioan Botezătorul 
(t); Sutaşul (ţ); Hananianca (u); Elisabeta (v); Sfânta Fecioara Maria 
(x); Ap. Petru (y); Vameşul (z); Varnava (a’); Ap. Pavel (b’). 

Dumnezeu ne trage la smerenie. Dumnezeiasca providenţă 
adeseori sloboade asupra celor ce nu sunt stăpâniţi continuu de duhul 
umilinţei, diferite feluri de ispite. Dacă ei sunt sinceri în cuget şi cred 

(a) T.M.C. pg. 91-6. (b) Filip. 2,5-11. (c) Fac. 18,27. (d) Fac. 32,10. (e) Fac. 41,16. (f) leş. 
3,11; 4,10. (g) Is. Navi 7, 6. (h) Jud. 6,15. (i) 1 împ. 18, 23; 1 Parai. 29,15; Ps. 72,22; 130,1. 
0)3 împ. 3,7. (k) 3 împ. 19,4. 0 ) 4 împ. 22,19; 2 Parai 34,27. (m) 2 Parai 32,26. (rt) 2 Parai 
12, 6. (o) 2 Parai 33,12. (p) Iov 39, 34; 42, 3. (r) Is. 6,5. (s) Ier. 1, 6. (ş) Dan. 2,30. (t) Mt. 3, 
11; Mc. 1,7; Lc. 3,16; Ioan 1, 27. (ţ) Mt. 8, 8; Lc. 7, 6-7. (u) Mt. 15,27; Mc. 7, 28. (v) Lc. 1,43. 
(x) Lc. 1, 47 - 50 . (y) Lc. 5, 8. (z) Lc. 18,13. (a’) F. Ap. 14,15. (b) F. Ap. 20,19; 1 Cor. 15, 9; Efs. 
3, 8; 1 Tim. 1,15 

în Dumnezeiasca purtare de grijă a lui Dumnezeu, se vindecă de acest 
păcat şi strigă cu psalmistul: „Bine este mie că m-ai smerit, ca să mă 
învăţ poruncile Tale” {a). 

înţelepciunea bătrânilor ne adevereşte că „spicul grâului cu cât e 
mai plin, cu atât se pleacă mai mult”; iar Sf. Scriptură zice: „Cu cât 
eşti mai mare, cu atât mai mult să te umileşti” (b). Cei mai mari 
filozofi, cu toate că erau păgâni, totuşi, se smereau. Filozoful Socrate 
smerindu-se zicea, că el una ştie şi anume „că nu ştie nimica”. 
Copernic a fost atât de modest, că invenţia lui s-a făcut cunoscută abia 
în anul morţii sale. Newton celebrul învăţat, a strălucit prin modestie 
şi pietate, pentru că ştia că toţi suntem praf şi cenuşă, că bunurile 
lumeşti sunt nişte deşertăciuni trecătoare şi că toată înţelepciunea 
omenească e înaintea lui Dumnezeu ca o cârpă lepădată (c). 

Iată smerenia. Un frate a întrebat pe Awa Matei, zicând: 

- Spune-mi un cuvânt. Iar el i-a zis lui: 

- Du-te, rogu-te lui Dumnezeu ca să-ţi dea plângere în inima ta şi 
smerenie şi ia aminte totdeauna la păcatele tale şi nu judeca pe alţii, 
ci te fă dedesubtul tuturor. Nu avea prieteşug cu copil, nici cunoştinţă 
cu femeie, nici prieten eretic şi taie îndrăzneala de la tine şi 
înfrânează-ţi limba şi pântecele şi puţin despre vin. Şi de va grăi 
cineva pentru orice fel de lucru, nu te prici cu dânsul, ci de va grăi 
bine, zi: Aşa, cu adevărat; iar de va grăi rău, zi: Tu ştii cum vorbeşti. 
Şi nu te prigoni cu dânsul pentru cele ce a grăit şi aceasta este 
smerenia (d). 


MÂNDRIA ŞI SMERENIA 

®|flristos Dumnezeu, Mântuitorul şi Răscumpărătorul tuturor 

Ifâ®credincioşilor creştini, îndemnându-ne pe toţi a îmbrăţişa 
smerenia şi de a lepăda desăvârşit mândria, ne arată bogăţiile uneia 
şi pustiirile alteia, zicând: „Cel ce se smereşte pe sine se va înălţa şi cel 
ce se înalţă pe sine se va smeri”... (e). 

„Pentru ca să cunoaşteţi - zice Sf. Ioan Hrisostom - cât de mare 
este păcatul mândriei, închipuiţi-vă două căruţe, care se întrec una 
pe alta. Una din ele e trasă de doi cai: dreptatea şi mândria; iar cealaltă 


(a) Ps. 118,71; 2 Cor. 12, 9; Prav. Bis. Ier. N. Sachelarie 295. (b) Is. Sir. 3,20. (c) Fac. 1 
19 ; 18,27; 1 Tim. 6,17; 1 Cor. 13, 9. (d) „Pateric”pg. 149,11. (e) Lc. 18,14; Mt. 23,12 

de alţi doi: păcatul şi smerenia. Ce credeţi? Care va întrece şi va trece 
înainte? Cea a păcatului întrece şi biruieşte pe cea a dreptăţii, nu că 
doară carul păcatului ar fi având o aşa de mare putere, ci pentru că îl 
ajută smerenia de lângă el. Trăsura dreptăţii rămâne bătută în urmă, 
nu pentru că dreptatea ar fi slăbit; ci pentru povara şi greutatea 
mândriei. Toată nevoinţa noastră, toate ostenelile, toată truda, toate 
faptele noastre, oricât de bune ar fi ele, dacă le punem în căruţa 
mândriei, se răstoarnă şi nimic nu se alege de ele.... Temelia cea de 
piatră a Evangheliei este smerenia. Tot cel ce nu zideşte pe această 
temelie, zideşte pe nisip şi zidirea lui o răstoarnă apele şi vânturile... 
Precum mândria este izvorul tuturor răutăţilor, aşa smerenia este 
începutul tuturor faptelor bune...”. Aceasta ne-o adevereşte clar şi 
Mântuitorul prin pilda cu fariseul şi vameşul, rugându-se amândoi în 
Biserică” (a). 

Prin viclenie şi minciună diavolul camuflat prin şarpe a vărsat 
ucigătorul venin al păcatului mândriei în Eva, apoi prin Eva în Adam 
şi printr-înşii în toţi urmaşii lor. Diavolul a lucrat pururea şi lucrează 
mereu prin veninul mândriei trufaşe în sute şi mii de feluri. Mândria 
grăieşte potrivnic din sumedeniile de oameni care nu primesc sfat bun 
nici de la Dumnezeu, nici de la trimişii Lui, lăudându-se că ştiu toate. 
Mândria chiuie din cei ce-au adunat ceva şi cheltuiesc nebuneşte, în 
chefuri, felurite ospeţe şi petreceri anticreştineşti, unde joacă, cântă 
cântece curveşti, vorbesc deşertăciuni şi măscăriciuni, suduie şi 
vociferează în toate părţile, că: „Nu le pasă de nimeni”. Cei care se îm¬ 
bată, drăcuiesc, înjură cele Sfinte, hulind cu spurcatele lor guri, chiar 
şi Numele lui Dumnezeu, Cortul (Biserica) şi pe Sfinţii Lui care locu¬ 
iesc în cer, sunt asemenea drăceştii fiare apocaliptice a mândriei, care 
şi-a deschis gura sa asupra înălţimii Divine (b). Cei care aleargă şi 
joacă pe la nunţi cu lăutari, pe la cârciumi, şcoli, case de sfat, baluri, 
serate, cumetrii, patroane, etc., căzând sub afurisenie (c), se stăpânesc 
de spiritul infernalei mândrii demonice. Partea bărbătească ce-şi 
leapădă podoaba chipului bărbătesc şi partea femeiască care-şi smulg 
sprâncenele naturale înlocuindu-le cu încondeieturi, care-şi suleme¬ 
nesc faţa, grimează ochii, vopsesc părul, boiesc buzele şi unghiile, 
poartă lux şi mode şuchiate asemenea idolilor şi idolatrilor păgâni, 

(a) Lc. 18, g-i4;Pr. I. Trifa. (b)Apc. 12,13-17; 13,8. (c) Vezi cart. 62 sin. 6 ec. 53; 54 Laod. 
„Creştini ori păgâni„Lupta împotriva lui Satana„Părăsiţi calea pierzării"; „Izvorul 
Răutăţilor” ş.a. de autor 

podoabe idoleşti, care apar în public, ba chiar şi în Sf. Biserici, aproape 
despuiate, cu: capul, pieptul, mâinile, spatele, picioarele dezgolite, 
asemenea idolilor egipteni, brahmani, etc., arată clar lăfairea satanicei 
mândrii, prin adunările creştinilor, ba chiar şi în Casa lui Dumnezeu, 
în neînţelegerile casnice şi publice în împerecheri, învrăjbiri, zavistii, 
mânii nesăbuite, sfâşieri, rebeliuni, ucideri interne şi externe, vre¬ 
melnice şi veşnice, se văd infernalele semne ale sataniceştii mândrii. 
Sunt mulţi oameni şi femei plini de viclenie, care-şi camuflează 
mândria şi răutatea lor infernală în zdrenţele unei ipocrite smerenii. 
Aceasta o adevereşte şi Isus Sirah, zicând: „Este un soi de isteţime în 
treburi, care este nedreaptă şi este câte unul care întoarce judecata 
ca să scoată hotărârea plăcută lui. Este câte unul care face rău şi 
umbtâ smerit şi cele dinăuntru ale lui sunt pline de vicleşug. Care-şi 
pleacă faţa sa şi se face surd, dar când nu-i prinzi de veste el va 
aptica să-ţi strice. Şi măcar că pentru slăbiciunea puterii nu poate 
păcătui, de va afla vreme va face rău” (a). 

Pe cât e mândria de urâcioasă, groaznică şi pustietoare, pe atât e 
smerenia de frumoasă, plăcută şi rodnică a oricărui bine. Icoana 
patimilor Mântuitorului ne înfăţişează exemplul cel mai izbitor de 
mândrie şi de smerenie. De o parte chipul ostaşilor şi al evreilor ce-şi 
băteau joc de Sfântul lui Dumnezeu. Ei n-au ochi să vadă cât este de 
vrednic de cinste Acela! Şi dacă vreo rază din înălţimea acelei figuri a 
patimii ii nimereşte, ei se aţaţa mai mult spre a-şi arăta răutatea şi 
ura lor. Este o adevărată plăcere pentru omul de rând (ordinar) a 
putea odată, scuipa şi călca în picioare, cu voia stăpânirii, pe cel 
nevinovat şi sfanţ. Iată de alta parte smerenia în chipul femeilor ce 
stau lângă Cruce. Ele mărturisesc prin durerea lor, neclătita stator¬ 
nicie în Cel lepădat de oameni. Inima lor nu rătăceşte prin cinstirea 
Luf Nimic nu e atât de tare în lume, ca inima unei femei smerită şi 
hotărâtă. Mai mare lauda nu se afla pentru femei, decât cea pe care au 
aflat-o lângă piciorul Crucii (b). 

Trufaşele şi umilinţa. în Tavenia este o Mănăstire de femei ca 
de patru sute, de ceea parte de a bărbaţilor, mtru care era o fecioară, 
care pentru Hristos se prefăcea că este nebună, anume Isidora’ 
smerindu-se pe sine şi defăimându-se. De aceasta până întru atâta se 
îngreţoşau toate surorile, încât nici măcar nu mâncau cu dânsa. Şi 

(a) Is. Sir. 19, 22-25. (b) Paulsen, Etthik Berlin 1889 s. 454 s. 9 după M.T.M. Dr. Arh 

acest lucru cu bucurie l-a primit aceea. Că era fapta cea bună a ei în 
Mănăstire foarte folositoare, căci toată slujba o făcea; tuturor ca o 
roabă, supunându-se la toată trebuinţa lor şi cu toate blândeţele 
robindu-le lor. Şi era aceasta ca un burete al soborului, precum 
Dumnezeu a zis: „Cel ce vrea să fie mai mare, să fie tuturor slugă” (a). 
Şi: „Ori cui i se pare că este înţelept, nebun să se facă” (b). Chipul 
călugăresc ale celorlalte al tuturora era tunderea, fiindcă aveau cucu- 
lionul pe cap; iar aceasta cu o cârpă legându-şi capul, aşa făcea toată 
slujba. Şi nici una din cele patru sute n-a văzut-o pe dânsa mâncând 
vreodată, nici bucăţică de pâine luând, ci fărâmiturile meselor cu 
buretele adunându-le şi oalele spălându-le, cu acestea se îndestula, 
niciodată încălţându-se. N-a ocărât niciodată pe nimeni, n-a cârtit, 
n-a grăit grai mic sau mare, măcar că era ocărâtă şi îmboldită şi 
blesteme primea şi multora le era urâtă. Pentru această preacuvioasă 
a venit un înger la Sf. Pitirun, bărbat preaiscusit şi pustnic îmbunătăţit 
şi i-a zis lui: 

- De ce cugeţi înalt pentru isprăvile tale, ca un cucernic şi care stai 
într-acest fel de loc? Vrei să vezi femei mai cucernice decât tine? Du- 
te la Mănăstirea cea femeiască a tavenisioţilor şi vei afla acolo pe una, 
care are diademă pe cap. Aceea este mai bună decât tine. Căci cu atâta 
gloată luptându-se şi cu feluri de chinuri tuturor robind, niciodată nu 
şi-a lăsat mintea sa să se depărteze de la Dumnezeu, măcar că toate se 
îngreţoşează de dânsa. Iar tu stând aici, cetăţile cu mintea le năluceşti, 
cel ce niciodată n-ai văzut lumea. 

Deci sculându-se marele Pitirun, a venit la Tavene şi se ruga 
părinţilor să treacă la Mănăstirea femeilor. Deci ca pe unul ce era 
părinte cinstit şi în nevoinţă îmbătrânit, cu îndrăzneală l-au băgat 
înăuntru, după ce a trecut râul. Şi după ce s-au rugat ei lui Dumnezeu, 
a cerut marele Pitirun să vadă în faţă pe toate fecioarele. Deci toate 
venind la mijloc, aceea nu se arăta. Şi le-a zis lor Pitirun: 

- Aduceţi-mi-le pe toate. Iar ele zicând că au venit toate, le-a zis 
lor: 

- Lipseşte una pe care mi-a arătat-o îngerul. I-au zis lui: 

- Pe una o avem la bucătărie şi este nebună. Zis-a marele Pitirun: 

- Aduceţi-o şi pe aceea şi lăsaţi să o văd pe dânsa. 

Iar ea nu s-a supus, simţind pricina (că poate s-a descoperit şi ei). 
Deci o târau cu de-a sila, ducând-o şi zicând: 


(a) Mt. 20,27; Mc. 10,44. (b) 1 Cor. 3,18 

- Sfântul Pitirun vrea să te vadă, (că era renumit acesta). 

Deci după ce au adus-o, a văzut marele Pitirun faţa ei şi cârpa care 
era la capul ei şi pe frunte. Şi căzând la picioarele ei, i-a zis: 

- Blagosloveşte-mă, Maică. 

Căzând încă şi ea la picioarele lui, zicea: 

- Tu mă blagosloveşte, domnul meu Părinte. 

Şi văzând ele acestea, toate s-au spăimântat. Şi i-au zis lui: 

- Awo, nu te face de ocară, că este nebună. 

Le-a zis lor tuturor Sfântul: 

- Voi sunteţi nebune; iar aceasta este mai bună şi decât voi şi decât 
mine. Este Amma, adică Maică duhovnicească şi mă rog lui 
Dumnezeu, să mă aflu vrednic ca dânsa în ziua judecăţii. 

Acestea auzind, au căzut la dânsul toate plângând şi mărturindu-se, 
pe Sfânta aceasta cum că cu feluri de chinuri o mâhneau. Şi una zicea: 

- Eu pe dânsa de-a pururi o ocăram. Una: 

- Eu de chipul ei cel smerit râdeam. Şi alta: 

- Eu lăturile străchinilor de multe ori deasupra ei le vărsăm. Alta 
iarăşi: 

- Eu am bătut-o. Şi alta: 

- Eu i-am dat pumni. Alta: 

- Eu muştar de multe ori în nas i-am pus. 

Şi în scurt, toate felurile de ocări au vestit că au făcut asupra ei. 

Deci, primind mărturisirea lor Sfântul Pitirun şi rugându-se pentru 
dânsele împreună cu ea şi mult rugând pe cinstita lui Hristos roabă, 
ca să se roage pentru dânsul, aşa a ieşit. Iar acea cinstită la Dumnezeu 
şi cuvioasă, de toate fiind foarte cinstită şi slăvită, nesuferind slava şi 
cinstea cea de la toată ffăţimea şi îndreptările fiecăreia, peste puţine 
zile a ieşit din Mănăstire. Şi unde s-a dus, sau unde s-a vârât, sau unde 
s-a săvârşit, nici nu a cunoscut. 

Mândria pogoară şi smerenia înalţă. „Fiilor, să ştiţi, că sme¬ 
renia pe mulţi fără nici o osteneală i-a mântuit şi mărturisesc aceasta 
vameşul şi fiul cel curvar, care puţine cuvinte au grăit către Dumnezeu 
şi s-au mântuit; iar ostenelile şi faptele cele bune ale omului îl pierd, 
dacă nu va avea smerenie, căci osteneala şi faptele cele bune pe mulţi 
i-a tras la mândrie şi au pierit, precum şi fariseul acela, care se lăuda 
cu faptele lui cele bune şi se mândrea”. 

Cea mai mare faptă bună şi cea mai mare faptă rea. 

întrebat-a oarecine pe un bătrân pustnic iscusit şi i-a zis: mare 

- Care faptă bună este mai mare decât toate celelalte? Şi a zis: 

- Socotesc că precum mândria este mai mare decât toate patimile, 
încât a surpat pe unii şi din cer, aşa şi smerita cugetare este mai mare 
decât toate faptele bune, pentru că poate să scoată pe om din adân¬ 
curi, măcar de ar fi păcătos ca un drac. Pentru aceea şi Domnul mai 
înainte de toţi, fericeşte pe cei săraci cu duhul (a). 

Mândria caporalului şi smerenia generalului. Ţara dolari¬ 
lor e ţara multor fapte interesante. Nu de mult, un detaşament de 
soldaţi, sub conducerea unui caporal, a fost trimis să lucreze la un 
edificiu militar. Tocmai trebuia să se transporte o grindă grea, dar 
soldaţii nu o puteau ridica. Caporalul striga, dar nu ajuta. Un domn 
civil trecând pe acolo a zis: 

- Caporal, D-ta de ce nu ajuţi? 

- Eu sunt coporal, eu numai supraveghez, zise caporalul. Atunci 
domnul acesta şi-a pus şi el umărul şi grinda a fost pusă la locul 
necesar. Domnul acela a zis apoi către caporal: 

- Să mai mă chemi şi altădată, dacă mai aveţi grinzi grele de 
ridicat. 

- Dar cine şti d-ta? întrebă caporalul. 

- Generalul Washington. Cititorule, imaginează-ţi ce tablou urât a 
făcut caporalul! (b). 

Exemple de mândrie urâcioasă lui Dumnezeu şi oamenilor dornici 
binelui obştesc: Constructorii Babilonului şi turnului Babei (c); 
israelitenii (d); Senaherib (e); Amasia (f); Uzia (g); Ezechia (h); Faraon 
(i); Aman (j); Efraim (k); Regele asirian (1); Babilonul (m); Moabul (n); 
Iuda şi Ierusalimul (o); Domnul Tirului (p); Nabuhodonosor (r); Balta- 
zar (s); Edomul (ş); Femeia lui Zevedeu (t); Cărturarii şi Fariseii (ţ); Ap. 
Petru (u); Ucenicii (v); Iacob şi Ioan (x); Irod (y); Diotrefis... (z). 

Umilinţa filozofului. Marele filozof german Schopenhauer 
mergea odată pe stradă îngândurat şi cum la un moment dat era 


(a)„Pateric"pg. 233,2; 279,15; 129,3. (b) O.M.P. ist. 731. (c) Fac. 11,4. (d) 2 Lege 1,43-44. 
(e) 4 împ. 18,35; 19,22-28; 2 Parai. 32,13-14,21. (f) 2 Parai. 25,19. (g) 2 Parai. 26,16-20. (h) 
2 Parai 32,25. (i) Neem. 9,10. (j) Est. 5,11-13. (k) Is. 9, 8-9; Os. 5,5. (I) Is. 10,12-13, 16; Zah. 
10,11. (m) Is. 13,11,19; 47 , 8,10; Ier. 50, 29,32; Ape. 18,2, 7. (n) Is. 16, 6; Ier. 48,29; Sof. 2, 
9-11. (o) Ier. 3, 9. (p) Ez. 28,2-10. (r) Dan. 4,30-33; 5 ,20. (s) Dan. 5, 22-23 (ş) Avd. 3 (t) Mt. 
20,20-21. (ţ) Mt. 23,5-7; Mc. 12,38-39; Lc. 20,46. (u) Mt. 26, 33-351 Mc. 8,32; Mt. 16,22. (v) 
Mc. 9,34; Lc. 9, 46; 22,24. (x) Mc. 10,35-37 ■ (y) F- Ap. 12, 21-23. (z) 3 Ioan 1,9 

transportat cu totul în lumea ideilor, loveşte în piept aşa de tare pe 
un trecător, încât acesta se opreşte foarte indignat şi într-un mod 
zgomotos îi cere socoteală, cine este el de-şi permite o aşa lipsă de 
atenţie, când merge pe stradă. Filosoful însă nu-şi pierdu cumpătul 
şi ca şi când nu s-ar fi întâmplat nimic, îi zise: 

- Ce n-aş da să ştiu cine sunt! Ani de-a rândul am meditat asupra 
acestui lucru, dar fură nici un rezultat. Dacă dumneavoastră mi-aţi 
putea spune cine sunt eu, v-aş da jumătate din averea mea. Şi trebuie 
să amintim că Schopenhauer n-a fost om sărac! 

Ce nimerit răspuns! Omul care a cercetat totul şi care a încercat să 
pătrundă cele mai ascunse secrete ale fiinţei umane, nu se cunoştea pe 
sine însuşi şi nu putea să răspundă la întrebarea foarte simplă: „Ce 
este omul?” 

Iisus Hristos însuşi a dat onoarea cuvenită celor care servesc, zi¬ 
când: „Care dintre voi va vrea să fie mai mare, să fie vouă slugă. Şi 
care dintre voi, va vrea să fie întâi, să fie vouă slugă. Precum şi Fiul 
Omului n-a venit să-i slujească Lui, ci să slujească şi să-şi dea sufletul 
său răscumpărare pentru mulţi” (a). „Eu sunt în mijlocul vostru ca 
cel ce slujeşte” (bl Pentru aceea şi-a ales el pe ucenicii Săi din clasa cea 
mai de jos. Acestora le zice: „Că pildă am dat vouă, ca precum Eu am 
făcut vouă şi voi să faceţi” (c) şi apoi le-a spălat picioarele (d). 

Boierul mândru şi necredincios şi-a pierdut amândouă 
Roiurile. Multă lume se îneacă în curgătoarele mode şi înfrumu¬ 
seţări amăgitoare, încât trec zilnic cu vederea cerinţele sufletului, ale 
mântuirii şi agonisirii moştenirii cereşti. Ca şi viermele din rădăcina 
hreanului, ei stăruiesc în felurite patimi şi răsfăţături deşarte, prin 
care pierd sufletul şi locul de odihnă şi fericire veşnică în Rai. 

Un boier de bun neam, bogat, avea o grădină afară din cetatea în 
care locuia. Grădina împodobită cu feluriţi pomi roditori, ronduri de 
flori, straturi cu legume, era vrednică de privit şi foarte vestită, plăcută 
şi minunată. Bogăţia rodirii şi mireasma florilor, oprea în loc pe 
trecători, care cu drept cuvânt o numeau rai pământesc. Adeseori 
boierul obişnuia a veni şi a sta în acea grădină, mai ales când era 
supărat de multele griji ale cetăţii sau tulburat pentru felurite pricini. 
Mergând aproape zilnic în grădina aceea, liniştindu-se, i se părea ieşit 


(a) Mt. 20,26. (b) Lc. 22,27. (c) Ioan 13,15. (d) O.M.P. ist. 885 şi 889 

la un liman, scăpat de valuri furioase şi furtuni vijelioase, salvat din 
primejdii groaznice. 

Boierul acesta a luat într-una din zile împreună cu sine pe un Preot 
Duhovnic, foarte cucernic, înţelept şi luminat şi s-a dus la acea 
grădină ca să se plimbe. Mergând ei liniştiţi pe alei şi cărări, printre 
rondurile de flori frumoase şi mirositoare, printre straturile bine 
îngrijite cu felurite soiuri de legume şi pomi încărcaţi cu roade, boierul 
a început a se lăuda cu starea sa, situaţia strălucită în societate, cu 
rânduiala cetăţii şi cu frumuseţea bogată a grădinii. Duhovnicescul 
Părinte ascultându-1 cu deamănuntul, a luat cuvântul de la frumu¬ 
seţea, rodnicia, mireasma şi bogăţia grădinii aceleia pământeşti şi a 
început a-i vorbi minunat despre frumuseţile, desfătarea şi podoabele 
strălucite, minunate şi eterne, care pururea înfloresc, dezvoltându-se 
pururea în Raiul drepţilor în ceruri. Din cuvânt în cuvânt, duhovnicul 
îl încredinţa pe boierul satisfăcut de plăcerile pământeşti, că Raiul 
Ceresc este cu neasemănare, mai desfătat, mai frumos la vedere, mai 
veselitor pentru suflet, aşa de mult şi minunat, încât un minut de 
privire al aceluia, covârşeşte mii de veacuri de zăbovire, umblare, 
privire, mirosire şi plăcere în grădina aceasta. 

Boierul auzind cele povestite, îl privi neîncrezător şi îi zise Duhov¬ 
nicului: 

- Părinte! spune-mi adevărat, oare d-ata primeşti în suflet unele ca 
acestea? Şi crezi, aşa cum spui, pentru raiul d-tale din ceruri? Vai! ce 
greşite sunt socotelile d-tale!? Crede-mă, că atunci când vorbeşti 
despre Raiul din ceruri şi lucrurile acelea cereşti, frumoase, plăcute, 
minunate, aşa cum îţi place să le descrii, faci întocmai ca un orb care 
filozofeşte despre culorile florilor şi ca un surd ce filozofeşte despre 
armonioasele cântări pe care nu le aude. După socoteala mea, eu, 
cinstite Părinte, dacă Dumnezeu drept plată pentru bunătăţile făcute 
în viaţa mea şi pe care le voi mai face, m-ar lăsa în toate veacurile să 
mă bucur şi să mă îndulcesc aici în grădina aceasta, eu cu adevărat, 
drept îţi spun, aşi lăsa cerul cu toate dulceţile, frumuseţile şi plăcerile 
lui minunate, ca să se îndulcească de ele îngerii şi Sfinţii Lui. 

Aceste cuvinte hulitoare ieşite din gura mândrului şi necredin¬ 
ciosului boier, auzindu-le Duhovnicescul Părinte, a început a-1 dojeni 
cu cuvinte înţelepte, arătându-i că a vorbit păgâneşte şi nu creştineşte. 
Acela neţinând seamă de cuvintele înţelepte ale Duhovnicului, a 
încălecat pe cal şi a plecat în galop, de lângă el, spre cetate. Dar, 

Dumnezeiasca Judecată n-a întârziat; ci l-a lămurit, l-a ajuns, lovit şi 
prăbuşit în pierzare vremelnică şi veşnică. întorcându-se călare pe 
calul său ce alerga în galop, la palatul său luminat şi frumos, trecând 
pe un pod, calul s-a poticnit; iar boierul s-a prăbuşit de pe el şi a căzut 
cu capul în jos în apa spumegândă a râului, unde s-a înecat. Acolo, 
aşa ticăloşeşte şi-a dat sufletul său nepocăit şi neîngrijit în ghearele 
spiritelor rele ale infernului, care l-au tras în muncile veşnice. în acest 
chip groaznic, boierul întreit ticălos şi-a pierdut grădina, situaţia 
strălucită cu care se tot lăuda îngâmfându-se şi s-a lipsit de Rai, de 
cer şi de bunătăţile şi fericirea veşnică. 

„Ce va folosi omul de ar dobândi lumea toată şi-şi va pierde 
sufletul său? sau ce va da omul schimb pentru (a-şi scoate din iad) 
suflet ul său? Cei ce au urechi de auzit să audă” (a). 


CUGETĂRI 


f^devărata mărire este contemplarea ei şi nevorbirea despre alt- 
mWceva. decât despre Mărirea Divină şi a se preda Creştinul lui 
Dumnezeu întru toate, adică şi cu vorbele şi cu faptele. 

Mărirea (deşartă) este fiara cea sălbatică, demonul cel cumplit, 
nefericirea lumii, vipera cea înveninată. 

Cel ce se laudă cu avuţia pământească (sau se preamăreşte prin 
avuţia pământească) şi cel ce se bucură de cinstea cea temporală şi cel 
ce se încrede în calităţile trupeşti, are pentru sine mărirea, nu aceea 
ce se înalţă la cer; ci aceea ce rămâne pe pământ, (b). 


(o) Mc. 8,37;Mt. i6, 26; Lc. 9, 75; Mt. 11,15; 13, 9, 43; Lc. 8, 8; Ape. 2,7,11-17,29; 3, 6, 
13,22; Mc. 4, 9. (b) Sf. Vasile cel Mdre 




ZGÂRCENIA 


VREI SĂ FII BOGAT? 
ÎMPARTE PÂNĂ LA MOARTE! 


mţamenii care se apropie de Dumnezeu şi se unesc cu El, îşi 
sci» adună loruşi comoară în cer; iar cei care se robesc pe sine 
stăpânitorului veacului acestuia şi Mamonei, pururea se lasă şi sunt 
pironiţi de bunătăţile şi deşertăciunile pământeşti, lăcomiei de avere, 
avariţie, răpire şi zgârcenie. Păcatul acesta e o dorinţă dezechilibrată 
de a câştiga cât va putea mai mult pentru sine. Acesta e un păcat de 
moarte, fiindcă dă naştere la toate tulburările şi nelegiuirile vieţii 
sociale, care culminează în răzbunări, sfâşieri şi ucideri precum şi 
mândria dă naştere la toate relele sufleteşti care culminează în pustiiri 
sufleteşti, necredinţă şi prăbuşiri în iadul vremelnic şi veşnic. Precum 
o mână spală pe alta şi amândouă obrazul; tot astfel lăcomia se ajută 
cu mândria pentru a slugări pe diavolul spre a îmbrânci sufletele în 
pierzare. Tot sufletul care vrea viaţă, să se păzească de a se robi acestui 
păcat. Aceasta ne sfătuieşte şi Dumnezeiasca Scriptură, zicând: „Cel 
ce urăşte câştigul (nedrept, lăcomia, zgârcenia) va trăi multă 
vreme...” {a). 


Sf. Apostoli înfierează această patimă ucigătoare de suflet, zicând: 
„...Ştie Domnul pe cei nedrepţi a-i păzi în ziua judecăţii ca să se 
muncească... Aceştia ca nişte dobitoace necuvântătoare fireşti, 
născute spre vânare şi stricăciune, în cele ce nu înţeleg hulind, în 
stricăciunea lor vor pieri; luând plata nedreptăţii, dulceaţă socotind 
pe desfătarea cea de toate zilele. Spurcaţii şi necuraţii, care se 
hrănesc cu înşelăciunile lor, mâncând cu voi... inimi deprinse în lăco¬ 
mie, fiii blestemului...”. „Cei ce vor să se îmbogăţească, cad în ispite, 
în curse şi în multe pofte fără de socoteală şi vătămătoare, care 


(a) Prov. Sol. 28,16 

cufundă pe oameni în pieire şi în pierzare. Iubirea de argint Găcomia 
după strâns averi, mai ales prin răpiri şi nedreptăţiri) este rădăcina 
tuturor răutăţilor, pe care unii poftind-o au rătăcit de la credinţă şi 
s-au pătruns cu dureri multe... Câştig mare este buna-credinţă cu 
îndestulare. Că nimic n-am adus în lume, arătat este că nu putem 
nici a scoate ceva afară din ea. Deci având hrană şi îmbrăcăminte, 
cu acestea să fim îndestulaţi...” ţa.). 

Din iubirea de argint (precum am mai zis) se nasc felurite păcate: 
răpirea, uciderea, înşelătoria, minciuna, răzvrătirea, silnicia şi cruzi¬ 
mea, neîndurarea, neomenia, învârtoşarea inimii, pizma, necredin- 
cioşia, împilarea săracilor şi a altor oameni, scumpetea peste măsură, 
furtişagul şi altele asemenea. Deci, cine voieşte să scape de păcatul 
acesta, trebuie să aibă în cugetul lui sărăcia cea de bunăvoie a Domnu¬ 
lui nostru Iisus Hristos, după cum El însuşi zise despre sine: „Vulpile 
au vizuini şi păsările cerului cuiburi, iar Fiul Omului nu are unde 
să-şi plece capul” (b). Apoi trebuie să gândească şi aceea, că el este un 
iconom al avuţiei, iar nu stăpân şi are a da seamă pentru economia 
lui înaintea lui Dumnezeu la ziua judecăţii (c). 

Văzând că păcatul acesta de moarte a provocat multe lovituri şi răni 
mortale sufletului nostru, să ni le arătăm pe toate aceste răni, una după 
alta, duhovnicului iscusit, aşa precum le-am făcut după cum urmează: 

1. Am fost lacom după avuţii? 

Lăcomia după avuţii este rădăcina tuturor relelor şi, cei ce au 
umblat după ele s-au rătăcit de la credinţă şi şi-au agonisit o mulţime 
de suferinţă (1 Tim. 6,10). Ea se naşte din: 

1) lăcomia pântecelui; 

2) din lux şi destrăbălare; 

3) orgoliul vieţii sociale şi 

4) din plăcerea de a aduna multe, care duce la necredinţa lui Iuda. 
Ea odrăsleşte: nemilostivirea şi urâciunea, minciuna, călcarea jură¬ 
mântului şi trădarea credinţei şi a aproapelui (d). 

„Vai de cel ce strânge câştiguri nelegiuite pentru casa lui, ca să se 
aşeze apoi cu locuinţa într-o poziţie înaltă şi să scape de osteneli” (e). 

(a) 2 Petru 2; 1 Tim. 6, 9-10,6-8; comp. Mt. 6,24; 1 Cor. 6,10; leş. 23,8-12; 2 Lege 16,19- 
21; Is. Sir. 20, 8-32. (b) Mărt. ort. p. III, într. 27. (d) Prav. Bis. Ier. N. Sachelarie pg. 178-179. 
(e)Avac.2,9 

Setea şi sănătatea. Sănătatea trupului o poţi cunoaşte şi după 
sete. Când eşti sănătos bei apa la termenele ei şi nu pofteşti mai mult 
decât ţi-e lipsa. Dar când eşti bolnav, nu te mai saturi de apă. Din ce 
bei, tot mai mult ai bea. Tot aşa poţi cunoaşte şi sufletul tău, de s-a 
încuibat în el boala lăcomiei sau ba. Dacă eşti mulţumit cu cât îţi dă 
Dumnezeu şi lucrul mâinilor tale, sufletul tău este sănătos şi ferit de 
boala lăcomiei. Dar dacă niciodată nu mai eşti îndestulat cu cât ai, ci 
tot mai mult şi mai mult pofteşti, atunci sufletul tău este bolnav de 
boala şi setea lăcomiei. 

Câinii şi iepurele. Câinele aleargă după iepure. îi simte mirosul. 
Aleargă cu gândul la carnea lui. Asudă în nădejdea că pe urmă se va 
ospăta cu carnea acestuia. Dar în momentul ce prinde iepurele - hop, 
intervine vânătorul cu aspra poruncă: 

- Nu te atinge!... iepurele este al meu, numai alergatul a fost al tău. 

Şi bietul câine se linge pe buze. A alergat în zadar. 

Aşa e şi cu lumea şi desfătările ei. Aleargă omul, asudă, strânge me¬ 
reu avuţii, cu gândul că pe urmă va putea zice: „Suflete, ai de toate; 
bea, mănâncă şi te veseleşte”. Dar pe când e gata de mâncare, soseşte 
diavolul cu moartea şi îi strigă: 

- Stai pe loc... „iepurele” este al nostru... al tău a fost numai alerga¬ 
tul. Şi omul, nebunul, vede numai atunci că a alergat în zadar. Dar 
atunci e prea târziu, e prea târziu. 

Dragă cititorule, diavolul scoate în calea noastră „iepurele” lăcomi¬ 
ei după averi şi plăceri. Să nu ne lăsăm înşelaţi a alerga după acest 
„iepure”. Ci noi să alergăm ţintă spre a dobândi cununa (a). „Alergaţi 
dar ca să căpătaţi premiul”. 

Moarta cu 40 de chei. Mai săptămânile trecute, o doamnă din 
Bucureşti, din „cea mai bună familie” şi-a pus capăt vieţii”. 

în „cea mai bună familie” era neînţelegere şi nefericire. Raportul 
poliţiei spunea că lângă moartă s-a aflat revolverul cu care îşi trăsese 
un glonţ în cap şi 40 de chei; cheile de la toate încăperile caselor. 

Lipsea însă o cheie, pe care dacă ar fi avut-o sinucigaşa, n-ar fi 
apucat calea lui Iuda; lipsea cheia credinţei în Dumnezeu. Dacă ar fi 
citit în Biblie, ar fi aflat această cheie, pentru că Biblia este o carte 
plină de chei sufleteşti, care se potrivesc la orice împrejurări grele din 
viaţă. Nu este nici o stare sufletească pentru care să nu găseşti în 


(a) 1 Cor. 9,25 

Biblie o cheie potrivită, care îţi aduce mângâiere, întărire şi scăpare. 
De ar fi avut cheia aceasta, n-ar fi apucat calea pierzării; şi desigur că 
nu devenea un „iad” nici casa în care n-a mai putut sta. 

Ce folos de chei şi averi dacă nu-i credinţă (însoţită de fapte bune) 
în Dumnezeu! (a). 

Din patru palate unul pentru bogat. Un bogat lacom - 
asemenea celui din Sfânta Evanghelie - în toată viaţa lui grijise şi 
lucrase numai pentru ca să-şi înmulţească averea; iar de suflet nu se 
îngrijea aşa, încât adesea uita cu desăvârşire că mai are suflet în trupul 
său. 

Acest bogat avea trei copii. Din averea ce o moştenise de la părin¬ 
ţii săi şi cu ceea ce mai agonisise cu soţia sa, el îşi zidise patru palate; 
un palat la munte, unul la moşie, altul la mare şi al patrulea în capita¬ 
la ţării sale. Pe când el visa şi tot plănuia cum să-şi mai înmulţească 
avuţia, a căzut greu bolnav. Văzând că nu mai are nici o nădejde de 
scăpare, a trimis să cheme pe un avocat, care să-i facă testamentul. 
La îndemnul altor credincioşi care erau acolo, a trimis mai apoi să 
cheme şi pe un Preot, ca să-l spovedească şi să-l împărtăşească. 

Avocatul a sosit, le-a dat bineţe - i-a salutat - şi-a scos hârtie, toc 
şi cerneală şi s-a aşezat la masă ca să scrie. Bogatul a început a-i dic¬ 
ta: 

“1. Palatul de la munte cu tot locul lui, îl las moştenire feciorului 
meu celui mare. 2. Palatul de la moşie şi cu moşia întreagă, îl las 
feciorului meu celui mijlociu. 3. Palatul din capitală, cu mobila şi banii 
din casă, îl las soţiei mele. 4. Iar palatul de la mare, cu tot terenul şi 
plantaţiile din jurul lui, îl las feciorului meu cel mic”. 

Copilul cel mic avea abia vreo cinci anişori. Copilaşul, nedându-şi 
seama de groaza morţii, a întrebat cu obişnuita linişte copilărească pe 
tatăl său, care se chinuia în junghiurile durerilor şi intra în agonia 
morţii: 

- Dragă tăticule, vedem că fiecăruia din noi ne-ai lăsat aici câte un 
palat cu mult loc împrejurul lui; dar spune-ne, acolo unde mergi mata 
ai vreun palat ori măcar vreo colibă micuţă, aşa cum are moş Nae 
porcarul, care păzeşte porcii noştri? 

întrebarea nevinovatului copilaş a trecut prin inima tatălui său, 
neîngrijit sufleteşte, ca un fier înroşit în foc. Abia atunci la adevărul 


(a) Pr. I. Trifa ist. 311; 538 şi 158 

acesta crud, ieşit din gura nevinovatului său copilaş, s-au deschis ochii 
minţii lui şi şi-a cunoscut, ticălosul, sărăcia sufletului său părăsit, rănit 
şi înfăşurat în murdarele zdrenţe ale împătimirilor şi ale josnicelor 
păcate omeneşti, dar ce folos? Era prea târziu, prea târziu. Moartea 
fioroasă l-a învăluit în mantia ei. 

Când a sosit şi preotul - Ministrul lui Dumnezeu - l-a găsit în ago¬ 
nie, dându-şi sufletul, aşa că nu i-a putut da nici un ajutor. Bogatul a 
murit, luându-şi cu sine greutatea păcatului lăcomiei şi a altor păcate. 
Iată, dragi creştini, aşa păţim oricare din noi, care, de dragul grijilor 
lumeşti şi a dulceţilor trupeşti amânăm pocăinţa de azi pe mâine: la 
anul, la bătrâneţe. Aşa vom pătimi oricare din noi, care, slujind cu 
trup şi suflet celor pământeşti, dăm uitării pe cele cereşti. 

2. Am fost zgârcit şi nesimţitor, nepăsându-mi de lipsu¬ 
rile şi durerile aproapelui meu? 

Zgârciţii displac mult lui Dumnezeu şi oamenilor prin nemilosti- 
virea lor. S-a observat că, dacă aruncăm la vrăbii grăunţe sau sfărâ- 
mituri, cea care vede întâi, cheamă prin ciripitul ei şi pe celelalte 
surioare pentru a se împărtăşi şi ele din cele găsite de ea. De aseme¬ 
nea şi gâştele se cheamă la mâncare unele pe altele. Ele nu fac ca 
zgârciţii: „Numai noi s-avem!” Avuţii e bine să ia pildă şi de la păsări, 
deci să asculte Cuvântul lui Dumnezeu care-i îndeamnă a da milos¬ 
tenie din prisosul lor. 

„Fiţi milostivi precum şi Tatăl vostru cel ceresc este milostiv” (a). 
„Frânge celui flămând pâinea ta şi pe săracii cei fără de casă, adu-i în 
casa ta; de vezi pe cel gol, îmbracă-1 şi nu trece cu vederea pe cei ce 
sunt din sămânţa neamului tău. Atunci va ieşi de dimineaţă lumina ta 
şi sănătatea ta curând va răsări şi va merge înaintea ta dreptatea ta şi 
slava lui Dumnezeu te va înconjura. Atunci vei striga şi Dumnezeu te 
va auzi şi încă grăind tu, va zice: „Aici sunt”; şi vei lepăda de la tine 
legătura şi întinderea mâinii şi cuvântul cel de cârtire. Şi de vei da 
flămândului pâine din sufletul tău şi de vei sătura sufletul cel necăjit, 
atunci va străluci în întuneric lumina ta şi întunericul tău ca amiazăzi. 
Şi va fi Dumnezeul tău cu tine pururea şi te vei sătura, în ce chip 
pofteşte sufletul tău şi oasele tale se vor îngrăşa şi vor fi ca o grădină 
adăpată şi ca un izvor căruia nu-i scade apa şi oasele tale ca iarba vor 
răsări şi se vor îngrăşa şi vor moşteni neamurile neamurilor. Şi se vor 


(a) Lc. 6,36 

zidi dărâmăturile tale cele vechi şi vor fi temeliile tale veşnice în 
neamurile neamurilor şi te vei chema tocmitor de cele stricate şi 
cărările tale cele din prin mijloc le vei face umblate” (a). 

Exemple de pedepsirea păcătoşilor zgârciţi: bogatul nemilostiv 
bogatul lacom (b). ’ 

w Su fl et robit Mamonei. Locuitorii oraşului Posen trebuind odată 
să capituleze în faţa duşmanului, fură impuşi cu o despăgubire de 
război atât de mare, încât aceştia nu ştiau cum să facă rost de bani. în 
oraş locuia o doamnă foarte zgârcită, care avea adunate atâtea bogăţii, 
încât ar fi putut să plătească ea singură contribuţia. Când sărmanii 
oameni se adresară acestei doamne ca să-i ajute în nefericirea lor, ea 
le respinse rugămintea. Dar pentru că duşmanii cereau despăgubirea, 
rugămintea tuturor către doamnă fu repetată. însă şi de această dată 
fără rezultat. Iar pentru ca locuitorii să nu o mai molesteze cu cereri 
de ale lor, îşi zăvorî toate uşile şi porţile aşa că nu mai convenea cu 
nimeni, ci trăia numai şi numai pentru aurul său. Lumea o uitase. 
Când după mulţi ani poporul curios şi intrigat de liniştea ce înconjura 
casa acesteia, sparseră uşile şi intrând înăuntru, o aflară moartă în 
pivniţă, plecată asupra unei lăzi pline cu aur. 

A zgârcitului. Un zgârcit fără pereche îşi îngropase banii 

m grădină. Intr-o zi banii dispărură din ascunzătoare fiind înlocuiţi cu 
o piatră mare. 

- Nefericitul de mine - începu el să plângă înaintea vecinului său 
- ce mă voi face acum? Vecinul însă îi răspunse: 

- Tu nu aveai de gând să te foloseşti vreodată de comoara ta. De 
aceea, închipuie-ţi că piatra e o comoară, aşa că nu eşti mai sărac decât 
mai-nainte! 

- Chiar să nu fiu mai sărac de cum am fost, zise zgârcitul, totuşi, 
acum hoţul care mi-a furat comoara, va fi cu atât mai bogat decât 
mine! Gândul că un altul a devenit mai bogat cu suma furată, mă face 
să turbez de mânie. 

Omul zgârcit are şi multe alte păcate, tot atât de grele ca zgârcenia. 

A Reli cvele zgârceniei. O muribundă strângea ceva cu putere 
intre mâmile-i împ reunate. Nu se vedea decât capătul unui şiret. 

(o) Is. 58, 7-12; comp. Iez. 18,14-17; Mt. 25,31-46. (b) Lc. 16,19-31; 12,16-21 

Preotul, care era de faţă, voia să-l tragă afară şi să-i aşeze în mâini o 
Cruce, dar muribunda strângea obiectul în mod convulsiv. 

După ce a murit, i-au deschis mâna şi ce au găsit într-însa? O cheiţă 
de la caseta în care moarta îşi ţinea banii, hârtiile de valoare, poliţe şi 
alte lucruri de felul acesta. Acestea au fost aşadar relicvele ei cele mai 
preţioase, de care nu se putea despărţi nici la moarte (a). 

Doctoria zgârceniei. Un binecredincios creştin ne istoriseşte: 
„înainte de a-L cunoaşte pe Mântuitorul nostru Iisus Hristos, eram 
foarte zgârcit. Nici nu voiam să aud de milostenie faţă de cei săraci. 
După câtva timp, luminându-mă din învăţăturile Sf. Biserici (din 
Sfânta Evanghelie, apostol, cazanii, predici, etc.) şi hotărându-mă 
pentru o vieţuire şi credincioşie cât mai vie şi curat creştinească, veni 
pe la mine un cerşetor. Am intrat în cămară să-i tai o bucată de 
slănină, dar, hop, sosi şi satana cu ispita. 

- Taie pe aici - îmi şopti el - că-i vremea scumpă... ba stai, mută 
cuţitul mai pe dinafară că-i lipsă de porumb... ba mai bine ar fi să-i dai 
omului altceva, că porcu-i prea scump. 

- Cară-te de aici - am strigat eu - că de mă înciud, să ştii, diavole, 
că m-apuc şi tai ştreangul de la slănină şi o împart toată la săraci. 
Diavolul a fugit şi de atunci nu am mai simţit ispita lui (b). 

Fiecare creştin e dator a da milostenie din toate cele ce i-a dăruit 
bunul Dumnezeu, ştiind că cine dă celor lipsiţi, se miluieşte pe sine. 

Cine dă lui îşi dă. Sf. Ioan cel Milostiv mergând odinioară la 
Biserică, s-a apropiat de dânsul un bărbat cinstit şi de bun neam, 
căruia îi furaseră tâlharii toată averea şi era într-o mare sărăcie. Deci 
patriarhul milostivindu-se spre acel om cinstit şi slăvit, care deodată 
a ajuns sărac, dintr-atâta bogăţie a spus în taină slugii ca să zică 
iconomilor Bisericii să dea omului aceluia cincisprezece litre de aur. 
Văzând iconomii că este aur puţin în vistieria Bisericii, n-au ascultat 
porunca patriarhului şi au dat omului aceluia numai cinci litre, iar 
cele zece le-au oprit. Şi întorcându-se Patriarhul de la Sfânta Biserică 
la casa sa, s-a apropiat de dânsul o doamnă foarte bogată şi slăvită şi 
a dat în mâna lui o hârtie în care scria că dăruieşte Sfintei Biserici 
cinci sute de litre de aur. Luând Patriarhul hârtia şi citind-o, a cunos¬ 
cut prin darul Duhului Sfânt, care era într-însul, cum că femeia aceea 
n-a dat tot, cât pusese în mintea sa ca să dea, - căci aşa a vrut 


(a) O.M.P. ist. 27; 874 şi 873. (b) Pr. /. Trifa ist. 121, prel. de aut. 

Dumnezeu, fiindcă nici iconomii n-au dat omului celui sărac, cât 
poruncise el să-i dea, adică cincisprezece litre. 

Deci venind Sfântul acasă, a chemat pe iconomi şi i-a întrebat: 

- Cât aţi dat omului celui prădat de tâlhari? Iar ei au minţit zicând: 

- Cincisprezece litre de aur, precum ai poruncit, Stăpâne. însă 
Sfântul dând pe faţă minciuna, scumpetea şi neascultarea lor, a zis 
către dânşii: 

- De la voi să ceară Dumnezeu o mie de litre de aur; pentru că 
această doamnă bine-credincioasă a vrut să ne dea o mie şi cinci sute 
de litre de aur. Căci de vreme ce voi, neascultându-mă pe mine, aţi 
oprit zece litre, pentru aceea a sfătuit Dumnezeu pe această femeie, ca 
să oprească o mie. Iar dacă nu mă credeţi pe mine, singuri veţi cunaşte 
cu dinadinsul. Apoi îndată a chemat pe acea cinstită doamnă şi a 
întrebat-o înaintea iconomilor, zicând: 

- Spune nouă, doamnă, cât aur ai gândit să aduci din dragostea ta 
cea către Dumnezeu? Iar ea văzând că hotărârea ei nu s-a tăinuit de 
către Sfântul, a zis: 

- Cu adevărat, Stăpâne, mai-nainte cu câteva zile am scris pe hârtie 
ca să dau în sfintele tale mâini, o mie cinci sute de litre de aur; iar a 
doua zi am desfăcut hârtia şi am aflat, nu ştiu cum, că era ştearsă mia 
şi numai cinci sute rămăsese; deci am gândit în mine, că Domnul nu 
binevoieşte ca să dau mai mult aur în mâinile sfinţiei tale, decât numai 
cinci sute de litre; şi aşa am făcut. Acestea auzind iconomii, s-au temut 
foarte şi s-au ruşinat; apoi căzând la picioarele Sfântului şi-au cerut 
iertăciune (a). 

Mâncarea lui Dumnezeu. Erau odată două surori: una nu avea 
nici un copil şi era foarte bogată, însă cealaltă soră avea cinci copii, 
era văduvă şi era aşa de săracă, încât nu avea pâine ca să se îndes¬ 
tuleze ea şi copiii săi. Fiind în mare lipsă, s-a dus într-o zi la sora ei şi 
i-a zis: 

- Eu sufăr împreună cu copiii mei cea mai cumplită foame. Tu eşti 
bogată. Dă-mi şi mie o bucată de pâine. 

Femeia bogată, care avea o inimă tare ca piatra, i-a răspuns: 

- Nu am nici eu. Şi sărmana femeie a plecat jignită de cuvintele 
răutăcioase ale surorii sale. După câtva timp, a venit acasă bărbatul 
celei bogate. Fiindu-i foame a voit să-şi taie o bucată de pâine, însă 


(a) V. Sf. 12 noiembrie 

îndată ce a făcut întâia tăietură în pâine, a început să curgă sânge roşu. 
Când femeia a văzut, s-a speriat şi i-a povestit bărbatului ceea ce s-a 
întâmplat. Atunci el a alergat imediat la sărmana femeie văduvă ca 
s-o ajute. Intrând în cameră, a găsit-o pe ea şi pe cei doi copilaşi pe 
care-i mai avea, rugându-se. Ceilalţi copiii mai mari zăceau jos: 
muriseră. El le oferi mâncare, însă sărmana femeie văduvă, i-a 
răspuns: 

- Noi nu mai avem nevoie de hrana pământească. Dumnezeu a 
săturat deja trei; rugămintea noastră a fost împlinită. Abia a rostit 
acestea şi cei doi copilaşi şi-au dat cea din urmă suflare. Curând după 
aceea sărmana femeie, cu inima sfâşiată de durere şi-a dat şi ea 
sufletul. 

îmbogăţirea strică multe suflete. 0 creştină săracă, dar foar¬ 
te credincioasă, venea adeseori la Sf. Biserică şi-şi dădea ultimul ei 
bănuţ pentru ajutorarea bolnavilor şi nevoiaşilor ce-i întâlnea în calea 
sa. împrejurările au făcut ca femeia să-şi înmulţească puţinul ei avut 
şi ca prin minune a devenit chiar bogată. Ce nefericire! Cu cât avuţiile 
îi sporeau mai mult, cu atât ea venea mai rar la Sfânta Biserică, iar 
către cei bolnavi şi săraci îşi întorcea privirile tot mai amânat! O bună 
prietenă a ei şi-a luat inima în dinţi şi i-a zis: 

- Draga mea! Nu te supăra, căci vreau să-ţi spun ceva trist. Tu treci 
printr-o grea primejdie! 

- Nici nu te gândi, răspunse femeia. Dimpotrivă: treburile îmi 
merg foarte bine! Eu una nu ştiu de nici o primejdie! 

- Tocmai fiindcă nu ştii, de aceea am venit eu să-ţi spun. Ai început 
să mergi spre îmbogăţire. Nu uita că satana tocmai pe acest drum fură 
minţile şi inimile multora dintre muritori şi pierde sufletele omeneşti! 

- Ah! Da! aşa este, răspunse credincioasa noastră. înainte vreme, 
aveam o pungă de crăiţari şi o inimă darnică de principesă; astăzi însă 
am pungă de principesă şi inimă de crăiţari. Punga mi s-a umplut; dar 
inima mi s-a golit. Punga mi s-a lărgit şi inima mi s-a zgârcit! 

Cititorule! Ia bine seama! Dragostea banilor îţi primejduieşte în¬ 
treaga ta fiinţă. Ori de câte ori refuzi să ajuţi pe sărac din prisosul 
pungii tale, nu uita, că pui ceva deoparte pentru satana (a). „Cine 
iubeşte argintul nu se satură de argint şi cine iubeşte bogăţia multă, 
n-are nici un folos” (b). 


(a) D-ca Ort. a VII Nr. g-io; 15-16; Pr. M. Ionescu. (b) Eccl. 5, g 



OGLINDA DUHOVNICEASCĂ - Voi. 5 


181 


Bogatul şi pădurea. O întâmplare adevărată. O delegaţie de 
oameni săraci dintr-o parohie săracă se prezentară la un bogat care 
avea şi păduri, să-i ceară ceva lemn gratuit pentru a-şi clădi şi ei o 
Bisericuţă. Proprietarul fiind tocmai la pădure, îl cercetează acolo. 

- Domnule, uite am venit la dumneata pentru asta şi asta... vrem 
să ne facem şi noi o Bisericuţă şi dacă bunul Dumnezeu te-a dăruit cu 
o pădure aşa de frumoasă, te rugăm şi pe dumneata să ne ajuţi cu ceva 
lemn... Noi suntem trimişii oamenilor din satul nostru să te rugăm 
pentru asta... 

- Nu vă dau nimic - răspunse aspru bogatul - pădurea se ţine cu 
cheltuieli mari... nu-i vreme acum de pomeni. La acest răspuns se 
desprinde dintre oameni un om cărunt. Cu glas blajin el zice: 

- Dragă domnule, dacă nu vrei să ne dai nimic, noi ne vom duce. 
bunul Dumnezeu poate ne va da dintr-alt loc. Dar înainte de a pleca, 
eu vreau să te întreb o vorbă: care-i bradul dumitale din pădurea 
aceasta? 

- Ce brad - răspunse bogatul... toată pădurea-i a mea. 

- Va fi, dar când vei pleca din lumea aceasta, vei lua cu dumneata 
de aici numai un brad; ba încă nici acela întreg, ci numai patru 

scânduri, cât îţi va trebui pentru sicriu.Şi cu aceste vorbe plecară 

sătenii. Era către seară. Ce s-a întâmplat în noaptea aceea nu se ştie. 
Dar dimineaţa, oamenii din satul cu rugarea primiră înştiinţare din 
partea bogatului că pot veni să-şi ia gratuit din pădure tot lemnul ce 
le trebuie pentru bisericuţa lor (a). 

3. Sunt nesăţios, nedrept, trădător? 

„Vedeţi de vă feriţi de lăcomie, că nu întru a prisosi cuiva din 
avuţiile sale este viaţa lui” (b). „Cel ce face nedreptate, urăşte sufletul 
său” (c). Judo, cu sărutare pe Fiul Omului vinzi?” (d). Ahitofel (e). 

Setea de îmbogăţire. Faptul pe care vi -1 povestesc s-a întâm¬ 
plat, nu de mult timp în satul Teodorovca de lângă Soroca. El dove¬ 
deşte isteţimea unor ţigani şi uşoara încredere a unor gospodari setoşi 
de procopseală rapidă. Dar să istorisesc întâmplarea: într-una din zile 
răsări în marginea satului Teodorovca o şatră de zlătari. Zilele 

(a) Pr. I. Trifa ist. 246. (b) Lc. 12,15. (c) Ps. 10,5; Is. 5, 22-23; 10,1-2; 33,1; Ier. 22,18- 
19; 2Lege 27,17-19; Lc. 16,10-15. (d) Lc. 22,48; Ioan 6,70-71; 12,4-6; Mt. 26,14; Mc. 14,10; 
Lc. 22,4; Mt. 26,16; 26,25; Mc. 14,29; Ioan 13,21-30; Mt. 26,47; Mc. 14,43; Lc. 22,47; Ioan 
18,3; Mt. 23,3; 26,14-15; 27,15; F. Ap. 1,16-20. (e) 2 împ. 17 

următoare, câţiva ţigani isteţi începură a cutreiera satul să afle vreo 
gâscă de jumulit. Ei se lăudau că se pricep, prin mijloace vrăjitoreşti, 
să facă dintr-un leu doi. Sătenii Vasile Necula şi Petre Stoia n-au vrut 
să le-o ia alţii înainte şi au intrat în vorbă cu ţiganii. 

- Barosanilor, v-a văzut Dumnezeu, dacă vă încredeţi în noi! zise 
cel mai isteţ dintre ţigani, Leonte Moşenco. 

- Trebuie însă, să faceţi rost de bani de argint şi încă mulţi, ca să 
puteţi înţelege ceva de meşteşugul nostru, fiindcă pentru nimica toată 
nici duhurile drăceşti, cu care lucrăm, nu-şi lasă odihna. Nouă, pentru 
osteneală, ne-aţi da o pereche de cai, ca să ne putem târî căruţele pe 
unde ne-o lumina Dumnezeu! Orbiţi de setea unei grabnice 
îmbogăţiri, sătenii primiră târgul. S-apucară de-şi vândură tot avutul, 
pe care luară vreo 30.000 de lei. După ce-i prefăcură în bani de argint 
se înfăţişară ţiganilor cu care puseră la cale ceea ce aveau de făcut. 
Hotărâră ca minunea să aibă loc chiar în noaptea aceea. în puterea 
nopţii, sătenii se înţeleseră cu ţiganii să se întâlnească în marginea 
satului, într-un anumit loc. Cum se adunară cu toţii, ţiganii săpară o 
groapă, făcură focul într-însa, iar deasupra aşezară o căldare. După 
aceea începură să toarne în căldare nişte apă vrăjită, ziceau ei, din 
nişte sticle aduse cu dânşii. Când începu să fiarbă apa, ţiganii aruncară 
în căldare o bucată de aramă, după care acoperiră vasul cu un postav 
negru. Ţiganul Moşenco porni să descânte în ţigăneşte, chemând 
duhurile atotputernice să facă minunea; iar ceilalţi tovarăşi ai lui, 
începură să joace în jurul căldării, bălăbănind din mâini şi din cap în 
fel şi fel de chipuri. Din când în când îşi smulgeau fire din barbă, pe 
care le aruncau deasupra căldării. După îndemnul lui Moşenco, 
sătenii vârau din clipă în clipă câte un leu pe o gaură a postavului cu 
care era acoperită căldarea. Timp de trei ceasuri au durat aceste 
maimuţării. 

în căldare fierbeau de zor 600 de lei de argint. Deodată, Moşenco 
îşi lepădă zăbunul, pe care-1 aruncă deasupra căldării, luând-o de pe 
foc şi bombănind într-una vorbe fără rost. Apoi porunci sătenilor să 
se trântească la pământ cu faţa în jos, că s-a apropiat Sarsailă cu ceata 
lui de draci să facă minunea. După vreo jumătate de ceas, ţiganii se 
apucară să sape pământul sub locul unde arsese focul. La adâncime ca 
de vreo două palme aflară şase sute monede de câte doi lei, îngropaţi 
de cu vreme de meşterii vrăjitori. Luând banii, Moşenco îi înmână 
celor doi fericiţi, care priveau minunaţi la isprava ţiganilor. Stăruind 

să urmeze mai departe cu farmecele lor, ţiganii le spuseră că au cântat 
cocoşii şi dracii sunt osteniţi; dar dacă au încredere, să le lase lor 
restul de bani ce mai aveau şi în noaptea următoare vor începe cu 
vrăjitul mai de timpuriu ca să aibă vreme mai multă de descântat. 
Sătenii primiră bucuroşi îndemnul ţiganilor şi încredinţându-le şi 
ceilalţi bani, porniră voioşi spre casă, cugetând la fericirea ce-i 
aşteaptă. 

A doua zi, cei doi pricopsiţi porniră spre şatra ţigănească, să dea 
bună-dimineaţa tovarăşilor lor; dar ia-i de unde nu-s! ţiganii spălaseră 
putina cu bănişorii lui Necula şi ai lui Stoia. Buimaci de inimă rea, 
abia putură merge până la postul de jandarmi unde-şi spuseră păsul, 
apoi se târâră cum putură acasă, unde căzură pe pat, zăcând aproape 
o lună de zile. Urmăriţi de aproape, ţiganii fură prinşi şi siliţi să 
întoarcă banii furaţi. Nu ştiu dacă petrecerea de la postul de jandarmi 
a lecuit pe ţigani de dorul de a procopsi pe alţii; dar ştiu că Necula şi 
Stoia s-au lecuit de visul de a se procopsi prin mijloace vrăjitoreşti (a). 

Adevărata bogăţie. - M-am săturat de viaţă şi de lume, buni¬ 
cule! zise într-o zi un flăcău bunicului său. 

- De ce, fătul meu? îl întrebă unchiaşul. 

- Apoi trai e ăsta? Tu munceşti de te speteşti, iar alţii le iau toate 
de-a gata. Tu abia ai cu ce trăi de azi pe mâine, pe când alţii se răsfaţă 
în bogăţii! 

- Vai de mine, nepoate, cum poţi cârti tu împotriva bunului 
Dumnezeu?... Oare sănătatea şi tinereţea pe care ţi le-a dăruit Cel de 
sus, nu sunt cele mai de seamă avuţii ale omului? 

- O fi, daria ce-mi folosesc, dacă sunt nevoit să muncesc într-una! 

- Tu mânii pe Dumnezeu, fătul meu. Eşti încă tânăr şi nu-ţi dai 
seama ce grăieşti. Oare ai primi să ţi se taie mâna dreaptă pentru o 
mie de galbeni? 

- Vai de mine!... ce sunt nebun? 

- Atunci mâna stângă? 

- Ce tot vorbeşti, bunicule? 

- Ai vrea tu să rămâi orb pe toată viaţa, dacă ţi s-ar da în schimbul 
vederii zece mii de galbeni? 

- Nici pentru comorile lui Iov nu mi-aş da lumina ochilor! 


(a) Din cartea „Om matur” 

- Poate ai fi mulţumit să ai averi nenumărate, în schimb însă toată 
viaţa să boleşti şi să nu te poţi da jos din pat! Te prinzi? Ce zici... 

- Ce să zic?... Acum înţeleg că mulţumirea omului nu stă în avuţie 
fără seamăn, ci în sănătatea trupească şi sufletească! Mulţumesc 
frumos, bunicule, că m-ai făcut să ies dintr-o rătăcire, care-mi rodea 
sufletul de multă vreme (a). 

„Câştig mare este buna credinţă cu îndestulare, că nimic n-am 
adus în lume, arătat este că nici a scoate ceva nu putem. Ci având 
hrană şi îmbrăcăminte, cu acestea îndestulaţi să fim; iar cei ce vor 
să se îmbogăţească, cad in ispite şi in curse şi în pofte multe fără de 
socoteală şi vătămătoare, care cufundă pe oameni în pieire şi în 
pierzare. Că rădăcina tuturor răutăţilor este iubirea de argint, pe 
care unii poftind-o au rătăcit din credinţă şi s-au pătruns cu dureri 
multe” (b). 

Pedeapsa, trădătovului . De zeci de ani ţineau luptele nesfârşi¬ 
te între cetăţenii genovezi şi cei ai oraşului Florenţa. O biruinţă de¬ 
săvârşită nu o puteau dobândi nici unii, nici alţii. Dar s-a ivit într-o 
bună zi nemernicul şi nelegiuitul numit Parani, care pentru o sumă 
însemnată de bani s-a înţeles cu duşmanii să-i conducă noaptea între 
zidurile Genovei. Florentinii au intrat în cetate şi sute şi mii de vieţi de 
oameni au fost nimicite prin foc şi sabie. S-a înfăţişat apoi trădătorul 
în faţa stăpânului vrăjmaş, ca să-şi primească răsplata. Acesta fără 
întârziere a dat poruncă vistiernicului să plătească lui Parani suma 
făgăduită. Dar iată că odată cu vistiernicul cu banii, apare şi călăul. 

- Prietene, te-ai îngrijit să-ţi dobândeşti starea şi averea, zise 
acesta cu glas înfricoşător şi ţi le-ai dobândit, dar ai uitat să-ţi asiguri 
şi viaţa şi trădătorul cu bani şi cu avere şi-a ispăşit cu capul vina şi 
cugetul său păcătos, sub barda ascuţita a călăului. Astfel, iubiţilor, 
sunt şi aceia, care jertfesc o viaţă întreagă numai pentru avere şi alte 
afaceri mărunte, iar când e vorba să se îngrijească puţin şi de viaţa ce 
va veni, ei sunt nepăsători sau uită cu desăvârşire de ea. Vor dobândi 
averea, dar îşi vor pierde, asemenea trădătorului din povestire, ceea 
ce-i mai scump, viaţa veşnică (c). 

4. Am fost fraudulos (de rea credinţă), luând bani străini 
prin înşelăciuni? 


(a) Băjenaru. (b) 1 Tim. 6, 6-10. (c) Predici Dr. I. Vască 

„Vai celor ce rostesc porunci nedrepte şi celor ce scriu hotărâri 
viclene, abătând judecata mişeilor şi răpind dreptatea săracilor 
poporului Meu; ca să le fie lor văduva de jaf şi săracul de pradă. Şi 
ce vor face în ziua cercetării? Că necaz vouă de departe va veni şi 
către cine veţi fugi să vă ajute? Şi unde veţi lăsa mărirea voastră, ca 
să nu cădeţi în robie? Şi sub cei ucişi vor cădea. Şi în toate acestea nu 
s-a întors mânia lui, ci încă mâna este înaltă” (a). Cei ce fac astfel, 
trebuie să dea înapoi tot ce au luat pe nedrept. 

Dreptatea lui Ţepeş. Se povesteşte din bătrâni că pe vremea lui 
Vodă Ţepeş, un negustor pierduse o pungă cu o mie de galbeni. El dete 
sfoară în ţară, că va dărui o sută de galbeni celui ce-i va aduce punga. 
După puţină vreme se înfăţişă negustorului omul care găsise punga, 
venind să i-o aducă. 

- Jupâne, zise omul nostru, mai acum câteva zile am dat în cale 
peste această pungă cu bani. Am aflat de la lume că dumneata ai fi 
păgubaşul şi am venit să ţi-o încredinţez nu pentru răsplata ce-ai 
făgăduit-o, ci ca să mă ştiu cu sufletul liniştit, că nu m-am bucurat de 
avutul altuia. Poftim, ţine-ţi punga şi numără galbenii dintr-însa. 
Negustorul luă punga şi începu să-şi socotească avutul pierdut. Pe 
când număra se tot frământa cum să facă să nu dea omului răsplata 
făgăduită. Sarsailă nu -1 lăsă să-şi ostenească prea mult timp creerul, 
căci îi şi arătă ce avea de făcut. 

- Omule - zise negustorul - îţi mulţumesc pentru binele ce mi-ai 
făcut. Numărând galbenii văd că sunt numai nouă sutei ceea ce în¬ 
seamnă că ţi-ai oprit dreptul dumitale. Şi acum umblă sănătos! 

- Jupâne - grăi omul - ţi-am spus că nu dorul de răsplată m-a 
făcut să-ţi întorc punga pierdută; ci cinstea mea la care ţin mai mult 
ca la orice avuţie. Eu n-am luat nici o leţcaie din banii dumitale. Vor¬ 
bele pe care mi le spui sunt pentru mine o înfruntare, o batjocură, pe 
care n-o pot îngădui. Numără-ţi încă o dată banii! Vreau să ştiu că 
sunt atâţia câţi ai pierdut şi n-am nevoie de răsplata dumitale! 

- Am numărat odată, omule şi ţi-am spus că am găsit nouă sute de 
galbeni. Prin urmare ţi-ai oprit răsplata. Acum ce mai vrei de la 
mine?! 

- Vreau să nu mă faci necinstit! Eu ţi-am spus că n-am luat nici un 
ban din pungă. Bănuiala dumitale e o ocară pentru mine! 


(a) Is. 10,1-4 

- Dacă găseşti purtarea mea neomenoasă, n-ai decât să te plângi 
lui Vodă, să-ţi facă el dreptate! zise negustorul întorcând spatele 
omului cinstit. 

Cu sufletul plin de scârbă, bietul român se duse drept la Vodă şi se 
plânse de neomenia negustorului. Ţepeş porunci să-i fie adus îndată 
cel cu pricina. După ce ascultă cu băgare de seamă spusele şi ale unuia 
şi ale altuia, încruntându-se la faţă de mânie, grăi cu asprime către 
negustor, al cărui şiretlic îl pricepuse: 

- Jupâne, dă numai decât îndărăt acestui creştin punga pe care ţi-a 
adus-o. Dumneata ai pierdut una cu o mie de galbeni şi asta n-are 
decât nouă sute într-însa, deci, ea nu este a dumitale. Şi acum du-te 
acasă şi aşteaptă până ţi-o aduce punga cea cu o mie de galbeni! Iar tu, 
creştine, ia-ţi punga şi ţine-o în păstrare vreme de o lună de zile. Dacă 
în acest timp n-ai afla păgubaşul, poţi folosi banii ca şi cum ar fi ai tăi! 
Duceţi-vă acum în plata Domnului! şi aşa păţi negustorul cel lipsit de 
omenie (a). 

5. Am înşelat pe alţii? 

„Să nu vă lăcomiţi a lucra pentru a înşela pe fraţi, de vreme ce 
răsplătitor este Domnul pentru toate acestea, precum şi mai înainte 
am zis vouă şi am mărturisit” (b). „...Nimeni să nu înşele pe 
aproapele” (c). 

Podgorean deştept. Un podgorean trăsese într-un butoi nişte 
vin tămâios, pe care -1 păstra pentru casa lui. Până să vină vremea să-l 
înceapă, ca să nu poată umbla nimeni la vin, bătu dopul vranei bine 
şi-i mai turnă şi o pecete cu ceară roşie. Slugile, mai şirete, dădură cep 
pe dedesubt şi-n scurt timp butoiul rămase pe jumătate. Când veni 
vremea să-l înceapă, podgoreanul nostru văzu cu mirare, că vinul 
scăzuse. 

- Ce lucru afurisit, zise el către vecin, butoiul a fost pecetluit şi 
acum l-am aflat pe jumătate gol. 

- O fi având cep pe dedesubt! grăi vecinul. 

- Păi doar nu lipseşte vinul cel de dedesubt, frate, ci de deasupra! (d). 

Ce-i necinstit nu-i priincios. Istoria ne spune că în cetatea 
Atenei au ţinut odată un sfat bărbaţii cei mai luminaţi, cum ar putea 

(a) C. M. Om. Matur, (b) 1 Tes. 4, 6. (c) Lev. 19,11; Efs. 4,25; Cols. 3, 9. (d) Cartea omului 
Maturpg. 52 

ajuta mai bine ţara lor, care era ameninţată de duşmani. Fruntaşul 
Temistocle se scoală şi zice că el cunoaşte un mijloc foarte priincios, 
dar însă nu -1 poate descoperi în faţa tuturor. El îi roagă deci, pe ceilalţi 
sfetnici, ca să-l împuternicească numai pe unul din sfatul întreg, în 
care au o deosebită încredere şi aceluia îi va descoperi lucrul. Sfetnicii 
îl aleseră pe Aristide. Temistocle îi descoperi deci acestuia planul său, 
prin care credea el că-şi va scoate mai uşor ţara din încurcături. El îi 
spuse deci lui Aristide că a descoperit un mijloc, prin care ar putea da 
foc deodată tuturor corăbiilor duşmane, fără să ţină seama de legătura 
ce-o avea ţara cu acei duşmani. Aristide îl ascultă cu mare luare- 
aminte, se întoarse apoi la ceilalţi sfetnici şi le zise: 

- Iată, vă aduc planul lui Temistocle, ce-i drept, un plan priincios 
pentru noi, însă necinstit. El voia să le vorbească mai departe. Sfetnicii 
însă nici nu voiră să-l mai asculte, ci strigară într-un glas: 

- Un lucru care nu e cinstit, nu poate să fie priincios. 

Dacă chiar păgânii au cunoscut acest lucru, cu cât mai mult ar 
trebui să se ferească creştinii în acţiunile lor de mijloace neiertate, 
necinstite, de înşelăciuni şi nedreptăţiri. Ceea ce câştigă omul prin 
mijloace necinstite, nu-i aduce folos nici lui, nici copiilor săi 
binecuvântare, ba câştigul tras în chip necinstit îţi aduce varga, îţi 
aduce sabia lui Dumnezeu în casă. Iată ce spune în privinţa aceasta 
marele Prooroc Isaia: „învăţaţi a face bine, stăruiţi în lucrul care este 
cinstit, căci dacă vă împotriviţi şi mă aţâţaţi la mânie, atunci sabia 
Mea vă va nimici”ţa). 

Drept aceea, vedem adeseori în viaţa de toate zilele că, atunci când 
nu-şi începe creştinul un lucru cu Dumnezeu şi nu-i este aminte să-l 
facă în slujba lui Dumnezeu, prea uşor rătăceşte, prea lesne se 
lăcomeşte la câştig mai uşor şi mai mare, prea lesne se înstrăinează de 
Dumnezeu, călcând când una, când alta din Sfintele Porunci. Un 
asemenea om nu mai are parte de mulţumirea sufletească, pe care o 
simte creştinul care a isprăvit un lucru bun şi bineplăcut lui 
Dumnezeu. Iar câştigul tras dintr-un lucru necinstit, nu-i poate face 
bucurie deplină, lipsit fiind de binecuvântarea Domnului. Acest 
adevăr creştinesc îl cunoaşte prea bine şi poporul nostru care din 
străvechime are o frumoasă zicală: „Mai bine sărac şi curat, decât 
bogat şi pătat” (b). 


(a) Is. 1, iy-20. (b) pred. Dr. Tamavschi, Voi. VIpg. 53-54 

6. Am jurat strâmb pentru a aduna avere? 

Cei care îşi agonisesc avere cu furt şi jurăminte strâmbe, îşi atrag 
urgia Dumnezeiască în casele lor, care nu va ieşi până nu va risipi 
toate lemnele şi pietrele (casnicii şi averile lor) pustiindu-le (a). Aşa a 
fost pedepsit împăratul israeliţilor Ahab şi Izabela cu toată casa lor, 
după ce au răpit cu mărturii mincinoase şi ucidere via lui Nabot (b). 

7. Am silnicit şi sărăcit pe alţii prin minciuni şi vicleşug? 

Păcatul acesta se dezleagă prin despăgubirea celor silnici şi rătăciţi 
şi prin îndreptare după Legile Divine, care ne sfătuiesc a fi cu milă 
faţă de aproapele nostru. „Vezi să n-ai un ochi fără milă pentru fratele 
tău cel lipsit şi să nu-i dai. Căci atunci el ar striga către Domnul 
împotriva ta şi te-ai face vinovat de un păcat; ci să-i dai şi să nu dai cu 
părere de rău în inimă, căci pentru aceasta te va binecuvânta Domnul 
Dumnezeul tău în toate lucrările de care te vei apuca. Totdeauna vor 
fi săraci în ţară, de aceea îţi dau porunca aceasta: „Să-ţi deschizi mâna 
faţă de fratele tău, faţă de sărac şi faţă de cel lipsit din ţara ta”(c ). 

Fă binele ce-lpoţi face. „îmi aduc aminte - sunt atâţia ani de 
atunci - cum John Bost, întemeietorul azilului din Laforce (Franţa) 
povestea despre o biată femeie fără minte (idioată) care, neputând să 
facă nimic mai cu seamă, trebuia să ferească de muşte o tânără femeie 
bolnavă de dambla (paralizie). Ea nu ştia şi nu putea să facă altceva, 
decât să alunge muştele care se puneau pe obrazul acestei bolnave. Şi 
John Bost zicea: 

- Această biată femeie a murit acum. Şi-mi închipui că, ajungând 
în cer, va fi zis Domnului Hristos: „Doamne, am făcut ce-am putut. 
Alungam muşte. Am fost credincioasă îndatoririi mele, atât cât îmi 
sta în putinţă mijloacelor mele. 

Gândul mă poartă la celălalt capăt al scării minţii omeneşti. Mă 
gândesc la unul din cei mai mari învăţaţi, din câţi au trăit pe pământ, 
la L. Pasteur. Şi-mi amintesc de cuvintele lui, rostite puţine zile 
înainte de a muri. El zicea prietenilor săi: 

- Bine înzestrat de Dumnezeu, sau mai puţin înzestrat, fiecare să 
facă aşa, ca atunci când se apropie de capătul vieţii, să poată zice cu 
toată tăria: „Am făcut tot ce-am putut”. Biata femeie fără minte 


(a)Zah. 5. (b) 3 împ. 21. (c) 2 Lege 15, 9-11 

(idioată) a făcut ce-a putut şi L. Pasteur a fost unul din cei mai mari 
binefăcători ai omenirii, pentru că a făcut tot ceea ce a putut. 

Tu, iubitule cititor, faci tot ceea ce poţi face? 

Lampa văduviei. Acum o sută de ani trăia în Scoţia (Anglia) o 
văduvă, care avea o căsuţă zidită pe-o stâncă înaltă, chiar în margi¬ 
nea mării, de unde se putea vedea până departe. Cu toată sărăcia ei, 
dorea să facă şi ea ceva pentru Domnul şi pentru aproapele său. Şi se 
gândi s-aprindă în fiecare seară o lampă, pe care o aşeza la fereastră 
şi a cărei lumină, deşi slabă, urma să îndrume corăbiile în această 
parte primejdioasă a coastei. Mai bine de 10 ani, lampa văduvei a 
luminat în fiecare noapte şi a scăpat de la pierzare multe corăbii. 

într-o vreme, mai mulţi marinari au dorit să cunoască, cine era 
binefăcătoarea lor necunoscută. Care nu mică le-a fost mirarea, când 
au aflat, că era o biată văduvă, care-şi rupsese din pâinea ei de toate 
zilele, ca să poată plăti uleiul, pe care-1 punea în lampă în fiecare sea¬ 
ră. în zadar au încercat ei s-o ajute cu câte ceva. Nu a primit nimic. 

Au trecut încă 10 ani de atunci şi lampa lumina în toate nopţile la 
fereastra căsuţei sale. Când, într-o seară, nu s-a mai văzut lumină. 
Viaţa bunei femei se stinsese şi cu ea şi lumina. Lucrul său şi-l înche¬ 
iase. Ah! cât de binecuvântată şi folositoare este fapta bună, chiar a 
celor slabi şi mici. 

Cine mângâie, se mângâie. Binele pe care -1 facem aproapelui 
nostru, ne foloseşte nouă înşine. Adesea tragem din el un folos mai 
mare chiar decât cei cărora li-1 facem. 0 doamnă bate într-o zi la uşa 
unei biete spălătorese. 0 găseşte la lucru, în picioare, plecată spre ma¬ 
sa unde călca rufe, cu sângele urcat la cap, obosită, sleită de puteri. 
Soba care încălzea maşina de călcat, făcea în odaie o căldură de 
nesuferit. 

- Dumneata cântai, când am bătut la uşă? întrebă ea. 

- Da, doamnă, răspunse harnica lucrătoare; cânt totdeauna când 
calc. 

- Cum poţi să cânţi în aerul acesta înăbuşitor, aşa obosită cum eşti? 
Trebuie să ai voie bună. 

- Ei bine, doamnă, adevărul este că rar mă trage inima să cânt. Dar 
e acolo sus, deasupra mea, o copiliţă cocoşată şi bolnavă de spate. 
Rămâne singură toată ziulica. Maică-sa pleacă să spele pe unde 
găseşte. Biata copilă! îi place să m-asculte cântând. Pentru ea cânt. 



îgo _ ProtosinghelNICODIM MĂNDIŢĂ _ 

Cântul meu îi ţine de urât. Dacă găsesc câte-un chip în ziarele, în care 
sunt înfăşurate rufele ce mi se-aduc, i -1 dau ei. Când îi e sete, loveşte 
cu băţul în podea şi-i duc un pahar cu apă. Făcându-i plăcere, vezi 
dumneata, asta îmi dă curaj la lucru. Dacă ea n-ar fi acolo, dacă n-aş 
avea să fac ceva pentru ea, toată vremea aş fi îngândurată şi mâhnită. 
E bine să ai pe cineva pe care să-l iubeşti (a). 

Fă binele când poţi. Era o zi frumoasă de vară şi plină de lumi¬ 
nă; iar soarele, paznicul lumii cereşti, împrăştia o căldură mare cu ra¬ 
zele sale binefăcătoare. Era aşa de bine şi de cald, încât fiecare 
vieţuitoare ar fi vrut să stea numai şi numai la umbra cea dulce a 
copacilor. în timpul acelei arşiţe înăbuşitoare, o biată furnică, fiind 
foarte însetată, a venit la un izvor de apă, ca să-şi potolească setea sa 
cea mare. Ea, apropiindu-se de apa cea rece a izvorului, a voit să bea; 
dar vai ce întâmplare rea! Apa aceea a luat-o la vale şi era cât pe-aci 
să o înece. 

O porumbiţă sta, în acest timp, pe creanga unui dud în apropierea 
izvorului de apă. Ea văzând că sărmana furnică e în primejdie de 
moarte, a rupt repede o frunză mare de dud şi a aruncat-o în cursul 
acelei ape. 

Furnica, fiind împinsă de apă până la frunza de dud, s-a suit pe ea. 
Pe urmă, frunza aceea s-a oprit pe o piatră din marginea izvorului şi 
astfel furnica a putut foarte uşor să ajungă pe uscat. în chipul acesta 
fericit, ea a scăpat de la înec. De atunci, între porumbiţă şi furnică s-a 
născut o caldă şi strânsă prietenie şi dragoste. 

Altă dată, un vânător de frunte venind la izvorul acela să bea apă, 
a văzut în dud o porumbiţă. Cum a văzut-o a şi îngenuncheat pe co¬ 
vorul frumos de iarbă a întins puşca şi era gata s-o sloboadă. N-a 
apucat să ochească de-a binelea, căci îndată a sărit în sus, ca muşcat 
de un şarpe înveninat. Ce se întâmplase? Furnica, cea scăpată de la 
moarte, aflându-se acolo şi văzând ce are de gând vânătorul, l-a pişcat 
aşa de tare de genunchi, încât el n-a putut să împuşte porumbiţa de pe 
creanga dudului. 

La auzul detunării puştii, ea şi-a luat zborul său, fugind departe de 
acolo. Astfel a scăpat de la moarte numai datorită furnicii, care îi 
venise la timp în ajutor. Dacă ea n-ar fi muşcat de genunchi pe vână¬ 
tor, desigur că porumbiţa ar fi fost împuşcată. 


(a) Ier. N. Criveanu, P.U.C. ist. 23,27şi 28 

Din această povestire minunată se vede lămurit, cât de mult pre¬ 
ţuieşte un ajutor, care e dat la timp. Ce bine şi frumos este când oame¬ 
nii se ajută la nevoi şi la durere! Mare adevăr şi înţelepciune se găseşte 
în cuvintele acestea: Prietenul bun numai la nevoie se cunoaşte şi, cu 
ce măsură vei măsura, cu aceea ţi se va măsura, întocmai. Mântuitorul 
Hristos, a spus odinioară: „Ce voiţi să vă facă vouă oamenii,faceţi-le 
şivoilor”. 

a Cititorule, când poţi face binele, nu întârzia de loc, ci fa -1 numaide¬ 
cât la timp; căci - mai ştii - poate şi tu vei avea nevoie vreodată de 
binele sau ajutorul altuia. Să ştii însă că cine dă o singură dată la timp 
bun şi potrivit, dă de patru ori mai mult (a). 

Nelegiuirea creştinuluijară suflet. în anul 1187 când vitea¬ 
zul Saladin, sultanul Egiptului, a ocupat Ierusalimul, fiind condus de 
bunătate — lucru rar de altcum la învingători, a permis tuturor 
creştinilor să părăsească cetatea sfântă şi să-şi ducă cu ei şi întreaga 
lor avuţie. Ba se spune că pe cei sărmani, însuşi Saladin i-a dăruit cu 
fel de fel de daruri. Creştinii s-au retras in Tripolis, unde stăpânea un 
domnitor creştin, însă foarte zgârcit. Acesta nu numai că nu i-a primit 
în ţara lui pe creştinii expatriaţi, ci i-a jefuit şi de tot avutul lor. Pe o 
femeie sărmană, care nu avea nimic asupra ei - acest stăpân crud şi 
zgârcit - a apucat-o şi a aruncat-o în mare (b). 

8. Sunt nemilostiv şi scump? Am strâmtorat pe cei slabi? 

„Ţie s-a lăsat săracul, sărmanului tu să-ifii ajutător” (c). „Bogăţia 
de ar curge, nu vă lipiţi inima de ea” (d). „Dacă întru cel nedrept, 
Mamona (avuţia peste care sunteţi numai iconomi) nu sunteţi 
credincioşi (nu o întrebuinţaţi după voia lui Dumnezeu), pe cel 
adevărat (cerul cu bunătăţile lui veşnice) cine îl va da vouă?Şi dacă 
intru cel străin (ceea ce v-a încredinţat Dumnezeu) nu sunteţi 
credincioşi, pe cel ce este al vostru (moştenirea făgăduită şi pregătită) 
cine îl va da vouă?” ţe). 

Zgârcitul şi măgarul. Zgârcitul - zicea un om cuminte - s-ar 
putea asemăna foarte bine cu un măgar, care o viaţă întreagă trăieşte 
în mizerie: rabdă, mănâncă ce poate şi poartă toate greutăţile, iar când 
piere, oamenii îi trag pielea şi fac din ea tobe şi cimpoaie, în sunetul 

u-i ( 2 a) D ca 0rt ' a XIV ’ Nr ' 25 ~ 26 ' (b) °' M ' R ist 30 ' (c) Ps ' 9 ’ 34 ' (d) Ps - 6l> w - (e) Lc - l6 ’ 

cărora, lumea petrece şi chefuieşte. Aşa e şi zgârcitul. 0 viaţă întreagă 
trăieşte în mizerie; mănâncă ce poate, se îmbracă cum poate, rabdă, 
cruţă şi strânge, iar după ce moare, moştenitorii lui topesc averea în 
dansuri şi desfătări. E o regulă aproape generală că toate averile 
zgârciţilor se irosesc în chefuri şi petreceri (a). 

Prinde-prinde, lasă-lasă. Un vânător îşi asmuţea copoiul său, 
după un iepure ce fugea de-i scăpărau picioarele. 

- Na! Na!... Prinde- 1 , prinde- 1 ! strigă vânătorul. Copoiul se azvârlea 
în copci mari alergând din toate puterile. Fugări iepurele foarte mult 
şi în sfârşit l-a prins apucându -1 cu dinţii şi ţinându -1 tare. Atunci sosi 
şi vânătorul, apucă iepurele de urechi şi i-a poruncit câinelui: 

- Lasă- 1 ! Lasă- 1 ! dă-i drumul din gură, nu te mai atinge de el!... De 
acum iepurele e al meu şi alergatul e al tău. Bietul câine, mârâind de 
ciudă, i-a dat drumul iepurelui, lingându-se zadarnic pe buze. A 
alergat în zadar! Câţiva oameni din sat văzând cele petrecute, 
compătimeau pe bietul câine. Un bătrân mai înţelept dintre dânşii, a 
zis atunci: 

- Iată, dragii mei, aşa e şi cu lăcomia după averi, lumea asta plină 
de deşertăciuni amăgitoare, de petrecerile şi desfătările ei anticreş- 
tineşti! Câinele acesta e asemenea oamenilor lacomi, cărora zgârcenia 
le strigă: „Prinde! Prinde!” şi oamenii orbiţi fără prevedere, ascultă şi 
aleargă din răsputeri după agonisirea bunătăţilor şi deşertăciunilor 
vremelnice. Aleargă bieţii oameni cu lăcomie după avere, asudă, 
strâng avuţii care cum pot, gândind în sineşi că mai pe urmă vor putea 
zice şi ei ca bogatul lacom din Sfânta Evanghelie: „Suflete! Iată am 
adunat de toate! De acum ai multe bunătăţi: mănâncă, bea, veseleşte- 
te”. Dar tocmai pe când sunt toate gata de mâncare, vine diavolul care 
i-a mânat mereu să le prindă (b), cu moartea după el, alergând la om 
şi strigându-i: „Stai pe loc! Lasă, lasă!... Iepurele e al nostru... Al 
vostru e numai alergatul...”. Tocmai atunci nepricepuţii oameni au 
băgat de seamă că au alergat în zadar... Dar e târziu! E prea târziu! 
Câtă lume avută din oraşe şi sate care şi-au făcut un idol din averi, 
case mari, palate, vile, blocuri şi lux după moda veacului acestuia, n-a 
păţit ca şi câinele din povestirea noastră cu iepurele prins pentru 
altcineva? Câţi nu vor fi zis oftând pe mormanele de ruine ale idolilor 
lor moderni, ca şi Solomon odinioară: „Deşertăciunea deşertă- 


Mt. 4, 8-lo(a) Pr. I. Tr. ist. 513. (b) Mt. 4, 8-10 

ciunilor, toate sunt deşertăciune!” Câtă lume despuiată de averi, 
giuvaiere, obiecte preţioase, haine de lux, vite, etc., la care ţineau mai 
mult decât la Dumnezeu, văzându-se fără ele, nu se vor fi aruncat cu 
feţele în pulberea pământului jelindu-se ca Iov: „Gol am ieşit din 
pântecele maicii mele, gol mă voi întoarce în pământ”. Iată de ce au 
făcut foarte bine Sfinţii şi creştinii milostivi, care şi-au pus toată 
averea lor în slujba Domnului, agonisindu-şi comoară în cer şi 
urmând Domnului Hristos. 

Din aur, idoli şi Biserică. Dumnezeiasca Scriptură ne arată că 
israeliţii au făcut din averile lor şi idoli şi Biserică. De două ori şi-au 
strâns şi topit aurul. Prima dată pentru diavolul şi apoi pentru 
Dumnezeu. Prima dată bărbaţii au adunat de la femeile şi fiicele lor 
cerceii de aur, pe care topindu-i i-au adus la Aaron, care a făcut din 
acele giuvaiere idoleşti sau podoabe ale satanicei trufii femeieşti, un 
viţel de aur, „idol” la care s-au închinat: mâncând, bând, chiotind şi 
jucând în jurul lui, pe când Moise vorbea cu Dumnezeu sus, deasupra 
Muntelui Sinai (a). Mai pe urmă, după ce s-au curăţit „de idoli” şi de 
idolatrii aceia şi le-a hotărât a nu se mai împopoţona cu podoabele 
acelea idoleşti, ca să nu-i piardă (b), proorocul Moise din porunca lui 
Dumnezeu, a adunat de la israeliţi şi israelite toate podoabele idoleşti; 
belciuge de nas, inele, cercei, brăţări, salbe (pe care le luaseră de la 
idolatrii egipteni şi care li se poruncise a nu le mai purta) şi tot felul 
de vase şi lucruri din aur, de argint şi aramă; fiecare au adus prinosul 
lor pe care -1 închinaseră Domnului. Toate uneltele şi vasele acelea de 
aur, argint şi aramă au fost topite şi au făcut din ele chivotul sfânt cu 
Heruvimii slavei, năstrapa de aur, sfeşnicul, cădelniţa de aur şi alte 
multe obiecte sfinte şi podoabe în Cortul Sfânt (c). De aici vedem că 
israeliţii au strâns aurul odată pentru slujba idolilor, adică a dracilor 
(d) şi altădată şi-au adunat şi pus aurul lor în slujba şi slava Domnului, 
la facerea Locaşului Sfânt şi a obiectelor lui Sfinte. Şi creştinii 
vremurilor noastre îşi pun aurul, averea lor: unii (cei mai puţini) în 
slujba Domnului şi alţii (majoritatea) în slujba idolilor, idolatrizării 
lor şi a dracilor. Banii cu care se luminează sufletele, se fac şi cumpără 
cărţi bune şi folositoare de suflete, se fac Biserici, se satură flămânzii, 
se îmbracă goii, se ajută sărmanii, lipsiţii, văduvele, orfanii, infirmii, 
sunt bani puşi în slujba Domnului. Dimpotrivă, banii cu care se fac 


(a) leş. 32 comp; 1 Cor. 10,7-8. (b) leş. 32,1-6. (c) leş. 35-40. (d) 1 Cor. 10,19-22 

petreceri idolatre, lumeşti: chefuri, jocuri, baluri, serate, cântări 
curveşti, beţii, păcate, destrăbălări şi felurite prăznuiri anticreştineşti, 
prin care se întunecă şi se pierd sumedenii de suflete, sunt bani răi, 
bani puşi la conlucrarea idolatrizării lumii, bani puşi în slujba 
dracilor. 

Averea agonisită şi banii, sunt bune şi folositoare numai atâta 
vreme cât ele sunt slugile noastre, când ne slujesc făcând ceea ce le 
poruncim şi ascultă de noi. Altfel, când averea şi banii se fac stăpâni 
asupra noastră, când noi facem ce ne poruncesc ele, nu mai sunt bune; 
ci primejdioase. A intrat satana în ele şi s-au făcut uneltele diavolului. 
Deci, fiecare din noi creştinii, să avem grijă ca averea sau comoara 
noastră, mare ori mică, să nu se facă idol, nici unealta diavolului. 
Averea, agonisita, comoara noastră, să o punem în slujba Domnului, 
ca să ne folosim de ele în veşnicie. Să nu lăsăm a ni se răpi inima aici, 
de cine ştie ce ispite rele, ori de moarte, ca să nu ne păgubim 
vremelnic şi veşnic. Numai banii şi averea puse în slujba Domnului şi 
a binelui obştesc ne ajută mult pe noi; iar acelea cărora noi ne robim, 
ne păgubesc şi ne pierd sufletele noastre. „Pentru poruncă ajută pe 
sărac şi în lipsa lui să nu-l întorci deşert. Pierde banii pentru frate şi 
pentru prieten, ca să nu ruginească sub piatră spre pierzare. Puneţi 
comoara ta în poruncile Celui Preaînalt şi mai mult va folosi ţie decât 
aurul. închide milostenia ta în cămările tale şi aceasta te va scoate 
din tot răul” (a). „Cel ce iubeşte aurul nu se va îndrepta şi cel ce 
aleargă după stricăciune, sătura-se-va de ea. Mulţi au căzut pentru 
aur şi înaintea lor le-a fost pieirea lor” (b). 

Nu te robi de Mamona. într-o zi pe când multe noroade 
ascultau cu nesaţ Cuvintele Mântuitorului ce vorbea, un tânăr iese din 
mulţime şi se apropie de El. Tânărul, după port şi înfăţişare, se cu¬ 
noştea că-i de neam ales şi bogat. Copleşit de gânduri, tânărul bogat 
vine la Mântuitorul şi-L întreabă: 

- învăţătorule bune! Ce (bine) voi face, ca să moştenesc viaţa 
veşnică? El cugeta în sine: acum sunt tânăr şi avut. Pot să petrec! Pot 
să mă desfătez! Pot să-mi satisfac poftele mele. întristarea am să o 
alung şi să o duc într-o veselie plăcută... Şi pe urmă? Ce va mai fi? 
Toate acestea au un sfârşit! Tânărul ce venise la Mântuitorul să-i ceară 
sfatul ştia aceasta. El trecea cu mintea peste zburdăciunile, jocul şi 


(a) Is. Sir. 29,12-15. (b) Is. Sir. 31,5-6 

plăcerile tinereţii. Se vedea apoi bărbat aşezat, cu soţie, copii, împre¬ 
surat de treburi şi de griji... Cugetul lui zbura mai departe. Se gândea 
că şi acestea trec, au un sfârşit. Şi pe urmă ce va mai fi?,Acest pe urmă 
îl tortura groaznic pe bietul tânăr. Ce o să fie când şi acestea se vor 
sfârşi! Se vedea bătrân, slăbit, împovărat de ani, rece, gârbovit! Se 
vedea în locul fierbinţelii focului tinereţilor, copleşit de o greutate şi 
un dezgust de toate! Şi pe urmă, ce va mai fi cu el? Acest „pe urmă” 
după bătrâneţe, era mult mai cumplit, mult mai torturător!... Iată ce 
l-a adus pe tânărul bogat înaintea Domnului. 

Mântuitorul ascultându- 1 , i-a zis: 

- Ce-Mi zici bun? Nimeni nu este bun fără numai Dumnezeu. Dar, 
de voieşti să intri în viaţă, păzeşte poruncile. Tânărul a întrebat: 

- Care? Iisus i-a zis: 

- Poruncile care din lege le ştii: „Să nu ucizi, să nu preacurveşti, să 
nu furi, să nu fii mărturie mincinoasă, cinsteşte pa tatăl tău şi pe 
mama ta şi să iubeşti pe aproapele tău ca însuţi pe tine”. 

Iată în scurte cuvinte cuprinsul legii pentru împăciuirea oamenilor 
pe pământ. Iată poruncile pe care trebuie a le împlini un creştin bun... 
un astfel de om bun se vede ori se pare că era şi tânărul nostru. 
Tânărul a răspuns: 

- Toate acestea le-am păzit din tinereţile mele. Ce-mi mai lipseşte 
încă? Mântuitorul privindu -1 cu bunătate l-a iubit pe el şi i-a zis: 

- De voieşti să fii desăvârşit, mergi, vinde-ţi toate averile câte ai şi 
le dă săracilor şi vei avea comoară în cer, apoi vino şi-Mi urmează Mie. 
Tânărul auzind cuvântul, s-a dus întristat (dinaintea Domnului) pen¬ 
tru că avea multe avuţii. După depărtarea tânărului, Mântuitorul a 
grăit Apostolilor: 

- Amin, grăiesc vouă, cu anevoie vor intra bogaţii în împărăţia 
Cerurilor. Ucenicii auzind cuvintele acestea s-au înspăimântat. Iisus 
le-a zis iarăşi: 

- Fiilor! Cât de greu vor intra în împărăţia lui Dumnezeu cei ce se 
cred în avuţii! Mai lesne este a trece cămila prin urechile acului, decât 
bogatul a intra în împărăţia lui Dumnezeu. Ucenicii auzind acestea 
s-au îngrozit mai mult şi ziceau: 

- Dar, cine mai poate să se mântuiască? Mântuitorul căutând spre 
ei, a zis: 

- La oameni aceasta este cu neputinţă; iar la Dumnezeu, toate sunt 
cu putinţă. 

Mulţi dintre noi auzind acestea se vor îngrozi şi ei ca Apostolii şi 
vor zice: 

- Doamne! Evanghelia aceasta cere de la noi ca să ne vindem 
averile şi să le dăm săracilor, ca să ne putem mântui! 

Da, iubiţilor, aceasta este o bună desăvârşire, dar nu e dat a o 
împlini fiecare om. E drept, că Sfinţii lui Dumnezeu au împlinit-o. 
Prin împlinirea acestei porunci Sfinţii au ajuns la cea mai înaltă desă¬ 
vârşire aici pe pământ, iar dincolo în veşnicie, ei au fost încununaţi 
cu strălucita cunună a slavei cereşti, pentru că s-au dezlipit de averile 
pământeşti dându-le milostenie săracilor şi mergând au urmat 
Mântuitorului. Cei ce pot cuprinde aur, cuprindă; iar cei ce nu pot, să 
rămână la argint, ori la aramă, că şi aşa vor dobândi împărăţia lui 
Dumnezeu de vor vieţui creştineşte. 

Nu averea şi strângerea ei în mod cinstit, ne împiedică intrarea în 
împărăţia lui Dumnezeu; ci beteşugurile sufleteşti, pe care ea ni le 
provoacă. Aşa de pildă Evanghelia cu bogatul nemilostiv ne arată 
omul pe care avuţia îl aruncase în braţele luxului, modelor, ospeţelor, 
mâncărurilor, băuturilor şi desfătărilor păcătoase. Evanghelia cu 
bogatul lacom ne arată pe omul care îşi făcuse din bogăţie un „idol” pe 
care îl avea mai presus de mântuirea sufletului său. Avuţia nu-i rea în 
sine, însă întrebuinţarea ei rea şi lipirea de dânsa ne prăbuşeşte în 
osândă. „Bogăţia de ar curge, nu vă lipiţi inima de ea” zice psalmistul. 
Lipirea oamenilor cu inima de avere, de bogăţiile pământeşti mai mult 
decât de Mântuitorul şi de bunătăţile sufleteşti, idolatrizează pe mulţi 
creştini. Cui slujeşte omul mai mult, al aceluia este rob; ori lui 
Dumnezeu spre mântuire, ori Mamonei spre osândire. 

Zgârciţii şi milostiva. Scrie învăţatul Simon, că în părţile Ita¬ 
liei, aproape de Spalato, se află un iaz foarte adânc, care se numeşte 
„al ţăranului”. Se zice, că în anii trecuţi, petrecea în locul acela un 
ţăran foarte bogat cu averi trecătoare, însă era avar şi nu avea milă de 
săracii şi nefericiţii ce se rugau, încât nu putea să vadă sărac la uşa 
lui, de trei ori ticălosul şi-i înjura şi-i izgonea. El avea soţie, feciori şi 
nepoţi. într-o zi când acest nemilostiv era cu lucrătorii săi la ţarini şi 
lucrau şi nu era acasă decât o noră a lui, bună la suflet, cu doi fii ai 
săi, a mers un sărac frumos la faţă şi minunat, care a cerut femeii 
milostenie. Şi ea i-a dat ce-a putut, apoi l-a sfătuit cu dragoste şi cu 
îndurare să plece mai înainte de a veni socrul ei, sau altul dintre 

rudeniile ei nemilostive, ca să nu-i facă vreo supărare. Iar săracul a 
zis către ea: 

- în seara aceasta, bagă de seamă cu luare-aminte, când vei vedea 
că va ţâşni un izvor în mijlocul casei tale, ia un copil al tău şi fugi în 
muntele acela, ca să scapi fără vătămare. Căci Domnul a urât nemilos- 
tivirea casei acesteia şi vrea să o piardă. 

Acestea zicând s-a făcut nevăzut. Şi la trei ceasuri din noapte, 
ţăranul şezând la cină, cu rudeniile şi prietenii lui, a început a izvorî 
apa în mijlocul casei, precum a spus mai înainte îngerul. Atunci acea 
milostivă femeie, s-a sculat îndată de la masă şi luându-şi amândoi 
copilaşii ei, alergă grabnic către munte, după poruncă. Şi într-acel 
ceas, s-a scufundat acel nemilostiv bogat, împreună cu casa sa şi cu 
rudeniile şi cu toate lucrurile lui. Şi nu numai atâta, dar şi un râu de 
apă a ieşit din acel loc şi curgea grabnic după nora sa, drept pedeapsă, 
că nu a luat numai un copil după cum i-a zis îngerul. Ea înţelegând 
pricina, s-a spăimântat şi a lăsat un copil şi a alergat cu sârguinţă sus 
în munte. Dimineaţa s-a aflat acolo o baltă, unde era casa ţăranului, 
atât de adâncă, încât nu i se da de fund, oricâţi stânjeni de funie s-ar 
fi lăsat în apă. Dincolo de baltă, ca la o aruncătură de piatră, este alt 
iaz mai mic, unde a ajuns apa pe copil şi l-a înecat Dumnezeiasca 
Judecată. 

Se găsesc în această mare baltă, peşti mari, dar sunt fără nici un 
gust, cum i-am văzut cu ochii mei (zice dascălul de mai sus) unde 
m-am dus, îndată ce am auzit o minune ca aceasta, ca să mă încre¬ 
dinţez de adevăr. Şi am întâlnit pe nora ţăranului şi am întrebat-o 
duhovniceşte să-mi spună de a avut vreo faptă bună, pentru care a 
miluit-o Domnul. Iar ea a răspuns, că de câte ori avea prilej, dădea 
multă milostenie; şi când scotea vin şi nu era vreun sărac să-l milu¬ 
iască, vărsa pe pământ puţin vin, zicând acestea: 

- Primeşte, o pământule, maica noastră, această puţină milostenie, 
pentru dragostea Stăpânului nostru, de vreme ce nu am cui să o dau! 

Deci, am cunoscut că pentru această faptă bună a ei, i-a dăruit 
preabunul Dumnezeu unul din copii; iar pe celălalt l-a înecat pentru 
necredinţa tatălui lui. Să nu fie necredincios cineva de această minune 
înfricoşată, căci martor îmi este Domnul, că aşa este cu adevărat. P ână 
astăzi se văd acolo bălţile, după cum s-a zis mai sus. Până şi copiii cei 
mici le numesc „Bălţile ţăranului” şi le-au zidit împrejur, ca să nu cadă 
vreun dobitoc şi să se înece. 

Vedeţi, fraţii mei, cât de mare răutate este nemilostivirea? Deci, de 
vreme ce şi singură nemilostivirea este fărădelege, dar încă să mai iei 
dobândă şi să bei sângele săracilor, câtă nelegiuire ţi se pare că este? 
O, neîndurarea unora, cărora, mai bine este a le zice necreştini decât 
creştini! Cum au nelegiuiţii, o inimă atât de neomenoasă şi suflet 
nemilostiv şi rău, să ia nesocotiţii, la o sută, cincizeci camătă; şi de 
multe ori îndoiesc banii, nesăţioşii! Pentru că iau de la sărac dijmă cât 
voiesc, le iau vinul, untdelemnul şi grâul pe preţ mai mic, decât se 
vinde atunci; pentru că i-au împrumutat cu bani mai înainte şi le vine 
camătă îndoită! 

O, nesăţioasă iubire de bani! O, neomenoasă nemilostivire! Şi nu 
vă gândiţi, nepricepuţilor, de muncile jalnice ale iadului, ci alegeţi mai 
bine să aveţi aici un ceas câştig şi acolo să vă ardeţi în veci cu acel 
nemilostiv bogat? încetaţi, fraţilor, cu această nelegiuire! Temeţi-vă 
de Domnul şi vă siliţi inima spre milă, ca să scăpaţi de acea înfricoşată 
osândă, căci acolo nu folosesc lacrimile! Dar nu numai după moarte 
pedepseşte milostivul Dumnezeu pe cei nemilostivi, ci şi într-această 
vremelnică viaţă, căci a arătat ca un drept Judecător, prin multe 
semne înfricoşate şi pilde, cât urăşte El pe această fărădelege. 

Osânda iubitorului de bani. Un oarecare iubitor de bani a 
murit nepocăit şi nu voia Preotul paroh să-l îngroape în Biserica lui, 
fiindcă nu s-a mărturisit, nici s-a împărtăşit la moartea sa. Iar rude¬ 
niile mortului îl înfricoşau pe Preot, că dacă nu -1 va îngropa au să-i 
facă multă pagubă. Iar el le-a zis să pună mortul deasupra unui cal şi 
să-l lase de bunăvoia lui să meargă unde va voi; şi unde va sta calul, 
la acel loc să-l îngroape. Deci au primit rudeniile mortului, având în 
mintea lor să facă calul să meargă la Biserică; însă îndată ce au pus pe 
cal acest pângărit trup, calul a alergat repede şi a stat (o, minune) 
dedesubtul unei furci, unde spânzurau pe tâlhari. Şi deşi l-au bătut cu 
multe beţe, însă n-a vrut să se mişte nicidecum din locul acela. Atunci 
cunoscând acea dreaptă Judecată a lui Dumnezeu, n-au mai zis 
rudeniile lui de aici înainte nimic, ci l-au lăsat şi făcând o groapă în 
acel loc, l-au îngropat ca pe un fur. Şi cu adevărat, fără îndoială, furi, 
precum şi tâlhari şi răpitori, sunt toţi iubitorii de argint, care fac 
strâmbătate săracilor şi beau ca lipitorile sângele lor şi ei se îngraşă şi 
se satură, iar săracii mor de foame şi de goliciune. Ci vai lor! Căci aici 
îşi fac ei voile lor şi petrec fericire trecătoare, cu durerea şi osteneala 
văduvelor şi a sărmanilor; iar acolo vor afla atâta primejdie, încât nu 

acasă şi maimuţa dădu de lada lui cu bani şi începu să arunce pe stra¬ 
dă, aurul şi argintul, cu labele pline. Oamenii văzând aceasta, alergară 
gloată la uliţă şi culegeau aurul cu lăcomie. După ce se golise lada, iată 
că vine şi zgârcitul acasă şi vede cu groază ce se petrece pe dinaintea 
casei sale. El ameninţă maimuţa cu pumnul încă de departe şi înjura 
cuprins de-o amărăciune nemângâiată, dar unul dintre vecini îi zise: 

- E cam prost, ce-i drept, să se arunce banii pe fereastră, cum face 
maimuţa; dar să-i ţii închişi în ladă numai, asta e şi mai prost! Averea 
nu ţi se sporeşte decât lucrând înţelepţeşte! (a). 

Lăcomia după avuţii împiedică ruga. Povestit-a unul din 
Părinţi, că a fost un bătrân care se învrednicise de mari daruri de la 
Dumnezeu şi era vestit pentru viaţa lui cea cu fapte bune. Şi a ajuns 
numele lui până şi la împăratul de l-au chemat ca să se învrednicească 
de rugăciunile lui. Deci vorbind cu el şi foarte folosindu-se, i-a adus 
aur; iar el l-a primit şi întorcându-se la ale sale, a început a agonisi 
ţarină şi altă avere. Iar după obicei i-au adus lui un îndrăcit şi a zis 
dracului, bătrânul: 

- Ieşi din zidirea lui Dumnezeu. 

Iar dracul a zis: 

- Nu te ascult pe tine, a zis bătrânul. 

- Pentru ce? a răspuns dracul. 

- Pentru că te-ai făcut ca unul din noi, lăsând grija cea către 
Dumnezeu şi îndeletnicindu-te cu grija pământească. 

Grădinarul lacom, pedepsit. Povestit-a un Părinte despre un 
grădinar, căci lucra şi toată osteneala lui o dădea milostenie, ţinând 
numai pentru cheltuiala sa. Iar mai pe urmă i-a pus în minte Satana, 
zicând: 

- Strânge-ţi ţie puţini bani, nu cumva vei îmbătrâni şi te vei 
îmbolnăvi şi vei avea trebuinţă de cheltuială. Şi a adunat şi a umplut 
un borcan cu bani şi după aceea s-a întâmplat de s-a îmbolnăvit el şi 
i-a putrezit un picior şi a cheltuit bani mulţi la doctori şi nimic nu s-a 
folosit. Mai pe urmă a venit un doctor iscusit şi i-a zis lui: 

- De nu ţi se va tăia piciorul, tot trupul tău o să putrezească. 

Şi s-a hotărât ca să se taie cu fierăstrăul piciorul lui a doua zi. Iar 
în noaptea aceea venindu-şi grădinarul în sine şi căindu-se pentru 


(a) I.M.C. ist. 47 

ceea ce a făcut, de a adunat bani şi a nădăjduit mai mult spre dânşii, 
decât spre Dumnezeu Care ocârmuieşte toate şi le hrăneşte şi suspi¬ 
nând a zis: v 

7 A du-ţi aminte, Doamne, de lucrurile mele cele proaste de mai 
înainte pe care le făceam, lucrând şi dând fraţilor mei, iar mai vârtos 
mai înainte de acestea, adu-ţi aminte de bunătatea ta şi de îndurările 
Tale cele nenumărate şi mă miluieşte după mare şi bogată mila ta. 

Şi acestea zicând el, a stat înaintea lui îngerul Domnului şi i-a zis: 

- Unde sunt banii, pe care i-ai strâns? Şi unde este sfatul pe care 
l-ai primit? Iar el umilindu-se foarte şi lăcrimând, a zis: 

- Greşit-am, Doamne, iartă-mă şi de acum nu voi mai face aceasta. 

Atunci s-a atins îngerul de piciorul lui şi îndată s-a vindecat; şi 

sculându-se dimineaţa, s-a dus să lucreze. Iar după puţin timp a venit 
doctorul, ca să-i taie piciorul, după hotărâre şi neaflându-1 pe el, 
întreba de dânsul. Şi i-au spus lui: 

- De azi dimineaţă s-a dus să lucreze la ţarină. 

Iar doctorul s-a dus la ţarina aceea în care lucra, vrând să-l vadă pe 
el. Şi văzându-1 săpând pământul, a proslăvit pe Dumnezeu, cel ce 
l-a vindecat pe el cu proslăvire (a). 

Prăbuşirea avarului. în Paris trăia odată un medic cu numele 
Silvius, care pentru ştiinţa sa, îşi câştigase repede un renume. Acest 
Silvius era însă aşa de zgârcit, încât toată iarna nu-şi încălzea came¬ 
ra. Pentru ca sa se încălzească păstră m pivniţa casei sale un butuc 
greu. Când îi era frig, cobora în pivniţă, lua butucul şi-l ducea pe spate 
pana in pod, aceasta o facea pană se încălzea. Setea şi-o putea 
astâmpăra cu apă, care nu-1 costa parale. Iar în ce priveşte mâncarea, 
se mulţumea cu ce era mai simplu şi ieftin. De multe ori se abţinea şi 
de la mâncare şi se culca flamand. Tot ceea ce făcea Silvius cuiva, o 
făcea pentru bani. Tocmai de aceea, când au murit, urmaşii au lăsat să 
i se scrie pe mormânt următorul epitaf: „Aici zace Silvius, care nu a 
făcut gratuit nici un bine şi care şi în groapă s-ar întoarce, dacă ar şti 
ca tu, cititorule, citeşti gratuit acest epitaf’. Silvius a murit lăsând o 
avere foarte frumoasă, care însă nimănui nu a folosit, căci a ştiut să o 
ascundă aşa de bine, încât nici până azi nu s-a aflat. 

Spânzurătoarea zgârcitului. Un zgârcit ascunse banii săi 
intr-o mică peşteră, a cărei intrare o acoperi ca să nu se vadă. Un tată 

(a) „Pateric”pg. 394-5,24 şi 392,17 

disperat din cauza mizeriei, se hotărî să se sinucidă chiar în această 
peşteră, aducând cu sine şi o funie. Intrând în peşteră simţi că pă¬ 
mântul se cufundă sub piciorul său, se plecă, începu să sape şi găsi 
aurul zgârcitului. Scăpat de grija zilelor pe viitor, a lăsat funia şi s-a 
întoars vesel acasă. La câtăva vreme zgârcitul apucat de dorul aurului 
s-a dus să vadă ce mai e cu el. Când s-a convins, că acela a fost ridicat 
de altul, de supărare a ridicat funia lăsată acolo de omul sărac, s-a dus 
acasă şi s-a spânzurat (a). 

io. Am luat şi răpit banii sau averea aproapelui meu, cu 
vicleşug şiretenie, cerşetorie, etc. 

Acesta-i păcat greu, frate cu furtul. Dumnezeiasca Scriptură opreş¬ 
te a pofti, a râvni sau a-şi însuşi careva dintre creştini sau creştine din 
averea aproapelui său prin vicleşug şiretenii, ba chiar nici prin 
cerşetorie, când are ce mânca şi ce îmbrăca. Pentru aceasta dator e 
fiecare să muncească cu bună chibzuială şi să nu cheltuiască peste cât 
câştigă, luându-se după bogaţi şi risipitori. „Nu te asemăna cu cel 
bogat fiind sărac; ci te strânge pe tine cu gândul tău...” (b). „însă - 
zice Apostolul - câştig mare e buna credinţă cu îndestulare (din 
sudoarea feţei tale). Că nimic n-am adus în lume, arătat este că nici 
a scoate ceva nu putem. Deci, având hrană şi îmbrăcăminte, cu 
acestea să fim îndestulaţi...” (c). .Argintul sau aurul sau haina, nici a 
unuia n-am poftit. Singuri voi ştiţi că trebuinţelor mele şi a celor ce 
sunt cu mine, au slujit mâinile acestea. Toate am arătat vouă, ca aşa 
ostenindu-vă, se cade să ajutaţi celor slabi, aducându-vă aminte de 
Cuvântul Domnului Iisus. Că El a zis: „Mai fericit este a da, decât a 
lua...”. Vă aduceţi aminte, fraţilor, de ostenelile noastre şi de nevoinţe; 
că ziua şi noaptea lucrând ca să nu îngreunăm pe cineva dintre voi, am 
propovăduit vouă Evanghelia lui Dumnezeu... Şi poruncim vouă, 
fraţilor, în numele Domnului nostru Iisus Hristos, să vă feriţi voi de 
tot fratele ce umblă fără de rânduială şi nu după predania ce a luat de 
la noi. Căci înşivă ştiţi cum se cade vouă ca să urmaţi nouă; că noi 
n-am umblat fără de rânduială între voi, nici în dar am mâncat pâine 
de la cineva; ci în osteneală şi nevoinţă am petrecut, noaptea şi ziua 
lucrând, ca să nu îngreunăm pe cineva dintre voi. Nu că doar n-avem 
putere, ci ca pe noi pildă să ne dăm vouă, ca să ne urmaţi nouă. Căci 

(a) O.M.P. ist. 26 şi 34 ■ (b) Prov. Sol 23, 4 , 3 ,5-8. (c) 1 Tim. 6, 6-10; F. Ap. 20, 33 - 5 ! 1 Tes. 
2, 9; comp. 2 Cor. 12,13 

şi când eram la voi, aceasta porunceam vouă, că dacă nu voieşte cineva 
să lucreze, nici să nu mănânce. Că auzim că oarecare umblă la voi fără 
de rânduială, nimic lucrând, ci iscodind. Şi unora ca acestora 
poruncim şi îi rugăm întru Domnul nostru Iisus Hristos, cu linişte 
lucrând, să-şi mănânce pâinea lor. Iar voi, fraţilor, nu slăbiţi a face 
bine. Iar de nu ascultă cineva de cuvântul nostru, pe acela prin 
epistolii să-l însemnaţi şi să nu vă însoţiţi cu el, ca să se ruşineze. Şi 
să nu-1 socotiţi ca pe un vrăjmaş, ci să-l învăţaţi ca pe un frate” (a). 

„Munca - zice Sf. Vasile cel Mare - este un mare lucru al servirii de 
Dumnezeu şi duce pe om la împărăţia Cerurilor”. De asemenea şi 
fericitul Augustin grăind despre hărnicia călugărilor din Orient, zice: 

,Acolo nimeni nu posedă nimic personal şi nimeni nu cade în sarcina 
cuiva. Monahii se supun la o muncă ce le asigură hrana şi nu le abate 
gândul de la Dumnezeu. însăşi studiul nu-i stinghereşte de la muncă. 
Ei lucrează lână, îşi fac haine şi dau îmbrăcăminte fraţilor care le dau 
hrană” (b). Aceasta o arată şi Sf. Ioan Hrisostom, zicând: „Numeroşii 
monahi care s-au adunat pe lângă Sf. Serapion, lucrau cu sârguinţă 
pământul şi trimeteau corăbii încărcate spre hrana celor săraci” (c). 

Dar precum nu se poate zice că: bogaţii, funcţionarii, dregătorii 
care nu sapă, nu cosesc, nu seceră, nu taie lemne, nu zidesc... nu muncesc 
împlinindu-şi slujba lor; tot astfel şi de monahii care trăiesc în sărăcie 
de bunăvoie îndeletnicindu-se cu lucrările spirituale în folosul ome¬ 
nirii, cu jertfirea de sine, cu rugăciuni, cu post, etc., nu se poate zice 
că ar înfrânge datoria de a munci. Aceştia îşi împlinesc astfel datoria 
aceasta, aşa cum o împlinesc şi agricultorii, dascălii, judecătorii, 
ostaşii, doctorii, etc. Deci, cei osârdnici să nu fie judecaţi rău, ca să nu 
se încarce acei judecători ai lor nesocotiţi, cu păcate nevindecabile. 

Seceră spinii celui ce te-a miluit. Oarecare monah închis, era 
slăvit într-o Mănăstire, având cinstită viaţă din tinereţile sale. Acesta 
lepădându-se de toate dulceţile lumeşti, într-o chilie strâmtă s-a 
încuiat pe sine şi slujea numai lui Dumnezeu, omorându-şi trupul său 
cu postul şi cu starea cea de toată noaptea. Acolo aducea, cu multe 
lacrimi, rugăciuni Stăpânului a toate, pentru sine şi pentru toată 
lumea. Toată mintea sa şi-o îndeletnicea în cugetare la Dumnezeu şi 
în Legea Lui. El primea din mâinile chelarului puţină hrană, la vremea 
cea obişnuită. Deci, cele ce trimetea Dumnezeu prin creştini, fraţilor 


(a) 2 Tes. 3, 6-15. (b)Aug. de Morib. Eccl. 1,31. (c) Om X la Matei 

la Mănăstire: aur şi argint, hrană şi vin, din acelea nimic niciodată nu 
primea. Acesta a avut o vedenie pentru cei ce iau milostenie. într-una 
din zile mai-marele cetăţii a intrat în mănăstirea aceea ca să facă 
milostenie. Boierul a dat tuturor câte un ban de argint. Mergând apoi 
şi la acel închis, i-a dat un galben, rugând pe acel bătrân ca să-l 
primească. Bătrânul ruşinându-se de acel cinstit bărbat, a luat 
galbenul şi l-a pus pe el în buzunarul său. După aceea săvârşindu-şi 
rânduiala sa cea obişnuită, noaptea s-a culcat pe-o rogojină vrând să 
doarmă puţin. Atunci s-a făcut în răpire şi se vedea pe sine stând 
împreună cu ceilalţi fraţi ai mănăstirii aceleia într-un câmp larg plin 
de spini. Acolo a venit la dânşii un oarecare înfricoşat (îngerul 
Domnului) şi silea pe toţi Monahii Mănăstirii aceleia, zicându-le: 

- Seceraţi aceşti spini. Apoi a mers şi la bătrânul schimnic, 
zicându-i: 

- încinge-te şi seceră la spini. închisul bătrân nevrând, i-a zis 
îngerul: 

- Nu ai nici un răspuns, că te-ai năimit ieri împreună cu Monahii 
ceilalţi care au luat de la acel iubitor de Hristos câte un ban de argint, 
iar tu un galben ai luat şi mai mult eşti dator să te osteneşti, secerând 
spini mai mulţi decât alţii, ca cel ce ai luat mai multă plată... Spinii 
aceştia pe care îi vezi, sunt faptele (păcatele) omului aceluia, de la care 
aţi luat ieri milostenie! Pregăteşte-te, apropie-te deci şi seceră 
împreună cu ceilalţi. 

Deşteptându-se din somn bătrânul pustnic, a cugetat la vedenia 
aceea şi tot socotindu-se s-a mâhnit mult şi trimiţând a chemat pe cel 
ce îi dăduse lui acea milostenie şi-l rugă mult ca să-şi ia galbenul său 
înapoi. Iubitorul de Hristos nevrând să-l ia, a zis pustnicului: 

- Ţine galbenul la tine, Părinte, sau dă-1 unde vei voi. Atunci a zis 
stareţul: 

- Nu voiesc să secer spinii păcatelor celor străini, eu cel ce nu pot 
a dezrădăcina pe a mea mulţime de spini, ai păcatelor mele. Apoi 
aruncând galbenul acela afară din chilia sa, a închis fereastra. Băr¬ 
batul acela înştiinţându-se din ce cauză a lepădat stareţul milostenia, 
a început a-şi îndrepta viaţa şi a face mai multă milostenie la săraci şi 
lipsiţi, aducându-şi aminte de Scriptura aceea, cum că prin milostenie 
şi credinţă se curăţesc păcatele. Cei ce primesc milostenie se fac 
părtaşi la păcatele celor ce le-au dat milostenia (a). 


(a) Prol. 7 Martie 

Dă altora, că nu putem secera spini străini. A venit un om 
străin, aducând cu sine mult aur la Schit şi ruga pe Preot, ca să-l dea 
fraţilor. Iar Preotul a zis: 

- Nu au fraţii trebuinţă. Şi mult fiind silit, a pus aurul într-o coşniţă 
aşezandu-1 la uşa Sfintei Biserici. Deci venind fraţii, a zis lor Preotul: 

~ ce are ţ re buinţă să ia; şi nimeni nu s-a atins. Iar unii nici n-au 

cautat la aur. Şi zicea preotul către cel ce a adus aurul: 
w ~ Dumnezeu a primit dragostea ta. Ia-1 pe el şi mergi de-1 dă 
săracilor. Şi folosindu-se omul s-a dus. 

Să ne îndestulăm cu ce agonisim. Au venit unii din elini la 
Ostrachin, să dea milostenie şi au luat cu dânşii pe iconomi ca să le 
arate lor pe cei ce au trebuinţă şi i-au adus pe ei la un bubos şi i-au dat 
Iui. Iar el nu a luat, zicând: 

- Iată, ostenindu-mă împletesc aceste puţine smicele de finic şi 
mananc pamea mea, agonisind-o dintr-însele şi de mai mult nu am 
trebuinţă. Şi iarăşi s-au dus la chilia unei văduve, care avea o fată şi 
batand la uşă, a auzit fata, care era înăuntru şi care purta o haină ruptă 
ce abia 11 acoperea părţile cele de nevoie ale trupului. Deci, văzând-o 
pe ea ieşind afară, i-au dat haine şi bani. Iar ea nu a voit să ia, zicând: 

- Mi-a spus maica astăzi, că a găsit un lucru şi voind Dumnezeu, 
avem hrana noastră. Şi era mama ei spălătoreasă şi s-a dus să lucreze' 
Venind ea de la lucru a rugat-o să ia şi ea nu a voit, zicând: 

- Eu purtător de grijă al meu am pe Dumnezeu şi voiţi să-L luaţi 
de la mine? şi auzind ei acestea, au proslăvit pe Dumnezeu (a). 

ii. Am adunat bani, pe care i-am dat cu camătă la parti¬ 
culari şi în bănci; iar de cei lipsiţi n-am purtat nici o grijă? 

Camăta sau dobânda înainte vreme când legile civile nu regle¬ 
mentase valoarea muncii şi a bunurilor materiale, cei bogaţi căutau să 
speculeze pe cei săraci. îi ridicau dobânda sută la sută pe an, ba chiar 
in cateva luni. Biserica având în vedere acest abuz jefuitor, a căutat 
sa oprească această nelegiuire. Dobânda, după calculele minţii 
sanatoase, până la 8% pe an poate fi îngăduită. 

1 . „Episcopul, Presbiterul (Preotul) sau Diaconul, cerând camătă de 
la cei ce se împrumută de la el, ori să înceteze ori să se caterisească” (b). 

(a) „Pateric”pg. 389. (b) Sin. Apost. 44 

2. „Deoarece mulţi dintre clerici umblând după averi şi câştig 
urât, au uitat de Dumnezeieştile cuvinte care zic: „..Argintul său nu 
l-a dat cu camătă” (a) şi împrumutând cer dobândă, Sfântul şi Marele 
Sinod a judecat cu dreptate că de se va afla cineva, după hotărârea 
aceasta, luând camătă de pe împrumut, s-au într-alt chip practică 
aceste lucruri, sau cer înapoi odată şi jumătate, sau născocind altceva 
pentru câştig urât, se va caterisi din cler şi va fi afară din rânduiala 
bisericeasă” (b). 

3 . „Cel ce ia camătă, de va vrea să cheltuiască la săraci, promiţând 
că părăseşte iubirea de bani, poate fi primit la Preoţie” (c). 

Icoana cămătarilor. „Cămătarul - zice Sf. Vasile cel Mare - nu 
ţine seamă de împrejurări, el nu aude rugăciunile fierbinţi ale îm- 
prumutătorului, ci rămâne neînduplecat, nemişcat, surd la rugăminţi, 
fără simţire la lacrimi, jurând cu îndrăzneală că nici el nu are bani... 
îndată ce împrumutătorul îi făgăduieşte camăta mare, atunci i se ve¬ 
seleşte fruntea şi caută să prindă în undiţă pe săracul ce-i stă înainte... 
Argintul fiind primit de împrumutător, nefericirea a intrat în coliba 
lui. Noaptea în vis vede pe cămătar, că se repede ca un câine spre 
dânsul... Sărăcia nu e o ruşine. Mai bine să o purtăm cu răbdare, decât 
să ne împrumutăm. Femeia cere haine moi, servitori sclivisiţi, 
mâncăruri alese şi-ţi spune să te împrumuţi. Cel ce ascultă astfel de 
pofte femeieşti se face prada cămătarilor...”. Viaţa cămătarului - zice 
Sf. Grigore de Nisa - este trândavă şi lacomă. El nu cunoaşte nici 
munca câmpului nici grija negoţului... Plugul lui e pana, câmpul lui e 
hârtia şi sămânţa e camăta spurcată a banilor săi. El doreşte 
oamenilor sărăcie, nefericiri, lipsă, ca să vină la el să se împrumute...”. 
Lupi de aceştia, ba şi mai răi, sunt şi azi în popor. 

„Aurul vostru şi argintul au ruginit şi rugina lor va fi mărturie 
asupra voastră şi va mânca trupurile voastre ca focul. Aţi strâns 
comoară la zilele cele de apoi” { d). 

„De va sărăci fratele tău şi nu va putea munci la tine, ajută-lpe el 
cape un nemernic şi trecător, ca să trăiască fratele tău pe lângă tine. 
Să nu iei de la el camătă, nici mai mult decât ai dat ci să te temi de 
Dumnezeul tău; Eu sunt Domnul, ca să trăiască fratele tău cu tine. 

(a) Ps. 14,5. (b) Sin. 1 ec. can. 17. (c) Sf. Vasile 14; Laod. 4; Cartagen. 5,20; Sf. Gr. Nisis 
6; Sin. 6 ec. can. 10; Prav. Bis. Ier. N. Sachel. pg. 135-136. (d) Iac. 5,3 




_ OGLINDA DUHOVNICEASCĂ - Voi 5 _ 207 

Argintul tău să nu-l dai lui în camătă şi pentru câştig să nu dai lui 
bucatele tale” (a). „Pentru camătă mulţi au păcătuit” (b). 

Din acestea şi alte locuri scripturistice, reiese destul de clar că 
Legile Dumnezeieşti opresc cu desăvârşire a lua camătă. Tot astfel 
conglăsuesc soboarele Sfinţilor Apostoli şi ale Sfinţilor Părinţi (c). 

Cămătarul dus la iad cu trupul. în anii de la Hristos 1646, 
era în Florenţa un egumen la mănăstirea Sf. Marcu, Antonie cu nu¬ 
mele, om plin de bunătăţi şi învăţat. Acesta făcând rugăciuni într-o 
noapte, mai înainte de vremea Utreniei, a auzit tulburare multă afară 
pe cale şi gloată fără de număr. Şi ieşind afară din mănăstire, a văzut 
mulţime multă, nenumăraţi, ca şi cum ar fi oameni şezând pe cai 
negri, pe care i-a întrebat ce oameni ar putea fi? Şi nu i-au răspuns 
nimic. Atunci Antonie, pricepu că este o vedenie şi rugându-se puţin 
cu frică multă, i-a jurat cu Numele Lui Hristos, să-i spună ce oameni 
sunt şi unde merg? Atunci i-a zis unul dintr-înşii: 

- Draci suntem şi mergem la cetate să luăm un iubitor de bani, 
cămătar şi foarte bogat întru fărădelegi, să-l băgăm cu tot trupul în 
muncă, după cum ne-a dat voie Domnul, spre pilduirea altora. 
Zisu-lea Cuviosul, jurându-i cu Dumnezeu: 

- Să treceţi iar pe aici, după ce -1 veţi lua. Şi intrând iarăşi în chilie, 
îşi făcea rugăciunea sa. Şi peste puţin timp auzind gâlceavă, a ieşit 
iarăşi; şi a văzut pe acel blestemat iubitor de bani, că-1 puseseră îndoit, 
ca un sac cu paie, pe un cal fără de şa şi strigau toţi: 

- Iată cămătarul care a băut sângele săracilor şi al văduvelor. 
Atunci Antonie a rămas plin de frică la vederea aceasta. Iar după ce s-a 
făcut ziuă, s-au dus doi boieri, ce erau fii ai acestui cămătar de mai 
sus şi iubitor de bani, rugând pe Antonie Egumenul, să meargă la 
trupul tatălui lor şi să-i facă lui cuvânt de înmormântare (că voiau ei 
să-l cinstească pe tatăl lor cu mari cheltuieli). Şi el mergând la casa 
lor le-a zis ca să arate trupul lui, iar ei aveau un sicriu bătut cu cuie, 
plin cu multe lucruri, ca să fie greu, ca şi când ar fi tatăl lor într-însul 
şi ziceau că nu se poate să-l deschidă, multe pricini punând. Iar 
Egumenul Antonie le-a zis: 

- Pe mine voiţi să mă amăgiţi, ticăloşilor? Eu astăzi am văzut pe 
tatăl vostru cu câtă ruşine şi chin îl duceau dracii în muncă, în care 
veţi intra şi voi de nu veţi întoarce săracilor câte rele şi pe nedrept a 

(a)Lev. 25, 35-7; leş. 22, 25; comp. 2 Lege 23, 20; Ps. 14, 5; Mt. 5, 42; Lc. 6, 34; Iez. 22, 
12,18,13. (b) Is. Sir. 27,1. (c) Can 44Apost; 17Sin. Iec. 10 7 i;' 4 Laod; 6 Cart; 6 Grig Nisis 

luat de la ei, tatăl vostru cel de trei ori blestemat; şi nu vă mai sârguiţi 
să-i gătiţi sicriu plin cu paie, nici să-i faceţi petrecere şi cheltuieli, căci 
dracii i-au făcut-o după cum şi se cădea şi l-au dus în matca focului cu 
multă ruşine, ca să ardă cu celălalt bogat pururea. 

Acestea auzind ei, au rămas cu multă ocară şi ruşine, văzând arătat 
lucrul acela, care-1 socoteau ei ca să-l ascundă şi lăsară cheltuiala 
nesăvârşită (a). 

12. Am mărit magaziile pentru a strânge prisosul 
rodurilor, ce se cădea dat săracilor care piereau sufleteşte şi 
trupeşte, de foame, sete şi golătate? 

„...Unui om bogat i-a rodit ţarina şi cugeta în sine, zicând: ce voi 
face, că nu am unde aduna rodurile mele? Şi a zis: aceasta voi face; 
strica-voi jitniţele mele şi mai mari le voi zidi şi voi strânge acolo 
toate rodurile mele şi bunătăţile mele. Şi voi zice sufletului meu: 
suflete, ai multe bunătăţi strânse spre mulţi ani, odihneşte-te, 
mănâncă, bea, veseleşte-te. Iar Dumnezeu i-a zis lui: nebune, în 
această noapte sufletul tău au să-l ceară de la tine; dar cele ce ai 
gătit, cui vor fi? Aşa este cel ce-şi strânge luiş comoară, iar nu în 
Dumnezeu se îmbogăţeşte” (b). 

Plata lăcomiei. într-un sat trăia un meşter fierar; om foarte 
priceput, harnic şi cinstit. Avea lucru destul şi era mulţumit cu viaţa 
lui. Dar într-o zi, iată intră în atelierul său un străin, ce se vedea cât de 
colo că-i om bogat, boier mare. 

- Ascultă maestre - grăi boierul - am venit să-mi faci un lanţ 
special, lung de câţiva zeci de metri. Şi să mi -1 isprăveşti în termen de 
două săptămâni, căci am lipsă grabnică de el. 

- Cu toată plăcerea conaşule - răspunse fierarul - dar nu mă pot 
lega, pentru că, vezi măria ta, îmi am şi eu oamenii mei care lucrează 
la mine şi trebuie să le fac lucrul la timp. 

- Va fi, dar uite, eu te plătesc de trei ori mai bine decât ceilalţi 
oameni, numai să laşi tot lucrul şi să faci lanţul meu. Lăcomia de a 
câştiga mai mult, îl cuprinse pe maestru; făcu târgul şi se apucă de 
lucru. Ca să isprăvească lucrul la timp, lucra mereu cu zi cu noapte, iar 
pe vechii lui cunoscuţi nu-i mai putut servi, din care pricină toţi se 
supărară pe el şi-l părăsiră. 


(a) Din „Mântuirea păcătoşilor’’, pg. 74. (b) Le. 12,16-21 

La două săptămâni veni boierul, văzu lanţul, dar i se păru prea 
scurt pentru scopurile lui şi mai comandă câţiva metri, spunând că-i 
va plăti bine la sfârşit. Peste o săptămână iar mai veni şi mai lungi 
lanţul. Şi a treia oară tot aşa: 

- Te rog maestre, să mai lungeşti lanţul cu câţiva metri, c-apoi la 
sfârşit te-oi plăti cum se cuvine. 

- Ba mulţumim de toate - răspunse fierarul necăjit - de săptă¬ 
mâni de zile, lucrez la acest lanţ nesfârşit... mi-am pierdut oamenii 
care lucrau la mine; mi-am pierdut puterea şi sănătatea... dă-mi pla¬ 
ta ce mi se cuvine, măria ta, boierule, pentru cât am lucrat. 

Atunci, străinul, care nu era altul decât diavolul ce -1 înşelase cu 
ispita lăcomiei, îl apucă cu putere de mijloc, îl ridică sus şi îl aruncă în 
foc, strigându-i: 

- Iată, asta-i plata ta. 

Şi asta e şi azi plata lăcomiei; focul iadului. Oriunde vede diavolul 
un om harnic şi mulţumit, încearcă să-l piardă cu ispita lăcomiei. 

Cel mai bogat om. O întâmplare din Germania de la anul 1872. 
Boierul unui sat trecea călare pe lângă spărgătorul de piatră din 
marginea drumului. 

- Bună ziua, nene moşule!... Ei ce mai faci? Tot cu piatra asta te 
războieşti? 

- Lăudat să fie Domnul Hristos pentru toate, răspunse spărgătorul, 
care era un om credincios şi trăia cu adevărat după Sfânta Evanghelie. 

- Dar cu sărăcia cum o mai duci? 

w ~ slavă lui Dumnezeu! De sărăcie am scăpat. E, adevărat că sunt 
sărac de avere, dar am aflat o bogăţie care întrece toate averile şi 
bogăţiile din lumea aceasta. 

- Glumeşti, moş Ion? 

- O, nu cucoane boierule! Bogăţia pe care o am eu, n-o dau pe toate 
averile dumitale. 

- Şi de câţi ani eşti, moş Ion? 

- De 75 ani, dintre care peste 30 i-am petrecut spărgând piatră la 
marginea drumurilor. 

- Ei şi asta se cheamă viaţă? O viaţă întreagă să spargi la piatră pe 
marginea drumurilor! 

- Desigur, boierule, asta mi-e viaţa şi mulţumesc lui Dumnezeu că 
mi-a ajutat să aflu viaţa cea adevărată. 

Boierul - care era un mare necredincios - plecă zâmbind şi zicându- 
şi în sine: „A slăbit de minte moşul acesta”. Dar peste noapte, boierul 
avu un vis fioros. Se făcea că murise cel mai bogat om din sat. 
Dimineaţa se trezi tremurând sub fiorul acestui visj el era cel mai 
bogat om din sat. în timpul acela intră logofătul lui. îi aduce veşti şi 
aşteaptă porunci. 

- Cucoane! O noutate! Astă-noapte a murit bătrânul spărgător de 
piatră. L-am văzut şi eu... par-că doarme liniştit... a murit cu Biblia 
îui în mână. Boierul se cutremură din nou. Acum înţelege totul. 
Bătrânul de ieri şi visul de astă noapte îi spusese un mare adevăr. 

- Să ştii, logofete, că astă noapte a murit cel mai bogat om din satul 
nostru. 

Logofătul deschise ochii mari... nu înţelege nimic... 

- Da! Da! Să ştii că acesta a fost cel mai bogat om din sat, pentru 
că avea o bogăţie care acum merge împreună cu el. Şi din acel ceas, bo¬ 
ierul deveni un credincios şi începu şi el a „se îmbogăţi în Domnul” (a). 

13. Am fost grabnic în a lua şi zăbavnic a da altora milos¬ 
tenie? 

Pentru a nu ne periclita mântuirea, fiecare din noi e bine să nu fim 
grabnici în a lua ce ni se dă (ca milostenie) de aproapele nostru, ştiind 
că odată cu ceea ce ni se dă pe nemuncite, ni se dau şi păcate să 
ispăşim, deci, mai bine să fim grabnici a da din cele agonisite de noi 
prin muncă cinstită. „...Se cade - zice Apostolul - să ajutăm pe cei 
slabi, aducându-ne aminte de Cuvântul Domnului Iisus, că El a zis: 
mai fericit este a da decât a lua” (b). 

A venit odinioară la Rait un om bogat, străin şi a dat fraţilor mi¬ 
lostenie câte un ban; asemenea a trimis şi unui Sihastru, care stătea 
acolo într-o chilie. Şi în noaptea aceea a văzut bătrânul o ţarină plină 
de mărăcini şi pe unul ce-i zicea lui: 

- Ieşi, pliveşte în ţarina celui ce ţi-a dat milostenie. Dimineaţa a 
trimis Sihastrul de a chemat pe iubitorul de Hristos, cel ce i-a trimis 
lui banul şi i l-a dat înapoi, zicând: 

- Primeşte-ţi, frate, banul tău, că nu pot să plivesc mărăcini străini. 
O, de aş fi putut să smulg pe ai mei! (c). 

De aici se vede lămurit cum că cel ce ajută pe alţii îi îndatoreşte 
astfel să se roage pentru iertarea păcatelor lui, iar dacă dânşii nu se 


(a) Lc. 13,21; Pr. I Trifa ist. 426. (b) F. Ap. 20,23-35. ( c ) „Pateric”, pg.388-389 

vor ruga, vor lua şi ei pedeapsă pentru ele, împreună cu dânsul. Deci 
să fim totdeauna gata a face milostenie, căci aceasta se suie înaintea 
lui Dumnezeu, cerând iertarea păcatelor noastre (a). 

Bătrânul bubos n-a primit milostenia. A adus oarecine la 
un bătrân bani, zicând: 

- I-ai pe aceştia spre cheltuiala ta, căci ai îmbătrânit şi eşti bolnav”; 
că era bubos. Răspuns-a lui bătrânul: 

- Şaizeci de ani am în boala aceasta şi de nimic nu am fost lipsit, 
fiindcă Dumnezeu îmi dă şi mă hrăneşte fără de lipsă; şi tu acum ai 
venit să ridici pe Hrănitorul meu? Şi nu a voit să ia. 

Alt bătrân refuză banii. Unul a adus bani unui bătrân şi-l ruga 
să-i ia, ca să-i aibă spre a sa trebuinţă. Iar bătrânul nu primea, zicând 
că se îndestulează cu lucrul mâinilor sale. Iar acesta, rugându -1 ca să-i 
primească măcar pentru trebuinţa săracilor, i-a răspuns bătrânul: 

- Acest lucru este o îndoită ruşine, frate, că şi cele ce nu-mi 
trebuiesc iau şi cele străine dând, mă mândresc în deşert. 

Sfat monahilor şi monahiilor. Nevoitorii cei desăvârşiţi - zice 
un bătrân Părinte Duhovnicesc - nu primesc degrab lucrul 
(milostenia) de la cineva, iar cei de mijloc nu zic cuiva să le dea lor 
ceva; iar dacă cineva singur de sine le va da, primesc pe cele trimise, 
ca de la Dânsul. Iar dacă vreunul este foarte bolnav, să ceară spre 
trebuinţă cu multă smerenie, prihănindu-se pe sine totdeauna (b). 

Răsplata cinstitului şi a lacomului. Un biet muncitor îşi 
cultivase în grădină un nap neobişnuit de mare, încât toţi oamenii se 
minunau de el. 

- O să-l cinstesc măriei sale stăpânului meu, zise muncitorul, căci 
el se bucură, dacă vede că oamenii lui îşi lucrează bine ţarinile şi 
grădina. El duse napul la casele boiereşti şi boierul a lăudat pe omul 
cel sârguincios şi binevoitor, dăruindu-i trei galbeni. 

Un alt ţăran, foarte avut şi zgârcit, auzind de asta, a zis: 

- Acum o să-i cinstesc şi eu măriei sale viţelul meu cel mai mare. 
Dacă dă el pentru o ticăloşie de nap, trei galbeni de aur, apoi cât o să 
capăt eu pentru viţelul meu cel frumos! 

El duse viţelul la curtea boierească şi-l rugă pe boier să-i primeas¬ 
că cinstea aceasta. Dar acesta văzu îndată de ce se făcuse zgârcitul aşa 


(a) F. Ap. 10, 4; îPetru 4, 8. (b) „Pateric” pg. 392,16; 388,1; 389,4 

de darnic. El zise că n-are trebuinţă de viţel. Dar ţăranul urmă cu 
rugămintea, ca nu care cumva să-i respingă ploconul. 

în sfârşit, zise boierul înţelept: 

- Bine, fiindcă mă sileşti, eu o să primesc ploconul şi deoarece te-ai 
arătat atât de darnic faţă de mine, nu pot să mă las nici eu mai prejos. 
Drept mulţumire o să-ţi fac şi eu un dar, care m-a costat de trei ori pe cât 
ţi-e vrednic viţelul. Zicând acesta îi dărui zgârcitului încremenit napul 
cel mare, pe care îl aduse muncitorul sărac. Cel drept şi sincer tot¬ 
deauna are o bună plată, zgârcitul prefăcut, hain, n-o are niciodată (a). 

Zgârciţii Hototo şi Ciacabi. Se zice că de mult trăia în ţara Ja¬ 
poniei doi zgârciţi vestiţi, cu numele Hototo şi Ciacabi. Unul locuia 
într-o parte a ţării, iar celălalt în altă parte. Li se dusese faima în toată 
ţara, acestor oameni zgârciţi fără seamăn. Auziseră şi ei unul despre 
altul, dar nu se întâlniseră şi ardeau de dorul de a se întâlni şi ei ca doi 
meşteri vestiţi în meseria zgârceniei. într-o dimineaţă cel mai tânăr 
dintre ei, Ciacabi, îşi zise: 

- Hai să merg să întâlnesc pe tovarăşul meu; e mai bătrân ca mine 
şi poate voi mai învăţa ceva de la el, cum să cruţ cu mâncarea şi cu 
banii... 

Şi o luă Ciacabi la drum, desculţ şi pe jos şi după o lungă călătorie 
în sfârşit ajunse în oraşul Tokio, unde trăia tovarăşul lui. Nu fu greu 
să-l afle. Avea cam aceleaşi haine şi înfăţişare ca el şi tocmai strângea 
nişte mucuri de ţigări de pe stradă. Cei doi tovarăşi se îmbrăţişară la 
dorita lor întâlnire şi apoi Hototo, de bucuria întâlnirii, îl pofti pe 
Ciacabi la masă la el. Era cea dintâi invitare pe care o făcea în viaţa lui. 
Ciacabi se miră de această pradă ce se gătea Hototo să o facă în 
mâncărurile lui şi îşi zise în gându-i: 

- Iată, am venit să învăţ cruţare de la acest tovarăş, dar pe semne 
eu îl întrec. Şi cei doi prieteni plecară spre casa lui Hototo. Pe drum, 
Hototo se opri la o băcănie de pâine şi zise: 

- Hai, frate, să ne băgăm aici să cumpăr pâine de cea mai fină, 
pentru masa ce vreau să ţi-o fac. 

- Ai pâine de cea mai bună? întrebă Hototo pe băcan. 

- Am - zise băcanul - uite, pâinea mea e albă şi moale ca untul. 

- Atunci ar fi mai bine să luăm unt - zise Hototo către Ciacabi - şi 
apoi plecară la o băcănie cu unt. 


(a) I.M.C. ist. 17 

- Ai unt proaspăt, băcane? întrebă Hototo. 

- Mai e vorbă - răspunse untarul - untul meu e ca untdelemnul de 
curat. 

- Atunci mai bine să cumpărăm untdelemn, zise Hototo şi plecară 
la o băcănie de untdelemn. 

- Ai untdelemn de cel mai bun? întrebă Hototo. 

- Mai e vorbă - răspunse băcanul - untdelemnul meu e aşa de 
proaspăt şi limpede ca apa de la izvor. Atunci Hototo, bătându-se de 
bucurie pe frunte se întoarse către Ciacabi şi zise: 

- Dacă pâinea e ca untul şi untul ca untdelemnul, iar untdelemnul 
ca apa, atunci, totuşi, apa e mâncarea cea mai scumpă şi cea mai fină 
din lume şi pe deasupra e şi cea mai ieftină... Hai, frate dragă, colea la 
fântâna oraşului şi bea şi mănâncă din apă de te satură, ca şi dintr-al 
tău. Atunci Ciacabi zise: 

- Adevărat e tot ce am auzit despre tine, că eşti mare dascăl în 
meseria de a cruţa şi nu-mi pare rău că am venit până aici să ne 
întâlnim, că bună învăţătură am luat de la tine. 

Cu asta, cei doi tovarăşi se despărţiră. Ciacabi nu peste mult timp 
fu aflat mort de foame, aşijderea şi Hototo. în zdrenţele şi aşternutul 
lor se găsiră câte două pungi încărcate cu galbeni strălucitori” (a). 

14. Am stat la îndoială şi am murmurat când mi-au cerut 
săracii milă? 

Pentru a putea cunoaşte nevoia săracului care vine şi ne cere milă, 
trebuie măcar în clipa aceea să ne punem în situaţia lui, ca să nu gre¬ 
şim înaintea lui Dumnezeu, tărăgănind a face binele ce suntem datori. 

„.„Faceţi-vă prieteni cu ajutorul bogăţiilor nedrepte (pe care voi 
le stăpâniţi astăzi cu nedreptate, nevoind să lucraţi cu ele pentru 
Stăpânul lor, Dumnezeu) pentru ca atunci când veţi muri, să vă 
primească în corturile cele veşnice. Cine este credincios în cele mai 
mici lucruri, este credincios şi în cele mari; şi cine este nedrept în 
cele mai mici lucruri, este nedrept şi în cele mari...” (b). „Vindeţi ce 
aveţi şi daţi milostenie. Faceţi-vă rost de pungi, care nu se învechesc, 
o comoară nesecată în ceruri, unde nu se apropie hoţul şi unde nu 
roade molia. Căci unde este comoara voastră, acolo este şi inima 
voastră” (c). 


(a) Pr. I. Trifa 30 povestiri, (b) Lc. 16, 9-11. (c) Le. 12,33-34; 11,41 

Mila îmbogăţeşte şi zgârcenia sărăceşte. Cuviosul Ilarion 
cel Mare avea obicei de a cerceta Mănăstirile, împreună cu vreo câţi¬ 
va călugări. Un călugăr foarte primitor de oaspeţi avea vie, care-i da 
în fiecare an ca la vreo sută de măsuri de vin. El l-a primit pe Cuv. 
Ilarion cu mare dragoste şi bucurie şi i-a rugat pe călugării ce erau cu 
dânsul să se ducă la vie şi să rupă la struguri cine cât va vrea. Călugării 
aşa au făcut. Cuviosul văzând bunătatea călugărului, a blagoslovit via. 
Şi Dumnezeu i-a răsplătit bunătatea călugărului: în vara aceea el a 
strâns mai mult de trei sute de măsuri de vin. Iar alt călugăr, zgârcit 
şi rău la inima, văzând pe Ilarion ce trecea cu călugării, a pus la via lui 
străjeri, ca nimeni să nu ia nici un strugure de poamă. Străjerul, striga: 

- Nu vă apropiaţi de vie, că-i străină! 

Şi ce i-a ieşit dintr-aceasta? Călugărul cel zgârcit a strâns foarte 
puţină poamă din via lui şi când a făcut vin, apoi era foarte acru (a). 

Sfântul Martin îşi împarte mantaua cu un sărac. Când 
Sfântul Martin era încă militar şi ofiţer, călătorind odată, pe iarnă 
aspră afară de porţile oraşului Amiens, din Francia, s-a întâlnit cu 
un cerşetor aproape gol şi tremurând de frig. Nimeni nu-şi făcuse 
milă cu el. Dar Sf. Martin văzându- 1 , fu atins de milă şi scoţând sabia 
şi-a tăiat în două mantaua, dând o bucată cerşetorului. Noaptea, Sf. 
Martin avu un vis frumos: i s-a arătat Domnul Hristos îmbrăcat cu 
jumătatea cea dăruită a mantalei, în mijlocul îngerilor, către care se 
întoarse şi zise: 

- Priviţi, cu mantaua asta M-a îmbrăcat Martin, care e numai 
catehumen! Visul acesta a făcut pe Martin să primească Sf. Botez 
puţin după aceea şi din acea vreme s-a arătat cu săracii încă şi mai 
milostiv decât înainte. Apoi a ajuns episcop de Taurs şi a dus o viaţă 
sfântă (+402). 

Acest exemplu ne arată cum Dumnezeu socoteşte cu adevărat că a 
făcut pentru Sine ceea ce noi am făcut pentru aproapele nostru sărac. 
Relativ la aceasta, putem să ne amintim cu folos şi de cuvântul 
Domnului Hristos către Saul, când prigonea pe creştini: „...De ce mă 
prigoneşti?” (b) 

Cerşetoarea. Pe vremea când era scumpete mare, umbla prin sat 
o cerşetoare necunoscută, îmbrăcată sărăcăcios însă curat şi cerşea 
din casă în casă. Din unele case oamenii o alungară cu vorbe aspre, la 

(a) Cuv. Mol. 22 Apr. 1928. (b) C.T.M. Arhim. I. Scriban o.c. pg. 497 

altele primi câte ceva de pomană; şi numai un singur om sărac o 
chemă la sine în casa caldă, căci era foarte frig şi femeia omului, care 
gătise tocmai nişte prăjituri îi dete o bucată mare. în ziua următoare 
toţi oamenii pe la care cerşise necunoscuta, fură chemaţi la cină în 
castelul boieresc. Intrând ei în sala de primire, zăriră aici o măscioară 
mică, încărcată cu mâncăruri alese şi o masă mare cu multe farfurii, 
pe care se vedea ici colo câte o bucăţică de pâine mucezită, cartofi şi 
câte un pumn de tărâţe, iar multe farfurii erau goale de tot. Stăpâna 
castelului zise: 

- Cerşetoarea cea necunoscută am fost eu şi voiam să pun la 
încercare dărnicia voastră pe vremea asta, când le merge săracilor aşa 
de rău. Aceşti doi oameni săraci m-au poftit la masa lor şi m-au cinstit 
după putinţă; şi vor cina deci acum cu mine şi eu îi voi ajuta cu bani; 
iar voi ceilalţi, gustaţi din pomana ce mi-aţi dat şi care se află aici pe 
farfurii şi nu uitaţi, că în lumea cealaltă o să vă întindă masa odată ca 
şi aici. Cum ai semănat în lumea pământească, aşa o să seceri în viaţa 
cea cerească! 

Castelul nu-i ospătărie. într-un castel frumos, din care azi nici 
o urmă n-a mai rămas, trăia odată un cavaler foarte bogat. El cheltui 
o grămadă de bani ca să-şi împodobească castelul său; dar pentru 
săraci nu prea dădea bucuros. Odată veni la dânsul în castel un 
călugăr sărman, rugându -1 să-i dea găzduire peste noapte. Cavalerul 
îngâmfat îi răspunse cu asprime: 

- Castelul acesta nu-i casă de oaspeţi. Dar călugărul zise: 

- Să mă îngădui să-ţi pun numai trei întrebări şi apoi mă depărtez. 

Cavalerul răspunse: 

- Dacă-i vorba numai de atât, pofteşte de întreabă. 

Călugărul îl întrebă: 

- Cine a locuit înaintea dumitale în castelul acesta. 

- Tatăl meu! zise cavalerul. Călugărul mai întrebă: 

- Cine a şezut aici înainte de tatăl dumitale? 

- Moşul meu! răspunse cavalerul. 

“ Şi cine o să şadă aici după dumneata? întrebă încă o dată 
călugărul. Cavalerul răspunse: 

- Fiul meu, de va vrea Dumnezeu. 

- Bine, zise călugărul, dacă fiecare locuieşte în castelul acesta 
numai un timp oarecare şi face totdeauna loc altuia, atunci ce sunteţi 
voi cu familia voastră aici, dacă nu nişte oaspeţi călători? Aşadar, 
castelul acesta este într-adevăr o casă de oaspeţi Nu cheltui deci atâta, 
ca să împodobeşti casa aceasta, care te ocroteşte numai un timp foarte 
scurt. Fii mai bine milostiv şi darnic cu săracii, căci astfel îţi ridici un 
locaş veşnic în ceruri. 

Cuvintele acestea pătrunseră până în inima cavalerului; el îl opri pe 
călugăr la sine peste noapte şi de atunci înainte se schimbă cu 
desăvârşire. 

Toate, toate-s trecătoare, fapta bună-n veci nu moare! (a). 

Darul oarbei pentru săraci. Un Preot a ţinut cândva o predică 
prin care îşi îndemna credincioşii să dea fiecare câte un obol din 
prisosul pungii lor pentru cei săraci şi neputincioşi. Terminându-şi 
vorbirea sa plină de căldură, deodată iese din rândurile credincioşilor 
o fată oarbă, care împletea nuiele într-un atelier şi zise cu voce 
tremurătoare: 

- Iată, Părinte, dau şi eu o sută de lei pentru săraci şi te rog să-i 
primeşti. 

- O! Nu - zise preotul - de la dumneata, nu voi lua, fiindcă eşti 
destul de săracă, deoarece îţi lipseşte lumina ochilor! Te vom ajuta 
noi pe dumneata şi nu dumneata pe noi. 

- Eu, părinte, nu dau decât prisosul pungii mele, aşa cum ai zis 
Sfinţia ta, răspunse fata. Eu câştig mai mult decât tovarăşele mele de 
lucru, care au ochi teferi, fiindcă eu lucrez şi zi şi noapte fără lumină, 
pe câtă vreme ele trebuie să-şi cumpere lumânări sau petrol, pentru 
luminat în orele de noapte, aşa încât ele rup din munca lor, iar eu am 
deci un prisos faţă de ele pe care-1 pun la casa de economie; şi acum 
vă rog stăruitor să primiţi suma mea pentru săraci... (b). 

Zgârcitul lajudecatâ. Un om zgârcit - spune o povestire - bate 
la poarta Raiului şi cere intrare. 

- Ce fel de milostenii ai făcut în viaţă? îl întrebă Sf. Petru. 

- Mi-aduc aminte - răspunse zgârcitul după o lungă gândire - că 
am dat odată unui sărac un leu şi pe un bolnav l-am ajutat cu patru 
lei... 

- Stai să întreb înăuntru ce-i de făcut, răspunse Petru Apostolul. 


(a) I.M.C. ist. 87 şi 95. (b) Pr. M. Ionescu. 

în clipa aceea se auzi din fundul Raiului un glas puternic: 

- Petre, dă-i înapoi cei cinci lei şi trimite -1 în iad! (a). 

15. Am răpit din averea altora ca să mă îmbogăţesc? 

„Vai de cei ce cugetă nelegiuirea şi făuresc rele în aşternutul lor; 
când se crapă de ziuă o înfăptuiesc dacă le stă în putere. Dacă pof¬ 
tesc ogoare, pun mâna pe ele, dacă doresc case, le răpesc; asupresc 
pe om şi casa lui, pe om şi moştenirea lui. De aceea aşa vorbeşte 
Domnul: „Iată, Eu am de gând să aduc o nefericire împotriva acestui 
neam de oameni, de care nu vă veţi feri grumajii şi nu veţi mai um¬ 
bla cu capul atât de sus, căci vremurile vor fi rele. în ziua aceea veţi 
ajunge de pomină, veţi boci şi veţi zice: „S-a isprăvit! Suntem pustiiţi 
cu desăvârşire! Partea de moştenire a poporului meu trece în mâna 
altuia! Vai, cum mi-o ia! Ogoarele noastre le împarte vrăjmaşului” 
(a). 

Monahul iubitor de argint şi Sfântul Andrei. Sfântul 
Andrei venind în târg la o Cruce, a aflat pe un oarecare Monah, a cărui 
viaţă o lăudau toţi, fiind îmbunătăţită; căci cu adevărat, bine se 
nevoia, precum se cuvine monahilor; însă era biruit de iubirea de 
argint fără de măsură; pentru că mulţi din cetăţeni, mărturisindu-şi 
înaintea lui păcatele lor, îi dădeau lui mulţime de aur, ca să-l împartă 
la săraci, pentru mântuirea sufletelor lor. Iar el cuprins fiind de 
nesăţioasa patimă a iubirii de argint, nimănui nu da, ci în punga sa 
punea tot şi văzând că se înmulţeşte argintul, se bucura. Iar Sf. Andrei, 
mergând pe calea aceea, unde ticălosul Monah îşi avea petrecerea sa, 
cu ochii prooroceşti a văzut un şarpe înfricoşat, încolăcindu-se pe 
lângă grumazul lui; şi mergând aproape de călugăr privea la şarpele 
acela. 

Călugărul socotind că Andrei este unul din săraci şi stăruieşte ca 
să-i dea milostenie, i-a zis lui: 

- Dumnezeu să te miluiască, frate, că nu am ce să-ţi dau. Iar 
fericitul depărtându-se puţin de la dânsul, a văzut o scrisoare 
împrejurul lui în văzduh, asupra şarpelui scrisă cu slove negre: 
„Şarpele iubirii de argint, rădăcina a toată fărădelegea”. Apoi căutând 
înapoi, a văzut doi tineri certându-se între dânşii, unul era negru 


(a) Pr. I. Trifa ist. 520. (b) Miheea 21, 4 

având ochii întunecaţi, căci era drac; iar altul alb, ca o lumină 
cerească, căci era îngerul lui Dumnezeu. Şi zicea negrul: 

- Al meu este călugărul acesta, că voia mea o face; căci nemilostiv 
şi iubitor de argint este şi cu Dumnezeu parte nu are; ci ca un al doilea 
slujitor de idoli, mie îmi slujeşte. Iar luminosul înger zicea: 

- Ba nu, al meu este, de vreme ce posteşte şi se roagă şi este smerit 
şi blând. Şi se certau aşa amândoi şi nu era pace între dânşii. Atunci 
s-a făcut un glas din cer spre purtătorul de lumină înger: 

- Nu ţine parte cu călugărul acela, lasă -1 pe el, căci lui Mamona 
slujeşte, iar nu lui Dumnezeu. Şi îndată s-a depărtat îngerul Domnului 
de la dânsul. 

Aceasta văzând-o fericitul Andrei, s-a mirat, cum potrivnicul de¬ 
mon a biruit pe îngerul cel luminat. însă altădată, a întâmpinat pe 
călugărul acela Sfântul Andrei în uliţă şi luându -1 de mâna dreaptă, i-a 
zis lui: 

- Robule al lui Dumnezeu, fără de mânie să mă asculţi pe mine, 
robul tău şi cu mila ta primeşte smeritele mele cuvinte; că pentru tine 
mare necaz mi s-a făcut şi nu pot de acum să rabd mai mult; căci mai 
întâi prieten lui Dumnezeu ai fost, iar acum te-ai făcut prieten şi slugă 
diavolului. Aripi ai avut ca şi serafimii, deci pentru ce te-ai dat Satanei, 
ca să le taie pe ele din rădăcină? Chip ai avut ca de fulger şi pentru ce 
te-ai făcut întunecat la chip? Vai mie! De vreme ce ai avut vedere, ca 
cei cu ochi mulţi, iar acum te-a orbit pe tine şarpele! Soare ai fost, 
acum ai apus în noaptea cea întunecată şi rea. Pentru ce frate ţi-ai 
pierdut sufletul tău? Pentru ce te-ai însoţit cu dracul iubirii de argint? 
Pentru ce i-ai dat lui odihnă întru tine? Pentru ce aduni argintul? Au 
doară te vei îngropa cu el? Nu ştii că după moartea ta, va rămâne 
altora? Pentru ce ţii păcate străine şi vrei să te sugrumi cu scumpetea? 
Iar alţii sunt flămânzi şi însetaţi şi mor de frig; iar tu privind la 
mulţimea aurului, te veseleşti. Aceştia sunt paşii pocăinţei? Sau, astfel 
este rânduiala călugărească şi defăimarea vieţii celei deşarte? Oare 
aşa te-ai lepădat de lume şi de cele ce sunt în lume? Oare aşa te-ai 
răstignit lumii şi tuturor deşertăciunilor? Au nu ai auzit pe Domnul 
care zice: „Să nu agoniseşti aur, nici argint, nici aramă nici două 
haine?” Pentru ce ai uitat poruncile acestea. Iată astăzi sau mâine se 
sfârşeşte viaţa noastră şi cele ce le-ai gătit cui vor fi? Au nu ştii, că 
îngerul Domnului cel ce te păzeşte pe tine, s-a depărtat de la tine 

plângând, iar diavolul stă aproape de tine şi şarpele iubirii de argint 
s-a încolăcit împrejurul grumazului tău şi tu nu -1 simţi pe el? Adevăr 
zic ţie, că alături de tine trecând, am auzit pe Domnul Dumnezeu, 
lepădându-Se de tine. 

Deci, rogu-mă ţie, ascultă-mă şi-ţi împarte averea la săraci şi la 
văduve şi la sărmani şi la scăpătaţi şi la străinii cei ce nu au unde să-şi 
plece capetele şi sârguieşte-te ca să fii iarăş prieten lui Dumnezeu. Iar 
de nu mă vei asculta pe mine, apoi rău vei pieri. Aşa mă jur pe Iisus 
Hristos împăratul nostru, că îndată vei vedea pe diavolul. 

Şi i-a zis lui: 

- Oare îl vezi pe dânsul? 

Şi i s-au deschis călugărului ochii cei sufleteşti şi a văzut pe diavolul 
ca pe un arap negru, în chip de fiară şi buzat, stând departe şi 
neîndrăznind a se apropia de dânsul, de teama lui Andrei. 

Iar călugărul a zis Sfântului: 

- îl văd pe el, robule al lui Dumnezeu şi spaimă mare m-a cuprins; 
deci spune-mi cele ce îmi sunt trebuincioase, spre mântuirea 
sufletului meu. Iar robul lui Dumnezeu a zis către dânsul iarăşi: 

- Să mă crezi pe mine, că de nu mă vei asculta, îl voi trimite pe el 
la tine, ca să te muncească; ca toţi să vadă ruşinea feţei tale, nu numai 
cetăţenii aceştia, ci şi toţi din cele patru margini ale lumii. Deci, 
păzeşte-te şi cele ce-ţi spun ţie, fă-le. 

Acestea auzindu-le călugărul, s-a temut foarte şi s-a făgăduit ca 
toate cele poruncite să le facă. Şi îndată a văzut Sfântul, că a venit 
de la răsărit un Duh puternic, ca o văpaie de fulger şi s-a atins de 
şarpele acela, zdrobindu-i puterea lui; iar şarpele neputând suferi, 
s-a prefăcut în corb şi s-a dus de acolo. Aşijderea şi arapul cel negru 
a pierit; şi iarăşi a luat putere îngerul lui Dumnezeu, spre paza 
călugărului aceluia. De la el ieşind fericitul, i-a poruncit, zicân- 
du-i: 

- Fereşte-te, ca să nu spui cele făcute de mine, la nimeni; iar eu 
voi începe a te pomeni ziua şi noaptea în rugăciunile mele, ca Domnul 
Iisus Hristos să-ţi îndrepteze calea ta spre bine. 

Deci ducându-se călugărul, a împărţit tot aurul pe care îl avea, la 
săraci şi după aceasta mai mult s-a preamărit de la Dumnezeu şi de la 
oameni; şi mulţi îşi aduceau la dânsul aurul, ca să-l împartă la săraci. 
Iar el zicea astfel, celor ce aduceau aurul ca să-l împartă cu mâinile 
sale: 

- Ce folos îmi este, ca să mă îngrijesc de spini străini. Aşa el 
vieţuind, precum se cade unui călugăr, i s-a arătat robul lui Dumne¬ 
zeu în vedenie cu faţa veselă şi i-a arătat lui un pom luminos la un 
câmp, care avea floare de dulci roduri şi i-a zis: 

- Să mulţumeşti lui Dumnezeu că te-a scos pe tine din dinţii 
şarpelui şi a flicut sufletul tău, ca pe un pom purtător de floare; deci, 
sârguieşte-te, ca pe acea floare să o faci rod dulce; că iată, acest pom 
frumos pe care îl vezi, este închipuire a sufletului tău. 

Apoi deşteptându-se călugărul, mai mult s-a întărit în lucrul 
duhovnicesc şi totdeauna aducea mulţumită lui Dumnezeu şi lui 
Andrei plăcutului Său, prin care s-a povăţuit la calea mântuirii (a). 


(a) Din V. Sfinţilor luna octombrie pg. 87-94 




ZGÂRCENIA ŞI DĂRNICIA 

VREI SĂ FII OM FERICIT? 

NU FII LACOM NICI ZGÂRCIT 

16. Am lăsat, ba am şi îndemnat pe alţii să păcătuiască 
pentru ca eu să am câştig? 

Aceasta-i o cursă satanicească de care s-au folosit evreii şi păgânii 
pentru a împiedica şi distruge creştinismul. De cursa aceasta se folo¬ 
seau ighemonii idolatrii, necuraţii, călăii, Iulian Apostatul, lepădaţii 
de Legea creştinească şi spiritele iadului. 0 astfel de cursă satanică ne 
arată Dumnezeiasca Scriptură în Dimitrie argintarul zicând: “în acea 
vreme (a abaterii) s-a făcut tulburare nu puţină pentru calea Dom¬ 
nului. Pentru că un argintar oarecare, anume Dimitrie, făcând 
biserici de argint Artemidei, dădea meşterilor lucru nu puţin; pe care 
adunându-i şi pe cei ce erau lucrători de unele ca acestea, a zis: 
bărbaţilor, ştiţi că dintr-acest lucru este câştigul nostru şi vedeţi şi 
auziţi că nu numai în Efes, ci mai în toată Asia, Pavel acesta mult 
norod învăţând, a mutat, zicând, că nu sunt dumnezei cei ce se fac de 
mâini; şi nu numai această parte a noastră se primejduieşte a veni 
spre defăimare; ci şi biserica dumnezeoaiei celei mari, Artemidei, 
întru nimic a se socoti, ba încă să se surpe şi mărimea ei, pe care 
toată Asia şi lumea o cinsteşte. Şi auzind şi umplându-se de mânie, 
strigau zicând: mare este Artemida efesenilor! Şi s-a umplut toată 
cetatea de tulburare; şi s-au pornit toţi într-un suflet la privelişte, 
răpind împreună şi pe Gaie şi pe Aristarh, macedonenii, tovarăşii 
lui Pavel...” {a). 

Şi astăzi sunt mulţi purtători de nume creştinesc, care de dragul 
idolilor şi idolatrizării lor (crâşmari, lăutari, cheflii, avari, descân- 


(a) F. Ap. 19,23-29 

tători, feluriţii ghicitori, vrăjitori, fermecători, desfrânaţi, jucători, 
măscărici, cântătorii cântecelor curveşti, cei ce iau parte la prăznuiri 
anticreştineşti şi petrecătorii idolatri, etc.), trag pe creştini din 
credincioşia şi vieţuirea creştinească, în credinţe uşuratice, superstiţii, 
deşertăciuni şi vieţuire stricată, idolatrizată (a). Aceştia formează 
coada balaurului apocaliptic, care trage a treia parte din stelele 
(creştinii) cerului (Bisericii) şi le aruncă pe pământ, în gurile de iad, 
adică în crâşmele şi pe teritoriile diavolului cu blestemăţiile lor... (b). 
Banii pe care-i câştigă aceştia şi alţii ca ei, sunt o înşelătorie a sufle¬ 
telor uşuratice, cu care ei înşală şi veşnic se înşală, prăbuşindu-se din 
dar, în iadul vremelnic şi veşnic. 

Nu vă lipiţi inima de averile ce se pierd. Mulţi creştini nu-şi 
dau seama de cuvintele Sf. Ap. Pavel: “Ce ai tu care nu ai luat de la 
Dumnezeu?”şi de sfatul Psalmistului: “Avuţia de ar curge, nu vă lipiţi 
inima de ea”ic). Vai şi amar de aceia care se cred proprietari, stăpâni 
desăvârşiţi pe multă vreme, în loc de a se socoti numai nişte iconomi, 
beneficiari ai averii şi veniturilor lor? Istoria Alexandriei ne spune că 
împăratul Alexandru Macedon (356-323 a. Hs.), a poruncit ca după 
moarte să fie aşezat în sicriu, în aşa fel, ca mâinile să-i rămână afară 
din sicriu. El a voit să vadă toată lumea, că nici un împărat mare şi 
bogat ca dânsul, n-a putut şi nu poate duce nimic din cele lumeşti cu 
sine în mormânt. 

Vestitul sultan Saladin (1137-1193 d. Hs.) era cinstit de mahome¬ 
dani şi de popoarele cucerite, cu supranumele de “Mare”. Simţind că 
i se apropie sfârşitul, a dat ordin unui călăreţ din garda sa împărăteas¬ 
că, să alerge pe străzile cetăţii reşedinţei sale, arătând spre o bucată de 
pânză, spânzurată în vârful suliţei şi să strige în toate părţile: 

- Iată aceasta-i toată averea pe care marele sultan Saladin, o va 
duce cu sine în mormânt. 

Pânza aceea purtată prin capitala imperiului Egiptului, era giulgiul 
cu care corpul sultanului avea să fie înfăşurat după moarte. 

Heşam Califul Arabiei, avea o enormă avere: 700 cutii pline cu aur 
şi hainele lui de purpură şi mătase abia se puteau pune şi duce pe 600 
de cămile. Califul muri în anul 742. Abia închise ochii şi servitorii i-au 
furat toate lucrurile lui, încât nu s-a găsit nici cel puţin o bucată de 
postav simplu pentru gătirea catafalcului, pe care l-au pus. 


(a) 1 Cor. 10, 7 ; Ape. 21,8; 22,15. (b)Apc. 12; 13. (c) 1 Cor. 4,7; Ps. 61,10. (d) 

împăratul Constantin cel Mare, vorbea odată cu un curtean al său, 
care nu avea alte scăderi, decât că era cam zgârcit şi iubea mai mult 
banul decât însăşi viaţa. Vorbeau chiar despre zgârcenie. Deodată 
împăratul se ridică şi măsură un loc de şase picioare lungime şi două 
picioare lăţime şi zise: 

- Iubitul meu, atâta ne rămâne, după ce vom muri, pentru ce 
atunci atâta zbucium după bunuri lumeşti? 

Sigismund, împăratul Austriei, aduse din Ungaria 24.000 de 
galbeni, pe care pentru siguranţă îi ţinu în dormitorul său. Noaptea, 
din cauza grijii banilor nu putu să-şi închidă ochii. A doua zi dimi¬ 
neaţa chemă pe comandantul armatei, căruia îi zise: 

- Vezi - şi arătă spre aur - pe cel mai groaznic duşman al meu, 
care nu m-a lăsat toată noaptea să închid pe o clipă ochii. De aceea 
ia-i şi împarte-i între soldaţi! 

Şi când auzi strigătele de bucurie ale soldaţilor, se bucură şi el 
singur şi zise: 

- S-a îndepărtat de la mine cel ce mă tortura. Acum voi avea li¬ 
nişte (a). 

17. Am plâns cu lacrimi amare când am pierdut pământ, 
vite, bani, cinste lumească, rudenii... până ce am căzut în 
deznădăj duire? 

Noi toţi creştinii care vrem mântuirea sufletelor noastre, suntem 
datori a plânge cu părere de rău, atunci când am jignit pe Dumnezeu 
şi am depărtat de la noi pe îngerul păzitor cu păcatele noastre; iar la 
pierderea celor pământeşti să mulţumim şi să binecuvântăm pe 
Dumnezeu cu dreptul Iov, cu Sfinţii Prooroci, cu Apostolii şi cu toţi 
plăcuţii Lui, zicând: “Domnul a dat, Domnul a luat, fie Numele 
Domnului binecuvântat... Să căutăm mai întâi împărăţia lui 
Dumnezeu şi dreptatea Lui şi toate cele trebuincioase se vor adăuga 
nouă”{ b). 

„Priviţi dar, cu luare-aminte - zice Apostolul - la cel ce a suferit din 
partea păcătoşilor o împotrivire aşa de mare faţă de Sine, pentru ca nu 
cumva să vă pierdeţi inima şi să cădeţi de oboseală în sufletele voastre. 
Voi nu v-aţi împotrivit încă până la sânge împotriva păcatului şi aţi 
uitat sfatul, pe care vi -1 dă ca unor fii: “Fiule, nu dispreţui pedeapsa 


(a) O.M.P. ist. 23 şi 31. (b) Iov. 1; 2; Mt. 6 , 33 

Domnului şi nu-ţi pierde inima când eşti mustrat de El. Căci Domnul 
pedepseşte pe cine-1 iubeşte, şi bate cu nuiaua pe orice fiu pe care-1 
primeşte”. Suferiţi pedeapsa: Dumnezeu se poartă cu voi ca şi cu nişte 
fii. Căci care este fiul pe care nu-1 pedepseşte tatăl? Dar dacă sunteţi 
scutiţi de pedeapsă, de care toţi au parte, sunteţi nişte feciori din 
curvie, iar nu fii. Şi apoi, dacă părinţii noştri trupeşti ne-au pedepsit 
şi tot le-am dat cinstea cuvenită, nu trebuie oare cu atât mai mult să 
ne supunem Tatălui duhurilor, şi să trăim? Căci ei într-adevăr ne 
pedepseau pentru puţine zile, cum credeau ei că e bine; dar 
Dumnezeu ne pedepseşte pentru binele nostru, ca să ne facă părtaşi 
sfinţeniei Lui. Este adevărat, că orice pedeapsă, deocamdată pare o 
pricină de întristare şi nu de bucurie; dar mai pe urmă aduce celor ce 
au trecut prin şcoala ei roada dătătoare de pace a neprihănirii, 
întăriţi-vă dar mâinile obosite şi genunchii slăbănogiţi; croiţi cărări 
drepte cu picioarele voastre, pentru ca cel ce şchiopătează să nu se 
abată din cale, ci mai degrabă să fie vindecat. Urmăriţi pacea cu toţii 
şi sfinţirea, fără care nimeni nu va vedea pe Domnul” (a). 

Spănzurarea păcătosului şi învierea lui. Sfântul Martin 
trecând odată printr-un oraş, a aflat într-un loc pe un tânăr spânzurat 
şi a zis celor ce stăteau de faţă: 

- Acest lucru rău s-a făcut din ispita diavolului. 

Şi stând cu faţa către răsărit, a făcut rugăciune către Dumnezeu 
multă vreme. Apoi a zis: 

- Duhule necurat şi viclean, care ai îndemnat pe tânărul acesta să 
se spânzure, în numele Domnului nostru Iisus Hristos, arată-te 
înaintea tuturor ca să te vedem. 

Şi îndată dracul s-a arătat, ca un copil de arap, ţinând în mâna lui 
o funie; iar ochii lui erau ca focul, buzele negre, dinţii albi, mâinile 
lungi, picioarele întoarse şi limba ieşită afară din gură, ca a unui câine 
turbat. Şi i-a zis Sfântul: 

- Duhule necurat şi viclean, care este îndeletnicirea ta? 

Acela a răspuns: 

- Lucrarea mea este să îndemn pe oameni să se spânzure, căci la 
această treabă m-a rânduit mai marele meu, satana. 

Apoi Sfântul i-a zis: 

- Pentru care pricină ai îndemnat pe tânărul acesta să se spânzure? 


(a) Evr. 12,3-14 

Atunci dracul a început a prihăni pe cel spânzurat, zicând: 

- Omul acesta era mai înainte slujitor de idoli, şi mai pe urmă s-a 
făcut creştin, însă nu petrecea după poruncile creştineşti, pe care le-a 
primit de la învăţătorii creştinătăţii; ci făcea voile sale cele rele şi nu se 
gândea nicidecum la munca veşnică, ci s-a dat cu totul la răutate, su- 
punându-şi grumazul sub jugul păcatului şi rănindu-se de la cap până 
la picioare, a pierdut nădejdea mântuirii sale. Pentru aceea am aflat 
bun prilej şi l-am îndemnat să se spânzure, ca să-l am pe dânsul îm¬ 
preună cu mine, în muncă; căci aceasta este nevoinţa mea cea mare. 

Iar Sfântul a zis către drac: 

- Vicleanule şi ucigaşule, tu eşti şi duşman şi pârâtor, tu ai 
îndemnat pe acesta să se dea întunericului şi pierzării şi l-ai aşezat 
într-o ticăloasă stare; iar acum îl pârăşti că el s-a făcut pricinuitor ca 
să se spânzure, şi nu tu. Pentru aceasta îţi porunceşte Iisus Hristos, 
prin mine smeritul, să te duci să locuieşti la marginea pământului, 
până când va veni sfârşitul lumii şi atunci să te pogori, împreună cu 
tovarăşii tăi, în iad, care este gătit pentru voi. Şi îndată dracul s-a făcut 
nevăzut. Iar după aceasta Sfântul s-a apropiat de cel mort şi a zis 
rugăciunea aceasta: 

- Doamne, Dumnezeul meu, Care ai nemăsurată milostivire şi 
noian nepovestit de îndurare, nu trece cu vederea zidirea mâinilor 
Tale, ci ca un bun şi iubitor de oameni, caută din Sfânta ta înălţime şi 
înviază pe mortul acesta, ca să se mărească Preasfânt numele Tău în 
vecii vecilor. Amin. 

Apoi îndată a înviat mortul şi căzând la picioarele Sfântului, a zis: 

- Mulţumesc Sfinte al lui Dumnezeu, că nu m-ai lăsat pe mine, 
ticălosul, în înfricoşatul şi groaznicul loc al iadului şi te rog ca să mă 
povăţuieşti, ca să dobândesc mântuirea mea. 

Atunci Sfântul i-a zis: 

- Fiule, de vreme ce ai cercat în noaptea aceasta pedepsele muncii 
şi ai văzut chinul, care îi pricinuiesc păcatele omului; pentru aceasta 
pocăieşte-te după vrednicie şi plânge-ţi păcatele, leapădă-te de dân- 
sele, urăşte-le şi hotărăşte-te ca de astăzi înainte să te depărtezi de ele. 

Dându-i canonul cel cuviincios şi povăţuindu-1 mult, cum să pe¬ 
treacă şi cum să facă lucrările pocăinţei, l-a slobozit în pace (a). 


(a) V. Sf. 10 noiembrie 

18. Nu m-am îngrijit pentru veşnicie, n-am dat milostenie 
pentru sufletul meu cât am trăit, zicând: “că mi-or da copiii 
şi mă vor dezlega Preoţii?” 

Fiecare dintre noi oamenii, din orice ramură a societăţii, aici pe 
pământ nu suntem decât nişte călători de o zi. Noi suntem lăsaţi de 
Dumnezeu aici un timp limitat, mai lung ori mai scurt, pentru a ne 
pregăti bine şi dobândi, prin credincioşie şi vieţuire creştinească 
împodobită cu virtuţi creştineşti şi felurite fapte bune. împărăţia lui 
Dumnezeu, cu toate bunătăţile, veseliile, fericirile şi frumuseţile ei 
luminate. Vai şi amar de acei care îşi adună loruşi avere pe pământ şi 
nu se îmbogăţesc în Domnul, că vor păţi ca bogaţii nesocotiţi: (tână¬ 
rul bogat, bogatul lacom, bogatul nemilostiv...) din Sfânta Evanghelie, 
care s-au osândit (a). Cât trăim aici pe pământ să ne îngrijim sufleteşte 
şi să ne facem milostenii, pomeni şi cele trebuincioase pentru trecerea 
noastră prin vămile văzduhului, scăparea din munca iadului şi 
dobândirea Raiului. 


Miluiţii au salvat pe miluitor. Un om însurat - scrie episco¬ 
pul Vichentie în “Oglinda năravurilor” - care avea fii şi robi şi bogăţie 
dindestul, era milostiv şi primitor de străini şi într-o noapte după ce 
a cinat, a dormit, şi dimineaţa l-au aflat pe pământ ca un mort, rece 
şi fără de simţire. Iar rudeniile lui l-au ridicat şi l-au pus pe aşternut, 
făcându-i multe feluri de doctorii ca să se încălzească, pentru ca să 
trăiască iarăşi, însă în zadar se osteneau. Iar după mult timp şi-a venit 
în sineşi şi fiind întrebat să spună ce a pătimit de a zăcut atâtea zile 
mort, n-a răspuns nimic pentru aceasta, ci numai plângea nemângâiat 
şi nicidecum nu a vorbit cuvânt câtă vreme a trăit, până în ceasul 
morţii lui, când şi-a cunoscut sfârşitul său. Atunci strigând pe fiul său 
cel mai mare, a zis acestea în auzul tuturor: 


- Fiul meu iubit, îţi dau ţie cea mai de pe urmă poruncă a mea şi 
cu hotărâre îţi poruncesc, ca să faci pe cât poţi milostenie către săraci 
şi să ai multă milostivire către cei străini şi călători, ca să-i iei în casa 
ta cu multă dragoste şi să le dai cu îndestulare câte le trebuie, după 
cum m-ai văzut pe mine făcând. Că această primire de străini este mai 
bine primită la Dumnezeu, decât toate faptele bune. Şi care pe acestea 
le-ar păzi cu sârguinţă pentru dragostea lui Dumnezeu, află multă 
plată la împărăţia Lui cea cerească. Şi pentru ca să vă îndemnaţi toate 


(a) Lc. 18,18-25; 12,16-21; 16,19-31 

rudeniile mele la această plăcută lui Dumnezeu faptă a facerii de bine 
şi a milostivirii către cei străini şi săraci, am să vă povestesc acum, la 
ziua mea cea mai de pe urmă, înfricoşata vedenie, pe care am văzut-o 
când vă aduceţi aminte că m-aţi aflat în mijlocul casei mele zăcând ca 
un mort. Ştiţi cum că din copilăria mea aveam multă evlavie către 
Preasfânta Născătoarea de Dumnezeu, şi-i citeam în fiecare zi laude 
şi rugăciuni, pe cât puteam. Şi pentru mult dorul acesta şi dragostea 
pe care o aveam către Dânsa, din tot sufletul şi inima mea, m-a învred¬ 
nicit Stăpânul pentru rugăciunile ei, de multe daruri şi hărăziri şi mai 
ales pentru milostivirea şi îndurarea către cei săraci şi străini, după 
cum voi ştiţi câtă osârdie aveam spre primirea de străini, pe fiecare 
primindu-1 şi dăruindu-le tuturor cu îndestulare cele ce le trebuia. 

Deci în noaptea aceea în care ştiţi că am avut vedenia, am auzit un 
glas care mă striga pe nume cu poruncă, zicând către mine: 

- Ridică-te din pat şi urmează mie. 

Iar eu ridicându-mă m-a apucat de mână şi mă trăgea cu sârguinţă 
acela care m-a strigat şi m-a dus într-o livadă mare. Şi atunci povă- 
ţuitorul meu s-a făcut nevăzut şi m-a lăsat singur în câmpul acela 
mare, foarte scârbit. Aşa stând şi neştiind ce să fac, am auzit în urma 
mea glasuri înfricoşate şi mare tulburare şi întorcându-mă am văzut 
că era mulţime nenumărată de draci, venind asupra mea ca să mă 
răpească ca nişte fiare neîmblânzite. Iar eu după ce i-am văzut, am 
fugit pe cât puteam, alergând cu frică şi cu groază neasemănată, până 
ce am ajuns la o casă şi intrând am închis uşa, ci şi pe aceea au strica- 
t-o şi au intrat ca să mă răpească. Deci, pentru ca să înţelegeţi pricina 
bine, ascultaţi şi acestea: Sunt trei ani de când am luat pe un străin aici 
în casa mea, din seara Sfintelor Patimi, ca să-l ospătez totdeauna ca pe 
un străin după obicei. Şi ajungând aici am aflat pe alt sărac, pe care 1- 
a ţinut maica mea după porunca care i-am dat-o, ca să primească câte 
unul şi să-i slujească ca la un înger, apoi după puţin timp s-a 
întâmplat de a adus pe altul, un frate al său, de care m-am bucurat 
prea mult căci m-am învrednicit să primesc în casa mea pe cei trei 
străini, în chipul Preasfintei Treimi şi i-am ospătat cu îndestulare, pe 
cât îmi era puterea mea, cu faţa veselă. 

Deci când au aruncat dracii jos uşa, după cum am spus mai sus şi 
au intrat, am început ca să strig către Domnul ca să-mi ajute pentru 
rugăciunile pururea Fecioarei Maria şi atunci am văzut trei bărbaţi 
frumoşi, care au zis către mine: 

- Să nu te temi, că noi am venit ca să-ţi ajutăm. Şi aşa, după ce au 
gonit pe draci, m-au întrebat dacă îi ştiu, iar eu am zis: 

- Nu vă ştiu, domnii mei, iar aceia au răspuns: 

- Noi suntem acei trei străini, pe care ne-ai primit în casa ta şi ne-ai 
ospătat totdeauna prea cu îndestulare cu toată inima şi cu toată 
dragostea, ca şi Avraam şi ne-a trimis Domnul spre ajutorul tău, 
pentru ca să-ţi răsplătim pentru multa dragoste pe care ai arătat-o 
către noi, şi iată te-am slobozit din mâinile diavolilor. Acestea zicând 
s-au făcut nevăzuţi, iar eu mulţumind lui Dumnezeu, am rămas puţină 
vreme în casa aceea, temându-mă să ies, nu cumva se va întâmpla 
iarăşi să mă ispitească, însă am făcut Semnul Cinstitei Cruci şi am 
ieşit, având nădejdea mea la Domnul. 

Deci umblând puţin, iată au alergat înapoia mea dracii, strigând 
acestea: 

- Iată că aleargă degrab; să-l prindem măcar acum să nu ne scape. 

Iar eu temându-mă, mai tare fugeam şi strigam: “Preasfântă 

Născătoare de Dumnezeu, ajută-mi mie”. 

Aşa fugind am ajuns la un râu de foc, care era plini de şerpi şi de 
alte fiare înfricoşate ale iadului şi erau afundate în foc până la gât şi 
capetele erau afară cu gurile căscate, ca să primească ceva mâncare. 
Dracii care mă vânau, mă strigau ca să cad în râu, sau ei cu sila să mă 
arunce, iar eu căutam împrejur, dacă ar fi fost alt loc ca să aflu vreun 
ajutor şi văzui acolo aproape un podişor mai strâmt decât o palmă şi 
atât de înalt, încât mi se părea cum că ajunge până la cer. Neştiind 
dar ce să fac din aceste trei: Să cad în râul acela, mă temeam de foc şi 
de balauri; să mă sui pe podişor, mi se părea lucru foarte greu şi cu 
neputinţă; să rămân în stăpânirea dracilor, mai rău era. însă am vrut 
ca să mă sui pe pod mai bine decât să cad în râu. Şi aşa, m-am suit pe 
o treaptă cu multă frică şi groază nemăsurată. Iar răii draci veneau pe 
urmă strigând; însă când eram la vârful podişorului m-au ajuns şi 
dracii. Atunci eu am strigat acestea cu lacrimi: “Preasfântă Născătoare 
de Dumnezeu, ajută-mi mie”. Şi îndată s-a aflat de faţă acolo înaintea 
noastră Maica Milostivirii, cea iubitoare de milostivire şi împărăteasa 
îngerilor şi mi-a dat Sfânta ei dreaptă, zicându-mi: 

- Nu te teme, iubitul Meu rob, că după cum tu ai fost prietenul 
meu citind rugăciuni şi laude şi miluiai pe fraţii Fiului şi Stăpânului 
meu, aşa am venit şi eu să-ţi ajut la nevoia ta. 




OGLINDA DUHOVNICEASCĂ - Voi 5 


229 


Acestea zicând, mă ţinea de mâna cea dreaptă, şi (o, minune!) intr- 
un minut de ceas m-a adus în casa mea, în care m-aţi aflat rămas ca 
un mort atâtea zile, de frică mare. 

Deci, fiul meu, păzeşte-te să nu te leneveşti niciodată de la slujba 
atotputernicei Maicii Stăpânului, ci în tot ceasul laud-o şi o slăveşte 
după cuviinţă, după cum ştii că am făcut şi eu, dacă voieşti să o afli şi 
tu ajutătoare la atâtea nevoi. Şi acestea îţi porunceşte întâia mea 
poruncă, iar cea de a doua după cum şi întâia ţi-am spus-o ţie, sileş- 
te-te pe sineţi, pe cât poţi, să iubeşti pe cei străini şi săraci şi să le dai 
toate cele spre trebuinţă, dacă voieşti ca să dobândeşti într-această 
lume tot binele şi în veacul ce va să fie să moşteneşti Cereasca 
împărăţie. 

Acestea zicând pururea pomenitul şi sfătuind pe cei ce stau de faţă 
ca să aibă multă cucernicie şi evlavie către prea lăudata Fecioară şi să 
ajute pe cei săraci şi-a dat sufletul în mâinile lui Dumnezeu. Iar fiul 
lui aducându-şi aminte de părinteştile porunci, a petrecut viaţa cu 
fapte bune şi după sfârşitul vieţii lui s-a învrednicit de fericirea cea 
veşnică (a). 

Palatul lui Hundaforus. ...Soarta desemnă pe Apostolul Toma 
pentru a predica Evanghelia în Indii. El se spăimântă de a se duce 
într-o ţară atât de sălbatică. însă Domnul i se arătă, îl mângâie şi îi 
promise de a fi cu el. Toma plecă. Pe cale întâlni un neguţător foarte 
bogat cu numele Avan, pe care regele Indiilor Hundaforus, îl trimi¬ 
sese în Palestina pentru a căuta acolo un arhitect celebru pentru a-i 
construi un palat ca acelea ale Cezarilor romani. Avan istorisi Apos¬ 
tolului scopul călătoriei sale şi Toma zise că el e un arhitect. Avan fu 
încântat de aceasta şi se duseră împreună în Indii. Când ajunseră 
acolo, Avan prezentă regelui pe arhitectul atât de dorit. 

Hundaforus comunică Apostolului dorinţa sa de a avea un palat 
asemenea celor ale romanilor şi Toma răspunse că ar putea să-i 
construiască unul asemenea. Afacerea fu încheiată şi Apostolul primi 
o mare cantitate de aur şi de argint pentru cheltuielile construcţiei. 
Regele fu obligat a se duce în alte părţi ale Indiei şi Apostolul începu 
a predica Evanghelia şi a învăţa pe popor Credinţa creştină, făcând 
multe milostenii celor lipsiţi. Aproape doi ani după aceea regele 
trimise să întrebe ce face cu construcţia palatului. Toma răspunse că 


(a) Miri. 64 a Maicii Domnului 

nu mai rămâne decât a face acoperământul palatului şi primi încă o 
sumă considerabilă pentru acest sfârşit. Cu toate acestea se raportă 
regelui că nu se începuse nici o clădire şi că străinul învăţa pe popor 
o religie nouă şi risipea vistieriile regelui la săraci. Regele reîntorcân- 
du-se la el văzu că într-adevăr clădirea nici nu era începută. Atunci el 
porunci de a arunca în închisoare pe Toma şi pe Avan, cu intenţia de 
a-i condamna la moarte crudă. 

în acea vreme, fratele regelui aflând de nefericirea lui Hundaforus, 
căzu grav bolnav şi trimise să spună regelui că el fusese atât de crud 
lovit de nefericirea fratelui său şi că este atât de bolnav, încât e 
aproape de a muri. El muri într-adevăr. Atunci regele uită întristarea 
ce-i pricinuise Toma şi plânse cu amar moartea fratelui său mult iubit, 
îngerul Domnului arătă sufletului repauzatului locurile cereşti şi-i 
arătă şi palatele luminoase şi măreţe ale drepţilor. îngerul întrebă pe 
suflet: 

- în care din aceste palate ai voi tu să locuieşti? Sufletul răspunse, 
privind pe acel ce se păruse cel mai frumos: 

- Dacă mi s-ar permite de a locui în cel mai mic unghi din acest 
palat, n-aş dori nimic mai mult. 

- Nu - îi răspunse îngerul - tu nu poţi locui în acest palat, căci este 
al fratelui tău. Toma i l-a zidit cu aurul ce primea de la rege pentru 
clădirea palatului pământesc. 

- Te rog, Dumnezeul meu, zise atunci sufletul, lasă-mă să mă 
întorc la fratele meu, ca să cumpăr acest palat de la el, fiindcă el nu-i 
cunoaşte toată frumuseţea şi mă voi reîntoarce iarăşi aici. 

îngerul făcu să intre iarăşi sufletul în corp şi mortul reînvie. El păru 
a se deştepta dintr-un somn lung şi se adresă imediat către acei ce-1 
înconjurau, rugându-i de a merge să spună regelui să vină fără a 
întârzia un minut. 

Regele aflând că fratele său a reînviat, a avut o mare bucurie şi a 
alergat îndată să-l vadă. Reînviatul începu ai zice: 

- Frate! Ştiu bine că tu mă iubeşti şi m-ai plâns cu amar! Ştiu de 
asemenea, bunul meu rege şi frate, că ai fi dat bucuros până la jumă¬ 
tate din împărăţia ta, pentru a mă răscumpăra de la moarte! Nu-i aşa? 

- Tu cunoşti iubirea mea pentru tine şi speranţa ta nu te-a înşelat, 
răspunse regele. 

Reînviatul începu: 

- Dacă tu mă iubeşti cu adevărat, dăruieşte-mi un lucru şi nu mi-1 
refuza. 

- Tot ce este în împărăţia mea îţi dau ţie, iubite frate. Şi el întări 
promisiunea sa cu un jurământ. Atunci reînviatul continuă: 

- Dă-mi palatul ce ai tu în cer şi ia în schimb tot ce am eu pe 
pământ. 

Regele auzind această rugăminte, deveni gânditor şi zise după o 
lungă tăcere: 

- Ce palat am eu în cer? 

- Tu ai în cer un palat astfel, că nu poţi să ţi-1 închipui şi cum nu 
se poate vedea pe tot pământul, răspunse reînviatul. 

- Acest palat a fost construit pentru tine de Toma, străinul pe care 
tu îl ţii la închisoare. Eu am văzut palatul, i-am admirat nespusa 
frumuseţe şi am dorit să locuiesc în cel mai mic unghi al său, însă 
îngerul ce-mi arăta locuinţele cereşti mi-a zis: “Tu nu poţi locui acolo, 
căci acest palat este al fratelui tău şi Toma este care i l-a construit”. 
Am rugat pe înger de a mă lăsă să mă întorc la tine, pentru a te ruga 
să-mi dai acest palat. Deci, dacă mă iubeşti, dă-mi-1 pe acela mie şi ia 
în schimb tot ce am eu pe pământ. 

Atunci regele se bucură îndoit: de reînvierea fratelui său şi de 
locuinţa ce i-a construit Toma în cer şi zise reînviatului: 

- Frate, am jurat de a nu-ţi refuza nimic din ceea ce am în 
împărăţia mea şi în puterea mea pe pământ; cât pentru locuinţa ce 
am în cer, n-am jurat nimic. însă dacă tu doreşti a poseda un 
asemenea palat, arhitectul care este încă aici, poate să-ţi construiască 
unul întocmai. 

Şi el ordonă de a scoate din închisoare pe Toma şi de a i-1 aduce. El 
merse însuşi în întâmpinarea Apostolului, se prosternă la picioarele 
sale şi-i ceru iertare pentru că a păcătuit către dânsul prin ignoranţă. 
Atunci Apostolul mulţumi lui Dumnezeu, dând Botezul la amândoi 
fraţii şi-i învăţă credinţa creştină; iar reînviatul îşi pregăti astfel, prin 
numeroase milostenii, o locuinţă veşnică în ceruri... 

Această reînviere a repauzatului mărturiseşte despre adevărul 
credinţei creştine, precum şi despre puterea milosteniei, care curăţă 
sufletul de păcate şi-l mântuie de moartea veşnică (a). 

“Tomo! Pentru că M-ai văzut, ai crezut! Fericiţi sunt cei ce n-au 
văzut şi au crezut” (b). 


(a) Din “Viaţa Repauzaţilor ” pg. 72-74. (b) Ioan 20,29 

îndoita moarte a zgârcitului. în 1848 avu loc în Bolognia 
următoarea întâmplare: în oraş trăia de multă vreme un croitor în cea 
mai neagră mizerie. Locuia într-o casă mică, scundă, se îmbrăca în 
zdrenţe şi se hrănea, când avea, cu pâine uscată şi apă. Fiind bătrân, 
muri nu peste multă vreme. Vecinii intrigaţi că nu-1 mai văzură prin 
curte, făcură arătare la poliţie. Autorităţile ieşind la faţa locului, in¬ 
trară în casa croitorului. îl aflară mort pe nişte paie, rezemându-şi 
capul pe o piatră, care se vede că-i servea drept pernă. Subsuoară însă 
ţinea strâns o lădiţă de lemn plină cu aur. Se dovedise că croitorul 
murise de foame (a). 

Milostenia te ajută după moarte. “Cu putinţă este - zice Sf. 
Ioan Gură de Aur - încă şi la răsuflarea cea mai de pe urmă a plăcea 
lui Dumnezeu prin milostenie, dar nu aşa ca în viaţă. Dar oare se 
poate? Cu adevărat că se poate. Cum şi în ce chip? Dacă măcar atunci 
vei scrie pe Domnul Hristos împreună cu toţi moştenitorii tăi şi-i vei 
da şi Lui parte din averea ta. De nu L-ai hrănit pe El când trăiai, măcar 
ducându-te să o faci aceasta şi când iată nu mai eşti stăpân al averii 
tale, dă-i Lui partea ta măcar atunci, dezleagă-ţi vătămarea neomeniei 
măcar pe patul morţii, dacă în viaţă n-ai făcut-o. Ce fel de milă vrei să 
dobândeşti tu, de vreme ce, când trăiai, nu L-ai hrănit şi acum, 
nevrând, iată, ai să te duci la Dânsul, au nu voieşti nici cu puţine să-l 
dăruieşti pe El? Au doară voieşti să te faci vrăjmaş Lui şi pizmaş, 
pentru că nici pe acelea nu i le dai, pe care ţi le-au dat, de care tu acum 
nu mai ai trebuinţă! 

Mulţi oameni de năprasnă au murit, iar ţie ţi-a dăruit Dumnezeu 
timp să-ţi rânduieşti averea ta şi ale casei tale toate să le îndreptezi. Ce 
răspuns vei da Mântuitorului?... De vreme ce şi acest dar luându-1 de 
la Dânsul, nici de silă nu voieşti a fi iubitor de oameni. Dacă n-ai făcut 
în viaţa ta vreun folos sufletului tău, măcar la moarte să-ţi faci ţie 
vreun bine, iar dacă nici atunci nu-ţi vei face, apoi cine va putea să-ţi 
ajute ţie, când te vei judeca? Când erai în viaţă, ca un nemuritor te 
ţineai de averea ta, apoi măcar acum când iată că mori, să te lepezi de 
năravul cel rău al zgârceniei. încă voi să-ţi zic, măcar deşi greu îţi este 
a auzi şi te cutremuri, ci însă nevoie este a zice: că adică măcar cu 
slugile tale să numeri pe Stăpânul. Când acum vei ierta pe slugi, iartă 
şi pe Hristos şi din foamete şi nevoi şi din temniţă şi din golătate 


(a) O.M.P. ist. 25 

slobozeşte-1. Au nu te înspăimânţi auzind acum cele ce s-au zis? Iată, 
când te vei duce acolo, mult mai amare decât acestea vei auzi şi munca 
cea nesuferită o vei lua. Ce vei zice şi la cine vei scăpa şi pe cine vei 
chema ajutor ţie? Oare pe Avraam? Dar acela nu te va asculta! Au vei 
chema în ajutor pe moş sau pe tată? Nici aceştia nu vor putea să te 
izbăvească pe tine măcar de ar fi şi foarte sfinţi, fiindcă fiecare din ei 
după faptele sale va lua. Deci măcar deşi până aici ai fost crud şi 
nemilostiv, apoi măcar de acum fie-ţi milă de ceata săracilor 
(sufleteşte şi trupeşte) care cer şi te roagă pe tine şi vei câştiga milă de 
la Dumnezeu. Dacă nici de aceia nu ţi-e jale, fii milostiv măcar pentru 
bunătăţile cele făgăduite ţie şi să dai milostenie. Ce milă vei lua dacă 
după atâtea sfatuiri treci cu vederea pe cel ce are trebuinţă? Deci cu 
adevărat îţi zic ţie: “Miluieşte, ca şi tu însuţi să fii miluit de la 
Dumnezeu, a Căruia este Slava în veci. Amin. (a). 


AVARIŢIA A UCIS ŞI UCIDE 
SUMEDENII DE SUFLETE 

IgŞăzătorul cu Duhul, Sfântul Andrei cel nebun pentru Hristos, 
«a întâlnit un monah cu un şarpe înfricoşat încolăcit după 
grumazul lui, iar sus în văzduh, deasupra capului acelui pătimaş, era 
o scrisoare cu litere negre: “Şarpele iubirii de argint”. 

Păcatul acesta al avariţiei, zgârceniei, iubirii de argint sau al vânării 
necumpătată după înmulţirea şi îngrămădirea avuţiei, este rădăcina 
tuturor relelor pentru că din aceasta se nasc alte păcate grele, mari şi 
multe (b). Avarii n-au odihnă, nedreptăţesc văduvele, orfanii şi săracii, 
înşeală pe cine pot, rup legăturile creştineşti, familiare şi prieteneşti, 
nu cruţă dreptul şi viaţa aproapelui, nesocotesc adevărul, spun 
minciuni, calcă jurămintele, sunt cruzi şi nemilostivi la durerile, mize¬ 
riile şi lacrimile necăjiţilor. Păcatul acesta a împins pe Laban’a răpi 
dreptul ginerelui său Iacob (c); pe Ahan la prăbuşire sub anatemă şi 
pierzare cu toată casa lui (d); pe fiii Arhiereului Eli, conducător al lui 
Israel, la răpirea darurilor aduse de credincioşi jertfă Domnului, 
pentru care s-au prăbuşit groaznic în pierzare cu toată casa lor (e); pe 

36 ■ ( 3 a) ii-i°4 09 ' 19 VU ' (t>) 1 T ‘ m ' 6 ’ 9 ' W ' (C) FaC ' 31 ’ 36 ' 42 ' (d) Is ‘ N ' 7 ' (e) 1 împ - 2 > 12 ~ 17 ’ 22 - 

fiii proorocului-judecător Samuil la mită şi călcarea dreptăţii, pentru 
care au fost despuiaţi de dregătoria stăpânirii (a); pe împăratul Saul la 
câştig urâcios lui Dumnezeu, pentru care şi-a pierdut darul, pacea, 
puterea, împărăţia şi viaţa (b); pe Ahab la uciderea lui Nabot (c); pe 
Ghiezi la vicleşug, răpire şi minciună, pentru care a fost pedepsit cu 
lepra lui Neeman Sirianul (d); pe preoţii iudeilor, ruginiţi în grijile 
satisfacerii plăcerilor trupeşti, în pierzare, împreună cu ascultătorii 
lor (e); pe împăratul Ioachim la vieţuirea păcătoasă, strângerea averii 
şi îngroparea, asemenea unui măgar (f); pe tânărul bogat l-a depărtat 
de la viaţă înapoi la pierzare (g); pe bogatul nemilostiv şi pe bogatul 
lacom în flăcările iadului (h); pe Iuda Iscarioteanul care purta punga 
cu bani, a vinde pe Mântuitorul lumii în 30 de arginţi vrăjmaşilor Săi, 
pentru care s-a prăbuşit în pierzare vremelnică (i); pe farisei urâcioşi 
înaintea lui Dumnezeu (j); pe Anania şi Safira la minţire contra 
adevărului Duhului Sfânt şi-n pierzare (k) şi pe mulţi alţi avari din 
Vechiul şi Noul Testament, care toţi au fost pedepsiţi groaznic de 
Dumnezeu. 

„Cel ce iubeşte argintul, nu se va sătura de argint şi cel ce iubeşte 
rodurile în mulţimea lor, nu se va desfăta cu ele... Şi aceasta este 
deşertăciune” (1). Creştinul care-şi adună strictul necesar nu se 
prihăneşte. “Dacă vedem pe vreun serv al Domnului Dumnezeu mai- 
nainte îngrijindu-se ca să nu-i lipsească cele de trebuinţă pentru viaţă, 
să nu-1 judecăm că este îngrijit petru ziua de mâine” zice feric. 
Augustin, aducând exemplu Faptele Apostolilor 11, 28-30. Tot omul 
căruia i-a dat Dumnezeu, bogăţie şi avere şi l-au învolnicit ca să 
mănânce dintr-însele “să-şi ia partea sa şi să se veselească din 
osteneala sa, acesta darul lui Dumnezeu este...” (m) cu condiţia de a 
nu se robi averii. în acest scop Mântuitorul învaţă: “Nimeni nu poate 
sluji la doi domni, că sau pe unul va urî şi pe altul va iubi, sau de 
unul se va ţine şi de altul nu va îngriji. Nu puteţi lui Dumnezeu a sluji 
şi lui Mamona”. Grija şi robirea omului la adunarea averii pentru 
satisfacerea feluritelor plăceri păcătoase, face pe creştin sterp, 
nerodnic şi pustiu de virtuţi creştineşti şi fapte bune, asemenea 
seminţelor pierdute din Sfânta Evanghelie. “...Iar sămânţa cea semă- 

(a) 1 fmp. 8-12. (b) 1 împ. 15, 28,31; 1 Par. 10. (c) 3Împ. 21,22. (d) 4 împ. 5. (e) Is. 56, 9- 
12; Is. 6,13-21; 14. (f) Ier. 22,17-19. (g) Mt. 19,22-24. (h) Le. 16; 12,16-20. (i) Mt. 26,14-25; 
45-50; 27,3-1; F. Ap. 1,16-20. (j) Le. 16,14-15. (k) F. Ap. 5,1-11. (I) Eccl. 5, 9. (m) Eccl. 2,10; 
3,22 

nată în spini, aceasta este, care aude Cuvântul; iar grija veacului 
acestuia şi înşelăciunea bogăţiei; îneacă cuvântul şi neroditor se 
face...” (a). Aceasta o arată şi Sf. Ap şi Ev. Ioan, zicând: “Cel ce are 
bogăţia lumii acesteia şi vede pe fratele său având trebuinţă, şi-şi 
închide inima despre dânsul, cum rămâne dragostea lui Dumnezeu 
într-însul?” (b) 

„Iubitorul de argint nu este avut - zice Sf. Ioan Hrisostom - el 
suferă de multe lipsuri; iar cel ce se suferă de multe lipsuri, nu are 
niciodată de prisos. Avarul este străjer; iar nu stăpân. Avarul este 
sluga; iar nu proprietarul averii sale. Acestuia mai lesne îi este a tăia 
din trupul său, decât să dea din banii săi ascunşi, ş.a.m.d. “Priveşte - 
zice feric. Augustin - avuţia numai ca un mijloc de care ai trebuinţă 
în călătorie; iar nu ca un aliment al iubirii de argint. Serveşte-te de 
bunurile lumeşti; iar nu te face robul lor. Priveşte viaţa ca o ospătărie, 
pe care curând ai să o părăseşti...”. 

„Păzeşte - zice Dumnezeiasca Scriptură - ca nu după ce vei mân¬ 
ca şi sătura, şi-ţi vei zidi case bune şi vei locui într-însele şi după ce 
ţi se vor înmulţi boii tăi şi oile tale şi după ce ţi se va înmulţi argintul 
şi aurul... să te înalţi cu inima şi să uiţi pe Domnul Dumnezeul tău...”. 
“Să nu vă nădăjduiţi spre nedreptate şi spre jefuire nu poftiţi: 
Bogăţia de ar curge, nu vă lipiţi inima... Să nu se laude cel bogat 
întru bogăţia lui... Amin, amin zic vouă; cu anevoie va intra bogatul 
în împărăţia Cerurilor... Vai vouă bogaţilor că vă luaţi mângâierea 
voastră... Vedeţi şi vă feriţi de lăcomie, că nu întru a prisosi cuiva 
din avuţiile sale este viaţa lui”. 

Pilde; bogatul dornic de viaţa veşnică dar avar, bogatul nemilos¬ 
tiv, bogatul lacom, ş.a. “...Cei ce vor să se îmbogăţească, cad în ispite 
şi în curse şi în pofte multe fără de socoteală şi vătămătoare, care 
cufundă pe oameni în pieire şi în pierzare. Căci rădăcina tuturor 
relelor, este iubirea de argint, pe care unii poftind-o au rătăcit din 
credinţă şi s-au pătruns cu dureri multe...” (c). 

Acestea cunoscându-le bine Sf. Apostol Pavel, scrie ucenicului său 
Timotei, Episcopul Efesului, zicând: “Celor bogaţi în veacul acesta 
porunceşte-le să nu se înalţe cu gândul, nici să nădăjduiască spre 
bogăţia cea nestătătoare; ci în Dumnezeul Cel viu, care ne dă nouă 

(a) Mt. 6,24; 13, 22. (b) 1 Ioan 3,17. (c) Deutr. 8,12; Ps. 61,10; Ier. 9, 22; Mt. 19,23; Lc. 

6,24; 12,15; 1 Tim. 6, 9-10 

toate cele de prisos spre desfătare. Să facă lucruri bune, să se 
îmbogăţească în fapte bune, să fie lesne dătători, împărtăşitori, 
agonisindu-şi loruşi temelie bună în veacul cel viitor, ca să ia viaţa 
cea veşnică. Ştiind că nimic n-am adus în lume, arătat este că nici a 
scoate ceva nu putem. Deci, având hrană şi îmbrăcăminte, cu 
acestea să fim îndestulaţi...” (a). înţeleptul Solomon cunoscând 
greutatea avuţilor şi a săracilor, zice: “Bogăţie şi sărăcie nu-mi da 
(Doamne) ci-mi rânduieşte cele de lipsă şi cele de ajuns. Ca nu 
săturăndu-mă să mă fac bârfitor şi să zic: Cine este Domnul? Sau 
fiind sărac să fur şi să jur pe Numele lui Dumnezeu” (b). 

Teofrast descrie chipul avarilor mascându-se adeseori cu chipul 
faptei bune, zicând: “Când dă o masă, nu pune înainte bucate de 
ajuns. Se ascunde de oaspetele ce stă în gazdă la dânsul; şi dacă 
împarte porţiile la masă, pune mai mare pentru sine, porţie îndoită, 
sub cuvânt că cel ce poartă cheltuiala trebuie să aibă şi parte mai mare 
decât toţi ceilalţi. Când e trimis împreună cu alţii într-o însărcinare 
publică, lasă familiei cheltuielile sale de transport şi trăieşte pe spatele 
tovarăşului său. împovărează cu bagaj pe sclavii ce-1 însoţesc şi nu le 
dă hrană de ajuns. Dacă copiii săi, pentru caz de boală nu s-au dus o 
lună la şcoală, el desigur scade pe acest timp banii câţi trebuia să 
plătească pentru lecţii. Dacă un prieten se căsătoreşte sau are să-şi 
mărite fata, el pretextă repede o călăţorie pentru a scăpa de darul de 
nuntă. Nu dă nimic împrumut, doar lucruri de nimic iară de nici un 
preţ, etc. 

Din cele arătate reiese destul de clar că: “Iubirea de argint este 
rădăcina tuturor răutăţilor”. Păcatul acesta este o rădăcină blestemată 
din care se naşte şi creşte copacul cu multe crengi şi roade demonice 
sau păcate rele: trădarea, frauda, înşelătoria, jurământul fals şi 
silnicia. “Această urâcioasă pasiune a iubirii de argint - scrie Sf. Ioan 
Gură de Aur - pune în mişcare toate neamurile pământului, ea 
porunceşte şi stăpâneşte împărăţiile în care toate se fac în vederea 
bogăţiilor; ea înarmează pe principi (stăpânitorii ţărilor) unul contra 
altuia; ea adună oameni, compune armate; ea este pricina certurilor, 
urâciunilor, omuciderilor, ea violează secretele cele mai mari şi face pe 
om trădător către rege şi patrie; ea pune în asediu oraşele; de câte ori 
ea prezidează la tribunale şi dictează hotărâri, rupe legăturile 


(a) l Tim. 6,17-19, 7, 8. (b) Pr. Sol. 30,7-9 

prieteniei celei mai strânse; ea permite totul în raporturile lumeşti. 
Pentru a nu ne întinde prea mult, vom arăta aici pe scurt despre cele 
cinci păcate care se nasc din scumpete: 

Trădarea. Trădarea consistă în a descoperi pe nedrept, pentru 
bani, un lucru vătămător cuiva. Aşa Iuda Iscarioteanul a trădat pe 
Răscumpărătorul pentru treizeci de arginţi. 

Frauda. Frauda consistă în a se folosi cu şiretenii de mijloacele în 
stare de a înşela pe aproapele şi aceasta pentru a câtiga bani. Aceasta 
se face mai mult la cumpărări, vânzări şi tocmeli. 

înşelăciunea. înşelăciunea este o minciună în vorbe spre a câştiga 
bani. Deosebirea între fraudă şi înşelăciune este aceea, că frauda este 
o minciună în fapte. Astfel negustorul care vinde cu cântar fals, comite 
o fraudă, pe când cel ce spune că a plătit marfa lui mai scumpă de cum 
a plătit-o într-adevăr, cu scop de a o vinde mai scump decât valorează, 
comite o înşelăciune. 

Jurămâtul fals, nu este altceva, decât o înşelăciune întărită cu 
jurământ. 

Silnicia este păcatul bogaţilor şi al puternicilor care răpesc averea 
celor mici, spre a-şi mulţumi scumpetea. Astfel a păcătuit împăratul 
Ahab despuind pe săracul Nabot de via sa. Este un abuz de putere ce 
comit creditorii către debitorii lor, când îi silesc de a presta ceea ce nu 
pot sau nu vreau, pricinuind astfel procese costisitoare pentru debi¬ 
tori. Despre păcatul acesta zice Sfânta Scriptură: “Cel ce năpăstueşte 
pe sărac, înmulţeşte relele sale” şi adaugă: “Nu sili pe mişel că 
sărăceşte şi să nu necinsteşti pe cel sărac în porţi, că Domnul va 
judeca lui judecată” (a). 

Păcatul ce se opune zgârceniei sau iubirii de argint, este risipa. 

Pe când scumpetea îndeamnă pe om să adune şi să strângă cât se 
poate de multe averi lumeşti, prodigalitatea din contră îl împinge spre 
a risipi ce are, în contra regulilor înţelepciunii. Dar de este păcat a iubi 
prea mult argintul, asemenea este păcat a-1 dispreţui, căci argintul 
este folositor şi omul înţelept întrebuinţează bunurile pe care i le-a 
dat Providenţa, spre a trăi cinstit după treapta sa socială, spre a-şi 
pune o parte rezervă pentru “zilele negre” şi spre a face pomană 
săracilor. “Să nu vinzi moşia ta pentru petreceri - scrie Sf. Ambrozie 
- să nu vinzi dreptul averii tale pentru mese şi primiri, să nu joci 
casa ta la cărţi, să nu pierzi moştenirea tatălui tău” (b). 


(a) Pr. Sol. 27 , 16,22. (b)Amb. de Nab. c. 3. Nr. 13 după T.M.C. pg. 103-105 

DĂRNICIA FERICEŞTE PE CEI DARNICI 

urnele darnicilor se scriu în Cartea Vieţii. Darnicii curaţi încep 

'Jlwa gusta din nectarul fericirii veşnice chiar de aici de pe 
pământ. Creştinii aceştia, având hrană şi îmbrăcămintea strict 
necesară, după cuvântul Apostolului, se simt îndestulaţi şi mulţumiţi, 
ştiind că: “Nimic n-am adus cu noi în lume şi iarăşi, nimic nu putem 
scoate din ea” (a). 

Aceasta ştiind-o bine Sf. Ap. Pavel, învăţa pe creştini să lucreze şi 
să dea milostenie din munca şi venitul lor curat şi nu din înşelătorii 
sau din răpiri. “Cel ce fură să nu mai fure; ci mai vârtos să se 
ostenească, lucrând binele cu mâinile sale, ca să aibă (pentru sine) 
să dea şi celui lipsit...” (b). 

Omul înţelept, spre a se feri de scumpete, îşi va aduce aminte că 
este călător pe pământ, că toate bunurile lumeşti sunt deşertăciuni, 
care dispar repede, că viaţa zgârcitului este plină de întristare, fiind¬ 
că nu se foloseşte de ce are, este dispreţuit de rude, nefolositor prie¬ 
tenilor, nesuferit de servitori, greu pentru străini, plictisitor pentru 
vecini, rău pentru soţie, ziua şi noaptea plini de griji şi gânduri. Dân¬ 
sul trebuie - spre a se vindeca de această boală - să se gândească la 
ceea ce a spus Mântuitorul: “Fericiţi cei săraci cu duhul” (c) adică cei 
ce se folosesc de toate numai pentru a se ridica în iubirea 
Dumnezeiască şi nu sunt lipiţi de averile lumeşti cu sufletul lor. Fiul 
lui Dumnezeu, Care precum spune Sf. Ap. Pavel: “Bogatfiind, pentru 
noi a sărăcit” (d) a zis: “Vedeţi şi vă feriţi de lăcomie, că nu întru a 
prisosi cuiva din avuţiile sale este viaţa lui” (e). Şi nu numai 
învăţătură, ci şi exemplu ne-a dat, căci S-a făcut sărac, a trăit în 
mijlocul săracilor, a căutat ucenici săraci, s-a născut într-un grajd 
rece, umed şi întunecos, a murit pe o Cruce şi trăind a spus cu drept 
cuvânt, că: “Vulpile au vizuini şi păsările cerului cuiburi; iar Fiul 
Omului n-are unde să-şi plece capul” (f). 

Dacă scumpul va considera aceasta atunci nu numai că se va feri de 
scumpete, ci chiar va practica virtutea contra ei, adică generozitatea 
sau dărnicia şi pentru săraci va fi un binefăcător, dobândind astfel 
împărăţia cerurilor, căci Iisus Hristos a zis: “Daţi şi vi se va da vouă, 
măsură bună, îndesată şi clătită şi pe deasupra vărsându-se vor da 


(a) i Tim. 6, 6-io. (b) Efs. 4, 28. (c) Mt. 5,3. (d) 2 Cor. 8, 9 . (e) Lc. 12,15. (J) Lc. g, 58 

în sânul vostru, căci cu aceeaşi măsură cu care veţi măsura vi se va 
măsura vouă” (a). 

Exemple de milostivire sau de dărnicie avem pe Mântuitorul, pe 
Sfinţii Apostoli, pe Tobie, pe Tavita şi pe mulţi alţii. Sfântul Ilarion 
n-a primit darurile trimise de împăratul Constantin cel Mare, zicând 
că cel ce trăieşte cu pâine de orz, n-are trebuinţă de aur. 

Avva Agathon miluieşte pe îngerul Domnului. A intrat 
odată Awa Agathon în cetate să-şi vândă puţinele vase şi a găsit pe un 
lepros lepădat în cale. 

- Unde te duci? i-a zis lui leprosul. 

- în cetate să vând nişte vase, i-a răspuns Awa Agathon. 

- Fă dragoste şi mă ia acolo, i-a zis lui leprosul. 

Şi luându -1 pe spatele sale, l-a dus în cetate. 

- Unde vei vinde vasele tale, acolo să mă pui, i-a zis lui acesta. 

Şi a făcut bătrânul aşa. Şi după ce vindea un vas, bubosul zicea: 

- în cât l-ai vândut? 

- într-atâta, îi răspundea. Şi-i zicea iarăşi: 

- Cumpără-mi o plăcintă. îi cumpăra. 

Şi când vindea alt vas, îi zicea leprosul iarăşi: 

- Dar acesta cu cât? 

- într-atâta, îi răspundea bătrânul. Şi îi zicea iarăşi: 

- Cumpără-mi acest lucru, şi îi cumpăra. 

Deci, după ce a vândut toate vasele şi voia să se ducă, i-a zis 
bubosul: 

- Te duci? şi i-a răspuns lui: 

- Aşa! Şi i-a zis din nou: 

- Fă iarăşi dragoste de mă du unde m-ai găsit. 

Şi luându -1 pe spatele sale, l-a dus la locul lui şi i-a zis lui: 

- Binecuvântat eşti, Agathoane, de Domnul, în cer şi pe pământ. 

Şi ridicând ochii săi, pe nimeni n-a văzut, că a fost îngerul 

Domnului, care a venit să-l ispitească. 

Un stareţ face milă cu Domnul Hristos. A întrebat un bă¬ 
trân: de se folosesc cei ce cer rugăciunile Părinţilor, iar ei se lenevesc. 
Şi a răspuns: că mult poate rugăciunea dreptului, precum este scris; 
însă care se face, adică aceea care se ajutorează şi de cel ce cere 
rugăciunea, păzindu-se el cu toată osârdia şi cu durere de inimă, de 


(a) Lc. 6,38; T.M.C. pg. 105 

gânduri şi fapte rele. Că de va petrece cu nebăgare de seamă, nici un 
folos nu-i va fi, măcar Sfinţii de se vor ruga pentru el. Că unul zidind 
şi unul surpând, ce au folosit, fără numai osteneli? A adăugat încă şi 
acest fel de povestire, zicând: “Era un sfânt părinte al unei chinovii, 
împodobit cu toată fapta bună, iar mai vârtos cu smerita cugetare, cu 
blândeţe, cu milostivirea către săraci şi cu dragostea. Acesta se ruga 
mult lui Dumnezeu zicând: 

- Doamne, mă ştii pe mine cât sunt de păcătos, dar nădăjduiesc în 
îndurările Tale, să mă mântuiesc prin mila Ta. Deci mă rog bunătăţii 
Tale, Stăpâne, să nu mă desparţi de sinodia mea, ci împreună cu mine 
şi pe aceia învredniceşte-i împărăţiei Tale, pentru nespusa Ta 
bunătate. 

Deci această rugăciune neîncetat el făcând-o, l-a încredinţat 
iubitorul de oameni Dumnezeu în acest chip: Vrea să se săvârşească 
pomenire de Sfinţi la altă mănăstire, care nu era departe de dânşii şi 
părinţii mănăstirii aceleia îl chemau şi pe el, împreună cu ucenicii lui. 
Iar el se lepăda. Dar a auzit în vis zicându-i-se să meargă, însă să 
trimită întâi pe ucenicii săi şi apoi să meargă el singur. Deci, ducându- 
se ucenicii lui, zăcea un înger, în chip de sărac bolnav, în mijlocul 
drumului şi venind ucenicii la locul acela şi văzându-1 pe el văitându- 
se, l-au întrebat care e pricina? Iar el a zis: 

- Sunt bolnav şi eram călare pe dobitoc şi trântindu-mă a fugit şi 
iată nu am pe cel ce să-mi ajute. Iar ei au zis lui: 

- Ce putem să-ţi facem, Awo? Noi suntem pe jos; şi lăsându -1 s-au 
dus. Apoi după puţin timp a venit şi părintele lor şi l-a aflat pe el 
zăcând jos şi suspinând şi înştiinţându-se de pricină, i-a zis lui: 

- Nu au venit nişte monahi şi nu te-au aflat aşa? Iar el a zis: 

- Da, au venit, dar înştiinţându-se de pricină au trecut, zicând: Noi 
suntem pe jos, ce putem să-ţi facem ţie? Zis-a lui Awa: 

- Poţi să umbli puţin şi să mergem? Iar el a zis: 

- Nu pot! Şi Awa a zis: 

- Vino dar, să te iau pe spate şi Dumnezeu va ajuta şi vom merge. 

Iar el a zis: 

- Cum poţi atâta depărtare să mă duci pe spate, ci mergi şi te roagă 
pentru mine. Iar Awa a zis: 

- Nu te voi lăsa, ci iată piatra aceea, te voi pune pe dânsa şi mă voi 
pleca şi te voi lua pe spate. Şi aşa a făcut. Şi întâi îl simţea pe el că este 
greu ca un om mare, apoi se făcea mai uşor şi mult mai uşor, încât se 

minuna cel ce îl purta pe spate. Şi deodată s-a făcut nevăzut şi a venit 
glas către el: 

- Fiindcă pururea te rugai pentru ucenicii tăi, ca să se învredni¬ 
cească împreună cu tine de împărăţia Cerului, ci iată, altele sunt 
măsurile tale, şi altele ale acelora; deci pleacă-i pe ei să vină întru 
Purtarea ta şi vei dobândi cererea, căci Eu sunt Dreptul Judecător, 
răsplătind fiecăruia după faptele lui. 

Săracul a primit şi Domnul a plătit. Un monah oarecare 
antiohian, de neam cucernic, de la mănăstirea lui Casian, a mers la 
sfintele locuri pentru rugăciuni şi zăbovindu-se el acolo a sfârşit cele 
ce avea de trebuinţă şi nu ştia ce să facă. Şi şezând la Biserică se 
scârbea de aceasta şi plecându-se, a adormit puţin şi a văzut pe 
Domnul nostru Iisus Hristos grăindu-i lui: 

- Du-te la iconomul Sfintei învieri şi să-i zici lui: “M-a trimis Iisus 
la tine, să-mi dai pentru dânsul un galben şi-ţi voi da zapis la mână şi 
când va veni Iisus ţi -1 va da”. 

Şi deşteptându-se monahul şi rugându-se a crezut cuvântului. Şi 
mergând a aflat pe iconomul şi i-a zis precum i-a poruncit lui. Şi a zis 
iconomul: 

- Dar când are să vină Iisus şi să mi -1 dea? Iar monahul a răspuns: 

- Eu precum am auzit ţi-am spus, iar tu cum ştii aşa să faci. Şi 
atunci a zis iconomul: 

- Fă-ţi zapisul tău. Şi a şezut monahul de a scris aşa: 

„Eu, Ion călugărul, de la Antiohia Siriei, mărturisesc că am luat 
un galben de la tine, Ştefan Preotul iubitorul de Dumnezeu, iconomul 
Sfintei învieri, trebuindu-mi. Şi spre încredinţare am făcut acest 
zapis al meu şi când va veni Iisus Hristos, ţi-l va da”. Şi luând 
galbenul a plecat. Iar în noaptea cea după a doua zi, a văzut iconomul 
în vis pe oarecare grăindu-i lui: 

- Ia-ţi galbenul şi să-mi întorci zapisul monahului. Iar el nu vrea, 
grăind: 

- Acela a zis că Iisus va veni şi-mi va plăti. Iarăşi a zis: 

- Eu sunt Iisus, ia-ţi galbenul şi-Mi dă zapisul călugărului; au 
doară vrei să iei mai mult ceva? Iată, ai al tău. Şi deşteptându-se, a 
trimis pe nişte oameni după monah, zicându-le: 

- Ori unde îl veţi afla pe acel monah, să-l aduceţi la mine. Şi 
aflându-1 i-au zis: 

- Mergi, că te cheamă iconomul. Iar el temându-se, zicea întru 
sine, că s-a căit şi vrea să ia galbenul de la dânsul. Şi mergea cu sfială; 
iar acela văzându-1 i-a zis: 

- Kir părinte, mai ia şi alţi galbeni, câţi vei voi, şi-mi fă zapis. 

Iar el i-a răspuns: 

- Iartă-mă că mai mulţi nu-mi trebuiesc, destul îmi este acesta, că 
nici mi-a zis Domnul să iau mai mulţi decât un galben. 

Iar cei ce au auzit, s-au mirat şi au proslăvit făgăduinţele Domnului 
cele nemincinoase. 

Primitorul de străini mai mare ca postitorul. Povestesc 
unii pentru un bătrân, că vieţuia în Siria lângă calea pustiului şi 
aceasta îi era fapta lui, că în ce ceas venea vreun călugăr din pustie, cu 
bună nădejde îi făcea odihnă. Deci a venit oarecând un sihastru 
oarecare la dânsul şi i-a făcut lui odihnă, iar el nu vrea, zicând că 
posteşte astăzi. Şi scârbindu-se i-a zis lui: 

- Nu trece cu vederea pe robul tău, rogu-mă ţie şi să pleci aşa, ci 
vino să ne rugăm şi iată stă aici un copac şi la care se va pleca, 
plecându-ne genunchii, la asta să urmăm. 

Plecându-şi dar sihastrul genunchii la rugăciune, nimic nu s-a 
făcut; deci şi-a plecat şi primitorul de străini genunchii şi îndată s-a 
plecat şi copacul cu dânsul şi încredinţându-se, au mulţumit lui 
Dumnezeu (a). 

Dând săracilor a împrumutat pe Domnul Hristos. Odini¬ 
oară trăia, dragii mei - zice Sf. Sofronie - cam cu vreo 1000 de ani în 
urmă într-un orăşel de pe lângă cetatea Ierusalimului, o femeie 
creştină milostivă şi cu frica lui Dumnezeu, cu numele Porfira. Dar 
nefericirea acestei femei îndurate era doar, că avea de soţ pe un păgân 
neîmpăcat, cu numele Iulian. Trăiau de altfel în pace aceşti doi soţi, 
dar nu aveau în averile lor decât 50 de arginţi. 

într-o bună zi, zise bărbatul păgân Iulian către soţia sa Porfira: 

- Nevastă, ar fi bine să dăm banii noştri în împrumut, cu dobândă, 
căci altfel se vor trece fără nici un folos în casa noastră. 

- Foarte bine, dragul meu, răspunse cuvioasa Porfira, dar eu cred 
să-i dăm ca împrumut Aceluia, Care ne va da dobânda cea mai mare 
şi Acela, după părerea mea, nu este altul decât Dumnezeul creştinilor; 


(a) „Pateric”pg. 30-31; 331 - 333 ; 382-383 

căci El nu numai că dă cea mai mare dobândă, ci dă chiar îndoit banii, 
pe care-i împrumută! 

- Şi unde-i acest Dumnezeu al creştinilor pentru ca să-i dau banii 
noştri? întrebă Iulian. La această întrebare cuvioasa Porfira a luat pe 
soţul ei de mână şi l-a dus în preajma unei Biserici creştine şi i-a zis: 

- Vezi pe acei oameni săraci care întind mâna înaintea trecători 
lor lângă uşa Bisericii? Dă-le lor banii, căci apoi de la ei primeşte 
Dumnezeul creştinilor. 

Soţul păgân, lacom şi doritor de câştig cât mai mare, n-a stat mult 
pe gânduri, ci a împărţit fără întârziere banii săracilor. 

Au trecut mai multe luni de la întâmplarea aceasta şi neavând soţii, 
Porfira şi Iulian, nici un ban de nicăieri, a început bărbatul a întreba, 
oare când îi va restitui Dumnezeul creştinilor banii împrumutaţi? 

Atunci i-a zis soţia: 

- Mergi acolo unde i-ai împrumutat şi vei vedea ce e cu banii 
noştri! 

Iulian s-a dus, dar lângă uşa Bisericii erau tot aceiaşi oameni săraci 
întinzând mâinile lor după milostenii! De supărare mai era să se 
întoarcă înapoi acasă, când iată că zăreşte la picioarele sale o monedă 
de aur strălucitor. El o ridică şi se întoarse la soţia sa cu dânsa. 

- Dragul meu, aceasta-i dobânda, pe care ţi-a trimis-o Dumnezeul 
creştinilor, zise Porfira, banii adevăraţi îi vei primi mai târziu! Şi într- 
adevăr ce minune! Iulian a mers să cumpere cu moneda de aur de-ale 
mâncării. A cumpărat o pâine, vin şi un peşte. Dar când a desfăcut peş¬ 
tele, a aflat în pântecele acestuia o piatră deosebit de strălucitoare. A 
luat piatra şi s-a dus la un negustor de pietre scumpe. Acesta i-a dat pe 
rând ba 10, ba 15 ba 50 de arginţi, la urmă când a văzut că stăpânul 
pietrei nu se îndupleca, i-a dat chiar 300 de arginţi pe ea. Iulian a luat 
banii şi s-a întors bucuros şi fericit acasă; şi a rugat pe înţeleaptă sa 
soţie să-i mai spună ceva despre Acest minunat Dumnezeu al creştini¬ 
lor, Care atât de darnic răsplăteşte pe cei care-L împrumută! Atunci 
cuvioasa Porfira i-a vorbit multe despre bogăţia, bunătatea şi îndu¬ 
rarea Dumnezeului creştinilor, pe care ea îl cinstea şi i se închina cu 
sfinţenie. Cuvintele frumoase au avut darul, că au înduplecat pe pă¬ 
gânul ei soţ să primească şi el Legea şi credinţa cuvioasei sale soţii! (a). 
Iată dar, dragii mei, cum se adevereşte astfel zicala cunoscută: “Cine 
pe săraci îi ajută, pe Dumnezeu împrumută” (b). 


(a) 1 Cor. 7,14. (b) Prov. S. 19,17 

Să urinăm deci pilda aceasta frumoasă, de care ne face amintire 
Cuviosul Episcop Sofronie în scrierile sale; şi despre care susţine cu 
tărie că este chiar adevărată! Să stăpânim noi dragostea nemăsurată 
pentru bani şi nu ea pe noi; aducându-ne astfel pururea aminte, că 
două sunt căile care duc la viaţa de veci: una cea a virtuţii şi a doua cea 
a milei sau a îndurării. Şi cine e creştin adevărat şi doreşte să aibă 
parte de acea viaţă, mai fericită şi trainică, ce se numeşte “de veci”, 
acela comoară în cer trebuie să-şi gătească! Iar ogorul binefacerii şi 
câmpul ajutorării celor lipsiţi, sunt largi şi întinse pentru pregătirea 
acestei comori, pentru pregătirea acestui rod al mântuirii, ce va veni, 
în veci. Amin (a). 

Vino Doamne, fii oaspetele nostru. într-o şcoală de creştere 
dintr-un oraş mare din Anglia şedeau copiii într-o seară furtunoasă la 
masă. Şi învăţătorul rosti ca de obicei cuvintele: 

- Doamne Iisuse Hristoase, vino şi fii oaspetele nostru în ceasul 
acesta! 

Un copil dintre cei de faţă însă ridicându-şi privirea sa blândă către 
chipul învăţătorului, îi zise: 

- Dumneata totdeauna îl pofteşti pe Domnul ca să vină şi de ce nu 
vine niciodată? Va veni El cândva? 

- O, da! răspunse învăţătorul. 

- Atunci am să pun un scaun şi pentru El, în această seară, zise 
iarăşi copilul. 

Şi nu trecu multă vreme şi cineva bate la uşă. Ce să vezi? Un om 
sărac, ud de ploaie şi flămând, intră înăuntru, iar copiii îl primesc cu 
bunătate şi-l aşezară chiar pe scaunul pus anume pentru Domnul. 
Lucrul acesta a deschis ochii copilului şi zise iarăşi către învăţător: 

- Aşa, acum înţeleg; Domnul Iisus Hristos n-a putut veni singur şi 
de aceea l-a trimis pe acest om sărac în locul Său, nu-i aşa? 

- Da - răspunse învăţătorul - aşa este, dragul meu! 

Da, dragii mei, nu odată Domnul Iisus Hristos ne trimite pe cei 
osteniţi, goi, întristaţi şi flămânzi în locul Său; şi noi să rămânem reci 
şi împietriţi la inimă? Ce ne va ajuta de vom stăpâni întreg pământul, 
dacă ceea ce-i mai scump ne va lipsi, adică: inimile oamenilor? Ce rost 
ne va avea viaţa, dacă nimeni nu va vărsa o lacrimă pe urma ei? Ce 
rost ne va avea sănătatea, dacă nimeni nu va tremura pentru dânsa? 


(a) Predici Dr. Vască TIII-24-5 




Sau ce vom avea de la tovarăşii petrecerilor şi ai veseliilor, când nici 
iubirea şi nici încrederea nu i-a strâns în jurul nostru, ci numai 
puterea, starea şi averea noastră?! 

Bucuria adevărată e numai atunci, când trăieşti în cugetele şi ini¬ 
ma mai multora, când petreci în cercul acelora care îţi doresc mul¬ 
ţumiri, iubirea şi încrederea adevărată pentru faptele îndurării, cu 
care le-ai înveselit sufletul! Şi la cea mai curată şi netulburată bucurie, 
duce numai îndurarea sau milostenia; căci după spusa unui vestit 
scriitor al Sf. Biserici, ea este piatra fermecată a filozofului, care pe 
toate le preface în aur, până şi pe toate virtuţile le botează şi le preface 
în virtuţi adevărat creştineşti (a). 

O pâine dată săracului l-a trezit pentru Rai. în cărţile cele 
vechi citim, că pe vremea Patriarhului Ioan cel Milostiv, din Alexan¬ 
dria, trăia acolo un om foarte bogat, dar şi foarte zgârcit, cu numele 
Petru Tolenariu. Acesta nu dădea nicicând vreo milostenie celor 
săraci. O singură dată l-a rugat un biet om atâta, până i-a dăruit o 
pâine, mai mult ca să scape de el. Acest Petru Tolenariu se îmbolnăvi 
greu şi în boala şi arsura lui i se părea că vede înaintea sa un înger cu 
cumpăna dreptăţii Dumnezeieşti în mână. îngerul îi grăi: 

- De acum voi cumpăni faptele tale bune şi rele. 

Şi începu îngerul a pune în partea stângă a cumpenei toate nele¬ 
giuirile lui Tolenariu, izvorâte din lăcomie şi din alte patimi, iar pe 
partea cea din dreapta, îngerul n-avea ce pune decât acea pâine, ce-o 
dăduse acest om lacom şi păcătos, bietului om sărac. Fireşte că partea 
stângă a cumpenii era încărcată peste măsură cu mulţimea păcatelor 
lui Tolenariu, pe când partea dreaptă se repezi în sus cu pâinicica 
dăruită. O spaimă cumplită îl cuprinse pe Petru Tolenariu în vis, când 
îngerul îşi ridică mâna în sus şi-i spuse: 

- Vezi, Petre, cât mai lipseşte ca faptele îndurării să acopere 
nelegiuirile tale? 

După această vedenie Petru Tolenariu se ridică din pat şi din boală 
şi începu un trai creştinesc, tot cu gândul ca să îndeplinească lipsa din 
cumpăna dreptăţii Dumnezeieşti. Pilde de acestea, care toate arată 
folosul cel mare al milosteniilor, istoria Sf. Biserici are o mulţime (b). 


(a) Pred. Dr. I. Vască T. 1-37-38. (b) Pred. Tamavschi TIII-122 

Dă săracilor din ceea ce ţi-a dat Dumnezeu. “A nu da 

săracilor din avere - zice Sf. Ioan Gură de Aur - înseamnă a o prăda. 
Poate că vă miraţi de acest cuvânt, dar nu vă îndoiţi, căci tot ce avem 
noi, nu este proprietatea noastră, ci este a Domnului Dumnezeu, ori 
în ce chip am primit-o. Dacă noi ajutăm cu ea pe cei nevoiaşi, vom do¬ 
bândi prin aceasta mare binecuvântare. De aceea ţi-a dat Dumnezeu 
o avere mai mare, nu ca să o cheltuieşti la necurăţenie, la beţie, la îm¬ 
buibare, la haine scumpe şi la altă moleşire, ci ca să împărţi la cei lip¬ 
siţi. Aşa şi bogatul, este numai un administrator al comorii celei 
hotărâte pentru săraci, pe care el trebuie s-o împartă soţilor săi celor 
lipsiţi. Dacă tu eşti avut, însă cheltuieşti mai mult decât este neapărat, 
vei da seama despre comorile ce ţi s-au încredinţat. Căci tu ai primit 
mai mult de la alţii, nu pentru ca să întrebuinţezi numai pentru tine, 
ci pentru ca să dai şi pentru binele altora” (a). 

Binefăcătorul Montyon. Montyon (1733-1821) magistrat 
virtuos şi savant distins, se bucura de o mare avere, pe care a între¬ 
buinţat-o în timpul lungii sale cariere, numai pentru a face bine în cea 
mai mare taină. Modestia lui era la înălţimea carităţii de care era pă¬ 
truns şi nenumăratele sale binefaceri erau totdeauna anonime. 

într-o zi se vorbi despre un tânăr scriitor, ale cărui talente se arătau 
strălucite, dar care erau lipsite de mijloace. Montyon îi oferi în chip 
tainic, asigurarea traiului zilnic, dar nu voi să fie numit. 

- Nu primesc binefacerea, spuse tânărul scriitor, decât cu condiţia 
de a cunoaşte pe binefăcătorul meu. 

Lupta dură câtva timp, dar nu fu chip a încovoia nici modestia 
omului milostiv şi nici delicateţea scriitorului. 

Acest om atât de bogat, dispreţuia cu totul orice răsfăţare a luxu¬ 
lui. Trebuinţele lui erau mărginite. El nu trăia decât cu legume, poa¬ 
me şi lactate. Această abstinenţă i-a lungit zilele şi i-a întreţinut 
seninătatea sufletului, procurând izvoare noi binefacerii sale. 
Montyon nu înceta de a întreţine corespondenţă activă şi tainică cu 
toate birourile de binefacere. Avusese fericirea de a trăi mai mult decât 
toţi din familia sa şi săracii îi formau acum o familie nouă. încărcat de 
ani şi de virtuţi, ajunse plin de sentimente la clipa ce mai de pe urmă, 
care pentru omul înţelept e seara unei zile frumoase, iar pentru 


(a) Sf. Ioan Gură de Aur 

înţeleptul creştin, zorile unei zile fără sfârşit. Tainele binefacerii sale 
ieşiră acum cu grămada din mormânt. Testamentul lui arată şi chipul 
cum şi-a întrebuinţat viaţa şi puterea, pe care o dă o economie 
înţeleaptă, pentru a face un bine nemăsurat. El lasă ospiciilor o sumă 
de 3.000.000 de franci; iar Academiei de ştiinţe, precum şi Academiei 
franceze, donaţii, menite să încurajeze lucrările folositoare pentru 
omenire şi lucrările de folos pentru moravuri; de asemenea spre a se 
împărţi premii pentru actele de virtute, săvârşite de acei ce trăiesc în 
obscuritate şi sărăcie (a). 


(a) T. M. Arhim. I. Scriban 511-512 



SĂ NE PĂSTRĂM CURAŢI 


DESFRÂNAREA RUINEAZĂ TRUPUL 
ŞI SUFLETUL 

g ^Iubitorul mântuirii noastre, Dumnezeu Creatorul şi 
^Atotţiitorul, vrea ca toţi oamenii să fie curaţi, luminaţi, sfinţi 
şi cât mai mult fericiţi, vremelnic şi veşnic. în acest scop, precum am 
văzut de la porunca a Vil-a Decalogului, El a oprit nu numai scârbosul 
păcat al desfrânării sau necurăţiilor, ci şi gândurile care împing 
bărbaţii şi femeile la desfrânare şi necurăţii. 

Desfrânarea este o poftă fără de rânduială a trupului, împotriva 
poruncii lui Dumnezeu. Ea se săvârşeşte în însuşi trupul omului, după 
cum zice Apostolului: “Tot păcatul, care va face omul, afară de trup 
este, iar cel ce curveşte în al său trup păcătuieşte” {a). Pe lângă aceasta, 
fiecare creştin este o parte a Trupului lui Hristos. Şi fiindcă cel ce 
vieţuieşte în desfrânări se întinează pe sine, cum poate fi el o parte a 
Trupului lui Hristos? Apostolul ne învaţă despre aceasta zicând: “Nu 
ştiţi că trupurile voastre sunt mădularele lui Hristos? însă mădu¬ 
larele lui Hristos le voi face mădulare ale curviei? Să nu fie’\ b). Şi tot 
acolo zice: “Fugiţi de curvie’f c). împotriva acestui păcat stă fapta bună 
a înfrânării. Din acest păcat se mai nasc: tâmpirea minţii, ura către 
cele Dumnezeieşti, necucernicia, zavistia, deznădăjduirea, dedarea la 
plăceri, lenea, vrăjmăşia către aproapele şi altele asemenea. Cine 
voieşte să scape de astfel de păcat, să aibă întotdeauna în cugetul său, 
că Dumnezeu nu Se sălăşluieşte în alt loc, fără numai în inima cea 
curată şi smerită. Pentru aceasta şi psalmistul roagă pe Dumnezeu ca 
să-i dea inimă curată, zicând: “Inimă curată zideşte întru mine, 
Dumnezeule, şi Duh drept înnoieşte întru cele dinăuntru ale mele” { d). 

(a) lCor. 6,18. (b) lCor. 6,18. (c) 1 Cor. 6,18. (d) Ps. 50,11; vezi Mart. Ort. p. IlI-a, într. 
28-29; can. 7 şi 58 al Sf. Vasile c. Mare şi Sf. Grigorie Nisis 

Ca şi la Porunca a Vil-a şi aici, să ne socotim bine şi la orice faţă a 
păcatului acestuia ne vom afla vinovaţi, să răspundem în faţa 
Preotului Duhovnic la toate întrebările unde vom vedea că am 
păcătuit, după cum urmează: 

1. Am avut gânduri necurate? 

Gândurile rele sunt acelea care dau naştere faptelor păcătoase, 
precum gândurile bune dau naştere faptelor bune. “Oamenii îşi în¬ 
dreaptă mintea lor la păcate sau la oameni sau la Iisus” (a). Gândurile 
rele îşi au izvorul lor: 1) în funcţiunile vieţii; 2) în poftele trupului şi 
3) în influenţa faptelor din viaţa socială. “Din inimă ies gândurile rele, 
zice Mântuitorul, (cărora urmează): ucideri, preacurvii, curvii, 
furtişaguri, mărturii mincinoase, hule. Acestea sunt care spurcă pe 
om...” (b). Gândurile necurate, dacă nu ne învoim cu ele, n-avem 
canon (c); iar dacă ne învoim cu ele, 12 metanii (d). 

„Dacă te vei vedea pe sineţi trăgându-te de oarecare gând spre 
întâlnirea vreunei feţe frumoase, ori de copil, ori de femeie, cunoaş- 
te-te pe sineţi că de lanţurile vrăjmaşului te apropii; iar dacă şi 
sfatuindu-te (de cineva) nu te depărtezi, cunoaşte-te pe sineţi că 
înăuntrul lanţurilor ai intrat” (f). 

Alungă gândurile rele. Zis-a un bătrân: “Războiul curviei în 
acest chip este, cum ar trece cineva pe lângă o cârciumă, şi trecând îi 
va veni lui în nas mirosul fierturilor şi a fel de fel de fripturi. Deci, de 
se va birui şi se va supune acelor mirosuri, ca o muscă, el îşi va lăsa 
drumul său, se va abate acolo şi va mânca de acelea până se va sătura; 
iar de nu va băga în seamă şi nu va vrea să aibă să mănânce, măcar 
deşi îi vor mirosi bucatele acelea, el tace şi trece şi îşi păzeşte calea sa, 
scuturându-şi gândul cel spurcat de la inima sa, rugându-se lui 
Dumnezeu şi zicând: “Doamne Iisuse Hristoase, Fiul lui Dumnezeu, 
ajută-mi mie şi goneşte pe vrăjmaşii cei ce se luptă împotriva tuturor 
gândurilor vrăjmăşeşti, şi aşa vor fugi de la tine”. 

Prin luptă bună a scăpat de gândul necurat. Era un frate 
oarecare foarte silitor şi nevoitor spre mântuirea sa. Acestui frate i-a 
adus vrăjmaşul în gândul lui aducerea aminte de o femeie oarecare 
foarte frumoasă, ce o văzuse el în Egipt şi îl supăra foarte gândul lui 

(a) Pat. pg. 86, 5. (b) Mt. 15,19-20; Fac. 6,5; 20; 8,21; Prov. Sol. 5,14; Ier. 17, 9; Mc. 7, 
21. (c) Can. 2 Sf. I. Postn. (d) Can. 3 Sf. I. Postn. (e) (f) Sf. Efrem Şirul 

cu acea femeie şi pururea avea război mare şi se muncea. Iar după 
iconomia lui Dumnezeu, a venit la Schit un frate din Egipt. Şi 
întrebându-1 pe el fraţii unele şi altele şi ce veste are din Egipt, fra¬ 
tele, între alte vorbe, a spus şi aceasta, că cutare femeie a cutărui om 
a murit şi aceasta era chiar femeia aceea pentru care avea război acel 
frate. Iar fratele auzind că a murit femeia aceea, la care pururea era 
gândul lui, muncindu-1 pofta curviei, s-a bucurat. Şi sculându-se, a 
mers în Egipt la acel loc unde era acea femeie şi dacă a ajuns acolo, a 
găsit un copil aproape de mormintele lor unde se îngropase. Şi 
chemând pe acel copil, l-a întrebat pe el zicând: 

- Fiule, ştii tu unde este îngropată cutare femeie? 

- Ştiu, părinte, că am fost şi eu acolo când au îngropat-o. 

Zis-a lui fratele: 

- Dacă ştii, fiule, unde este îngropată, te poftesc dar să mergi cu 
mine să-mi arăţi mormântul, pentru ca să fac o rugăciune la 
mormântul ei, că aceea mi-a fost mie rudenie. 

Şi a mers copilul cu dânsul şi i-a arătat mormântul ei. Iar el a 
aşteptat până s-a făcut seară. Şi dacă a înnoptat, s-a apucat şi a 
dezgropat pe acea femeie şi luând el ştergarul său a şters cu dânsul 
putrejunea trupului ei celui stricat şi astupând iarăşi mormântul cu 
ţărână, s-a întors la chilia sa. Şi după aceea când îi veneau lui gânduri 
cu poftă spurcată, atunci el scotea acel ştergar cu spurcăciunea şi îl 
punea înaintea ochilor săi, zicând în sine: 

- Iată, ticălosule, pofta care doreşti, îndulceşte-te dar, şi aşa se 
lupta cu spurcatele gânduri, până când i s-a luat şi s-a depărtat de la 
dânsul acel război. 

Pustnicul cu femeie şi copilfăcuţi din lut. Awa Olimbie cel 
al chiliilor, a fost luptat spre curvie şi i-a zis lui cugetul: 

- Du-te, ia femeie. Şi şi-a zis luişi: 

- Iată, femeia ta. Trebuie dar să lucrezi mai mult ca să o hrăneşti. 
Şi lucra ostenindu-se mult. Şi după o zi iarăşi căcând lut şi-a făcut lui 
şi fiică şi zicea gândului său: 

- A născut femeia ta. Ai mai multă trebuinţă să lucrezi, ca să poţi 
să-ţi hrăneşti pe fiul tău şi să-l acoperi. 

Şi aşa făcând s-a topit pe sine. Şi a zis cugetului: 

- Dacă nu mai poţi suferi osteneala, nici femeie să nu cauţi. 

Şi văzând Dumnezeu osteneala lui, a ridicat de la el războiul şi s-a 
odihnit. 

Desfrânaţii cu gândul, se bat. A zis oarecare din părinţi, 
pentru gândurile curviei care se nasc în inimă şi nu se săvârşesc cu 
lucrul: “Precum cel ce va vedea vie şi va pofti cu toată inima să mănân¬ 
ce struguri, dar temându-se să nu fie prins şi ca un fur să fie omorât, 
nu va intra, ci pe-afară de gard trecând, pândeşte în vie şi se uită 
împrejurul ei şi aceasta făcând, de va fi prins, nu se omoară unul ca 
acesta, că nici n-a sărit peste gard, nici n-a gustat, dar bătăi ia, că 
poftind, s-a aflat pândind; aşa şi cel ce pofteşte, dar nu săvârşeşte 
păcatul cu lucrul, vrednic este nu de moarte, ci de bătăi. 

Salvat de la păcat prin înţelepciunea creştinei. Pe un frate 
l-a muşcat odată un şarpe şi a intrat într-o cetate să caute ca să se vin¬ 
dece. Iar o femeie evlavioasă şi temătoare de Dumnezeu, l-a primit pe 
el şi îl îngrijea. Deci, după ce a simţit puţină uşurare, a început dia¬ 
volul să-i semene gânduri rele spre ea, iar aceea venind după obicei 
să-i slujească lui, fratele a apucat-o de mână; iar ea pricepând războiul 
vrăjmaşului, a zis lui: 

- Nu aşa, părinte, tu ai pe Hristos, eşti îmbrăcat întru Hristos, eşti 
îmbrăcat în chip îngeresc; adu-ţi aminte de scârba şi de căinţa pe care 
trebuie s-o ai, multă vreme şezând în chilie. Adu-ţi aminte de 
suspinele şi lacrimile, pe care o să le verşi multă vreme, cum şi de altă 
rea pătimire, pe care o s-o pătimeşti pentru puţină şi rea dulceaţă. 

Iar el auzind acestea de la acea înţeleaptă femeie, s-a ruşinat şi nici 
la faţa ei nu putea să mai caute şi de aceea voia să fugă. Iar aceea 
luându-1 iarăşi pe el cu milostivirea lui Hristos, zicea: 

- Nu te ruşina şi nu te duce, nevindecându-te încă desăvârşit, ci 
mai aşteaptă puţin că încă mai ai trebuinţă ca să te cauţi, iar gândurile 
acelea nu au fost ale sufletului tău celui curat, ci de la vrăjmaşul 
diavol. Şi aşa, înduplecându-1 pe el să mai aştepte puţin şi vinde- 
cându-1, l-a slobozit cu merinde în pace (a). 

Călugărul şi tabloul iadului. Un Sfânt Călugăr de la o Mănăs¬ 
tire din Bucovina, avea pe un perete al chiliei sale un tablou care 
înfăţişa focul şi chinurile iadului. Dimineaţa şi seara, sau când era 
ispitit de diavolul, privea acest tablou, meditând asupra chinurilor 
iadului. Voinţa lui se întărise cu timpul atât de mult, încât putea să 
alunge de la sine orice ispită. El îndemnă şi pe ceilalţi monahi să facă 
asemenea, zicându-le: 


(a) „Pateric” cap. VI, 3-4-5-6-11-40; pg. 163,2; cap. XI, 18 

- Omul să se coboare cu cugetul în iad, spre a se convinge de 
grozăvia lui, fiind încă în viaţă, căci după moarte dacă a intrat într- 
însul, nu mai poate ieşi. Cine uită iadul, uşor cade în el. 

într-adevăr, o privire adâncă a iadului, e cel mai bun mijloc de a te 
feri de păcat (a). 

Fiecare creştin îşi poate stăpâni gândurile rele: 

1 ) printr-o continuă ocupaţie serioasă cu lucrul bun; 

2 ) prin cititul cărţilor bune, folositoare de suflet; 

3 ) prin rugăciunea personală şi comună care se face în casă şi în Sf. 
Biserică, după bunele rânduieli creştineşti... “Când mintea a reuşit a 
se slobozi de orice năzuinţă a lumii văzute, aceasta e semnul că a ucis 
în sine vijelia păcatului” (b). 

2. în Duminici şi sărbători m-am dus la cârciumi, jocuri, 
baluri, serate şi la felurite petreceri anticreştineşti? 

Părăsirea Sf. Biserici cu Slujbele şi învăţăturile ei Dumnezeieşti, 
precum şi a petrecerii creştineşti cu citirea cărţilor Sfinte, cântări 
duhovniceşti, sfaturi creştineşti şi felurite fapte bune; şi alergarea la 
cârciumi, lăutari, jocuri şi petreceri anticreştineşti, prăbuşeşte pe 
creştinii uşuratici în groaznice iaduri vremelnice şi veşnice. 

Ce caută lumea aceea uşuratică cu duiumul la cârciumi, lăutari, 
jocuri şi petreceri anticreştineşti? Toţi caută fericirea. Fiecare din 
aceia îşi caută, într-un fel sau în altul, fericirea, cu care să se mângâie! 
Dar vai, acele izvoare de fericire aparentă a amăgit şi înşelat 
sumedenii de suflete. Adevărata fericire s-a câştigat şi se câştigă 
numai printr-o virtuoasă vieţuire creştinească, în strânsă legătură cu 
Biserica lui Hristos Dumnezeu. Un mare cugetător ne-a lăsat urmă¬ 
torul testament al câştigării feluritelor fericiri şi durata lor: 

„Vrei - zice el - să fii fericit o zi? Ia-ţi o haină nouă! 

Vrei să fii fericit o săptămână? Taie-ţi un porc îngrăşat şi mănân- 
că -1 cu prietenii tăi! 

Vrei să fii fericit o lună? Câştigă un proces! 

Vrei să fii fericit un an? Căsătoreşte-te cu o soţie bogată! 

Vrei să fii fericit toată viaţa? Fii om cinstit! 

Vrei să fii fericit o eternitate? Fii un bun creştin! 

La aceasta din urmă ne îndeamnă Psalmistul, zicând: ‘‘Fericit 
bărbatul, carele n-a umblat în sfatul necredincioşilor, şi în calea 


(a) O MP. ist. 947. (b)Avva Isaia 8 (Filocalia pg. 34) Scara cuv. XV 

păcătoşilor n-a stătut şi pe scaunul pierzătorilor n-a şezut; ci în 
Legea Domnului voia lui şi în Legea Lui va cugeta ziua şi noaptea. 
Acesta va fi ca un pom răsădit lângă izvoarele apelor, care rodul său 
îl va da la vremea sa şi frunza lui nu va cădea; şi toate, ori câte va 
face, vor spori...”. Mântuitorul arată fericirea eternă a bunului creştin: 
“Fericiţi sunt cei care ascultă Cuvântul lui Dumnezeu şi-l păzesc pe 
dânsul...” (a). Fericit este cel ce rabdă ispita... luptând creştineşte... 
Care îşi va adânci privirile în Legea desăvârşirii, care-i legea libertăţii, 
şi va stărui în ea nu ca un ascultător uituc; ci ca un împlinitor cu fapta, 
acela va fi fericit în faptele sale bune (b). Fericirea adevărată se găseşte 
nu în gurile iadului (cârciumei), nici pe teritoriile diavolului (jocuri, 
prăznuiri păgâneşti, petreceri anticreştineşti); ci în Sf. Biserică şi în 
unirea cu Dumnezeu. 

Mintea şi norocul. în Bisericuţa din sat, se înfăţişa regulat, în 
fiecare Duminică şi sărbătoare, fata Saveta Ciuntului, plătind o sluj¬ 
bă “pentru minte şi noroc”. Era fată orfană şi sărmană, dar cea mai 
frumoasă, mai curată şi mai harnică dintre toate fetele din sat. Lucra 
orice lucru şi la orişicine, iar oamenii se băteau după astfel de 
lucrătoare. A văzut şi auzit multe, umblând pe la atâtea case şi tocmai 
pentru aceasta nu lipsea niciodată de la Slujba Dumnezeiască, 
rugându-se totdeauna pentru minte şi noroc. 

Au venit zilele grele ale războiului, după cum peste fiecare, aşa şi 
peste Saveta. Obiceiurile cele rele au început a se înrădăcina 
pretutindeni. Oamenii stăteau în credinţa strămoşească, iar Bisericuţa 
din sat de-abia era cercetată de vreun moş uitat de vreme. După “min¬ 
te şi noroc” nici Saveta nu mai venea. A trecut de la război multă vre¬ 
me şi uitasem cu totul de acea fată cucernică de odinioară. Dăunăzi, 
intră în ogradă o femeie îmbătrânită, cu doi copilaşi de mână. O întreb 
de unde-i şi ce doreşte. Dânsa nu-mi mai poate răspunde de plânsul 
ce-o cuprinsese. Liniştindu-se apoi, îmi spune că dânsa e Saveta 
Ciuntului. Că în vremea războiului, uitând de obiceiul şi dorinţa 
frumoasă de a merge la Sfânta Biserică, a ieşit în sărbători mai des “în 
sat”, până ce şi-a pierdut “mintea şi norocul”. 

- Da, zicea ea, pe lângă minte şi noroc mi-am mai pierdut şi 
sufletul, deoarece de multă vreme am păşit pe căile desfrânării şi 
aceşti copii nefericiţi, slabi şi bolnavi, sunt fructele vieţii mele 


(a) Ps. 1,1-3; Lc. 11,25. (b) Iac. 1,12-25 



254 


Protosinghel NICODIM MĂNDIŢĂ 


destrăbălate. Acum, Părinte, nimeni nu mă mai cere la lucru. Acum, 
fiecare se fereşte de mine şi toate porţile îmi sunt închise. Iată unde 
am ajuns. 

- Dumnezeu nu voieşte moartea păcătosului, ci ca să se întoarcă şi 
să fie viu, i-am răspuns Savetei. întoarce-te înapoi la viaţa de altă dată. 
Eşti încă tânără şi poţi să ai parte iarăşi de minte şi de noroc, dacă vei 
fi slugă adevărată şi credincioasă Aceluia Care ţi le poate da pe 
amândouă. “Că lesne este înaintea Domnului, degrab şi fără de veste 
a îmbogăţi pe cel sărac” (a). Şi după multă trudă şi umblet pe căile 
cele bune, Saveta a găsit mintea şi norocul şi n-a mai părăsit-o (b). 

Deprinderile rele. Anselm, un învăţat creştin din apus, istori¬ 
seşte că a văzut un copil care legase o pasăre cu o aţă de picior. Când 
biata pasăre zbura în sus, crezându-se liberă, o ţinea ca să nu se ducă. 
Şi băiatul de câte ori voia, o trăgea înapoi. învăţatul uitându-se la acest 
joc, zise suspinând: “Aşa ţine şi diavolul prins sufletul omenesc, dacă 
s-a deprins cu datini (şi patimi) păcătoase” (c). 

„Nu te lega de două ori cu păcatul” (d). 

oooooo. în legătură cu aceste zerouri (nimicuri, numere ce în¬ 
seamnă de şase ori tot nimic), iată ce a păţit un om: Acesta se întâlni 
odată cu un filozof şi începu a-i înşira laude despre femeia lui: 

- Nevasta mea e frumoasă - zise omul. 

La asta înţeleptul scrise pe o hârtie un o, adică un zero, un nimic. 

- Nevasta mea e bogată - zise omul. 

Filozoful mai scrise un zero = oo. 

- Femeia mea e de neam mare, - zise omul. 

Filozoful mai scrise un zero = OOO. 

- Femeia mea e cuminte, - zise omul. 

Filozoful mai scrise un zero = oooo. 

- Femeia mea e harnică, - zise omul. 

Filozoful mai scrise un zero = ooooo. 

- Femeia mea e blândă, - zise omul. 

Filozoful mai scrise un zero = oooooo. 

Acum erau şase zerouri laolaltă, adică de şase ori tot nimic. 

Atunci omul mai adăugă: 

(a) Is. Sir. li, 23. (b) Pr. Ghe. Negură, D-ca Ort. a.VII, Nr. 9-10. (c) 350 pilde, ist. 75 . 
(d) Is. Sir. 7 , 9 

- Femeia mea mai e o femeie cu frica lui Dumnezeu şi cu purtări 
curate. 

La asta filozoful scrise numărul 1 înaintea celor şase zerouri - 
1.000 000. Prin asta, cele şase zerouri deodată căpătară o foarte mare 
valoare şi se făcură un milion. 

Poate să aibă o femeie sau un om, oricât de multe şi bune însuşiri; 
ele n-ajung nimic dacă nu stă în fruntea lor credinţa, morala şi 
purtările cele bune (a). 

Zilele Duminicilor şi ale sărbătorilor, trebuiesc serbate 
creştineşte, nu păgâneşte. Sfinţii Părinţi şi dascăli luminaţi ai Bi¬ 
sericii, arată clar că, creştinii care mai ales în Sfintele Duminici şi în 
sărbători se adună prin cârciumi şi pe teritoriile diavolului, unde 
joacă, chefuiesc se îmbată şi fac felurite blestemăţii, se despart de 
Hristos, se taie din corpul Bisericii Sale şi se unesc cu satana şi cu 
slugile lui, prăbuşindu-se în bezna întunericului infernal, în iadul 
vremelnic şi veşnic. 

Sfântul Efrem Şirul strigă creştinilor pasionaţi după jocuri şi 
petrecerile anticreştineşti: “Unde sunt cântările celui străin (ale 
diavolului) acolo este urgia lui Dumnezeu şi vaiul este răsplătirea 
râsului (b). Unde sunt sfinţitele cărţi şi citirile, acolo este veselie a 
drepţilor şi mântuire a auzitorilor; iar unde sunt alăute şi hori (jocuri), 
acolo este întunecarea bărbaţilor şi a femeilor şi praznicul diavolului”! 

Sfintele canoane afurisesc pe jucători... Sfântul Nichifor Mărturisi¬ 
torul zice: “Se cade creştinului să nu întrebuinţeze serbarea Duminicii 
şi a celorlalte sărbători la beţii şi la jocuri, la cântece drăceşti şi la 
tulburări; ci să meargă la Sfânta Biserică, să asculte Dumnezeieştile 
cuvinte, să citească Sfintele Scripturi şi să facă şi alte fapte bune”. 

Purtătorul de Dumnezeu Ignatie, în epistola către Magnesieni, zice: 
“Fiecare din noi să serbeze Duhovniceşte, cu cugetarea Legii Sfinte, 
bucurându-se, nu întru odihna trupului, nu în jocuri şi în plesnete, ca 
cei fără de minte”. Sf. Ambrozie zice: “Zilele sărbătorilor nu se cade a 
le face noi sărbători de înverşunare”. 

Sfintele Aşezăminte apostoleşti zic: “Nu dăm voie în zilele Dumi¬ 
nicilor nici a face ceva necinstit, nici a grăi deşertăciuni. Că zice 
Dumnezeiasca Scriptură: “Slujiţi Domnului cu frică şi vă bucuraţi Lui 
cu cutremur” (c), şi, veseliile voastre trebuie a se face cu frică şi cu 


(a) Pr. I. Trifa ist. 31. (b) Lc. 6,24-26. (c) Ps. 2, 9 

cutremur”. Sf. Ambrozie Episc. Mediolanului arată că: “Femeia gătită 
(pentru jocuri şi amăgirea bărbaţilor) este casa tuturor dracilor din 
iad”. Sf. Ioan Gură de Aur, arată că: “Unde sunt jocurile lumeşti, acolo 
e adunarea tuturor dracilor şi diavolul sare în mijloc”. 

Porunca Dumnezeiască ne grăieşte destul de clar să serbăm zilele 
Sfinte, zicând: “Sfinţeşte ziua Domnului...”; iar Mântuitorul zice: “Cel 
ce nu este cu Mine, împotriva Mea este, şi, cel ce n-adună cu Mine, 
risipeşte” (a). 

3. Am grăit vorbe spurcate şi glume pricinuitoare dobito- 
ceştii curvii şi necredinţei? 

Dovada cea mai grăitoare a unei inimi murdare, a unui cuget stricat 
şi om putrezit de vicii, sunt vorbele murdare ce curg din gura lui. 
Precum din nişte fântâni pline de murdării şi cadavre intrate în 
putrefacţie, iese o apă împuţită şi vătămătoare, tot astfel şi din femeile 
şi bărbaţii putrezi de obiceiuri murdare şi vicii, curg vorbe murdare, 
înveninate, şi ucigătoare de suflete. 

Aceasta o arată şi Dumnezeiasca Scriptură, zicând: “Graiurile 
nelegiuiţilor sunt pândiri de moarte; iar gura drepţilor te salvează. 
Roadele nelegiuiţilor sunt pândiri de moarte; iar gura drepţilor te 
salvează. Roadele nelegiuiţilor sunt păcate şi cel ce răspândeşte 
defăimarea este nebun. Cel ce vorbeşte mult, nu poate să nu păcătu- 
iască; iar cel ce îşi ţine buzele, este un om chibzuit... în puterea limbii 
este viaţa şi moartea şi cei ce o iubesc mănâncă din rodul ei...”(b). 

„Tot cuvântul putred să nu iasă din gura voastră, ci numai ce este 
bun, spre zidirea folosului, ca să dea dar celor ce aud” (c). “Vorbind 
între voi în Psalmi şi laude şi cântări duhovniceşti, lăudând şi 
cântând în inimile voastre Domnului. Mulţumind pururea pentru 
toate în Numele Domnului nostru Iisus Hristos, lui Dumnezeu şi 
Tatălui” (d). “Cuvântul lui Hristos să locuiască în voi bogat, în toată 
înţelepciunea: învăţându-vă pe voi înşivă cu Psalmi şi cu laude şi cu 
cântări duhovniceşti, în dar cântând în inimile voastre Domnului” 
(e). “Dar zic vouă, că pentru tot cuvântul deşert (fără rost; nu numai 
pentru cel rău) pe care-l vor grăi oamenii, vor să dea seama de 
dânsul în ziua judecăţii. Că din cuvintele tale te vei îndrepta şi din 
cuvintele tale te vei osândi” (f). 

(a) leş. 20, 8; Mt. 12, 30. (b) Prov. S. 12, 6; 10,16-19; 18,21. (c) Efs. 4, 29. (d) Efs. 5,19- 
20. (e) Cols. 3,16. (f) Mt. 12,36-37; 1 Cor. 15,33; Ape. 13,5-11; 19,20; 21, 8 

Tatăl şi-a smintit copilul. Celebrul poet Francisc Grillparzer, 
care a murit la Viena în vârstă de 81 de ani, la 1872, era fiul unui 
avocat şi, în cei dintâi ani ai tinereţii, era foarte religios. Nu rareori 
citea Vieţile Sfinţilor, se ducea bucuros la Sf. Biserică şi-şi făcuse acasă 
un mic Altar, unde avea obicei să se roage, încât, îngrijitoarei lui îi 
veneau adesea lacrimile în ochi, văzând atâta pietate într-un copil. Pe 
când învăţa în gimnaziu, după cum povesteşte singur, s-a întâmplat 
un fapt care a trebuit să decidă în chip nefericit soarta lui. Tatăl său a 
poftit odată la masă în casa lui mai mulţi prieteni, şi fiindcă nu le cam 
era la îndemână în sufragerie, la discuţiile intime, se duseră în odaia 
de studiu a fiului, fără a băga de seamă că şi acesta se afla acolo într-un 
colţ. Oaspeţii beau cu bucurie lângă biroul lui şi făceau glume, ba mai 
la urmă, însuşi tatăl lui Grillpazer, umplându-şi paharul cu vin, îl 
ridică în sănătatea prietenilor săi, zicând între altele: 

- Să ne veselim cât suntem în viaţă, că cine ştie dacă pe cea lume 
vom mai fi atât de veseli? 

- Ba încă - întrerupse unul bun de glume - cine ştie dacă o mai fi 
şi altă lume? 

în acea clipă, băgară de seamă că fiul e acolo şi căutară îndată să 
schimbe vorba, doar de ar putea strica efectul acestor vorbe prea 
slobode. Era însă prea târziu: Grillparzer însăşi ne mărturiseşte că 
acele cuvinte au fost pentru dânsul ca o scânteiere de fulger pe un cer 
senin şi că într-o clipă toate ideile lui s-au schimbat în altele. 

- Din clipa aceea, spune el, au început zilele cele mai triste ale vieţii 
mele. Şi într-adevăr, nu s-a mai îngrijit de Dumnezeu şi a depărtat de 
la el orice gând de Dumnezeu şi veşnicie şi nici nu s-a mai rugat de 
atunci înainte. Aşa a rămas până în clipa morţii, când n-a vrut să 
primească nici un ajutor religios. Dar cu toate că a murit necredincios, 
nu era liber-cugetător, pentru că nu combătea religia, ci era totdeauna 
melancolic şi închis în sine însuşi, fără a face paradă în necredinţa lui. 
în sfârşit, era un om ruinat spiritualmente, ca o floare căreia i s-a tăiat 
tulpina în clipa celei mai viguroase creşteri. Iată la ce urmări duce 
sminteala. Cum să nu-ţi aduci aminte de cuvintele grozave ale 
Domnului Hristos: “Vai lumii de sminteli, dar mai vai aceluia prin 
care vine sminteala! Mult mai bine i-arfi fost aceluia să-şi lege o 
piatră de moară de gât şi să se arunce în mare” (a). 


(a) Mt. 18, 6; după M. Cr. Arhim. I. Scriban 

Răutatea scandalurilor. Scandalul e răul pe care -1 facem 
altora prin exemplul urât, pe care -1 dăm. Când un om face răul, 
nimeni nu -1 ştie. El e vinovat înaintea lui Dumnezeu. Dacă nu se 
schimbă, fără îndoială că se va prăpădi. Lucru e foarte regretabil, dar 
cel puţin nu va fi pervertit pe nimeni prin exemplul său. Dar dacă 
omul nu-şi ascunde purtarea cea rea, stricăciunea lui ajunge publică, 
lumea vorbeşte de el, îl vede, vorbeşte şi el însuşi de dânsul, se laudă, 
se trufeşte cu răul făcut... Alţii atraşi numai de curiozitate, fac cerc în 
jurul lui; îl ascultă, îl invidiază: 

- Ce fericire să te distrezi astfel! zic ei. Pe bieţii oameni îi atrage 
acest rău, pe care ei îl privesc cu imprudenţă, exemplul îi câştigă. 
Iată-i şi pe ei fericiţi în felul modelului lor: îl imitează şi îndată vor 
să-l întreacă! Iată scandalul! 

La început unul singur a jignit pe Dumnezeu: acum ei sunt zece, o 
sută, o mie... Moartea loveşte pe urzitorul acestor scandaluri; el se 
duce înaintea Dreptului Judecător să dea socoteală de aceste mii de 
suflete pierdute prin exemplul său! 

Vedeţi, exemplul rău are efecte incalculabile. Cum să îndrepţi în 
totul un scandal? Şi de-am voi, chiar, adeseori nu putem. De aceea 
Domnul nostru zicea: “Vai aceluia prin care vine scandalul. Mai bine 
ar fi, dacă şi-ar lega o piatră de moară de gât şi s-ar arunca în 
mare!...” El ştia bine cât de aproape e de pierderea lui veşnică acel 
care scandalizează pe fraţii săi! 

în schimb, e atât de frumos să dai exemplul bun. Prin el lucrezi 
împreună cu Dumnezeu la mântuirea sufletelor. Şi câtă putere ai 
atunci! - chiar când un tânăr ar fi avut nefericirea să scandalizeze pe 
alţii, prin exemplul relei sale purtări, dacă se priveşte, dacă reflec¬ 
tează, dacă ştie socoteala grozavă pe care o va avea de dat, se va 
schimba, se va converti; în public era nelegiuit, iată-1 în public creştin! 

Tovarăşii săi îl iau în râs, el îi plânge şi îi sfătuieşte să se schimbe 
ca şi dânsul. El dă exemplul îndulcirii, cumpătării, muncii, a bunelor 
moravuri şi serveşte prin a scăpa în parte pe cei care fără greş i-ar fi 
dus la pieire. Nici nu se poate închipui cât de mare e influenţa 
exemplului. Ea e aceea care pierde sau scapă familiile, parohiile, per¬ 
soanele, comunităţile, societăţile întregi. Eu am cunoscut o familie 
numeroasă, mai mult decât indiferentă în cele religioase, care a de¬ 
venit model de evlavie şi rugăciune, graţie sfintei influenţe a unuia 
singur din membrii ei, care se convertise la Dumnezeu din toată inima 

şi prin singura forţă a exemplului, radia peste toţi cei ce-1 înconjurau, 
lumina credinţei şi ardoarea pietăţii lui. 

Ştiu altă familie, în care lepădarea de credinţă a unui fiu mai mare, 
a târât în erezie o parte din fraţi şi surori. Câte parohii au fost 
pervertite, stricate până la măduvă de scandalul unui preot rău! într-o 
şcoală, într-un pension, ajunge un singur copil stricat pentru a târî la 
rău întreaga masă a colegilor lui şi dacă superiorii nu opresc de la 
început această sminteală, alungând iute oaia râioasă, toată turma se 
va pierde, fără doar şi poate. 

In sfârşit, într-un stat, ce rele incalculabile nu produc, printr-o 
necesitate, aşa zicând, fatală, relele moravuri ale unui suveran sau 
necredinţa lui! Ce să încheiem de aici? Că scandalul e un rău imens. 
Cel ce l-a dat n-are decât un mijloc de mântuire: să se schimbe şi să 
edifice în totul pe acei pe care i-a scandalizat. Adeseori frica de păre¬ 
rea oamenilor ne opreşte. Ei bine, să îndoim curajul! dacă am îndrăz¬ 
nit să ne facem vinovaţi, să îndrăznim a ne pocăi în faţa tuturor (a). 

4. Am cântat cântări curveşti? 

Orice cântare a creştinilor trebuie să fie cuviincioasă, morală, 
creştinească şi duhovnicească; iar nu aţâţătoare de destrăbălare. 

„Este cineva cu inimă bună, să cânte” (b). însă “cântări duhovni¬ 
ceşti” (c); iar nu curveşti, care umplu pe cei ce le cântă de duh 
demonicesc şi îi trag în pierzare. 

Exemple: împăratul Baltazar (d). 

„Călugărul de va face cântece mireneşti şi va juca, acesta este om 
al dracului; iar nu al lui Dumnezeu; să se pocăiască trei ani şi metanii 
1061 [Prav. Bis. Govora p. 120 (142)]. 

Toţi Sfinţii de obşte opresc ca nici un creştin să nu cânte cântece 
păgâneşti şi curveşti, ca nu cumva în loc de a intra Duhul cel Sfânt în 
inima lui, să intre duh demonicesc şi curvesc, că aşa zic în Aşe- 
zămintele lor: “Nici în zilele Duminicii, cele ale veseliilor, (nu) dăm 
voie vouă oarece necinstit, ori a grăi ori a face, că zice oareunde Sf. 
Scriptură: “Slujiţi Domnului cu frică şi vă bucuraţi Lui cu cutremur” 
(e). Şi veseliile voastre, cu frică şi cu cutremur trebuie a se face, că 
creştinul cel credincios nici cântare păgânească nu e slobod a zice, nici 
cântece curveşti, fiindcă se va întâmpla lui prin cântare a pomeni de 

(a) Din Segur: Instructiosfamilieros et lecturos die soir, Paris 1877, voi. I, pg. 398- 401. 
(b) Iac. 5,13. (c) Efs. 5,1-6; Colos. 3,16. (d) Dan. 5. (e) Ps. 2,3 

numele idolilor şi cele demoniceşti şi în locul Sfântului Duh să intre 
într-însul duhul viclean” (a). 

„Precum unde este noroi - zice Sfântul Ioan Gură de Aur - acolo 
aleargă porcii; iar unde sunt aromate se adună albinele, aşa şi unde 
sunt cântări curveşti se îngrămădesc dracii; iar unde sunt cântări 
duhovniceşti, acolo vine Darul lui Dumnezeu, sfinţind gura şi sufletul” 
(b). Aceasta o arată clar Dumnezeieştile Scripturi, Sfânta Tradiţie şi 
Sfintele Sinoade ecumenice şi locale (c). 


5. Am făcut cu ochiul? 

Cei ce fac cu ochiul arată că-s stăpâniţi de viclenele spirite diavo¬ 
leşti, la vederea cărora trebuie să zicem: “Doamne... Izbăveşte-ne de 
cel viclean...”. Mântuitorul ne învaţă a scoate din viaţa noastră orice 
nărav rău, deci şi pe acesta, zicând: “Ochiul tău cel drept (obiceiul cel 
rău) de te sminteşte pe tine, scoate-lpe el şi îl leapădă de la tine...”(d). 

„Ochii tăi drept să caute şi genele tale drept să clipească” (e). “Omul 
celfără de minte şifărădelege umblă în căi rele, şi acela face semn cu 
ochiul şi bate cu piciorul şi învaţă ameninţând cu degetul” (f). 

6. Am privit deşertăciuni cu ochii mei? 

Orice deşertăciuni sau păcate pe care omul le priveşte, ori le ascul¬ 
tă cu plăcere, sunt un şarpe infernal care se introduce în fiinţa sa prin 
ochi şi prin urechi ca pe nişte uşi deschise, după care urmează războiul 
şi pustiirile sufleteşti, dacă nu reuşeşte a le scoate afară. Marele 
Prooroc, împărat şi Psalmist David, privind din foişorul său deşartele 
frumuseţi ale Versaviei pe când se scălda, a primit păcatul, războiul şi 
pustiirea păcatului preacurviei şi uciderii în fiinţa sa, pentru care a 
avut multe de suferit, drept canon de sus. Văzând prăpădul acestui 
păcat al neînfrânării ochilor, striga în ruga sa la Dumnezeu, să-l ajute 
a-şi înfrâna ochii săi de la feluritele deşertăciuni, zicând: “întoarce 
(Doamne) ochii mei ca să nu vadă deşertăciune; în calea Ta mă 
viază” (g). Prin această nestăpânire a ochilor, cei doi bătrâni judecători 
ai lui Israel, privind cu neruşinare pe Suzana când se scălda în grădina 
ei, s-au umplut de patimă, au mărturisit strâmb asupra ei, osândind-o 

(a) Tâlc. Teofilact T. II, pg. 386; cart. V, 16 din Aşezăminte, (b) Tâlc. la Ps. 4. (c) Vezi şi 
can. 24; 51; 62 Sin. VI ec .; 17 Cartagen. (d) Mat. 5,19; 18, 9; Mc. 9,47. (e) Prov. S. 4,25. (f) 
Prov. S. 6,12. (g) Ps.118,37 

la moarte pe nedrept, după care descoperindu-se de Daniel viclenia 
lor, s-au prăbuşit în pierzare groaznică (a). 

Izvoarele curviei. Dacă curvia se luptă cu trupul tău - a zis un 
bătrân sihastru - cearcă şi vezi din care pricină s-a pornit războiul 
asupra ta şi o îndreptează. Sau din desfătare, sau din somn mult, sau 
din mândrie, sau te socoteşti pe tine mai bun decât pe altul, sau ai 
osândit pe cineva când greşea; că afară de acestea nu se luptă omul 
spre curvie (b). 

Odiseu şi sirenele. Odiseu a fost un erou al vechilor greci. A luat 
şi el parte la războiul de la Troia, unde Grecii i-au bătut pe troieni, 
după un război de 10 ani. După gloriosul război, Odiseu a plecat spre 
casă cu oamenii lui. în drumul lor, pe mare şi pe uscat, au pribegit ani 
de zile, trecând prin fel şi fel de primejdii. 

între altele au trecut şi pe lângă primejdia cu insula sirenelor. 
Aceste sirene erau un fel de fală a mărilor; nişte zâne încântătoare, 
care prin cântecele lor vrăjite ademeneau trecătorii, le furau voinţa, îi 
îmbătau cu un fel de beţie dulce, care îi făcea să sară în valurile mării, 
unde îşi aflau moartea şi mormântul. Ca să scape de primejdia 
aceasta, Odiseu a înfundat cu ceară urechile oamenilor săi, iar el s-a 
legat strâns de catargul corăbiei. Luptătorii lui n-auzeau ademenirile 
sirenelor. El le auzea dar era legat de barcă. în felul acesta, au trecut 
teferi pe lângă insula cea vrăjită a morţii. 

Un adânc înţeles creştinesc văd eu în această legendă. Un fel de 
insulă vrăjită a morţii este şi lumea aceasta cu “sirenele” ei; cu 
desfătările şi amăgirile ei. Omul vâsleşte spre Patria Cerească, dar lu¬ 
mea îl amăgeşte cu “cântările”, desfătările şi amăgirile ei. Lumea îi 
fură omului voinţa, îi fură mintea. îl îmbată cu plăcerile ei şi îl face să 
se arunce în valurile ei, în valurile pieirii sufleteşti şi trupeşti. 

în faţa ispitei, Odiseu s-a legat strâns de catargul corăbiei. în faţa 
ispitei, oamenii lui Odiseu s-au făcut surzi, înfundându-şi urechile cu 
ceară. Mut şi surd fă-te şi tu faţă de lume şi ispitele ei! 

Câtă vreme însă, în loc să faci aşa, tu cauţi parcă anume “sirenele”, 
pe la cârciumi, petreceri, cinematografe şi alte desfătări lumeşti - cum 
crezi, dragul meu, că ai putea birui ispita??? 

Câtă vreme toate urechile tale şi cele de carne şi celei de duh, sunt 
desfundate pentru lume - te miri că te biruie ispita şi lumea??? 


(a) Vezi pe larg Istoria Suzanei în Sf. Scriptură, (b) „Pateric”pg. 315,42 

Argonauţii şi sirenele. Despre alţi eroi - argonauţii - tot din 
istoria vechilor greci, spune legenda că şi ei au avut de lucru cu pri¬ 
mejdia sirenelor, ca Odiseu. Ei s-au apărat însă într-un alt chip. 

Trecând pe lângă insula cu cântările vrăjite ale sirenelor, Iason, 
conducătorul argonauţilor, l-a pus pe vestitul cântăreţ, Orfeus, să cân¬ 
te din harfa sa. Iar Orfeus cu cântările lui, le-a întrecut pe sirene. 
Cântările lui vrăjite au acoperit glasul şi cântările sirenelor. 

De ciudă, sirenele, văzându-se bătute cu propria lor armă - cu 
cântarea - au sărit în mare şi s-au prefăcut în stânci. 

Odiseu le-a biruit pe sirene, legându-se pe sine şi astupând urechile 
tovarăşilor săi. 

Iason le-a biruit cu propria lor armă: cu cântarea. 

Care din aceste două biruinţe vă place mai mult? 

Mie îmi place mai mult biruinţa lui Iason. 

Să biruim lumea cu armele pe care le foloseşte ea. Cântările lumii 
să fie copleşite şi întrecute de petrecerile cele duhovniceşti. Desfă¬ 
tările lumii să fie întrecute de desfătările şi bucuriile cele duhovniceşti. 
Oriunde cântă lumea - să cântăm şi noi! Oriunde îşi petrece lumea - 
să ne petrecem şi noi... dar aşa, ca petrecerile şi cântările noastre în 
Domnul să acopere şi să întreacă petrecerile cele lumeşti. 

Dumnezeu să-ţi ajute a-ţi închide uşile! Un elev isprăvise 
liceul şi se pregătea a-şi continua studiile într-un mare oraş. 

- Dumnezeu să-ţi ajute, dragul meu nepot, să poţi închide uşile - 
îi zise la despărţire bunică-sa. 

- Ce uşi, bunică dragă, doar n-o să mă fac portar acum, după ce 
am isprăvit cu liceul? 

- Pe unde vei merge, bagă de seamă, să-ţi închizi mai întâi uşile 
urechilor tale. Să le închizi, faţă de toate şoaptele şi ispitele Satanei. 

Să-ţi închizi apoi uşile ochilor tăi. Să nu citeşti cărţi pline de otra¬ 
vă şi să nu te duci nicăieri unde inima ta se poate otrăvi cu priveliştea 
ochilor. Să-ţi închizi apoi uşa gurii tale, ascultând de sfatul Psal- 
mistului: “Pune, Doamne, pază gurii mele şi uşă de îngrădire îm¬ 
prejurul buzelor mele”, gândindu-te neîncetat şi la cuvintele 
Mântuitorului: “că pentru orice cuvânt deşert, omul va da seama în 
ziua judecăţii”. Şi mai presus de toate, dragul meu, să-ţi închizi uşa 
inimii tale faţă de toate ispitele cele rele. Să o laşi deschisă numai 
pentru Domnul nostru Iisus Hristos. 

Aşa făcând, câştig mare vei avea în viaţă (a). 


7. Am privit cu viclenie? 


Privirea vicleană e un păcat, care a păgubit şi păgubeşte multe 
suflete, spulberând încrederea dintre oameni. “..Au este ochiul tău 
viclean pentru că eu sunt bun” - zice Mântuitorul. Dacă ochiul tău 
este rău (viclean), tot trupul tău va fi plin de întuneric. Deci dacă 
lumina ta este întuneric, dar întunericul cu cât mai mult?” (b). 

Viclenia o folosesc mulţi, ca şi fariseii, saducheii şi irodianii faţă de 
Mântuitorul, dar aceasta nu poate sta la locul de cinste cu buna chib¬ 
zuială. Viclenia are în ea gând rău. Când zicem “viclean” cugetăm 
îndată la un om rău, la o femeie diabolică. Sf. Scriptură înfierând 
chipul viclenilor, zice: “Un om blestemat un om nelegiuit, este acela 
care umblă cu vorbe viclene. Clipeşte din ochi, face semne cu picioa¬ 
rele, face semne cu degetele sale. Şiretenia este în inima lui, plănu- 
ieşte rău în toată vremea şi dă naştere la certuri. De aceea vine fără 
de veste asupra lui nefericirea, şi deodată este sfărâmat fără de 
vindecare...” (c). Din felul vieţuirii, cugetării şi vorbirii viclenilor cu 
care înveninează pe aproapele lor, putem înţelege rostul cuvintelor 
Mântuitorului cu care înfiera făţarnica viclenie a fariseilor, zicându-le: 
“Pui de năpârci, şerpi, vulpi, morminte văruite, povăţuitori orbi ai 
orbilor, fiii minciunăriilor şi al diavolului”. 

Din păcatul vicleniei sau al şireteniei, odrăslesc şapte păcate care-s 
urâciune înaintea Domnului, precum adevereşte şi Sf. Scriptură 
zicând: “Şase sunt pe care le urăşte Domnul şi şapte care-s urâciune 
înaintea Lui: 1) ochii înfumuraţi; 2) limba mincinoasă; 3) mâinile care 
au vărsat sânge nevinovat; 4) inima care unelteşte planuri nelegiuite; 
5) picioarele care aleargă repede la rău; 6) cel ce grăieşte minciuni, 
adică martorul fals; şi 7) cel ce bagă vrajba între fraţi...” (d). Creştine, 
fereşte-te pe tine şi pe ai casei tale şi pe aproapele tău curat de viclenie. 
Mergând cu creştinul bun, curat, nevinovat, sincer pe calea vieţii 
acesteia, cunoşti unde te afli şi încotro te duci; iar cu cel viclean, 
pururea te primejduieşti. Cunoscând acestea, creştine, fereşte-te de 
orice om, care are la temelia faptelor lui pe diavolul vicleniei. 


, o I' ,sf ' 10 4-105 şi 10. (b) Mt. 20,15 comp. II Lege 15, 9-10; Prov. Solomon 21 
6-8; Mt. 6,23. (c) Prov. Sol. 6,12-16. (d) Prov. Solomon 

8. Am pipăit trup străin, sau trupul meu propriu, cu 
gânduri necurate? Mi-am strâns mâinile mele sau ale altei 
persoane cu gânduri necurate? 

Acestea sunt nişte mijloace păcătoase ducătoare la necurăţii sau 
desfrânare, păcat groaznic ucigător a sumedenie de suflete. Sf. Apos¬ 
toli opresc cu desăvârşire creştinii de la aceste înclinări spre necurăţie 
sau desfrânare, zicând: “Iar curvia şi toată necurăţia sau lăcomia, 
nici să ne numească între voi, precum se cuvine Sfinţilor... Că ştie 
Domnul, pe cei credincioşi a-i izbăvi de ispită; iar pe cei nedrepţi şi 
preacurvari, a-i păzi la ziua judecăţii pentru ca să se muncească... 
Nu te atinge, nici gusta, nici pipăi” (a). 

Să ne înfrânăm simţurile. Prin toate simţurile noastre trupeşti; 
prin vedere, auz, miros, gusturi, mai ales prin pipăit, năvălesc în inimă 
tot felul de gânduri. Deci, dacă pe aceste simţuri omul le 
întrebuinţează spre lucruri vătămătoare şi curveşti, ele aduc întâi 
gânduri necurate, apoi vorbe rele şi de foarte multe ori ucid sufletul, 
trântindu-1 în păcatele grozave ale malahiei, sodomiei, curviei şi 
preacurviei. De aceea, cei ce nu-şi păzesc aceste simţuri şi nu se fe¬ 
resc de a căuta şi a simţi cele rele, îşi întinează şi îşi spurcă inima; 
astfel că în această inimă nu mai pot intra decât cu foarte mare 
greutate gândurile, cugetările şi îndemnurile sfinte. Pentru aceasta 
Mântuitorul ne spune că numai acei cu inima curată vor vedea pe 
Dumnezeu (b). Iar mai ales acei care obrăznicindu-se se învoiesc cu 
gândurile lor cele rele şi ajung la pipăiri şi strângerile mâinilor... altor 
persoane cu gânduri necurate, pentru că au făcut un pas mare către 
curvie şi preacurvie şi au nevoie de multă sârguinţă ca să se poată 
întoarce înapoi, sunt canonisiţi cu pedeapsa malahiei, adică sunt 
opriţi de la Sf. împărtăşanie pentru 40 de zile, hrănindu-se în acest 
timp cu mâncare uscată şi făcând în fiecare zi o sută de metanii (c). 

Pustnicul precaut şi cu mama lui. Un frate călătorea 
împreună cu mama sa, bătrână fiind şi venind ei la un rău, nu putea 
bătrâna să treacă. Deci, luând fiul ei haina sa, şi-a învelit mâinile sale 
şi aşa luând-o pe ea a trecut-o de cealaltă parte. Apoi i-a zis lui mama: 

- Fiule, pentru ce ai înfăşurat mâinile tale? Iar el a zis: 

(a) Efs. 5,3; 2 Petru 2, 9-22; Cols. 2, 21- 23. (b) Mt. 5, 8. (c) Can. nalSf Ion Postnicul, şi 
can. 2-5 şi 8 cu tâlcuirile şi subînsemnările. Vezi şi Fac. 2,16-17 

- Pentru că trupul femeii foc este şi din aceasta vine pomenirea 
altor femei şi pentru aceasta am făcut aşa, ca să nu mă ating de trupul 
tău gol. 

Şi-a ars degetele pentru a se păzi curat. Un sihastru 
oarecare din părţile Egiptului, şedea singur într-o chilie în pustie şi 
era vestit. Iar din lucrarea diavolului, o femeie neruşinată auzind 
pentru dânsul, zicea celor tineri: 

- Ce îmi veţi da mie, să surp pe sihastrul acesta? Iar ei s-au tocmit 
să-i dea ei oarece. Şi ieşind ea seara, a venit la chilia lui, ca şi cum s-ar 
fi rătăcit, stând la uşă, a bătut. Iar bătrânul ieşind şi văzând-o pe ea, 
s-a tulburat şi a zis: 

- Cum ai venit aici? Iar ea plângând a răspuns: 

- Rătăcindu-mă, am venit aici, ci fă milă cu mine şi nu mă lăsa să 
mă mănânce fiarele. Şi făcându-i-se milă, a băgat-o înăuntru. Iar el 
cunoscând războiul vrăjmaşului, a zis în sine: 

- Meşteşugurile vrăjmaşului întuneric sunt, iar Fiul lui Dumnezeu 
Lumină este. Şi sculându-se a aprins lihnariul (candela) şi fiindcă 
flacăra poftei încă creştea într-însul şi cumplit aprinsese pe bărbat, a 
zis iarăşi în sine: 

- Cei ce fac acestea merg în muncă. Deci, de aici te cearcă de poţi 
suferi focul cel veşnic; şi punându-şi degetul său în focul lihnariului, 
nu l-a luat pe el până ce a ars cu totul; căci pentru mulţimea înfocării 
trupului, arzându-se el de foc, nu simţea atâta. Deci, după ce a ars 
degetul cel ce l-a pus întâi, apoi a pus pe cel de al doilea, după aceea 
Şi pe cel de al treilea; şi aşa făcând până dimineaţa, pe toate degetele 
mâinilor lui le-a ars. Iar ticăloasa aceea văzând ce a făcut bătrânul, de 
frică a încremenit şi cu totul a amorţit. 

Deci, tinerii cei ce se tocmiseră cu ea, făcându-se dimineaţă, au 
venit la sihastru şi l-au întrebat pe el, zicând: 

- A venit aseară o femeie aici? şi a răspuns lor: 

- A venit şi doarme înăuntru. 

Iar ei intrâd au aflat-o pe ea moartă. Apoi i-au zis lui: 

- Awo, a murit. 

Apoi bătrânul descoperindu-şi mâinile sale, le-a arătat lor, zicând: 

- Iată ce mi-a făcut fiica diavolului, mi-a prăpădit degetele! 

Şi povestindu-le lor cele pentru sine, a zis: 

- Scris este, nu răsplăti rău pentru rău; ci să ne rugăm ca să învieze. 

Şi făcând el rugăciune, a sculat-o pe ea şi a slobozit-o. Iar ea ducân- 
du-se, s-a înţelepţit de aici înainte (a). 

9. Am jucat, dansat, bătut în pinteni, chiuit, plesnit din 
palme... am păşit şi săltat curveşte? 

Toate acestea sunt semne ale idolatrizării celor ce le fac şi a aler¬ 
gării lor în haznaua necurăţiilor desfrânării. Aşa făceau şi fac idolatrii 
din toate neamurile şi evreii idolatrizaţi din toate vremurile. Aceste 
idolatrizări sunt oprite cu desăvârşire a se face de creştini. “Să nu vă 
faceţi slujitori idolilor, precum unii dintr-înşii, precum este scris: 
“Şezut-a norodul de a mâncat şi a băut şi s-a sculat de a jucat” (b). 
Jocurile sunt lucruri drăceşti şi cei ce joacă cad sub afurisenie şi parte 
cu Domnul Hristos nu au (c). 

Potop de jocuri, munţi de idoli. Suntem în toiul petrecerilor... 
La mare, la munte, în pădure şi pretutindeni, păcatul se răsfaţă în 
voie. Aleargă oamenii cu mic cu mare, acolo unde păcatul se răsfaţă, 
unde deşertăciunea lumii este socotită: petrecere naţională şi nevi¬ 
novată, lumină, trebuinţă ori întărire sufletească... 

în tipografii lucrătorii nu mai contenesc cu tipărirea afişelor în felul 
acesta: “Căminul X ori Asociaţia X va da un mare şi frumos bal, 
Duminică... în sala casei... culturale. Se va petrece de minune până-n 
zori... Muzica cea mai aleasă va distra onoratul public. Bufet bine 
asortat... Jocuri de serpentine... Tombolă... Garderobă... La miezul 
nopţii se va alege regina balului, care va primi un frumos cadou din 
partea publicului... Se fac toate sforţările pentru ca rezultatul moral şi 
material să întreacă toate... aşteptările, etc.” 

în felul acesta se tipăresc sute de mii de afişe în numele... culturii. 
Şi faptul este cu atât mai jalnic, cu cât la acest potop de petreceri 
deşarte iau parte şi mulţi “luminători” din funduri de sate româneşti. 
Ba de cele mai multe ori, ei se fac trâmbiţaşii acestor petreceri... 
distractive şi... culturale! Vai! Câtă orbire în lume! Câtă trâmbiţare 
pentru Baal şi câtă nepăsare faţă de Pravila Bisericească, faţă de 
Mântuitorul nostru Iisus Hristos... Se face multă trâmbiţare culturală. 
Dar acest soi de cultură sălăşluieşte printre potop de baluri şi munţi 
de idoli... O cultură pierzătoare, potrivnică pravilei creştineşti. Şi vai 
de această cultură care nu înţelege să se rezeme pe temelia cea veş- 


(a) Pat. p. 312-313. (b) 1 Cor. 10, 7. (c) Can. 62 sin. 6 ec,; cazania la 14 Oct; la 23 Apr. 

nică, pe Iisus Hristos! în numele culturii, unii înjghebează bunăoară 
o manifestare culturală care cuprinde: o poezie, o snoavă, un cântec 
cu leliţe şi ibovnici, o cuvântare fără rost şi înţeles, un joc... tradiţio¬ 
nal, după care urmează până a doua zi balul cu petrecere zdravănă, de 
se duce vestea peste toate meleagurile... întâlniri... culturale, pentru 
răsfăţarea şi săturarea dobitocului din om. 

„în soiul acesta de întâlniri, intră mai cu seamă balurile. Se începe 
petrecerea după-amiază sau seara. După partea cuvântărilor 
culturale, a rostirilor de poezii, a bucăţilor de muzică, se întinde balul 
de toată noaptea. Atunci se înţelege că nu mai este deloc vorba de 
cultură, fiindcă de unde până unde balul poate intra între 
îndeletnicirile culturale? Puterea lui este doar de a apropia unul de 
altul, pe bărbat de femeie, prin poftele trupeşti de rând, dar nici vorbă 
nu poate fi de suirea prin bal pe culmile spre care te ridică cultura. 
Aceasta aduce plăcerile înalte, subţiri, ale Duhului, nu poftele dobi- 
toceşti ale cărnii... Vezi baluri pornite la sate de învăţători. Ba şi de 
preoţi. Dar aceasta este o faptă cu totul necuviincioasa pentru lu¬ 
crurile cinstite ale culturii” (a). 

Unde nu este conştiinţă creştină, unde omul nu trăieşte cu Iisus, 
acolo stăpânesc poftele deşarte, se răsfaţă Satana cu toate meşteşu¬ 
gurile lui de întunecare a minţii omului... 

O duce lumea într-o zburdăciune înspăimântătoare: joacă tinerii, 
petrec bătrânii, se veselesc oamenii cei mulţi, fără să gândească la 
Dumnezeu. Se croiesc planuri, se cheltuieşte mult de tot cu... 
“ofensiva” culturală, dar lumea duce o viaţă deşartă. Zadarnică orice 
strădanie, dacă în “ofensiva” culturală nu se va ţine socoteală de Iisus, 
de Legea Lui, de Biserica Lui, dacă trâmbiţaşii culturii nu vor trăi 
pururea cu Iisus... Această mărturisire pare ciudată, dar aşa este: fără 
Iisus totul se dărâmă, se pierde. Pretutindeni: chef, joc şi lăutari... 
Potop de jocuri, munţi de idoli! Iată ce scrie o gazetă din Bacău: 

„...în drum spre Bucureşti am văzut echipe de tineri... prin res¬ 
taurante şi grădini răcoroase. Curgea vinul şi tot felul de băuturi, cum 
curge apa pe Trotuş; muzicile revărsau melodii de dansuri săltăreţe, 
iar perechile se osteneau în ritmul dansurilor, cum se ostenesc 
prăşitorii şi secerătorii... Când am auzit zvonul acestor muzici şi când 
am văzut perechile încleştate în dansuri pline de dragoste, mi-au venit 


(a)Arhim. I. Scribart în “Epoca"din Martie 1937 

în minte petrecerile din Sodoma şi Gomora, cetăţile unde Dumnezeu 
n-a găsit nici un drept, cui să dea mântuire şi iertare” (a). 

Potop de jocuri şi munţi de idoli. Semn rău: s-a sculat poporul să 
joace şi să petreacă precum în vremea lui Noe... când oamenii mâncau 
şi beau... Şi a venit potopul şi i-a pierdut pe toţi (b). Dar “vai de cei 
care cu chitare, cu alăute, cu timpane şi cu fluiere beau vinul, dar spre 
lucrurile Domnului nu caută şi lucrurile Lui nu le socotesc” (c). 

Ce bine ar fi dacă cei care se socot lumină ar lumina cu pilda vieţii 
lor în întunericul lumii de azi! Ce bine ar fi dacă toţi ar mărturisi cu 
cutremurare ca Sf. Ap. Pavel: “Pentru mine a vieţui înseamnă 
Hristos, iar a muri dobândă”. 

O! Dacă ar înţelege toţi adevărul mărturisit de Pravila de la Govora 
din vremea voievodului creştin ortodox, Matei Basarab: “Jocul l-au 
făcut dracul”, n-ar mai fi atâta deşertăciune în lume. Dacă desfrânarea 
vine de la vin, apoi jocul este ca o baltă în care găseşti tot felul de 
necurăţii. De pe urma jocului rămâi cu patimi. 

Jocul aprinde pofta trupului, jocul este mreaja satanei, în care se 
lasă prinşi toţi cei care nu cunosc pe Domnul Iisus, toţi care trăiesc 
numai pentru veacul de acum... 

Noi adevăraţii creştini ortodocşi suntem în luptă cu slujitorii lui 
Baal, tineretul creştin ortodox, care poartă într-adevăr îmbrăcarea în 
Hristos, pecetea Darului Sfântului Duh, cugetarea zilnică în Legea 
Domnului şi ascultarea de Dumnezeu, nu se amestecă cu faptele în¬ 
tunericului. Aceştia cunosc porunca Domnului, ca şi tânărul Ghedeon, 
care din porunca lui Dumnezeu a dărâmat idolii din casa tatălui 
său (d). 

Suntem pe deplin convinşi că, numai cu astfel de creştini devotaţi, 
scăldaţi în baia naşterii din nou şi îmbrăcaţi cu armătura de la Efs. 
cap. 6, vom putea lupta cu munţii de idoli (păcatele) din ţara noastră 
şi vom pescui din apele tulburi ale deşertăciunilor lumeşti atâtea 
suflete, pentru care Domnul nostru Iisus Hristos a pătimit. înainte, 
fraţi creştini - tineri şi bătrâni - peste munţii de idoli şi potopul de 
petreceri, spre Canaan, la Ierusalimul cel de sus, plin de bucurie, căci 
Domnul merge în fruntea noastră... (e). 

Jucător salvat prin iconomia lui Dumnezeu. Cuviosul 
Nifon vorbind odată cu fraţii, pentru folosul sufletului, a pomenit şi 

(a) „Moldova ” din io iulie a.c.(b)Mt. 25,37-39. (c) Is. 24,7-9. (d) Jud. 6,25-26. (e) Pr. N. 
Munteanu-Muntmarg, d. O. D 

aceasta: “Era, zicea el, într-această cetate la un patriciu, un rob cu 
numele Vasile, cu meşteşugul cizmar, cu obiceiul rău, necurat, îndă¬ 
rătnic şi flecar, pierzându-şi toată vremea în jocuri şi păcate trupeşti 
cu desfrânatele, neascultând nici chiar de certările stăpânului său. Iar 
prin purtarea de grijă cea minunată a Milostivului Stăpân, i s-a 
rânduit mântuire într-acest chip: S-a întâmplat că era foamete mare, 
prin voia lui Dumnezeu, pentru păcatele oamenilor şi au început 
stăpânii a izgoni pe robii lor, pentru lipsa hranei. Atunci a izgonit şi 
acel patriciu pe Vasile, iar el ieşind, în ziua întâi şi-a vândut hainele 
pentru hrană, apoi a început a umbla gol, cerşind milostenie; şi fiind 
atunci iarnă, tremura de frig, iar mai pe urmă amorţind, s-a culcat pe 
uliţă; şi peste puţin i-au degerat degetele picioarelor şi chiar picioarele 
i-au slăbit. Vasile răbda, socotind toate acestea ca pedeapsă pentru 
păcatele sale şi nimic nu zicea, decât numai dădea slavă lui Dum¬ 
nezeu, pentru toate. Aşa a petrecut două luni, zăcând pe uliţă fără 
acoperământ, suspinând şi tânguindu-se pentru păcatele sale. Dar din 
întâmplare a trecut pe acea cale un iubitor de Hristos, cu numele 
Nichifor, care văzând pe Vasile cum pătimea, a poruncit slugilor sale, 
ca să-l ia în casa sa, unde l-a odihnit cu dragoste, aşternându-i şi 
hrănindu -1 cu mâinile sale. După două săptămâni într-o zi de 
sâmbătă, acel Vasile fiind bolnav, a început a grăi, zicând: 

- Bine aţi venit Sfinţi îngeri; odihniţi-vă puţin şi vom merge. 

Iar ei au zis: 

- Nu mai aşteptăm, ci mergi degrab că te cheamă Domnul. 

Răspuns-a Vasile: 

- Aşteptaţi-mă puţin, până voi plăti o datorie, că am luat împrumut 
de la un prieten al meu, zece bani de aramă şi încă nu i-am plătit; deci 
întâi trebuie să-i dau, ca să nu mă oprească pentru aceea diavolul în 
văzduh. 

Şi au aşteptat îngerii, până ce Vasile a cerut la oarecine zece bani, 
şi i-a trimis aceluia, căruia îi era dator şi atunci şi-a dat duhul lui 
Dumnezeu. Iată, vedeţi fiilor, ce fel sunt judecăţile lui Dumnezeu şi 
cum mântuieşte pe cel păcătos?” (a). 

Alergarea bună... Şi cea nebună. Dumnezeiescul Apostol Pa- 
vel scrie: “Alerg spre darul cel biruitor... uitând cele ce sunt în urma 
mea, mă arunc spre cele ce sunt înainte... alerg spre ţintă pentru 


(a) V. Sf. 23 Dec. o. c. pg. 1189-1191 

premiul chemării cereşti a lui Dumnezeu, în Iisus Hristos” (a). O astfel 
de viaţă s-a încheiat pe urmă cu cuvintele: “Lupta cea bună m-am 
lupta, călătoria am sfârşit, credinţa am păzit, de acum mi se va da 
cununa neprihănirii” (b). 

Aşa trebuie să curgă şi să se sfârşească şi “alergarea noastră”. Ce 
puţini sunt însă cei ce “aleargă” pentru a dobândi “cununa vieţii de 
veci’fc). E adevărat că aleargă şi oamenii de azi, dar “alergarea”lor e 
de altă natură. 

Aleargă ca nişte “caifără frâne” (d). “Aleargă ca şi calul şi catârul, 
la care nu este pricepere” (e). Aleargă în galop pe căile răutăţilor... 
aleargă în galop spre iad şi pierzare. Doamne, fereşte-ne de o astfel 
de “alergare”. 

Este o alegere bună şi alta nebună. Pe care o ai tu, iubite cititorule? 

„Drept aceea, să alergăm cu stăruinţă în lupta de întrecere ce ne 
stă înainte. Să ne uităm ţintă la Iisus, Căpetenia şi Desăvârşirea 
credinţei noastre...uitaţi-vă bine la El, ca nu cumva să vă lăsaţi 
osteniţi, slăbind în sufletele voastre” (f). 

Scumpii mei fraţi, din Sf. Biserică Ortodoxă! Şi noi am intrat în 
alergare pentru cununa vieţii. Să alergăm cu stăruinţă până la sfârşit, 
ca să ne putem şi noi încheia “alergarea” cu cuvintele: “Lupta cea 
bună m-am luptat, călătoria am sfârşit, credinţa am păzit, de acum 
mi s-a gătit cununa dreptăţii” (g). 

Teatrul caraghios în flăcări, O întâmplare dintr-un teatru din 
Germania. Se juca un teatru de râs şi de petrecere şi sala era plină de 
lume. Dar afară, într-o parte, teatrul luase foc. Atunci unul a început 
a striga: 

- Foc, foc. Dar lumea credea că aceste vorbe se ţin şi ele de glumele 
teatrului şi teatralistul vrea să facă o gluma mare ca să râdă apoi de 
spaima publicului. 

A strigat şi directorul “că arde teatrul”, dar lumea râdea înainte. 
Abia când s-au ivit flăcările, lumea a început a fugi îngrozită, dar 
atunci era prea târziu. Aproape toţi s-au prăpădit în foc. Cam aşa se 
întâmplă şi în viaţa oamenilor. Pentru cei mai mulţi, viaţa aceasta e un 
teatru de râs şi de petreceri şi când le spui să iasă din focul răutăţilor, 
din focul pieirii sufleteşti, te râd şi te batjocoresc. Abia pe patul morţii, 
văd focul pieirii sufleteşti, dar atunci e prea târziu... prea târziu (h). 

(a) Filip. 3,12-14. (b) 2 Tim. 4, 7. (c)Apc. 2,10. (d) Iac. 3, 8. (e) Ps. 31,10. (f) Evr. 12,1-4. 
(g) 2 Tim. 4, 7. (h) Pr. I. Trifa ist. 461 şi 355 

Alergare demonică, idolatră. Iscusitul Mitropolit Antim Ivi- 
reanul (1709-1716) combătând patimile majorităţii creştinilor de la 
oraşe şi sate, care ca nişte demoni tulburau armonia şi alergarea pe 
calea vieţii a celor dornici de mântuire, arăta cu toată energia sa 
pastorală: “Pe Părinţi ocărâţi şi bateţi, pe bătrâni necinstiţi, pe boieri, 
pe domni, blestemaţi, pe Arhierei dispreţuiţi, pe Preoţi şi călugări 
defăimaţi şi clevetiţi. Bisericile sunt socotite ca nişte grajduri, în ele 
credincioşii, falşii credincioşi, vorbesc, râd, “şi îşi fac cu ochiul unii 
altora, mai rău decât prin cârciumi”. Când vine o sărbătoare, românii 
se adună pentru a bucura pe dracul. Ei vând şi cumpără ca şi în zilele 
lucrătoare şi petrec fără de măsură, ca nişte dobitoace necuvântătoare, 
tăvălindu-se în răsfătăciunile cele spurcate şi de nimic, zburdând ca 
nişte cai sirepi, fără de zăbală şi fără de ruşine”. 

Oare majoritatea creştinilor de azi nu-s asemenea acelor creştini 
ce lucrau după plăcerea spiritelor iadului, de acum vreo 200 de ani? 
Câţi nu sunt de aceia şi azi care aleargă ca nişte cai sirepi la jocuri, 
prăznuiri drăceşti, petreceri anticreştineşti, în căile pierzării, chiuind 
pe drumuri noaptea, hăuind văile cu cântecele lor curveşti şi neche¬ 
zând ca şi caii după femeia aproapelui lor, ori ca iepele după bărbaţii 
femeilor din localitatea lor! (a) şi oare dacă pe acea lume din vremea 
aceea, surdă la chemarea acelui vrednic Păstor, a pedepsit-o 
Dumnezeu să cadă sub cumplita robie a fanarioţilor (a. 1711-1821); 
oare lumea vremurilor noastre, păcătoşită până în măduva oaselor de 
idolatrizare şi nebuna alergare pe căile pierzării şi care nu vrea să se 
întoarcă pe calea vieţii cum o tot învaţă Păstorii vrednici ai Bisericii, 
după atâtea pedepse Divine repetate; secetă, potopuri, boli molipsi¬ 
toare, învrăjbiri fioroase, sfâşieri interne şi externe, cutremure înfri¬ 
coşate, război, înfrângeri, robii, împleticiri groaznice de la cei doi 
balauri roşii pentru nesocotirea şi profanarea sărbătorilor şi a celor 
Sfinte, etc.? Oare ce mai aşteaptă lumea noastră cu nume creştinesc, 
de nu vrea să revină la împlinirea făgăduinţei dată la Sfântul Botez, la 
credincioşia şi vieţuirea după Dreptarul Ortodoxiei Creştine? Mai vrea 
alte pedepse?... Dacă-i destul atâta, să revenim, din slugărirea 
diavolilor, în serviciul lui Dumnezeu, Care ne-a creat şi ne ţine, ca să 
putem deveni fericiţi vremelnic şi veşnic. 


(a) Ier. 5, 8; Iez. 22,10-11 

Cuviosul Isachie batjocorit de draci. Cu neputinţă este a nu 
veni ispitele la oameni; căci dacă ispititorul a îndrăznit a se apropia 
chiar de Domnul în pustie, cu atât mai mult îndrăzneşte a ispiti pe 
robii Săi. însă precum aurul cel lămurit prin foc se vede luminos 
înaintea oamenilor, aşa şi omul cel lămurit prin ispitele vrăjmaşului, 
se va lumina ca soarele înaintea lui Dumnezeu, prin lucruri bune. S-a 
înştiinţat acest lucru, prin Cuviosul Părintele nostru Isachie, închisul 
Pecerscăi, pentru că acest cuvios fiind de neam Toropcean, era 
negustor bogat în viaţă mirenească; dar cugetând a se face monah, 
şi-a împărţit toată averea la cei cărora le trebuia şi la Mănăstiri, apoi 
s-a dus în peşteră la cuviosul Antonie, rugându-se ca să-l primească 
în rânduiala monahicească. Iar preacuviosul Antonie văzând mai 
înainte că el voieşte să îmbrăţişeze viaţa îmbunătăţită, cea întocmai cu 
îngerii şi cu totul vrednică de îngerescul chip, i-a împlinit rugămintea. 
Deci, cuviosul Părintele nostru Isachie, făcându-se monah, a început 
viaţă şi mai aspră; căci nu era destul că se îmbrăcase în rasa de păr; ci 
a poruncit să-i cumpere piele de capră, pe care a pus-o peste rasă; şi 
aşa s-a închis într-o uliţă a peşterii, într-o chilie mică, ca de patru coţi 
şi acolo se ruga lui Dumnezeu cu lacrimi; iar mâncarea lui era o 
prescură şi aceea după o zi şi bea apă cu măsură; acestea i le aduce 
Cuviosul Antonie şi i le da pe o ferestruică mică, pe care abia încăpea 
mâna. 

Pe lângă acestea niciodată nu se culca pe coaste, ci avea puţin 
somn; şi a petrecut şapte ani într-o viaţă ca aceasta, neieşind din 
chilie. Dar odinioară sosind seara, a început după obicei a face me¬ 
tanii, cântând psalmi până la miezul nopţii; iar după ce s-a ostenit, 
stingând lumânarea, a şezut la locul său. Şi iată deodată a strălucit în 
peşteră o lumină mare, ca de soare, luând vederea omenească; apoi 
veniră la dânsul doi diavoli în chip de tineri preafrumoşi, ale căror 
feţe străluceau ca soarele şi îi ziseră: 

- Isachie, noi suntem îngeri. 

Iar Isachie sculându-se, a văzut o mulţime de diavoli, ale căror feţe 
erau ca soarele, iar unul dintr-înşii strălucea mai mult decât toţi şi din 
faţa lui ieşeau raze şi a zis Sfântului: 

- Isachie, acesta este Hristos, închină-te lui. 

Iar Isachie neînţelegând diavoleasca lucrare, şi nici aducându-şi 
aminte să se însemneze cu Semnul Sf. Crucii, s-a închinat aceluia ca 
lui Hristos, iar diavolii îndată au făcut zgomot mare, strigând: 

- Al nostru eşti, Isachie. 

Deci, punându -1 să stea şi ei stând împrejurul lui, iar chilia, cum şi 
intrarea peşterii, fiind plină de diavoli, unul din diavoli, cel părut 
Hristos, a zis: 

- Luaţi fluiere, timpane, viori şi cântaţi, iar Isachie să joace. 

Şi îndată cântară din fluiere, timpane şi viori, iar pe Isachie luân- 
du-1 începură cu dânsul a sări şi a juca multă vreme, încât obosindu-1, 
îl lăsară abia viu; iar după ce astfel îl batjocoriră, pieriră cu toţii. 

A doua zi sosind gustarea pâinii, a mers Cuviosul Antonie după 
obicei la fericitul şi i-a zis: 

- Binecuvintează, Părinte Isachie. 

Dar nu i-a dat răspuns. Neştiind deci ce să fie, a zis în sine: 

- Au doară acum a murit? 

Atunci a trimis în Mănăstire la Cuviosul Teodosie şi la fraţi. Şi 
venind fraţii, au săpat acolo unde era gura astupată şi luară pe Isa- 
chie, care li se părea că este mort şi l-au pus înaintea peşterii, dar au 
văzut că este viu. Şi a zis Cuviosul Teodosie: 

- Cu adevărat, din diavoleasca lucrare i s-a făcut lui aceasta. 

Deci, l-au pus pe pat şi slujea Sfântul Antonie. 

într-acele zile domnul Kievului, Iziaslav, s-a întors în Kiev din pă¬ 
mântul leşesc şi a început a se mânia asupra Cuviosului Antonie, 
pentru Vseslav domnul Poloveţilor, care în zilele Cuviosului a domnit 
o vreme asupra Kievului şi a trimis noaptea, voievodul Sviatoslav din 
Cernigov după Sfântul Antonie; şi acela mergând la Cernigov, i-a 
plăcut locul ce se numeşte muntele Voldiniei, apoi săpându-şi o 
peşteră, s-a sălăşluit acolo, unde şi acum este Mănăstire. Iar Cuviosul 
egumen Teodosie, înştiinţându-se că Sf. Antonie s-a dus la Cernigov, 
a mers cu fraţii la peşteră şi luând pe Isachie, l-au dus în chilia sa, şi-i 
slujea; căci acela era slab la minte şi la trup, încât nu putea nici să 
stea, nici să se întoarcă pe altă parte, ci zăcea fiind foarte bolnav. Iar 
Cuviosul Teodosie singur cu mâinile sale îl spăla şi-l îngrijea; şi astfel 
zăcând doi ani, îi slujea lui. 

Apoi aceasta este de mirare, căci într-acei doi ani n-a gustat nici 
pâine şi apă, nici poame, nici altă hrană, dar era viu, însă mut şi surd. 
Iar Cuviosul Teodosie făcea rugăciune pentru el ziua şi noaptea, până 
ce în al treilea an a grăit şi dorea să fie ridicat pe picioare; apoi ca 
pruncul a început a umbla, însă încet-încet, până a început a merge la 
Sf. Biserică. După aceasta a început a veni la masă, unde îl puneau pe 

el deosebit de fraţi şi aducea dinainte pâine, dar nu voia să o ia; iar 
fraţii o puneau în mâinile lui, însă Cuviosul Teodosie le zicea: 

- Puneţi pâinea înaintea lui, ca singur să o mănânce. 

Iar el privind la ceilalţi, gusta pâine şi astfel, s-a învăţat a mânca; 
şi prin acest chip l-a izbăvit Cuviosul Teodosie de meşteşugul diavo¬ 
lesc şi de înşelăciunea lui. 

Dar murind Cuviosul Teodosie şi fericitul Ştefan făcându-se în 
locul lui egumen, Isachie iarăşi a luat viaţa cea aspră, zicând către 
ispititorul: 

- Iată, acum m-ai înşelat, diavole, şezând în peşteră şi în singu¬ 
rătate; de acum dar nu mă voi mai închide, ci te voi birui, cu Darul lui 
Dumnezeu, ostenindu-mă în Mănăstire. 

Atunci iarăşi s-a îmbrăcat în rasă de păr, iar peste rasă a pus o 
haină strâmtă şi a început a ajuta bucătarilor şi a sluji fraţilor; iar la 
Utrenie intra mai înainte de toţi şi sta nemişcat. Şi când sosea iarna 
şi gerul era cumplit, sta la Utrenie în călţuni încât de multe ori îi 
îngheţau picioarele pe piatră, dar nu mişca picioarele până ce cântau 
Utrenia, iar după Utrenie intra înaintea tuturor în bucătărie şi mai 
înainte gătea focul, lemnele şi apa; apoi veneau şi ceilalţi fraţi 
bucătari. 

Odată unul din bucătari, cu numele tot Isachie, a zis fericitului, 
zâmbind: 

- Isachie, iată, corbul şade, mergi de -1 prinde. 

Iar el închinându-se până la pământ şi mergând, a prins corbul şi 
l-a adus înaintea tuturor bucătarilor; iar ei s-au spăimântat de ceea 
ce se făcuse, apoi au spus egumenului şi fraţilor, care începuseră a-1 
cinsti; după aceea el nevrând slavă de la oameni, a început a face 
supărare, uneori egumenului, alte ori fraţilor, alte ori şi oamenilor 
mireni umblând prin lume, încât şi bătăi primea de la mulţi. Şi astfel 
prefăcându-se nebun, iarăşi s-a sălăşluit unde era mai-nainte în 
peştera Cuviosului Antonie, căci acum acesta murise şi a început a 
aduna la sine tineri, peste care punea haine monahiceşti; atunci 
uneori lua de la fericitul egumen Nicon certare; iar alteori de la 
părinţii copiilor acelora lua bătăi, iar el cu bucurie toate le răbda, 
suferind golătatea şi răceala, ziua şi noaptea. 

într-o noaptea fericitul aprinzând focul în peşteră şi cuptorul fiind 
crăpat, a început văpaia a ieşi în sus prin crăpături; iar el neavând cu 
ce să astupe crăpăturile, a păşit cu picioarele desculţe pe văpaie şi a 

stat până ce a ars cuptorul; apoi s-a pogorât nevătămat. Acestea şi 
multe alte lucruri de mirare făcea el. Astfel a luat biruinţă asupra 
diavolilor şi în nimic nu socotea înfiorările şi nălucirile lor; pentru că 
de multe ori îi făcea supărare diavolii, şi-i ziceau: 

- Al nostru eşti Isachie, fiindcă domnului nostru te-ai închinat. 

Iar el le zicea: 

- Domnul vostru cel diavolesc este Beelzebul, de care nu mă tem 
ca de idolul Muh (precum era numele lui), nici de voi slugile lui; căci 
deşi m-aţi înşelat întâi, fiindcă nu ştiam meşteşugurile voastre şi 
vicleşugurile, dar iată, de acum cu puterea Domnului meu Iisus 
Hristos şi cu rugăciunile Curioşilor Părinţi Antonie şi Teodosie, vă voi 
birui pe voi. 

Apoi se însemna cu Semnul Crucii, şi aşa gonia nălucirile acelea 
ale lui Beelzebul. 

Apoi se făcu odată groază fericitului, din nălucirile diavoleşti, căci 
venea la dânsul noaptea ca un popor mare, cu sape şi cu cazmale, 
zicând: 

- Să săpăm peştera aceasta, iar pe acesta aici să-l astupăm. 

Dar unii ziceau către dânsul: 

- Ieşi Isachie căci vor să te astupe. Iar el le zicea: 

- De aţi fi oameni, apoi aţi umbla ziua, dar voi fiindcă sunteţi 
întuneric, de aceea umblaţi noaptea. 

Atunci se însemna cu Crucea, precum şi la toate nălucirile, iar 
diavolii îndată piereau. 

Iar uneori îl înfiorau în chip de urs, sau de leu, şi de alte cumplite 
fiare; alteori ca şerpii se târau spre dânsul, şi ca broaştele, sau ca 
şoarecii şi ca toate jivinele; dar nu putură nimic să-i facă şi-i ziseră: 

- O! Isachie, ne-ai biruit. Iar el le răspundea: 

- Şi voi m-aţi biruit pe mine, arătându-vă în chipul lui Iisus Hristos 
şi al îngerilor, nevrednici fiind de o cinste ca aceea; ci iată, acum cu 
adevărat vă arătaţi în chip de fiare şi de dobitoace, de şerpi şi de jirini, 
precum singuri sunteţi necuraţi. 

Şi de atunci nu i se făcea nici o supărare de la diavoli, cu care de trei 
ani avea război; apoi a doua oară s-a sălăşluit în peşteră, precum 
singur a mărturisit. După aceea, a început a vieţui cu mai mare 
înfrânare, postire şi priveghere. 

Astfel vieţuind el, i-a sosit sfârşitul vieţii şi s-a îmbolnăvit în peş¬ 
teră; apoi fraţii l-au adus bolnav în mănăstire, unde a bolit opt zile, şi 

s-a dus pe calea Domnului, în bună mărturisire. Iar Ioan, care acum 
era egumen şi toţi fraţii sprijinindu-i trupul, l-au îngropat cu cinste, 
în peşteră. Deci, acest bun ostaş al lui Hristos, mai întâi a fost biruit 
de vrăjmaş, dar mai pe urmă a luat biruinţă şi a câştigat împărăţia 
Cerului; cu ale cărui rugăciuni să ne învrednicim şi noi, ca biruind pe 
vrăjmaşii sufletelor noastre, să împărăţim cu biruitorul iadului, Iisus 
împăratul Slavei; Căruia se cuvine toată slava, cinstea şi închină¬ 
ciunea, cu Cel fără de început al lui Părinte şi cu Preasfântul şi bunul 
şi de viaţă Făcătorul Său Duh, acum şi pururea şi în nesfârşiţii veci, 
Amin” (a). 

Petreceţi şi jucaţi cu dracii? “Vai celor ce se scoală de dimi¬ 
neaţă şi umblă după sicheră, cei ce petrec până seara şi chefuiesc 
toată ziua în beţie, cât nici o vreme nu-şi dau lor ca să-şi caute 
lucrurile Domnului şi să socotească lucrurile mâinilor Lui. Că vinul 
îi va arde pe ei”( b). De ce oare? Pentru că fierbinţeala ceea ce din vin 
se pricinuieşte în trup, se face aprindere a săgeţilor celor înfocate ale 
vrăjmaşului. Că pe judecată şi pe minte le cufundă vinul, iar pe patimi 
şi pe dezmierdări ca pe un roi de albine le scoală asupră-i. Care căruţă 
cu cai fără vizitiu se poartă cu rânduială? Care corabie neocârmuită, 
purtându-se de valuri cum s-ar întâmpla, nu este mai primejduită 
decât cel beat? 

Prin acest fel de răutăţi, bărbaţi împreună cu femei, în hore de 
obşte adunându-se, dracului iubirii de vin dându-şi sufletele, unii pe 
alţii se rănesc cu săgeţile patimilor. Râsuri din amândouă părţile, 
cântece de ruşine, chipuri curveşti, care zădărăsc spre înverşunare. 
Râzi? Spune-mi şi te bucuri cu bucurie desfrânată, fiind trebuinţă de 
a lăcrima şi a suspina pentru cele ce s-au făcut mai-nainte? Cânţi 
cântece ale curviei, lepădând psalmii şi laudele ce ai învăţat? Mişti 
picioarele, joci şi sari nebuneşte? Joci jocuri care nu ţi se cuvine, fiind 
trebuinţă de a-ţi pleca genunchii spre închinăciune?! Pe care să 
tânguiesc? Pe fetele cele neispitite de nuntă, sau pe cele supuse jugului 
nunţii? Că acelea s-au întors de la petrecere ne mai având fecioria 
curată; iar acestea curăţenia n-au mai adus-o înapoi bărbaţilor. Că 
deşi unele au scăpat de păcat cu trupul, dar fără de îndoială, au primit 
stricăciunea. Acestea şi pentru bărbaţi sunt scrise de mine. Au văzut 
rău, sau privit rău. “Că cel ce caută la femeie spre a o pofti pe ea, iată, 


(a) V. Sf. I4febr. (b) Is. 5,12 

a preacurvit cu dânsa în inima sa” (a). Dacă ocaziile cele din întâm¬ 
plare aduc atâta primejdie celor ce caută cu iscodire, câtă primejdie 
vor aduce întâmplările cele căutate înadins, ca să vadă femei care se 
poartă de beţie cu necuviinţă şi cu înfrângerile sale să îndemne spre 
înverşunare şi cântece dezmierdătoare să cânte, care să poată şi 
numai auzindu-se să pricinuiască celor desfrânaţi toată strechia 
dezmierdării! 

Ce vor zice sau ce vor răspunde cei ce din astfel de vederi mulţime 
nenumărată de răutăţi şi-au adunat? Au nu ca şi cum pentru aceasta 
au căutat să-şi zădărească poftele? Pentru aceea vinovaţi sunt judecă¬ 
ţii preacurviei, după hotărârea cea netrecătoare a Domnului.. Cum vă 
va primi pe voi praznicul a cincizeci de zile, după ce a-ţi ocărât Sfintele 
Paşti în acest fel? Praznicul a cincizeci de zile are venirea Sfântului 
Duh cea arătată şi tuturor cunoscută; iar tu apucând mai înainte, pe 
sineţi te-ai lucrat sălaş al duhului celui potrivnic şi te-ai făcut sălaş al 
idolilor?! (b). în loc de a te face locaş al lui Dumnezeu prin sălăşluirea 
Sfântului Duh, ai tras asupră-ţi blestemul Proorocului care zice ca din 
partea lui Dumnezeu: “Şz voi întoarce sărbătorile lor în plângere” (c). 
Cum vă veţi stăpâni slugile, când voi slujiţi poftelor celor nebune şi 
vătămătoare ca nişte robi? Cum veţi sfătui pe copii, când voi petreceţi 
viaţă fără de rânduială? Se poate oare, ca întru acestea să vă las pe 
voi? Mă tem, ca nu cumva cel nesupus să se facă mai nebun; iar cel ce 
s-a umilit, de prea multa mâhnire să se înghită! (d). 

Tămăduirea (zice), face să înceteze păcate mari (e). Postul să 
vindece beţia, psalmul cântarea cea de ruşine, lacrima să se facă 
tămăduitoare râsului. în locul jocului să se plece genunchii, în locul 
plesnetelor mâinilor să se bată pieptul, în locul hainelor luxoase să se 
arate smerenia. Peste toate, milostenia să te răscumpere pe tine de la 
păcat (f). Că răscumpărare omului este bogăţia lui (g). 

Pe mulţi din cei necăjiţi fă-i părtaşi rugăciunii (h), doar va ierta ţie 
cugetul răutăţii. Aduceţi-vă aminte de poporul idolatrizat în pustie, 
când a şezut de a mâncat şi a băut şi s-a sculat de au jucat (iar jocul lor 
era închinarea la idoli); atunci leviţii asupra fraţilor lor (astfel 
idolatrizaţi), înarmându-se întru Preoţie, şi-au sfinţit mâinile 
(ucigând 3.000 de jucători, după care s-au pierdut alţi 23.000 de 
israeliţi astfel împătimiţi) deci şi vouă celor ce vă temeţi de Domnul, 

(a) Mt. 5, 28. (b) 1 Cor. 6,16. (c) Amos 8,10. (d) 2 Cor. 2, 6. (e) Eccl. 10,4. (f) Dan. 4. (g) 
Prov. Sol. 13, 8. (h) 2 Cor. 6,17 

câţi acum v-aţi posomorât pentru necinstirea faptelor celor prihănite, 
aceeaşi poruncim. De-i veţi vedea că se pocăiesc pentru necuviinţa 
celor ce s-au lucrat, milostiviţi-vă spre ei, ca spre nişte mădulare ale 
voastre bolnave; iar de îi veţi vedea că se obrăznicesc şi defaimă 
mâhnirea voastră cea pentru dânşii (a), ieşiţi din mijlocul lor şi vă 
deosebiţi şi de necurăţie să nu vă atingeţi (b), ca aşa, aceia ruşinân- 
du-se să-şi vină întru cunoştinţa răutăţii lor; iar voi să primiţi plata 
râvnei cu Finees prin dreapta Judecată a lui Dumnezeu şi Mântui¬ 
torului nostru Iisus Hristos, Căruia se cuvine Slava şi Stăpânirea în 
vecii vecilor. Amin (c). 

io. Am avut visuri necurate, care mi-au venit din 
închipuirile pătimaşe? sau din îmbuibare, beţie, etc.? 

,Aceştia vise visând trupul îşi spurcă , domnia leapădă şi slavele 
hulesc” (d). 

Curăţeşte-te prin foc. Geografia ne vorbeşte despre o insulă nu¬ 
mită Madeira, care-i renumită prin bogăţia roadelor ei. în ea se 
produce vin împărătesc şi cele mai dulci fructe: smochine, rodii şi 
portocale. Acolo veşnic e primăvară şi vară. Nu întotdeauna a fost însă 
aşa. înainte vreme, ea era culcuşul înfiorător al şerpilor veninoşi, al 
scorpiilor şi al fiarelor sălbatice. Toate aceste fiinţe înfricoşătoare, - 
mişunau prin bălăriile şi hăţişurile ce înăbuşeau nefericita insulă. 
Locuitorii ei îngroziţi de aceste fiinţe, care le punea viaţa în primejdie, 
au dat foc: pădurilor, ierburilor şi stufişurilor. După ce a ars totul ca 
în palmă, oamenii au început să cultive din nou pământul curăţit prin 
foc şi astfel insula a devenit un fel de paradis...” (e). 

Iubiţi Creştini, încurcaţi în felurite păcate, fiinţa fiecăruia din noi 
e asemenea insulei Madeira, cuib de felurite jivini ucigătoare de suflet, 
adică de felurite păcate... în astfel de pustiire, grozăvie şi nerodire, e 
primejdios a rămâne. Ce să facem? Ce au făcut şi locuitorii Madeirei. 
Văzând că ne primejduim vremelnic şi veşnic, de jivinele păcatelor ce 
s-au încuibat în fiinţa noastră, să le dăm foc la Scaunul Sfintei Spove¬ 
danii, cu mărturisirea, canonisirea lor şi curăţirea de ele pentru 
totdeauna, înlocuindu-le cu sădirea strălucitelor virtuţi creştineşti, 
bineplăcute lui Dumnezeu, folositoare binelui obştesc şi nouă. Astfel 
de ne vom curăţi de păcate şi vom face fapte vrednice de pocăinţă, 

(a) Ies. 22,6. (b) 2 Cor. 6,17. (c) Cuv. Sf. Vasile c. Mare, d. Cuv.folositoare, fila 82. (d) Iuda 
1, 8. (e) Pr. M. Ionescu 

fiinţa noastră, adunarea noastră, va deveni un Paradis; iar sufletul 
nostru Icoană vie şi maiestuoasă, în care va străluci luminat Chipul şi 
Asemănarea Sa. 

„Cu neputinţă este celor ce s-au luminat odată şi au gustat Darul 
cel ceresc şi părtaşi s-au făcut Duhului Sfânt şi au gustat cuvântul cel 
bun al lui Dumnezeu şi puterile veacului celui viitor şi au căzut, ca 
iarăşi să se întoarcă spre pocăinţă; a doua oară răstignind loruşi 
pe Fiul lui Dumnezeu şi baţjocorindu-L. Că pământul care bea ploaia 
ceea ce se pogoară peste dânsul, de multe ori şi rodeşte iarbă de 
treabă acelora de care se şi lucrează, primeşte blagoslovenie de la 
Dumnezeu; iar care aduce din sine spini şi ciulini, netrebnic este şi 
aproape de blestem, al cărui sfârşitul este spre ardere” (a). 

11. Am râs nebuneşte, cu glas tare? 

Acest fel de râs e o ieşire din buna rânduială creştinească, deviere, 
un fel de nebuneală. “Nebunul când râde îşi înalţă glasul său; iar 
omul înţelept abia încet va zâmbi” (b). “Vai vouă celor ce râdeţi acum, 
că veţi plânge şi vă veţi tângui” (c). Pe Mântuitorul nostru Iisus Hris- 
tos nimeni nu L-au văzut vreodată râzând, adeseori însă plângând (d). 

Despre râs. Trebuiesc înlăturaţi din comunitatea noastră imitatorii 
oamenilor caraghioşi şi mai ales ai patimilor de râs. Deoarece toate 
cuvintele pornesc de la felul de cugetare şi de la structura morală, nu 
este posibil să se spună unele cuvinte de râs care să nu pornească din 
obiceiuri ridicole. Cuvântul acesta se potriveşte aici: “Nu este pom bun 
care să facă fruct rău, nici pom rău care să facă fruct bun” (e). Căci 
fructul cugetării este cuvântul. Dacă hazliii trebuiesc înlăturaţi din 
comunitatea noastră, cu mult mai mult trebuie să ne ferim de a face 
hazul altora. Este un lucru nelalocul lui să te afli imitatorul acelora pe 
care suntem opriţi să-i ascultăm. Mult mai absurd este, să te sileşti 
singur să faci glume, adică să superi pe alţii făcându-i de râs. Căci dacă 
nu vom putea suferi să ne înfăţişăm ca obiect de râs pentru alţii, cum 
vedem că fac unii în procesiuni, cum vom putea îngădui oare, pe un om 
care se făţărniceşte că este în adâncul firii sale aşa cum se arată în 
adunarea oamenilor, când ţine să facă hazul altora? Şi dacă nu se cade 
să luăm cu dinadinsul înfăţişare ridicolă, cu atât mai mult, cum ne vom 

(a) Evr. 6,4-8. (b) Is. Sirah 21,22; Eccl. 7,7. (c) Lc. 6,25. (d) Lc. 19,41; Ioan 11,35. (e)Mt 
7 ,18; Lc. 6,43 



280 


Protosinghel NICODIM MĂNDIŢĂ 


îngădui să luăm chip şi să ne arătăm hazlii în cuvinte, făcând obiect de 
râs din ce e mai de preţ din avuţiile omului, adică raţiunea? 

E o glumă proastă numai să încerci acest lucru. Vorbirea unor oa¬ 
meni de acest fel nici măcar nu merită să fie ascultată, fiindcă ei 
obişnuiesc pe alţii, cu faptele urâte, numai prin numele lor. Trebuie să 
vorbim ca să facem plăcerea, iar nu hazul altora. Chiar râsul însuşi 
trebuie oprit pe buze. La rându-i chiar el poate arăta cuviinţă dacă 
alegem felul cum îl exprimăm. Dacă nu se face astfel, arată nestă- 
pânire de sine. Ca să spun lămurit: lucrurile care sunt fireşti pentru 
oameni nu trebuiesc înlăturate de la ei, ci se cuvine să le punem 
măsură şi timp potrivit. Nu, doar, pentru că omul este un animal care 
râde, înseamnă că trebuie neapărat să râdă pentru orice, căci nici 
calul, dacă e nechezător, nu nechează într-una. Trebuie să ne mă¬ 
surăm înşine, ca nişte fiinţe înzestrate cu raţiune, prin stăpânirea de 
noi înşine, să uşurăm cu grijă severitatea ocupaţiei noastre şi să 
destindem prea marea apăsare, dar nicidecum să n-o slăbim cu 
nesocotinţă. 

în adevăr, înseninarea cuviincioasă a feţei, păstrându-i armonia, e 
ca un istrument muzical şi se numeşte îndeobşte surâs... în felul 
acesta o destindere se revarsă peste faţă. Acesta este râsul oamenilor 
cumpătaţi. întinderea nesocotită a feţei se numeşte la femei chicot, 
şi-i un râs desfrânat, iar la bărbaţi se cheamă hohot. Este un râs 
curtenitor, dar în sine e supărător. “Prostul la răs îşi ridică vocea, iar 
omul isteţ de-abia surâde în linişte” zice Sf. Scriptură (a). Cel isteţ aici 
este cel înţelept, care se poartă cu totul altfel decât prostul. 

Dar, iarăşi, nu trebuie să fie cineva mohorât, ci numai serios. Căci 
primesc mai degrabă pe cel care surâde cu faţa, care s-ar arăta că 
“surâde cu obraji nobili”, decât pe cel ce nu-şi păstrează seninătatea 
feţei. “Căci el va avea un râs mai puţin ridicol”. Chiar şi surâsul trebuie 
să fie educat. Şi dacă s-ar isca pentru lucruri urâte, să ne arătăm că 
roşim mai degrabă decât că surâdem, ca să nu părem că ne veselim cu 
alţii ca să le facem plăcere, potrivindu-ne cu ei. Cât despre râsul iscat 
la vederea unor suferinţe, se cuvine mai degrabă să fim văzuţi mai 
trişti, decât că ne înveselim de ele. Căci acest lucru e o dovadă de săl¬ 
băticie, pe când aptitudinea serioasă dovedeşte judecată omenească. 
Nu trebuie să râdem totdeauna căci e un lucru nesocotit. Mai ales să 
nu se întâmple când sunt de faţă oameni mai în vârstă sau alţii care 


(a) Is. Sir. 21,22 

merită un respect deosebit, afară de cazul când ei înşişi ar fi zis ceva 
de duh ca să ne înveselească pe noi. Să nu râdem faţă de oricine, nici 
în orice loc, nici către oricine, nici pentru orice lucru. Mai ales faţă de 
tineri şi femei, râsul ajunge o lunecare spre bârfeli. Dimpotrivă, 
trebuie să arate totdeauna seriozitate pe faţă, căci ea este îndepăr- 
tătoarea celor ce ar încerca să bârfească. Seriozitatea este în stare să 
înlăture pornirile spre obrăznicie, numai din privire. în schimb, ca să 
vorbesc cu un cuvânt, vinul pe toţi cei fără minte îi “învaţă frumos ca 
să râdă şi cu veselie să joace” (a); îndemnând la moliciune moravurile 
oamenilor stăpâniţi de gândul femeii. Trebuie să ţinem seamă că 
neînfrânarea la vorbă face să crească necuviinţa până ajunge mojicie. 

„Şi spuse cuvânt ce, mai bine, s-ar fi cuvenit să nu -1 mai spună”. 

Mai ales la vin se-ntâmplă să se dezvăluiască firea oamenilor as¬ 
cunşi, căci se dezbracă de prefăcătorie, din pricina nestăpânirii limbii 
la vreme de petrecere. Din cauza acestei nestăpâniri judecata aţipeşte, 
îngreuiată în suflet prin îmbătare, iar patimile sălbatice se deşteaptă, 
punând stăpânire cu totul pe judecata lor cea neputincioasă (b). 

12. Am purtat corespondenţă (scrisori) cu scopul desfrâ- 
nării? 

Fiecare Creştin care voieşte a se păzi pe sine curat, este dator să se 
păzească ca de foc şi de acest prilej păcătos. După cum petrolul, ben¬ 
zina şi uleiul, turnate pe foc, nu-1 sting, ci dimpotrivă, îl aprind mai 
mult, tot astfel şi scrisorile de dragoste păcătoasă. în loc de a stinge 
focul, care distruge pacea sufletului, îl aprind mai mult, încât viaţa 
omului cuprins de această mreajă, devine un iad vremelnic şi veşnic. 
Acest foc diavolesc al patimii îl face pe om să nu mai ţină seamă de 
poruncile Dumnezeieşti şi să cadă în grea pedeapsă, cum a căzut un 
izraelit, care a fost pedepsit cu moartea pentru aceasta (c). 

la seama să n-o păţeşti. Ilie s-a dus în grădina vecinului şi a 
zărit aici un trandafir plin de flori. El a rupt o roză şi a zis: 

- Acum o să miros, să-mi fie de folos! Dar când îşi vârî năsucul în 
roza numai pe jumătate desfăcută, deodată simţi o durere grozavă. în 
roză fusese o albină, şi - fiindcă era s-o turtească cu nasul - îl înţepă 
de nas. Să bagi de seamă şi în plăceri, dacă nu vrei să dai de dureri! 

(a) Homer, Odiseia 463. (b) Pedagogul, Climent Alexandrinul după “Izvoarele 
Ortodoxiei”, pg. 176-9. (c) Num. 25 

Ilie, fiind un copil iute din fire, a luat acum bulgări de pe jos şi 
cuprins de furie a aruncat în stupii de albine. Atunci albinele s-au 
aprinse şi ele de mânie şi s-a aruncat roi peste el, lăsându-1 rănit cu 
vreo sută de împunsături. El s-a îmbolnăvt de moarte, a avut să rab¬ 
de nişte dureri înfricoşate şi abia a scăpat cu viaţă. Dacă nu rabzi în 
necaz liniştit, noi necazuri te-ajung înmiit! (a). 

13. Am făcut altor trupuri pricinuiri de păcatul curviei? 

Cei care prin felurite meşteşugiri aprind trupurile semenilor lor cu 
focul dobitoceştii curvii, se fac vinovaţi acestui păcat şi cad în pedepse 
şi felurite bătăi. Fiecare creştin sau creştină, să umble cu multă 
precauţie spre a nu da sminteală nimănui (b). 

Privitor la acestea şi alte provocări la felurite păcate, Mântuitorul 
zice: “Vai lumii pentru smintele... dar mai vai aceluia prin care vine 
sminteala...”; iar Apostolul zice: “Fără sminteală să fiţi şi iudeilor şi 
elinilor şi Bisericii lui Dumnezeu...” (c). 

Păzeşte-te ca în faţa judecăţii. La înfricoşata a doua venire a lui 
Hristos, după învierea morţilor, de s-ar putea să mai moară oamenii, 
toţi ar muri de frică şi de marea spaimă ce va fi atunci. Că înfricoşat 
lucru este a vedea cerul desfacându-se şi Dumnezeu arătându-Se cu 
mânie şi cu urgie, cu oaste de îngeri fără de număr; şi toţi oamenii, 
câţi s-au născut pe pământ, de la Adam până atunci, împreună de faţă 
vor sta, aşteptând fiecare hotărâtoarea lui judecată. Pentru aceea, 
acestea gândindu-le pururea şi aşteptându-le noi, datori suntem a trăi 
ca şi cum am fi în toate zilele întrebaţi şi cercaţi pentru viaţa noastră, 
de însuşi Domnul Dumnezeu (d). 

14. Nesocotind sfaturile bune ale părinţilor, am umblat 
în căi rele, prăbuşindu-mă în prăpastia desfrânărilor? 

Toată neascultarea de Dumnezeu, de Biserică şi de sfaturile bune ale 
părinţilor trupeşti şi sufleteşti, aduce asupra neascultătorilor greutăţi şi 
primejduiri groaznice (e). Prin neascultare, ne arată Dumnezeiasca 
Scriptură că sumedenii de suflete s-au prăbuşit în grele suferinţe, 
necazuri şi înfricoşate nefericiri. 

(a)I.M. C. ist.38. (b) Vezi scrierile Părinţilor Apostolici Voi. I,pg. 209; Vol.II,pg. 5-7. (c) 
Mt. 18, 6-7S-9; Mc. 9,42; Lc. 17,1-2; 1 Cor. 10,32. (d) „Pateric", pg. 265,4. (e) Evr. 2; 3; 10, 
22-39; 1 Cor. 10, 6-10 

Exemple: Lucifer cu îngerii lui (a); Adam şi Eva (b); Faraon ( c ); 
israeliţii (d); Nadab şi Abiud (e) Moise şi Aaron (f); Saul (g); Avesalom 
(h); Solomon (i); Omul lui Dumnezeu (j); Iona (k); idolatrizaţii împăraţi 
ai lui Israel şi Iuda cu popoarele lor 0 ); Iudeii (m); etc. 

întoarce-te din neascultare la ascultare. Mântuitorul 
nostru Iisus Hristos ne spune răspicat “că bucurie se face înaintea 
îngerilor lui Dumnezeu pentru un păcătos ce se pocăieşte”. în acest 
scop El a zis: “Un om avea doi feciori; şi a zis cel mai tânăr din ei 
tatălui său: 

- Tată, dă-mi partea ce mi se cade de avuţie. Şi le-a împărţit lor 
avuţia. Şi nu după multe zile, adunând toate, feciorul cel mai tânăr 
s-a dus într-o ţară departe şi acolo a risipit toată avuţia sa, vieţuind în 
dezmierdări. Şi cheltuind el toate, s-a făcut foamete mare într-acea 
ţară, şi el a început a se lipsi. Şi mergând s-a lipit de unul din locuitorii 
ţării aceleia şi l-a trimis pe el la ţarinile sale să pască porcii. Şi dorea 
să-şi sature pântecele său din roşcovele ce mâncau porcii şi nimeni 
nu-i da lui. Iar venindu-şi întru sine, a zis: 

- Câţi argaţi ai tatălui meu sunt îndestulaţi de pâine, iar eu pier de 
foame. Scula-mă-voi şi mă voi duce la tatăl meu şi voi zice lui: Tată, 
greşit-am la cer şi înaintea ta, şi nu mai sunt vrednic a mă chema fiul 
tău, fă-mă ca pe unul din argaţii tăi. Şi sculându-se, a venit la tatăl 
său. Iar el încă departe fiind, l-a văzut pe dânsul tatăl său şi i s-a făcut 
milă, şi alergând, a căzut pe grumajii lui şi l-a sărutat pe el. Şi a zis lui 
feciorul: 

- Tată, greşit-am la cer şi înaintea ta, şi nu mai sunt vrednic a mă 
chema fiul tău. 

Şi a zis tatăl către slugile sale: 

- Aduceţi haina cea dintâi şi-l îmbrăcaţi pe el, şi-i daţi inel în mâna 
lui şi încălţăminte în picioarele lui; şi aducând viţelul cel hrănit, îl 
junghiaţi, şi mâncând să ne veselim. Că fiul meu acesta mort era şi a 
înviat, pierdut era şi s-a aflat. Şi au început a se veseli. 

Iar feciorul lui cel mai mare era la ţarină, şi dacă a venit şi s-a 
apropiat de casă, a auzit cântece şi jocuri (n). Şi chemând pe una dintre 
slugi, a întrebat-o, ce sunt acestea? Iar ea a zis, că fratele tău a venit 

(a] Is. 14, 9-15; Lc. 10,18; Ioan 8, 44; Ape. 12; 13. (b) Fac. 3. (c) leş. 5-15. (d) leş. 16, 26- 
28; 4 Imp. 18, 9-12; Neem. 9,22; Ier. 43, 7; Iez. 2,10; 18; 33; Dan. 9,4-19. (e) Lev. 10, 1-7. (f) 
Num. 20,24. (g) 1 Par. 10,13-14; 1 Imp. 15-18-23; 28. (h) 2 Imp. 15-1. (i) 3 împ. 11,11. (j) 3 împ. 
13. (k) 1; 4. (I) 2 Par. 33; 36 şi Proorocii, (m) Ioan 7,19; 8 ş. a. (n) Filipeni 3,20 

şi a junghiat tatăl tău viţelul cel hrănit, pentru că sănătos pe el l-a 
primit. Şi s-a mâniat şi nu vrea să intre; iar tatăl lui ieşind, îl ruga pe 
el. Iar el răspunzând, a zis tatălui său: 

- Iată, de atâţia ani slujesc ţie şi niciodată porunca ta n-am călcat, 
mie niciodată nu mi-ai dat nici măcar un ied, ca să mă veselesc cu 
prietenii mei; iar când veni fiul tău acesta, care a mâncat avuţia ta cu 
curvele, ai junghiat lui viţelul cel hrănit. Iar el a zis lui: 

- Fiule, tu în toată vremea eşti cu mine şi toate ale mele, ale tale 
sunt. Ci se cădea a ne veseli şi a ne bucura, căci fratele tău acesta mort 
era şi a înviat, pierdut era şi s-a aflat (a). 

Inimă de tată. Un Preot povesteşte următoarele: “Eram într-o zi 
de târg, în oraş unde am întâlnit o fetişcană dintr-un sat din alt judeţ 
depărtat, în care am fost mai mulţi ani păstor sufletesc. Am întrebat-o 
că ce face în oraşul acesta şi cu ce se ocupă. După unele codiri, mi-a 
mărturisit că ea fără ştirea tatălui său a părăsit casa părintească şi 
satul şi după multă pribegie, a ajuns în oraşul acesta, unde de un timp 
s-a prăbuşit în prăpastia păcatelor urâcioase. Acum, drept că-i pare 
tare rău de pasul făcut, dar nu îndrăzneşte să se întoarcă acasă la tatăl 
său, pentru că el n-ar putea-o ierta niciodată. 

- Nu deznădăjdui, copilă, i-am răspuns. Ia pune-te şi scrie-i tatălui 
tău o scrisoare, în care îl rogi de iertare şi ca să te primească iar pe 
lângă dânsul. 

Ea m-a ascultat şi în faţa mea a şi scris tatălui său o scrisoare plină 
de căinţă, în care l-a rugat de iertare. Ce bucurie a mai avut bunul ei 
tată, când a primit ştirea de la fiică-sa cea pierdută! îndată i-a răspuns 
între altele aşa: 

- Vino, draga mea, înapoi acasă şi eu te voi avea dragă ca şi mai 
înainte! Vezi, cititorule, tocmai astfel şi bunul Dumnezeu îl iartă pe 
orice păcătos, dacă se întoarce cu căinţă adevărată de la calea cea rea. 
“ N-am venit să chem pe cei drepţi, ci pe cei păcătoşi la pocăinţă”, 
zice Domnul (b). 

Mâinile mamei. O mamă săracă avea un fiu rău şi nărăvit în 
neascultare şi destrăbălări. Femeile cu care se însoţea îl făceau tot mai 
rău. Apucase calea cârciumei, beţiei şi a tuturor blestemăţiilor ce 
izvorăsc din aceste iaduri... într-o noapte a chefuit, s-a îmbătat, a jucat 
în cărţi, s-a bătut şi a furat. A fost judecat şi condamnat la închisoare 


(a) Lc. 15,11-32. (b) D-ca Ort. an. V, Nr. 33-34 

lungă şi grea, pe care avea dreptul să o poată răscumpăra cu o sumă 
mare de bani. El a scris din temniţă: 

- Mamă dragă, fie-ţi milă de mine, plăteşte pedeapsa şi mă scoate 
de aici. 

Mama ce era să facă?! Ce nu face o inimă de mamă? A căutat de 
lucru în dreapta şi-n stânga, la câmp, la fabrică, la spălat, etc. Şi pe 
urmă a plătit banii şi şi-a scăpat fiul din temniţă. Când fiul a ajuns 
acasă şi s-a plecat să sărute mâinile mamei, ce a văzut? Mâinile mamei 
erau pline de răni şi de sânge. 

- Ce-i cu mâinile d-tale, mamă dragă? 

- Fiule dragă - răspunse mama - rănile astea le-am căpătat, 
lucrând cu zi cu noapte, pentru banii cu care te-am eliberat. 

Fiul s-a înfiorat de acest lucru. L-a străpuns până la inimă rănile 
mamei şi din acea clipă nu a mai păcătuit. De câte ori se apropia de el 
ispita păcatului, se gândea la mâinile mamei. 

în acest chip sunt şi mâinile scumpului nostru Mântuitor. Sunt 
pline de rănile şi Sângele cu care ne-a răscumpărat din temniţa mor¬ 
ţii. Fiul cel căit n-a mai păcătuit după ce a înţeles mâinile sângerânde 
ale mamei sale. Aşa trebuie să facem şi noi, căci Iisus Hristos Domnul 
nostru n-a venit numai să sângereze pentru păcatele noastre, ci să ne 
şi oprească de la păcat. 

Iisuse Hristoase, scumpul meu Mântuitor! Sărut Sfintele Tale mâini, 
care au sângerat de atâtea ori pentru păcatele şi ticăloşiile mele. Le 
sărut şi făgăduiesc că le voi cruţa de noi sângerări. De câte ori se vor 
apropia ispitele de mine, mă voi gândi la scumpele Tale mâini pline de 
Sânge, mă voi opri de la păcat (a). 

Acestea cunoscându-le şi noi, să părăsim orice neascultare de 
Dumnezeu, de Biserică şi de Părinţii noştri spirituali şi trupeşti, să 
părăsim păcatele şi să facem roade vrednice de pocăinţă... spre a scăpa 
şi a dobândi împărăţia lui Dumnezeu vremelnic şi veşnic. 

Căderea şi scularea pustnicului. Un stareţ oarecare petrecea 
într-o pustie depărtată. El avea o rudenie la lume, care de mulţi ani 
dorea ca să-l vadă. Aceea întrebând pentru dânsul unde petrece, 
aflând vreme s-a suit la pustie, călăuzită de un păstor de cămile şi de 
dracul. Mergând la uşa chiliei stareţului, i-a spus: 

- Eu sunt rudenia ta. 


(a) Pr. I. Trifa ist. 412 

în noaptea aceea rămânând la el, a căzut stareţul în curvie cu 
dânsa. Acolo în pustie era alt stareţ sihastru, petrecând pustniceşte. 
Acela umplându-şi un pahar cu apă în vremea mesei lui, i s-a 
răsturnat paharul. După purtarea de grijă a lui Dumnezeu a zis în sine: 

- Mă voi duce în pustie şi voi spune aceasta la un stareţ. 

Acestea zicând şi sculându-se s-a dus, fiind seară. în noaptea aceea 

s-a culcat într-o capişte idolească şi a auzit acolo pe draci, zicând: 

- în noaptea aceasta am aruncat în curvie pe călugărul cutare. Au¬ 
zind aceasta de la draci, stareţul s-a mâhnit. Apoi plecând şi sosind la 
stareţul acela, l-a aflat trist şi i-a zis: 

- Ce voi face, Părinte, pentru că umplu un pahar cu apă şi în 
vremea mesei se răstoarnă. Stareţul căzut i-a răspuns: 

- Dar eu ce voi face, pentru că în noaptea cutare am căzut în 
curvie? Stareţul venit i-a zis: 

- Şi eu m-am înştiinţat de aceasta, Părinte. 

Apoi stareţul căzut l-a întrebat: 

- Cum de te-ai înştiinţat de aceasta? Acela a zis: 

- Dormind într-o capişte idolească, am auzit pe draci grăind de tine. 

Atunci stareţul căzut a zis: 

- Iată, eu de-acum mă voi duce la lume. Acela însă îl rugă, zicând: 

- Nu, părinte, să nu te duci, ci să petreci la locul tău, iar pe femeie 
să o izgoneşti de la tine, pentru că aceasta o ispită drăcească este. 

Ascultându -1 pe el acesta, a petrecut în chilia sa, ţinându-şi pravila 
după rânduială şi în toate zilele adăuga lacrimi, până ce iarăşi a venit 
în rânduiala sa cea dintâi (a). 

15. Am păcătuit cu rudenii, făcând amestecare de sânge? 

„Nimeni să nu se apropie de vreo rudenie de sânge a sa, ca să-i 
descopere ruşinea. Eu sunt Domnul” (b). “Legătură spre nuntă ome¬ 
nească a opritei rudenii, de se va vădi că s-au făcut, ca întru păcatele 
omeneşti va primi certările preacurvarilor” (c). 

între cădere şi cădere. Porumbelul când se murdăreşte, alear¬ 
gă la apă şi se spală. El nu poate suferi necurăţenia. Nu-i place de ea. 
Pe o oaie de o bagi într-un noroi, într-o mocirlă, umblă în toate părţile 
să fugă, să scape de acolo. Dar porcul, când ajunge în noroi, se tăvă¬ 
leşte şi se lăfăieşte în el cu plăcere. Asta-i lumea lui şi plăcerea lui. 


(a) Prolog 20 iunie, (b) Levit. 18, 6. (c) Can. 68 Sf. Vasile 

O aşa deosebire este şi între căderea celor credincioşi şi a celor ne¬ 
credincioşi. Şi credinciosul are clipe de cădere; şi el se murdăreşte 
câte odată, dar el aleargă îndată la apă ca porumbelul. îşi spală înda¬ 
tă păcatul prin lacrimi de căinţă şi prin Sângele Domnului Hristos. 

Dar când cade necredinciosul, el se simte bine în mocirlă; el se 
tăvăleşte şi se lăfăieşte ca porcul în noroiul patimilor şi păcatelor. 
Asta-i lumea lui de plăceri. 

Când cade un cal. Zilele trecute am văzut un cal ce căzuse pe 
lunecuşul străzii. Mulţime de oameni se strânseseră în jurul anima¬ 
lului căzut şi toţi ajutau la ridicarea lui. Eu însă m-am gândit la mine, 
ce bine ar fi dacă s-ar petrece acest lucru şi între oameni. Ce bine ar fi 
dacă oamenii ar sări să ajute şi pe semenul lor ce cade. Căci şi omul 
cade în atâtea şi atâtea feluri. Cade şi trupeşte şi sufleteşte. E plină 
lumea de oameni căzuţi, dar cine sare în ajutorul lor? Câţi dintr-înşii 
nu s-ar putea ridica dacă s-ar apropia cineva de ei cu cuvântul cel 
dulce al Sf. Evanghelii; cu ajutor sufletesc şi trupesc. Câţi căzuţi nu se 
află prin spitale, temniţe, etc., cine merge să-i ridice? Câţi căzuţi nu 
s-ar putea ridica mergând la ei un ajutor sufletesc şi trupesc. 

Unde suntem? Unde am ajuns de la fericitele timpuri apostolice, 
când creştinii “erau una” şi trăiau ca într-o familie, ajutându-se şi 
întărindu-se unii pe alţii? (a) Unde suntem de la cuvintele Sf. Ap. 
Pavel: “Voi sunteţi trupul lui Hristos şi fiecare în parte mădularele 
Lui... Şi dacă suferă un mădular, toate mădularele sufăr împreună 
cu El” (b); adică dacă un membru, dacă un frate de al vostru suferă, 
ajutaţi -1 şi tămăduiţi- 1 , căci altcum întreg corpul vostru suferă... Vai, 
cât ne-am depărtat şi aici de Sfânta Evanghelie! Când cade un om - 
azi sar zece să-l ajute a cădea mai adânc şi alţi douăzeci sar să-l 
împiedice a se ridica. Când înfiinţezi o societate, o asociaţie anume 
pentru ridicarea celor căzuţi, te râde lumea, te batjocoreşte, te 
“critică”, ba încă te face şi “sectar”. 

Vai, ce vremuri cumplite trăim (c). 

17. Am vorbit, am corupt sufletele? 

Aceasta-i un păcat foarte urâcios înaintea lui Dumnezeu, mult pă¬ 
gubitor societăţii omeneşti şi spărgător căsniciilor. 


(a) F. Ap. 4. (b) 1 Cor. 12,26- 27. (c) Pr. I. Trifa, ist. 347 şi 380 

Casa de toleranţă, sau prostituţie. “Hotărâm - zic Sfinţii Pă¬ 
rinţi - ca cei ce spre căderea sufletelor adună desfrânate şi le hrănesc, 
dacă sunt clerici să se caterisească, iar dacă sunt laici să se afurisească 
(a). Pentru acestea nu încape nici o îngăduinţă dacă nu se pocăiesc, 
nici darurile lor la Sfânta Biserică nu se primesc, nici în cimitir nu se 
pot îngropa când vor muri (b). 

Necurat-o, n-ai loc în Sfânta Biserică. Povestit-a Awa Ioan 
cel de la Chilii zicând, că o femeie păcătoasă era în Egipt, preafrumoa¬ 
să şi bogată foarte şi boierii veneau la dânsa. Deci, într-una din zile a 
avut voinţă să vie la Sfânta Biserică şi a voit să intre înăuntru. Iar ipo- 
diaconul, care sta la uşi, n-a lăsat-o, zicând: 

- Nu eşti vrednică să intri în Casa lui Dumnezeu, căci eşti necu¬ 
rată. Iar în vremea ce se priceau, a auzit Episcopul gâlceavă şi a ieşit. 
Deci i-a zis lui femeia: 

- Nu mă laşi să intru în Biserică? şi i-a zis ei Episcopul: 

- De vei aduce aici averile tale, ştiu că nu mai păcătuieşti. 

Iar după ce le-a adus ea, luându-le Episcopul, le-a ars cu foc. Şi a 
intrat ea în Sfânta Biserică plângând şi zicând: 

- Dacă aici aşa mi s-a făcut, oare acolo ce am să pătimesc? 

Şi s-a pocăit şi s-a făcut vas al alegerii (c). 

Călugărul biruitor păcatului. Un călugăr a întrebat odată pe 
un alt călugăr: 

- Ce să fac, părinte? Nu voi putea suporta multă vreme ispitele, 
care au năvălit asupra trupului meu. Bătrânul i-a răspuns: 

- Astfel de ispitiri n-am avut, prin urmare nu te pot sfătui. 

Dezolat tânărul călugăr a plecat la un altul, căruia i-a povesti 

răspunsul dat de călugărul bătrân. Acesta i-a răspuns: 

- Nu ţi-a vorbit neadevăr, du-te la dânsul încă odată şi întreabă -1 
să-ţi spună, cum de nu a fost el ispitit. 

Călugărul urmând sfatul, s-a reîntoars şi i-a zise: 

- Iartă-mă, părinte, că îndrăznesc a te întreba, de ce tu în viaţa ta 
nu ai fost ispitit. Şi bătrânul i-a răspuns: 

- De când sunt călugăr în nici o zi nu m-am săturat de pâine, de 
apă şi de somn; acest fapt m-a apărat de acele ispite pe care le 
aminteşti că dau năvală asupra sufletului tău. 

(a) Cari. 86 sin. VI ecum. (b) Vezi Aşezămintele sau Constituţiile Apostolice cart. IV cap. 
6-10. (c) „Pateric", o. c. pg. 115,1 

Sacrificarea pentru păzirea fecioriei. Pe vremea când pă¬ 
mântul sfânt al Palestinei a fost cucerit de turci, între Ierusalim şi 
Betleem, într-o vale frumoasă, se afla o mănăstire de maici foarte 
evlavioase. Sultanul turcilor auzind că între acele maici sunt multe 
fecioare frumoase, într-o zi s-a hotărât să viziteze Mănăstirea, lucru 
despre care a înştiinţat pe stareţă. Aceasta a înţeles intenţia sultanului 
şi s-a hotărât să-şi apere singura şi cea mai însemnată virtute a 
Mănăstirii: fecioria. în ziua fixată pentru venirea sultanului, ea adu¬ 
nă pe toate maicile în curtea Mănăstirii şi le zise: 

- Iubite, surioare! Timpul persecuţiei noastre a sosit. Sultanul şi-a 
pus în gând să ne răpească cea mai aleasă podoabă a noastră, fecioria. 
E deja aproape de noi, suntem prea slabe a ne împotrivi lui. Urma¬ 
ţi-mi sfatul şi faceţi ce fac eu. 

A luat apoi un cuţit şi s-a tăiat apoi pe obraz până la desfigurare. 
Asemenea au făcut şi maicile. Când a intrat apoi sultanul în Mănăstire 
şi a văzut cu ochii atâta jertfa amarnică din partea unor maici, pentru 
a-şi păstra fecioria, a părăsit Mănăstirea, iar maicile au mulţumit lui 
Dumnezeu, că le-a apărat trupul şi sufletul de murdăria lumii (a). 


(a) O. M. P. ist. 281 şi 282 


DEZMĂŢUL SUFLETESC 


PREACURVIA SPIRITUALĂ 

18. Am curvit şi preacurvit sufleteşte? 

Curvia şi preacurvia sufletească este orice despărţire de Dumne¬ 
zeu a creştinului, prin practicarea păcatelor: contra Duhului Sfânt, a 
păcatelor strigătoare la cer, a păcatelor potrivnice dragostei de Dum¬ 
nezeu şi de aproapele, a păcatelor ucigătoare de suflet şi a altor păca¬ 
te ce mânie pe Dumnezeu, fără a se părăsi de ele şi a face roade 
vrednice de pocăinţă. Cei ce iubesc pe Dumnezeu şi au poruncile Lui 
şi le păzesc totdeauna, sunt şi rămân locaş Dumnezeirii (a). Aceştia-s 
scăpaţi şi curaţi de păcatul curviei sufleteşti. Aceştia-s adevăraţi 
feciorelnici: fecioarele (Sufletele) înţelepte care-şi au candelele pre¬ 
gătite, aprinse şi luminând cu untdelemnul faptelor bune din belşug 

(b) ; feciorelnicii care cântă pururea înaintea Scaunului Dumnezeirii o 
cântare aleasă, duhovnicească, care nu s-au întinat cu femei (sau mai 
bine zis cu păcatele de mai sus). Aceştia-s răscumpăraţi de Iisus, pârgă 
lui Dumnezeu şi Mielului în gura cărora nu s-a găsit minciună ori 
vicleşug, şi-s curaţi înaintea Scaunului Dumnezeirii. Cei ce iubesc 
păcatul şi-l practică cu îndărătnicie, cad din înfiere şi devin vrăjmaşi 
lui Dumnezeu. Aceasta o arată clar Mântuitorul, zicând: “Cel ce nu 
mă iubeşte pe Mine, Cuvintele Mele nu le păzeşte... Cel ce nu este cu 
Mine, împotriva Mea este şi cel ce nu adună cu Mine, risipeşte...”te). 
“Poporul acesta se apropie de Mine cu buzele sale şi Mă cinsteşte cu 
limba; iar inima lor e departe de Mine. Dar în deşert Mă cinstesc 
propovăduind învăţături şi porunci omeneşti” (d). 

Numai creştinii şi creştinele care: “Ori de mănâncă, ori de beau, 
ori altceva de fac, toate le fac spre slava lui Dumnezeu”. Prin adevă- 

(a) Ioan 14, 21-23; 1 Cor. 3,16. (b) Mt. 25. Ape. 14,1-5; 3, 4; 7; 17,14; 5, 8-10; Ps. 14; 23. 

(c) Ioan 14, 24; Mt. 12, 30. (d) Mt. 15, 8-9 comp.Is. 29,13; Iez. 33,31; Os. 3,14; Amos 5, 23; 
Mc. 7, 6-7; 2 Lege 4,2; Is. Sir. 34, 7-8 

rată iubire de Dumnezeu şi de aproapele, ferindu-se de orice păcătuire 
şi sminteală (a); aceia scapă de prăbuşirea în odiosul păcat al curviei 
sau preacurviei sufleteşti, devenind fii şi fiice ai lui Dumnezeu şi de-a 
pururea fericiţi, vremelnic şi veşnic (b). 

Greu este păcatul dobitoceştii curvii şi preacurvii trupeşti, pentru 
că se jigneşte bunătatea lui Dumnezeu prin călcarea poruncii a şaptea 
din Decalog şi întunecă mintea acelor păcătoşi, le mortifică sufletul 
şi-i împovărează groaznic, prăbuşindu-i în iadul vremelnic şi veşnic. 
Aceasta reiese destul de clar din cele arătate în această poruncă şi la 
păcatul curviei din această carte. 

Este însă o altă curvie sau mai bine zis, preacurvie, care pericli¬ 
tează cu mai mare şi mai cumplită cruzime pe fiii şi fiicele Sfintei Bise¬ 
rici Creştine Ortodoxe, Maica noastră Duhovnicească, care ne naşte, 
alimentează, creşte şi ne grijeşte pururea. Aceia-i preacurvia sufleteas¬ 
că sau spirituală. Pe cât este mai mare şi mai preţios sufletul decât 
trupul, pe atât e mai grea şi mai cumplită preacurvia sufletească decât 
preacurvia trupească. Preacurvia sufletească este cu atât mai primej¬ 
dioasă şi foarte greu de tămăduit, cu atât mai mult cu cât nu se vede, 
nu se simte, nici se pricepe adeseori, atât de doctorii sufleteşti, de cei 
care o săvârşesc, cât şi de lumea din jurul lor. 

Precum fecioara ori femeia, care prin legătura sfântă a căsătoriei 
(c), devine un corp cu soţul ei (d), şi dacă după acest Sfânt legământ se 
duce după alt fecior sau bărbat, ori feciorul sau bărbatul după altă 
fecioară sau femeie, devine preacurvă sau preacurvar; tot astfel 
oricare dintre fiii şi fiicele Sfintei Biserici Ortodoxe, care după unirea 
lor cu Hristos Dumnezeu prin: Botez, Mir-Ungere şi Sf. împărtăşire cu 
Dumnezeiescul Lui Trup şi Sânge, întorcându-se iarăşi la stăpânul lor 
cel dintâi, adică la Satana, cu lucrurile, slujbele, îngerii şi trufia lui, 
prin felurite idolo-slujiri sistematice, moderne, depărtându-se, 
rupându-se de Mirele lor Ceresc, devin preacurvari şi preacurve. Iată 
care-i preacurvia sufletească. 

Cine a prăbuşit pe unii dintre îngerii luminaţi din cer în adâncul 
iadului vremelnic şi veşnic? Preacurvia spirituală. Cine a prăbuşit pe 
protopărinţii noştri Adam şi Eva din pământescul Rai al desfătărilor, 
în pământul blestemat, în astă “Vale a Plângerii”, în iadul vremelnic şi 

(a) Mt. 13, 88; Fac. 3,15; Ioan 8,44; 6,70-71; 13,18- 35; F. Ap. 13,6-11. (b) Ps. 1,1-3; 118, 
1-2; 127; Ape. 2, 9-10; 3, 7-12; 21, 22. (c) Fac. 1,20-31; 2,4-7-18-24; Ps. 44,12-13; J27... Fac. 
2,24. (d) Mt. 19,4-6; Mc. 10, 6-9; 1 Cor. 6,16-17; Efs. 5, 22-33 



292 


Protosinghel NICODIM MĂNDIŢĂ 


veşnic?... Dar pe Cain, fiul lor cel întâi născut? Cine? Cine? Preacurvia 
trupească? Nu. Dar care? Preacurvia sufletească. Ce a fost, este şi va fi. 

Ce sunt persoanele acelea cu nume creştinesc - din cler şi popor - 
îmbâcsite de credinţe deşarte, superstiţii... care la feluritele lor neca¬ 
zuri, suferinţe şi trebuinţe, aleargă la ghicitorii: cu bobii, cu ghiocul, 
cu spiritismul sau cu morţii, cu păsări, cu animale, cu zodii, planete, 
psaltire, pravilă, buruieni şi alte felurite trăsnăi pe la Anul Nou, la 
Bobotează, la Sfântul Andrei, la Rusalii, etc., ca împ. Saul la vrăji¬ 
toarea din Endor, pentru care s-a sinucis trupeşte şi sufleteşte?! (a). 
Dar aceia care aleargă la descântece, farmece, vrăjitorii drăceşti, ca 
trimişii lui Ozia la Beel-Zebub idolul Acaronului, pentru care s-a 
omorât trupeşte şi sufleteşte...? (b) Dar aceia care descântă, ghicesc, 
vrăjesc, farmecă şi toţi aceia care cred şi aleargă la acele slujbe 
drăceşti, ce sunt?... Oare nu sunt preacurvari şi preacurve spirituale? 

Ce sunt acele persoane cu nume creştinesc, care cred în strigoi, în 
vârcolaci, în stafii, în cântecul cucului, al cucuvelei, în a nu da foc în 
anumite zile de frica uliului că-i ia puii şi în alte superstiţii păgubitoare 
sănătăţii şi economiei casnice, care-i tulbură adeseori; în loc a se 
osteni, a cunoaşte şi a crede în Dumnezeu precum se cade? Au nu sunt 
nişte preacurve şi preacurvari sufleteşti? 

Ce sunt acele persoane cu nume creştinesc - din cler şi popor - 
care luptă a surpa pacea şi bunavoirea adusă de Mântuitorul pe pă¬ 
mânt prin întruparea, Activitatea şi Proslăvirea Sa (c), semănând în lo¬ 
cul acestora, zizanii, intrigi şi învrăjbiri crâncene între fiii şi fiicele 
Bisericii, care luptă adeseori cu premeditare în adunări, consiliu, so¬ 
bor, formând adunarea satanei (d), pentru a băga vrajbă, dezbinări şi 
ruperi între copii şi părinţi, între soţie şi soţ, între familii şi neamuri, 
între Păstori şi păstoriţii lor, între penitenţi (fiii şi fiicele duhovniceşti) 
şi Duhovnicii lor iscusiţi? Oare nu-s nişte odioşi, (mârşavi, scârboşi, 
urâcioşi, nesuferiţi) preacurvari şi preacurve sufleteşti? Mântuitorul 
arată clar că precum făcătorii de pace sunt fiii lui Dumnezeu, aşa şi 
semănătorii de zizanii, făcătorii de învrăjbiri, sunt fiii şi fiicele 
diavolului... (e). 

Ce sunt acei bărbaţi purtători de nume creştinesc care îşi leapădă 
podoaba bărbătească (barba şi mustăţile), arătându-se în public şi în 

(a) îîmp. 15, 23; 28; 31; 1 Par. 10 comp. Lev. 20, 27; 2 Lege 18, 9-11; 13. (b) 4 împ.; 1 
Didahiile Ilie Miniat edit. 1897 pg. 148-150. (c) Mt. 26,1-5; 14-25; 47-75; 27; 28; F. Ap. 4; 5, 
17-42; 22,30; 23,1-3. (d)Apc. 2, 9; 3,9; Ioan 11,47S4; Mc. 14,1; Lc. 22,2. (e)Mt. 13, 88; Fac. 
3,15; Ioan 8, 44; 6, 70-71; 13,18- 35! F. Ap. 13, 6-11 

Sf. Biserici despuiaţi de această podoabă, asemenea: femeilor, fameni- 
lor şi scapeţilor??? Oare bărbaţii aceia (tineri, maturi şi bătrâni) 
lepădători ai chipului bărbătesc dat de Dumnezeu (purtat de Mântui¬ 
torul şi aleşii Lui), care poartă chipul stăpânitorului veacului acestuia 
(a), nu-s nişte sufleteşti preacurvari şi preacurve? 

Ce sunt femeile şi fetele acelea, care îşi sluţesc chipul lor natural, 
dat de Dumnezeu, şi-l sluţesc după satanica modă a veacului acestuia! 
vitreg Ortodoxiei, prin sulimenirea feţelor, roşirea buzelor şi a 
unghiilor mâinilor şi picioarelor, prin grimarea ochilor, smulgerea 
sprâncenelor şi încondeierea altora artificiale în forma corniţelor 
iezilor, coaselor, cosoarelor sau asemenea secerelor? Oare nu-s nişte 
preacurve sufleteşti? 

Ce sunt acele femei şi fete care apar în public şi-n Sf. Biserici, ca 
nişte idoli, spoite, sulimenite cu fleacuri drăceşti, cu feţele sluţite, 
îmbrăcate după drăceasca modă a nudului: cu capetele, piepturile! 
spatele, mâinile şi picioarele dezgolite??? Oare nu-s nişte odioase 
preacurve sufleteşti? 

Ce sunt acele purtătoare de nume creştinesc ce apar în public, ba 
chiar şi în Sf. Biserici, mânjite pe feţe cu acele fleacuri drăceşti (+) în¬ 
cărcate cu zorzoanele deşertăciunilor idoleşti: cu cercei în urechi, 
piepteni sclipitori în păr, inele în degete (b), brăţări la mâini, mărgele! 
salbe, lănţişoare, panglici, mărţişoare, talismane satanice, agăţate în 
jurul gâtului şi pe piept; cu care se împopoţonează contra Dumne¬ 
zeieştilor Scripturi (c) contra Sfintelor Pravile şi a învăţăturilor Sf. 
Biserici, spre a înşela sufletele tinerilor uşuratici şi a fi mai frumoase 
- zic ele - de cum le-a făcut Dumnezeu? Oare nu-s nişte preacurve 
spirituale, arvunite de aici de pe pământ vremelnicilor şi veşnicilor 
munci ale iadului? Rogu-vă, judecaţi sănătos şi creştineşte: acele 
femei ori fecioare, care apar în public, pe drumuri, în uliţe, pe străzi, 
m târguri, la adunari, ba chiar şi m Sf. Biserici, aproape despuiate, 
fără de nici o ruşine, ba şi cu ifose satanice prin acea şucheată modă 
draconică... nu-s ele nişte notorii propagatoare ale desfrâului, 
stârnitoare ale dobitoceştilor patimi ale necurăţiilor şi reclame ale 
spurcatei preacurvii?... Şi chiar de n-ar fi căzute unele din ele în 


(a) Rom.12, 2. (t) Idolatru îşi spoiau idolii la care se închinau, ba chiar şi feţele lor că 
aşa-i waţau diavolii din idolu cărora le slujeau şi li se prosternau. Mahomedanilor, arabilor 
ca şi lui Mahomed, le place sulemeneaia, vopsirea sprâncenelor si a genelor cu negru şi a 
unghiilor cu roşu (vezi Istoria Ev. Mediu si Modern pg. 44. D. Pătrăşcanu). (b) Mărt Ort d 

111 "* r - 53 > 54 - (c) leş. 33 ,5-6; Is. 3,16-26; 1 Petru 3-6; 1 Tim. 2, 9-10; Can. 95 Sin. 6 ecurri 
cu talcul şi submsemnarea lui. 

murdăria patimii desfrâului trupesc, oare nu-s ele nişte odioase 
preacurve spirituale? Iată că are foarte multă dreptate Sf. Ambrozie 
Episcopul Mediolanului, care zice: “Femeia împodobită e casa tuturor 
dracilor din iad... o idoliţă...” 

Ce sunt acei părinţi de copii cu nume creştinesc, care-şi iubesc pe 
fiii şi fiicele lor mai mult decât pe Dumnezeu Care li i-au dat şi-i ţine 
în viaţă? Oare slugărindu-şi ei aşa copiii şi împopoţonându-i după 
şucheatele mode şi după poftele şi mândria satanică, făcându-i ca pe 
nişte idoli şi idoliţe, sortindu-i astfel iadului vremelnic şi veşnic, nu-s, 
dimpreună cu vlăstarele lor sclivisite nişte preacurvari şi preacurve 
sufleteşti? Iată, pentru scăparea de păcatul acesta, Cuv. Parascheva, 
Sf. M. Filofteia şi alte femei şi fecioare creştine, îşi dezbrăcau hainele 
luxoase de pe ele dându-le săracilor; iar ele îmbrăcau cu smerenie 
zdrenţele acelora... Şi aşa s-au ales şi sfinţit. 

Ce sunt acele persoane creştine care nesocotind Dumnezeieştile 
cuvinte ale Mântuitorului: “învâţaţi-vă de la Mine că sunt blând şi 
smerit cu inima”, şi ale Preacuratei Maicii Sale, care arătând în toate 
bunăcuviinţă, modestie şi smerenie, plină de înţelepciune Divină, zice: 
“...Că a căutat spre smerenia roabei Sale...”ele agaţă pe faţa Sfintelor 
Icoane ale Preasfinţitei Maici cu Pruncul Iisus în braţe, felurite 
fleacuri sau zorzoane idoleşti: mărgele, lănţişoare, coliere, salbe, 
cercei, inele, panglici, etc.? Am văzut în unele Sfinte Biserici, Chipul 
Pruncului Iisus în braţele Maicii Preacurate de pe Sfintele Icoane, 
acoperit de acele fleacuri idolatre!!! Şi sufletele credincioşilor 
necăjindu-se a le da la o parte ca să vadă şi să privească Faţa “Mielului 
lui Dumnezeu Care ridică păcatele lumii!”... Cum cutează acele 
persoane ignorante şi întunecate a pune acele fleacuri şi deşertăciuni 
idoleşti pe Sfintele Icoane ale Maicii Precista cu Pruncul Iisus în braţe, 
când se ştie din Sf. Cărţi, că nici Maica Preacurată nici Mântuitorul 
nostru Iisus Hristos Dumnezeu, n-au purtat în viaţa Lor pământească 
acele zorzoane idoleşti, pentru că acelea au fost şi sunt o nesuferită 
urâciune înaintea lor? Oare acele ignorante persoane nu-s nişte 
odioase preacurve şi preacurvari sufleteşti? 

Ce pildă de smerenie pot lua mamele şi fetele creştine de la acele 
Icoane ale Maicii Domnului înzorzonate cu feluritele deşertăciuni 
idoleşti, asemenea idolilor egipteni, boului Apis, crocodilului, idolu¬ 
lui Brahma, etc.? Câte creştine uşuratece, neluminate cum trebuie şi 
copiliţe fragede nu pleacă smintite de la acele Icoane înzorzonate 

contra smereniei Maicii Domnului, împovărându-se de spiritul 
mândriei şi împopoţonării cu înzorzonări idoleşti, cărora urmează pe¬ 
trecerile anticreştineşti, desfrâul sufletesc şi trupesc, cu cortegiul lor 
de blestemăţii şi groaznicele prăbuşiri în iadul vremelnic şi veşnic, cu 
toată casa lor. 

Oare ar fi cuviincios a pune fleacurile acelea idoleşti, cu care se 
împopoţonau idolii, idolatrii, femeile şi fetele lumeţe, urşii, maimuţele 
de la comedii şi păpuşile, pe pieptul unei călugăriţe sau stareţe? Nu. 
Pentru ce? Pentru că acestea-s nişte împodobiri sau înzorzonări 
lumeşti, idoleşti şi sataniceşti; iar călugăriţa e o persoană sfinţită, 
duhovnicească. Adevărat, aşa este. Dar oare Sf. Icoană a Maicii Prea¬ 
curate cu Pruncul Iisus în braţe nu-i mai Sfinţită şi mai duhovnicească 
decât călugăriţa ori stareţa aceea? Ba da. Atunci de ce se pun aceste 
fleacuri lumeşti, idoleşti, pe faţa ei, tocmai acolo unde trebuie a se 
închina credincioşii, a cădi Sfinţiţii Liturghisitori şi a lua clerul şi 
poporul pildă de smerenie, cumpătare, bună-cuviinţă în port şi 
întreagă înţelepciune? De ce? Şi pentru ce? Şi până când va dăinui 
această sminteală pe faţa unora din Sfintele Icoane a Maicii Domnului 
cu Pruncul Iisus în braţe? Acele persoane care aprobă, poruncesc, şi 
care pun deşertăciunile acestea idoleşti pe faţa Sfintei Icoane a Maicii 
Precistei cu Pruncul Iisus în braţe, pe lângă că sunt preacurvari şi 
preacurve spirituale, mai sunt şi ucigaşi sau ucigaşe sufletelor, care 
în loc de zidire în faţa acelor Icoane înzorzonate, se smintesc aflân- 
du-şi ruinarea. 

Dacă un pictor ar scoate în vitrină spre vânzare nişte Icoane, de 
pildă: Sf. Vasile cel Mare cu o vioară în mână; Sf. Ierarh Nicolae cu o 
puşcă în dreapta sa: Sf. Spiridon cu o ghioagă... în loc de Sfânta 
Evanghelie, cârja pastorală sau binecuvântare; oare ar cumpăra 
cineva acele icoane? Nu. Pentru ce? Pentru că Sfinţii aceştia n-au 
purtat nici s-au ocupat cu acelea ca oamenii ordinari; ci cu Sfânta 
Evanghelie, păstorirea sufletelor, învăţături şi felurite minuni. Atunci 
cum se pun şi se tolerează a se pune acele zorzoane idoleşti pe faţa 
Icoanelor Maicii Precistei şi a Pruncului Iisus, când acele deşertăciuni 
şi fleacuri idolatre au fost şi sunt urâciune înaintea lor?... O! Ce lucrare 
satanicească! O! ce orbire a lovit ochii majorităţii creştinilor de azi? O! 
Ce întuneric s-a lăsat peste creştinismul nostru! Şi ne mai mirăm de 
ce sunt atâtea dezbinări în popor, ca odinioară în poporul izraelit după 
idolatrizarea lui Solomon? (a). Ne mai mirăm de ce cad unii creştini 

din sânul Sf. Biserici Ortodoxe în prăpăstiile rătăcirii celor vreo 800 
de secte! Ne mirăm de ce năvălesc cei fără de Dumnezeu peste noi! 
Ne mirăm de ce ne presează atâtea: greutăţi, nevoi, primejdii, 
nefericiri şi nesiguraţă în mântuirea vremelnică şi veşnică!... Să 
lepădăm toate idolismele astea. Să revenim înapoi la Ortodoxia 
curată, să credem, să vieţuim şi să petrecem după dreptarul 
Ortodoxiei, că numai aşa vom scăpa de atâtea nevoi, vom dobândi 
binecuvântarea lui Dumnezeu şi tot binele vremelnic şi veşnic (b). 

Ce sunt acei pretinşi creştini nesocotitori ai Dumnezeiescului semn 
al Sf. Cruci... care hulesc că Crucea nu-i socotită la nimic, fiind numai 
două lemne sau două linii încrucişate? Dar aceia care înjură de Sf. 
Cruce? Dar aceia care o fac pe cărămizi, pe pietre, în mozaicuri de 
pardoseală a străzilor, caselor, localurilor publice, Bisericilor... Dar 
aceia (acelea) care o fac în muşamale, covoare, lăicere, preşuri de 
aşternut pe jos, ori pe paturi, laviţe, scaune... în case, prin localuri, şi 
în Sf. Biserici, unde se necinsteşte, huleşte şi profanează prin călcarea 
cu picioarele sau statul pe ele, deci pe semnele Sf. Cruci de pe ele? Ce 
sunt? Creştini? Dar ce fel de creştini sunt aceşti nesocotitori şi 
profanatori ai Dumnezeiescului Semn al Sfintei Cruci, cu care s-au 
sfinţit şi fără de care nu se poate sfinţi şi salva din pierzare nimic? 
Sfinţii şi primii creştini purtau Semnul Sf. Cruci sus, la locul cel mai 
de cinste, pe acoperământul capului, deasupra (cerului) frunţii, cum 
şi în Biserici e aşezat deasupra Catapetesmei şi biruiau pe draci şi pe 
vrăjmaşii lor... Şi noi, majoritatea clerului şi a poporului, ne mai 
mirăm de ce suntem biruiţi de draci, de vrăjmaşi şi de nefericiri!!! 
Când, în loc de a mai purta acest semn Dumnezeiesc desupra frun¬ 
ţilor noastre, noi îl punem sau tolerăm a fi pus jos, spre a-1 profana 
prin şederea pe el şi prin călcarea cu picioarele? 

Această indiferenţă religioasă ori mai bine zis îndărătnicie sata¬ 
nică, pune sumedeniile de profanatori sub greu blestem, sub 
afurisenie. Aceasta reiese clar şi din hotărârea Sf. Sinod VI ecumenic. 

Semnul Crucii. “Crucea cea făcătoare de viaţă - hotărăşte întreg 
Sinodul VI ecumenic - arătându-se nouă mântuire, trebuie să punem 
toată silinţa spre a da cinstea cea cuviincioasă aceleia prin care ne-am 
mântuit din greşeala cea veche. Drept aceea şi cu gândul şi cu cuvântul 
şi cu simţirea dându-i ei închinăciune, închipuirile Crucii cele ce se 

(a) 2 împ. li-22 şi 4 împ. 1-25; 2 Par. 10-36. (b) Ier. 7; 18,11; 26; 2T, Gal. 6,16; Filip. 3, 
16-21; Ape. 3, 7-12; 7 

fac de oarecare pe faţa pământului, a se şterge cu tot chipul poruncim, 
ca nu cu călcarea celor ce umblă, Semnul biruinţei noastre să se 
ocărască. Deci, de acum înainte, cei ce fac Semnul Crucii pe faţa 
pământului, poruncim să se afurisească”. 

Tâlcuire. Hotărăşte canonul acesta ca să ne sârguim cu tot chipul 
a da cuviincioasa cinste Sfintei Cruci, prin Care ne-am mântuit şi din 
robia păcatului ne-am slobozit şi cu gândul aducându-ne aminte 
adică; de câte bunătăţi printr-însa ne-am norocit. Şi cu cuvântul 
povestind acestea şi la alţii şi mulţumind lui Hristos Celui ce S-a 
răstignit pe Ea. Şi cu simţirea: Sărutând-o, cinstind-o, oriunde o vom 
vedea. Şi fiindcă unii, mai proşti înseamnă pretutindeni închipuirea 
cinstitei Cruci, până şi pe faţa pământului, poate pentru evlavie, 
pentru aceasta porunceşte Sinodul: “Ori unde s-ar afla semnul Sfin¬ 
tei Cruci, jos închipuit (pe unde trec oamenii şi animalele) să se ştear¬ 
gă şi să se strice, pentru a nu se călca şi a nu se necinsti (de cei ce trec, 
umblă, ori stau acolo, de pildă: Pe trotuare, prin case, localuri publice, 
Biserici, etc.) Semnul cel Biruitor al mântuirii noastre”. Şi cei ce de 
acum înainte ar face (ar porunci, sau aproba ori ar pune pe jos: pietre, 
mozaicuri, muşamale, lăicere, covoare şi orice aşternuturi, cu) Semnul 
Sfintei Cruci, pe locul unde s-ar călca în picioare (şi pe scaune, laviţe, 
paturi unde şed) să se afurisească”. 

Semnul Sfintei Cruci e Semn Dumnezeiesc, prin care se sfinţesc 
toate: pruncii ce se nasc şi mamele lăuze, cei care se botează, cei care 
se spovedesc, împărtăşesc, locuinţele omeneşti, Bisericile, ş. a. Sem¬ 
nul Dumnezeiesc al Sf. Cruci, produce în fiinţa şi raza activităţii bine- 
credinciosului cleric ori creştin, puteri şi Daruri supranaturale. în 
acest scop Sf. Ioan Hrisostom zice: “Dacă se întinează vreo creatură 
(alimente, vas, fântână de apă, etc) ai la îndemână un mijloc de 
vindecare. Fă asupră-i Semnul Crucii, mulţumeşte, laudă pe Dumne¬ 
zeu şi toată întinarea (spurcăciunea aceea) va dispărea”(a). 

Apologetul Tertulian mărturiseşte că creştinii din vremea sa (+240 
d. Hs) se însemnau foarte des cu acest Semn Dumnezeiesc. “La orice 
păşire şi mişcare, la fiecare intrare şi ieşire din casă, când ne 

(a) 1 Tim 4,1 

_N- Se înţelege că servitorii Bisericii şi mai ales Sfinţiţii Liturghisitori, trebuie să avem 
grijă a învăţa poporul să nu facă Semnul Sfintei Cruci pe pământ, nici să pună aşternuturi 
cu Semnul Sfintei Cruci pe jos, prin case, Biserici, etc. arătându-le de ce nu e bine şi nici 
cuviincios a face acestea, spre a nu cădea în pedeapsa afuriseniei şi a caterisirii (can. 58 
Apostolic; 19 Sin. VI; ş. a.) a pierderii Preoţiei (Osia 4, 6-9; Mal. 2,1-9,17; 2 împ. 2,19-36; 
Is. 24,1-6; comp Iez. 2; 3; 18; 33; 34; Mt. 10...) 

îmbrăcăm, ne încălţăm, ne spălăm, la masă, la aprinderea luminii, la 
culcare, la şederea pe scaun şi la toată vorba, ne însemnăm cu 
“Semnul Crucii” - zice. Şi pentru ce? Pentru că creştinii aceia simţeau 
cum se îmbogăţeau prin folosirea acestui Semn Dumnezeiesc, cu 
puteri şi daruri Divine. 

Acestea ştiindu-le, orice cleric sau creştin dornic şi osârdnic pentru 
mântuirea sa, să ia aminte a se păzi pe sine ca de foc, de a face Semnul 
Crucii pe pământ şi de a pune aşternuturi cu Semnul Sfintei Cruci pe 
ele, spre a nu se mai profana prin călcarea cu picioarele. Despre 
aceasta să înveţe şi pe alţii, mai ales pe cei neştiutori, ţinând seamă de 
porunca Domnului cea către Proorocul Preot Iezechiel, ce zice: “Tu, 
fiul omului, ascultă ce-ţi spun Eu. Nu fii îndărătnic, ca şi această 
casă de îndărătnici...” (a). 

Aici judece bine cine are minte în cap şi susţine că are pe Dum¬ 
nezeu, oare aceşti profanatori afurisiţi ai Semnului Sfintei Cruci, 
nu-s nişte odioşi preacurvari şi preacurve sufleteşti? 

Ce sunt acele persoane purtătoare de nume creştinesc, care îşi pun 
fotografiile cu chipurile lor, ori ilustraţii cu chipurile amorezaţilor în 
rama Sfintele Icoane, ori în rând cu Sfintele Icoane pe peretele de la 
răsărit în partea spre care se închină lui Dumnezeu, la care privesc 
adeseori când se roagă? Au nu-s nişte preacurvari şi preacurve 
sufleteşti, ori o formă de idolatrizaţi? 

Ce sunt purtătorii aceia de nume creştinesc, care înjură de lege, de 
Biserică, de Mănăstire, de Cruce, de Precistanie (împărtăşire, cumi¬ 
necătură) de tămâie, cădelniţă, de candelă, de lumânare, de Icoane, de 
Altar, de Prestol, de prescură, de candelabru, de suflet, de morţi, de 
comândare, de pomeni, de parastase, de panaghii, de mormânt, de 
groapă, de colivă, de botez, de cununie, de înmormântare, de spove¬ 
danie, de toate tainele Bisericii, de toate cele Sfinte, ba chiar şi de 
Precistă, de Hristos, de Duh, de Dumnezeu... asemănându-se diavo¬ 
lilor şi infernalei fiare apocaliptice, despre care scrie Sf. Ap. şi Ev. 
Ioan, aşa: “Am văzut o fiară ieşind din nisipul mării, cu şapte capete, 
cu nume hulitoare de Dumnezeu şi io coarne încoronate... care s-a 
închinat draconului şi s-a deschis gura ca să hulească pe Dumnezeu, 
Numele, Locaşul (Sf. Biserică) Lui şi pe cei ce locuiesc în cer (în 
Biserica Triumfătoare şi în Biserica Luptătoare) şi să se războiască cu 
Sfinţii Lui...” Sau asemenea “fiarei a doua ieşită din pământ cu două 


(a) Iez. 2 , 8 . 

coarne ca de miel, dar care vorbea ca draconul” (a). Oare aceştia nu-s 
nişte odioşi spirituali preacurvari şi preacurve, înrudiţi cu relele 
spirite ale infernului şi întrupaţi cu aceste draconice fiare apo¬ 
caliptice? 

Ce sunt acei purtători de nume creştinesc, care ocărăsc şi-şi bat 
părinţii, care necinstesc pe bătrâni şi pe boierii lor, care defaimă, 
clevetesc şi ponegresc pe Preoţi şi călugări, care nesocotesc Sf. 
Biserici, asemănându-le cu nişte grajduri, crâşme şi alte localuri de 
dezmăţ, în loc de a se închina acolo lui Dumnezeu în Duh şi adevăr 
(Ioan 4,23) şi a-şi plânge păcatele, ei vorbesc deşertăciuni, râd, îşi fac 
cu ochiul unul altora, mai rău decât prin crâşme şi pe la răspântii? Ce 
sunt acei tulburători ai Slujbelor Divine prin neorânduielile lor, prin 
convorbiri lumeşti, râs, pufăituri, schime satanice, semne, etc., acei 
smintitori şi împiedicători ai credincioşilor adunaţi în Sf. Biserici la 
rugăciuni?! Au nu sunt nişte putregaiuri ai adunării Bisericii, nişte 
prăbuşiţi în grea afurisenie (b) şi nişte spirituali preacurvari şi 
preacurve? 

Ce sunt acele persoane purtătoare de nume creştinesc - din cler şi 
popor - care în Duminici, praznice împărăteşti şi-n sărbători sfinte, 
se adună să serbeze păgâneşte prin cântece curveşti, ospeţe anticreş- 
tineşti, cu mâncăruri, băuturi alcoolice, jocuri, convorbiri porcoase şi 
alte blestemăţii (ce se văd în zilele Sfinte pe la crâşme, nunţi cu lăutari 
şi alte localuri de dezmăţ); stricând astfel sfinţenia zilei Sfinte şi 
bucurând pe dracul? Ce sunt acei creştini sau creştine, care în 
Duminici şi în sărbători lipsesc de la Sf. Biserici, şi se adună prin târ¬ 
guri, pe străzi, pe uliţe şi drumuri, maidanuri, crâşme, etc., sau aceia 
care vând şi cumpără, gătesc bucate pentru zile lucrătoare, aleargă 
după oameni pentru zile lucrătoare, aleargă după oameni pentru 
lucru, sau acei care petrec anticreştineşte în zilele Sfinte, ca nişte 
dobitoace necuvântătoare, tăvălindu-se în răsfăţăturile lor spurcate 
şi de nimic, nechezând în chiote, chicote, cântece curveşti, la jocuri şi 
baluri ca nişte cai sirepi, fără zăbală şi ruşine? (c). Oare nu sunt aceştia 
nişte spirituali preacurvari şi preacurve? 

Sf. Ap. Pavel arată că aceştia sunt idolatri. Sf. Ioan Gură de Aur 
zice că: “în adunarea jucătorilor, diavolul sare în mijloc; iar casa, 
locul, localul unde se fac jocurile, e locaşul dracilor din iad şi opreşte 

(a) Ape. 13. (b) Cart. Apostolic 9; 6; 36 comp. 2 Antiohian; 3; 13; Timotei. (c) 1 Cor. 10, 7; 
leş. 32; Ier. 5, 7- 13... Gal. 5,19-21; Ape. 21, 8; 22,15 

jucătorii a mai veni în Sf. Biserică până la părăsirea jocurilor. 
“Jucătorii joacă cu dracii”, strigă Sf. Vasile cel Mare în Cuv. d. beţie. 
Sf. Arhiereu Nifon vede într-o vedenie cum cântătorii jocurilor şi 
jucătorii sunt călăuziţi de draci la iad; iar plătitorii acelor muzicanţi 
dau banii aceia jertfă lui Scaraoschi, căpetenia dracilor (a). Petru 
Maior în predica lăsatului sec de carne arată că jocurile... sunt 
petreceri drăceşti. Prologul ne arată: Diavolul juca înaintea celui ce 
se ruga cu lenevire (b). Diavolul juca înaintea femeilor ce curveau (c). 
Cuviosul Isachie înşelându-se şi închinându-se diavolului, a fost silit 
de draci să joace cu ei. Sf. Efrem Şirul şi Cazaniile Sfintei Biserici 
Ortodoxe arată că aceşti idolatri (jucătorii) n-au parte cu Domnul 
Hristos; ci cu dracii (d). 

Iată pentru ce şi Sfintele Sinoade Apostolice, ecumenice şi locale, 
opresc jocurile; iar pe cei care nu se părăsesc de ele îi pedepseşte 
aspru. Pe clerici cu caterisirea şi pe mireni cu afurisirea (e). 

Ce sunt acei purtători şi purtătoare de nume creştinesc, care în 
Duminici şi sărbători petrec anticreştineşte pe la crâşme, nunţi, cu¬ 
metrii, baluri şi serbări idolatre cu lăutari, cântece curveşti, jocuri, 
etc., care sâmbătă seara, Duminică după amiază până seara ori şi 
noaptea târziu, se strâng în braţe la jocuri, se aprind în convorbiri 
pătimaşe şi josnice, se trag în întunericul nopţii, unde se umplu de 
spiritul desfrânării, ba alţii se şi desfrânează, umplându-se sufleteşte 
şi trupeşte cu scârnava necurăţie? Dar aceia care cântă ori ascultă cu 
plăcere cântece curveşti? Creştini sunt? Nu, că aşezămintele 
apostolice adeveresc că, numai cei ce cântă şi ascultă cu plăcere 
cântecele şi laudele Dumnezeieşti se umplu de Duhul Dumnezeiesc; 
iar cei care cântă şi ascultă cântece de amor, curveşti, se umplu de 
duh demonicesc”. Ei bine, atunci ce sunt aceştia? Au nu sunt nişte 
spirituali, ba mulţi dintr-înşii chiar şi trupeşti, preacurvari şi prea- 
curve???... Deşi ar reuşi careva să scape trupeşte de păcatul 

(a) V. Sf. 23. Dec. (b) Prol. 19-X; 26- VI; 12-X; 12-II-a. (c) „Pateric"pg. 105. (d) Vezi Cuv. 
8, 24, 63, al Sfântului Efrem Şirul şi Cazaniile din a 2-a zi a învierii Domnului; a tuturor 
Sfinţilor; a Bunei Vestiri; a Sfântului Gheorghe; la Naşterea Domnului; la Botezul Domnului; 
la 1 Sept. a Sfântului Simeon Stâlpnicului, la 29 August, ş. a. (e) Vezi can. 24; 62 şi 30 Sin VI 
ec.; 42, 43 Apostolic; VII, 22; Laod. 54; Cart. 17,70; şi „Creştini ori păgâni?”„Lupta împotriva 
lui Satana"; „Părăsiţi calea Pierzării”; „Izvorul răutăţilor”: „Pacea părinţilor cu pruncii lor”; 
„Calul Troian în Creştinism”; „Eclipse de Lumină"; „Mântuind Mântuieşte-te”; „Oglinda 
Duhovnicească” ediţia I-a pg. 4.64; Dr. Badea Cireşanu Tez. Lit. Tom. I. XL. XLIX, pg. 470, 
arată pe dervişi şi popii triburilor păgâne, idolatre, jucând. în Moliţfelnice la spovedanie e 
pusă între alte întrebări şi aceasta: jucat?” Vezi şi alte cărţi din Tezaurul Ortodoxiei 

Creştine. 

desfrânării, însă sufleteşte, cum adevereşte Sfântul Ioan Gură de Aur, 
alţi Sf. Părinţi şi dreapta raţiune, nu scapă, ci se întorc la casele lor cu 
idolul desfrânării în cap şi cu necuratul spirit al preacurviei în inimă 
şi în suflet. 

Ce sunt acei plini de toată nedreptatea, de curvie, viclenie, lăco¬ 
mie, răutate, pizmă, ucidere, sfadă, înşelăciuni, năravuri rele, şop 
titori, grăitori de rău, urători de Dumnezeu, ocărâtori, semeţi, trufaşi, 
iscoditori, aflători de rele, neascultători de părinţi, neînţelegători, 
nestatornici în aşezămintele Sfinte, Divine şi Bisericeşti, fără dragoste 
(sfântă) neîmpăcaţi, nemilostivi “care dreptatea lui Dumnezeu ştiind, 
cum că cei ce fac unele ca acestea vrednici de moarte sunt, nu numai 
fac acestea: ci încă şi binevoiesc cu cei ce le fac?” Dar acei iubitori de 
sine, iubitori de argint, măreţi... hulitori... nemulţumitori, necuraţi, 
neprimitori de pace, clevetitori, neînfrânaţi, neîmblânziţi, neiubitori 
de bine, vânzători, obraznici, îngâmfaţi, iubitori de desfătări mai mult 
decât iubitori de Dumnezeu, având Chipul (forma) bunei credinţe, dar 
puterea ei o tăgăduiesc”, aceia care înşeală sufletele neîntărite la 
felurite păcate şi prăbuşiri în iadul vremelnic şi veşnic, aceia care 
pururea se învaţă şi niciodată nu pot a veni la cunoştinţa adevărului? 
dar acei stricaţi la minte, care stau împotriva adevărului învederat, în 
ce chip stăteau odinioară vrăjitorii Egiptului Ianis şi Iamvris 
împotriva lui Moise? Ce sunt acei prigonitori ai bunilor creştini, 
urmaşii lui Hristos, acei oameni vicleni şi fermecători, ce procopsesc 
spre mai rău, care înşeală şi singuri se înşeală? Ce sunt aceştia toţi de 
care Apostolul ne sfătuieşte a ne feri de ei ca de nişte ciumaţi? (a). Au 
nu sunt, mai mult ori mai puţin, nişte spirituali preacurvari şi 
preacurve? 

Ce este oare lumea aceasta purtătoare de nume creştinesc şi 
zăcătoare în cel rău (b) pentru care Cuvântul lui Dumnezeu ne porun¬ 
ceşte să nu ne rugăm: “Eu nu pentru lume Mă rog...”. “Tu nu te ruga 
pentru aceştia” (c), şi ne strigă să ieşim din mijlocul ei (adică din 
obiceiurile, patimile şi faptele ei cele anticreştineşti) (d). Oare nu e o 
sumedenie de spirituali preacurvari şi preacurve? 

Ce sunt acei mândri, trufaşi, iscoditori, care se sting iscodind 
iscodiri, mâncând zilnic din acest pom al morţii (e), alergători după 

(a) Rom. 1, 29-31; 2 Tim. 3,1-8; 12-13. (b) 1 Ioan 5,19; Gal. 1, 4-10. (c) Ioan 17, 9; Ier. 7, 
16-20; 11,14-13; 14,10-16; 15,1-; 1 Ioan 5,16. (d) 2 Cor. 6,14-18; 7,1; Ape. 18, 4; Is. 52,11; 
48,20; Ier. 50, 8; 51, 6-45. (e) Fac. 3; 1 Cor. 6, 9-10; 2 Tim. 3, - 9. 

slavă deşartă, lăudăroşi, vicioşi, îndărătnici, îngâmfaţi, încăpăţânaţi şi 
obraznici contra binelui, nesupuşi adevărului, binelui şi dreptăţii 
Divine, ambiţioşi, fuduli, pasionaţi după sluţirea chipului dat de 
Dumnezeu (a), ţinând morţiş a fi după şuchiata modă a stăpânitorului 
veacului acestuia, luxoşi, sclivisiţi, făţarnici... plăcuţi lumii orbite de 
păcate şi ucigătoare de suflete, care-s nişte urâciuni înaintea lui 
Dumnezeu şi care nu ţin seamă de Cuvântul Divin ce zice hotărât: 
“Dumnezeu va risipi oasele celor ce plac oamenilor” (b). Au nu-s şi 
aceştia nişte spirituali preacurvari şi preacurve? 

Ce sunt acei mimici sau înrăutăţiţi, camuflaţi sub nume creştineşti, 
care prin felurite batjocuri, ca viperele muşcă, înveninând pe 
aproapele, pe fraţi, surori, ba chiar şi pe părinţii lor spirituali şi 
trupeşti? Oare nu-s nişte infernali zdrenţuitori ai vieţii aproapelui lor, 
distrugători ai păcii şi iubirii sfinte şi în plăcerea lor draconică nişte 
satanici preacurvari şi preacurve?... Şi dacă mulţimea copiilor din 
Betel, batjocoritori ai Proorocului Elisei, au fost aspru pedepsiţi de 
Dumnezeu prin sfâşierea şi uciderea lor de urşii pădurii; iar Imineu şi 
Alexandru au fost daţi Satanei de Sf. Ap. Pavel, ca să înveţe a nu mai 
huli (c); oare cu cât mai groaznic vor fi pedepsiţi aceşti purtători de 
nume creştinesc, batjocoritori sau ponegritori ai aproapelui lor? Pri¬ 
ma şi cea mai grea pedeapsă e ruperea lor din Trupul (viu al Bisericii) 
lui Hristos, împreună cu: lacomii, curvarii, cu închinătorii de idoli, cu 
beţivii, cu hrăpăreţii... (d). 

Ce sunt acei purtători de nume creştinesc, care îşi întind feţele într- 
un râs nebun sau desfrânat, provocând bărbaţii să izbucnească în 
hohote; iar femeile în chicote de râs, pe la adunările şi ospeţele lor??? 
Oare nu sunt nişte spirituali preacurvari şi preacurve, supuşi 
blestemului Divin sau vaiului??? (e). 

Ce sunt acei iubitori de bani şi de avuţii pieritoare, care minciu- 
năresc, viclenesc, înşeală şi silnicesc pe aproapele lor, amărându-i şi 
scurtându-i viaţa, pentru a-şi mări idolul avuţiei lor, asemenea negus¬ 
torului cu diavolul văzut pe cântar şi cu monahul cu draconul iubirii 
de argint, în chip de şarpe groaznic, încolăcit împrejurul grumazului 
său? Dar acei cămătari, al căror plug li-i pana, câmpul hârtia, şi 
sămânţa camăta spurcată a banilor lor... care doresc oamenilor: 

(a) Fac. l, 26; Rom. 12,1-2. (b) Ps. 52, 7; Lc. 16,15 comp. 1 împ. 16, 7. (c) 4 împ. 2,23-24; 
1 Tim. 1, 20 comp. 2 împ. 3,39; Ps. 27,5-7; 2 tim. 4,14; 2,16-17. (d) 1 Cor. 5,11; Ioan 8,34- 
35-44; 1 Ioan 3, 8. (e) Is. Sirah 21,22; Eccls. 7, 7; Lc. 6,25; Pr. S. 14,13 

sărăcie, nefericiri, lipsuri... ca să fie siliţi a veni şi a se împrumuta de 
la ei, spre a le suge toată vlaga şi viaţa, ca lipitorile? (a) Oare nu-s nişte 
odioşi preacurvari şi preacurve sufleteşti? 

Ce sunt acei grăitori de vorbe spurcate, glume ruşinoase, şi 
convorbiri pricinuitoare dobitoceştilor desfrânări? Dar acei cântăreţi 
şi ascultători ai cântecelor de amor (curveşti, spurcate); acei ce-şi fac 
semne viclene cu ochiul (b), etc., acei privitori cu viclenie, acei săltători 
curveşti, acei purtători de corespondenţă sau prieteni cu scop 
necurat? (c). Oare nu-s nişte preacurvari şi preacurve sufleteşti? 

Ce sunt acei purtători de nume creştinesc, care pentru îndrăgirea 
(lăcomia sau îndrăcirea) pântecelui, nesocotesc: cele patru posturi, 
miercurile, vinerile şi ajunurile de peste an, mâncând de frupt (fără a 
fi bolnavi) sau aceia care nesocotesc sfinţenia Duminicilor şi 
sărbătorilor sfinte prin înfundarea în crâşme şi localuri de dezmăţ 
sufletesc (d), beţii, jocuri, cântece curveşti, îmbuibări şi prăznuiri 
păgâneşti? Oare nu-s nişte spirituali preacurvari şi preacurve? 

Ce sunt acei purtători de nume creştinesc, care umplându-se de 
zavistie, ponegresc pe aproapele lor, îl discreditează ca fariseii şi căr¬ 
turarii evreilor pe Mântuitorul şi pe urmaşii Săi, cu ură infernală, 
semănând zizanii, învrăjbiri în sufletul familiei, sau în adunarea celor 
de un bun cuget cu ei, aceia care tulburându-se la progresarea 
aproapelui lor şi bucurându-se de primejduirea lui, îi pregătesc în 
umbră ori în întuneric căderea?!? Nişte infernali preacurvari şi prea¬ 
curve, înrudiţi cu diavolul din iad, care pururea zavistuiesc fericirea 
vremelnică şi veşnică a creştinilor şi le pregătesc curse draconice şi 
prăbuşirea temporală şi eternă. 

Ce sunt acei purtători de nume creştinesc, osârdnici în agonisirea 
deşertăciunilor lumeşti şi a viciilor; iar în câştigarea bogăţiilor 
Duhovniceşti şi în agonisirea strălucitelor virtuţi principale (credinţa 
vie, nădejdea tare, dragostea Sfântă şi înflăcărată) cardinale 
(dreptatea, prudenţa, cumpătarea şi forţa) şi în alte virtuţi creştineşti: 
smerenia, mila, bunătatea, etc., sunt lenevoşi şi indiferenţi? Oare nu- 
s nişte preacurvari şi preacurve sufleteşti? 

Ce sunt acei purtători de nume creştinesc, fanatici în apărarea şi 
alimentarea neadevărului, potrivnic Adevărului Sfânt, acei răscolnici, 

(a) Si. 1 ,17; VI-10; 4gApost.; V-10; Laod. 4; Cartag. 5; 20; Vas. 14; Ps. 27,5-7; 2 Tim. 4, 
14; 2,16-17. (b) Mt. 6,12; Lc. 11,34-36; Pr. Sol. 6,13; 10,11. (c) Mt. 5, 27-28 Comp. Iov. 31,1; 
Pr. S. 6,25; fac. 34, 2; 2 împ. 11,2; Ps. 118,37. (d) Cari. 42, 43,54 Apost.; 9 VI ecum. 22 VII- 
a ecum. 24 Laod. 47; 69; 70 Cartag. 

care de dragul minciunii (celor 13 zile) scoase din calendarul îndreptat 
de Sf. Sinod Ortodox Român şi readucerea lui precis la calendarul 
Sinodului 1 ecum. din Niceea şi la calendarul ceresc, cu echinocţiul 
(isimeria, egalitatea zilei cu noaptea) la 21 martie şi 21 septembrie; au 
făcut şi fac atâtea neorânduieli, tulburări şi rebeliuni religioase în 
popor, contra Mamei noastre Duhovniceşti, Sf. Biserică Creştină 
Ortodoxă Română... aşa cum au făcut lipovenii contra Sfintei Biserici 
Ortodoxe ruseşti, arianismul, confesionarismul, ereticii, greco- 
catolicismul şi sectarismul contra Ortodoxiei noastre (a). Mulţi din 
aceşti nelămuriţi în credinţa şi adevărul Sfânt (b), stau camuflaţi prin 
Sf. Mănăstiri şi Schituri mergând de formă la Sf. Biserică pentru 
slujire şi primirea celor Sfinte după calendarul îndreptat, pe când în 
realitate ei susţin şi slugăresc cu vicleşug diabolic minciuna scoasă 
din calendar, aşa ca Iuda Iscariotul la Cina de Taină, secretul trădării 
Mântuitorului vrăjmaşilor Săi, ca Anania şi Safira secretul opririi din 
preţul ţarinei, ca Arie secretul eresului său scris pe hârtia pusă în 
buzunarul hainei în dreptul inimii, pe care apăsa cu mâna înşelând 
pe Sf. Părinţi ai Sinodului cu cuvintele: “drept aşa cred”. Aşa şi aceştia, 
una arată în public şi altele au în inimi pe care le cred... Şi când se văd 
puţin în largul lor, le propagă cu fanatism diabolic contra Ortodoxiei 
şi a adevărului învederat! Unii din aceştia au cerut adeseori de la 
vrăjmaşii cei mai vădiţi şi înverşunaţi ai creştinismului spre a tulbura 
şi război Sf. Biserică Ortodoxă. O, ce satanisme infernale!... Oare 
aceşti răscolnici contra adevărului învederat al îndreptării calen¬ 
darului Sf. Biserici Ortodoxe, care ca nişte viermi (cu două capete) 
infernali tulbură dispoziţia şi liniştea fiilor şi fiicelor Sf. Biserici 
Ortodoxe, prin ţinerea morţişă la minciuna şi tatăl ei diavolul (Ioan 8, 
44), nu-s nişte diabolici preacurvari sufleteşti? Dar acele idoliţe idolo- 
slujitoare minciunii scoasă din calendarul îndreptat, ca israeliţii 
şarpele de aramă făcut de Moise sau idolul Nehuştean, pe care l-a 
distrus credinciosul împ. Ezechia (c), acele scorpii demonice cu chip 
omenesc, care otrăvesc sufletele ucenicilor, uceniţelor, ori ale 
creştinilor slăbuţi în cunoaşterea credinţei şi a adevărului, acele 
creştine ignorante, bete de răscolnicia lor contra calendarului 
îndreptat... nu-s şi ele nişte satanice preacurve sufleteşti, ba şi trupeşti 
multe din ele? 

(a) Mt. 7, 15-20; 24, 11-24; Ioan 6, 70-71; 13,18-30; F. Ap. 5,11; Cazania D. VII după 
Paşti, Ist. Bis., V. Sf. etc. (b) Tit. 1,14-14; 2 Tim, 3, 6-7-13. (c) 4 împ. 18,4; 2 Par. 31,1 

Ce sunt acei purtători de nume creştinesc, care cu felurite min- 
ciunării, pâri, ponegriri, vicleşuguri şi silnicii, nedreptăţesc şi tor¬ 
turează pe ai casei lor, pe aproapele lor, producându-le tulburări, 
necazuri, suferinţe înfocate, primejduiri, disperare, boală, ruperi din 
viaţă, ba chiar şi moarte înainte de vreme? Au nu-s nişte infernali 
preacurvari şi preacurve? Nişte suflete devotate răului şi hărăzite 
diavolului? Ba da. Aceasta o adeveresc şi cărţile Sfinte, zicând: “Ne¬ 
drepţii nu vor moşteni împărăţia lui Dumnezeu... Cei ce sufăr nedrep¬ 
tatea sunt ai lui Hristos, cei ce-şi caută dreptatea sunt ai lui Adam, iar 
nedreptăţitorii sunt ai diavolului, sau: “Cel ce se nedreptăţeşte de voie 
şi iartă pe aproapele, fireşte este al lui Iisus. Cel ce nici nedreptăţeşte, 
nici se nedreptăţeşte, fireşte este al lui Adam. Iar cel ce nedreptăţeşte 
sau cere dobânzi, sau înşeală, fireşte este al diavolului” (a). 

Ce sunt acei pretinşi creştini care-şi aleg în Sf. Biserică locurile cele 
mai de frunte pe care nu le merită şi mai ales aceia care stau pe soleea 
Altarului cu spatele la Sfintele Icoane ale catapetesmei şi spre răsărit, 
încotro-s datori a sta cu feţele îndreptate, spre închinare lui 
Dumnezeu? Au nu sunt aceşti pretinşi creştini asemenea acelor 
urâcioşi israeliţi idolatri pe care Domnul îi arată Proorocului Iezechiel 
stând cu dosul spre Templul Domnului? (b). Oare nu-s nişte spirituali 
preacurvari şi preacurve, înnegriţi, ca îngerii căzuţi, de păcatul 
mândriei? 

Ce sunt acei purtători de nume creştinesc, crezuţi deasupra altora, 
care strecoară ţânţarul şi înghit cămila cu tot bagajul ei? Aceia care, 
precum odinioară Caiafa şi Pilat judecau şi osândeau pe Dreptul Iisus 
la moarte şi pe tâlharul Baraba îl eliberau, sau ca Ana ce judeca pe 
zelosul Pavel; adică aceia care liberează pe cei ce se obrăznicesc a călca 
în picioare legile Divine, creştineşti, şi împiedică, încurcă, împing în 
curse infernale cu premeditări pregătite, ponegresc şi osândesc şi pe 
cei mai osârdnici fii ai Bisericii, din cler şi popor, ce se ostenesc până 
la sacrificiu pentru: păzirea, alimentarea şi apărarea Ortodoxiei 
Sfinte? Au nu-s nişte preacurvari şi preacurve sufleteşti, cufundaţi sub 
blestemul Divin şi prăbuşiţi în iadul vremelnic şi veşnic? 

Dar aceia care înconjoară marea şi uscatul până fac câte un pro¬ 
zelit (ă) pe care apoi îl siluieşte a-i sluji contra voinţei lui Dumnezeu, 
făcându -1 astfel fiu sau fiică a gheenei? Că de, capra sare masa şi 


(a) „Pateric" cap. 18, 9. (b) Iez. 8,15-18; Ier. 2,27; 32,23-34 

ieduţa casa! Au nu-s nişte odioşi preacurvari şi preacurve sufleteşti, 
căzuţi sub blestemul Divin şi sortiţi iadului vremelnic şi veşnic? 

Dar aceia care au luat cheia cunoştinţei, care închid oamenilor 
împărăţia lui Dumnezeu, nici ei nu intră şi nici pe alţii nu-i ajută să 
intre; ci-i opresc ca să nu poată intra! Sunt fiii Luminii ori ai întune¬ 
ricului? Au nu sunt nişte odioşi preacurvari şi preacurve, prăbuşiţi în 
blestemul Divin, în iadul vremelnic şi veşnic? 

Dar persoanele acelea care silesc pe creştini şi creştine la jurăminte 
pentru ambiţiile şi interesele lor, pentru a călca astfel porunca 
Dumnezeiescului nostru Mântuitor, Care zice hotărâtor: “Aţi auzit că 
s-a zis celor dedemult (Israelul vechi): Să nu juri strâmb, ci să îm¬ 
plineşti înaintea Domnului jurămintele tale (cele bune). Eu însă vă 
zic: “Să nu vă juraţi nicidecum?”... (a). Oare aceşti siluitori şi îmbietorii 
la jurăminte nu-s nişte preacurvari şi preacurve sufleteşti? 

Ce sunt acele persoane purtătoare de nume creştinesc, care de 
dragul lumii ce zace în cel rău, pentru daruri, prieteşuguri pieritoare 
ori avantaje păcătoase, strâmbă dreptatea, cufundând pe drept 
ostenitorii după Dumnezeu şi suind în slavă deşartă pe cel strâmb, 
vicleşugul, linguşirile şi minciunăriile draconice? (b). Au nu-s nişte 
inferiori idolatrului Pilat în dreptate, nişte spirituali preacurvari şi 
preacurve, sortiţi blestemului Divin, iadului vremelnic şi veşnic? 

Ce sunt acei pretinşi creştini, care mănâncă carnea şi beau sângele 
aproapelui, fraţilor, surorilor, copiilor ori părinţilor lor, amărându-i, 
otrăvindu-i şi distrugându-le viaţa pământească şi spirituală, prin 
vicleşug, minciunării, felurite răutăţi infernale şi draconice, curse 
torturătoare? (c). Au nu sunt nişte odioşi preacurvari şi preacurve 
sufleteşti urmăriţi fulgerător de urgia Divină, de iadul vremelnic şi 
veşnic? 

Ce sunt acei purtători de nume creştinesc, care la Sf. Vasile se 
prefac în: brezăi, capre, lup, turcă, urâţi, negri, etc., punându-şi asu¬ 
pra chipului lor dat de Dumnezeu, diavolescul chip al idolilor păgâ¬ 
nilor, acei bărbaţi care îmbracă haine femeieşti şi acele femei care 
îmbracă haine bărbăteşti, aceia care jucând, fac mult zgomot tulbu¬ 
rător liniştei creştinilor, împiedicând mulţimea credincioşilor a merge 
la Sf. Biserici pentru ascultarea luminatelor slujbe ale întreitei 
sărbători (Tăierea împrejur a Domnului, Sf. Vasile şi Anul Nou), 

(a) Mt. 5,33-37; 23,16-22; Tâlc. Teofilact; Iac. 5,12. (b) Is. 5,23-25; Pr. S. 17,15; 24,24- 
25. (c) Mt. 10,21; Ier. 19, 8-9 

huind şi enervând pe mulţi cu trăsnăile lor idolatre, pentru necuratul 
câştig iscariotenesc? Dar aceia care-i primesc prin curţile şi casele lor 
pentru a se veseli, a râde şi a chicoti anticreştineşte? Ce sunt aceştia 
toţi, care sfinţenia caselor lor creştineşti dobândită prin primirea Sf. 
Icoane a Naşterii Domnului, o şterg, o mânjesc şi o profanează prin 
facerea şi primirea acelor chipuri de idoli şi feţe sataniceşti? (a). 
Creştini ori păgâni? Au nu sunt nişte prăbuşiţi în afurisenie, nişte 
putregaiuri, nişte rupţi din trupul viu al (Bisericii vii a) lui Hristos, 
nişte ticăloşiţi preacurvari şi preacurve sufleteşti, sortiţi de bunăvoie 
iadului vremelnic şi veşnic? 

Ce sunt acele persoane purtătoare de nume creştinesc, care fabri¬ 
că minciuni cu multă râvnă drăcească, le vâră cu osteneală în lume şi 
le poartă din loc în loc, semănând astfel minciuna şi iubind-o la 
nebunie? Au nu-s nişte depărtaţi de Dumnezeu: Tatăl, Fiul şi Duhul 
Sfânt, Care-i pur-Adevărul, şi nişte înrudiţi cu diavolul, tatăl min¬ 
ciunii? (b) Au nu sunt şi aceştia nişte notorii preacurvari şi preacurve? 

Ce sunt acele persoane purtătoare numelui creştinesc, care în loc 
de a înălţa la cer rugăciuni, cântări, laude şi slavoslovii duhovniceşti, 
însoţite de mireasma tămâiei sau smirnei sfinţite de Preotul Bisericii; 
ei scot din gurile lor: felurite hule, sudalme, înjurături de cele sfinte, 
convorbiri porcoase, măscăriciuni şi felurite deşertăciuni, însoţite de 
fumul tutunului, slugărind astfel şi tămâind pe diavolii iadului, care le 
spurcă, împute şi înnegresc sufletele? Au nu-s nişte odioşi preacurvari 
şi preacurve sufleteşti? 

Ce sunt acele persoane notorii cu nume şi ranguri creştineşti, care 
asemenea vicleanului şi scârbosului Ahitofel (c), cu premeditări, 
sfaturi şi consilii sau soboare diabolice, drăceşti (d), se trudesc 
sataniceşte a învrăjbi şi îndărătnici pe păstoriţi contra bunilor Păstori, 
a învrăjbi pe copii cu părinţii lor, pe fiii şi fiicele duhovniceşti cu 
Duhovnicii lor iscusiţi? Au nu-s nişte diabolici preacurvari şi prea¬ 
curve sufleteşti? 

Ce sunt acele persoane purtătoare de nume creştinesc, care ne- 
vrând a auzi Cuvântul lui Dumnezeu (e) jignesc şi pe cel mai zelos 
Preot în luminarea lor, necinstindu- 1 , hulindu- 1 , ponegrindu- 1 , 
amărându-1, şi ameninţându-1 cu distrugerea (a)... introducându-i 

(a) leş. 20,4; 2 Lege 4,15-24; 5,7-9. (b) Ioan 8,44; Comp. Fac. 3,4; 4,9; 37,31-32; 3 Imp. 
13,18; 4 Imp. 5,22-25; 2 Par. 18,21; Mt. 13,38- 39; F. Ap. 5,8-9; Tit. 1,12. (c) 2 Imp. 10-20- 
23; 17,1-23. (d) Ape. 2, 9; 3, 9. (e) Ier. 6,10-17; 7 ,23-28; 3-11; leş. 9,12; F. Ap. 7,51; Ioan 8, 
41-47; 1 Ioan 4, 4-6 

învrăjbiri în casă şi în slujba Preoţească, unele punându-i otravă în 
prescura ce i-au dat-o la Sf. Proscomidie, altele punându-i nicotină în 
mâncare, altele spărgându-i un gavanos cu sânge în poartă, azvârlit un 
cui de fier pe deasupra Dumnezeiescului Jertfelnic când Liturghisea, 
după Heruvic, aprinzând lumânări pe Sf. Masă cu josul în sus... făcând 
împotrivă-i cu premeditare sfaturi ahitofelice (b), cu soboare diabolice 
şi adunările Satanei (c), asemenea soborului Caiafei, Anei şi Iscario- 
tului contra Mântuitorului nostru Iisus Hristos (d), întinzându-i laţuri, 
curse infernale (e) sau expunându-1 acestor draconice meşteşugiri spre 
a-1 deruta, împiedica şi face inofensiv sau nelucrător în rodnicia 
Duhovnicească, în ridicarea şi luminarea poporului român ortodox, 
aşa cum îi impuneau lui îndatoririle Preoţiei sale? Au nu-s nişte 
preacurvari şi preacurve sufleteşti? Nişte diabolici idolaşi şi satanice 
idoliţe demoniceşti? 

Ce sunt acele persoane purtătoare de nume creştinesc, care în loc 
de a cinsti pe Preoţii care se ostenesc cu educaţia religioasă-social- 
economică şi luminarea lor după cuvântul Apostolului: “Preoţii ce-şi 
ţin bine dregătoria, ostenindu-se în cuvânt şi în învăţătură, de îndoită 
cinste să se învrednicească” (f), ei îi hulesc, nesocotesc, ponegresc, 
persecută şi-i întâmpină cu îndoite defăimări, batjocuri, figuri 
draconice, asupriri infernale şi satanice presări, până la cele mai 
sistematice şi aspre martirizări? Au doară aceia care varsă toate 
lăturile visate, clocite şi depozitate în ligheanele capetelor lor în cursul 
stricatei lor vieţi, petrecută anticreştineşte şi idolatriceşte, asupra 
preoţilor zeloşi în luminarea poporului creştin ortodox, nu sunt ei 
nişte odioşi preacurvari şi preacurve sufleteşti? Nişte prăbuşiţi în 
Dumnezeiescul blestem, în vai (g) şi în iadul vremelnic şi veşnic? 

Ce sunt acele persoane purtătoare de nume creştinesc, care în loc 
de a se ţine şi a se folosi de Pomul Vieţii: luând aminte de sine, învă- 
ţându-se a asculta de Dumnezeu, ferindu-se de căderea în păcat, chiar 
de ar fi şi în sfinţenie şi ar vieţui în bunătăţi (h); se ating, mănâncă şi 
se ţin de Pomul Morţii (cunoştinţei binelui şi răului) iubind iscodirea 
vieţii şi slăbiciunilor aproapelui, pasionându-se în ponegrirea, 
judecarea şi osândirea aproapelui lor, cărora urmează mânia Divină, 

(a) Iez. 2; 3; Ier. 18,18; 11,19; 20, 7-13; Is, Sirah 28,12-29; 27,12-29; Iac. 3. (b) 2 împ. 
16, 20-23; 17 , 1 - 4 ,15-23, iS. (c)Apc. 2, 9; 3, 9. (d) Ioan 6, 70-71; 13,18-30; Mt. 10, 4; 21,33- 
34 ; 26, 3 - 5 ,14-25,45-56. (e) Ps. 118, 61,110; 139,5; Iez. 3,25; 4 , 8; Ier. 20,7-13■ ( 0 1 Tim. 5, 
17; F.Ap. 28,10; comp. cari. s8Apost.; Mt. 10,14-15. (g) Is. 5,20-21. (h) 1 Cor. 10,12; Ps. 18, 
12-13; Iez. 33,13; Rom. 11,20-22 

pedeapsa morţii sau cufundarea în iadul vremelnic şi veşnic, pentru 
că cel ce judecă pe aproapele său este: Antihrist (a) 

Ce sunt acele persoane purtătoare de notoriu nume creştinesc, care 
după făgăduinţa dată, că se leapădă de lume şi de deşertăciunile ei... 
că nu va iubi nici tată, nici mamă, nici frate, nici soră, nici pe altcineva 
din ai săi şi nici chiar pe sine însuşi mai mult decât pe Dumnezeu, 
Căruia i s-au consacrat cu toată fiinţa (trup şi suflet) şi cu toată 
activitatea lor; ei însă neglijând, nesocotind îndatoririle sfinte, calcă 
în picioare făgăduinţele depuse, nu din neştiinţă ori neputinţă; ci din 
firea rea şi îndărătnicie, ţinând la rudenii, slugărindu-le şi iubindu-le 
mai mult decât pe Dumnezeu? 

Ce sunt acelea... care de dragul copiilor, nepoţilor ori nepoatelor 
sau a altor rudenii trupeşti, sub motivul facerii şi aranjării viitorului 
lor... îşi tulbură casa, se despoaie de haina duhovnicească a păcii şi 
liniştirii sfinte, îşi chinuiesc fiii ori fiicele duhovniceşti până la 
secătuire, sacrificare, leşinare, perderea cunoştinţei... unele chiar 
până la băgarea lor cu zile în mormânt? 

Oare ce sunt acele fiinţe ramolite duhovniceşte, care sug ca 
lipitorile vlaga fiilor ori fiicelor lor duhovniceşti, ca să-şi îndoape, sub 
camuflajul numelui şi situaţiei (hainei) sale, rudeniile trupeşti? Au 
doară astfel de persoane, care pentru dragostea nebună după idolaşii 
sau idoliţele acelea, recrutate dintre rudele lor, nesocotind cuvintele 
Sf. Evanghelii citite în ziua alegerii lor: “Cel ce iubeşte pe: tată, mamă, 
fiu, fiică...mai mult decât pe Mine, nu este vrednic de Mine...” şi în 
altă parte: “Cel ce urăşte: tată, mamă, soţie, fiu, fiica, ba chiar şi însăşi 
viaţa sa, acela nu poate să fie ucenic al Meu” (b). Şi Apostolul ce zice: 
“Cel ce nu iubeşte pe Domnul nostru Iisus Hristos, să fie Anatema, 
Maranata” (c); oare nu sunt nişte odioşi preacurvari sau odioase 
preacurve sufleteşti? Nişte idolo-slujitoare de idoli sau de idoliţe, cu 
cumpăna minţii ruginită, strâmbată şi înţepenită în stânga, slugarnică 
ispititorului infernal? (d). 

Ce sunt acei purtători de nume creştinesc, care iubesc lumea cu 
păcătoasele ei deşertăciuni, mode şuchiate, nud sau goliciune, sluţirea 
feţelor, lux, sporturi scandalizatoare moralei societăţii, felurite: 
cântări, glume, convorbiri şi petreceri anticreştineşti? Au nu sunt 

(a) Fac. 2, 8-9,16-17; 3 ! Hron. o.c. pg. 27-28, (b) Mt. 10,37-39,33-34; 12,30; Lc. 14,26- 
27; Gal. 1,10; 5,24-26; 2 Imp. 6, 4-9. (c) 1 Cor. 16,22; comp. Ioan 14,21,23-24,15; 1 Ioan 2, 
24; Ape. 3,20. (d) Ioan 8, 44; F. Ap. 5,1-11; Mt. 4,1-11; Lc. 4,1-13 

nişte preacurvari şi preacurve sufleteşti? Ba da. Chiar de nu şi-ar fi 
pierdut careva fecioria sau curăţia conjugală, totuşi (mai mult ori mai 
puţin) sunt murdăriţi, necuraţi şi decăzuţi în preacurvia spirituală. 

Neam viclean şi preacurvar numeşte Mântuitorul pe necredincio¬ 
sul popor iudeu, în special pe farisei, nu pentru păcatul preacurviei 
nici pentru idolatrie, de care mulţi erau salvaţi; ci pentru necredinţa 
lor. Necredinţa, cele nedumnezeieşti, depărtarea, despărţirea şi le¬ 
pădarea de Dumnezeu, sunt înfăţişate de Domnul în Vechiul şi Noul 
Testament drept păcat al preacurviei. Abaterea de la Creatorul nostru 
şi din căile Lui se văd din raportul dintre suflet şi Dumnezeu. în 
Vechiul Testament, Dumnezeu e înfăţişat ca soţ, sau bărbat logodit, 
căsătorit; iar Israel, poporul ales al Lui, ca soţie a Sa; şi, abaterea de 
la El, cu pogorârea în patimi josnice şi păcate, în erezii şi mai ales în 
idolatrii, e socotită preacurvie spirituală (a). Soarta neamului rău şi 
preacurvar o arată Mântuitorul în asemănarea curăţiei celor îndrăciţi 
de spiritul rău ce-i munceşte şi recăderea lor în stăpânirea mai multor 
spirite infernale, torturându-i mai groaznic: “Când duhul cel necurat 
iese din om, umblă prin locuri fără de apă, căutând odihnă şi nu 
găseşte. Atunci zice: “Mă voi întoarce la casa mea, de unde am ieşit”. 
Şi venind o află: deşartă, măturată, grijită şi împodobită. Atunci se 
duce şi ia alte şapte duhuri mai rele decât sine şi intrând, locuiesc 
acolo. Astfel, starea din urmă a omului aceluia ajunge mai rea decât 
cea dintâi. Aşa va fi şi cu acest neam rău”. 

Preacurvia Israelului cu idolii a fost pedepsită de Dumnezeu cu 
robirea lor în Babilon, etc.; iar preacurvia spirituală a fariseilor şi 
poporului necredincios Mesiei, a fost pedepsită cu ruinarea Ierusa¬ 
limului şi împărtăşirea poporului prin toate neamurile. Aşa a fost, este 
şi va fi cu majoritatea creştinismului nostru ce zace în cel rău. 

Aceasta o arată clar şi Sf. Ap. Iacob poporului convertit la creşti¬ 
nism, dar care se lăsa robit de felurite păcate şi patimi josnice, zicând: 
“De unde-s lupte şi sfezi între voi? Oare nu de acolo de la poftele 
voastre care se războiesc în membrele voastre? (adică între voi). 
Poftiţi şi nu aveţi ce doriţi; ucideţi şi pizmuiţi (zavistuiţi), dar nu 
puteţi dobândi ce poftiţi. Vă luptaţi şi vă sfădiţi, dar nu aveţi cele 
dorite pentru că nu cereţi. Cereţi dar nu primiţi, pentru că rău cereţi, 
ca să cheltuiţi în poftele voastre. Preacurvarilor şipreacurvelor! Au 
nu ştiţi că prietenia cu lumea aceasta, e o vrăjmăşie împotriva lui 


(a) Ps. 72,26-27; Is. 57,3; Iez. 23; 16,1-8; Ier. 3, 8 

Dumnezeu? Deci tot cel ce voieşte a se face prieten lumii, acela se face 
vrăjmaş lui Dumnezeu” (a). 

Multora li se pare că dacă-s scăpaţi de păcatul curviei ori al prea- 
curviei trupeşti, sunt mântuiţi, dar se înşeală amarnic, neţinând 
seamă de groaznicele păcate ale curviei sau preacurviei spirituale. Au 
doară pentru ce au căzut îngerii din cer, care erau duhuri slujitoare? 
Nu pentru preacurvia spirituală, adică pentru despărţirea de 
Dumnezeu prin păcatul mândriei şi pentru că pârâu pe fraţii lor (b)? 
Dar protopărinţilor noştri Adam şi Eva, când i-au prăbuşit din fericire 
în nefericire şi din viaţă în moarte, cine le-a fost cauza? Preacurvia 
trupească? Nu, căci deşi erau legiuiţi, totuşi, ei s-au împreunat tocmai 
după ce i-au izgonit din Rai. Deci, iată că preacurvia sufletească, adică 
călcarea poruncii lui Dumnezeu prin cedarea la vicleana şoptire a 
diavolului ce le grăise prin şarpe, adică prin mâncarea din pomul oprit 
(c). Ce l-a prăbuşit pe Cain în iadul vremelnic şi veşnic? Preacurvia 
trupească? Nu, că era feciorelnic; ci preacurvia sufletească prin 
pângărirea pământului cu vărsarea sângelui sau uciderea fratelui său 
Abel (d). Cine a oprit pe cele cinci fecioare neînţelepte de a intra cu 
Mirele Ceresc în cămara nuntală, adică în împărăţia lui Dumnezeu, şi 
le-a lăsat în întuneric, din afară de cămara luminată a Nunţii Cereşti? 
Curvia ori preacurvia trupească? Nu, căci toate erau fecioare; ci 
preacurvia sufletească.. .(e). Trei din cele 24 vămi ale văzduhului sunt 
pentru oprirea şi cercetarea cu de-amănuntul a sufletelor căzute în 
păcatul curviei, preacurviei şi a spurcatelor amestecări cu oameni, cu 
dobitoace şi cu diavoli... dar celelalte 21 de vămi au nu sunt pentru 
păcatele preacurviilor sufleteşti? 

E bine a şti fiecare din noi următoarele: câte patimi sau feluri de 
păcate are fiecare creştin, atâţia idoli, draci, are, pe care-i slugăreşte 
sau le idolo-slujeşte (f), că sunt 365 feluri de păcate şi 365 de cete 
drăceşti, care aleargă totdeauna prin lume, îndemnând oamenii, de 
la mic la mare, a săvârşi acele păcate (g); că toate păcatele (preacur- 
viile, în majoritate spirituale), formează uriaşul corp urâcios şi 
ucigător de suflete “păcatul” văzut de un Stareţ Sfânt, în chip de fiară, 
monstru-balaur uriaş, ce înconjura în zbor cetatea Antiohiei, mân- 

(a) Iac. 4,1-4; comp. Ioan 15, 4-6,19-25; Rom. 8, 6-9. (b) Is. 14,12-15; Iez. 28,1-17; Lc. 
10,18; Ioan 12,31; 14,30; 16,11; Ape. 9,1; 12, 7-17. (c) Fac. 1,26-29; 2,4-25; 3 ; 4 ,1-2,25-26; 
5,1-5. (d) Fac. 4,3-24. (e) Mt. 25,1-13. (f) Prolog 19 dec.; 11 mai; Sf. Efrem Şirul; Câte patimi 
şi virtuţi are omul, atâţia draci şi îngeri luminaţi sunt în el. (g) Vedenia Sf. Arhiereu Nifon ■ 
V. Sf. 23 dec. 

când fără saţiu pe toţi oamenii ce-i ieşeau în cale, de la mic până la 
mare: bărbaţi, femei, copii, bătrâni, preoţi, călugări, etc. Acela era 
dracul iubirii de plăceri, dulceţi sau deşertăciuni lumeşti (a). Multă 
dreptate are Mântuitorul când zice: “Mulţi sunt chemaţi dar puţini 
aleşi” (b). Şi Solomon: “Din o mie am găsit un om, dar din femei nici 
una la mie” (c). Şi Sfinţii Părinţi, ce zic: “Din o mie de Preoţi, abia unul 
se mântuieşte şi din zece mii de creştini, abia pe unul îl iau îngerii”. 

Aşa dar, aceşti spirituali, preacurvari şi preacurve, asemenea ido¬ 
latrilor despre care vorbesc Dumnezeieştile Scripturi şi Istoriile lumii, 
că: “îşi aveau fiecare idolii săi... Se temeau de Domnul Dumnezeu şi 
i se închinau Lui, dar în acelaşi timp slujeau şi idolilor lor zeificaţi...” 
(d). Se închină lui Dumnezeu dar slujind patimilor, sunt nişte 
“urâciuni” sau “vrăjmaşi” înaintea lui Dumnezeu. De aceea zic Sf. 
Părinţi: Efrem Şirul şi alţii: “Mai bine ar fi să se întunece soarele... să 
piară lumea... ori să se deschidă pământul să-l înghită pe om, decât să 
păcătuiască el înaintea lui Dumnezeu şi prin păcat să-şi atragă asupră- 
şi urgia Divină”. “ Mai bine ar fi fost omului aceluia de nu s-ar mai fi 
născut...” (e). 

De toate aceste păcate ale preacurviei sufleteşti, precum şi de ale 
curviei şi preacurviei sufleteşti, precum şi de ale curviei şi preacurvi¬ 
ei trupeşti, păcătoşii şi păcătoasele cu nimic nu se pot spăla şi curăţi, 
fără numai prin adevărata pocăinţă (f) după Dreptarul Ortodoxiei sau 
Sfintele Pravile şi prin împărtăşirea cu Dumnezeiescul Trup şi Sânge 
al Mântuitorului nostru Iisus Hristos Mielul lui Dumnezeu, Care 
ridică păcatele lumii” (g). 

Balaurul, fiara şi prooroul mincinos (h) ne-a lovit, încurcat şi 
înmrejuit tiranic adeseori, spre a nu da la lumină şi acest adevăr: crud, 
dureros, dar folositor sufletelor osârdnice în activitatea mântuirii lor... 
Şi în prezent ne-au strâmtorat cu multă sălbăticie, infernală 
înmănuşată încât n-am putut să descriu acest adevăr, drept aşa cum 
trebuia. Totuşi nădăjduiesc că Atotputernicul Dumnezeu, care voieşte 
ca nici un suflet să nu piară, ci la cunoştinţa adevărului să vină, spre 
a fi viu pururea şi a dobândi fericirea vremelnică şi veşnică (i), îl va 

(a) Prolog 21 aug. (b) Mt. 22,14; 20,16; 7,13-14. (c) Eccl. 7,28; Iov. 33,23-30; Ps. 11; 13; 81, 
5 ; 33 , 11 . (d) 4 tmp. 17; Sofonia 1,5-18; 3 tmp. 12,27-33; 13 ■ (e) Mt. 26,24. (f)Mt. 4,17; F. Ap. 2, 
88; 2 Cor. 5, 18-20. (g) Ioan 1,29; Is. 53; 1 Cor. 15,3; Gal. 1,4; Evr. 1,3; 2,17; g, 24-28; 1 Petru 
2,24-1-9-25; 3,18; 1 Ioan 1,7; 2,2; 3,5; 4,10; Ape. 1,5-6; 5, 6-14. (h)Apc. 12; 13; 20,2, 3,10; 
19,20. (i) 1 Tim. 2,1-6; Ps. 144, 7-9; lez. 18,21-23,31-32; 33 , u; 2 Petru 2,9; Ioan 3,14-16 

dezvolta până la desăvârşita folosire în sufletele binecredincioşilor 
creştini ortodocşi, cititori şi ascultători de pretutindenea. 

IDOLATRIA ÎN CREŞTINISM 

PJgdolatri se numesc toţi acei care, faptele închinării lor le fac nu 

*®*în cinstea adevăratului Dumnezeu (a); ci în cinstea făpturilor 
Lui: din cer, de pe pământ, din ape şi de sub pământ (b); legându-şi 
mintea astfel de anumite creaturi (c); sau de anumite locuri (d), unde 
îşi descarcă orbita lor evlavie. Privitor la evitarea şi depărtarea idolilor 
din mijlocul poporului lui Dumnezeu - Israelul vechi şi nou - în po¬ 
runca I-a a Decalogului ni se porunceşte a cunoaşte pe Unicul Dumne¬ 
zeu Cel adevărat, viu, Atotputernic şi etern, oprind şi înlăturând 
desăvârşit mulţimea dumnezeilor falşi, idolii; iar în a doua poruncă ni 
se ordonă a lepăda toate chipurile idolilor şi formele idolatriei (e). 

Deşi cu ajutorul lui Dumnezeu, s-a scos din mijlocul creştinismu¬ 
lui chipul idolilor egipteni, haldeeni, etc. totuşi, din nefericire închi¬ 
narea la idoli e în fiinţă, ca şi pomul morţii lângă Pomul Vieţii în Raiul 
pământesc. Poate că pe mulţi îi prinde mirarea la auzul acestor 
cuvinte, ba chiar nu le vine a crede, totuşi, adevărul arată că-i drept 
aşa. 

închinarea de idoli în majoritatea creştinismului nostru din toate 
vremurile, sunt patimile rele, despre care ne grăiesc Dumnezeieştile 
Scripturi aşa: “Omorâţi drept aceea mădularele voastre cele de pe 
pământ: curvia, necurăţia, patima, pofta cea rea şi iubirea de 
argint, care este închinare de idoli” (f). De asemenea: lacomii, 
nesăţioşii, îmbuibătorii pântecelui şi jucătorii, sunt idolatri, precum 
iarăşi adevereşte Sf. Scriptură, zicând: “...Al căror dumnezeu le e 
pântecele şi mărirea întru ruşinea lor, care cugetă cele pământeşti... 
Să nu vă faceţi slujitori de idoli ca unii dintr-înşii (israeliţii în pustie) 
precum este scris: “Poporul a şezut de a mâncat şi a băut şi s-a sculat 
de a jucat...” (g), (aşa cum face şi mulţimea uşuraticilor creştini ai 
vemurilor noastre pe la nunţi cumetrii, crâşme şi petreceri cu lăutari). 
“Şi trebuie să ştiţi, că nici un desfrânat, sau necurat, sau lacom, sau 

(a) leş. 20,2-3; 2 Lege 5, 6; 6,4-9. (b) leş. 20,3-5; 2 Lege 4,15-21. (c)3 împ. 17, 7-41. (d) 

3 Imp. 12, 29-32; 13; Ioan 4,20-21. (e) leş. 20,1-6; comp. 2 Lege 5; 6,4-9; 4,15-21; Ps. 113, 
11-21; 134, 29-40. (f) Cols. 3,5; Filip. 3,10; 1 Cor. 10, 7; 6, 9-10; Efs. 5, 8. (g) Cols. 3,5; Filip. 

3 ,10; 1 Cor. 10, 7; 6, 9-10; Efs. 5, 8 

slujitorii de idoli, malahienii, sodomitenii, jurii, beţivii, răpitorii, 
bârfitorii, sau ponegritorii aproapelui lor, n-au moştenire în 
împărăţia lui Hristos şi a lui Dumnezeu. Să nu vă lăsaţi amăgiţi de 
vorbele deşarte, că pentru aceasta vine mânia lui Dumnezeu peste 
fiii neascultării... Să nu vă întovărăşiţi cu aceştia. Ca fiii luminii să 
umblaţi şi să vă purtaţi, că altă dată eraţi întuneric, iar acum sunteţi 
lumină în Domnul. Deci ca fiii luminii să vă purtaţi...” (a). 

Idolatri ai vremurilor noastre sunt toţi aceia (amestecaţi în adu¬ 
narea creştinilor), care umblă cu descântece şi cu farmece. Cei ce ţin 
de aievea şi adevărate norocul şi ursita. Cei ce i-au aminte la vrăjitorii, 
la ghicirea în palmă, la vrăjile cu morţii, cu ligheane şi altele 
asemenea, arătând oamenii, oi sau alte dobitoace. Cei ce poartă baiere 
şi le pun împrejurul lor. Cei ce poartă ţidule şi cred în ele sau în 
cuvinte de vrajă, sau în chipuri scrise pe ele şi când le văd se roagă la 
ele sau se împrejoară cu ele, crezând că prin acestea n-ar putea să ardă 
sau să se înece, sau să se rănească. Şi în sfârşit, cei ce întrebuinţează 
legături şi alte ajutorări pe care şi medicina le osândeşte, sau cu 
cuvinte, sau cu slove, sau cu alte lucruri ce atârnă, sau leagă ori 
dezleagă, precum cercei la urechi, sau inele în degete şi altele 
asemenea” (b). 


IDOLII JOACA 

ÎN MULŢIMEA CREŞTINILOR UŞURATICI 

S altă idolo-slujire foarte urâcioasă înaintea lui Dumnezeu şi a 
creştinilor luminaţi de sus, care se vede adeseori prin satele 
şi oraşele noastre cu nume creştinesc, sunt: brezăile, caprele, etc. 
Acestea periclitează mântuirea creştinilor: 

1) a acelora care fac jocurile acelea drăceşti şi 

2) a acelora care le primesc în curţile şi în casele lor. 

Brezaia, capra, turca, lupul şi alte închipuiri sluţite de felul 
acestora, sunt rămăşiţe idolatre, obiceiuri păgâneşti sau păgânisme. 
Luând seama bine la acestea, le aflăm în chipurile idolilor păgânilor, 
care erau draci înşelători (c) şi pierzători ai oamenilor. 


(a) Cols. 3, 5; Fi lip. 3,10; 1 Cor. 10, 7; 6, g-10; Efs. 5, 8. (b) Mart. Ort. p. III, într. 53,54. 
(c) 1 Cor. 10,20-22; Comp. Lev. 17, 7; 2 Lege 32,17; Ps. 105a, 37; Ape. 9 ,20 

Cercetând Dumnezeieştile Scripturi şi istoria antică, vedem că 
lumea depărtându-se de Dumnezeu a căzut în idolatrie (a). Astfel, în 
vremea patriarhilor: Avraam, Isaac, Iacob, în vremea lui Moise, era 
plină lumea de credinţa în feluriţi idoli, d. p.: cerul, soarele, luna, 
stelele, norii, ploaia, fulgerele, vântul, focul, apa, pădurile, câmpul, 
animalele, jivinele târâtoare, etc. (b). popoarele păgâne închipuiau 
aceste zeităţi în felurite forme de oameni, animale, jivine, târâtoare şi 
demoni (c). La aceste chipuri neînsufleţite se închina omenirea 
întunecată a idolatrilor. 

Păgânii egipteni aveau feluriţi idoli monstruoşi, cărora li se închi¬ 
nau, d. ex.: idolul Amon, cu înfăţişarea feţei monstruoasă, cu cerc 
mare pe cap. Idolul Şu, cu înfăţişarea văilor Nilului şi forma oului pe 
cap. Idolul Tefnut, cu cap de fiară sălbatică (de leoaică, etc.) Idolul 
Keb, zeul pământului, cu o pasăre pe cap. Idolul Osiris, (soarele). 
Idolul Isis, (luna). Idolul Horus, (zeul muzicii) cu trup de om şi cu 
capul de pasăre. Idolul Anubis, cu trup de om şi cap de animal. Idolul 
Neit, zeiţa înţelepciunii. Idolul Neftis, zeul belşugului. Idolul Tifon, 
geniul răului. Idolul Athor, geniul animalelor, idolul Knuma, cu trup 
de om şi cap de vacă. Idolul Faaca, cu chip de peşte, etc. 

Se mai închinau şi vietăţilor: boului Apis, crocodilului, hipopota¬ 
mului, pisicii, ţapului, berbecului, viţelului, câinelui, lupului, etc., flo¬ 
rii Lotus, altor plante, legume, ceapă, usturoi, mărăcini, pomi, etc. (d). 

Chipurile idolilor făcute din metal, piatră, în formă de statui foarte 
curioase, monstruoasă, erau împodobite cu văluri şi felurite broderii 
de aur. Fiecare idol îşi avea capiştea lui (e). 

Filistenii se închinau idolului Dagon (f), socotit de ei demon de al 
doilea ordin, biruitor şi mare distribuitor de pâine la curtea dracilor. 
Statuia idolului acestui monstru, cu bust de om şi coadă de peşte, 
socotit inventator al agriculturii şi altele, era adorat de filisteni. 

Asiro-babilonenii, asemenea egiptenilor, se închinau la feluriţi 
idoli monstruoşi. Succot-Benoth, făcut în chipul unei cloşti cu pui (g). 
Nebo (h), Nergal, în forma cocoşului (i). Aşima, făcut în chipul iedului 

(a) 2 Lege 8; 32,1-43; Jud. 10, 6-16; 1 împ. 8, 8; 3 împ. 11, 33; 4 împ. 22,17; Ier. 2, 27; 
16,11; 18,15; 19, 4; Iez. 14; Osia 4,12; Rom. 1,25. (b) leş. 20,1-5; 2 Lege 4,16-31; Is. 2, 6; 44, 
17; Ier. 2,7-30; Isaia 14,1-4; Mih. 5,18. (c) leş. 32; comp. Fac. 31,19-30-35; Lev. 19,4; 2 Lege 
7,5-25-26; 9,12; 27,15; Jud. 17,3-4; 3 Imp. 12, 26-33; 13; 14, 9-16; 4 Imp. 17, 9-41; 217; 2 

33; 28,2; Ps. 105,19-42. (d) 2 Lege 4,16-24; leş. 20,4-5; 32. (e) 4 împ. 17,7-29-30-31- 
41- (f) 1 Imp. 5, 1-5; Jud. 16,23; 1 Parai. 1,10. (g) 4 împ. 17,30. (h) Is. 46,1. (i) 4 împ. 17,30 

(a). Nibcha (Nebhaz) cu înfăţişarea câinelui; iar Tartac idolul, cu chip 
de măgar (b). 

Adrameleh, cu înfăţişarea calului, era socotit; mare cancelar al 
infernului, păzitorul garderobei şefului dracilor, preşedintele marelui 
sfat diavolesc. Rabinii istorisesc că se arăta idolatrilor care -1 adorau, 
uneori în forma catârului şi alteori în forma păunului (c). 

Baal-Moloh, sub forma unei statui de bronz sau aramă, aşezată pe 
un postament de metal ori piatră, era un idol cu cap de vacă, împo¬ 
dobit cu coroană, socotit prinţul ţării idolatrilor Lareni şi membru în 
consiliul infernal. Acestui monstruos idol diavolesc i se jertfeau 
oameni şi sumedenii de copii (d); şi alţi idoli numiţi Baali (e); Baal- 
Berit (f); Baal-Zebub (g). 

Astarteea, socotită de idolatri soţia lui Baal-Moloh. Statuia 
acesteia, în felurite forme monstruoase şi greţoase, în chipul unei vaci 
sau femei cu capul şi coarnele de vacă, ori numai cu coarnele de vacă, 
în multe ţinuturi era aşezată prin lunci sau pe sub arbori frunzoşi, 
stufoşi. Acolo idolatrii se adunau aducându-i jertfe: plăcinte, prăjituri, 
parfumuri, băuturi alcoolice, lichioruri, etc., după care se ospătau, 
jucau şi săvârşeau cele mai josnice şi scârboase desfrânări, aduse 
drept cult şi sacrificii acestei idoliţe demoniceşti (h). 

Grecii şi romanii aveau de asemenea un mare belşug de idoli, parte 
bărbătească şi femeiască, supuşi feluritelor pofte josnice, uciderilor 
şi infernalelor răutăţi. 

Cronos, îşi mânca copiii săi făcuţi cu femeia: Ra. 

Zeus (jupiter) (i), socotit de idolatri: domnul zeilor, creatorul 
cerului, aerului, timpului, închipuit cu figură maiestuoasă, s-a războit 
cu tatăl său Kronos, pe care biruindu -1 l-a îmbrâncit, prăbuşindu -1 
într-o prăpastie. Devenind astfel prin ucideri domn peste ceilalţi zei, 
băsnesc că el s-ar mai fi schimbat şi în vite şi în păsări, ca să înşele 
femeile oamenilor, cu care păcătuind a făcut mulţi feciori. Oare un 
ucigător de oameni, un ucigător de tată şi preacurvar, poate fi socotit 
Dumnezeu? Nu. 

Hefaistos, băsnesc că a fost şchiop şi fierar, agonisindu-şi hrana de 
toate zilele cu ciocanul. Oare acest şchiop, hrănit din ajutorul oa¬ 
menilor, poate fi numit Dumnezeu? Nu. 

(a) 4 împ. 17, 30. (b) Is. 46,1. (c) 4Împ. 17,31. (d) 3 împ. 18,21-22; 4 Imp. 17,16; Is. 46, 
1; Ier. 7,8; 19,5; 32,35; 50,2. (e)Jud. 2,11; 3, 7 ; 10,6 ; 3 împ. 18,18; 2 Parai. 28,2-3. (f)Jud. 
8,33; 9, 45■ (9) 4 împ. 1,2-16. (h) Jud. 2,12; 10, 6; 1 Imp. 7,4! 3b 10; 3 împ. 11,5-33; 4 împ. 
23,12. (i) F. Ap. 14,12 

Hermes, om plin de pofte josnice, fur, lacom, vrăjitor şi măscărici, 
băsnesc că-i dumnezeul lor! Poate fi un astfel de decăzut şi imoral, 
Dumnezeu? Adevărat că nu poate fi. 

Asclepios, fost doctor, farmacist, meşter în amestecarea ierburilor, 
în facerea plasturilor cu care îşi agonisea hrana, că era sărac şi pe care 
zic că l-a ars Zeus cu trăsnet din cer, băsnesc că e dumnezeul lor! Acest 
sărac şi ars de Zeus, a putut fi Dumnezeu? Nu. 

Ares, ostaş mânios, iubitor de dobitoace, mai pe urmă legat cu 
Affodita, cu care fusese prins în curvie, a putut fi Dumnezeu? Nu. 

Dionis care făcea chefuri noaptea, dascălul beţivilor, al ticăloşiilor, 
care turba, răpea şi fugea cu femeile vecinilor, cu care curvea şi a fost 
înjunghiat de Titanic, poate fi socotit Dumnezeu? Nu. 

Apolon, pizmaş, zavistnic şi arţăgos, pornit pururea la ucideri, fă- 
litor cu săgeţile ucigaşe, cântător cu alăuta şi vrăjitor pentru plată, 
putea fi socotit Dumnezeu? Nu. 

Artemida sau Diana, sora lui Apolon, care cu arc, săgeţi, tobă, fugea 
prin munţi să prindă: cerbi, porci şi alte vânaturi ca să-şi potolească 
foamea, putea fi dumnezeoaie, cum băsnesc ei? Nu. 

Afrodita sau Venera, femeie depravată, care curvea cu Ares, cu 
Aghis, cu Adon, despre care băsnesc că murind l-a plâns cu amar, şi 
s-a pogorât până în iad ca să-l răscumpere, poate fi aceasta 
dumnezeoaie, cum propovăduiau şi strigau idolatrii? Nu. 

Pluton, idolul bogăţiilor, avariţiei; Momus idolul luării în râs, cu 
înfăţişare cheflie, râzând, ţinând într-o mână o păpuşă şi în cealaltă o 
mască; Silon, idolul beţiei, în forma unui bătrân cocoşat şi vesel şi alţi 
mulţi idoli, pot fi socotiţi Dumnezei? Nu. împăraţii păgâni cereau 
poporului idolatru să-i socotească drept dumnezei şi să li se închine 
ca lui Dumnezeu (Dan. 3; 11,37; Is. 14,13-20; 2 Tes. 2,4). închinătorii 
idolilor, după pilda stricăciunii şi răutăţilor infernale ale acelora, 
prăznuiau sărbătorile lor idoleşti cu: chefuri, cântece curveşti, jocuri, 
păcate, ticăloşii şi felurite blestemăţii. Prăznuirea idolului Afroditei 
era însoţită de felurite înverşunări şi desfrânări scârboase. Idolul 
Bacus era sărbătorit cu îmbuibări şi beţii degradatoare. Sărbătorirea 
idolului Kron se făcea cu mâncare multă, cu chiote, strigări dezmăţate 
şi scârboase (aşa cum se fac pe la cârciumi, nunţi anticreştineşti), şi 
diferite neorânduieli şi urgii. Spurcaţi erau dumnezeii idolatrilor, 
spurcate erau prăznuirile lor, spurcaţi erau şi ei. Iată de unde au curs 
şi curg spurcăciunile şi în lumea vremurilor noastre. 

Sfânta Biserică Creştină Ortodoxă, ne atrage zilnic atenţia să ne 
reculegem din prăznuirile păgâneşti, să părăsim apucăturile rele, 
idolatre şi demoniceşti, să prăznuim sărbătorile noastre creştineşti nu 
în aluatul cel vechi, nici în aluatul răutăţii şi al vicleşugului (ca păgânii 
idolatri); ci în azimile curăţiei şi ale adevărului (aşa cum se cuvine 
creştinilor). Sfânt este Domnul Dumnezeul nostru, Sfinte sunt sărbă¬ 
torile Lui, şi cu sfinţenie mare trbuie să sărbătorim noi, aşa creşti¬ 
neşte, duhovniceşte, ca să putem deveni, a fi şi rămâne creştini buni, 
cu viaţă curată şi sfântă. Mesele, prăznuirile şi veseliile creştinilor 
trebuie să fie duhovniceşti, cuviincioase, cinstite, curate, binevoitoare 
şi educative sufletelor, spre binele obştesc şi spre slava lui Dumnezeu. 
“Ori de mâncaţi ori de beţi, ori altceva de faceţi, toate spre slava lui 
Dumnezeu să le faceţi. Fiţi fără de sminteală tuturor: iudeilor, 
elinilor şi Bisericii lui Dumnezeu” (a). 

O mare parte dintre păgâni introducându-se în Biserica Creştină 
(t), fără catehizări şi pregătiri serioase, au adus cu dânşii feluritele 
păgânisme şi apucături demonice, cereri şi sfaturi de la zidire, 
întrebarea ghicitorilor, augurilor, prezicătorilor, chemarea ajutorului 
nevăzut prin vrăji, farmece, morţi, prin ghicit, oracole, etc. (b), precum 
şi capra, brezaia, turca, jocurile, cântecele curveşti şi feluritele păgâ¬ 
nisme, pe care le-au alimentat şi conservat aşa de tacit şi cu multă 
încăpăţânare, încât azi ne împiedicăm zilnic de ele (c). Dumnezeiescul 
semn al Sf. Cruci se profanează prin călcarea cu picioarele şi starea 
cu indiferenţă pe el, în case, în localuri publice, ba şi în Sf. Biserici, 
pe când deşertăciunile sau zorzoanele idoleşti (mărgelele, lănţişoarele, 
hurmuzurile, salbele, mărţişoarele, medaliile, talismanele, panglicile, 
etc.), se lăfăiesc pe faţa Sfintelor Icoane a Maicii Precistei cu Pruncul 
Iisus în braţe, chiar şi prin Sf. Biserici!!! Iată pentru ce au venit şi vin 
asupră-ne feluritele pedepse copleşitoare. “Iată pentru ce Domnul 
pustieşte pământul prefăcându-1 în deşert, răstoarnă faţa lui şi 
împrăştie locuitorii. Şi Preotului i se întâmplă ca şi poporului, 
stăpânului ca şi robului, slugii ca şi domnului său, slujnicei ca şi 
stăpânei sale, negustorului vânzător ca şi cumpărătorului, celui ce 


(a) 1 Cor.io, 31-32; Cols. 3,17; Rom. 14,13. (t) Rămăşiţele din acelepăgănisme idolatre 
vedem adeseori şi în majoritatea lumii de azi, purtătoare de nume creştinesc, d. p.: întrebarea 
porcilor, vitelor, parilor din gard, etc., în noaptea Anului Nou de unele fete, când şi cu cine se 
vor mărita, cântecul cucuvelelor, a cucului, una sau mai multe rândunele văzute întâi, 
întrebarea bobilor, cărţilor de joc. a ghiocului, a cafelei, a papagalului, a şoricelului, a 
planetei, a zodiei, a psaltirei, a pravilei, etc. (b) Lev. 19,31; 20, 6; 2 Lege 18,10-12; 1 împ. 28, 
7-9; 4 împ. 21, 6; 23,24; Is. 8,19; 19, 3 ■ (c) 4 Imp. 17, 7 ~ 4 i 

împrumută ca şi celui împrumutat, datornicului ca şi celui căruia îi 
este dator. Pământul e pustiit şi jefuit că Domnul aşa a hotărât. 
Pământul jeleşte şi boleşte, lumea se prăpădeşte şi e în grea cumpănă. 
Pământul e pângărit sub locuitorii lui, căci ei au călcat legea, au 
înfrânt orânduielile sfinte şi au stricat legământul veşnic, făcut cu 
Dumnezeu. Pentru aceasta blestemul mistuieşte pământul şi locuitorii 
suferă pedeapsa nelegiuirilor lor; de aceea ei sunt prăpădiţi, ajungând 
o nimica toată...” (a). Acestea le-am văzut, simţit şi suferit aproape cu 
toţii în ambele războaie mondiale! O, de ne-am îndrepta măcar de azi 
înainte, să credem şi să vieţuim creştineşte pentru a putea spera la 
redobândirea fericirii vremelnice şi veşnice. 

MAJORITATEA CREŞTINILOR 
SE IDOLATRIZEAZĂ 

i||'|amenii după potopul universal înmulţindu-se şi ne mai 
ibăl ţinând seama de sfaturile date de dreptul Noe şi blagosloviţii 
săi fii, Sim şi Iafet, s-au depărtat de Dumnezeu, Izvorul tuturor 
bunătăţilor şi fericirilor vremelnice şi veşnice, s-au cufundat în bezna 
necunoştinţei de Dumnezeu şi s-au dedat la felurite patimi josnice, pe 
care le-au închipuit şi zeificat în feluritele figuri ale idolilor. Deşi 
Dumnezeu a ridicat bărbaţi Sfinţi în Biserica Vechiului şi Noului 
Testament, care au luptat până la sacrificiu pentru exterminarea 
idolilor, aşa, încât nu se mai văd scârboasele lor chipuri în mijlocul 
adunărilor noastre, totuşi în vremurile acestea, când soarele 
Ortodoxiei luminează în plină putere pe cerul creştinătăţii noastre, 
majoritatea creştinilor de azi se idolatrizează. Când, şi cum? întreabă 
unii. Atunci când se supun, iubesc, robesc şi alimentează în fiinţa lor 
patimile rele ale acelor idoli monstruoşi, ce şi le întipăresc în minte. 

Astfel, creştinii îmbâcsiţi de mândrie josnică, idolo-slujesc după 
Lucifer, căpetenia dracilor sau monstruosul balaur-dracon cu îngerii 
lui, care nesocotind pe Dumnezeu Creatorul său, s-a împovărat cu 
acest păcat şi s-a prăbuşit din înălţimea şi slava cerului, jos, jos, până 
la cele mai dedesubt ale pământului. 

Creştinii iubitori de argint şi de avuţii, idolo-slujesc orbului idol 
Pluton, idolul aurului, argintului şi averilor pieritoare de pe pământ, 


(a) Is. 24,1-6 

ori mai bine-zis, diavolului care a ispitit chiar şi pe Domnul nostru 
Iisus Hristos, precum ne istorisesc Dumnezeieştile Evanghelii. După 
ce Iisus a biruit cele două ispite (lăcomia pântecelui şi slava deşartă) 
diavolul a dus - zice - pe Iisus pe un munte foarte înalt. De acolo i-a 
arătat toate împărăţiile lumii şi slava lor (cu feluritele plăceri 
amăgitoare) într-o clipeală de vreme, zicându-i: “Iată îţi voi da ţie 
toată stăpânirea aceasta cu slava ei, că mie îmi este dată şi oricăruia 
voiesc, o dau pe ea. Deci, dacă Tu, căzând cu faţa la pământ Te vei 
închina mie, va fi toată a Ta”. Domnul i-a răspuns: “Du-te, (piei) de la 
Mine, Satano, că scris este: “Domnului Dumnezeului tău să te închini 
şi numai Lui Unuia să-I slujeşti!” Atunci fugind diavolul ispititor, 
până la o vreme, îngerii au venit la Dânsul să-i slujească Lui” (a). Cei 
care biruiesc aceste trei ispite cu fiicele lor, merg biruitori şi slăviţi, 
vremelnic şi veşnic, după Mântuitorul, biruitorul tuturor ispitelor, 
păcatelor şi diavolilor, iar cei care cedează, se învoiesc şi se supun 
ispitelor, se trag ruşinaţi de diavoli, cu nevăzutele lanţuri ale pati¬ 
milor, de care-s pasionaţi, în iadul vremelnic şi veşnic, ca nişte idolatri 
şi închinători ai diavolului. “Cel ce face păcatul e de la diavolul, 
pentru că diavolul din început păcătuieşte. Deci, Fiul lui Dumnezeu 
S-a arătat ca să strice lucrurile diavolului...” (b). 

Creştinii desfrânaţi şi desfrânatele idolo-slujesc idoliţei Astarteea, 
(Afroditei sau Venerei), care preînchipuia, în statuia ei, feluritele 
patimi scârboase ale dobitoceştii curvii şi preacurvii trupeşti. 

Pentru evitarea acestui păcat idolatrizator sufletelor, Mântuitorul 
ne porunceşte a-1 dezrădăcina desăvârşit din inimile noastre, zicând: 
“Tot cel ce se uită la femeie cu poftă, acela a şipreacurvit cu ea în 
inima sa”; iar Apostolul sfătuieşte a ne feri de căderea în această 
idolo-slujire, zicând: “Nu te atinge, nici gusta, nici pipăi...” (c). Creş¬ 
tinii lacomi sau îndrăgitorii pântecelui, idolo-slujesc idolului: Bacus, 
Dionis şi Silen, idolii îmbuibării pântecelui, (prin mâncăruri bune şi 
multe), beţii şi petreceri anticreştineşti, însoţite de cortegiul lor cu 
felurite blestemăţii. Apostolul adevereşte că: “Dumnezeul acestora e 
pântecele” (d); iar Mântuitorul trage atenţia urmaşilor Săi, a se păzi de 
idolo-slujirea aceasta, zicând: “Luaţi seama de voi înşivă, să nu se 
îngreuieze inimile voastre cu saţiul mâncării şi cu beţia şi cu grijile 
lumii, ca nu cumva să vă afle ziua aceea nepregătiţi; căci ca o cursă 

(a) Mt. 4,1-11; Lc. 4,1-13. (b) 1 Ioan 3,8 comp. Mt. 16,23; Rom. 8,5-9; 1 Cor. 2,14; Iac. 
4,1-4. (c) Mt. 5,18; Cols. 2,21, comp. leş. 20,17; 2 Petru 2,14. (d) Filip. 3,19 

(mreajă) va veni asupra tuturor celor ce trăiesc pe suprafaţa 
pământului. Privegheaţi deci şi vă rugaţi în toată vremea, ca să vă 
învredniciţi a scăpa de toate cele ce au să vină şi să vă înfăţişaţi (cu 
faţă senină) înaintea Domnului...” (a). 

Creştinii pizmaşi sau zavistnicii, idolo-slujesc idolului Apolon, zeul 
arţagului, pizmei sau zavistiilor, vărsărilor de sânge şi mai ales 
diavolilor care au ispitit şi surpat din fericirea Raiului pământesc pe 
protopărinţii noştri Adam şi Eva, acelor spirite infernale care au 
umplut de pizmă şi ură groaznică pe Cain asupra fratelui său Abel, 
până ce l-a omorât, care au prăbuşit în nefericiri şi cumplite ucideri 
lumea din toate vremurile. Exemple: Cain (b); filistenii (c); fiii lui 
Laban (d); fraţii lui Iosif (e); Isus Navi (f); Aaron şi Maria (g); Core şi 
tovarăşii lui (h); Penina (i); Saul (j); Aman (k); conducătorii Babilonului 
0 ); arhiereii (m); iudeii (n). Mântuitorul vrând a dezrădăcina idolo- 
slujirea asta din mijlocul urmaşilor Săi, zice: “Aţi auzit că s-a zis celor 
de demult: să nu ucizi... iar eu zic vouă: “Tot cel ce se mânie asupra 
fratelui său în deşert, vinovat va fi judecăţii; şi cine va zice fratelui 
său: Raca (prostule...) vinovat va fi soborului; iar cine-i va zice: 
nebune, vinovat va fi gheenei focului” (o), şi Apostolul: “Cel ce iubeşte 
pe fratele, în lumină petrece şi sminteală întru dânsul nu este; iar 
cel ce urăşte pe fratele său, întru întuneric umblă şi nu ştie unde mer¬ 
ge, că întunericul a orbit ochii lui... Tot cel ce urăşte pe fratele său, 
ucigător de oameni este; şi ştiţi, că tot ucigătorul de oameni nu are 
viaţă veşnică întru dânsul petrecând...” (p). 

Creştinii mânioşi idolo-slujesc idolului Ares... Şi diavolului ucigă¬ 
tor de oameni. “Voi - zice Mântuitorul - din tatăl vostru diavolul 
sunteţi şi poftele tatălui vostru voiţi să faceţi. Acela din început a fost 
ucigător de oameni şi întru adevăr n-a stat, că nu este adevăr 
într-însul. Când grăieşte minciună, dintru ale sale grăieşte, pentru 
că este mincinos şi tatăl ei” (r); iar Apostolul sfătuieşte: “Mâniaţi-vă 
şi nu greşiţi. Soarele să nu apună în mânia voastră. Nu daţi loc 
diavolului... Nu întristaţi pe Duhul Sfânt... toată amărăciunea, 
mânia, iuţimea, strigarea şi hula, să se lepede de la voi împreună cu 

(a) Lc. 21,34-36; Rom. 13,11-13; Gal. 5,21; iCor. 10, 7; Ape. 3,1-3. (b) Fac. 4,5; 1 Ioan 3, 
12. (c) Fac. 26,13-15. (d) Fac. 31,1. (e) Fac. 37,4-11; F. Ap. 7, 9. (f) Num. 11,28-29; Ps. 116,16. 
(g) Num. 12,1-2. (h) Num. 16,1-3; Ps. 105,16. (i) 1 împ. 1,5. (j) 1 împ. 18, 8. (k) Est. 5,13. (I) 
Dan. 6,3-4. (m) Mt. 27,18; Mc. 15,10; F. Ap. 5,17. (n) F. Ap. 13,45; 17, 5. (o) Mt. 5,21-26; 2 
Lege 5,17. (p) 1 Ioan 2,10-11; 3,15. (r) Ioan 8, 44: Efs. 4, 26-31; Cols. 3, 8-21; Iac. 19-20; 
comp. Is. Sirah; 8,20; 10,19; 25,15-29; 27,31; 28,3-13 

toată răutatea... Mânia nu lucrează dreptatea lui Dumnezeu...” (a). 
Creştinii lenevoşi idolo-slujese infernalelor spirite cu chip de broaşte 
ale iadului 0 ))- Aceasta îi face cerbi bine-alergători sau cai galopând 
după câştigarea deşertăciunilor, plăcerilor pieritoare şi petrecerilor 
anticreştineşti, cu cortegiul lor de blestemăţii, în căile pierzării, la 
iadul vremelnic şi veşnic; pe când la câştigarea credincioşiei, vieţuirii 
creştineşti şi a duhovniceştilor bunătăţi veşnice, abia se mişcă, ca 
melcul, ba adeseori dau înapoi ca racul, pentru a se feri de tot ce le 
aduce mântuirea. Idolo-slujirea aceasta-i o răcire, indiferenţă şi 
nepăsare pentru mântuirea veşnică a sufletului; o mâhnire şi dezgust 
de binele ce trebuie a face, o fugă sau dezertare de la osteneala cu care 
se face binele. Mântuitorul înfierează pe aceştia zicând: “Slugă 
vicleană şi leneşă! Ai ştiut că secer unde n-am semănat şi adun de 
unde n-am risipit? Pentru aceea se cuvenea să fi dat argintul meu 
schimbătorilor şi Eu venind aş fi luat al Meu cu dobândă. Luaţi, dar, 
de la el talantul şi-l daţi celui ce are zece talanţi. Că tot celui ce are i 
se va da şi-i va prisosi; iar de la cel ce n-are şi ceea ce i se pare că are 
i se va lua de la dânsul. Şi pe sluga cea leneşă şi netrebnică arunca¬ 
ţi-o în întunericul cel mai dinafară; acolo va fi plângerea şi 
scrâşnirea dinţilor”. Şi Apostolul sfătuieşte: “Să nu vă leneviţi; ci să 
urmaţi acelora care prin credinţă şi răbdare îndelungată moştenesc 
făgăduinţa. Din lenevire se nasc: slăbirea de voie, pricinuirea de 
păcate, sminteli, moleşeli, bănuieli şi alte răutăţi. Cu luare-aminte de 
sine şi bună îngrijire se poate sta împotriva acestui păcat. “Drept 
aceea - zice Domnul - privegheaţi, că nu ştiţi ziua, nici ceasul în care 
Fiul Omului va veni... Mijloacele voastre să fie încinse şi făcliile 
aprinse, şi voi, asemenea cu oamenii care aşteaptă pe Domnul lor...” 
şi Apostolul zice: “Fiţi treji, privegheaţi, pentru că potrivnicul vostru 
diavolul, ca un leu răcnind umblă, căutând pe cine să înghită, căruia 
staţi-i împotrivă, întăriţi fiind în credinţă...” (c). 

Creştinii batjocoritori, ponegritori şi luători în râs ai aproapelui 
lor, idolo-slujesc idolului “Momus” făcut odinioară de idolatrii în chi¬ 
pul unui hazliu, râzând cu hohot, având într-o mână o păpuşă şi în 
cealaltă o mască. Răii, mândrii, beţivii, idolatrii şi necredincioşii, iau 

(a) Ioan 8,44; Efs. 4,26-31; Cols. 3,8-21; Iac. 1,19-20; comp. Is. Sirah; 8,20; 10,19; 25, 
15-29; 27, 31; 28, 3-13. (b)Apc. 16,10-14. (c) Mt. 25,16-30; Evr. 6,12 comp. Ioan 3,1-21; 
iPetru 2,1-9; iCor. 3,1-3; Lc. 12,35-36-48; 1 Petru 5,8 

în râs pe credincioşi, ba chiar şi pe Dumnezeu! (a) Dumnezeu lasă... 
însă scapă pe aleşii Săi de batjocoritorii oameni şi diavoli (b). 

Exemple de batjocoritori sau luători în râs: Ismail (c); Copiii din 
Betel, batjocoritori ai Proorocului Elisei şi pedepsiţi groaznic (d); 
Efraim şi Manase (e); Ocârmuitorii din Iuda (f); Sambalat (g); 
Vrăjmaşii lui Iov (h); Vrăjmaşii împăratului David (i); Căpeteniile 
Ierusalimului (j); Amoniţii (k); Soldaţii romani pe Mântuitorul (l); 
Fariseii (m); Irod (n); Poporul, Arhiereii şi Cărturarii iudaici (o); Iudeii 
din Ierusalim (p); atenienii (r). Batjocoritorii sau luătorii în râs, sunt 
dispreţuiţi de Dumnezeu, ocoliţi de cei credincioşi şi urâţi de oameni 
(s). Credincioşii care se păzesc de aceşti idolo-slujitori ai “Momusului” 
sunt fericiţi. “Fericit bărbatul care n-a umblat în sfatul necredin¬ 
cioşilor şi din calea păcătoşilor n-a stat şi pe scaunul pierzătorilor 
n-a şezut; ci în Legea Domnului voia lui, şi în Legea Lui va cugeta 
ziua şi noaptea. Aceasta va fi ca un pom răsădit lângă izvoarele 
apelor, care rodul său îl va da în vremea sa, frunza lui nu va cădea 
şi toate, ori câte va face, vor spori...” (ş). “Râvna Casei Tale m-a 
mâncat şi ocările celor ce Te ocărăsc pe Tine au căzut asupra Mea. 
Şi am acoperit cu post sufletul meu şi s-a făcut spre ocară mie. Şi am 
pus îmbrăcămintea mea sac şi m-am făcut lor spre pildă. împotriva 
mea limbuţeau cei ce şedeau în porţi şi împotriva mea cântau cei ce 
beau vin... Pentru Tine am suferit ocară, acoperit-a ruşinea obrazul 
meu... înaintea Ta sunt toţi cei ce mă necăjesc. Ocară a aşteptat 
sufletul meu şi ticăloşie... Au dat spre mâncarea Mea fiere şi spre 
setea Mea M-au adăpat cu oţet... Grăit-au împotriva Mea cu limbă 
vicleană, cu cuvinte de urâciune M-au înconjurat, şi s-au luptat cu 
Mine în zadar... Blestemul... este răsplata celor ce mă clevetesc pe 
mine la Domnul şi al celor ce grăiesc mari asupra mea. îmbracă-se 
cei ce mă clevetesc pe mine în ocară şi să se învelească ca şi cu un 
veşmânt cu ruşinea sa”( t). 

Creştinii invidioşi idolo-slujesc idoliţei “invidia”, făcută odinioară 
de idolatri în chipul unei femei înspăimântătoare, cu fruntea încreţită, 
părul vâlvoi făcut din vipere, cu fizionomia cruntă a fioroasei uri, pe 

(a) Pr. Sol. 1,22; 21,24; Ps. 118,51; 68,12; Pr. Sol. 20,1; Is.57,3-6; Mt. 9,24; Mc. 5,39- 
40; Lc. 8 ,53; 16,14. (b) 2 Lege 28,36-37; 3 împ. 9,7; 4 Imp. 9,6-37; Dan 1-6; Zah. 3. (c) Fac. 
21 > 9 ■ (d) 4lmp. 2,23-24. (e) 2 Par. 30,10. (f)2Par. 36,16. (g)Neem. 2,19-20; 4,1-3... (h)Iov. 
30,1-16. (i) Ps. 21, 6; 34,15-16; 68,10-12; 2 împ. 16,5-13. (j) Is. 28,14. (k) Iez. 25, 3. (I) Mt. 
27 ,27-31; Mc. 15,16-20; Lc. 23,36; Ioan 19,2-3. (m) Lc. 16,14. (n) Lc. 23,11.(0) Mt. 26, 68; 
27 ; 39 - 44 ; Mc. 15,29-32; Lc. 22, 63-64; 23,35. (p) F. Ap. 2,17. (r) F. Ap. 17,32. (s) Pr. Sol. 3, 
34 ! Ps. 1,1; Ier. 15,17; Pr. Sol. 24, 9. (ş) Ps. 1,1-5. (t) Ps. 68,11-14; 9 / 22; 23; 25; 108 

când un mare şarpe înfricoşat încolăcit împrejurul trupului ei slă- 
bănogit, îi rupe pieptul. 

Creştinii ponegritori, jignitori şi tulburători ai aproapelui lor, ido- 
lo-slujesc idoliţelor, “Harpiele” făcute de idolatrii în chipul unor mon¬ 
ştri fioroşi, cu chip de femeie rea, cu urechi de urs, cu cap de vultur, 
cu aripi de liliac şi cu ghiare lungi, ca nişte căngi, la mâini şi picioare... 

Numai din cele arătate vedem câtă dreptate are proverbul străbu¬ 
nilor noştri care ne zic: “Spune-mi cu cine te însoţeşti şi-ţi voi spune 
cine eşti”. Şi mai mult Mântuitorul zice: “Tot cel ce slujeşte păcatului, 
rob al păcatului este. Şi, robul nu rămâne în casă pururea... Voi de 
la diavolul sunteţi şi poftele tatălui (idolului, diavolului) vostru voiţi 
să faceţi...” (a) 

PĂCATUL CĂRUIA TE ROBEŞTI, 

E IDOLULTĂU 

fl|£|in cele arătate până acum, vedem că la oamenii de demult 

«llidolii cei nesimţitori, neînsufleţiţi şi unele jivini urâcioase ale 
pământului, erau dumnezeii lor; iar noi păcătoşii, mai ales cei din 
creştinismul vremurilor acestora, avem ca dumnezei pe păcătoasele 
patimi. Aceia de demult din neştiinţă păcătuiau închinându-se 
idolilor, pentru că locuiau în întuneric şi în umbra morţii, deoarece 
lumina dreptăţii Divine nu le răsărise lor. Noi creştinii însă, fiind 
luminaţi cu lumina Sfintei credinţe Ortodoxe creştine, greşim în toată 
cunoştinţa, slujind patimilor noastre ca unor dumnezei. Aceia 
adeseori nevrând ei se închinau idolilor, fiind presaţi de porunca, frica 
şi siluirea împăraţilor şi a ighemonilor idolatri, care torturau groaznic 
şi ucideau cu morţi cumplite pe cei care nu voiau a se închina idolilor 
lor. Noi însă nesiliţi de nimeni slugărim cu toată osârdia feluritelor 
patimi, păcate şi diavoli, fără a ţine seamă de Cuvântul lui Dumnezeu, 
care ne zice: “Tot cel ce face păcatul, rob al păcatului este... Şi, cel ce 
păcătuieşte, de la diavolul este...”{ b). 

Vai! Ce nărav rău şi păcătos ne mai stăpâneşte, nărav urâcios care 
ne face asemenea cu idolatrii vremurilor, sortindu-ne la mai cumplite 
munci decât pe aceia. Păcătoasele noastre patimi sunt vârâte în noi, ca 

(a) Ioan 8, 34 - 35 , 44 - 47 ', 1 Ioan 3, 8; Fac. 3. (b) Ioan 8,34; 1 Ioan 3,8 comp. Rom. 6,16- 
20-23; 2 Petru 2,19; Fac. 3; Rom. 7; 8 

nişte idoli în capiştile lor. Ticăloşia aceasta a multora din noi o arată 
Sf. Ap. Pavel, zicând: “Mulţi (creştinaţi) umblă (altfel: idolatriceşte şi 
nu creştineşte) despre care de multe ori v-am spus; iar acum şi 
plângând vă spun, că sunt vrăjmaşi ai crucii lui Hristos. Al căror 
sfârşit le e pierzarea, al căror dumnezeu le epântecele... Şi: Unii ca 
aceştia nu slujesc Domnului nostru Iisus Hristos, cipântecelui lor...”. 
Dar pentru ce zice că: “pântecele e unora ca aceştia dumnezeu?” (a). 
Pentru că-i slujeşte şi-i face spre plăcere ca lui Dumnezeu, ba încă, cu 
mult mai mult. Asta se poate vedea şi din aceea, că majoritatea 
creştinilor nu slujesc atât de mult Domnului nostru Iisus Hristos, cu 
postirea, cu înfrânarea, cu omorârea mădularelor... pe cât slujesc pân- 
tecelui lor, cu îmbuibarea, beţia, ospeţele şi prăznuirile anticreştineşti, 
cu feluritele desfătări, dulceţi şi plăceri trupeşti. Aceasta se zice şi 
pentru celelalte patimi, care devin nişte dumnezei ai noştri dacă ne 
robim lor de bunăvoie, şi chiar de vreo nevoie. 

Aceasta o adevereşte şi fericitul Ieronim, zicând: “Aceia, cărora 
pântecele le este dumnezeu, acelora acesta li-i dumnezeu nou. Am pri¬ 
vit la femeia aceea şi am poftit-o pe ea (ori ca femeie la bărbatul acela 
cu poftă), pofta aceea o am ca dumnezeu nou. Şi oricine, ceea ce 
pofteşte şi cui îi slujeşte, acela îi este dumnezeu”. Aşa dar, noi dacă 
avem în noi îmbuibarea pântecelui şi beţia, avem în noi pe idolul 
Bachus sau Dionis; Mânia pe Marş; Necurăţia pe neruşinata Venera; 
Iubirea pe aur, de argint şi de averi, pe idolul de aur al lui Nabuho- 
donosor, ş. a. m. d. deci, noi când slujim acelor patimi suntem soco¬ 
tiţi printre închinătorii de idoli. Aceasta o arată clar şi Sf. Ioan Gură 
de Aur, zicând: “Să nu-mi spui mie cum că nu te închini idolului ace¬ 
luia de aur; ci să-mi arăţi că pe acelea ce le porunceşte aurul nu le faci. 
în multe feluri sunt chipurile slujirii de idoli. Unul pe Mamona şi-l 
socoteşte că-i este domn. Altul pântecele şi-l are în loc de Dumnezeu, 
ca dumnezeu. Alţii alte pofte sau patimi prea cumplite îşi au. 

Deşi nu le înjunghii lor boii sau alte vite precum elinii le înjunghiau 
şi jertfeau, dar tu faci ceva mai cumplit înjunghiindu-ţi sufletul tău. 
Nu-ţi pleci genunchii, nici te închini idolilor, dar cu mai multă 
ascultare le faci acelea ce-ţi poruncesc: şi pântecele şi aurul sau avuţia 
şi alte pofte sau patimi tirane. Se ştie că elinii idolatri, sunt urâţi, 
pentru că pe patimile noastre omeneşti le făcură dumnezei. Astfel, 
pofta desfrânării sau necurăţia trupească o făcură şi o numiră 


(a) Filip. 3,18; Rom. 16,18 

Afrodita, (Venera, Venus, Astarteea); pe iuţime sau enervare, Ares 
(Marte, Marş); pe beţie Bachus (Dionis). Acum tu, creştine, deşi nu 
ciopleşti idoli precum aceia îi cioplesc, dar cu mai multă osârdie, sub 
acele patimi, care, pe mădularele lui Hristos făcându-le mădulare ale 
curviei şi cu alte fărădelegi pe tine spurcându-te”. 

De aici se vede că toată patima păcatului din noi şi tot obişnuitul 
păcat ce-1 facem mereu sau adeseori, este un idol al năravului nostru; 
iar iubitoarea de păcate, inima, este o capişte idolească, în loc de a fi 
Templu sau Biserica lui Dumnezeu Celui Viu, în care să Se odihneas¬ 
că Duhul lui Dumnezeu (a). 

Iubirea păcatului e închinare de idoli. învoirea la păcate cu gândul 
şi dorinţa spurcată de a păcătui, e lepădare de Hristos. împlinirea sau 
săvârşirea păcatului gândit şi dorit, este jertfire la idoli. Iată aşa se fac 
şi în zilele noastre închinători la idoli, aceia care se robesc păcatelor. 
Aşadar, în aceste vremuri, când în majoritatea creştinilor s-a înmulţit 
o astfel de închinare de idoli sau idolatrie, aceia (puţini) care se chi¬ 
nuiesc luptând adeseori până la sacrificiu cu riscul de a-şi pierde 
situaţia şi a-şi scurta din viaţă, la a-şi pierde toate, până şi viaţa 
pământească, pentru a nu păcătui, ba încă a educa, a lumina şi a 
îndrepta şi pe alţii pe calea vieţii, devin Mucenici Duhovniceşti fără de 
sânge. 


IVIREA IDOLILOR ŞI RĂUTĂŢILE 
IZVORÂTE DIN ÎNCHINAREA LA EI 

9 |Şn vremurile străvechi, înainte de strămoşul, moşul şi tatăl 
^Patriarhului Avraam: Saruh, Nahor şi Tara (Fac. li, 21-24-26; 
Hornograf pg. 211-213), unii se ocupau cu facerea idolilor. începutul 
închinării la idoli s-a făcut astfel: După moartea împăratului Vil, 
stăpânitorul Asiriei şi Babiloniei sau Haldeei, Nil, fiul şi urmaşul său 
la împărăţie, din marea dragoste şi cinste ce-o avea faţă de tatăl său, 
care murise, a făcut un chip cioplit, la faţă şi mărime, asemenea cu 
tatăl său cel mort. Acel chip l-a pus pe un stâlp în mijlocul capitalei 
imperiului său, unde se aduna zilnic foarte multă lume. Vrând ca tatăl 
său şi după moarte să fie cât mai slăvit, a dat poruncă: 


(a) 2 Cor. 6,14-15; 1 Cor. 3,16-18; 6,12-20; 10,7-8-19-22 

- Oricare din cei aflaţi vinovaţi şi vrednici de pedeapsă după legile 
împărăteşti, dacă se va duce şi se va închina înaintea chipului tatălui 
meu Vil, va fi iertat şi slobod de orice pedeapsă. 

Atunci toţi vinovaţii şi osândiţii din împărăţia sa au alergat la 
chipul cioplit al mortului împărat Vil şi s-au închinat idolului aceluia 
spre a scăpa de vină şi pedeapsă. Văzând ei că aceasta era spre 
plăcerea împăratului, mergea acolo multă lume şi se închina idolului. 
Celelalte popoare dimprejur, urmând Haldeilor, şi-au făcut şi ei idoli 
în felurite forme şi li se închinau lor. 

în părţile Egiptului, de asemenea un puternic slăvit, anume Siro- 
fronis, după moartea fiului său foarte iubit, mâhnindu-se şi plângând 
mult, a făcut un idol după asemănarea fiului său, pe care l-a pus 
deasupra mormântului. La acel (idol) chip al mortului privind, se 
mângâia câte puţin. Oamenii de sub stăpânirea lui făcându-i plăcerea, 
au început a cinsti idolul acela cu jertfe şi închinăciuni. După acesta 
au făcut şi alţi egipteni chipurile iubiţilor sau iubitelor lor, pe care le 
cinsteau cu jertfe, ospeţe, jocuri, chiuituri, chicote şi alte felurite 
blestemăţii. Şi aşa treptat s-a umplut pământul egiptului de idoli, 
despre care ne povestesc istoriile şi Sfintele Scripturi. 

Dracii văzând pe oameni depărtaţi şi despărţiţi de Dumnezeu, cum 
alergau de jertfeau, slujeau, cântau, jucau şi se închinau idolilor 
acelora, au început a se băga şi a se sălăşlui în acei idoli, a scoate 
dintr-înşii glas omenesc, a grăi şi a face felurite năluciri, spre înşela¬ 
rea omenirii aceleia cufundată în marea beznă întunecoasă a necu- 
rioştinţei de Dumnezeu. 

Despre începutul idolatriei şi groaznicile răutăţi şi nefericiri ome¬ 
neşti, izvorâte din ea, înţeleptul Solomon istoriseşte între multe altele 
aşa: “Un tată întristându-se cu amară jale pentru feciorul său răpit 
degrabă, i-a făcut chipul şi pe acest fecior răposat a prins să-l 
cinstească asemenea unui dumnezeu şi a rânduit celor din casa sa 
taine şi slujbe sfinte. După aceea, cu vremea, întărindu-se acest pă- 
gânesc obicei, s-a păzit ca o lege şi din poruncile tiranilor a ieşit cin¬ 
stirea chipurilor cioplite. Când popoarele nu puteau să-i cinstească de 
faţă, pentru că locuiau departe, făceau o asemuire după chipul 
depărtat şi potriveau un chip văzut al împăratului prea cinstit, aşa, 
încât să dea celui ce nu era de faţă aceleaşi sârguincioase închinăciuni 
ca şi cum ar fi de faţă. Şi pentru izbânda acestei închinări, cei ce erau 
neştiutori au fost şi ei împinşi de pofta de slavă a meşterului. Pentru 

că el voind să placă stăpânitorului, şi-a pus tot meşteşugul său ca să 
facă asemănarea cât mai frumoasă. Iar gloatele, înşelându-se din 
frumuseţea lucrului, l-au socotit acum ca dumnezeu pe cel ce mai 
înainte îl cinsteau ca pe un om. Şi aceasta a fost o înşelăciune pentru 
viaţa oamenilor, că ei, bătuţi de nevoi sau robiţi de tiranie, au dat 
pietrelor şi lemnelor numele ce nu se poate da la nimic de pe pământ. 
Apoi n-a fost destul că au rătăcit întru cunoaşterea lui Dumnezeu, ci, 
vieţuind - din întunericul minţii lor - în război necurmat, au numit 
pace atâtea rele. Ei ţineau slujbe în care ucideau chiar pe copiii lor, 
sau săvârşeau taine ascunse sau beţii nebuneşti după barbare 
obiceiuri. Şi nici viaţa, nici căsătoriile nu le mai păzeau curate, ci unul 
pe altul ucidea prin viclenie, sau îl batjocorea prin desfrânare. 

Toate se învălmăşesc în sânge şi ucidere, în furtişag şi vicleşug, în 
stricăciune şi necredinţă, în răzvrătire şi jurământ strâmb. în 
prigonirea celor buni şi uitarea binefacerilor primite, în pângărirea 
sufletelor şi răsturnarea trupeştilor nevoi, în tulburarea căsătoriilor 
şi desfrânare şi dezmăţare sub ochii tuturor. Căci închinăciunea ido¬ 
lilor, care nici n-ar trebui pomeniţi, este începutul a tot răul şi prici¬ 
na şi sfârşitul, desfătările lor sunt nişte bucurii smintite, proorociile 
lor sunt mincinoase, ei trăiesc în nedreptate şi jură strâmb cu uşu¬ 
rinţă. Ca unii care nădăjduiesc în idolii cei fără de suflet, când jură 
strâmb ei nu se tem că li se va dovedi nedreptatea. Şi din două părţi 
pedeapsa va da peste ei, întâi pentru că au cugetat sucit despre Dum¬ 
nezeu, închinându-se idolilor şi al doilea pentru că au jurat vicleneşte 
pe nedrept, dispreţuind sfinţenia. Căci nu puterea idolilor pe care s-au 
jurat, ci pedeapsa cuvenită păcătoşilor, aceea prigoneşte pururea 
păcatul celor ce au greşit” (a). 

Sf. Ioan Gură de Aur grăieşte, între multe altele, despre idolatrie 
aşa: “Un om oarecare bogat, cu amară plângere tânguindu-şi fiul ce 
murise, cu multă părere de rău se jelea. Neaflându-şi mângâiere în 
tânguirea şi mâhnirea sa, a făcut chipul fiului său mort. Privind 
pururea la chipul acela i se părea că vede pe fiul său...”. Tot aşa 
urmând şi alţii au făcut chipul iubitelor sau iubiţilor lor, şi alte felurite 
chipuri de idoli, crezând fals că acelea înfăţişau: cerul, ori soarele, luna 
şi stelele, fulgerele, vânturile, apele, focul, felurite animale, sălbăti¬ 
ciuni şi năluciri drăceşti, cărora li se închinau, ospătându-se, jucând, 
chiuind, chicotind şi desfrânându-se la praznicile lor idolatre. Iată aşa 


(a) înţ. Sol. 14, 15-31; vezi şi cap. 13; 15 ! 16 

s-au învăţat oamenii a schimba Slava lui Dumnezeu în chipul 
făpturilor Lui, cărora nebuneşte lucrând, li s-au închinat lor” (a). 
“Gândul plăsmuirii idolilor - zice înţ. Solomon - a fost începutul 
aprinderii spre desfrâu şi născocirea lor a fost pierderea vieţii” (b). 


CARE ZEU (IDOL) E MAI MARE? 

|n vremurile străvechi, înainte de Patriarhul Avraam, Haldeii 
(îşi aveau ca Dumnezeu un idol, “focul” căruia i se închinau; 
iar egiptenii se închinau la apa pe care o cinsteau în chipul idolului 
Canopos, aşezat în cetatea Canop, după numele idolului lor, zidită în 
pământul Egiptului la gura râului Nil, ce intra în mare. în acele 
vremuri străvechi, pe când împărăţea Semiramis, Egiptul a fost supus 
de asirieni sau haldei. Atunci s-a născut o discuţie aprinsă între popii 
idoleşti ai haldeilor şi ai egiptenilor, care din dumnezeii sau idolii lor, 
ar fi mai mare şi mai puternic? Haldeii susţineau că focul, dumnezeul 
lor, e mai mare şi mai tare decât toţi dumnezeii (idolii) de pe pământ, 
că nu numai pe dumnezeii de lemn îi arde; ci şi pe cei de piatră îi 
sfărâmă; iar pe cei de arama, argint, aur,... îi topeşte. Egiptenii, care 
erau un popor foarte cult în înţelepciunea lumească de pe atunci, au 
făcut un vas mare (un fel de butoi uriaş) în chipul idolului lor Canopos 
şi peste tot corpul lui au sfredelit nişte găuri mici şi dese, pe care le-au 
astupat bine cu ceară şi cu smoală, aşa fel, încât nu se cunoşteau de 
loc. Pe acel idol (vas uriaş al lor) l-au umplut cu apă. Haldeii cu popii 
lor vrând să înfrunte şi să ruşineze pe egipteni, cu arătarea puterii 
dumnezeului lor, focul, căruia se închinau ei, au făcut un foc mare în 
jurul uriaşului idol Canopos, jucând şi chiuind de bucurie, că ei vor 
ieşi biruitori cu idolul lor. Când focul s-a aprins şi făcut mare, 
începând a arde idolul egiptenilor, îndată topindu-se ceara şi smoala, 
a început să ţâşnească apa uriaşului idol ca o ploaie mare, de jur- 
împrejur, care a stins focul desăvârşit. Şi aşa, idolul Canopos al 
egiptenilor a scăpat nears, ci numai s-a pârlit şi afumat. Atunci, pe 
când haldeii cu popii lor idolatri crăpau de ciudă şi ruşine, popii 
egiptului cu egiptenii au început a juca şi a chiui, zicând: 

(a) înţ. Sol. 14,12-11; comp. leş. 32; 1 Cor. 10, 7-8. (b) Ps. 105, 20; Ier. 2,11; Rom. 1,23; 
F. Ap. 17,29 

- Canopos, dumnezeul (idolul) nostru e mai mare şi mai tare decât 
dumnezeul (idolul) vostru, pentru că precum bine vedeţi, l-a dovedit 
şi biruit ca pe un neputincios”. 

Astfel haldeii au rămas ruşinaţi, aşa cum ruşinaseră şi ei pe multe 
neamuri, arzându-le idolii cu foc. 

Multe persoane cu nume creştinesc mai sunt şi în vremurile noas¬ 
tre care se fălesc, ca şi acei idolatri, cu idolii patimilor lor. Adeseori am 
văzut şi vedem partea bărbătească sluţindu-şi chipul bărbătesc, fiecare, 
unii mai mult decât alţii, ca să fie cât mai asemenea cu scapeţii, famenii 
şi femeile. De asemenea şi partea femeiască se osteneşte pururea în 
feluritele întreceri satanice cu idolii lor: cu luxul, cu şucheata modă a 
goliciunii, cu care fără nici o ruşine se arată în public, ba chiar şi în Sf. 
Biserici, aproape despuiate, cu înzorzonarea asemenea idolilor, cu: 
cercei, mărgele, inele, salbe, panglici, etc., cu spoirea feţelor, smulgerea 
sprâncenelor şi încondeierea altora în locul lor, grimarea ochilor, 
roşirea buzelor, a unghiilor mâinilor şi picioarelor, etc., apoi întrecerea 
la jocuri, cântece curveşti, chiuituri, chicoteli, facerea cu ochiul, râs, 
glume murdare, convorbiri porcoase, ş. a. Apoi rămăşaguri, care 
mănâncă mai mult, ş. a. m. d. De aici vedem clar cât de multă dreptate 
are psalmistul când zice: “Omul în cinste fiind n-a priceput. Alăturatu- 
sa cu dobitoacele cele fără de minte şi s-a asemănat lor” ta). 

Fericiţi sunt toţi care s-au lepădat de idoli şi idolatrie, (adică de 
patimile idolatrilor zeificate în idolii lor) slujind cu trup şi suflet lui 
Dumnezeu, unindu-se pentru totdeauna cu el, Care este noianul 
tuturor bunătăţilor şi statornicelor fericiri vremelnice şi veşnice. 

„Dumnezeul nostru în cer şi pe pământ: toate câte a vrut a făcut. 
Idolii păgânilor: argint şi aur, lucruri de mâini omeneşti: Gură au 
şi nu vor grăi. Ochi au şi nu vor vedea. Urechi au şi nu vor auzi. Nări 
au şi nu vor mirosi. Mâini au şi nu vor pipăi. Picioare au şi nu vor 
umbla. Nu vor glăsui cu gâtlejul lor. Asemenea lor să fie cei ce îi fac 
pe ei şi toţi cei ce se nădăjduiesc spre dânşii. Casa Israelului vechi şi 
nou a nădăjduit spre Domnul Dumnezeu Atotcreatorul şi ţiitorul. 
Ajutorul şi scutitorul nostru este... Şi noi cei vii vom bincuvântape 
Domnul Dumnezeu de acum şi până în veac... Cântaţi Domnului 
cântare nouă, lauda Lui în Biserica Cuvioşilor...” (b). 


(a) Ps. 48,12-21. (b) Ps. 113,1-2 

PREACURVIA CU IDOLII 


S lpoată omenirea care se idolatrizează despărţindu-se de 
I® Dumnezeu şi slujeşte idolilor, precum şi aceia care se închină 
lui Dumnezeu, dar slujesc şi idolilor, asemenea samarinenilor de 
odinioară, sunt socotiţi idolatri sau preacurvari spirituali (a). Astfel de 
preacurvari spirituali au fost mulţi în Biserica V. Test., precum am 
văzut din cele arătate până aici. 

Pentru ridicarea omenirii şi a poporului izraelit, noi aflăm scris în 
Dumnezeiştile Scripturi, că Dumnezeu adeseori şi-a trimis Proorocii 
şi Preoţii Săi aleşi, ca să trezească omenirea din bezna întunecoaselor 
idolatrii, spre a reveni la adevărata închinare numai Unuia Dumne¬ 
zeu, Izvorul nesfârşit al tuturor bunătăţilor şi redobândirii statornicei 
fericiri vremelnice şi veşnice. 

Abaterea de la adevărata închinare Unuia Dumnezeu în Duh şi în 
Adevăr (b), la idolatrizări şi felurite credinţe deşarte, a provocat 
dezlănţuirea mâniei Divine asupra israeliţilor, dezbinarea şi distru¬ 
gerea treptată şi apoi completă a împărăţiei lor. Prin păcatul idola¬ 
trizării israeliţii erau socotiţi drept nişte desfrânaţi spirituali sau nişte 
preacurvari şi preacurve, cu sufletul şi cu trupul lor, deşi unii erau 
feciorelnici şi alţii curaţi în căsnicia lor. în scopul înalt pentru 
părăsirea acestei spirituale preacurvii idolatre, Dumnezeu, prin 
Moise, sfătuieşte pe israeliţi a lepăda de la ei idolii egipteni: “Temeţi- 
vă de Dumnezeu şi seruiţi-i Lui în întregime şi adevăr, depărtaţi zeii 
(idolii) cărora au servit părinţii voştri, dincolo de râu şi în Egipt (ale 
căror oase au rămas în pustie)... Lepădaţifiecare: ticăloşiile, patimile, 
urâciunile ochilor voştri (idolii) şi să nu vă spurcaţi cu idolii 
egiptenilor... ”(c). 

„Israele... să nu te închini înaintea unui alt dumnezeu (idol)... 
Fereşte-te a face legătură cu idolatrii aceia, ca să nu fie o cursă 
pentru tine... Jertfelnicele lor să le stricaţi, stâlpii idoleşti să-i 
sfărâmaţi, să tăiaţi dumbrăvile lor cele sfinţite şi dumnezeii (idolii) 
lor cei ciopliţi să-i ardeţi cu foc. Să nu te închini altui dumnezeu fără 
numai Domnului Dumnezeului tău. Să nu faci legământ cu locuitorii 
ţării aceleia idolatre unde mergi, ca nu cumva desfrânând înaintea 
dumnezeilor (idolilor) lor şi aducându-le jertfe... sau înrudindu-te cu 
ei, fetele lor curvind (idolatrizându-se) înaintea dumnezeilor lor, să 


(a) 4 împ. 17,33-41. (b) Ioan 4,23-24. (c) Lev. 12,24 

târască şi pe fiii tăi să curvească (idolatrizeze) înaintea dumnezeilor 
(idolilor) lor. Să nu vă faceţi vouă dumnezei turnaţi (a). Vegheaţi bine 
asupra voastră ca să nu vă stricaţi (idolatrizaţi sau să preacurviţi 
sufleteşte) şi să nu vă faceţi chipuri cioplite sau închipuiri ale vreunui 
idol, care să înfăţişeze bărbat sau femeie, nici închipuirea vreunui 
dobitoc de pe pământ, nici închipuirea vreunei păsări ce zboară sub 
cer, nici închipuirea vreunei jivini ce se târăşte pe pământ, nici 
închipuirea vreunui peşte sau altor jivine din ape ori de sub pământ. 
Veghează asupra sufletului tău, ca, ridicându-ţi ochii spre cer şi 
văzând soarele, luna stelele şi toată oştirea cerului, să nu te ade¬ 
meneşti şi să nu te închini lor nici să le slujeşti, pentru că Domnul 
Dumnezeul tău le-a creat şi lăsat acestea pentru folosinţă tuturor 
popoarelor de sub tot cerul...” ( b). 

Apoi le arată cum au preacurvit sufleteşte de la cei mai mari până 
la cei mai mici, prin idolatrizarea lor. “Şi au preacurvit - zice Dom¬ 
nul lui Iezechiel - în Egipt, nebunindu-se şi spurcându- se cu toţi ido¬ 
lii lor, două femei: Ohola (Samaria sau cele zece seminţii ale lui Israel) 
şi Oholiba (Ierusalimul sau cele două seminţii: Iuda şi Veniamin), au 
preacurvit în tinereţea lor... Au preacurvit cu fiii (idolii) Babilonului, 
pângărindu-se cu ei... A sporitpreacurviile sale, aducându-şi aminte 
de zilele tinereţii, când se desfrânase (cu închinarea la idoli) în ţara 
Egiptului... Desfrânarea lor se va arunca asupra lor şi îşi vor lua 
pedeapsa pentru păcatele făcute cu idolii lor şi vor cunoaşte că Eu 
sunt Domnul Dumnezeu” (c). 

Aceasta reiese şi din proorocia lui Iezechiel, unde Ierusalimul 
pentru închinarea la idolatrie e închipuit cu o desfrânată sau prea- 
curvă (d). Această preacurvie se vede clar că era păcatul poporului 
izraelit pentru închinarea la idolatrie e închipuit cu o desfrânată sau 
preacurvă (e). Această preacurvie se vede clar că era păcatul poporului 
Israelit pentru închinarea la idolii egiptenilor şi babilonienilor şi 
părăsirea Unuia adevăratului Dumnezeu, o înfricoşată crimă sufle¬ 
tească, pe care Proorocul-Preot Iezechiel o compară cu preacurvia 
soţiilor desfrânate, care îşi schimbă soţii legiuiţi cu ibovnicii lor 
nelegiuiţi. 

Pentru a trezi poporul Său, care pe lângă închinare Lui, slujea şi 
idolilor neamurilor păgâne (f), asemenea femeii care pe lângă soţul ei, 

(a)Ieş. 34,10-17. (b) Iez. 23. (c) 2 Lege 4,16-19; 5 , 8-9; comp. leş. 20, 2-6. (d) Iez. 6. 
(e) Iez. 6.(f) 4 împ. 17,32-41 

aleargă şi după ibovnici, după care se înnebuneşte; Dumnezeu a 
întrebuinţat felurite cuvinte de trezire şi chemare, şi felurite mijloace 
pentru readucerea lui Israel la adevărata cunoştinţă, credincioşie, 
închinare şi slujire. “Vorbeşte luiAaron, Preoţilor şi tuturor fiilor lui 
Israel - porunceşte Domnul lui Moise - ca fiii lui Israel şi din 
venetici, va da pe copiii săi lui Moloh, acela să fie dat morţii: poporul 
băştinaş să-l ucidă cu pietre. Şi Eu îmi voi întoarce Faţa Mea asupra 
omului aceluia şi-l voi stârpi din poporul său, pentru că a dat din 
copiii săi lui Moloh, ca să întineze locaşul Meu cel Sfânt şi să 
necinstească Numele Meu cel Sfânt. Dacă însă poporul băştinaş îşi 
va închide ochii săi asupra omului aceluia când va da din copiii săi 
idolului Moloh şi nu-l va omorî, îmi voi întoarce ochii Mei împotriva 
omului aceluia şi împotriva neamului, şi-l voi stârpi din poporul său, 
pe el şi pe toţi cei ce fac desfrânări sau preacurvesc ca şi el, 
desfrânând după idolul Moloh. Dacă vreun suflet va alerga la cei ce 
cheamă morţii şi la vrăjitori, ca să preacurvească cu ei, Eu voi 
întoarce Faţa Mea împotriva sufletului aceluia, şi-l voi pierde din 
poporul său. Sfinţiţi-vă voi înşivă şi veţi fi sfinţi, că Eu, Domnul 
Dumnezeul vostru, sunt Sfânt...” ţa). Iată, tu te vei odihni cu părinţii 
tăi; iar poporul acesta se va apuca să umble preacurvind după 
dumnezei străini, (idolii) pământului aceluia în care va intra, şi pe 
Mine Mă va părăsi şi va călca legământul Meu pe care l-am încheiat 
cu ei. Pentru aceasta se va aprinde mânia Mea asupra lui în ziua 
aceea şi-i voi părăsi. îmi voi ascunde Faţa Mea de la ei şi vor fi 
omorâţi. îi vor ajunge mulţime de necazuri şi greutăţi, şi atunci 
Israel va zice: “Aceste necazuri nu m-au ajuns ele oare pentru că 
nu-i Domnul Dumnezeul meu în mijlocul meu? Dar Eu îmi voi 
ascunde Faţa Mea de la el în ziua aceea pentru toate fărădelegile 
(preacurviile) lui, pe care le-a făcut întorcăndu-se la alţi dumnezei 
(idoli)” (b). 

După ce îngerul Domnului a mustrat pe israeliţi pentru idolatri¬ 
zarea lor şi au fost groaznic pedepsiţi... Domnul le-a ridicat judecători 
care i-au mântuit din mâinile jefuitorilor lor. Ei însă nici pe judecători 
nu-i ascultau; ci preacurveau cu alţi dumnezei (cu idolii) închinându- 
se acelora şi mâniind pe Dumnezeu..” (c). Vedeţi cum însuşi Dumnezeu 
arată clar preacurvia spirituală, cu urâciunea şi pedepsirea ei?! 

(a) Lev. 20,1-7. (b) 2 Lege 31,16-18. (c) Jud. 2 

Mai departe Dumnezeu arată această ticăloşie sau preacurvie 
spirituală a poporului Său, zicând: “Pe Mine, Izvorul Apei celei vii, M-a 
părăsit (idolatrizându-se sau preacurvind sufleteşte după zeii sau idolii 
păgânilor), şi şi-au săpat loruşi fântâni sparte, care nu pot ţinea 
apă...Israele! Tu însuţi te pedepseşti cu răutatea ta, şi necredincioşia ta, 
apostazia şi viclenia ta, te va mustra. Gândeşte-te bine şi vezi cât e de 
rău că ai părăsit pe Dumnezeul tău şi nu mai ai temerea aceea... în 
vechime când am sfărâmat jugul robiei tale şi am rupt cătuşile scalviei 
Tale, tu ai zis: “Nu voi sluji la idoli” şi totuşi, călcându-ţi făgăduinţa, pe 
tot dealul înalt şi sub tot pomul umbros (idolatrizându-te) ai preacurvit. 

Te sădisem ca pe o vie de bun soi! Cum te-ai schimbat şi prefăcut 
într-o sălbatică viţă străină? Pentru aceea, de te-ai spăla chiar cu 
săpun, sodă şi leşie, nelegiuirea (idolatria) ta va rămânea scrisă îna¬ 
intea Mea. Cum poţi zice: “Nu m-am întinat, şi n-am umblat după 
Baali? Priveşte-ţi urma paşilor în vale şi vezi ce ai făcut, cămilă zbur¬ 
dalnică, deprinsă cu pustia, care gâfâie în aprinderea patimii ei! Cine 
o va împiedica să-şi facă pofta? Toţi cei ce o caută, n-au nevoie să se 
ostenească; căci o află în luna ei. Nu te lăsa cu picioarele goale, nu-ţi 
usca gâtul de sete! Dar tu zici: “Degeaba, nu! Căci iubesc dumnezeii 
străini şi vreau să merg după ei”. Precum furul când se prinde este 
batjocorit, aşa s-a batjocorit pe sineşi casa lui Israel, toată: poporul şi 
împăraţii lui, boierii, proorocii şi preoţii lui, pentru că au zis lemnului 
cioplit: “Tatăl meu eşti tu” şi pietrei: “Tu m-ai născut...”. Câte cetăţi ai, 
atâţia sunt şi dumnezeii (idolii) tăi, Iuda... Toţi v-aţi purtat cu necre- 
dincioşie şi aţi păcătuit împotriva Mea, zice Domnul (a). Dacă un 
bărbat îşi lasă femeia şi ea se face soţia altui bărbat, mai poate a se 
întoarce la dânsul? Prin asta oare nu s-ar spurca oare ţara aceea? Tu 
însă ai preacurvit cu mulţi ibovnici (idoli) şi totuşi, întoarce-te la 
Mine, zice Domnul. Ai spurcat ţara cu preacurvia (idolatrizarea) şi 
vicleşugul tău!... Tu ai frunte de preacurvă şi ai lepădat ruşinea... ai 
desfrânat acolo... Deşi am lăsat pe fiica lui Israel, pentru atâtea 
preacurvii (idolatrizări) ale ei, dându-i carte de despărţire, totuşi Iuda 
nu s-a temut; ci s-a dus şi ea să se desfrâneze (idolatrizeze). Şi prin 
văditele ei preacurvii a pângărit ţara preacurvind cu lemnele şi cu 
pietrele. Apostat-o... Recunoaşte-ţi vinovăţia ta, căci te-ai abătut de 
la Domnul Dumnezeul tău şi ai preacurvit cu dumnezei (idoli) străini 
sub tot arborele umbros şi nu M-ai ascultat, zice Domnul... Precum 


(a) Ier. 2,13,10-29 

femeia necredincioasă îşi înşeală bărbatul său, aşa şi voi, casa lui 
Israel, v-aţi purtat cu înşelăciune faţă de Mine... 

Cum să te iert, Ierusalime, pentru acestea? Fiii şi fiicele tale M-au 
părăsit, se jură pe dumnezei (idoli) care n-au fiinţă. Eu i-am săturat; 
iar ei au preacurvit (cu idolatrizarea lor) alergând cu grămada în 
casele desfrânatelor (capiştile idolatrilor). Ca nişte cai sirepi aleargă 
încoace şi-ncolo (în jocuri) nechezând (chiuind şi chicotind) după 
soţia aproapelui lor. Să nu pedepsesc Eu aceste lucruri? Să nu-Mi 
răzbun Eu asupra acestui popor (idolatrizat)?... Casa lui Israel şi casa 
lui Iuda Mi-au fost necredincioase!... Pentru aceasta, Proorocule, iată, 
Cuvântul Meu îl fac foc în gura ta şi pe poporul acesta (idolatru- 
preacurvar) îl fac lemne, ca să-i ardă focul acesta... căci grozave şi 
urâcioase lucruri se fac în ţară! Proorocii proorocesc minciuni, preoţii 
domnesc cu ajutorul acestora şi poporului Meu îi place aceasta. Dar 
după acestea ce veţi mai face?... Ierusalime, ia învăţătură bună ca să 
nu Mă depărtez de la tine şi să te pustiesc!... Cui să vorbesc şi pe cine 
să vestesc ca să M-audă? Iată, urechea lor e netăiată împrejur şi nu pot 
auzi. Iată, Cuvântul Domnului e de râs la ei şi nu le e plăcut deloc. De 
aceea sunt plin de mânia Domnului şi n-o mai pot ţine în Mine. 
Toarn-o asupra copiilor de pe uliţi, asupra adunării tinerilor, că vor fi 
prinşi toţi împreună cu bătrânii cei sătui de zile şi trecuţi la străini 
împreună cu tot avutul lor, când voi întinde mâna mea asupra 
locuitorilor ţării acesteia, zice Domnul. 

Pentru că fiecare din ei, de la mic la mare, sunt lacomi după câştig, 
de la prooroc până la preot, toţi se poartă mincinos. Leagă în chip 
uşuratic rănile poporului Meu, zicând: “Pace! Pace!” şi numai pace 
nu-i. Dar, se ruşinează ei oare când fac urâciuni? Nu, nu se ruşinează 
deloc, nici roşesc. De aceea vor cădea printre cei căzuţi şi în vremea 
cercetării Mele vor fi aruncaţi”, zice Domnul. Aşa zice Domnul: 
“Opriţi-vă de la căile voastre! Priviţi şi întrebaţi căile bune ale celor de 
demult, întrebaţi: care este calea cea bună şi mergeţi pe dânsa şi veţi 
afla odihnă sufletelor voastre!” Dar ei răspund: “Nu vrem să umblăm 
pe ele!” Pus-am păzitori peste voi şi am zis: “Ascultaţi sunetul trâm¬ 
biţei”. Dar ei răspund: “Nu vrem să ascultăm, nici să fim cu luare- 
aminte la sunetul trâmbiţei!” Pentru aceea ascultaţi popoarelor şi tu, 
pământule: “Iată voi aduce asupra poporului acestuia prăpăd, rodul 
cugetelor lor, căci n-au ascultat Cuvintele Mele şi Legea Mea au 
lepădat-o”... 

Nu vă mai nădăjduiţi în cuvintele amăgitoare: “Aici e Biserica 
Domnului... că numai de vă veţi îndrepta căile şi faptele voastre, de 
veţi face judecată dreaptă între om şi pârâşul lui, de nu veţi strâmto- 
ra pe străin, pe orfan, pe văduvă, de nu veţi vărsa sânge nevinovat în 
locul acesta şi de nu veţi merge după dumnezei străini (idoli), vă voi 
lăsa să trăiţi în locul acesta... Casa (Biserica) Mea... oare n-a ajuns ea 
în ochii voştri o peşteră de tâlhari?... Vă voi lepăda de la Faţa Mea... 
Tu nu te ruga pentru acest popor şi nu înălţa rugăciuni şi cereri pentru 
dânşii, nici nu mijloci pentru ei înaintea Mea, căci nu te voi asculta. 
Nu vezi ce fac ei prin cetăţile Iudei şi pe uliţele Ierusalimului? Copiii 
adună lemne, părinţii aţâţă focul şi femeile frământă aluatul ca să facă 
pâini pentru zeiţa (idoliţa) cerului şi să toarne jertfe altor dumnezei 
(idoli) ca să Mă mânie. Oare pe Mine Mă amărăsc ei - zice Domnul - 
şi nu pe ei înşişi, spre ruşinea lor? 

Pentru aceea, iată, se revarsă mânia Mea asupra locului acestuia, 
asupra: oamenilor, dobitoacelor, copacilor, ţarinei, rodurilor pămân¬ 
tului, şi vor arde şi nu se vor stinge”... O! cine va da capului meu apă 
şi ochilor mei izvoare de lacrimi, ca să plâng ziua şi noaptea pe cei 
loviţi ai poporului meu? O! de mi-ar da cineva sălaş de călător în 
pustie, aş părăsi pe poporul Meu şi M-aş duce de la ei, căci cu toţii 
sunt nişte preacurvari (idolatrizaţi după idolii păgânilor) şi ceată de 
defăimători! Ca un arc îşi încordează limbile lor pentru minciună şi se 
întăresc pe pământ prin nedreptate, căci trec de la rău la mai rău şi pe 
Mine nu Mă cunosc, zice Domnul. Păziţi-vă fiecare de prietenul vostru 
şi nu vă încredeţi în nici unul din fraţii voştri, căci fiecare frate pune 
piedică celuilalt şi fiecare prieten împrăştie clevetiri. Fiecare înşeală 
pe prietenul său şi nu spune drept: şi-au deprins limba la minciuni şi 
viclenesc până obosesc... Limbile lor sunt săgeţi ucigătoare, grăiesc 
viclenii. Cu buzele grăiesc prietenos cu aproapele lor; iar în inimile 
lor îi pregătesc curse... Pentru acestea îi voi pedepsi... Ierusalimul îl 
voi face un morman de ruine, sălaş sălbăticiunilor, o pustietate fără 
locuitori...” (a). 

„Aceia din voi, care vor scăpa, îşi vor aduce aminte de Mine prin¬ 
tre popoarele unde vor fi duşi în robie, pentru că voi umili inima lor 
adulteră, care s-a abătut de la Mine şi ochii care s-au desfrânat cu 
idolii şi ei vor simţi dezgust către sine însuşi pentru acele rele, pe care 
le-au făcut şi pentru toate ticăloşiile lor. Şi vor cunoaşte că Eu sunt 


(a) Ier. 3,1-14-20; 5,7-11-14-30-31; 6,8-10-19; 7,2- 29; 9,1-11 

Domnul şi că nu în zadar i-am ameninţat că le voi trimite toate aceste 
necazuri. Aşa grăieşte Domnul Dumnezeu: Loveşte palmă de palmă, 
bate cu piciorul şi zi: vai de casa lui Israel, că are să cadă de sabie, de 
foame şi de molimă, pentru toate nelegiuirile sale! Cel ce va fi departe 
va muri de molimă, cel ce va fi aproape va muri de sabie; iar cel ce va 
scăpa şi va rămânea de la acestea, va muri de foame. Aşa-mi voi sătura 
cu ei mânia Mea. Când ucişii vor zăcea printre idolii lor şi împrejurul 
altarelor lor, pe tot locul înalt şi pe toate vârfurile de munte, sub tot 
pomul verde, sub tot stejarul umbros şi în tot locul unde aduceau 
tămâie mirositoare tuturor idolilor lor, veţi cunoaşte că Eu sunt 
Domnul”. 

„Da, aşa voi face, căci Ohola şi Oholiba (ţările lui Israel şi Iuda), 
au preacurvit (s-au idolatrizat) şi pe mâinile lor au sânge; au 
preacurvit cu idolii lor, şi pe fiii lor pe care i-au născut, i-au trecut 
prin foc, ca să-i aibă de mâncare. Au pângărit Locaşul Meu cel Sfânt 
şi sărbătorile Mele le-au spurcat” (a). 

Moartea păcătosului este cumplită. David împ. Şi Proorocul 
a spus acest adevăr. Milionarul Lupescu locuia în oraşul B. Fiind 
desfrânat s-a îmbolnăvit de o boală ruşinoasă, foarte gravă. Toate 
mijlocirile medicale nu i-au slujit la nimic. Moartea îl pândea din 
fiecare ungher şi-i scrijila cu coasa sa, carnea plină de bube şi trupul 
plin de răni. Intrase în sanatoriul Diaconeselor din Bucureşti, fiindcă 
familia nu -1 mai putea îngriji. Trei săptămâni în şir a dus-o într-un 
ţipăt. Era bolnav greu şi avea şi “decapitus” un fel de boală care se 
cunoaşte prin aceea că şira spinării rămâne goală: osul fără carne. 
Apofizele (urechile vertebrelor) se rupeau sub greutatea trupului. 
Agonia a ţinut cinci zile. Voia să mai vorbească, dar nu mai putea, 
însăşi îngrijitoarele nu mai cutezau să se mai apropie de dânsul. Şi 
când în ziua de 9 iunie 1920 şi-a dat obştescul sfârşit, atunci, odată cu 
bucuria sfârşitului atâtor suferinţe, surorile de caritate (îngrijitoarele) 
şi-au adus aminte de cuvântul psalmistului: “Moartea păcătosului 
este cumplită” (b). 


(a) Iez. 6, 9-13; 23,36-39; comp. Ps. 105,18-19-35-43. (b) Ps. 33, 21; din D. Ort. an. IX, 
Nr. 5-6, de Pr. A. Cosma 




BINEFACERILE CURĂŢIEI 


MUCENICI SE FAC ŞI DIN CREŞTINISMUL 
IDOLATRIZAT 

Jn vremea persecuţiilor, când mulţimea omenirii necunoscând 
L^pe Dumnezeu se închina idolilor, mulţi din creştinii plini de 
devotament sfânt alergând înaintea idolatrilor şi mărturisind pe 
Hristos Dumnezeu, Cel preaslăvit cu Tatăl şi cu Duhul Sfânt, primeau 
botezul de sânge al încoronatei Mucenicii, pătimind până la moarte 
pentru Hristos şi credinţa Sfântă şi astfel deveneau Mucenici Sfinţi. 
Tot aşa şi în majoritatea lumii acesteia purtătoare de nume creştinesc 
şi idolatrizată până în măduva oaselor şi adâncul sufletului ei; ade¬ 
văraţii creştini care sufăr multe şi felurite lovituri şi dureri în lupta 
lor cea bună contra păcatelor, care-şi omoară zilnic pornirile sale şi-şi 
răstignesc trupul cu patimile şi cu poftele, chiar şi fără a-şi vărsa sân¬ 
gele, devin Mucenici ai lui Hristos. 

Precum orice păcat obişnuit este un idol al năravului nostru, tot 
aşa şi lupta împotriva păcatului este o osteneală sau jertfă muceni- 
cească. Muncitorii acestor Mucenici, sunt: firea pătimaşă, obiceiul 
rău, îndemnul lumii cu nume creştinesc zăcândă în cel rău, ispita 
aprinzătoare şi diavolul care năvăleşte cu ele asupra noastră. Slugile 
muncitorilor acestora sistematizaţi sunt: gândurile spurcate care ne 
împing în prăpastia feluritelor păcate şi acele feţe omeneşti care ne 
amăgesc. Muncirea cea de multe feluri e lupta cu gândurile spurcate, 
cu patimile, cu poftele şi obiceiurile rele şi iată că şi aşa se face 
Duhovnicescul Mucenic al lui Hristos, învrednicindu-se de duhovni¬ 
ceasca cunună, deşi nu şi-a vărsat sângele său ca aceia. 

Aceasta sfântă mucenicie ce se face şi din creştinismul idolatrizat 
al tuturor vremurilor, o arată şi Sf. Ioan Gură de Aur, care a făcut o 
strălucită mucenicie fără de sânge în zilele luminătoarei sale activităţi 
duhovniceşti, zicând: “Iată, zice cineva: Cum vom putea să urmăm 

Mucenicilor în vremurile acestea, când nu mai sunt persecuţii contra 
credinţei creştineşti ca atunci? Cu adevărat şi eu ştiu aceasta, că 
vremea persecuţiilor acelora sângeroase a trecut, nu mai este; însă 
vremea muceniciei este şi acum. Astăzi nu mai e vremea de acele 
minunate lupte în care creştinii sufereau felurite torturări până la 
vărsarea sângelui şi morţi grozave; însă vremea pentru câştigarea 
cununilor muceniceşti e şi acum. 

Astăzi nu mai izgonesc oamenii, dar izgonesc dracii. Nu ne mai 
chinuie tiranul, dar ne chinuie diavolul cel mai cumplit decât toţi 
tiranii. Azi nu priveşti la cărbunii arzători cei puşi de faţă, dar vezi şi 
simţi frigându-te văpaia cea aprinsă a poftei, care te pâijoleşte. Aceia 
au călcat cărbunii cei aprinşi; iar tu calcă pe al firii foc. Aceia s-au 
luptat cu fiarele; iar tu înfrânează-ţi mânia ca pe o fiară neîmblânzită 
şi iute. Aceia au stat vitejeşte luptând împotriva nesuferitelor dureri; 
iar tu stai bine, luptându-te contra spurcatelor şi viclenelor gânduri 
rele, care ies din inima ta, până ce le vei birui. Iată aşa făcând vei urma 
mucenicilor. 

Acum deşi nu mai este lupta noastră contra trupului şi a sângelui; 
dar însă este împotriva căpeteniilor, puterilor, domniilor şi stăpâ- 
nitorilor lumii întunericului veacului acestuia, împotriva duhurilor 
răutăţii de sub cer (a). Foc este pofta firii, foc nestins, care ne 
pâijoleşte pururea. Acesta-i un câine cumplit şi turbat care năvăleşte 
asupră-ne cu furie. Măcar de o mie de ori de l-ai izgoni pe el, de o mie 
de ori se întoarce, se repede la tine ca să te sfâşie şi nu încetează. 

Drept este că-i cumplită văpaia focului, dar mai puternică şi mai 
cumplită e văpaia poftei. Astfel niciodată nu avem împăcare sau 
uşurare de războiul acela trupesc, niciodată nu dobândim încetare de 
acea grea luptare, până ne aflăm în viaţa aceasta; ci totdeauna ne stă 
înainte lupta, osteneala, nevoinţa, pentru ca mai preţioasă şi mai 
luminoasă să ne fie şi cununa...”. 

Aşadar, omorârea pasiunilor josnice, a patimilor şi a păcatelor în 
noi, este o strălucită mucenicie fără de sânge. Deci, pentru a scăpa de 
urâcioasa idolatrizare existentă în majoritatea lumii acesteia 
purtătoare de nume creştinesc şi a deveni Mucenici de bunăvoie lui 
Hristos Dumnezeu, să luptăm lupta cea bună după Legea Sfântă, în 
aşa fel, încât să murim păcatului şi să viem lui Dumnezeu. 


(a) Efs. 6,12 

O MISTERIOASĂ ASCULTARE CIUDATĂ 

?Ifel : roorocul Osia, fiul lui Beeri, din seminţia lui Isahar, era bărbat 

«H&binecredincios şi temător de Dumnezeu. în vremea aceea a 
împăraţilor Iudeii: Uzia, Iotam, Ahaz, Iezechia şi a lui Ierovoam, 
împăratul lui Israel, pe când poporul israelit şi majoritatea iudeilor 
se închinau idolilor; acest sfânt prooroc se închina şi slujea numai 
Domnului Dumnezeu, Care a făcut cerul şi pământul. El învăţa pe 
idolatrizaţii neamului său, ostenindu-se foarte mult a-i întoarce la 
adevăr şi la strămoşeasca dreaptă credinţă, prin sfaturile sale 
înţelepte. Umplându-se de Duh Sfânt şi de râvnă pentru îndreptarea 
neamului său, el întrebuinţa toate mijloacele ce-i sta în putinţă, 
pentru luminarea, educarea, ridicarea şi convertirea lor la cunoştinţa 
adevăratului Dumnezeu. în acest scop sfânt el lucra şi suferea multe, 
până la sacrificiu. 

Poporul israelit şi iudeu, aşa de groaznic erau rătăciţi, în fiinţa lor 
de Dumnezeu, încât oricât de bine, clar, luminat, educativ, frăţeşte şi 
duhovniceşte le vorbea Osia proorocul, ei nu pricepeau, ci menţineau 
cu tenacitate superstiţiile şi credinţele lor idolatre. Astfel nevoind ei a 
se mişca din bezna întunecoasei idolatrii, la luminata credinţă în 
Unicul Dumnezeu Cel adevărat, viu, etern şi Atotputernic, mergeau 
cu paşi repezi în pierzare, spre distrugerea împărăţiei lor. 

Atunci Domnul vrând a le deschide ochii ca să-şi vadă preacurviile 
lor spirituale, porunceşte Proorocului său Osia, să preacurvească în 
public, ca măcar pe calea aceasta să se trezească şi să revină de la idoli 
la Dumnezeu Creatorul, Atotţiitorul, Izvorul tuturor bunătăţilor şi 
statornicei fericiri vremelnice şi veşnice. în acest scop înalt, Domnul 
a grăit lui Osia, zicând: “ Mergi şi-ţi ia o femeie desfrânată şi fa cu ea 
copii din preacurvie... Căci iată a preacurvit pământul (poporul 
israelit şi iudeu) părăsindu-Mă pe Mine...”. 

La porunca Domnului, parcă -1 văd pe Proorocul Osia stând pe loc, 
frământându-şi mintea şi zicând în sine: “Doamne! Doamne! Cum să 
fac eu o fărădelege ca aceasta? Au n-ai poruncit Tu în legea Ta divină: 
“Să nu preacurveşti...?” Au n-ai poruncit Tu în lege, că preacurvarii şi 
preacurvele să fie ucişi şi nimiciţi din poporul Tău?... Oare cum să mă 
pogor eu din sfinţia dregătoriei Proorociei, cu care Tu m-ai înzestrat, 
în mocirla scârboasă a dobitoceştii şi spurcatei preacurvii? Oare ce va 
zice lumea din poporul lui Israel şi din Iuda când vor afla despre una 

ca aceasta. Oare nu se va sminti lumea de această faptă ruşinoasă?” La 
aceste cugetări serioase, Domnul îi poruncea tainic, dar biruitor; 
Mergi de fă aşa... că prin această iconomisire vreau să trezesc pe 
poporul Meu idolatrizat, ca prin auzirea şi vederea acestei fărădelegi 
săvârşite de tine, să-şi vadă nelegiuirea lor. Prin pogorârea ta din 
sfinţenie în mocirla spurcatei preacurvii, îi voi sili tainic şi biruitor a- 
şi deschide ochii spre a-şi vedea pogorârea lor din bogăţia sfinţeniei, 
cu care i-am înzestrat şi prăbuşirea de bunăvoie în scârboasele 
mocirle^ ale idolatriei, în care s-au cufundat şi stăruiesc cu 
încăpăţânare a nu mai ieşi din ele. Prin pogorârea ta din cinstea 
sfinţeniei slujbei prooroceşti în braţele acelei femei preacurve, îi voi 
face a-şi cunoaşte nelegiuirea ce au săvârşit şi o practică mereu, 
părăsindu-Mă pe Mine, Izvorul tuturor bunătăţilor, prin alergarea lor 
la idolii neamurilor, pe care-i slugăresc, îmbrăţişează şi li se închină. 
Când mâna sau piciorul cuiva a sărit din încheietura sa în lături, 
atunci mâna sau piciorul smintit din locul său, se mai pot îndrepta 
până nu le vei sminti din nou din poziţia smintită sau din ieşirea aceia 
rea de la locul lor? Nu. Tot astfel poporul Meu, ieşit din rânduiala 
legilor Mele Divine şi din sfinţenia Mea, smintit sau sărit în bezna 
idolatriei, nu se poate îndrepta, de nu-1 vom sminti astfel ca să-şi 
cunoască sminteala şi prăbuşirea lui. Dacă o căruţă încărcată, 
mergând pe drumuri prăvălite s-a răsturnat; oare o va putea cineva 
îndrepta, sau a o da la loc până ce nu o va sminti din nou din poziţia 
smintită în care se află răsturnată cu roatele în sus, ca din nou să poată 
merge spre a ajunge la destinaţia ei? Nu... Tot astfel şi poporul acesta 
al lui Israel şi al Iudei, răsturnat de la credinţa în Mine, în prăpăstiile 
spurcatelor idolatrii, trebuie a-1 sminti prin auzirea şi vederea 
preacurviei tale cu acea femeie destrăbălată, din poziţia rea în care s- 
a răsturnat şi a -1 readuce prin acest mijloc misterios iarăşi la Mine, 
Care sunt: Calea, Adevărul şi Viaţa. Da, e drept că ei se vor sminti şi 
se vor agita împotrivă-ţi, te vor pârî, ponegri, judeca şi osândi cu 
foarte multă asprime pentru preacurvia ta cu femeia aceea 
destrăbălată; dar toate acelea se vor întoarce înzecit asupra capetelor 
lor, tulburându-i şi arzându-i ca un foc pâijolitor, cât timp vor sta în 
preacurvia lor spirituală, adică la idolatria lor. Tu, Proorocule al Meu, 
fă ce-ţi poruncesc Eu, ca prin această economisire să-i trag pe ei din 
pierzare la mântuire şi Eu te voi curăţi de acea spurcăciune a 
preacurviei şi te voi sfinţi cu darul Meu”. 

Proorocul Osia (cumpănind acestea în mintea sa) supunându-se 
voii Domnului, s-a dus şi a luat pe preacurva Gomer fiica lui Dibla- 
taim. Ea a rămas grea şi a născut un fiu. Domnul i-a zis Proorocului: 
“Pune-i numele Israel! Căci iată, puţină vreme mai este şi Eu voi răz¬ 
buna vărsăturile de sânge ale lui Israel asupra casei lui Iehu şi voi 
sfârşi regatul casei lui Israel. Atunci voi sfărâma arcul lui Israel în 
valea lui Israel!” După aceea iarăşi a rămas femeia aceea grea şi a mai 
născut o fiică şi a zis atunci Domnul proorocului: “Zi-i: Lo-Ruhama, 
căci de acum încolo nu voi mai avea milă de casa lui Israel, ca să-i 
iert păcatele, dar de casa lui Iuda Mă voi milostivi şi o voi mântui 
prin Domnul Dumnezeul lui Israel. Şi nu-i voi mântui pe ei nici cu 
arcul, nici cu sabia, nici prin luptă, nici prin puterea cailor sau a 
călăreţilor”. Femeia a înţărcat pe Lo-Ruhama şi a rămas grea şi a 
născut încă un fiu. Domnul a zis: “Pune-i numele Lo-Ami, căci voi 
(idolatrizaţilor) nu sunteţi popor al Meu; iar Eu nu sunt Dumnezeul 
vostru”. 

După acestea Dumnezeu arată pedepsirea Israelului preacurvar 
după idolii Baali şi făgăduieşte felurite binefaceri şi fericiri celor ce se 
vor întoarce la El, zicând: “Numărul fiilor lui Israel va fi ca nisipul 
mării, care nu se socoteşte, nici nu se numără. Şi în loc să vă zic 
vouă: “Voi nu sunteţi poporul Meu” vi se spune: “Voi sunteţifiii Dum¬ 
nezeului Celui viu”. Se vor aduna iudeii şi fiii lui Israel laolaltă şi îşi 
vor alege o căpetenie, vor ieşi din ţara robiei şi Israel se va face mare 
şi vor numi pe fratele lor: “Ami” şi pe sora lor: “Ruhama!” Osândiţi 
pe mama voastră, învinuiţi-o, căci ea nu mai este femeia mea; iar eu 
nu mai sunt bărbatul ei - ca să lepede de la dânsa podoabele desfrâ- 
nării ei şi semnele destrăbălării dintre sânii ei... Astfel, Eu îi voi dezveli 
goliciunea ei şi o voi înfăţişa goală ca în ziua când s-a născut şi o voi 
preface ca într-o pustie, ca un pământ uscat şi o voi prăpădi de sete. 
Nu voi avea milă de fiii ei, căci ei sunt copii de desfrânată, de vreme 
ce mama lor a preacurvit, cea care i-a zămislit a săvârşit lucruri 
ruşinoase. Căci ea a zis: “Duce-mă-voi după iubiţii (idolii) mei cei care 
îmi dau pâine, apă, lână şi in, untdelemn şi băuturi. Pentru aceasta, 
iată că-i voi astupa drumul său cu mărăcini. Voi ridica zid şi nu voi 
afla unde sunt cărările sale. Ea va umbla după iubiţii (idoli şi idolatrii) 
săi, dar nu-i va ajunge, îi va căuta, dar nu-i va afla. Atunci (strâmto- 
rându-se) va grăi: “Merge-voi şi mă voi întoarce la bărbatul meu cel 
dintâi, căci atunci îmi mergea mai bine decât acum”. Dar ea nu şi-a dat 

socoteala, că Eu am fost Acela care i-a dat ei: grâul, mustul şi 
untdelemnul şi i-am înmulţit argintul şi aurul, pe care l-a întrebuinţat 
pentru Baali (aşa cum şi majoritatea creştinilor uşuratici, ce câştigă 
cheltuiesc pentru baluri, tutun, beţii, jocuri şi petreceri anticreş- 
tineşti). Pentru aceasta îmi voi lua înapoi grâul la vremea lui şi mustul 
la timpul lui, şi-Mi voi lua lâna şi inul cu care ea îşi acoperă goliciunea 
ei. Şi acum voi descoperi goliciunea ei în ochii iubiţilor ei şi nimeni 
nu va putea s-o scape din mânia mea. (Aşa cum mânia divină a 
despuiat majoritatea uşuraticelor creştine din vremurile acestea, ce 
umblă aproape goale în public, ba şi în Sfintele Biserici). Voi face să 
înceteze toate desfătările ei, sărbătorile, lunile nouă, zilele de odihnă 
şi toate prăznuirile ei. Voi pustii via ei şi smochinii ei, despre care ea 
a zis: “Acesta este darul pe care mi l-au dat iubiţii (idolii) mei... O voi 
pedepsi pentru zilele de sărbătoare (antisfântă) în cinstea lui Baal, 
căruia îi aducea tămâieri, atunci când se gătea cu inele şi-şi punea 
podoabele (idolatre) şi se ducea după iubiţii (idolii) ei; iar pe Mine 
M-a dat uitării, zice Domnul. Pentru aceasta iată că Eu o voi atrage şi 
o voi duce în pustie şi voi grăi către dânsa, şi-i voi da viile ei de acolo 
şi Valea lui Ahor o voi preface în poartă de nădejde şi ea va fi voioasă 
ca în vremea tinereţii ei, ca în ziua când tu ai scos-o din pământul 
Egiptului. în vremea aceea - zice Domnul - tu Mă vei chema; “Băr¬ 
batul meu” şi nu-Mi vei mai zice: “Baalul meu”. Eu voi scoate din gura 
ta numele baalilor şi nu vor mai fi chemaţi fiecare pe numele lor. în 
ziua aceea voi încheia un legământ cu dobitoacele câmpului şi cu 
păsările cerului, cu târâtoarele de pe pământ. Voi sfărâma arcul şi 
sabia şi voi face ca să nu mai fie război în ţară; iar pe cei ce o locuiesc 
îi voi pune la adăpost. Eu te voi logodi cu Mine pe vecie, te voi logodi 
Mie după dreptate şi bunăcuviinţă în bunătate şi dragoste. Te voi 
logodi Mie în credincioşie ca să cunoşti că Eu sunt Domnul. în ziua 
aceea, va fi - zice Domnul - Eu voi răspunde cerurilor; iar cerurile 
vor răspunde pământului, pământul va răspunde grâului, mustului şi 
untdelemnului şi ele vor răspunde lui Israel. Eu voi semăna pe Israel 
în ţară şi mă voi milostivi spre Lo-Ruhama şi voi zice către Lo-Ami: 
“Tu eşti poporul Meu”; iar el îmi va răspunde: “Tu eşti Dumnezeul 
meu!” 

După acea trecere de vreme văzând Domnul că poporul israelit şi 
iudeu încă tot zace în bezna urâcioasă a spurcatei idolatrii, iarăşi a 
mai trimis pe Proorocul Osia pentru a preacurvi cu o altă femeie 

destrăbălată şi preacurvă, spre a trezi din idolatrie pe poporul Său 
idolatrizat, zicându-i: “Osia! Mai du-te iarăşi şi iubeşte o altă femeie 
desfrânată, preacurvă, iubită de un ibovnic. Iubeşte-o aşa precum 
Domnul iubeşte pe fiii lui Israel, dar ei se întorc spre dumnezeii străini 
(idoli) şi iubesc turtele de struguri şi stafide...”. M-am dus - zice 
Proorocul - a împlini porunca Domnului, am aflat o astfel de femeie 
şi am năimit-o mie cu cincisprezece sicii de argint, un homer şi un 
letee tot de orz... După ce am năimit-o astfel i-am zis: “Rămâi multă 
vreme, multe zile, fără număr, numai a mea. Nu vei mai preacurvi şi 
nu vei mai fi a nici unui bărbat, şi eu voi fi cu tine”. Aşa, da... Căci zile 
fără de număr, de împărat, fără căpetenie, fără jertfă, fără stâlp de 
aducere aminte, fără altar, fără arătători şi terafimi (povăţuitori). 
După acestea fiii lui Israel se vor întoarce la credinţă şi vor căuta pe 
Domnul Dumnezeul lor şi pe David împăratul lor; iar la sfârşitul 
zilelor acelora de pe urmă, se vor apropia cu înfricoşare de Domnul şi 
de bunătatea Lui...”. 

Văzând Dumnezeu că şi după această economisire spre trezirea 
idolatrizaţilor, majoritatea lor încă tot nu vrea să revină la adevărata 
credincioşie, îi mustră mai aspru pentru necredinţa, idolatrizarea şi 
credinţele lor deşarte, prin Proorocul Osia, zicându-le: “Ascultaţi 
Cuvântul Domnului fii ai lui Israel, căci Domnul stă la judecată cu 
locuitorii pământului, pentru că: “nu-i credinţă, nici iubire, nici 
cunoaştere de Dumnezeu. Toţi jură strâmb, mint, ucid, fură, 
preacurvesc, năpăstuiesc, siluesc, varsă sânge peste sânge. De aceea 
ţara e în mare jale; iar locuitorii ei fără vlagă. Poporul e asemenea 
celor ce se ceartă cu preoţii lor (a). Tu te vei poticni ziua şi proorocul 
noaptea cu tinminul tău. Poporul meu piere pentru că nu mai 
cunoaşte pe Domnul. Fiindcă tu ai lepădat cunoştinţa şi Eu te voi 
lepăda din Preoţia Mea şi pentru că tu ai uitat Legea Domnului şi Eu 
voi uita pe feciorii tăi... Poporului i se va întâmpla ca şi preotului, voi 
pedepsi purtarea lui şi faptele lui le voi întoarce împotriva lui (t). Vor 
mânca dar nu se vor sătura, când se vor desfrâna nu se vor înmulţi 
(căci avortează şi se împreună împotriva legilor divine), căci au părăsit 


(a) Comp. 2 Lege 17,12; leş. 23, 20-25 

(t) Istoria adevereşte că tot ce a făcut poporul cu căpeteniile lui, trimişilor lui Dumnezeu, 
d.p.: Sfinţilor Prooroci; Ilie, Zaharia, Isaia, Ieremia, Iezechiel, Zaharia, lui Ioan Botezătorul, 
Mântuitorului şi urmaşilor Săi, Sfântului Ioan Gură de Aur, Mitropoliţilor Ungro-Vlahiei; 
Sf. Nifon şiAntim Ivireanul, etc., aceleaşi au suferit şi aceia. în aceleaşi greutăţi, primejduiri, 
nefericiri şi mizerii s-au prăbuşit şi ei; iar cei care nu s-au pocăit deloc, au ajuns în osânda 
veşnică... 

pe Domnul... Un duh de preacurvie (idolatrizare) i-a făcut să rătă¬ 
cească şi au săvârşit destrăbălări, uitând pe Dumnezeul lor (idolatri- 
zându-se). Dacă fiicele şi nurorile voastre preacurvesc (alergând la 
idoli şi idolatrizându-se) cu desfrânatele (idolatrele neamurilor) în 
templele (capiştile) lor, şi aşa, poporul merge în pieire. Dacă tu 
preacurveşti, Israele, măcar Iuda să nu preacurvească... Iată vin zile 
de pedeapsă şi de răsplată pentru Israel, ca să-şi vină în fire! Proorocul 
este un nebun, un rătăcit (e socotit de mulţime) omul cu Duhul lui 
Dumnezeu într-însul, din pricina mulţimii fărădelegilor lor şi a 
mărimii păcatelor lor. Proorocul află pretutindeni laţuri întinse... Ei 
întind curse pe toate drumurile, capcane în Casa lui Dumnezeu. 
Grozave fapte de ocară au săvârşit...” (a). 

Acestea toate şi altele făcându-le şi provocându-le Proorocul după 
porunca Domnului, pentru trezirea şi convertirea idolatrizaţilor din 
neamul său, umplându-se de Duhul Sfânt a proorocit ameninţări şi 
pedepse, împotriva celor ce nu se părăseau de preacurvia cu idolii; iar 
celor convertiţi: făgăduinţe bune, despre venirea lui Mesia, învierea 
Sa şi mântuirea credincioşilor. 

In toate vremurile de păcătoşire a poporului creştinesc şi mai ales 
în zilele noastre, când majoritatea purtătorilor numelui creştinesc, 
din ambele sexe şi din toate ramurile societăţii s-au idolatrizat 
groaznic şi mereu se idolatrizează sistematic, preacurvind sufleteşte 
cu mare osârdie, până la sacrificiu; Dumnezeu slobozeşte anumite 
căderi ori numai veşti ponegritoare (din zavistia satanică) despre 
căderea unora din persoanele sfinţite, notabile şi vestite, prin activi¬ 
tatea lor duhovnicească, aşa, încât să le ţiuie amândouă urechile celor 
ce aud... Şi când idolatrii spirituali, preacurvari şi preacurve sufleteşti, 
se ridică cu bănuieli agitaţii, pâri, ură, judecată şi osândă asupra 
persoanei ponegrită ori chiar greşită... toate acelea se întorc înzecit 
asupra: ponegritorilor, urătorilor, judecătorilor şi osânditorilor, a 
acelor binevoitori ai feluritelor idolatrizări şi preacurvii spirituale, cu 
care se asfixiază sufletele osârdnice şi dornice de mântuirea lor. Da, 
acestea se vor întoarce asupra celor desfrânaţi spirituali “căci 
cunoscând dreapta Judecată a lui Dumnezeu, că cei ce fac unele 
(preacurvii spirituale) ca acestea, sunt vrednici de moarte, nu numai 
fac acestea; ci încă şi binevoiesc cu cei ce le fac şi laudă pe făptuitorii 
lor” (b). 


(a) Osia 4; 9, 7-8. (b) Vezi pe larg. Rom. 1,18-32 

O TAINICĂ LOPATĂ 
ALEGE GRÂUL DIN PLEAVĂ 

?f§S.recum butucul, spiţele şi obada cu şina roţii, se învârtesc în 

Wjurul osiei, aşa se învârteşte majoritatea omenirii împătimită, 
idolatrizată brut şi modern, împotmolită în păcatele preacurviei 
spirituale şi trupeşti, depărtată cu trup şi suflet de Dumnezeu, Izvorul 
vieţii şi fericirii ei statornice, plină de uimire, în jurul ciudatei ascul¬ 
tări a Proorocului Osia sau trimisului Domnului, cel pârât, ponegrit, 
persecutat, judecat şi osândit de ea cu toată asprimea ca cel din urmă 
om, dar iubit, ales şi proslăvit de Dumnezeu. 

Ascultarea aceasta a Proorocului Osia, trimisul Domnului, era o 
lopată misterioasă în mâna lui Dumnezeu, cu care alegea grâul din 
pleavă, adică pe credincioşi din necredincioşi, pe cei care se mântuiesc 
din cei care se osândesc pentru faptele şi cuvintele lor rele. 
Credincioşii la auzirea şi vederea acestei fapte, oprită cu toată aspri¬ 
mea de Legea Dumnezeiască, îşi corectau trecutul păcătos al vieţii lor, 
se reculegeau, se pârâu se ponegreau, se judecau şi se osândeau 
fiecare pe sine, ruşinându-se de idolatrizarea, împătimirile şi păcă- 
toşirea lor şi astfel căindu-se, cu inimile înfrânte şi zdrobite, se întor¬ 
ceau cu toată credincioşia şi pietatea la Dumnezeul Cel viu, care-i 
primea cu dragoste părintească. Cei necredincioşi, învechiţi şi pă¬ 
trunşi în întreaga lor fiinţă de idolatrizările şi păcătoşirile lor, la 
auzirea şi vederea călcării Legii Dumnezeieşti chiar de Proorocul Osia 
trimisul lui Dumnezeu în mijlocul lor cu acea ciudată ascultare, se 
simţeau foarte satisfăcuţi, se bucurau în inimile lor, îl pârâu, îl 
publicau şi ponegreau cât puteau mai mult unii altora, arătând ca 
într-un film cinematografic preacurvia lui, care de care mai mult, mai 
neagră şi mai umflată, judecându-1, osândindu-1, dispreţuindu-1 şi 
ponegrindu-1 cu cea mai aspră cruzime. în acelaşi timp ei continuau 
progresiv înainte cu vieţuirea lor idolatră, păcătoşită în ultimul grad, 
cu crescândă aprindere satanicească. Astfel, neînţelegând şi neîntre¬ 
buinţând ei acea economie Divină, făcută aşa pentru redeşteptarea şi 
ridicarea lor, se afundau cu pasiune tot mai mult în prăpăstiile: 
pârilor, ironizărilor, ponegririlor, judecăţilor şi osândirilor răută¬ 
cioase, ce le pregăteau zilnic cu o satanică aprindere, trimisului 
Domnului pentru acea misterioasă ascultare ciudată. 

Aşa a fost, este şi va fi cât va dăinui lumea aceasta, plină de pasiuni 
josnice, idolatrizări, credinţe şi vieţuiri anticreştineşti. Ca şi în vremea 
Proorocului Osia, Dumnezeu întrebuinţează în vremurile noastre 
toate mijloacele pentru trezirea, ridicarea şi mântuirea păcătoşilor. 
Dumnezeu strigă şi azi prin trâmbiţaşii Săi (care predică mereu prin 
scris şi grai viu) ca odinioară prin Proorocii: Osia... Ioan Botezătorul, 
zicând: “Pocăiţi-vă, că s-a apropiat împărăţia Cerurilor... Faceţi roade 
vrednice de pocăinţă, că iată securea stă la rădăcina pomilor; deci, tot 
pomul care nu face roadă bună se taie şi se aruncă în foc... Iată lopata 
este în mâna Domnului, El va curăţi (cu această lopată misterioasă) 
aria Sa. Grâul îl va (alege şi) aduna în jitniţa Sa; iar plevele le va arde 
cu foc nestins” (a). 

PARTICIPAREA LA JOCURILE IDOLATRE 
TE DUCE ÎN IADUL VREMELNIC ŞI VEŞNIC 

t ljpot ceea ce iubeşte omul în lume, slujindu-i cu trup şi suflet, cu 
P* vremea şi agonisita lui, până la sacrificiu, în loc de a iubi pe 
Dumnezeu mai presus de orice creaturi ale Lui, este un idol, o 
idolatrie, o prăbuşire de bunăvoie în iadul vremelnic şi veşnic. Astfel 
de idolatrie spulberătoare păcii casnice, distrugătoare de familii şi 
prăbuşitoare idolo-slujitorilor lor, sunt şi feluritele jocuri: de cărţi, 
biliard, table, hipodrom, etc. Sf. Părinţi vorbind în general despre 
răutatea feluritelor jocuri, zic: “Toate jocurile le-a făcut dracul”. 

Urmărind cu atenţie pe creştinii robiţi de acestea şi groaznicele 
nefericiri vremelnice şi veşnice în care se prăbuşesc cei pasionaţi după 
ele, vedem bine că Sf. Părinţi au foarte multă dreptate când zic aşa. 
Câte soţii nu aşteaptă, împreună cu copilaşii lor, pe bărbatul şi tatăl 
lor, care-şi pierde vremea, banii, cinstea, sănătatea, viaţa şi sufletul 
la acele jocuri anticreştineşti, drăceşti. Soţiile şi copilaşii flămânzi, 
goi, suferinzi, plini de dureri şi disperare, aşteaptă zadarnic să vină 
acasă cu cele trebuincioase, soţul şi tatăl lor, că ei prăpădesc tot ce 
câştigă, ba şi mai mult, la jocurile de noroc. Unii din acei pasionaţi 
după aceste diabolice jocuri, vin târziu acasă ca vai de ei. La alţii le 
vine numai numele, murdărit de fapta idolatrizării şi sinuciderii lor. 
Câţi din aceşti jucători de noroc, după ce au tot jucat şi pierdut tot, 


(a) Mt. 3,2, 9-12 

tot nu şi-au zburat creerii din cap cu un glonţ de armă?! Alţii şi-au 
pus laţul de gât, spânzurându-se. Unii s-au tăiat cu cuţit sau brici, ori 
s-au otrăvit. Alţii s-au aruncat înaintea maşinilor, ori de la înălţime în 
adâncuri, de s-au sfărâmat, ori în ape s-au înecat... Şi aşa, în felurite 
morţi năprasnice s-au pierdut vremelnic şi veşnic. 

în anul acesta s-a scris în ziare, că un astfel de jucător de noroc la 
hipodrom, câştigând vreo patru milioane de lei, a înnebunit de 
bucurie. După primirea ştirii norocoase, a început a arunca cu pălăria 
în sus, a striga şi a face felurite nebunii, după care în cele din urmă a 
murit. O altă victimă a curselor de cai o vedem publicată în ziarul 
“Momentul” din 19 iulie 1946, pe care -1 dăm aici: 

Dramatica sinucidere de la Hipodrom. Un tânăr pierzând 
toţi banii la curse, se otrăveşte cu cianură, lăsând o zguduitoare scri¬ 
soare tinerei sale soţii. 

Dramaticul sfârşit al tânărului Paul Weintraub - nu Weinberg, 
cum din eroare s-a scris - din str. Trinităţii 57, a produs o profundă 
impresie în cartierul Dudeşti, unde era bine cunoscut. Weintraub se 
căsătorise acum trei luni de zile cu o tânără licenţiată în litere, foarte 
frumoasă, pe care a luat-o din dragoste. 

Nu s-a împlinit însă nici “luna de miere” şi o veche pasiune a 
tânărului bijutier Weintraub, înăbuşită de dragostea pătimaşă pe care 
o purta soţiei, a reizbucnit cu violenţă, pe care n-o putea stăpâni. Paul 
Weintraub era un pasionat al curselor de cai. Tot ce câştiga prin 
munca cinstită, lua drumul, fără întoarcere, al hipodromului. Spera că 
într-o zi “Fortuna” îl va favoriza şi va câştiga singur un “Austriac” 
care -1 va îmbogăţi. Când s-a căsătorit a jurat soţiei sale - căreia îi 
destăinuise viciul - că se lasă de curse. Două săptămâni şi-a ţinut jură¬ 
mântul, apoi a reluat jocul cu mai multă ardoare. Ca să-şi facă rost de 
bani, a început să-şi vândă lucrurile din casă. Toate rugăminţile d-nei 
Weintraub au rămas zadarnice. 

Duminica trecută, Paul Weintraub se afla ca de obicei pe hipo¬ 
drom. Vânduse o bijuterie de valoare - scumpă amintire de familie - 
care reprezenta ultima rezervă. Şansa l-a ocolit şi de data aceasta, căci 
nici unul din caii pe care mizase nu a ieşit câştigător. în alergarea a 
treia, Paul Weintraub a pontat toţi banii care îi mai avea - vreo 
300.000 lei - pe favoritul cursei. Ghinionul nu l-a părăsit şi calul a 
venit plasat. 

Deznădăjduit, Paul Weintraub a părăsit hipodromul. S-a plimbat 
câtva timp pe şosea, apoi a intrat într-o cârciumă şi a scris două scri¬ 
sori. Către orele 6, în timp ce alergările continuau urmărite cu în¬ 
frigurare de mulţimea turfiştilor, nefericitul tânăr s-a retras într-un 
boschet, la câteva zeci de metri de zidul hipodromului şi s-a otrăvit 
cu cianură de potasiu. 

Cadavrul sinucigaşului a fost descoperit a doua zi în zori. Iar di¬ 
mineaţa, sărmana soţie a bijutierului, a aflat îngrozită trista veste! 

în hainele lui Weintraub s-au găsit cele două scrisori, una adresată 
soţiei, cealaltă poliţiei. “Nimeni nu e vinovat de moartea mea - a scris 
el poliţiei - şi rog să nu mi se facă autopsia”. Impresionante sunt 
rândurile lăsate doamnei Meluţa Weintraub. “Iartă-mă pentru 
durerea pe care ţi-o fac. Te-am iubit prea mult şi pentru ca să-ţi dau 
posibilitatea să-ţi trăieşti viaţa cum trebuie, nu alături de un nenorocit 
ca mine, dispar din calea ta. Eu nu merit să trăiesc...”. 

Dorinţa sinucigaşului n-a fost împlinită: cadavrul a fost transportat 
la morgă unde i s-a făcut autopsia. înhumarea s-a făcut pe o alee 
mărginaşă din cimitirul Giurgiului, aşa cum cere ritualul. 

Iată cum şi în vremurile noastre sunt mulţi care se jertfesc cu trup 
şi suflet la picioarele diavolului, sălăşluit în idolii moderni. 

„...S-au amestecat între păgâni şi au deprins lucrurile lor şi au 
slujit celor ciopliţi ai lor, şi s-au făcut lor spre sminteală. Şi au jertfit 
pe fiii săi şi pe fetele sale dracilor. Şi au vărsat sânge nevinovat, 
sângele fiilor săi şi al fetelor, pe care i-au jertfit celor ciopliţi ai lui 
Hanaan şi s-a omorât pământul lor în săngiuiri şi s-au spurcat în 
faptele lor şi s-au desfrânat în izvodirile lor” (a). 

PEŞTELE SE IMPUTE NUMAI DE LA CAP? 

S ergând pe drum, prin ţarină, prin sate şi oraşe, cu piciorul, cu 
trăsura ori cu maşina, cu tramvaiul, cu trenul, etc., adeseori 
auzim vorbindu-se: “Peştele de la cap se împute...”, “Peştele de la cap 
se strică...”. Aceste vorbe le aruncă lumea cu multă ironie asupra 
conducătorilor ţării şi mai ales asupra Păstorilor Duhovniceşti, 
necruţând nici pe cei mai buni. Este foarte drept că peştele se strică 
mai întâi de la cap (b), însă în susţinerea aceasta morţişă a lumii, 

(a) Ps. 105,35-39. (b) Fac. 3; Rom. 5 , 12-21; Fac. 9,20-23 

lâncezândă în deşertăciuni, convieţuiri păcătoase, prăznuiri idolatre şi 
petreceri anticreştineşti, adeseori vedem că: “Peştele (poporul nostru, 
adeseori) se strică, se impute şi de la coadă”, adică stricăciunile, 
adeseori se văd clar pronunţându-se în cei mai mici din familiile 
conducătorilor, precum şi în păturile de jos ale oricărui popor, după 
cum vom arăta aici: 

Au doară Moise şi Aaron n-au fost buni bărbaţi aleşi ai lui Dum¬ 
nezeu, în cuget, cuvânt şi lucrare? Şi iată, poporul israelit se strică de 
la coadă, se idolatrizează (a) prin revoltă şi neascultare (b), prin cârtiri 
contra lui Dumnezeu şi a conducătorilor (c) pentru a căror stricăciune, 
din 603.550 de israeliţi puternici, liberaţi din robia Egiptului, 603.548 
le-au căzut oasele în pustie şi numai doi din acea mulţime de bărbaţi 
s-au învrednicit a intra cu poporul israelit în pământul Făgăduinţei; 
Isus Navi şi Haleb (d). Marele Arhiereu Aaron, oare n-a fost şi el un 
bărbat sfânt, ales al lui Dumnezeu, care a sfinţit şi învăţat înţelepţeşte 
pe Israel vreo 40 de ani şi iată fiii săi: Nadab şi Abiud, aduc foc străin 
înaintea lui Dumnezeu, pentru care nelegiuire au fost arşi cu foc din 
cer (e). 

Oare n-a fost viteazul Ghedeon un plăcut ales al lui Dumnezeu, un 
aprig biruitor al vrăjmaşilor lui Israel şi un înfocat apărător al 
neamului său? Şi iată, dintr-însul se înalţă un nou vlăstar, Abimeleh, 
care însoţit de nişte oameni fără căpătâi, a intrat în casa părintească 
şi a omorât 70 de bărbaţi, fraţi ai săi, fii ai lui Ghedeon, după care 
urgia divină l-a pierdut cu ruşine şi pe el şi pe tovarăşii săi, ucigaşii din 
Sichem (f). 

Oare n-a fost marele Preot Eli un bun credincios şi ales al lui 
Dumnezeu, care ca Arhiereu şi stăpânitor a condus poporul lui Israel 
timp de 40 de ani? Şi iată, fiii lui, cu toate poveţele bune, au ieşit aşa 
de răi, încât au atras asupra întregii lor familii urgia lui Dumnezeu (g). 

Samuel Proorocul, care a condus înţelepţeşte pe Israel în toată 
viaţa sa, oare n-a fost el un bun şi ales plăcut al lui Dumnezeu? Şi iată, 
că fiii săi, Ioil şi Avia, cu toate sfaturile bune date de tatăl său, au ieşit 
aşa de răi, încât poporul lepădându-i au cerut în locul lor a li se da un 
împărat pentru a-i conduce (h). 

Oare Proorocul psalmist şi împărat David, cel mai ales, înţelept, 
bun, viteaz şi credincios dintre toţi împăraţii lui Israel, care a făcut să 


(a) leş. 32; 33,1-6; Num. 25. (b) Num. 14; 15,32-36; 16. (c) Num. 21,4-9. (d)Jeş. 37,26; 
Num. 1, 46; 32,10-13; îs- N. 14, 6-15. (e) Num. 10. (f) Jud. 9. (g) 1 împ. 1-4. (h) 1 împ. 8,1-2 

progreseze până la o deplină strălucire împărăţia poporului lui 
Dumnezeu, n-a fost el un om minunat şi bine plăcut al Domnului? Ei 
bine şi cu toate acestea, iată cum din coapsele lui iese un fiu înrău¬ 
tăţit, care îşi ucide pe fratele său Amon, tulbură groaznic casa tatălui 
său, ba chiar se revoltă contra tatălui său David, fugărindu -1 din 
scaun, din palat şi cetate, batjocorindu-i femeile (mamele lui vitrege), 
suflând asupră-i cu ucidere, până la înfrângerea sa prin spânzurarea 
cu părul capului de crengile unui copac în timpul când fugea călare 
pe catâr şi uciderea lui groaznică de ostaşii tatălui său (a). 

Oare n-a fost primul împărat creştin Constantin cel Mare un bărbat 
ales, luminat de sus, cu o bună viaţă sfântă şi un zelos ocrotitor al 
progresării Sfintei Biserici creştine? Ba da. Şi caută bine de vezi că cei 
din familia sa aveau o viaţă uşuratică, vicioasă! Iată pentru ce Sfânta 
Biserică Ortodoxă l-a pus în calendar numai pe el şi pe mama sa 
Elena, pentru a se serba între sfinţii plăcuţi ai lui Dumnezeu! 

Oare n-au fost conducători buni, zeloşi şi mari luminători Con¬ 
stantin Brâncoveanul şi Mitropolitul Antim Ivireanul, care stăteau şi 
ordonau închiderea crâşmelor şi a localurilor de petreceri anticreş- 
tineşti, beţii şi felurite blestemăţii, iar creştinii toţi - clerici şi popor 
- să vină la Sf. Biserică şi să serbeze zilele Duminicilor şi Sărbătorilor 
întregi, sfinţindu-le creştineşte? 

Dar vai! Mulţi îndărătnicindu-se nu-i ascultau, ba îi mai şi pone¬ 
greau, huleau, judecau, osândeau şi amărau... după care Dumnezeu a 
lăsat întreg neamul românesc a fi călcat, robit şi torturat groaznic de 
fanarioţi! Judecaţi bine, din cele arătate, peştele era împuţit de la cap 
ori de la coadă? 

Acum vreo 22 de ani Regentul Mitropolit Primat Miron Cristea, 
ordonă închiderea tuturor crâşmelor, bodegilor şi localurilor de 
petreceri; iar pe creştini îi sfătuieşte a merge la Sf. Biserică spre a 
asculta Dumnezeieştile Slujbe şi predicarea Cuvântului lui Dumnezeu. 
Au n-a voit a face bine românilor acest luminat Ierarh? Au nu era 
acest ordin şi sfătuire, o lumină ce tindea a lumina în sfeşnic şi o sare 
care tindea a stagna creşterea putrejunii în popor? Ba da. Şi cu toate 
acestea, majoritatea poporului român creştin ortodox, nesocotind 
ordinul şi sfatul părintesc, în zilele sfinte, alergau cu duiumul la oraşe, 
în căruţe şi pe jos, rupeau cordoanele gardienilor, alergau la cârciumi, 

(a) 2 împ. 13-18 

pe care aflându-le închise se duceau pe la uşile din dos, cerşind şi 
cumpărându-şi băuturi beţive! 

Ei, acum priviţi, vedeţi şi judecaţi nepărtinitor. De unde se împuţea 
peştele? De la cap ori de la coadă? 

în vremurile noastre, un nou episcop român ortodox, înflăcărat de 
zel sfânt, venind în eparhia R. Şi ţinând odinioară predică păstoriţilor 
săi, cu impunere a lepăda viciile şi a îmbrăţişa virtuţile creştineşti, a 
părăsi căile pierzării şi a umbla în căile vieţii; a fost tras de haină de 
un cleric binevoitor al său, care l-a prevestit: “Mai uşurel P. S. 
Stăpâne, mai uşurel, dacă vrei să mai stai în scaun”...! De unde se 
vedea acolo stricându-se peştele? Oare nu de la coadă? 

în deceniul acesta s-au dat ordine severe de conducătorii noştri, ca 
partea femeiască să nu mai apară în public, pe străzi, prin pieţe, la 
adunări, ba chiar şi prin Sfintele Biserici cu picioarele goale, purtând 
rochie scurtă până deasupra genunchilor... Ordinele au fost neso¬ 
cotite, buna-cuviinţă a îmbrăcămintei în spiritul creştinesc a fost 
abandonată, reclama desfrâului desfăşurată, obrăznicia grosolană 
practicată, frâna morală stricată şi prăbuşirea majorităţii femeilor şi 
fetelor în bezna întunericului şi a babiloniei, neînlăturată! Vă rog să 
judecaţi bine: Aici peştele nu s-a stricat şi încă nu se mai strică şi de 
la coadă? 

Conducătorii bisericeşti şi civili au dat ordine şi sfaturi bune pentru 
a nu mai săvârşi femeile avorturi... Şi cu toate acestea, păcatul 
avortării pruncilor se lăfaieşte pretutindeni nestingherit! Irozii şi 
irodiadele vremurilor noastre săvârşesc aceste odioase cruzimi in¬ 
fernale (omorârea pruncilor) mai rău decât toate jivinele pământului, 
mânjindu-se cu sânge de copii nevinovaţi! Oare aici nu văd cei ce 
ponegresc pe conducătorii Bisericii şi ai ţării, cum peştele se împute 
destul de groaznic şi des şi de la coadă, nu numai de la cap, cum susţin 
ei morţiş?!? 

Adeseori s-au văzut şi se văd preoţi zeloşi muncindu-se până la 
sacrificiu în luminarea poporului spre credincioşia şi vieţuirea lui 
după Dreptarul ortodoxiei, dar majoritatea poporănilor stăruiau şi 
încă stărui esc în credinţe deşarte şi vieţuire anticreştinească. De unde 
se impute aici peştele? De la cap ori de la coadă? Aşa e că de la coadă? 
Vedeţi dar că peştele se împute adeseori şi de la coadă! 

Şi dacă se văd uneori oarecare slăbiciuni la conducătorii şi lumi¬ 
nătorii poporului, acestea sunt o înzestrare a lor de la poporul care i-a 

zămislit, născut, crescut şi pregătit superficial, pentru a deveni con¬ 
ducătorii săi. De aici reiese adevărul că, ori pentru ce slăbiciuni judecă 
poporul pe conducătorii lui, şi mai ales pe unii din plăcuţii trimişi ai 
lui Dumnezeu, pe sine şi se judecă şi se osândeşte (a). Această 
ponegrire răutăcioasă a făcut pe mulţi aleşi ai Domnului din Biserica 
Vechiului şi Noului Testament să se tânguiască îndureraţi, zicând: 
“Vai mie! căci am ajuns ca după culesul poamelor de vară, ca după 
culesul viilor! Nu se mai află nici un strugure de mâncare, nici o 
smochină timpurie, pe care o doreşte sufletul meu! Om cucernic nu 
mai este în ţară şi nici un om drept pe pământ; toţi pândesc să verse 
sânge, unii întind curse altora. Mâinile lor sunt gata să făptuiască răul: 
căpetenia cere daruri, judecătorul cere plată şi cel mare grăieşte după 
pofta sufletului său. Şi ei au frânt pe cei buni ca pe o ramură de spin 
care iese din gard. Ziua vestită de străjile tale, ziua pedepsei tale a 
sosit; acum ei vor fi în mare încurcătură! Nu vă încredeţi în prieteni 
şi în cel de aproape nu vă puneţi nădejdea şi de ceea ce se sprijină pe 
pieptul tău păzeşte cuvintele gurii tale! Căci feciorul defaimă pe tatăl 
său şi fiica se scoală împotriva maicii sale; iar duşmanii omului sunt 
cei din casa lui. 

Ci eu numai spre Domnul voi aţinti privirea, în Domnul Dumne¬ 
zeul meu îmi voi pune nădejdea şi Dumnezeul meu mă va asculta. Nu 
te bucura de mine, vrăjmaşa mea, căci dacă eu cad, mă scol, iar când 
stau în întuneric Domnul este luminarea mea. îndura-voi mânia 
Domnului, căci am păcătuit împotriva Lui, până când El va judeca 
pricina mea şi îmi va face dreptate; El mă va scoate la lumină şi voi 
privi dreptatea Lui. Să vadă vrăjmaşa mea şi să se ascundă de ruşine 
ceea ce-mi spunea: “Unde este Domnul Dumnezeul tău? Ochii mei se 
vor uita la dânsa şi în picioare călcată va fi ca tina de pe uliţe” (b). 


SEMĂNĂTORII DE VÂNT 
CULEG FURTUNĂ 


a® deseori am auzit şi văzut în zilele noastre creştini uşuratici 
Â din toate ramurile societăţii, învăţaţi şi neînvăţaţi, acuzând şi 
batjocorind în felurite forme pe preoţii Bisericii. Pe nimeni din 
funcţionarii Statului, de la oraşe şi sate, nu acuză şi batjocoreşte 


(a) Mt. 7,1-6; Rom. 2,1; 14,3-4-10-13; 1 Cor. 4,3-5; Iac. 4,10-12. (b)Miheia 7,1-10 

majoritatea creştinilor nesocotiţi, ca pe Preoţi. De exemplu în satele 
noastre, pe care din funcţionarii satului ponegresc acei săteni 
nechibzuiţi, cum ponegresc pe preoţi? Pe primar? Nu. Pe jandarmi? 
Nu. Pe perceptor? Nu. Pe notar? Nu. Vedeţi? Iată şi de aici se vede 
destul de clar cum majoritatea lumii acesteia, purtătoare de nume 
creştinesc, lâncezeşte în întuneric şi se cufundă zilnic tot mai mult în 
bezna întunecoasă a împărăţiei Satanei, împreună cu fiara apoca¬ 
liptică (lumea zăcândă în cel rău) şi cu proorocul cel mincinos (a). 
Falşii creştini nesocotesc şi batjocoresc pe preoţii Sfintei Biserici 
fiindcă nu cunosc bogatele sfinţenii cu care Dumnezeu i-a înzestrat, 
atrăgându-şi astfel: cădere, despuiere şi prăbuşire în iadul vremelnic 
şi veşnic. 

într-o lume purtătoare de nume creştinesc, care în realitate e ca¬ 
riată de felurite credinţe deşarte, superstiţii, idolatrizări, petreceri şi 
vieţuiri anticreştineşti, e firesc lucru că Preoţii Bisericii sunt neso¬ 
cotiţi, ponegriţi şi batjocoriţi. în lumea aceasta îmbâcsită de indife¬ 
rentism religios, de orbire sufletească până la profanarea celor sfinte, 
călcarea cu picioarele pe Dumnezeiescul Semn al Sfintei Cruci, 
agăţarea zorzoanelor idoleşti pe faţa Sfintelor Icoane ale Maicii Pre- 
cista cu Pruncul Iisus în braţe, pe ale Preacuvioasa Maica Parascheva, 
etc. (Fleacurile idoleşti în faţa Sfintelor Icoane şi Sfintele Icoane în 
spatele zorzoanelor idoleşti! Ce contrast! Sfinţenia Domnului în spate 
şi idolismele în faţă!!!). Şi deasupra acestora - pupăză pe colac - atâta 
sumedenie de sudalme şi înjurături de cele Sfinte, ba chiar şi de 
Precistă, de Paşti, de Hristos de Dumnezeu...! Da, în lumea aceasta, 
care nesocoteşte huleşte şi înjură cele Sfinte, ba chiar şi pe Dumnezeu, 
Vistierul tuturor bunătăţilor, nu-i de mirare că sunt ponegriţi, batjo¬ 
coriţi şi prigoniţi şi Preoţii Bisericii. într-o lume aşa de uşuratică, care 
profanează cele Sfinte, huleşte şi înjură chiar şi pe Dumnezeu şi dă 
dracului: rudenii, prieteni, cunoscuţi, oameni, animale, lucruri, avere, 
ba chiar şi pe sineşi, adică cele Sfinte nesocotite, Dumnezeu hulit, 
înjurat; iar diavolului i se dă felurite plocoane, e firesc lucru ca Preoţii 
Bisericii să se aştepte chiar a fi batjocoriţi de cei mai mulţi! (b). 

Pentru luminarea sufletelor dornice de mântuire însă, aici e locul 
a grăi spre zidirea lor. Preoţii sunt înzestraţi de Dumnezeu cu 
supranaturalele puteri ale Preoţiei, cu bogăţii de sfinţenie şi luminare 


(a) Ape. 16,10-14; 19,19-21; 20,1-3,10. (b) 2 Tim. 3,1-12; Mt. 10,16 



OGLINDA DUHOVNICEASCĂ - Voi. 5 


355 


şi puşi în Biserică spre folosul poporului (a). Nimeni nu poate deveni 
creştin, călugăr, etc., fără de Preoţii Bisericii. însuşi Dumnezeu a 
rânduit prin preoţi a creştina pe oameni, a-i pecetlui cu Sf. Mir, a-i 
împărtăşi, a-i mărturisi, a-i cununa, a-i tămădui, a-i Preoţi, adică a-i 
înzestra cu bogăţiile Sale Divine, a-i mântui şi ferici vremelnic şi 
veşnic. Dumnezeu cu Darul Său lucrează prin preoţi la curăţirea, 
sfinţirea, îmbogăţirea spirituală, mântuirea creştinilor, la redobân¬ 
direa statornicei lor fericiri vremelnice şi veşnice. Pentru aceasta 
porunceşte El prin aleşii Săi a asculta şi a cinsti pe Preoţii Bisericii, 
zicând: “Iată Eu trimit pe îngerul (Preotul) Meu, înaintea feţei tale, ca 
să te păzească (călăuzindu-te bine) pe cale, ca să te ducă în pământul 
care l-am gătit ţie. Ia aminte de tine însuţi şi ascultă de dânsul. Şi să 
nu-i fii necredincios lui, pentru că nu se va lăsa el (Preotul) după tine, 
fiindcă Numele Meu este peste dânsul. De vei asculta şi păzi cele ce îţi 
poruncesc... vei fi Mie popor ales, Preoţie împărătească, neam sfânt... 
Şi îngerul (Preotul) Meu va merge şi te va povăţui pe tine...” (b). “Cu 
tot sufletul tău teme-te de Dumnezeu şi pe Preoţii Lui cinsteşte-i. Cu 
toată puterea iubeşte pe cel ce te-a zidit şi pe slugile Lui să nu le 
părăseşti. Teme-te de Domnul şi cinsteşte pe Preot şi dă parte lui 
precum ţi s-a poruncit ţie”, (c). Toţi cei ce ascultă pe Dumnezeu şi 
cinstesc pe Preoţii Lui, se luminează, progresează în bine, devenind 
fericiţi vremelnic şi veşnic. Puţini creştini însă cuprind cuvântul 
acesta, pentru că însuşi Mântuitorul a prezis: “Puţini sunt care se aleg, 
se mântuiesc şi se fericesc” (d). 

Precum mai sus am arătat, majoritatea creştinilor uşuratici “căl¬ 
dicei”, nesocotesc, hulesc şi batjocoresc pe preoţii Bisericii, dar toate 
câte le fac ei preoţilor, cu acelea se întâlnesc în viaţa lor vremelnică şi 
veşnică. 

Odinioară Cain nesocotind pe tatăl său l-a amăgit şi a devenit uci¬ 
gaşul fratelui său Abel, după care faptă rea, blestemat şi pedepsit de 
Dumnezeu, a umblat în tot restul vieţii: îngrozit, fugar, gemând şi 
tremurând... (e). Aşa păţesc şi cei ce n-ascultă şi nesocotesc pe Preoţii 
Bisericii. . 

Ham, cu fiul său Canaan, nesocotind pe tatăl său Noe, când l-a 
văzut beat şi dezgolit, a căzut în blestem şi batjocura lumii, împreună 

(a) Ioan 15,16; Mt. 10; 16,15-19; 18,16-20; 28,16-20; F. Ap. 6; 13,2-4; 14,22; Tit. 1, 5; 1 
Tim. 4,14; 2 Tim. 1,6; Efs. 4,11; F. Ap. 20,28. (b) leş. 23,20-23; 1 Petru 2,1-10. (c) Is. Sir. 7, 
30-33; comp; 2 Lege 12,19. (d) Mt. 7,13-14; 20,16; 22,14; Rom. 9,27. (e) Fac. 4 



356 


Protosinghel NICODIM MĂNDIŢĂ 


cu toată seminţia lui (a). Aşa păţesc şi cei ce acuză, ponegresc şi râd de 
slăbiciunile Preoţilor Bisericii. 

Unii israeliţi, amestecaţi cu veneticii, nesocotind sfaturile lui 
Moise, s-au idolatrizat făcându-şi viţel de aur, mâncând, bând şi 
jucând, pentru care au pierit în pustie (b); iar Core, Datan şi Aviron, 
revoltându-se contra lui Moise, au pierit, înghiţindu-i pământul (c). 
Aşa au păţit şi păţesc şi purtătorii numelui creştinesc, care nesocotesc 
învăţăturile Sfinte date de Preoţii Bisericii şi cei care se răzvrătesc 
împotriva lor. 

Iscoadele trimise în Canaan, întorcându-se, au ponegrit ţara aceea: 
“Pământul făgăduinţei” şi pe locuitorii ei, răzvrătind poporul izraelit 
contra lui Moise şi Aaron... după care au murit acolo înaintea 
Domnului, loviţi de o moarte năprasnică (d). Aşa au fost şi sunt 
pedepsiţi adeseori acuzatorii şi ponegritorii Preoţilor Bisericii, care 
răzvrătesc prin acestea poporul asupra lor. 

împăratul Saul, Milhol fiica lui Saul, Semei, Ahitofel şi alţi potriv¬ 
nici din afară, ba chiar şi Avesalom şi alţii, s-au răzvrătit, au batjoco¬ 
rit, au ponegrit şi au atacat pe David Proorocul psalmist, împărat ales 
al lui Dumnezeu... dar toţi s-au prăbuşit în groaznice primejduiri, 
nefericiri şi în morţi năprasnice (e). Aşa au păţit şi păţesc adeseori cei 
care acuză, ponegresc şi se răscoală cu felurite răutăţi asupra Preoţilor 
Bisericii, făcându-le amărăciuni şi împiedicându-i a-şi împlini 
îndatoririle lor preoţeşti. 

împăraţii lui Israel: Ieroboam... Ahab şi Izabela şi alţi împăraţi ido¬ 
latri, nesocotind sfatul omului lui Dumnezeu... al lui Ilie şi a altor 
Prooroci trimişi de Dumnezeu, urgia Divină s-a dezlănţuit asupra lor 
cu o groaznică furie, pierzându-i cu toată casa lor de pe pământ (f). 
Aşa au păţit şi păţesc din vreme în vreme şi creştinii ce se idolatrizează 
şi nesocotesc pe preoţii Bisericii, ba îi mai şi batjocoresc şi persecută. 

Căpeteniile evreieşti împreună cu majoritatea poporului întunecat 
şi îndărătnic, nesocotesc, batjocoresc, hulesc, prigonesc, cumpără, 
prind, torturează, judecă, osândesc la moarte pe nedrept, răstignesc 
şi omoară pe Cruce pe Mântuitorul, persecută cu o vrăjmăşie infernală 
pe urmaşii Săi şi Biserica Lui (g), dar toate câte au făcut ei Domnului 
nostru Iisus Hristos, urmaşilor Lui şi Sfintei Biserici, s-a întors cu 

(a) Fac. 9,20-27. (b) leş. 32; comp. 1 Cor. 10,7-10. (c)Num. 16. (d)Num. 13; 14. (e) 1 împ. 
16-31; 2 împ. 6,20-23; 13-18; 3 împ- 2,36-46. (f) 3 împ. 12,25-33; 13; 14,1-20; 15,29-30; 17- 
22; 4 împ. 9; 10. (g) Vezi pe larg Sfintele Evanghelii şi Istoria Sfântă 

furie groaznică asupra lor, a Templului, Cetăţii, împărăţiei şi a 
neamului lor până azi (a). Aşa au păţit şi păţesc adeseori şi creştinii 
uşuratici, care se poartă rău cu luminătorii Preoţi ai Bisericii, ne J 
socotindu-i, neascultându-i, batjocorindu-i şi prigonindu-i cu răutate 
infernală. 

Măsura cu care a îndurerat împărăteasa Bizanţului Evdoxia, pa¬ 
triarhul Teofil şi alţi ierarhi, clerici şi demnitari bizantini, pe Sf. Ioan 
Hrisostom, nesocotindu- 1 , neascultându- 1 , acuzându- 1 , prigonindu- 1 , 
judecându-1, osândindu-1, caterisindu-1, surghiunindu-1... până la 
moarte, s-a întors cu adăugări asupra acelora. Mânia Dumnezeiască 
s-a dezlănţuit cu furie lovind cu plăgi şi bătăi năprasnice pe cei ce l-au 
persecutat şi lovit. După scoaterea lui din scaun şi din cetate, nefe¬ 
ricirile au năvălit asupra Constantinopolului şi a imperiului. S-a 
aprins şi a ars Biserica Sf. Sofia şi palatul senatului, cele mai artistice, 
maiestuoase şi frumoase edificii. Isaurii şi herulii au năvălit asupra 
imperiului, făcând prăpăd. Evdoxia a bolit groaznic şi a murit; iar 
mormântul ei s-a cutremurat 32 de ani, până la aducerea Moaştelor 
Sfântului din Cumani. Teofil şi alţi ierarhi, preoţi şi demnitari, care 
atacaseră pe Sf. Ioan cu răutate în sinoadele făcute de ei, au fost 
pedepsiţi cu felurite primejduiri, tulburări, boli şi morţi năprasnice 
(b). Aşa au păţit şi păţesc adeseori creştinii uşuratici, care se pornesc 
cu răutate, făcând amărăciuni şi dureri grele până la distrugerea 
Preoţilor care lucrează cu râvnă pentru duhovniceasca progresare, 
luminare şi zidirea adunării creştinilor. 

Radu-Vodă nesocotind şi neascultând sfatul arhieresc al Sfântului 
Ierarh Nifon, care îl învăţa a nu călca Sfintele Pravile şi Legile Dumne¬ 
zeieşti, persecutându-1 până a nu-i mai da nimeni cinstea cuvenită şi 
a nu-i mai săruta nimeni mâna... şi-a atras asupră-şi mânia Divină cât 
şi asupra ţării Româneşti. Tulburări groaznice s-au făcut în ţară din 
cauza partidelor ce se vrăjmăşuiau de moarte. Radu-Vodă îmbol- 
năvindu-se greu a murit în multe dureri. După îngroparea lui la 
Mănăstirea Dealului, mormântul i s-a cutremurat trei zile. Românii 
vedeau în aceste suferinţe mânia lui Dumnezeu dezlănţuită peste ţară 
şi peste voievod (c). Aşa au păţit şi păţesc creştinii uşuratici care 
nesocotesc, necinstesc şi prigonesc pe Preoţii Bisericii care luptă până 
la sacrificiu pentru luminarea lor. 


(a) Vezi Istoria, (b) Vezi V. Sf. 27şi 30-I şi 13-XI. (c) V. Sf. 11 August 

Zelosul Mitropolit Antim Ivireanul (a. 1690-1716 d. Hr.) luptând 
din răsputeri până la sacrificiu pentru luminarea poporului, 
progresarea Bisericii şi a ţării, adeseori a fost nesocotit, tulburat, hulit, 
ba chiar şi ponegrit, când de unii când de alţi purtători de nume 
creştinesc, ba chiar şi de voievod. Dar greutăţi şi primejdii cumplite au 
năvălit asupra casei voievodului şi asupra ţării. Voievodul a fost ridicat 
de turci cu toată casa, întemniţat şi ucis împreună cu fiii săi, în 
Constantinopol. Ţara a căzut în ghiarele fanarioţilor, care au tulburat 
groaznic pe români vreo sută de ani, în care timp mulţi şi-au luat 
lumea în cap; iar alţii au înfundat pădurile, formând cete de haiduci 
ca să-şi răzbune. Boierii şi românii mai înstăriţi au fost căsăpiţi de 
şleahtele fanarioţilor; iar ceilalţi au fost storşi şi despuiaţi până la 
piele. Iată ce aduce nesocotirea, neascultarea şi prigonirea Părinţilor 
Duhovniceşti. în vremurile noastre au fost şi sunt unii Preoţi zeloşi, 
care în lupta cea bună pentru curăţirea păstoriţilor lor şi a altor 
creştini şi creştine de feluritele credinţe deşarte, superstiţii, idola¬ 
trizări, petreceri şi vieţuiri anticreştineşti, au suferit mult până la 
sacrificarea situaţiei, cinstei, sănătăţii şi bucăţi, bucăţi din viaţă. 
Aceştia au suferit mult şi multe mizerii făcute de unii falşi creştini şi 
creştine; dar şi cei ce i-au amărât şi lovit, de sus s-au pedepsit. 

Aşa, odinioară unul din aceşti Păstori, ni se istoriseşte că a fost 
atacat în felurite forme infernale de unii pretinşi creştini, pentru că 
luptase a scoate pe parohieni din crâşme, de pe la jocuri şi curăţirea 
nunţilor de rugina idolatrizării cu jocuri, cântece curveşti, lăutari, 
convorbiri porcoase, etc. Potrivnicii au fost pedepsiţi de sus. O 
cârciumăreasă ce urmărise a-1 ataca cu pumnalul, a fost lovită de o 
năprasnică boală şi în furia crizelor a ţâşnit sângele dintr-însa în sus 
până în tavanul camerei. Toată lumea a văzut acolo o înfricoşată pe¬ 
deapsă divină, pentru acuzarea, ponegrirea şi necăjirea Preotului, 
lucrător la luminarea sufletelor. Alţi potrivnici, din acel sat şi de prin 
împrejurimi, ponegritori şi prigonitori ai acelui preot, au fost loviţi de 
mânia Domnului în felurite forme. 

Transferat fiind acest preot în alte localităţi, un învăţător ce-i făcea 
amărăciuni cu felurite mişcări ostile bunei-cuviinţe şi pietăţii creştine, 
a fost pedepsit de sus cu boala udului, alţii cu alte pedepse. 

Trimis şi de acolo într-o altă localitate lipsită de Biserică Ortodo¬ 
xă de vreo sută cinci zeci de ani, pe lângă baptişti şi uniţi, ridicaţi cu 
vrăjmăşie asupră-i în lupta dusă pentru apărarea Ortodoxiei - pupăză 

pe colac - s-au ridicat şi unii din sânul Bisericii, înciudaţi asupră-i de 
dragul fumatului, petrecerilor anticreştineşti şi pentru purtarea 
chipului veacului acestuia (papistăşesc, ereticesc, lumesc, păgânesc, 
satanicesc)... Suferind şi slăbit din cauza luptelor crâncene, a locuinţei 
neigienice şi a atacurilor mişeleşti, a celor pretinşi aproape, Preotul 
s-a retras la munte în căutarea sănătăţii, unde iar a suferit mult, 
trupeşte şi sufleteşte. Măsura cu care au măsurat acei nerecunoscători 
Preotului ce se sacrificase pentru binele lor, cu aceiaşi măsură li s-a 
măsurat, cu adaos. Toată lumea ţinuturilor acelora s-a prăbuşit în 
amară robie sub călcâiul trufaşilor vrăjmaşi, care-i mai necăjiseră 
multă vreme. Astfel de greutăţi şi altele multe... a suferit şi cel ce scrie 
acestea... în timpul servit ca paroh suplinitor sau administrator 
parohial în popor, timp de vreo zece ani, am suferit mult şi multe, 
până la sacrificiu, după care m-am retras la munte, în căutarea 
sănătăţii zdruncinate... 

Rămas între fraţii şi surorile de haină şi de aceeaşi numire duhov¬ 
nicească, am suferit iarăşi adeseori nişte mizerii, năpăstuiri, acuzări 
mocnite şi ironizări aşa de infernale poate şi din zavistie, ca Iosif de la 
fraţii săi (a) încât mă zdruncinau cumplit sufleteşte şi trupeşte. Acestea 
erau alimentate cu mai mult foc infernal asupră-mi mai ales când 
luptam: pentru scutirea Dumnezeiescului semn al Sf. Cruci de la 
profanări prin punerea pe jos, călcarea cu picioarele pe el, hulire ori 
înjurare; pentru curăţirea Sfintelor Icoane ale Maicii Precista cu 
Pruncul Iisus Hristos în braţe de agăţarea zorzoanelor idoleşti 
(mărgele, zale, salbe şi alte fleacuri femeieşti) pe feţele lor şi pentru 
luminarea sufletelor cu cuvântul lui Dumnezeu. 

Cele suferite de la vrăjmaşii Ortodoxiei ţipau în gura acestora, pro¬ 
vocate de aşa-zişii: prieteni, fraţi, surori duhovniceşti (b), cât, în viile 
dureri născătoare de disperări, mă vedeam silit a striga ca Proor. Ilie: 
“Doamne, iată mă văd rămas singur în Israel, dacă nu mi s-ar zice: 
Lăsatu-mi-am încă şapte mii, care nu şi-au plecat genunchii lui 
Baal... Şi curând vine din Sion Cel ce mântuieşte...”. Şi iarăşi: “Datori 
sunt cei socotiţi tari să poarte slăbiciunile celor neputincioşi şi nu nouă 
să plăcem; ci fiecare să facă spre plăcere aproapelui său în bine spre 
zidire... mai ales în vremurile acestea, când toată zidirea are dureri şi 

(a) Fac. 37; 6-9; 13; 19,1-14; 21; 27: leş. 2,11-15; 12; 14; 15; Jud. 14-16; 1 împ. 19-31; 2 
Imp. 15; 17; 18; 3 Împ. 17; 18; 21; 22; 4 Imp. 1; 5; 6; 19; 20; Estera 3-9 ş.a. (b) Mt. 26 30 • 14- 
25 ; 27,3-10; F. Ap. 1,15-25 ’ 

suspină împreună cu noi, care avem pârga Duhului. Adeseori m-am 
luptat contra eului spre a înlătura slava deşartă şi a nu fi greutate cuiva, 
ca alţi apostoli ai Domnului; ci pe cât mi-a stat in putinţă am fost cu 
linişte în mijlocul credincioşilor. Şi precum doica bună îşi încălzeşte şi 
îngrijeşte pe fiii încredinţaţi ei, aşa am căutat de m-am ostenit a vă da 
nu numai Evanghelia sau Cuvântul lui Dumnezeu, care-i Paine 
îngerească şi apa vie ce hrăneşte sufletele credincioşilor, ci încă şi 
bucăţi, bucăţi din viaţa noastră, încă şi sufletul nostru... Aşadar, fie-ne 
iertat a grăi şi nevrednicia noastră cu cuvintele Sf. Ap. Pavel: De sunt 
alţi fraţi ai noştri slugi ale Dulcelui Iisus Hristos, suntem şi noi, mai 
micul lor, care în slujba Lui am întâmpinat multe greutăţi, mizerii, 
năpăstuiri, lovituri şi ispite arzătoare. Adeseori m-am aflat în ispite 
felurite, în osteneli peste măsură, în suferinţe copleşitoare, în ponegriri 
şi împroşcări de la vrăjmăşii din afara şi de la cei dinăuntrul Orto 
doxiei, corabia înotării noastre adeseori a fost atacată, lovită, uneori 
chiar şi sfărâmată. în noaptea acestei vieţi şi-n adâncul învăţăturii 
ispitelor, ne-au zbuciumat cumplit faraonii şi abimelehii moderni, prin 
asmuţirea câinilor şleahtei lor şi feluritele mrejuiri satanice, ne-au 
încurcat şi presat până la sufocare. Mai-marele Damascului spiritual a 
închis în juru-mi cetatea patimilor cu scopul diabolic de a ne prinde 
în cursele lui, dar prin fereastra Providenţei am scăpat dincolo de zidul 
cu metereze al vrajbelor pierzătoare de suflet. 

Adeseori lucrând pentru ridicarea multora din prăpăstiile 
eterodoxiei şi readucerea lor in Sionul Ortodoxiei, am fost acuzat de 
erezie, chiar şi de cei de un nume şi haină cu noi. în lupta dârză pentru 
luminarea sufletelor zăcânde în întunericul şi umbra morţii feluritelor 
vieţuiri anticreştineşti, am fost împroşcat cu cuvintele: “Asta e 
nebun... Cine a mai văzut: creştinii să nu fumeze, să nu chefuiască, să 
nu joace, să nu cânte cântece de amor, sa nu suduie... nunta fără 
lăutari şi moarte fără bocete...? 

Am fost urmărit şi arestat când luptam pentru stârpirea beţiei, 
mama tuturor răutăţilor şi readucerea purtătorilor de nume creştinesc 
din crâşme, de pe teritoriile Satanei şi de pe meleagurile rătăcirii 
stiliste... în sânul Sfintei Biserici ortodoxe. Am avut de răbdat foarte 
multe lovituri spirituale, ale căror răni încă nu mi s-au tămăduit, ci 
sângerează mereu până acum, provocându-mi dureri copleşitoare. 
Adeseori am fost în primejdii în călătorii, în primejdii în casă, în 
primejdii din partea tâlharilor, mai ales a celor spirituali, în primejdii 

din partea celor din seminţia, limba, haina şi connumirea noastră. în 
primejdii din partea păgânilor nebotezaţi şi a celor botezaţi, în 
primejdii, în oraşe, în sate, în pustietate, în adunări, uneori şi în 
Sfintele Biserici, chiar şi în vremurile Liturghisirii... în primejdii şi în 
nevoi grele între mincinoşii fraţi şi surori. în costisitoare griji de Sf. 
Biserică Ortodoxă şi mântuirea fiilor şi fiicelor ei. Adeseori în supărări, 
în privegheri, în posturi, în năvăliri, în grija pentru noi înşine. Cine e 
neputincios şi eu să nu fiu? Cine se sminteşte şi eu să nu mă aprind...? 
Pentru mulţimea descoperirilor de sus şi mie păcătosului şi netrebnica 
slugă a Domnului, datu-mi-s-a îmbolditor trupului îngerul Satanei să 
mă bată peste faţă ca să nu mă înalţ... în durerile copleşitoare adeseori 
m-am rugat Domnului Dumnezeu ca să-l alunge de la mine (t). Dar mi 
s-a răspuns: “Destul îţi este ţie Darul Meu, că puterea Mea în neputinţe 
se săvârşeşte”. Aşadar, mă voi lăuda şi eu în neputinţele mele, în 
desele-mi slăbiciuni, în defăimări, în nevoi, în prigoane, în strâmtorări 
pentru Hristos şi lucrarea încredinţată, rugându-L ca toţi creştinii 
ortodocşi, prin darul şi Divinile Sale învăţături, să devină cât mai 
desăvârşiţi, bucuroşi duhovniceşte, mângâiaţi, paşnici, rodnici în tot 
lucrul bun, sporind în virtuţi şi în Duhul Cel de viaţă dătător, 
dezbrăcaţi de omul cel vechi al păcatului şi îmbrăcaţi în Omul cel Nou 
al neprihănirii. Astfel progresând după plăcerea Mântuitorului nostru 
Iisus Hristos, să purtăm Chipul Omului Ceresc (cum am purtat chipul 
celui pământesc) ca, cel muritor să se înghită de viaţă. Şi aşa precum 
în Adam toţi murim, aşa în Hristos să înviem. 

Dumnezeu, Tatăl îndurărilor şi al luminilor, de la Care se pogoară 
tot darul desăvârşit, să ne înzestreze pe toţii fiii şi fiicele Bisericii Lui, 
cu avuţia Slavei Sale, să ne întărească în omul cel dinăuntru, să 
întemeieze şi înrădăcineze adânc în fiinţa noastră dragostea Evan¬ 
gheliei Sale, ca să putem cunoaşte şi noi cu toţi-Sfinţii, ce este: lăţimea, 
lungimea, adâncul şi înălţimea adevăratei vieţuiri în Hristos, Care ne 
va da nouă toate cele de trebuinţă şi folos vremelnic şi veşnic (a). 

CO Mizeriile, atacurile şi suferinţele ce mi s-au făcut s-au observat de cei care aveau ochi 
de văzut că au fost nişte preziceri a decăderii, pedepsirii şi suferinţei atacatorilor noştri, 
uneori a neamului ori a cinului nostru, aşa cum prigonirile şi feluritele suferinţe făcute de 
evrei: Proorocilor, Mântuitorului, Apostolilor şi urmaşilor lor, au fost preziceri misterioase 
căderii, prigoanelor, batjocoririlor şi suferinţelor Israelului în toate vremurile (Ier. 20; 28; 
Iez. 4-9; Mt. 27; Vezi pe larg Ist. Bisericească cu asedierea şi prăbuşirea împărăţiei şi a 
neamului izraelit, cu groaznicele lor suferinţe din feluritele vremuri şi localităţi). 

(a) Mt. 6 ,33; comp. 3 Imp. 3,5-14; Ps. 36/37, 23-31; Mc. 10, 28-31; Lc. 12,31-40; 21, 31- 
37; 1 Tim. 4, 8; Ape. 2, 9-10; 3,7-12; 21,7 

NUMAI DUMNEZEU 
E FĂRĂ PĂCATE 

S ajoritatea lumii acesteia purtătoare numelui creştinesc, ido¬ 
latrizată în toată fiinţa ei, asemenea samarinenilor care se în¬ 
chinau Domnului, dar în acelaşi timp slujeau şi idolilor (a), cu o crudă 
răutate infernală acuză, pizmuiesc, judecă, osândesc şi ponegresc pe 
preoţii Bisericii, sub motiv că de ce fumează, de ce joacă şi se 
distrează, de ce se îmbată şi se lăcomesc, de ce înşală şi se sfădesc, 
etc., etc.? 

Da, e drept că şi preoţii greşesc, păcătuiesc, unii într-un fel, alţii în 
altfel. Au doară Preoţii Bisericii sunt îngeri fără de trupuri, ca să nu 
greşească, să nu păcătuiască ca şi ceilalţi oameni? Au n-am auzit cu 
toţii în Sf. Biserică zicându-se: “Că nimeni nu este fără păcat, fără 
numai Tu, Dumnezeule, Cel ce poţi şi celor repauzaţi a le da odihnă?” 
(Molitfa dezlegării de păcate). Au n-am auzit cuvintele Dumnezeieş¬ 
tii Scripturi, care zic: “în Domnul nostru Iisus Hristos Dumnezeu nu 
este păcat” (b), şi: “De vom zice că n-avem păcate (că nu suntem 
păcătoşi) pe noi înşine ne înşelăm şi adevărul nu este în noi. De vom 
mărturisi păcatele noastre, credincios este şi drept, ca să ne ierte 
nouă păcatele şi să ne curăţească pe noi de toată nedreptatea. De 
vom zice că nu am păcătuit, îl facem mincinos pe dânsul şi Cuvântul 
(adevărul) Lui nu este în noi” (c). 

Vedeţi că toţi suntem greşiţi, păcătoşi? Şi aceia care acuză, 
ponegresc, judecă şi osândesc pe aproapele lor şi mai ales pe preoţii 
Bisericii, mai îngreunându-se şi cu păcatul mândriei şi al suirii în 
Scaunul de judecată rezervat Mântuitorului, Sfinţilor Apostoli şi ur¬ 
maşilor lor (d), apoi unii ca aceştia aşa de mult se încarcă şi se 
înnegresc la suflete, încât devin nişte antihrişti. Astfel, pe fruntea celor 
ce ponegresc pe Preoţii Bisericii se imprimă adânc, ca o pecete înroşită 
în foc, zicala înţelepciunii: “Râde dracul de porumbe negre şi pe sine 
nu se vede”. Acesta-i un adevăr: viu, grăitor, văzut şi foarte pronunţat 
pe fruntea majorităţii lumii de azi. 

(a) 4 împ. 17,32-34,40-42. (b) 1 Ioan 3,5; comp. 2 Cor. 5,21; Evr. 4,15; 9,26-28; 1 Petru 
2, 22-25. (c) 1 loan 1 - 8-10; comp. 1 împ. 8, 46; 2 Par. 6,36; Iov. 9,2; 14,4; 15,14-16; 4,15- 
21; 25, 4-6; Ps. 50; Prov. S. 20, 9; Eccl. 7,20-1; Rom. 3,23; Iac. 3,2. (d) Ioan 3,19; 5,22-27; 
20,21-3; Mt. 11,27; 16,15-19; 18,19-20; 28,18-20; comp. F.Ap. 1,23-6; 5,1-11; 13,1-12; 1 Cor. 
4! 5, 1 - 5 ; 6,1-3 ş-a. 

Preoţii fumează! Da, sunt unii Preoţi care fumează, însă foarte 
puţini. Aceia prin fumatul lor arată că majoritatea poporului: parte 
bărbătească şi femeiască, e pasionată până la sacrificiu pentru patima 
fumatului. Adeseori s-au văzut pe câmp, în ţarini şi prin păduri, cum 
fumătorii care n-aveau tutun ori ţigări la ei, îndată ce observau undeva 
pe cineva fumând îşi lăsau plugul în brazdă, sapa la pământ, coasa în 
polog, securea în lemn, secera în lan, boii înjugaţi la car, etc., şi 
alergau cu pălăria în mână şi cu capătul brâului târâş, peste locuri şi 
hotare, până ajungeau acolo, unde cerşeau o ţigară, ori măcar să tragă 
două-trei fumuri din ţigara ori pipa acelui fumător! Adeseori s-au 
văzut bărbaţi prigonindu-şi soţia şi copiii ca să-i aducă tutun! 
Adeseori s-au văzut ostaşi, oameni şi femei, vânzându-şi pâinea de la 
gură pentru a-şi cumpăra tutun, cu care apoi să pufăiască şi să se 
afume. Adeseori s-au văzut băieţi lipsiţi, mai ales de prin mahalalele 
oraşelor, care adună mucuri (capete) de ţigări de pe jos, şi adunân- 
du-se cerc în jurul mucului de ţigară, îl aprind şi trag fiecare câte un 
fum două, de parc-ar fi cine ştie ce mirodenie, pe când în realitate e o 
urâcioasă duhoare împuţită!!! 

Unii Preoţi joacă! Da. Şi aceasta e o arătare a grozăviei josnicei 
pasiuni de jocuri, baluri, serate şi felurite petreceri idolatre, anti- 
creştineşti, care stăpâneşte majoritatea purtătorilor de nume creş¬ 
tinesc de azi. Cine n-a văzut în duminici şi sărbători, Sf. Biserici goale; 
iar cârciumile, localurile de dezmăţ şi jocuri, arhipline. Cine n-a văzut 
cum majoritatea purtătorilor de nume creştinesc dau lui Dumnezeu 
tărâţele şi lumii făina, adică la Sf. Biserică se duc rar, din Joi în Paşti 
şi atunci din obicei, dând pentru suflet puţin de tot; iar la crâşmă şi la 
felurite petreceri anticreştineşti, cu jocuri, cântece curveşti, chiuituri 
păgâneşti, mode idolatre, fumat, ospeţe cu beţii şi alte blestemăţii, 
aleargă cu duiumul, des, cu tot dragul, ascultarea şi atenţia, unde 
cheltuiesc cu toată dărnicia şi mâna largă de sute şi mii de ori mai 
mult decât au dat pentru suflet la Sf. Biserică şi la alte binefaceri. Apoi 
cine n-au auzit ori văzut, cum se muncesc în jocuri şi idolatrii, ca să 
placă ei mai mult lumii şi diavolului decât lui Dumnezeu. Aşa e şi cu 
celelalte păcate, de care pe drept ori pe nedrept sunt acuzaţi de lume, 
preoţii Bisericii. Păcatele care se observă în mic la Preoţii Bisericii, în 
realitate sunt multe, mari şi uriaşe în poporul acela de ponegritori şi 
batjocoritori ai Păstorilor lor spirituali. 

TABLOUL SPIRITUAL 
AL CREŞTINISMULUI MORAL! 

■ estiţii clerici căzuţi în păcate grele, din porunca lui Dumnezeu, 
ca Proorocul Osia (a), ori din slobozirea divină ca dreptul Iov 
(b), sau acuzaţi pe nedrept din cauza beznei răutăţii zavistiei omeneşti 
ca dreptul Iosif (c), ori din slăbiciunea lor ca Noe (d), sau ca dreptul 
Lot (e), sau ca Patriarhul Iuda (f), ca David (g), ca Solomon (h), ca omul 
lui Dumnezeu (i), ca Ap. Petru (j), ca Ap. Pavel (k), ca Maria Magdalena 
(1), Cuv. Pelaghia (m), şi Maria Egipteanca (n), ş.a.... sunt un îndemn 
pentru cei “cărora li se pare că stau, să ia aminte să nu cadă” (o); iar 
pentru cei căzuţi în păcate grele, prin a căror repetate practicări 
(săvârşiri) s-au depărtat de Dumnezeu, să ia aminte de sine pentru 
a-şi vedea şi cunoaşte bine prăpăstiile urâcioaselor păcate, în care s-au 
cufundat şi cerând ajutorul Dumnezeiesc să facă toate sforţările spre 
a ieşi din ele, ca Lazăr cel intrat în putrefacţie din groapă, a se apropia 
şi a se uni cu Dumnezeu Vistierul tuturor bunătăţilor şi fericirilor 
vremelnice şi veşnice. 

Precum ceasornicul arată vremea trecută din zi şi noapte, deşi vre¬ 
mea nu este în el; aşa şi clericii, hotărâţi de iconomia Divină prin fe¬ 
luritele aparente simulări ori chiar căderi, arată poporului, adunării, 
soborului sau majorităţii uşuratice a creştinilor şi creştinelor unde ac¬ 
tivează, trecutul pierdut în păcate cu depărtarea lor de Dumnezeu, din 
care trebuie să revină ca fiul risipitor, spre a se înfia şi redeveni moş¬ 
tenitori ai împărăţiei Cerurilor, gătită lor de la întemeierea lumii (p). 

Se ştie că: manometrele locomotivelor, tablourile cu aparatele indi¬ 
catoare ale automobilelor, aparatelor zburătoare, etc., indică (arată) 
presiunea, voltajul, amperajul, viteza cu câţi kilometri merge pe oră, 
distanţele drumului parcurs, cantitatea apei, benzinei şi uleiului... deşi 
acestea, fiecare în parte, nu sunt în manometrele sau în indicatoarele 
lor; ci în puterea presiunii curentului, în viteză, în distanţele parcurse, 
în rezervoarele lor respective; tot astfel şi păcatele indicate de 
iconomia Divină prin unii clerici aleşi, adeseori nu sunt într- înşii, ci 

(a) Os. 2: 3; 4. (b) Iov. 1; 2. (c) Fac. 39. (d) Fac. 9, 20-29. (e) Fac. 19, 30-38. (f) Fac. 38, 
12-30. (g) 2 împ. 11-18. (h) 3 împ. 11. (i) 3 împ. 13. (j) Lc. 22,34; Mt. 26, 69-75. (k) F. Ap. 8,3; 
9; 1 Cor. 5, 8-10. (I) Lc. 8,2; Mc. 16,1-5. (m) Sec. V, V. Sf. 8 Oct. (n) V. Sf. 1 Apr. (o) 1 Cor. 10, 
12. (p) Mt. 25,34; Lc. 15; 1 Cor. 2, 9; Evr. 11,16; 12,22-8; Ape. 4; 5; 7; 21; 22 

în poporul sau în adunarea bisericească ce-o păstoresc şi-o adminis¬ 
trează cu cele Sfinte. 

Precum aparatul fotografic arată, în fotografiile scoase, chipul fru¬ 
mos ori slut, al persoanelor ce se fotografiază, deşi acelea nu sunt în 
aparat, ci în felurite locuri; tot astfel şi în clericii aleşi ai lui Dumnezeu, 
prin iconomia Divină, se arată ceea ce este: bun sau rău, virtute sau 
viciu, în poporul sau în adunarea ce-o păstoresc în Numele Domnului. 

Precum cinematograful sonor arată publicului ceea ce s-a făcut, 
grăit, jelit şi cântat de anumite persoane în trecut... deşi acele per¬ 
soane nu sunt în aparat, ci departe; tot astfel şi clericii aleşi ai Dom¬ 
nului, prin iconomia Divină arată ce este în popor: binele ca să se facă; 
iar răutăţile ca să se scârbească fiecare asupra lor şi să le părăsească. 

Precum aparatele de radio, arată ce se grăieşte, cântă, etc., de une¬ 
le persoane... deşi acelea nu sunt în aparate, ci în mari depărtări; tot 
aşa şi prin unii clerici ai Săi, iconomia Divină arată, ca în nişte ecrane, 
multe vicii neştiute şi necunoscute, idolatrii modernizate şi felurite 
blestemăţii, ce se lăfăiesc în popor nesupărate, ba chiar zeificate, în 
majoritatea poporului purtător de nume creştinesc. 

Precum oglinda arată fiecăruia faţa ce-o are: de-i curată curată; de- 
i buboasă buboasă; de-i strâmbă strâmbă; de-i mânjită mânjită, etc.; 
tot astfel adevăraţii Preoţi arată: ce-i curat curat; iar ce-i josnic şi 
păcătos, aşa cum e... prin cuvântul lor: şi când lumea e orbită şi ţine 
morţiş la acele idolisme sau făpturi, în loc de a iubi şi a ţine mai mult 
la Dumnezeu decât la orice din cer şi de pe pământ... atunci se arată 
acelea şi prin viaţa lor, ca şi în viaţa Proorocului Osia, etc. 

Precum decimalul (cântarul) prin greutăţile pentru cântărit arată 
înzecit greutatea mărfurilor ce se cântăresc cu dânsul; tot aşa, prin 
feluritele învinuiri aduse Păstorilor Bisericii se arată că acele păcate cu 
care ei sunt învinuiţi, adeseori pe nedrept, sunt înzecite şi mult mai 
multe în popor. 

Precum un milimetru pe hartă arată zeci, sute, mii... de kilometri 
pe teren, tot astfel şi în unii din Sfinţiţii Liturghisitori, se arată în mic 
(miniatură) sumedeniile viciilor, idolatriilor, păcătoaselor patimi, care 
sunt plăcute, alimentate şi practicate de popor cu foarte multă râvnă 
şi aprindere satanicească, până la sacrificiu (a). 

Astfel, din cele arătate aici reiese clar că toate învinuirile aduse de 
lume asupra clericilor Sfintei Biserici creştine Ortodoxe, pe drept sau 


(a) leş. 32; 1 Cor. 10, 7-10; Ps. 105; comp. Ez. 12,1-7; 4; 5; 22 



366 


Protosinghel NICODIM MĂNDIŢĂ 


pe nedrept, că: fumează, joacă, se îmbată, că sunt lacomi, că se 
bărbieresc, că soţiile lor umblă aproape despuiate, sulemenite, etc., 
sluţite, arată că acele păcate, oprite de Legea Divină, sunt înzecite, 
însutite, înmiite... în fiinţa acelora care-i ponegresc, judecă şi osân¬ 
desc; drept aşa cum era şi în lumea idolatrizată, zăcândă în cel rău, 
care ponegreau, judecau şi osândeau pe Proorocul Osia, pe Proorocul 
Preot Iezechiel, pentru misterioasa ascultare ciudată şi scandaloasă: 
unul prin luarea celor două femei depravate, celălalt prin figurile 
ciudate cu preînchipuirile asedierii Ierusalimului, canonisirea culcă¬ 
rii pe coasta stângă (390 de zile) şi pe coasta dreaptă (40 de zile), hra¬ 
na şi băutura cu măsură, coacerea pâinii de orz în baligă de om ori de 
bou, tăierea părului capului şi a bărbii... etc., arăta însutit şi înmiit 
acele nelegiuiri şi pângăriri ce se lăfăiau în poporul israelit. 

Fiii şi fiicele împărăţiei Luminii cinstesc, iubesc şi ascultă pe Pre¬ 
oţii Bisericii, folosindu-se de sfaturile lor, vremelnic şi veşnic. Aceştia 
se hrănesc din Pomul Vieţii, din care dobândesc o fericită viaţă 
temporală şi eternă (a). 

Fiii şi fiicele împărăţiei întunericului, în loc de a se lumina, ei 
pândesc călcâiul Preoţilor, chiar şi a celor mai zeloşi în activitatea lor 
pastorală, ca şarpele călcâiul Evei şi seminţiei ei, Cain pe Abel, Faraon 
cu egiptenii lui pe israeliţi, filistenii pe Samson, Saul pe David, haldeii 
pe cei trei tineri şi pe Daniel, căpeteniile evreilor pe Mântuitorul şi pe 
vrednicii Săi urmaşi, Izabela cu Ahab pe Ilie, Irodiada pe Sf. Ioan 
Botezătorul, împărăteasa Evdoxia cu patriarhul Teofil şi şleahta lor 
pe Sf. Ioan Gură de Aur. Fanarioţii pe Naţionaliştii boieri români, etc. 
(b). Prin această pândire vicleană, păcătoasă, mârşavă şi satanicească, 
aceştia mănâncă din pomul cunoştinţei binelui şi răului, din pomul 
morţii, agonisindu-şi boală spirituală, osândă, moarte şi iad vremelnic 
şi veşnic. 

Din cele arătate reiese clar cât sunt de departe planurile lui Dum¬ 
nezeu, în trezirea mântuitoare sufletelor decăzute, de planurile 
omeneşti. Aceasta o arată clar însuşi Dumnezeu prin Prorocul Isaia, 
zicând: “ Luaţi aminte, căci gândurile Mele, nu sunt ca gândurile 
voastre şi căile voastre nu sunt precum căile Mele; ci pe cât sunt de 
departe cerurile de pământ, aşa de departe sunt cugetele Mele de 
cugetele voastre şi căile Mele de căile voastre” (c). 

(a) Fac. 3,22; comp. Ape. 2, 7; 22,2-14; Ioan 5,24-26; 3,16-18; 6,26-53; 7 , 37 - 39 ; 8,51; 
14, 6-21-23; Mt. 28,20. (b) Ps. 55,1-6-13. (c) Is- 55 , 8-9 

OCĂRÂTORII PĂRINŢILOR TRUPEŞTI 
ŞI SUFLETEŞTI SE PRĂBUŞESC 
ÎN IADUL VREMELNIC ŞI VEŞNIC 

«ŞSumnezeiasca Scriptură ne istoriseşte că după potopul univer- 

xlslsal, dreptul Noe îmbătându-se şi dezgolindu-se în somn, în 
cortul său, a fost luat în râs şi dispreţuit de nepotul său Chanaan şi de 
fiul său Ham. Ceilalţi fii ai săi: Sim şi Iafet, aflând despre aceasta, cu 
multă iubire şi respect au acoperit pe tatăl lor. După trezire, Noe 
cunoscând cele făcute de fiii săi, celor înţelepţi le-a dat binecuvân¬ 
tarea; iar nepotului său Chanaan şi fiului său Ham, le-a lăsat bleste¬ 
mul. Fiecare a secerat ce semănase. Aşa a fost, este şi va fi, cât va 
dăinui lumea aceasta. 

După căderea marelui împărat, Prooroc şi psalmist David în 
păcatul pracurviei cu Versavia şi uciderea soţului ei Urie, se poves¬ 
teşte că fiii săi, Amon şi Avesalom, auzind ce vorbea lumea pe seama 
decăderilor tatălui lor în acele grele păcate: preacurvie şi ucidere, 
adeseori ruşinându-se... îl tot dojeneau cu cuvintele: 

- Vezi, tăticule, ce rău şi ruşinos este când omul nu e în stare a-şi 
stăpâni patima sa! Cu cât e omul mai mare, mai cinstit şi mai slăvit, 
cu atât e mai ruşinos dacă n-a fost vrednic a-şi stăpâni vasul său... Vai! 
Cum ai fost aşa de slab! Cum te-ai lăsat târât de patimă? Dacă mata 
ai avut atâtea femei de cinste, fiice de împăraţi, apoi cum te-ai lăsat 
biruit de frumuseţea acelei femei de rând! Iată, te-ai făcut de râs, de 
batjocură şi urât înaintea întregului popor. Iată ne-ai făcut şi pe noi de 
tot râsul în lume! Drept să spunem, de multe ori nici nu ne mai vine 
să scoatem capul în lume de ruşine!!! David oftând tainic în adâncul 
sufletului său, le zicea: 

- Destul îmi este mie greutatea păcatului meu, mustrarea 
Domnului prin Proorocul Natan şi ochii întorşi ironic ai neprietenilor 
mei, nu mă mai judecaţi şi voi în fundul sufletelor voastre. Dragii 
tăticului! Grele-s ispitele şi foarte greu de biruit. Voi care auziţi şi 
vedeţi cum am căzut eu: “că iată, fărădelegea mea eu o cunosc şi 
păcatul meu (Versavia, cu care păcătuind am mâniat pe Dumnezeu) 
înaintea mea este pururea” (a). Luaţi aminte să nu cădeţi şi voi. Fiţi 
cuminţi, ca să mă pot şi eu bucura de purtările voastre frumoase. Fiţi 


(a) Ps. 50 


368 


Protosinghel NICODIM MĂNDIŢĂ 


temători de Dumnezeu, fiţi binecredincioşi totdeauna şi aşa nu veţi 
suferi cele ce am suferit şi sufăr eu pe urma păcatului meu. 

Băieţii se făgăduiau că vor fi pildă vie poporului, îngâmfându-se şi 
socotindu-se cu viaţa lor deasupra purtării necorecte cu legea Divină 
a vieţuirii tatălui lor David. 

îngâmfarea acestor prinţi ai lui Israel, era un păcat greu zămislit în 
fiinţa lor, asemenea unor copii pe care îmbrăcându-i mama lor cu 
hăinuţe curate, ei, în aceeaşi zi, râd şi nesocotesc pe tatăl lor pentru că 
poartă o cămaşă murdară şi ruptă la lucru... cu care lucrând le câştigă 
hrana şi cele trebuincioase existenţei vieţii pământeşti. 

După câtva timp, iată, Amon lăsându-se biruit de ispită păcă¬ 
tuieşte cu sora sa Tamar, fiică a lui David şi soră după mamă cu 
Avesalom. O tulburare şi ruşine groaznică a umplut toată casa lui 
David! Avesalom umplându-se de râvnă amară cade în altă ispită. 
Atrage cu vicleşug în cursă (la un ospăţ făcut cu premeditare spre a 
se răzbuna), şi ucide pe fratele său Amon. Altă tulburare groaznică a 
umplut casa lui David ani de zile. Aceasta era şi o canonisire de sus a 
lui David pentru păcatul său, dar şi o pedepsire a fiilor săi, care -1 tot 
judecau în cugetul lor şi probozeau. După trei ani, cât a stat fugit la 
Tolmi, regele Ghedsurului, şi alţi doi în Ierusalim după revenirea lui, 
în care timp n-a văzut faţa tatălui său David, Avesalom a fost iertat 
prin stăruinţa generalului Ioab, viteazul conducător la biruinţe al 
oştirilor israelite (a). 

După ce Avesalom s-a văzut iarăşi în sânul familiei împărăteşti, a 
început a umbla cu strâmbătate după mărire, spre a deveni împărat în 
locul tatălui său. După ce cu vicleşug a câştigat inima multor bărbaţi 
din Israel, apoi tot cu minciună şi vicleşug a dobândit învoirea tatălui 
său, spre a merge în Hebron pentru împlinirea unei făgăduinţe 
Domnului. Ajungând acolo însoţit de 200 de oameni, a adunat de 
partea lui mult popor şi prin vestitorii trimişi în ţară, s-a învestit 
împărat peste întreg Israelul şi aşa, s-a răsculat asupra tatălui său 
izgonindu -1 de pe tron, din palatul său şi din Ierusalim. Pe lângă 
aceste nelegiuiri, Avesalom, urmând sfaturilor vicleanului Ahitofel, s- 
a dus în palatul împărătesc şi a preacurvit cu cele zece ţiitoare ale 
tatălui său, în faţa întregului Israel (b). Mânia Divină a ajuns şi pe 
Ahitofel, care văzându-şi planul zădărnicit s-a spânzurat la casa sa şi 
pe Avesalom, care după înfrângerea oştirilor sale, fugind pe catâr, s- 


(a) 2 împ. 11; 12; 13; 14. (b) 2 împ. 16,20-23 

a spânzurat cu părul capului său de creanga unui copac bătrân, unde 
fiind aflat de Iacob a fost ucis cu trei săgeţi şi zece însuliţări (a)... Iată 
unde au ajuns acei fii neînţelepţi, mândri prinţişori, care complă- 
cându-se se îngâmfau cu începutul bun al vieţii lor, asupra tatălui lor, 
trecut prin multe: greutăţi, primejdii şi suferinţe. 

După ani de zile s-a făcut mărişor şi Solomon, un alt fiu al lui Da- 
vid, născut din femeia cu păcatul şi izvorul necazurilor. Auzind şi aces¬ 
ta câte vorbea lumea pe socoteala părintelui său David, încet-încet, 
s-a semeţit şi el a învinui, uneori mai uşor, alteori mai apăsat şi înve¬ 
ninat, pe bietul David, îmbătrânit de multele greutăţi şi supărări, ce le 
avusese în viaţă, în conducerea poporului şi în casă. împăratul uneori 
tăcea oftând tainic, alteori îl sfătuia să fie el mai înţelept şi să se 
păzească spre a nu cădea poate şi mai rău. Aceste sfătuiri bune reies 
şi din locurile scripturistice, unde arată cum după ce-1 pune împărat 
peste Israel în locul său, David îl învaţă pe fiul său Solomon 
părinteşte, zicându-i: 

- Iată, eu mă duc pe drumul pe care toţi pământenii se duc. 
întăreşte-te şi fi om tare şi bărbat. Să păzeşti legământul Domnului 
Dumnezeului tău, umblând în căile Lui şi păzind legile Lui, poruncile 
Lui, hotărârile Lui şi aşezământurile Lui, precum sunt scrise în legea 
lui Moise, pentru ca să-ţi fie binecunoscut orice vei face, ori încotro te 
vei întoarce. Ţine seamă de legământul acesta, ca să-şi ţină şi Domnul 
Cuvântul Său, pe care l-a grăit către mine, zicând: “Dacă fiii tăi îşi vor 
păzi drumul lor, ca să se poarte cu credincioşie înaintea Mea, din 
toată inima şi din tot sufletul lor, atunci nu voi conteni ca să fie din 
tine bărbat pe tronul lui Israel... (b). 

Solomon a ascultat de sfaturile bune ale tatălui său David, că el era 
cel mai înţelept dintre toţi fiii împăratului. Pentru evitarea păcatului 
curviei şi al preacurviei, el şi-a luat în palatul său împărătesc: 700 de 
crăiese şi 300 de ţiitoare, adică o mie de femei. A scris în proverbele 
sale pline de înţelepciune şi anumite sfaturi foarte educative pentru 
păzirea de desffânare şi urmarea adevăratei înţelepciuni (c). E drept, 
că s-a păzit Solomon a cădea în desfrânarea în care căzuse tatăl său 
David cu mama sa Versavia, dar nepăzindu-se de alte laturi ale rău¬ 
tăţii, s-a prăbuşit în alt păcat, mult mai greu şi groaznic decât al tatălui 
său. Solomon avea între cele o mie de femei ale sale multe străine şi 


(a) 2 împ. 15-18. (b) 3 împ. 2,1-4; 1 Parai 22, 7-19 (c) Prov. Sol. 1-9; ş.c.l. 

idolatre. Iată cum ne descrie Dumnezeiasca Scriptură căderea lui 
Solomon: 

„împăratul Solomon era iubitor de femei străine: Moabitene, Amo- 
nitene, Idumeene, Sidoniene, Heteene şi Amoreiene. Femei străine şi 
idolatre, de care zisese Domnul fiilor lui Israel: “Să nu vă duceţi la ele, 
nici ele să nu vină la voi, ca să nu vă îndrepte inimile voastre spre 
dumnezeii (idolii) lor. De acestea s-a lipit Solomon cu dragoste 
multă... în vremea bătrâneţii lui Solomon femeile lui i-au întors inima 
spre alţi dumnezei şi inima lui nu i-a mai fost deloc întreagă la 
Domnul Dumnezeul său, aşa cum a fost inima lui David tatăl său. 
Solomon a început a sluji Astarteei, idoliţei Sidonienilor, lui Moloh 
idolul Amoniţilor. Astfel a făptuit Solomon lucruri neplăcute înaintea 
ochilor Domnului şi n-a urmat cu stăruinţă după Domnul, cum 
urmase David tatăl său. Atunci a zidit Solomon capiştea lui Chemoş 
idolul moabiţilor pe muntele din faţa Ierusalimului şi capiştea lui 
Moloh, idolul amoniţilor. Tot aşa a făcut el şi pentru toate femeile sale 
străine, care tămâiau şi aduceau jertfe dumnezeilor (idolilor) lor. 
Atunci s-a mâniat Domnul Dumnezeul lui Israel, Care de două ori i se 
arătase, şi-i poruncise chiar anume pentru aceasta, ca să nu umble 
după alţi dumnezei; ci să păzească şi să facă ceea ce i-a poruncit 
Domnul Dumnezeu. 

El însă n-a împlinit ceea ce i-a poruncit Domnul Dumnezeu. Şi i-a 
zis Domnul Dumnezeu: “Pentru că ai făcut aceste (nelegiuiri) şi pen¬ 
tru că n-ai ţinut legământul Meu şi poruncile şi rânduielile Mele, pe 
care ţi le-am dat, de aceea voi rupe împărăţia ta şi o voi da robului 
tău. Aceasta însă nu o voi face în zilele tale, pentru credincioşia lui 
David, tatăl tău; ci din mâna fiului tău o voi rupe. Din toată împărăţia 
zece seminţii le voi da robului (vrăjmaşului) tău Ieroboam; iar 
seminţia lui Iuda şi Veniamin le voi da fiului tău (Roboam) pentru 
David robul Meu şi pentru Ierusalimul pe care l-am ales” (a). 

După aceasta Dumnezeu a ridicat cu mare vrăjmăşie asupra lui 
Solomon pe Hadad idumenul, pe Rezon şi pe Ieroboam dregătorul 
lui. Solomon a împărăţit 40 de ani peste Israel, ca şi tatăl său, apoi 
după ce s-a căit mult de păcatul săvârşit, a adormit cu părinţii lui şi a 
fost înmormântat cu ei în cetatea lui David. Tot Israelul s-a adunat în 
Sichem în frunte cu Ieroboam, chemat din Egipt unde fusese de frica 
lui Solomon, pentru ca să facă împărat pe Roboam. Poporul cu ocazia 


(a) 3 împ. 2,1-4; 1 Parai 22,7-19 

aceasta a cerut uşurarea sarcinilor, dar Roboam ascultând pe sfetnicii 
săi tineri şi nesocotind sfatul bătrânilor sfetnici, a refuzat şi a bruscat 
poporul, aşa fiind potrivit, economisit şi cârmuit de Domnul Dum¬ 
nezeu (t) pentru ruperea împărăţiei, cum prezisese El lui Solomon şi 
prin Proorocul Ahia lui Ieroboam (a). Atunci zece seminţii ale lui Israel 
s-au lepădat de casa lui David, alegându-şi împărat al lor pe Iero¬ 
boam; iar celelalte două: Iuda şi Veniamin, au rămas sub împăratul 
Roboam, care ca şi tatăl său Solomon, după ce s-a întărit, a părăsit 
Legea Domnului împreună cu tot Israelul... A făcut rele, pentru că nu 
şi-a îndreptat inima să caute pe Domnul (b). 

împărăţia lui Israel a ţinut 253 de ani, (975-722 a. Hs.) sub 19 
împăraţi, toţi idolatrizaţi şi idolatri, cu locuinţa în Sichem, apoi în 
Tersa şi mai pe urmă sub Amvri, în Samaria 1) Ieroboam I; 2) Adad; 
3) Voasa; 4) Ila; 5) Zimvri; 6) Amvri; 7) Ahab; 8) Ohozia; 9) Ioram; 

10) Iehu; 11) Ioaaz; 12) Ioas; 13) Ieroboam II; 14) Zaharia; 15) Selum; 
16) Manaim; 17) Fachesia; 18) Fachee; 19) Ozie. 

împărăţia lui Iuda deşi era mult mai mică (a şasea parte din întreg 
Israelul) a trăit 387 de ani (975-588 a. Hs.), mai muît cu 134 de ani 
decât împărăţia celor zece seminţii ale lui Israel. în acel timp Iuda a 
avut 20 de împăraţi, dintre care 8 temători de Dumnezeu; iar 12 
idolatrizaţi şi idolatri: 1) Roboam; 2) Aviu; 3) Asa; 4) Iosafat; 5) Io¬ 
ram; 6) Ohozia; 7) Gotolia; 8) Ioas; 9) Amasia; 10) Ozia-Azaria; 

11) Ioatam; 12) Ahaz; 13) Ezechia; 14) Manase; 15) Amon; 16) 
Iosia; 17) Ioahaz; 18) Ioachim; 19) Iehonia; 20) Sedechia. Aceşti 8 
împăraţi buni (tipăriţi cu literă neagră) deşi au luptat contra idolatriei, 
stricând idolii, ucigând ori scoţând afară din ţară pe descântători, 
fermecători, vrăjitori sau feluriţi ghicitori, totuşi, înălţimile unde 
poporul săvârşea jertfe şi tămâieri idolilor, nu le-au înlăturat. 

Prin păcatul idolatriei săvârşit de cel mai strălucit şi înţelept împă¬ 
rat al lui Israel, Solomon, după care s-au luat şi au urmat toţi împă- 


(t)3 împ. 12,15; comp. Jud. 14,4; 2 Par. 10,15; 11,4; 3 împ. 12,24; 2 Parai 22, 7; 25,20; 
35, 20-24; comp. 4 împ. 23,24- 29; Lc. 2; Iosif logodnicul cu Preasfânta Fecioara Maria, ce 
avea în pântece pe Iisus, erau în Nazaretul Galileei. Voia lui Dumnezeu era a se naşte Pruncul 
Iisus în Betleemul Iudeei. Dumnezeu, prin Cezarul Augustus, dă porunca înscrierii. Iosif cu 
P.S. Fecioara Maria vin în Betleem şi acolo naşte pe Mesia Iisus Hristos. 

Dumnezeu trimite pe Iona a se duce să propovăduiască ninivitenilor spre a se pocăi. Iona 
descurajat intră într-o corabie şi pleacă la Tars, departe de locul poruncit. Dumnezeu vrea ca 
Iona să fie nu în Tars, ci în Ninive. Ofurtună învăluie marea, corăbierii trag sorţi, care căzând 
pe Iona, acesta e aruncat în mare, e înghiţit de peştele uriaş şi după trei zile e aruncat pe 
ţărmul Ninivei, acolo unde vrea Domnul, nu unde voise omul; iona 1; 2; 3...). 

(a) 3 împ. 11,11-13; 12,26-40. (b) 2 Parai. 12,1-14 

raţii lui Israel şi majoritatea împăraţilor Ierusalimului, treptat, 
treptat, împărăţia, întreg Israelul s-a tot slăbit, ca un om ce se apropie 
de moarte şi apoi a apus în robia Babilonului, unde au zăcut 70 de ani. 

După ce împ. Cirus, cuceritorul Babilonului, a eliberat 42.560 de 
iudei cu 7000 de slugi şi multe vite, le-au dat 5400 vase de aur şi de 
argint ale Templului lui Solomon, pe care o luase Nabuhodonosor şi 
le pusese în capiştea idolului său babilonean. încurajându-i la reedi- 
ficarea Jertfelnicului, Templului şi a Ierusalimului, le-a dat 61.000 
drahme şi 5000 talanţi de argint. Aceştia au plecat din Babilon sub 
conducerea prinţului Zorobabel, a Arhiereului Isus, a Paharnicului 
împărătesc Neemia, a Preotului cărturar Ezdra, ş.a. Şi au venit în 
Ierusalim plini de zel sfânt, unde au reconstruit Templul şi Ieru¬ 
salimul, după cât s-a putut, cu mari osteneli şi necazuri. 

Cu toată învoirea împăratului Cirus (558-529 a. Hs.) a împăratului 
Darie... şi Artaxerxe (465-424 a. Hs.) nu s-au înapoiat toţi în Palestina. 
După plecarea celor dintâi sub conducerea prinţului Zorobabel, la 
vreo 79 de ani, a mai plecat altă ceată de vreo 1200 iudei zeloşi, sub 
Preotul Ezdra. După vreo doi ani a venit paharnicul Neemia, cu împu¬ 
ternicire împărătească pentru zidirea Ierusalimului. Mulţi însă din 
iudei au rămas în Babilon unde se deprinseseră a trăi. Alţii s-au dus 
prin alte cetăţi, mari şi mici, ale lumii. Cete însemnate din aceia au 
rămas credincioşi Legii Domnului, deşi erau departe de ţara lor. Prin 
acei evrei, neamurile păgâne idolatre, au ajuns a cunoaşte unele părţi 
din Legea Domnului. O pildă grăitoare despre aceasta e povestirea cu 
evreica Ester, privitoare la necazurile şi salvarea evreilor rămaşi în 
Babilon (după an. 445 a. Hs.). 

Evreii au trăit în pace sub stăpânirea blândă a împăraţilor persani 
timp îndelungat de vreo 200 de ani. De asemenea şi sub scurta 
stăpânire a împăratului Alexandru Macedon, care cinstea şi ocrotea 
Legea evreilor. După aceea au ajuns iarăşi sub stăpânirea Egiptului 
timp de vreo sută de ani. în anul 205 au căzut în stăpânirea sirienilor, 
când au avut de suferit multe chinuri, sub Antioh Epifanul, ş.a. d.p.: 
bătrânul Eleazar fruntaşul cărturarilor, cei şapte fraţi Macabei cu 
mama lor Salomeea... Poporul israelit trezindu-se, se răscoală şi sub 
conducerea macabeilor face strălucite acte de vitejie, apărându-şi cu 
zel înfocat, Legea, Templul şi locul Sfânt (a). 


(a) Vezi pe larg,cărţile I-a; a Il-a şi a IlI-a a Macabeilor 

Sub Ioan Hircan, fiul lui Simon Macabeul (135-106 a. Hs.), evreii 
au ajuns în culmea puterii lor. Palestina îşi recâştigase aproape 
aceeaşi întindere ca pe vremea lui David. După el urmă fiul său 
Aristobul I (106-105 a. Hs.) care îşi luă numirea de rege, dar a murit 
după un an de domnie. Cu acesta a început căderea strălucirii de mai- 
nainte a neamului macabeilor şi a stării poporului. După el urmă 
Alexandru Imeneu (105-78 a. Hs.) care a cârmuit cu înţelepciune. 
Soţia sa, văduva Alexandra (78-69 a. Hs.) a cârmuit mai departe cu 
multă vrednicie. Fiii săi, Hircan II şi Aristobul II, s-au certat de la 
domnie. Ei, pentru a li se face dreptate, au chemat pe romani, care pe 
atunci ajunseseră cel mai puternic popor din lume. Romanii s-au 
folosit de aceasta şi Pompei, căpetenia oştirii romane, care atunci se 
afla în Siria, veni şi cuprinse Ierusalimul la anul 67 înainte de Hristos. 
El puse pe Hircan Arhiereu; iar domnitor numai cu numele. 
Adevărata ocârmuire a ţării a încredinţat-o idumeului Antipatru. Fiul 
acestuia, Irod (372 în. Hs.) a fost numit de romani rege al iudeilor. 
Acesta pentru a câştiga inima poporului, el care era străin, puse să se 
lărgească şi să se împodobească cu mare strălucire toate zidurile 
bisericii lui Zorobabel. Această biserică era a treia de la Solomon şi se 
numeşte a lui Irod. Într-însa a intrat Domnul nostru Iisus Hristos. 
Acest Irod a fost omorâtorul pruncilor din Betleem şi din împre¬ 
jurimile lui, cu scopul de a omorî pe Pruncul născut, Domnul nostru 
Iisus Hristos (Mica Biblie). 

Aproape la 40 de ani, după ce poporul iudeu cu căpeteniile lui bise¬ 
riceşti şi civile, au persecutat pe Mesia Mântuitorul Hristos, L-au 
prins, torturat, judecat, osândit la moarte, răstignit, omorât pe Crucea 
înaltă înfiptă deasupra creştetului pleşuv al Golgotei... prigonind apoi 
şi pe Apostoli, pe credincioşi şi tânăra biserică creştină; întreaga îm¬ 
părăţie evreiască se prăbuşeşte în pierzare. Ţara e călcată de oştile 
romane, Ierusalimul asediat şi distrus, Templul Sfânt ars, evreii măce¬ 
lăriţi, zdrobiţi, omorâţi de foame şi boli, etc. Şi cei rămaşi, împrăştiaţi 
în lume şi vânduţi, 33 de evreii şi jumătate pentru un ban, la 
neamurile păgâne. Ce seamănă oamenii, aceea urmează să şi secere. 

Din cele arătate reiese clar că, credincioşia lui David a întemeiat 
imperiul israelit, care a progresat mult în vremea împărăţiei lui; iar 
abaterea de la adevărata credinţă a înţeleptului Solomon, la 
idolatrizare, pe care au practicat-o şi urmaşii lui, în prăpastia pierzării. 
Aşa a fost, este şi va fi cât va dăinui această lume. 

Ca şi fiii lui David, care-şi probozeau pe tatăl lor pentru păcatul lui 
fac, pătimesc şi se prăbuşesc în iadul vremelnic şi veşnic sumedenii de 
purtători ai numelui creştinesc. Acestea cunoscându-le să ne păzim 
cu toţii de păcatul lui Ham, al lui Amon, al lui Avesalom, al lui 
Solomon şi a altor batjocoritori de Părinţi, ca să scăpăm de înfri¬ 
coşatele lor păţanii. în acest scop, pururea să cugetăm la Cuvântul 
Dumnezeieştilor Scripturi care ne învaţă şi porunceşte pururea, 
zicând: “Nu judecaţi ca să nu fiţi judecaţi. Căci cu ce judecată veţi ju¬ 
deca, veţi fi judecaţi şi cu ce măsură veţi măsura se va măsura vouă. 
Tu ce vezi gunoiul ce este în ochiul fratelui tău? Şi bârna din ochiul tău 
nu o simţi?... Făţarnice! Scoate mai întâi bârna din ochiul tău şi atunci 
vei vedea să scoţi gunoiul djn ochii fratelui tău... Tu cine eşti care 
judeci pe sluga străină? Domnului său stă sau cade şi va sta că 
puternic este Dumnezeu a -1 pune pe dânsul să stea” (a). 

Iubiţilor! Luaţi aminte de orice cuvânt îl grăiţi la adresa Părin¬ 
ţilor Spirituali: “...Că de aţi avea zece mii de dascăli, dar nu mulţi 
părinţi” (b). 


M-AM FĂCUT TUTUROR 
TOATE CA SĂ-I DOBÂNDESC? 

TU; rin căderea în păcatul neascultării de Dumnezeu a protopărin- 

Ti^ţilor noştri Adam şi Eva, a intrat păcatul în lume şi prin păcat 
moartea (c). Treptat-treptat, omenirea s-a cufundat tot mai mult în pă¬ 
cate, în moarte, în iadul vremelnic şi veşnic. Dumnezeu milostivindu-Se 
spre lumea prăbuşită în pierzare, şi-a trimis, din vreme în vreme, aleşii 
Săi ca să trezească omenirea, spre a părăsi feluritele păcate, idolatrizări, 
patimile josnice şi a se apropia cu trup şi suflet de El, Creatorul, 
Atotţiitorul, Vistieria tuturor bunătăţilor şi al statornicei fericiri. 

Cercetând cu de-amănuntul viaţa acestor aleşi trimişi ai lui 
Dumnezeu, vedem cum unii mai potrivit şi alţii mai mult, s-au făcut 
tuturor toate, ca să-i atragă (dobândească) pentru “poporul ales şi 
sfânt, pentru Dumnezeu, pentru împărăţia Cerurilor şi statornica 
fericire vremelnică şi veşnică”. 

Aceasta reiese din viaţa marelui Prooroc Moise, legislatorul şi libe¬ 
ratorul israeliţilor din seculara robie a lor din Egipt. Viaţa lui Moise de 


(a) Mt. 7,1-5; 1 Cor. 4, 5 ; comp. Rom. 2,1; 14. (b) 1 Cor. 4,14-15. (c) Rom. 5,12 

120 de ani, e împărţită în 3 perioade: prima clasă sunt cei 40 de ani 
petrecuţi la curtea lui Faraon ca prinţ înfiat. Perioada a Il-a sunt cei 
40 de ani petrecuţi la socrul său Iotor, păstorind oile. Perioada a IlI-a 
sunt cei 40 de ani pe care i-a petrecut în multe necazuri cu trezirea 
poporului Israel, ridicarea, scoaterea din Egipt şi călăuzirea lui în 
pustie spre pământul Făgăduinţei. Partea cea mai aleasă a vieţii lui 
Moise sunt ultimii 40 de ani, în care a suferit multe cu poporul lui 
Dumnezeu. 

Moise (scos din apă) aflat, înfiat de fata lui Faraon şi crescut în 
cultura egiptenilor şi în desfătările împărăteşti, avea tot prilejul să-şi 
trăiască viaţa ca un fiu de împărat, acolo în Egipt, unde traiul Fara¬ 
onilor din acele vremuri era plin de toate: bucuriile, desfătările, co¬ 
morile, dulceţurile şi plăcerile, pe care le poate oferi lumea aceasta. 
Avea toate la îndemână care să-l facă a se simţi fericit vremelnic. 
Moise însă făcându-se mare, privind la veşnica răsplată viitoare, s-a 
lepădat de a se mai numi fiul fetei lui Faraon, prinţ al Egiptului, de 
viaţa şi desfătările împărăteşti, dorind mai bine să sufere cu poporul 
lui Dumnezeu. Cuprins de-o credinţă vie, nădejde tare şi dragoste 
înflăcărată, s-a lepădat de acele desfătări şi a părăsit Egiptul. A ieşit 
din miresmele plăcute ale parfumurilor şi desfătărilor împărăteşti ale 
curţii lui Faraon şi a trecut în tabăra cea săracă a poporului său, care 
mirosea “a usturoi, ceapă, praz” unde mizeria îi rânjea din toate 
părţile. Dintr-un fiu de împărat s-a coborât făcându-se un om de rând, 
umil, sărac, fugar şi lipsit. Nimic nu l-a putut împiedica: nici mânia 
împăratului, nici desfătările împărăteşti, nici ameninţările omeneşti, 
nici grija zilei de mâine, pentru că privirile lui erau îndreptate spre 
Dumnezeu Cel nevăzut şi spre statornica fericire. Astfel Moise s-a 
făcut tuturor, celor din neamul său, toate, ca să-i câştige... Şi aşa a 
dobândit el pe mulţi. Aceasta o arată clar şi Sf. Ap. Pavel, zicând: “Prin 
credinţă, Moise, după ce s-a făcut mare, s-a lepădat de cinstea de a se 
mai numi feciorul fetei lui Faraon; voind mai bine să pătimească cu 
poporul lui Dumnezeu, decât să se bucure de plăceri păcătoase şi 
trecătoare. El socotea ocara lui Hristos, o mai mare bogăţie decât 
comorile Egiptului, pentru că avea ochii pironiţi spre răsplătire. Prin 
credinţă a părăsit el Egiptul fără a se teme de mânia împărătească, 
căci văzând oarecând pe Cel nevăzut, era tare” (a). 


(a) Evr. 11, 24-27 

Moise este o icoană slabă, umbroasă, dar foarte grăitoare a Mân¬ 
tuitorului nostru Iisus Hristos, Care zice: “Voi în lume sunteţi... dar nu 
sunteţi din lume; ci Eu v-am ales pe voi din lume, pentru aceasta vă 
urăşte pe voi lumea” (a). Din aceste cuvinte Dumnezeieşti, reiese că: 
noi adevăraţii creştini ortodocşi deşi suntem şi trăim în lume, totuşi 
trebuie să ieşim din “duhul sau păcătoşiile acestei lumi amăgitoare”, 
să părăsim desăvârşit “Egiptul” acestui veac. A ieşi din lume, urmează 
a pierde multe, multe, ca Moise. El şi-a pierdut “vaza strălucită, nu¬ 
mele cinstit de Egiptean, înalta poziţie socială, traiul tihnit, desfă¬ 
tările, cinstea lumească, slava împărătească...”, a pierdut tot ce avea 
lumesc. Aşa au pierdut cele lumeşti şi toţi bineplăcuţii lui Dumnezeu, 
care acum şi pururea se bucură în cer, veselindu-se la vederea Feţei lui 
Dumnezeu. Şi aşa au câştigat: sfinţenia, pe Dumnezeu şi veşnica 
răsplătire cerească. 0 , ce fericită pierdere! Şi ce mare câştig, de care 
foarte puţini se învrednicesc, ostenindu-se cu înţelepciune. 

Majoritatea creştinilor noştri - din cler şi popor - sunt aşa cum se 
văd: neputincioşi, fără roadă şi putrezi, pentru nepărăsirea Egiptului 
sau a lumii acesteia înşelătoare, cu desfătările şi plăcerile ei. La a patra 
cerere a lui Moise şi Aaron, pentru eliberarea poporului, după a patra 
plagă, Faraon le-a zis: “Vă las să plecaţi a aduce jertfă Domnului 
Dumnezeului vostru (afară din Egipt) dar să nu vă depărtaţi prea 
mult’f b), adică să vă întoarceţi iarăşi la cuptoarele mele, unde să-mi 
faceţi şi să-mi ardeţi cărămizi. Iată aşa face şi diavolul faraon cu 
majoritatea creştinilor robiţi lui. Când cer libertate a merge să slu¬ 
jească lui Dumnezeu, diavolul-faraon se tulbură, se împotriveşte, se 
înfurie, face tot ce poate spre a-i împiedica şi a părăsi Biserica. Când 
nu reuşeşte a-i ţine astfel în robia lui, le dă un fel de libertate, cât mai 
scurtă. “Te las să pleci şi la Biserică, zice el, dar să nu te depărtezi de 
slujbele mele. Du-te Duminica şi sărbătoarea la Biserică, dar 
condiţional, după-amiază să fii prezent la cuptorul cârciumelor sau 
petrecerilor mele, cu jocul şi cortegiul lor de blestemăţii. Fă-ţi 
rugăciunile obişnuite, ţine datinile, dar fii prezent la facerea “cără¬ 
mizilor” poftelor mele... (c). Doar nu veţi vrea voi să întoarceţi lumea 
pe dos! Oare nu tot aşa au trăit: părinţii, moşii şi strămoşii voştri? Aşa 
a fost lumea de când e ea şi aşa va fi până la sfârşitul ei”. De acest glas 
viclean ascultând majoritatea creştinilor, îşi fac forma de închinători 
ai lui Dumnezeu, dar slujesc cu trup şi suflet şi cu toată agonisita lor, 


(a) Ioan 17,11; 15,18- 97; 16,1-2. (b) leş. 8, 28. (c) loan 8,44-47; 1 Ioan 3,8 

diavolului-faraon şi aşa, se prăbuşesc zilnic în iadul vremelnic şi 
veşnic. Aşa a făcut majoritatea Israelului vechi (a), aşa au făcut şi fac 
şi majoritatea creştinilor, Israelul nou, învechit în necunoştinţa de 
Dumnezeu şi în felurite idolatrizări moderne, patimi şi păcate grele. 
Pentru a salva o parte din mulţimea uşuraticilor creştini căzuţi în 
robia faraonului infernal, ni se cere imperios şi nouă a ne face adeseori 
tuturor toate, ca să dobândim pe cât mai mulţi, aşa cum a făcut Proo¬ 
rocul Moise şi alţi mulţi plăcuţi ai lui Dumnezeu. 

Mântuitorul nostru Iisus Hristos, Dumnezeu-Cuvântul, S-a făcut 
tuturor toate, adică S-a întrupat, a activat, a slujit, a suferit, S-a 
crucificat, a murit, S-a îngropat şi S-a proslăvit, ca să dobândească pe 
mulţi. Aceasta o arată Sf. Ap. Pavel, zicând: Iisus Hristos chipul lui 
Dumnezeu fiind şi de o Fiinţă cu Dumnezeu Tatăl (şi Duhul Sfânt) n-a 
socotit un lucru răpit pe nedrept. Totuşi, S-a micşorat pe Sine însuşi 
luând chip de rob, făcându-Se asemenea oamenilor. Şi fiind după 
înfăţişare ca omul, S-a smerit pe Sine, făcându-Se ascultător până la 
moarte, iar moartea I-a fost pe Cruce (lucrând astfel la mântuirea 
lumii). De aceea şi Dumnezeu L-a prea înălţat, dăruindu-I un Nume 
mai presus decât tot numele; ca în Numele Lui Iisus să se plece tot 
genunchiul, al celor cereşti şi al celor pământeşti şi al celor de dede¬ 
subt. Şi toată limba să mărturisească, că Iisus Hristos este Domn în 
slava lui Dumnezeu Tatăl” (b). 

^ îl vedem pe Mântuitorul adeseori făcându-Se tuturor toate ca 
să-i dobândească, de pildă: El stătea la masă cu păcătoşii, cu cei 
socotiţi gunoiul societăţii, cu prăpădiţii, cu urâcioşii şi degradaţii 
omenirii, încât mulţi agitându-se răpşteau, zicând: “Pentru ce învă¬ 
ţătorul vostru mănâncă şi bea cu vameşii şi cu păcătoşii?” “Iată, la 
un om păcătos a intrat să găzduiască”. “Iată Om mâncător cu vame¬ 
şii şi cu păcătoşii”. “Noi ştim că Acesta-i om păcătos...”. “Acesta cu 
beelzebub, domnul dracilor, scoate pe draci...”. “Nu zicem noi bine 
că samarinean (eretic) eşti şi drac ai...?” etc. etc. (c). 

O minunata Icoană despre Mântuitorul, Care S-a făcut asemenea 
nouă (afară de păcat) ca să ne dobândească pentru împărăţia Sa, pe 
noi cei rătăciţi şi prăbuşiţi în prăpăstiile feluritelor păcate, ne-o 
zugrăveşte şi pune înainte Sundar Singh, zicând: “Sunt câţiva ani de 
când am întâlnit în munţii Himalaia un om care avea mai multe sute 

(a) 4 Imp. 17,32-34-40-42. (b)Filip. 2,5-11. (c)Mc. 2,16; Ic. 5,30; 15,2; 19,7; Ioan 9,24; 
Mt. 12, 24; Ioan 8,48; 9,16 

de oi. Pierzându-i-se câteva din oile sale, fiind rătăcite ori bolnave pe 
munte, el pretinse slugilor sale să plece în căutarea lor, dar aceştia 
n-au voit, de frica fiarelor sălbatice. 

Văzând că tuturor slugilor le este frică, stăpânul se hotărî să mear¬ 
gă el însuşi în căutarea turmei sale pierdută, pentru a o găsi şi scăpa. 
Gândindu-se şi chibzuind asupra scopului său, îşi zise: 

- Dacă mă voi duce aşa cum sunt, oile hu mă vor recunoaşte. Ele 
cunosc pe ciobanii mei, care le-au dus la păşune, dar pe mine nu mă 
vor recunoaşte de fel. Va trebui să semăn cu o oaie şi atunci mă vor 
urma. 

Acest om făcu atunci un lucru extraordinar. El îmbrăcă o piele 
mare de berbec şi ieşi astfel îmbrăcat, silindu-se să umble ca şi o oaie. 
Găsind oile, acestea nu s-au sfiit de loc la vederea acestei fiinţe, care 
le era asemenea şi astfel le-a putut aduce la târla lor, foarte fericit că 
scăpase toate oile rătăcite. Oile se uitau cu uimire, căci ele crezuseră 
că au de-a face cu un berbec şi iată că era un om. El se făcuse 
asemenea unui berbec, numai pentru ca să scape oile pierdute; pentru 
iubirea oilor sale. 

Iisus Hristos, Care este Dumnezeu, Se făcu Om pentru iubirea celor 
pe care voia să-i scape, fiind pierduţi. Orbii spirituali, cred că El nu 
este decât un om, dar va veni timpul când vor înţelege că El este Fiul 
lui Dumnezeu, Care s-a făcut om pentru a scăpa omenirea pierdută. 
Acei care îşi fac timp pentru rugăciuni, nu vor afla aceasta tocmai în 
ultimul timp, ci vor înţelege deja de aici, din această lume... Ei vor afla 
că, El a fost Dumnezeu cu toate şi a fost asemenea nouă, că a trăit în 
Palestina ca un om simplu. Lumea nu poate să recunoască aceasta, ci 
numai oamenii care se roagă ajung a înţelege. Acum câţiva ani eu 
însumi, nu cunoşteam pe Hristos aşa cum este, ci credeam că El este 
un om mare...” (a). 

Tuturor s-au făcut toate şi adevăraţii urmaşi ai Mântuitorului, 
pentru a dobândi pe cât mai mulţi. Aceasta o arată şi Sf. Ap. Pavel, 
zicând: “Slobod fiind eu faţă de toţi, tuturor m-am făcut rob, ca să 
dobândesc cât mai mulţi. M-am făcut pentru iudei ca un iudeu, ca să 
dobândesc pe iudei. Pentru cei de sub lege m-am făcut ca un supus 
legii (nemaifiind eu sub legea Mozaică) ca pe cei de sub lege să-i do¬ 
bândesc. Pentru cei fără de lege m-am făcut ca un fără de lege (nefiind 
fărădelege lui Dumnezeu, ci supus legii lui Hristos) ca să dobândesc 


(a) „Prin Hristos şi p. Hristos" o.c. pg. 179-180 




OGLINDA DUHOVNICEASCĂ - Voi. 5 


379 


pe cei fărădelege. Pentru cei neputincioşi m-am făcut ca un neputin¬ 
cios, ca să dobândesc pe cei neputincioşi. Tuturor toate m-am făcut, 
ca măcar pe unii dintr-înşii să-i mântuiesc...” (a). 

Dragostea Sfântă De mult locuia pe ţărmurile unui râu un po¬ 
por aspru şi sălbatic. Se rugau la zei cruzi şi trăiau la fel cu animalele 
câmpului. Ţara însăşi era o sălbăticie plină de mlaştini vătămătoare 
sau acoperită cu crâng încurcat şi buruieni otrăvitoare. Numai lupta 
cu animalele sălbatice sau lupta acestor oameni cruzi între ei, răsuna 
în singurătatea mută. 

Atunci veni de departe un om, se sui pe colina ţinutului aceluia, 
privi jur-împrejur şi se mâhni adânc la priveliştea tristă ce i se 
desfăşură înaintea ochilor, căci era un om cu suflet ales, la fel cu Apos¬ 
tolii şi Duhul Domnului locuia în el. îşi dădu numele de Irineu (în 
greceşte Irini înseamnă “pace”), căci zicea: 

- Am să aduc tuturor pacea lui Dumnezeu. 

Astfel merse el la locuitorii cei sălbatici ai ţării şi aceştia îl primiră 
cu încredere şi respect, căci era om de treabă, prietenos şi Duhul 
Domnului era cu el. îi învăţă, cu multe şi mari greutăţi, să nimicească 
mlaştinile şi mărăcinişul, să lucreze pământul, le dădu grăunţe ca să 
semene şi puseră pomi roditori. în felul acesta, Irineu înnoi faţa ţării 
şi sălbăticia luă înfăţişarea unor plăcute grădini înflorite. 

Când într-o zi micul popor se adunase pe o colină în jurul lui 
Irineu, se minunară de toate aceste frumuseţi ale câmpului şi de 
ordinea şi înfăţişarea lor plăcută; se bucurară şi voiră să se închine lui 
Irineu şi ziseră: 

- Tu eşti însuşi Dumnezeul pe care-L vesteşti! Tu ai venit la noi 
din cer: La ce ne sunt buni zeii cei muţi? 

Irineu râse şi spuse: 

- Puteţi să vă bucuraţi de frumuseţea ţării voastre; acum însă 
trebuie să treceţi de la bucuria pentru ce e frumos şi bun, la 
cunoaşterea adevărului. 

Şi Irineu le vorbi despre iubirea cea veşnică a Tatălui Ceresc, 
despre Iisus Hristos Mântuitorul şi Domnul, despre mântuire şi 
fericire şi despre viaţa veşnică. Astfel învăţă el pe fiecare din ei şi toţi, 
cum îl ascultau, puneau la inimă învăţătura lui, îşi părăseau zeii şi 

(a) 1 Cor. g, 12-22; comp. 1 Cor. 10,33; F. Ap. 16,1-3; 1 Cor. 7, 18-24; Rom. 11,14; 15,1 -7; 
2 Cor. 11,2g 

credeau adevărului. După câtva timp veniră din nou la Irineu şi-i 
ziseră: 

- Tu ne-ai dat tot ce e mai frumos şi mai bun: cum să-ţi 
mulţumim? Irineu zise: 

- Mulţumiţi Aceluia, Care m-a trimis la voi! După cum ţara 
voastră, îmbunătăţită prin sârguinţa voastră, vă bucură cu prisosinţă 
acum, prin tot felul de flori şi roade, tot asemenea v-aţi făcut şi voi 
înşivă, un ogor al lui Dumnezeu şi aduceţi roadele credinţei, nădejdii 
şi dragostei. Dacă faceţi acestea, veţi fi mereu, din ce în ce mai mult, 
părtaşi ai păcii, pe care v-am vestit-o şi ceasul trecerii voastre în 
veşnicie va fi ca seara unei zile frumoase de primăvară. 

După aceste cuvinte Irineu îşi dădu sufletul. Faţa repauzatului era 
veselă. Locuitorii ţării plânseră după el ca după tatăl lor şi-l îngropară 
pe colina aceea, de unde el privise întâi ţinutul înconjurător (a). 

Monahul cu iubire sfântă a mântuit pe cel greşit. Doi fraţi 
au mers împreună la un târg, ca să-şi vândă lucrul mâinilor lor şi dacă 
au intrat în târg, s-au despărţit unul de altul. Iar unul, cu meşteşugul 
şi îndemânarea diavolului, s-a înşelat şi a căzut în păcatul curviei. Şi 
după aceea aflându-1 pe el fratele, tovarăşul său, i-a zis lui: 

- Să mergem, frate, la locul şi chiliile noastre. Iar el a zis: 

- Eu, frate, de astăzi nu voi mai merge cu tine. 

Iar fratele auzind acel cuvânt, s-a minunat şi l-a întrebat zicând: 

- Pentru ce, frate, zici că nu vei merge cu mine? 

Iar el a oftat şi i-a spus lui, zicând: 

- Eu, frate, după ce te-ai dus tu şi te-ai depărtat de mine, am căzut 
cu o femeie în păcatul curviei şi pentru aceea, frate, nu voi merge 
acum cu tine la chilia mea. 

Iar fratele auzind acestea şi văzându -1 foarte mâhnit, scârbit şi dez¬ 
nădăjduit şi vrând ca să-i scoată sufletul lui din pieirea deznădăjduirii, 
a zis lui: 

- Frate, şi eu, dacă m-am despărţit de tine, am căzut în acelaşi 
păcat. Pentru aceea dar, frate, să mergem degrabă la chiliile noastre 
şi cu osârdie să ne pocăim şi Dumnezeu ne va ierta greşeala şi păcatul 
nostru. 

Şi aşa ascultând fratele, a mers la chilia sa şi mergând la bătrânul, 
şi-au mărturisit amândoi împreună căderea lor în păcatul curviei. 


(a) „Parabole", o.c. pg. 12-14 

Atunci bătrânul le-a dat lor canon de pocăinţă; iar ei amândoi cu 
dragoste primind canonul, se rugau lui Dumnezeu unul pentru altul 
şi văzând Dumnezeu silinţa şi osteneala pe care o făcea fratele cel ce 
nu căzuse în păcat, pentru dragostea şi mântuirea fratelui său, peste pu¬ 
ţine zile a iertat păcatul lui. Şi a înştiinţat Dumnezeu pe bătrânul, că 
pentru multa dragoste a fratelui ce n-a greşit, s-a iertat păcatul celui ce 
a greşit. “Iată, fraţilor, a zis bătrânul, aceasta este dragostea cea ade¬ 
vărată, ca să-şi pună cineva sufletul pentru mântuirea fratelui său”. 

Prin iubire şi răbdare şi-a mântuit fiul duhovnicesc. Un 

bătrân oarecare avea pe lângă dânsul doisprezece ucenici. Deci, s-a 
întâmplat din ispita diavolului, ca unul dintr-înşii să meargă în sat şi 
să cadă cu o femeie în curvie şi totdeauna pleca după Utrenie în sat 
şi iarăşi venea de dimineaţă, fiind încă întuneric. Deci a aflat bătrânul 
şi fraţii fapta şi pentru ca să acopere pe fratele, nu -1 vădea pe el. Iar 
fraţii de multe ori au strigat asupra egumenului, zicându-i: 

- Cum îl laşi pe el aşa şi nimic nu-i zici lui? 

Iar odată a mers bătrânul la fratele, încă de dimineaţă fiind şi l-a 
afla numai ce venise din sat; şi se întâmplase de schimbase în grabă 
mantia sa şi o lăsase pe aceea şi luase haina femeii. Deci, i-a zis lui 
bătrânul: 

- Unde ai fost, frate? iar el a minţit, zicând: 

- Până în cutare loc am fost, pentru o “trebuinţă”. 

Şi i-a zis bătrânul: 

- A cui este haina aceasta? Şi dacă a văzut fratele că este a femeii, 
s-a aruncat pe sine le picioarele bătrânului, zicând: 

- Iartă-mă, stăpâne, că nu voi mai face aceasta de acum înainte. 

Iar el l-a iertat şi l-a mângâiat pe dânsul, zicându-i: 

- Păzeşte-te de acum înainte, fiule, că ce câştigi, sau ce folos ai din 
acea spurcăciune, fără numai atât: aici de la oameni ocară şi ruşine; 
iar în veacul ce va să fie, focul nestins şi viermii neadormiţi şi fără de 
sfârşit. Nu mai face, fiule, nu mai face, mă rog, ca să nu te mai tăvăleşti 
cu această faptă urâtă. 

Şi cu iubirea de oameni a lui Dumnezeu şi cu îndelunga-răbdare a 
bătrânului, s-a întors fratele cel cu totul spurcat şi s-a făcut Monah 
iscusit şi toţi fraţii împreună au mulţumit lui Dumnezeu pentru 
îndreptarea fratelui. Şi au zis bătrânului: 

- Fă dragoste, Părinte şi ne spune nouă, pentru ce ai răbdat atâta 
fratelui? Iar el le-a zis lor: 

- Vedeam pe diavolul de o mână ţinându -1 şi trăgându -1 la lume şi 
eu îl ţineam cu îndelungă răbdarea mea de cealaltă mână, ca nu 
dojenindu -1 să meargă în lume. Iar când a vrut Dumnezeu să mân¬ 
tuiască făptura Sa, de acum am apucat şi cealaltă mână şi pe dânsul 
l-am văzut cu totul mântuit. 

Deci, bună este răbdarea împreună cu rugăciunea, când se va 
întâmpla fratelui ispitire; că doar fiind cumva îmbunat Dumnezeu, se 
va îndura şi va mântui pe cel greşit. Că dojana şi înfruntarea cea fără 
de vreme nu face nici un bine (a). 

Din cele arătate reiese clar că şi noi suntem datori a ne face tuturor 
toate pentru a dobândi pe cât mai mulţi, adică a salva, aşa ca din foc, 
pe cei robiţi cu trup şi suflet faraonului spiritual. Cei care se vor osteni 
şi vor lupta bine după lege până la sacrificiu, facându-se tuturor toate 
cu scopul înalt şi sfânt de a-i dobândi, aceştia vor deveni aleşi ai lui 
Dumnezeu şi moştenitori ai împărăţiei Cerurilor. 

ttttttt 

Aşa a păţit şi păţeşte pururea, lumea care refuză a primi Cuvântul 
lui Dumnezeu şi a -1 păzi, spre redobândirea fericirilor vremelnice şi 
veşnice. 

Aşa a refuzat lumea antedeluviană Cuvântul lui Dumnezeu, dat 
prin dreptul Noe, timp îndelungat de vreo 120 de ani şi s-a pierdut, 
prin înecare, în apele potopului (b). 

Aşa a refuzat mulţimea lumii din cetăţile Sodoma şi Gomora... 
sfaturile bune ale dreptului Lot şi s-a pierdut de ploaia cu piatră- 
pucioasă şi foc din cer (c). 

Aşa au nesocotit Faraon şi înţelepţii Egiptului Cuvântul lui Dumne¬ 
zeu, dat prin Moise şi Aaron şi după ce au fost bătuţi cu cele zece plăgi, 
s-au pierdut înecaţi în apele spumegânde ale Mării Roşii (d). 

Aşa au refuzat israeliţii Cuvântul Domnului, privitor la ferirea de 
idolatri şi de idolii lor, pentru care, idolii aceia le-au rămas ca nişte 
spini în coaste şi curse aducătoare de iad vremelnic şi veşnic (e). 

Aşa a refuzat Israel şi Iuda Cuvântul lui Dumnezeu, dat prin Pro¬ 
orocii Săi, pentru care au fost pedepsiţi cu amara robie babilonică de 
70 de ani şi alte robii groaznice, cu sfâşieri lăuntrice, războaie, sabie, 
foamete şi morţi cumplite. 

(a) „Pateric”, o.c. 209-291; 311-312. (b) Fac. 6-8; 2 Petru 2,5. (c) Fac. 19; 2 Petru 2, 6-9. 
(d) leş. 5-15. (e) Jud. 2,1-5 

Aşa a refuzat poporul lui Dumnezeu din Israel şi Iuda, cvuvintele 
Mântuitorului şi ale Apostolilor Săi, pentru care s-au prăbuşit în 
pierzare: cu Templul, cetatea şi împărăţia lor! 

Aşa au refuzat creştinii bizantini, norii (clericii luminători) trimişi 
ai lui Dumnezeu cu ploile Cuvântului Divin, pentru care s-au cufundat 
cu catedrala Sfânta Sofia, cetatea Sfântă a Constantinopolului şi cu 
împărăţia lor, în patimi grele şi în robia seculară, în care zac până azi 
sub călcâiul turcilor, unde mulţi gem striviţi de feluritele prigoniri, 
sufocări şi suflul urâciunii ucigătoare. 

Aşa au refuzat popoarele purtătoare de nume creştinesc, norii cu 
ploaie, adică pe sfinţiţii Liturghisitori şi Dascăli, care le aduceau 
Cuvântul lui Dumnezeu şi sfaturi folositoare de suflet, pentru care s-au 
prăbuşit în felurite calamităţi, în neînţelegeri, certuri şi babilonii, 
sfâşieri interne şi externe, cum au fost războaiele mondiale (1916-1918; 
1940-1945, etc.) cu grozăviile lor infernale, în iadul vremelnic şi veşnic. 

„Fraţii mei! Nu iubiţi lumea, nici cele din lume. De iubeşte cineva 
lumea, nu este dragostea Tatălui intr-insul. Pentru că tot ce este în 
lume, adică pofta trupului şi pofta ochilor şi trufia vieţii, nu este de 
la Tatăl, ci din lume este. Şi lumea trece şi pofta ei, iar cel ce face voia 
lui Dumnezeu petrece în veac. Fiilor, ceasul cel de apoi este; şi 
precum aţi auzit că Antihrist vine şi acum antihrişti mulţi s-au făcut; 
din aceasta cunoaştem că ceasul cel de apoi este. Dintre noi au ieşit, 
ci nu erau dintre noi, că de ar fi fost dintre noi, ar fi rămas cu noi, ci 
au ieşit ca să se arate că nu sunt toţi dintre noi” (a). 


David păcătuieşte şi e pedepsit 


David în viaţa sa 
A făcut şi-o faptă rea, 

De-a lui Urie femeie 
Se-ndrăgise... cum s-o ieie?... 
îl trimite-n bătălie, 

O scrisoare-n urmă-i scrie: 
-"Generale!... în război. 

Urie, să piară voi. 

„Pune -1 unde-i încleştare 
„Şi primejdie mai mare!...” 
Regele răspuns primi: 


- “Urie-n război muri!” 

Şi luatu-i-a femeia 

De soţie dup-aceea. 

Cel Sfânt pe Natan trimise 
Spre-a -1 mustra. Proorocu-i 
zise: 

- “Un bogat şi-un nevoiaş 
Vieţuiau într-un oraş. 

Omul cel bogat vaci, boi, 
Turme mari avea de oi! 

Iară omul cel calic 


(a) 1 Ioan 2,15-19 

Doar o oaie, alt nimic! 
Şi-ntr-o zi, celui bogat 
Un oaspete i-a picat. 

La sărac s-a dus grăbit. 

Şi oiţa i-a răpit.. 

O tăie... o pregăti... 
Oaspele-şi omeni!” 

David, foarte-nduioşat, 
Auzind a cuvântat: 

- “Cel ce astea făptui, 
„Cine-i?... Jur că va muri!” 
Natan zise: - “Tu eşti, rege 
Omul cel fără de lege ! 
Omorâşi pe-un biet ostaş 
Şi nevasta i-o luaşi!... 

Pân-azi bunul Dumnezeu 
Ajutatu-ţi-a mereu!... 

Pentru ce l-ai mâniat, 
Făptuind aşa păcat”...? 

- “Da!” (răspunse el mâhnit) 
Groaznic am păcătuit 
împotriva Domnului!” 

Iar Proorocul zis-a lui: 

- “Pentru ticăloasa-ţi faptă 
O să-ţi iei răsplata dreaptă; 
Pedepsit tu ai să fii 

Prin iubiţii tăi copii!” 
Proorocia se-mplini: 

Fiul cel mic îi muri. 
în tăcere, umilit. 

El pedeapsa şi-a primit... 

Pedepsit fu şi mai rău 
Printr-un alt vlăstar al său: 
Prin Avesalom! Ăst fiu, 

Vrea, cât mai de timpuriu, 

Să ajungă rege-n ţară... 

A stârnit răscoală dară! 
Regelui îi spuse-un om: 

- “Fiul tău, Avesalom. 


Vine-ncoace cu oşti multe! 
Toţi de el încep s-asculte!” 
David auzind a plâns. 

Câţiva credincioşi a strâns; 

Şi de dânşii însoţit 
Din cetate a ieşit... 

Fiul său îl urmări... 

L-a ajuns şi se porni 
O-nfiorătoare luptă!... 

David, cu inima ruptă, 

Se ruga de-ai săi soldaţi: 
-”Fiul!... fiul să-mi cruţaţi!” 

Bravii săi apărători 
Au ieşit biruitori. 

A lui Avesalom ceată 
Risipit-a fost îndată. 

Chiar Avesalom, călare 
Pe-un catâr... în goana mare, 
A fugit!... Dar când să treacă 
Pe sub un stejar gros, iacă!... 
Părul lung pe umeri dat, 
într-o creangă s-a-ncurcat... 
Iar catârul... s-a tot dus! 

El de creangă acolo sus 
Spânzurat în vânt rămase!... 
Un oştean ce se luase 
îndârjit pe urma lui 
(Generalul regelui!) 

Cu o suliţă -1 străpunse... 
într-o groap-adăncă-1 puse... 
Pietre peste el zvârli, 

Până ce -1 acoperi. 

Regele, când a aflat, 

Mult în suflet s-a-ntristat: 

- “Vai!” striga plângând amar. 
„Fiul meu!... al meu vlăstar!... 

Pentru ce în locul tău, 

Nu murii mai bine eu?” 


P. Dulfu 



SĂ PUNEM STRAJĂ GURII 

SĂ FIM GRABNICI LA ASCULTARE 
ŞI ZĂBAVNICI LA VORBIRE 


19. Am zis că păcatul curviei nu-i aşa mare; ci este o 
necesitate trupească şi firească? 

Acesta-i crezul creştinilor trupeşti, care trăiesc după trup şi poftele 
lui josnice. însă adevărul e departe de ei ca cerul de pământ şi 
mântuirea este mai departe de ei ca Raiul de iad. Aceasta reiese clar 
din Dumnezeieştile Scripturi, care zic: “ Căile Mele nu sunt ca ale 
voastre şi cugetele Mele nu sunt ca ale voastre. Pe cât sunt de sus 
cerurile de la pământ, atât de sus sau de departe sunt căile Mele faţă 
de căile voastre şi cugetele Mele de cugetele voastre...” (a). 

Păcatul curviei primejduieşte sufletele. Cu multă râvnă şi 
cu mare pornire ne vorbesc nouă împotriva păcatului acestuia Proo¬ 
rocii, Mântuitorul clar şi hotărât, şi Apostolii cu urmaşii lor, dar mai 
ales insuflatul de Dumnezeu Ap. Pavel. Noi credem că toate câte 
învaţă acest zelos Apostol, nu sunt învăţături omeneşti, ci Dumne¬ 
zeieşti. Nu sunt învăţături din predanii sau din aflări omeneşti; ci din 
luminarea şi descoperirea lui Dumnezeu. “Cunoscut vă fac vouă - 
zice el - că Evanghelia cea de mine binevestită nu este după om, că 
nici eu nu am luat-o pe ea de la om, nici m-am învăţat; ci prin desco¬ 
perirea lui Iisus Hristos” (b). El era un organ al Preasfântului Duh, 
atins, lovit şi robit, pentru activarea lui la mântuirea oamenilor; trestie 
era a cărturarului ce scrie degrab (c), care grăia câte Dumnezeu îi des¬ 
coperea lui şi scria câte Dumnezeu îi spunea. Pentru aceasta nu mai 
încape nici o îndoială cum că cuvintele lui n-ar fi cuvintele lui 
Dumnezeu. 


(a) Is. 55,8-9. (b) Gal 1,11-12. (c) Ps.44,2 

Pornirea chipului cu care a grăit pentru curvie şi cauzele pentru 
care a propovăduit astfel contra acestui păcat, sunt nearătate sau 
acoperite multora, mai ales celor trupeşti şi pricinuitoare de mirare. 
Deci pentru aceasta trebuie noi să vorbim, spre lămurirea multora. 
Pentru multe păcate, mari şi mici, mai pentru toate, a vorbit acest de 
Dumnezeu grăitor Apostol. însă de vei urmări câte a zis pentru 
păcatul curviei, vei vedea că acestea sunt mai multe şi mai grele decât 
celelalte, pe care el le-a grăit contra celorlalte păcate. Vorbind contra 
acestui scârbos păcat, el a zis: “Trupul nu curviei, ci Domnului şi 
Domnul trupului...”. Din cuvintele acestea reiese că: cel ce cade în 
acest păcat, acela nu nedreptăţeşte om; ci pe însuşi Făcătorul şi 
Domnul zidirii, fiindcă trupul nu s-a făcut ca să curvească, ci ca să 
slujească Domnului său, lui Iisus Hristos Dumnezeu, pe când acela 
nesocotindu-se bine îşi face trupul său rob al curviei. Pentru păcatul 
acesta a zis: “Au doară pe mădularele lui Hristos le voi face mădulare 
ale curviei? Să nu fie”. Prin aceste cuvinte a arătat că cel ce face 
păcatul acesta, e mai rău decât răstignitorii lui Hristos. Aceia, precum 
ştim, n-au îndrăznit să rupă mădularele (Trupului) lui Hristos; pe 
când aceştia luându-le (rupându-le din trupul Lui mistic, adică din 
Biserica Sa) le fac pe ele mădulare ale curviei. 

Aceste grozăvii ale păcatului curviei socotindu-le Apostolul adau¬ 
gă: “Au nu ştiţi că cel ce se lipeşte de curvă, un trup este? Că vor fi - 
zice - amândoi un trup; iar cel ce se lipeşte de Domnul un duh este?” 
Precum un măr bun dacă -1 apropii şi-l ţii aproape unit lângă mărul 
putred, treptat-treptat putrezeşte mărul bun, devenind netrebnic. Aşa 
şi creştinii (fiii şi fiicele Bisericii lui Hristos, din cler şi popor) lipin- 
du-se de curvă ori de curvar, putrezesc în păcatul lor şi pier, dacă nu 
se vor părăsi şi pocăi cât mai grabnic. Creştinul, în special clericul, 
lipindu-se de Domnul devine un Duh, un Corp spiritual cu Dânsul. El 
poate rămâne în această întregire superioară, supranaturală şi foarte 
fericită, câtă vreme va cerceta Dumnezeieştile Scripturi, scrierile 
Duhovniceşti şi va cugeta continuu (ziua şi noaptea) în legea 
Domnului, ascultându-L, încrezându-I-se şi iubindu-L pe El, agoni- 
sindu-şi poruncile Lui şi împlinindu-le cu multă osârdie. Aceasta 
reiese clar din Dumnezeieştile Cuvinte ale Sfintei Scripturi, care zic: 
“Fericit bărbatul care n-a umblat în sfatul necredincioşilor şi în calea 
păcătoşilor n-a stat şi pe scaunul pierzătorilor (clevetitorilor, 
ponegritorilor) n-a şezut. Ci în Legea Domnului voia Lui şi în Legea 

Lui va cugeta ziua şi noaptea. Acesta va fi ca un pom răsădit lângă 
izvoarele apelor, care rodul său îl va da în vremea sa şi frunza lui nu 
va cădea şi toate oricâte va face, vor spori... Fericiţi cei fără prihană 
în cale, care umblă în Legea Domnului. Fericiţi cei ce cearcă 
mărturiile Lui, cu toată inima îl vor căuta pe dânsul... Fericiţi toţi 
care se tem de Domnul, care umblă în căile Lui” (a). “Eu - zice 
Domnul nostru Iisus Hristos - ori pe câţi îi iubesc îi mustru şi-i cert; 
râvneşte dar şi tepocăieşte. Iată stau la uşă şi bat. De va auzi cineva 
glasul Meu şi va deschide uşa, voi intra la el şi voi cina cu el şi el cu 
Mine” (b). “Cel ce are poruncile Mele, şi le păzeşte pe ele, acela este 
care Mă iubeşte pe Mine. Şi cel ce mă iubeşte pe Mine, iubit va fi de 
Tatăl Meu şi Eu îl voi iubi pe el şi Mă voi arăta lui... De Mă iubeşte 
cineva pe Mine Cuvântul Meu va păzi şi Tatăl Meu îl va iubi pe el. 
Noi (Tatăl Meu, împreună cu Mine şi Duhul Sfânt) la el vom veni şi 
Locaş la dânsul vom face... ”(C). 

Iată cum devine sau cum se formează unirea noastră cu Domnul, 
formând un supranatural Corp spiritual. La aceasta ne îndeamnă 
Mântuitorul, zicând: “Rămâneţi în Mine şi Eu în voi, ca să aduceţi 
roadă multă... Eu sunt buciumul viţei, voi viţele. Cel ce rămâne în 
Mine şi Eu în el, acesta (ce-i în Mine, unit, una cu Mine) aduce roadă 
multă, că fără de Mine nu puteţi face nimic (bun sau bine plăcut 
Tatălui Ceresc)” (d). 

Mântuitorul ţine aşa de mult la această unire cu Sine a credin¬ 
cioşilor Săi, încât cu mare sârguinţă Se roagă Tatălui Ceresc pentru 
a-i păzi strâns uniţi cu El, zicând: “Părinte Sfinte, păzeşte-ipe aceştia 
care i-ai dat Mie, ca să fie “una” precum şi Noi... Fă ca toţi să fie una, 
precum Tu, Părinte, întru Mine şi Eu întru Tine şi aceştia întru Noi 
“una” să fie... Eu întru ei şi Tu întru Mine, ca să fie desăvârşiţi întru 
“Una” (Sobornică şi apostolică Biserică Ortodoxă)... ca unde sunt Eu 
şi aceştia să fie împreună cu Mine...” (e). Acestea cunoscându-le Sf. 
Ap. Pavel, strigă tuturor creştinilor: “Fugiţi de curvie. Că tot păcatul 
pe care îl va face omul, afară de trup este; iar cel ce curveşte, întru 
al său trup păcătuieşte”. Prin aceste cuvinte el arată că cel ce face 
acest păcat e mai nemilostiv decât toţi oamenii. “Că nimeni nici odi- 

(a) Ps. 1,1-3; 118,1-2; 127. (b) Ape. 3,19-20. (c) Ioan 14,21,23; comp. 1 loan 2,5; 5,1-3; 
3,1-2,24. (d) Ioan 15,1-16; comp. Colos 1,23; 1 Ioan 2, 6; Filip 1,11; 4,13. (e) Ioan 17,11-21- 
24; comp. Cols. 3,12-16; Ioan 14,20; 1 Ioan 1,3; 3,24 

nioară nu şi-a urât trupul său; ci îl hrăneşte şi-l încălzeşte pe el...” (a). 
Curvarul însă îşi vrăjmăşuieşte şi îşi face rău însăşi trupului său. 

Apostolul vorbind despre păcatul acesta a zis: “că trupul nostru 
este biserică sau locaş al Duhului Sfânt, pe care L-am luat de la Atot- 
înduratul Dumnezeu. “Au nu ştiţi că trupul vostru este Biserica Du¬ 
hului Sfânt, Celui dintru voi, pe Care îl aveţi de la Dumnezeu şi nu 
sunteţi ai voştri?” (b). Prin aceste cuvinte Apostolul ne arată clar, că 
noi nu avem nici o stăpânire: nici asupra sufletului, nici asupra 
trupului nostru, fiindcă noi suntem răscumpăraţi din robia păcatului 
şi a iadului vremelnic şi veşnic cu Sângele cel Preascump al Domnului 
nostru Iisus Hristos. “Voi nu sunteţi ai voştri înşivă. Că sunteţi 
răscumpăraţi cu preţ” (c). 

Vedeţi cum arată de clar pe lucrătorul acestui păcat, drept un 
vrăjmaş al lui Dumnezeu, mai rău şi decât răstignitorii Fiului lui 
Dumnezeu, mai nemilostiv decât toţi nemilostivii, defăimător al 
Duhului Sfânt şi depărtat de ascultarea ce-o datoreşte Stăpânului său 
Dumnezeu? “Proslăviţi dar pe Dumnezeu în trupul şi în duhul vostru, 
care sunt ale lui Dumnezeu” (d). O, arătare doveditoare! O, pornire 
josnică! Multă frică şi cutremur aduc aceste cuvinte! Ba încă şi mai 
mult decât acestea. Şi cu toate acestea, în corinteanul care curvise cu 
maştesa, a arătat că este încă şi mai înfricoşat păcatul acesta al curviei. 

înfricoşat divan a aşezat Apostolul împotriva acestui păcătos 
curvar. Adunând pe toţi credincioşii în divanul (consiliul sau sinodul) 
acesta de judecată, a intrat şi el acolo cu duhul, încă şi pe însuşi 
Stăpânul Hristos L-au arătat acolo şezând şi cu glas puternic 
hotărăşte, zicând: “Eu nefiind la voi cu trupul, iar cu duhul fiind de 
faţă acolo, iată, am judecat ca şi cum aş fi de faţă, pe cel ce a făcut aşa; 
întru numele Domnului nostru Iisus, adunându-vă voi şi duhul meu, 
împreună cu puterea Domnului Iisus Hristos, să daţi pe unul ca acela 
Satanei, spre pierderea trupului, ca duhul să i se mântuiască în ziua 
Domnului Iisus” (e). O! Ce hotărâre înfricoşată şi groaznică! Pe cine 
vreodată: fie lacom, sau răpitor, sau ucigaş, sau tâlhar, sau eretic... 
atât de aspru l-au pedepsit? Pe care din păcătoşi vreodată l-a dat în 
stăpânirea Satanei, ca muncindu- 1 , să-i piardă trupul şi viaţa lui? A! 
Ne aducem aminte că a mai dat Satanei şi judecăţii lui Dumnezeu pe 
Imeneu şi Alexandru Arămarul, care îl huleau, ponegreau, îi stăteau 

(a) Efs. 5,29. (b) 1 Cor 6,19. (c) 1 Cor. 6,19-20; comp. Ape. 5, 9-10; 1,5-6; 20, 6; 22,4-5; 
1 Ioan 1, 7; 1 Petru 2,1-10. (d) 1 Cor. 6,20. (e) 1 Cor. 5,3-5 

împotrivă şi-l încurcau în slujba apostolatului său? (a). Dar cine este 
bărbatul care a rânduit acestea? Pavel, care pretutindeni cu mare glas 
propovăduia pe nemărginita milostivire şi mila Domnului nostru Iisus 
Hristos, cea către păcătoşi, strigând: “ Iisus Hristos a venit în lume, să 
mântuiască pe cei păcătoşi, dintre care cel dintâi sunt eu, care am 
prigonit Biserica Lui...” (b). Dar, ca să nu socotească cineva că pentru 
alt păcat şi nu pentru curvie l-au pedepsit pe acela cu atât de multă 
asprime, mai-nainte de a grăi hotărârea pedepsitoare, le-au arătat 
numele păcătosului aceluia ce a greşit, scriind acestea: “Cu adevărat, 
se aude întru voi curvie şi curvie ca aceea care nici între păgâni nu 
se numeşte...”. Ei bine, dar de unde a putut Pavel să grăiască şi să facă 
atâtea şi astfel de descoperiri şi hotărâri energice împotriva acestui 
păcat? “...Din descoperirea Domnului nostru Iisus Hristos” (c). 
Aceasta o ştim, pentru că el de câte ori, nu după porunca lui Dum¬ 
nezeu, ci de la sineşi învăţa, de atâtea ori arăta că: aceea după soco¬ 
teala sa o zice şi nu învaţă porunca lui Dumnezeu. Aşa d.p. când a grăit 
despre fecioare, aceasta a arătat, zicând: “Pentru fecioare porunca 
Domnului nu am, iar sfat dau, ca un miluit de Domnul a fi credin¬ 
cios...” (d). De asemenea şi când sfătuia pentru starea femeii văduve 
aşa a zis: “Văduva mai fericită este de va rămâne aşa, după a mea 
socoteală, după sfatul meu, că mi se pare că şi eu am duhul lui 
Dumnezeu” (e). Aceasta a arătat-o şi când îndemna pe corinteni să 
miluiască pe săracii (creştinii sfinţi) din Ierusalim mai mult decât 
ceilalţi, zicând: “Sfat întru aceasta vă dau...” ( f). Deci, Dumnezeu, 
Care este însuşi curăţie şi sfinţenie desăvârşită, întorcându-Se de către 
necurăţenie şi de către noroiul acestui urâcios păcat, a descoperit lui 
Pavel toate câte a zis şi făcut împotriva nelegiuirii acesteia. Pavel 
vedea şi în Dumnezeieştile Scripturi greutatea păcatului acestuia. 
Pentru că din început oamenii cei binecredincioşi, ori de la Adam cel 
întâi zidit cu moştenire unul de la altul învăţându-se, ori de cuvântul 
firesc povăţuindu-se, ori de la pilda potopului universal din vremea lui 
Noe, cu care s-a pierdut toată lumea de pe pământ învăţându-se, 
ruşinos, scârbos şi urâcios era socotit înaintea lui Dumnezeu, păcatul 
curviei. Dovada acestui lucru e pilda binecredincioşilor oameni celor 
mai-nainte de legea cea scrisă, care măcar că nu primiseră nici o lege 

(a) 1 Tim. 1,20; 2 Tim. 4,14-15. (b) 1 Tim. 1,15-13; 2,4; comp. F. Ap. 8,1-3; 7,58; 9,1.9. 
(c) Gal. 1,19,11-12. (d) 1 Cor. 7,25. (e) 1 Cor. 7,40. (f) 2 Cor. 8,10 

în scris, referitoare la acest păcat, totuşi, se întorceau şi se depărtau de 
el ca de un lucru urâcios lui Dumnezeu şi necinstit. 

Când a venit Patriarhul Iacob în Sichem, cetatea sichemenilor, 
atunci Sichem fiul Hevitului Hamor, stăpânitorul ţării Canaanului, 
răpind pe Dina, fiica Patriarhului, s-a culcat cu ea, a stricat-o şi a 
necinstit-o. Fiii lui Iacob: “Simeon şi Levi, auzind de aceasta, prin 
vicleşug au omorât pe Sichem şi pe toţi sichemitenii, răpindu-le şi 
averile lor. Auzind Iacob despre aceasta s-a tulburat foarte şi mus- 
trând cu asprime pe fiii săi, Simeon şi Levi, le-a zis: 

- Voi m-aţi nenorocit, făcându-mă urât înaintea locuitorilor ţării 
acesteia: cananeenilor şi ferezeilor, care adunându-se împotriva mea, 
mă vor pierde pe mine şi pe casa mea. 

Simeon şi Levi răspunzând au zis: 

- Da ce? Ai fi primit ca să aibă sichemitenii pe sora noastră ca pe 
o curvă? 

Bătrânul Iacob, omul lui Dumnezeu, auzind acestea s-a liniştit, 
socotind uciderea sichemitenilor drept pedeapsă a păcatului curviei. 
Atunci însuşi Dumnezeu arătându-I-Se a gonit frica de la dânsul, 
poruncindu-i ca să se depărteze de acolo şi aşa să scape de primejdie. 

- Scoală-te, suie-te în Betel, locuieşte acolo şi ridică acolo Altar 
Dumnezeului ce ţi s-a arătat... (a). 

încă şi hotărârea Patriarhului Iuda (unul din cei 12 patriarhi, fii ai 
lui Iacob) cea asupra văduvei Tamara, nora sa, dovedeşte cât de mare 
păcat socoteau binecredincioşii cei mai-nainte de lege, pe păcatul 
curviei. Când oarecare venind, au zis către dânsul: 

- A curvit Tamara, nora ta şi iată are în pântece din curvie, atunci 
nici legătura rudeniei nu l-a îmblânzit pe dânsul, nici dragostea către 
fiii lui cei răposaţi, foştii bărbaţi ai Tamarei, nu l-au făcut pe el 
pogorâtor; ci îndată a hotărât să o ardă pe ea. 

- Scoateţi-o pe ea afară ca să fie arsă (b). 

Dacă acest păcat - va zice cineva - se judeca vrednic de atâta 
pedeapsă, cum acest Iuda l-a săvârşit cu nora sa Tamara, 
necunoscând-o pe dânsa; ci socotind-o că este curvă? Iuda ca un 
Judecător a osândit păcatul; iar ca un om a greşit... Pentru aceasta el 
şi-a cunoscut păcatul său, şi l-au mărturisit înaintea celor ce-o 
osândise, zicând: 

- Ea este mai puţin vinovată decât mine... (c). 


(a) Fac. 34; 35. (b) Fac. 38,24; comp. Lev. 21, 9; 2 Lege 22,21. (c) Fac. 38,26 

Domnul Dumnezeu vrând a da poporului israelit (în luna a treia 
după scoaterea din Egipt) poruncile Sale prin Moise alesul Său, a 
poruncit acestuia mai înainte cu trei zile să sfinţească întreg poporul, 
să-şi spele toţi hainele şi să fie curaţi. Moise pogorându-se din Sinai, 
a sfinţit poporul, şi-au spălat toţi hainele şi aşa s-au curăţit. Moise le-a 
zis: 

- Fiţi toţi gata, bine curăţiţi. Nimeni să nu se atingă de vreo femeie. 
Aşa curăţiţi şi sfinţiţi, le-a rânduit anumite hotare, până unde să se 
apropie de munte, şi să nu se suie pe munte ca să nu moară. D.p.: aşa 
cum la noi în Sfintele Biserici le e hotărât mirenilor şi mai ales 
mirencelor a nu intra în Sfântul Altar (.+), unde se lucrează cele 
Dumnezeieşti (a). 

A treia zi tot muntele s-a arătat foarte înfricoşat, cu văpăi de foc 
arzător, fum ce se suia până la cer, nori, fulgere şi tunete şi sunete pu¬ 
ternice de trâmbiţe făceau să vuiască şi să se cutremure văile şi munţii 
acelor ţinuturi, aşa, încât de departe privind s-a înfricoşat întreg 
poporul israelit, rămas acolo la poalele muntelui, minunându-se de 
cele ce vedea şi auzea. Moise împuternicit cu Dar Dumnezeiesc, s-a 
suit sus la Domnul Dumnezeu ce Se pogorâse în norii luminoşi 
deasupra Sinaiului, Care i-a dat zece porunci privitoare la iubirea de 
Dumnezeu şi aproapele şi alte porunci şi rânduieli Sfinte (b). Vedeţi? 
în Vechiul Testament la pregătirea pentru primirea Legii Sfinte, 
Israel, spre a deveni şi a fi preoţie împărătească şi neam Sfânt, spre a 
asista din depărtare la primirea poruncilor Divine, a trebuit a se 
curăţi, a se sfinţi şi a nu se atinge de femei. Cu cât mai mult se cere 
aceasta de la noi, Israelul cel Nou, sau poporul creştinesc? Cu atât mai 
mult, cu cât Legea Darului, Biserica lui Hristos Dumnezeu şi Jertfa 
Euharistică a Noului Testament, sunt foarte mult superioare celor din 
Vechiul Testament de pildă: aşa cum împăratul e superior umbrei 
sale. Vedeţi? Că şi celor căsătoriţi când se apropie de sfinţeniile Dom¬ 
nului nu le e îngăduit de a se atinge de femei cu împreunare trupească, 
decât în anumite zile: marţi şi joi, când nu-i post ori sărbătoare mare 
cu ţinere... Şi atunci numai pentru facerea de copii, altfel se numeşte 

( f ) Numai Monahilor şi Monahiilor curate li s-au dat voie în Bisericile Mănăstirilor sau 
schiturilor lor unde vieţuiesc, când servesc a intra în Sf. Altar; (15 Nichifor întrebarea I-a a 
lui Nicolae al Constantinopolului, 14 Sin VIşipovăţuirile Liturghierului) cu hotărârea de a nu 
se atinge de Sfânta Masă sau de Dumnezeiescul Jertfelnic, spre a nu cădea în păcat de moarte 
Atingerea, lucrarea sau curăţirea Sfintei Mese este rezervată numai Preoţilor, Diaconilor si 
Ipodiaconilor. (a) Can, 69 sin, VI icum. 44 Laodiceea. (b) leş. 19 

desfrâu sau curvie... Iată şi de aici se poate vedea cât de mare păcat 
este curvia, preacurvia, sau păcătuirea cu femei străine, nelegitime. 
De aici vedem cât de bine este a ne ţine cu înţelepciune de porunca 
Divină şi de sfatul apostolesc: “Nu te atinge, nici gusta... ca să scapi 
de moarte” (a). 

După primirea Legii în Sinai şi trecerea câtorva zeci de zile, o parte 
din israeliţi şi venetici s-au idolatrizat prin facerea unui viţel de aur 
după chipul boului Apis, căruia i se închinau egiptenii idolatri. Acolo 
la poalele Muntele Sinai, s-au idolatrizat aceia cărora li se dăduse 
sfinţenia: mâncând, bând, chiuind şi jucând în jurul viţelului (b). 
Dumnezeu atunci aşa de mult S-a mâniat pe popor, că a voit să-l 
piardă acolo. Fiind îmblânzit de Moise, Domnul i-a poruncit să plece 
de acolo cu popor cu tot. Poporul să dezbrace de pe ei toate hainele 
frumoase şi toate podoabele. “Du-te de aici tu şi poporul tău, dez¬ 
brăcaţi de pe voi toate hainele cele frumoase şi toate podoabele 
voastre (ispititoare şi provocatoare desfrâului) şi voi vedea ce voi 
face cu voi” (c). Vedeţi? Dumnezeu impune lui Moise a pleca din locul 
unde păcătuise şi a dezbrăca de pe ei hainele şi podoabele acelea cu 
care se idolatrizaseră: mâncând, bând şi jucând. El le-a poruncit a 
pleca din locul acela şi a lepăda hainele şi podoabele acelea, provo¬ 
catoare idolatrizării şi curviei. De câte ori în duminici şi sărbători, ba 
chiar în praznicile împărăteşti: la Paşti, înălţare, Rusalii, Schimbarea 
la Faţă, Adormirea Maicii Domnului, Naşterea Domnului, la Sf. Vasile 
şi Tăierea împrejur, la Sf. Botez, pe la zile onomastice, pe la nunţi şi 
botezuri cu cumetrii, noi, majoritatea purtătorilor de nume creştinesc, 
nu ne-am idolatrizat ca şi evreii în pustia Sinaiului, mâncând, bând, 
cântând ori ascultând cântece curveşti, jucând şi chiuind??? Astăzi, 
când vedem mânia Domnului apăsând asupra noastră copleşitor, 
trebuie a ne depărta de crâşme, de localurile de dezmăţ sufletesc şi de 
alte teritorii diavoleşti şi a lepăda de pe noi orice lux, mode şuchiate 
şi podoabele idoleşti: inele, cercei, brăţări, mărgele, lănţişoare, 
hurmuzuri, coliere, salbe şi alte fleacuri sataniceşti, care provoacă 
sufletele neîntărite la această urâcioasă patimă a curviei. 

Când Dumnezeu în muntele Sinai a dat legea cea scrisă, atunci atât 
de arătat şi atât de doveditor a legiuit desăvârşita depărtare de acest 
păcat, încât nimeni nu este care să nu înţeleagă Dumnezeiasca 
poruncă dată contra păcatului acestuia: “Nu va fi curvă - zice El - 


(a) Fac. 2,16-17; Cols. 2, 21. (b) leş. 32; 1 Cor. 10,7-8. (c) leş. 33,1-6 

din fiicele lui Israel şi nu va fi cel ce curveşte din fiii lui Israel” (a). 
Oare ce poate fi mai arătat, mai înţeles şi mai clar decât aceasta? 
Dumnezeu însă a mai arătat Sfatul Său şi din lucruri. Uciderea e mare 
păcat, e o călcare a poruncii Dumnezeieşti a VlII-a din Decalog. Pe 
ucigaşi îi pedepseşte Dumnezeu foarte aspru, fiindcă glasul sângelui 
celui ucis strigă către Dumnezeu, cerând izbândire asupra ucigaşilor 
săi: “Glasul sângelui fratelui tău strigă către Mine izbândire” (adică 
să vă pedepsesc) (b). Cu toate acestea, uciderea făcută de Finees, care 
a ucis pe Zimvri şi pe Hasvi, care curveau în faţa israeliţilor ce 
plângeau (demoralizându-i), Dumnezeu i-a socotit-o lui întru 
dreptate. “Şi s-a sculat Finees şi a făcut judecată, îmblânzind pe 
Domnul şi a încetat bătaia. Aceasta i s-a socotit lui întru dreptate, în 
neam şi în neam, până în veac” (c). Vedeţi? Nu numai dreptate i-a 
socotit Dumnezeu lui Finees râvna aceasta; ci şi râvnă Dumnezeiască. 
Drept aceea, El a învrednicit pe Finees împărăteştii Preoţii. Şi va fi lui 
- a zis Dumnezeu pentru Finees - şi seminţiei lui după dânsul, 
aşezământ veşnic de Preoţie; pentru că a râvnit Dumnezeului său şi 
S-au îmblânzit pentru fiii lui Israel”. 

Dacă vom deschide cărţile Legilor Darului vedem într-însele 
hotărârea cea pentru păcatul acesta dată de Unul Născut Fiul lui 
Dumnezeu. El a legiuit că şi singura poftă a unui păcat ca acesta, 
măcar deşi nevăzut, neuneltit şi nelucrat, întină sau pângăreşte cu 
totul pe sufletul acela poftitor. Auzit-aţi că s-a zis celor de demult: 
“Să nu preacurveşti”. Iar Eu zic vouă, că tot cel ce caută la femeie 
spre a o pofti pe ea, a preacurvit cu dânsa în inima sa (d). în aceste 
cărţi vedem că şi purtătorii de Duh, Apostolii, când au scris punerea 
de Lege, cea dintâi şi pe scurt, au lăsat sub tăcere multe altele pentru 
scurtarea cuvântului; iar pe depărtarea păcatului acestuia din 
mijlocul adunării creştinilor, au legiuit-o ca din gura Duhului Sfânt, 
legiuind şi propovăduind: “Că s-au părut - zice - Duhului Sfânt şi 
nouă, ca mai mult nici o greutate să se pună peste voi, afară de 
acestea, care sunt mai de nevoie: să vă feriţi de cele jertfite idolilor, 
de sânge, de sugrumat şi de curvie; de care de vă veţi păzi pe voi, 
bine veţi face...” (e). 

Toate acestea - zici - adevărate sunt. Ele sunt cunoscute încă nu 
numai de Pavel, ci şi de mulţi alţii. Dar pentru ce, nimeni altul, nici 

(a) 2 Lege 23, 17. (b) Fac. 4,10. (c) Ps. 105, 30-31; comp. Num. 25. (d) Mt. 5, 27-28. 
(e)F.Ap. 15,28-29 

prooroc, nici Apostol, n-au zis, nici au hotărât asupra acestui păcat, 
câte a zis şi hotărât Pavel? Pentru că Dumnezeu l-a trimis pe Pavel să 
propovăduiască Evanghelia la neamurile idolatre. “ Mergi - a zis 
Domnul către el - că Eu te trimit pe tine la neamuri departe”. Drept 
aceea şi el pe sineşi Apostol al neamurilor se numea: “Că vouă zic - 
neamurilor - întrucât sunt eu al neamurilor Apostol, slujba mea o 
slăvesc”. Precum ştim bine neamurile erau dedate la multe şi felurite 
păcate, prin urmare ele erau foarte mult robite acestui păcat. 
Neamurile păgâne nu numai că nu socoteau păcatul acesta a fi 
necinste, ba încă îl şi zeificau. Astfel ei aveau şi dumnezeoaie ca apă¬ 
rătoare, îndemnătoare şi învăţătoare. Corintenii cu păcatul curviei 
covârşeau pe toate celelalte neamuri păgâne, având afierosite în 
capiştea Afroditei mai mult decât o mie de curve de obşte. O mare 
parte din acestea erau foarte bogate din câştigul acestei nelegiuiri şi 
vestite în toată Elada. Deci, fiindcă neamurile, şi mai ales corintenii 
făceau dumnezeu pe păcatul acesta, zeificând aceste scârboşenii şi 
urâciuni, pentru aceasta Sf. Ap. Pavel ca un zelos Apostol şi luminat 
Dascăl al neamurilor, spre a şterge pierzătoarea rătăcire şi obişnuinţă 
din părinţi şi din creştere răsădită în inimile lor, cu scopul de a opri 
pornirea cea cu greu de oprit a tuturor celorlalţi oameni, către această 
urâtă necurăţenie, luminându-se de Dumnezeu, a pedepsit arătat pe 
corinteanul care curvise cu maşte-sa. Insuflat de Dumnezeu pe lângă 
multele vorbiri, a scris mai cu de-amănuntul privitor la acest păcat 
urâcios arătând împrejurările, greutăţile şi vătămările lui. 

Iubiţi fraţi şi binecredincioşi fii duhovniceşti! Dacă în cetăţile 
închinătorilor de idoli, s-ar afla mii de curve, nu-i nimic vrednic de 
mirare. Ei nu numai că nu aveau nici legi şi nici dascăli care să 
oprească păcatul acesta; ci acei rătăciţi aveau încă şi dumnezei curvari 
şi preacurvari, apărători ai curviei. Dar vrednic de mirare e când şi în 
cetăţile creştinilor se află curve. Aşa, în vremurile noastre auzim sau 
vedem pe unii, prăpădindu-şi averile şi pierzându-şi sănătatea lor în 
casele de curvie. Pe alţii îi vedem cum fără frică şi ruşine, trăiesc 
împreună în concubinaj şi împreună se strică cu străine şi nelegiuite 
femei. Creştinii învăţaţi în Dumnezeiasca Lege, cei legiuiţi după 
Dumnezeiasca Evanghelie, cei catehizaţi de învăţătura purtătorilor de 
Dumnezeu Apostoli şi mai cu seamă de învăţătura cea insuflată de sus 
a Apostolului Pavel, cei luminaţi cu sfătuirea fericiţilor Părinţi şi 
dascăli; creştinii care cunosc şi cred cum că mare este păcatul curviei 

şi cum că osândă înfricoşată aşteaptă pe curvari, ei ocrotesc curve şi 
le bagă prin casele lor, unde păcătuind cu ele nici nu se ruşinează, nici 
nu se tem! Acesta cu adevărat este lucru de mirare, această faptă, afară 
de tot cuvântul, e vrednică de toată munca. 

Creştine! Tu din ceasul acela din care te-ai încredinţat Sfântului 
Botez, s-a sfinţit nu numai sufletul tău; ci şi trupul tău. sufletul tău 
s-a făcut fiică a lui Dumnezeu şi trupul tău mădular al Domnului nos¬ 
tru Iisus Hristos. Deci, cum îndrăzneşti să faci mădularele lui Iisus 
Hristos mădulare ale curviei, tu care din ceasul acela din care ai ieşit 
din Dumnezeiasca scăldătoare te-ai făcut Biserică a Preasfântului 
Duh? Cum nu te înfricoşezi? Tu prin curvie strici Biserica Preasfân¬ 
tului Duh, adică corpul tău creştinat şi înfiat lui Dumnezeu? Nu auzi 
înfricoşarea glasului apostolesc ce zice: “Oricare va strica Biserica lui 
Dumnezeu, strica-l-va pe acela Dumnezeu” (a). Cum nu te îngrozeşti 
de înfricoşatul Divan al lui Dumnezeu, Care va osândi pe curvari şi pe 
preacurvari? “Iar pe curvari şi pe preacurvari, îi va judeca 
Dumnezeu” (b). Nu auzi pe Domnul Dumnezeu şi Stăpânul tău zicând: 
“Niciodată să nu dezlegi frâul întregii tale înţelepciuni, nici să stingi 
făclia Dumnezeieştilor Mele Legi, care te luminează pe tine spre 
înfrânarea şi stăpânirea poftei celei trupeşti?” “Să fie - zice - 
mijloacele voastre încinse şi făcliile aprinse”. 

Da, zici tu, dar focul trupeştii pofte mă arde şi neputând a răbda 
aprinderea, mă povârnesc în prăpastia păcatului acestuia. Aceasta 
ştiind-o înţeleptul Pavel, doctoreşte patima curviei, zicând: “Iar 
pentru curvie, fiecare să-şi aibă femeia sa şi fiecare femeie să-şi aibă 
bărbatul său” (c). Acest de trei ori fericit Apostol şi dascăl luminător 
al Bisericii şi pe nuntă o laudă, zicând: “Cinstită este nunta şi patul 
nespurcat”. Dar iată că şi aici cârteşte păcătosul, zicând: “Eu n-am 
posibilitatea să hrănesc femeie şi copii!” Ascultă-mă, rogu-te: Dacă 
oarecare împărat pământesc ar fi făgăduit ţie toate cele spre trebuinţa 
ta şi a femeii şi a copiilor tăi, oare te-ai fi îndoit? Oare ai fi zis: N-am 
posibilitate să hrănesc femeie şi copii? Tu nici nu te-ai fi îndoit, nici 
nu ai fi zis nişte cuvinte ca acestea. Cunoaşte bine, creştine îndoielnic 
şi împuţinat în credinţă, că: împăratul Ceresc, Acela în a Cărui mână 
Atotputernică sunt marginile pământului “Şi înălţările munţilor ale 
Lui sunt. Că a Lui este marea şi El a făcut-o pe ea, şi uscatul mâinile 
Lui l-au zidit” (d). 


(a) 1 Cor. 3,17. (b) Evr. 13,4. (c) 1 Cor. 7,2. (d) Ps. 94,4-5 

Acesta singurul Preaputernicul şi Atotstăpânitorul Cel prea nemin- 
cinos Dumnezeu, te sfătuieşte pe tine zicând: Caută împărăţia Mea şi 
umblă pe drumul faptelor bune, şi Eu îţi voi da ţie pe toate câte sunt 
spre trebuinţa ta. “Căutaţi - zice - mai întâi împărăţia lui Dumnezeu 
şi dreptatea Lui, şi acestea toate se vor adăuga vouă” (a). 

Auzi cât de arătată este făgăduinţa lui Dumnezeu? Auzi cât de 
bogată e darea? Pe toate le făgăduieşte să le dea: “Şi acestea toate se 
vor adăuga vouă”. Deci, pentru ce te îndoieşti? Pentru ce eşti puţin 
credincios? Pentru ce te temi? Dumnezeu este Cel ce Se făgăduieşte. 
Când păcătuieşti, atunci teme-te de foame, de golătate şi de orice altă 
pedeapsă. Când însă fugi de păcat şi lucrezi fapta cea bună, atunci 
nicidecum nu te teme şi nimic nu te îndoi, pentru că Dumnezeu: “Voia 
celor ce se tem de Dânsul va face şi rugăciunea lor va auzi, şi-i va 
mântui pe dânşii...”. “Mai tânăr am fost - zice Sfântul Psalmist, 
Prooroc-împăratul - şi am îmbătrânit şi n-am văzut pe dreptul 
părăsit, nici sămânţa lui cerând pâine” ţ b). 

DEZBRĂCAREA DE PĂCAT 
ŞI ÎMBRĂCAREA ÎN VIRTUTE 
E CU PUTINŢĂ 

jfgju cât îi este cu neputinţă melcului a străbate cu iuţeală văzdu- 

»â*hul î n z bor asemenea şoimului, vulturului ori rândunelelor; 
aşa de greu se pare oamenilor trupeşti a se transforma în oameni 
duhovniceşti. Cerescul cugetător Pavel legiuieşte să ne dezbrăcăm de 
omul cel vechi, adică de tot păcatul şi să ne îmbrăcăm în omul cel nou, 
făcând numai fapte bune. Acestea să le înnoim şi cât putem mai mult 
să le înmulţim, până ce vom deveni asemenea cu Chipul cel dintâi, 
adică cu însuşi Dumnezeu, Care ne-a zidit pe noi îndoit, după Chipul 
şi Asemănarea Sa (c). 

Această transformare, din omul cel vechi în omul cel nou, adică 
din om vicios în om virtuos, din om întunecat şi rău, în om luminat şi 
bun, este o lucrare, pe cât mai grea de îndeplinit, cu atât mai preţioasă, 
înaltă şi Dumnezeiască. 

(a) Mt. 6, 23. (b) Ps. 144,20; 36,25. (c) Fac. 1, 26-31; 2, 7; 3,1; 9, 8; Cols. 3,10; înţ. Sol. 
2, 23-24; Gal. 3,27; Ioan 3,1-2 

La aceasta, multă lume o vedem ridicându-se şi protestând: “Dar 
cine are ochi atât de ageri, larg-văzători şi aşa de luători-aminte, ca să 
scape de nenumăratele şi viclenele curse ale vrăjmaşului? Cine poate 
să aibă atâta bărbăţie şi iscusinţă, ca să rămână nerănit de atâtea 
săgeţi purtătoare de foc, pe care în tot ceasul le aruncă cu duiumul 
asupra noastră diavolii, vrăjmaşi ai mântuirii neamului omenesc? 
Cine-i acela care petrecând în atâta lume amăgitoare, să fie atât de 
mare la minte, ca să defaime bogăţia ca pe o nimica, să nesocotească 
slava lumească, să calce în picioare amăgirile de tot felul, şi să-şi 
întoarcă faţa de la bunătăţile pe care le făgăduieşte lumea? Cine-i 
acela care, purtând trupul acesta turbat, este atât de înalt şi înălţat, ca 
nici de valurile poftelor îndulcitoare să nu se ude, nici de focul mâniei 
să nu se ardă? Cine poate - zic ei - să biruiască pe nişte vrăjmaşi ca 
aceştia şi să se păzească atât de nespurcat şi curat şi de toată fapta 
bună plin, încât să se facă pe sineşi Icoană Vie a Dumnezeului Celui 
mai persus de toate şi desăvârşit în tot binele?” 

Iubiţii mei fraţi şi fii duhovniceşti în Domnul nostru Iisus Hristos. 
Acestea toate omul nu le poate împlini numai cu puterile sale proprii, 
însă cu Darul şi ajutorul lui Dumnezeu le poate săvârşi. Pildă vie avem 
pe toţi Sfinţii Bisericilor Vechiului şi Noului Testament. Privitor la 
dezbrăcarea noastră de omul cel vechi al păcatului şi îmbrăcarea în 
omul cel nou al strălucitelor virtuţi, cuvintele Apostolului Pavel: 
“Dezbrăcaţi-vă de omul cel vechi, împreună cu faptele lui şi vă îm¬ 
brăcaţi în omul cel nou, care se înnoieşte spre cunoştinţă după 
Chipul Celui ce l-a zidit” (a) sunt cuvinte ale Domnului Hristos. 
învăţătura Apostolului Pavel şi legiuirea lui Dumnezeu e una şi 
aceeaşi. Dacă cercetăm Sfânta Evanghelie, nu vedem altceva într-însa 
fără numai porunci mai înalte decât neputincioasele facultăţi ale firii 
omeneşti. Nimic altceva nu auzim acolo, fără numai cuvintele 
dumnezeieşti, care ne învaţă să ne dezbrăcăm de omul cel vechi şi să 
ne îmbrăcăm în omul cel nou. Astfel Mântuitorul lumii prin 
înfricoşări, opreşte pornirile mâniei, zicând: “Cel ce în deşert se mânie 
pe fratele său, vinovat va fi judecăţii” (b). El izgoneşte departe din 
gura noastră tot felul de ocară şi defăimare a aproapelui, propo¬ 
văduind: “Oricare va zice fratelui său, prostule, (deşertule, nătărăule, 
etc.) vinovat va fi soborului; iar care va zice, nebunule, vinovat va fi 

(a) Fac. 1, 26-31; 2, 7; 3,1; 9, 8; Cols. 3,10; înţ. Sol. 2,23-24; Gal. 3, 27; Ioan 3,1-2. (b) 
Mt. 5, 22 

gheenei focului” (Ibid). Ceva mai mult, mai înţelept şi mai desăvârşit 
edificator, El legiuieşte şi depărtarea de păcătoasele pofte trupeşti, 
zicând: “Aţi auzit că s-a zis celor de demult să nu preacurveşti. Dar 
Eu zic vouă; că tot cel ce priveşte la femeie spre a o pofti pe ea, atunci 
a şi preacurvit cu dânsa în inima sa” (a). 

Dacă rudenia mea pe care o iubesc ca pe lumina ochilor mei, ori 
prietenul meu care îmi este trebuitor ca mâna cea dreaptă, ori ca 
piciorul meu cel drept, mă sminteşte pe mine şi-mi vatămă sufletul 
meu, Mântuitorul îmi porunceşte să-l depărtez, să-l tai desăvârşit de 
la mine. “Dacă ochiul tău cel drept te sminteşte, scoate-l şi aruncă-l 
de la tine. Dacă mâna ta cea dreaptă, sau piciorul tău te smintesc, 
taie-le şi aruncă-le de la tine, că mai bine îţi este ţie a intra în viaţă 
numai cu un ochi sau ciung, sau şchiop, decât amândoi ochii sau 
amândouă mâinile ori picioarele având, să fii aruncat în focul 
gheenei” (b). 

El voieşte ca să nu ne jurăm nicidecum; ci cuvântul nostru să aibă 
atâta încredinţare şi putere adeveritoare, încât să nu avem nici o tre¬ 
buinţă de jurăminte. “Aţi auzit că s-a zis celor de demult să nu juri 
strâmb; ci să dai Domnului jurămintele tale, Eu însă zic vouă: Să nu 
vă juraţi nicidecum... ci să fie cuvântul vostru aşa, aşa; nu, nu; 
pentru că ce este mai mult decât aceasta, de la cel rău este” (c). 

Domnul cere de la noi mare răbdare şi suferire de rău. “Aţi auzit că 
s-a zis: ochi pentru ochi şi dinte pentru dinte. Eu însă zic vouă: Să nu 
staţi împotriva celui rău; ci de te va lovi cineva peste faţa obrazului 
cea dreaptă, întoarce-i lui şi pe cealaltă” (d). Se cere de la noi multă 
simplitate, defăimare şi lepădare chiar şi de lucrurile sau strictul 
necesar al vieţii acesteia. Ca să scapi - zice El - de prigonitorii tăi şi 
de judecăţi cu feluritele apăsări păcătoase, mărturii şi jurăminte 
împovărătoare, “lasă-ţi şi cămaşa ta, celui ce voieşte să-ţi ia haina 
ta” (e). El cere osârdie pentru dragostea aproapelui. “Cel ce te va sili 
pe tine o milă de loc, mergi cu dânsul două; celui ce cere de la tine 
dă-i şi de cel ce voieşte să se împrumute de la tine, nu te depărta” (f). 

Pentru dezbrăcarea de omul vechi şi îmbrăcarea în Omul cel nou, 
El ne cere a mări dragostea noastră până la desăvârşire, încât să iubim 
şi pe vrăjmaşii noştri, zicând: “Aţi auzit că s-a zis celor de demult: 
“Să iubeşti pe aproapele tău şi să urăşti pe vrăjmaşul tău”. Eu însă 

(a) Vers. 27. (b) Mt. 5,19-30; 18,6-9. (c) Mt. 5,33-37. (d) vers 38-39■ ( e ) Vers. 40. (f) Vers. 
41-42 

vă zic vouă: “Iubiţi pe vrăjmaşii voştri, binecuvântaţi pe cei ce vă 
blesteamă pe voi, bine faceţi celor ce vă urăsc pe voi şi vă rugaţi 
pentru cei ce vă supără şi vă gonesc pe voi, ca să fiţi fii ai Tatălui 
vostru din ceruri...”(a). Toţi câţi le fac pe acestea, aceia cu adevărat se 
dezbracă de omul cel vechi şi se îmbracă în omul cel nou, în Iisus 
Hristos, aşa cum s-a făgăduit la Sf. Botez şi la Sf. Spovedanie. De aici 
vedem că, cuvintele Sf. Ap. Pavel: “Dezbrăcăndu-vă de omul cel vechi 
împreună cu faptele lui; şi îmbrăcându-vă în omul cel nou...”, sunt 
cuprinderea pe scurt a cuvintelor Mântuitorului celor întinse în Sfânta 
Evanghelie. 

Dar pentru aceste stăpâneşti cuvinte, oare ce zic călcătorii 
poruncilor Divine? Ei, după multe şi felurite chipuri părtinitoare 
loruşi, îşi liniştesc tulburarea conştiinţei lor şi dorm liniştiţi somnul 
morţii sufletelor lor. Unii îşi domolesc mustrarea conştiinţei lor 
nălucindu-şi cum că acestea nu sunt porunci dumnezeieşti; ci numai 
nişte simple sfaturi. Şi că oricare le va păzi pe acestea se sfinţeşte; iar 
care le va lepăda pe ele, nicidecum nu păcătuieşte. Alţii socotesc că 
Dumnezeu a legiuit acestea nu pentru oamenii mireni; ci pentru 
Monahii şi Pustnicii care voiesc a se desăvârşi în fapte bune. Alţii 
gândesc că împlinirea acestora este lucru cu neputinţă oamenilor şi 
alţii iarăşi multe şi felurite motivări pricinuind după ale lor socoteli şi 
plăceri personale plăsmuind, amăgindu-se se odihnesc. Adevărul însă 
e unul singur; că acestea nu sunt sfaturi care privesc numai pe cei care 
doresc desăvârşirea; ci sunt porunci deobşte date tuturor şi potrivite 
pentru toţi. Cei ce le calcă pe ele se fac nevrednici împărăţiei lui 
Dumnezeu; fiindcă împlinirea acestora nu e lucru cu neputinţă; ci este 
prea cu putinţă tuturor celor ce voiesc. Ascultaţi dovada adevărului 
acestuia. 

Când Domnul nostru Iisus Hristos a dat Sfintele Sale porunci, cele 
pentru buna desăvârşire a omului, a lăsat voia fiecăruia liberă, ca ori 
să le împlinească pe ele şi să devină desăvârşit sau om nou; ori să le 
treacă cu vederea şi să rămână nedesăvârşit sau om vechi, omul 
păcatului. Acestea ni le-a arătat nouă prin răspunsul Său către tânărul 
acela bogat, care după ce a mărturisit că a păzit toate Dumnezeieştile 
porunci din tinereţile lui, îl întreabă pe Domnul, ce îi mai lipseşte: “Ce 
îmi mai lipseşte?” “Dacă voieşti să fii desăvârşit - i-a zis Domnul - 
mergi, vindeţi averile tale şi le dă săracilor şi vei avea comoară în 


(a) Vers. 43-48 



4QO 


Protosinghel NICODIM MĂNDIŢĂ 


cer şi vino, ia-ţi crucea şi-Mi urmează Mie” (a). Vezi că aceasta 
înseamnă: “Dacă voieşti?” Aceasta nu înseamnă poruncă; ci sfat. 

Asemenea, sfat este şi Cuvântul Domnului pentru feciorie. Astfel 
vorbind El despre cei scopiţi sau despre fameni, n-a dat nici poruncă, 
nici hotărâre, ca toţi şi toate să feciorească; ci a zis aşa: “Cel ce poate 
cuprinde, să cuprindă”. De aici vedem clar, că a lăsat alegerea fecioriei 
şi a nunţii la bunăvoinţa noastră. Aceasta a întărit-o şi slăvitul Ap. 
Pavel, zicând: “Iar pentru fecioare, porunca Domnului nu am; dar 
sfat dau, ca un miluit de Domnul a fi credincios”. Pândeşte caracterul 
săvârşirii şi răsplătirile cele ce se dau pentru dânsa: “De voieşti să fii 
desăvârşit, mergi, vindeţi averile tale şi le dă săracilor; şi vei avea 
comoară în cer. Şi vino de-Mi urmează Mie”. Precum vedem aici, 
caracterele săvârşirii sunt trei: 

1) Părăsirea desăvârşită a tuturor lucrurilor lumeşti: “Mergi, 
vinde-ţi averile tale”. 

2) Dragostea cea desăvârşită către aproapele: “Şi le dă săracilor”. 

3) Afierosirea cea desăvârşită către Dumnezeu: “Ia-ţi Crucea şi 
vino de-Mi urmează Mie”. După acestea urmează răsplătirea pentru 
desăvârşire, adică dobândirea plăţii cereşti, a comorilor nepieritoare 
în cer: “Şi vei avea comoară în ceruri”. 

Prin comoara aceasta, El ne-a arătat pe covârşirea Dumnezeieştii 
Slave, pe care o vor dobândi cei ce au umblat pe drumul săvârşirii, în 
care au suferit mult şi multe. Aceasta reiese şi din frumosul tropar ce 
se cântă la prohodirea repauzaţilor fii şi fiice ai Sf. Biserici creştine 
ortodoxe: “Cei ce aţi umblat pe calea cea strâmtă şi cu chinuri 
(scârbe, suferinţe), toţi care în viaţă Crucea ca jugul aţi luat şi Mie 
Mi-aţi urmat cu credinţă, veniţi de luaţi darurile care am gătit vouă 
şi cununile cereşti”. Iar când a învăţat Mântuitorul nostru Iisus 
Hristos pe acelea care mai sus le-am pomenit, atunci mai întâi ne-a 
arătat că acestea sunt pe lângă sfaturi şi porunci, zicând: “Deci ori 
care va dezlega, strica, unele din aceste porunci mai mici şi va învăţa 
aşa (întors, altfel) pe oameni, acela mai mic se va chema în 
împărăţia Cerurilor; iar cel ce va face şi va învăţa (drept aşa cum am 
sfătuit şi poruncit Eu) acela mare se va chema în împărăţia 
Cerurilor!” (b). 

Apoi numindu-le pe ele dreptate, a zis cum că dacă o dreptate ca 
aceasta a noastră nu va covârşi pe aceea a cărturarilor şi a fariseilor, 

(a) Mt. îg, 21; 6,20-21; Mc. 10,20-21. (b) Mt. 5,19 

vom afla încuiată Uşa împărăţiei Cereşti. “Că zic vouă: că de nu va 
prisosi dreptatea voastră mai mult decât a cărturarilor şi a 
fariseilor, nu veţi intra în împărăţia Cerurilor” (a). Vezi pe lângă 
acestea, căci, când le-a învăţat pe acestea, n-a mai zis: “Cel ce poate 
cuprinde, să cuprindă”; ci le-a grăit pe ele prin graiuri poruncitoare, 
înfricoşând pe cei ce le calcă, cu judecata, cu soborul şi cu gheena 
focului, adică cu munca sau cu iadul vremelnic şi veşnic. 

După ce Domnul ne-a învăţat acestea, îndată a zis: “Deci fiţi voi 
desăvârşiţi, precum şi Tatăl vostru Cel din Ceruri desăvârşit este”. 
Din cele arătate reiese clar, că pentru desăvârşire a grăit Domnul 
acestea, nu pentru săvârşirea faptei bune; ci pentru împlinirea sau 
săvârşirea poruncilor Legii Noi a Harului. Apostolii, Evangheliştii şi 
Domnul ne arată clar în Dumnezeiasca Sa Evanghelie şi scrierile 
apostolice, că poruncile legii vechi (b) erau nedesăvârşite. “Aşa de mult 
a iubit Dumnezeu lumea, încât şi pe Fiul Său, Unul-Născut, L-a dat, 
ca tot cel ce crede într-însul să nu piară; ci să aibă viaţă veşnică... 
Din plinătatea Lui noi am luat Har după Har...”. 

„Legea nimic n-a săvârşit; iar Hristos prin legiuirile Sale le-a dat 
lor săvârşire, prin care ne apropiem şi ne unim cu Dumnezeu” (c). 
Pentru aceasta adevereşte însuşi Mântuitorul că a venit în lume, nu ca 
să strice legea mozaică ori învăţătura proorocească; ci ca să 
împlinească lipsurile acestora zicând: “Să nu socotiţi că am venit să 
stric Legea sau Proorocii. N-am venit să stric, ci să împlinesc” (d). 

Legea a oprit uciderea, judecata hotărăşte împotriva ucigaşilor, 
însă Domnul Hristos a oprit şi mânia cea împotriva aproapelui, ju¬ 
decată rânduind asupra celui ce se mânie. “Aţi auzit că s-a zis celor 
de demult”, adică aţi auzit că s-a propovăduit de lege, celor din lege: 
“Nu vei ucide, iar care va ucide, vinovat va fi judecăţii”; iar Eu zic 
vouă, că tot cel ce se mânie asupra fratelui său în deşert, vinovat va 
fi judecăţii”. Iată cu ce chip a dat legii săvârşirea. Şi după ce a învăţat 
cele ce plinesc legea, atunci a propovăduit pe aceia: “Deci, fiţi voi 
desăvârşiţi...”. Eu - zice - am făcut legea desăvârşită şi dacă voi o veţi 
plini pe ea aşa desăvârşit, veţi fi desăvârşiţi păzitori ai acesteia, 
precum şi Tatăl Meu Cel Ceresc în toate lucrurile Sale mai presus de 
desăvârşire este. 

Toţi oamenii care zic, cum că împlinirea poruncilor acestora este 
lucru peste putinţa lor, aceia hulesc hotărârea lui Dumnezeu, poate 


(a) Vers. 20. (b) V. Test., (c) Ioan 3,16; 1,16-17; Evr. 7-10. (d) Mt. 5,17 

necunoscând ei greutatea hulei acesteia. Căci pentru o pricină ca 
aceasta, de nevoie urmează aceia cum că Dumnezeu ori că este neîn¬ 
văţat, de vreme ce n-a cunoscut că porunceşte cele peste putinţă; ori 
că este vrăjmăşuitor şi nedrept, căci a rânduit cele cu neputinţă, ca să 
osândească pe cei ce nu vor putea a le împlini pe ele. Şi aceasta şi 
aceea, amândouă întocmai sunt hule, care pe toate celelalte hule le 
covârşesc. Dar adevărul este că: Dumnezeu nu e nici neînvăţat, adică 
nedesăvârşit, nici vrăjmăşuitor, adică pătimaş; ci este cu totul înţelept, 
cu totul mai presus de desăvârşire, mai presus de bunătate, prea 
drept, prea nepătimaş. 

Dar ce încheiem din toate acestea? Mai întâi încheiem cum că 
cuvântul acesta al Ap. Pavel: “Dezbrăcându-vă de omul cel vechi îm¬ 
preună cu faptele lui şi îmbrăcându-vă în omul cel nou, care se îno- 
ieşte spre cunoştinţă, după Chipul Celui ce l-a zidit”; şi învăţătura 
Mântuitorului nostru Iisus Hristos cea mai sus întinsă, în toate sunt 
împreună glăsuite. Şi precum stăpâneasca învăţătură nu e numai sfat; 
ci legiuire; aşa şi apostolescul cuvânt nu este numai sfătuitor; ci şi 
poruncitor. Al doilea, că precum împlinirea aceleia, aşa şi plinirea 
acestuia, nu este lucru cu neputinţă. Şi al treilea, că întocmai vinovaţi 
se fac şi cei ce pe aceea nu o ascultă şi cei ce pe acesta nu-1 păzesc. 

Dar măcar deşi nu este cu neputinţă - zici - lucrul plinirii acestora, 
este însă foarte greu pentru slăbiciunile trupului nostru. Cu adevărat 
e greu. Pentru aceasta şi Dumnezeu, Care cunoaşte greutatea lucrului, 
a făgăduit a pune să şadă împreună în Scaunul Său, pe cel ce o va birui 
pe aceasta. “Cel ce va birui, zice, îi voi da lui să şadă împreună cu 
Mine, în scaunul Meu, precum şi Eu am biruit şi stau împreună cu 
Tatăl Meu în Scaunul Lui” ţ a). Mare este greutatea, mari sunt darurile 
cele pentru cei ce o biruiesc pe ea. “ Cel ce va birui, va moşteni toate 
şi eu voi fi lui Dumnezeu, şi el va fi Mie fiu” (b). Săvârşirea tuturor 
lucrurilor celor mari are mare greutate. De ex.: Care lucru de mult 
preţ îl câştigă cineva cu înlesnire? Şi care lucru este ori mai de mult 
preţ, ori mai înalt, decât împărăţia Cerească? Fie, greu este lucrul! Ca 
să-l isprăveşti pe el ai trebuinţă de mare bărbăţie, de multă osârdie, de 
deasă înfrânare, de neadormită luare-aminte, de neîncetată nevoinţă; 
ci acestea sunt vremelnice, acestea după puţină vreme trec; iar 
răsplătirea pentru acestea este nesfârşită. Şi care este omul acela care 
nu rabdă tot felul de osteneli într-un singur ceas, ca să trăiască după 


(a) Ape, 3,2i. (b) Ape. 21 ,7 

aceasta cu totul fericit în cealaltă vreme a vieţii sale? Şi cu toate 
acestea, nu un ceas; ci toată vremea vieţii noastre, măcar de am trăi 
ostenind o mie de ani, ca o nimica este, împreună alăturându-se că¬ 
tre vremea statorniciei celei veşnice a împărăţiei lui Dumnezeu, cea 
gătită pentru cei ce au răbdat nevoinţa grea pentru dânsa. Fie, lucrul 
este greu, dar este foarte de nevoie, căci dacă nu vom păzi aceste 
Dumnezeieşti porunci, vom rămâne afară de Dumnezeiasca împă¬ 
răţie: “Că zic vouă, a zis Domnul, că de nu va prisosi dreptatea 
voastră mai mult decât a cărturarilor şi a fariseilor, nu veţi intra în 
împărăţia Cerurilor”. Nevoia deşteaptă osârdia, iar osârdia şi pe cele 
mai grele, uşoare le face. 

Dar dacă vei socoti lucrul, precum se cade, vezi apoi că el de la sine 
nu este atâta de greu pe cât tu ţi-1 închipui, ci legile lumii celei stricate, 
creşterea ta cea rea dată de părinţii ce te-au născut, obiceiul cel 
răzvrătit şi iubirea de sine cea de tot pierzătoare, îl fac pe dânsul greu. 
Scoate afară legiuirea cea făcătoare de stricăciune a lumii, goneşte 
apucăturile rele de mai-nainte ale creşterii tale, aruncă de la tine 
silnicia relei obişnuinţe, biruieşte iubirea de sine care te tiraniseşte şi 
atunci vei vedea, cum că nu este foarte greu. Dacă lucrul împlinirii 
poruncilor ar fi avut atâta greutate, pe cât are, ne închipuim noi cum 
atâta mulţime nenumărată de oameni au biruit o greutate atât de 
mare? Pe cele uşoare mulţi, foarte mulţi le isprăvesc, iar pe cele grele 
foarte puţini. Dar noi vedem aici nu numai mulţime nenumărată, ci şi 
oameni de toată vârsta, rânduiala şi starea, că le-au săvârşit pe 
acestea: bărbaţi şi femei, tineri virtuoşi, puternici şi bătrâni neputin¬ 
cioşi şi obosiţi, bogaţi şi săraci, stăpâni şi robi, boieri şi supuşi, împă¬ 
raţi şi ascultători, oameni de tot neamul, de toată limba, de toată 
socoteala, creşterea şi năravul. Dar acela este lucrul minunat, că şi 
oamenii care multă vreme au vieţuit făcând lucruri potrivnice legiuirii 
lui Iisus Hristos, cu lesnire au săvârşit Dumnezeieştile Lui porunci 
după ce le-au aflat. 

Zaheu era mai-mare al vameşilor, era bogat şi părăseşte obişnuita 
lui nedreptate şi răpire, împarte jumătatea averilor sale săracilor şi dă 
înapoi împătrit celor ce de dânsul s-au nedreptăţit (a). Matei părăseşte 
vama în care şedea, împreună încă şi obişnuita lui lăcomie de averi, şi 
aleargă în urma lui Iisus Hristos, păzind toate Dumnezeieştile Lui 
porunci şi propovăduind în toată lumea Evanghelia lui Dumnezeu. 


(a) Lc. 19 

Samarineanca îşi preface înverşunarea cea de mulţi ani în desă¬ 
vârşita întreagă înţelepciune şi se face Apostol şi propovăduitor al 
evanghelicescului adevăr. Nenumăraţi slujitori de idoli afundaţi în tot 
felul de dulceaţă, în toată înverşunarea, nedreptatea şi la tot păcatul 
dedaţi, s-a întors de la toată obişnuita lor răutate de la părinţi învăţată 
şi au primit şi păzit punerile de lege ale lui Iisus Hristos. Martori ai 
acestui lucru adevărat sunt: romanii, corintenii, galatenii, efesenii, 
filipenii, colosenii şi celelalte mult nenumărate neamuri, câte au 
crezut în Hristos. Dar încă cea mai vrednică de mirare aceasta este: că 
şi însuşi cei ce socoteau pe Iisus Hristos că este un amăgitor, 
învăţătura Lui o înşelăciune, cu covârşire gonind pe cei credincioşi şi 
cu tot chipul luptându-se ca să şteargă nu numai legiuirea; ci şi 
Numele lui Iisus Hristos de pe pământ, ei şi-au şters apucăturile lor 
rele de mai-nainte şi puterile vechii lor obişnuinţe şi cu totul au stins 
urâciunea cea deasupra lui Hristos, urgia şi mânia deasupra celor ce 
credeau într-însul şi cu atâtă amănunţime, au păzit poruncile şi 
sfatuirile lui Iisus Hristos, încât s-au suit la o înălţime de faptă bună 
care înfricoşează toată mintea omenească. Martor vestit al acestora 
ce se zic, este Pavel, cel ce era mai-nainte prigonitor neîmpăcat, apoi 
vârf al propovăduitorilor credinţei şi mai înalt decât cei ce lucrează 
isprăvile cele mari ale faptei bune. De unde cu dreaptă cuviinţă a zis 
pentru dânsul lăudătorul acestuia: “Oare ce este omul, câtă este buna 
cinstire a firii noastre şi de câtă faptă bună este primitor animalul 
acesta, Pavel a arătat-o, mai vârtos decât toţi oamenii” (Hrisostom la 
cuv. 2 Petru, Pavel). Dacă poruncile lui Iisus Hristos ar fi fost atât de 
grele, pe cât noi le socotim, cum atâta mulţime de oameni, pe cât este 
mulţimea Sfinţilor, oameni care sunt de o fire, asemenea nouă 
pătimaşi, le-au păzit pe ele cu atâta amănunţime? 

Noi punem înainte slăbiciunile trupului ca pe nişte împiedicări ale 
împlinirii Dumnezeieştilor Legi, dar prea nemincinosul Dumnezeu a 
zis cum că destul este spre împuternicirea neputinţei noastre 
Dumnezeiescul Său dar, care pune de faţă săvârşirea puterii Sale în 
însăşi neputinţa firii noastre: “Destul îţi este ţie, a zis către Apostolul 
Său, Darul Meu, că puterea Mea în neputinţe se face desăvârşită”. Pe 
cât este mai neputincioasă firea cea cu bună voinţă a omului, pe atât 
mai mult se adaugă măsura darului şi străluceşte măsura puterii Lui. 
Pe aceasta prin cercare cunoscând-o Pavel, cu multă dulceaţă se laudă, 
văzându-şi neputinţele sale şi desăvârşit fiind încredinţat căci îl 

împuterniceşte pe el puterea lui Hristos ceea ce venea asupra lui: 
“Deci, prea cu dulceaţă, zicea el, mai vârtos mă voi lăuda în 
neputinţele mele, ca să locuiască în mine puterea lui Hristos” (a). 

O, oamenilor! Izgoniţi din mintea voastră gândurile cele foarte rele, 
care sunt împotriva legiuirii lui Iisus Hristos şi îngrădiţi-vă gura ca să 
nu mai grăiască cuvinte hulitoare asupra lui Dumnezeu. Bună este şi 
nu aspră, uşoară şi nu grea, Legea lui Iisus Hristos. Ridicaţi jugul Lui 
asupra voastră şi învăţaţi-vă de la Dânsul, că “blând este şi smerit cu 
inima”. Şi aceasta făcând-o, “veţi afla odihnă sufletelor voastre”. “Că 
jugul Meu - a zis El - este bun şi sarcina Mea uşoară” (b). Şi dacă 
vreodată veţi lepăda vreuna din poruncile lui Iisus Hristos, care lucru 
să nu fie, să nu ziceţi că n-aţi făcut păcat, motivând că nu voi, ci 
pustnicii sunt datori cu păzirea acestora, să nu socotiţi că această 
călcare de poruncă este păcat prea mic şi de iertat, zicând că predarea 
acestora n-ar fi lege, ci sfătuire. Să nu puneţi pricină greutatea 
împlinirii poruncilor, ci răutatea voirii voastre. Nu în mândrie să vă 
sculaţi împotriva Făcătorului vostru, zicând că a legiuit cele cu 
neputinţă; ci în smerită cugetare şi în adevărată pocăinţă bătându-vă 
pieptul ca vameşul, să strigaţi: “Dumnezeule, milostiv fii■ mie 
păcătosului” (c). 

O, oamenilor! Câţi credeţi în Iisus Hristos Fiul lui Dumnezeu Celui 
viu, luaţi aminte la aceste cuvinte apostoleşti şi adevărate ale lui Pavel: 
“Când Se va arăta Hristos, viaţa noastră, atunci şi voi împreună cu 
Dânsul vă veţi arăta în Mărire” (d). Când le gândesc pe acestea, 
atunci nu numai că fuge toată cuvântarea de pricinuire din mintea 
mea şi din gura mea; ci şi frică cuprinde pe ticălosul meu suflet şi pe 
necurata mea inimă. Vine o zi, o, Iisuse al meu, în care voieşti să te 
arăţi înaintea mea şi atunci eu voi vedea câte pentru Tine acum le 
cred. Atunci voi vedea Patimile Tale câte le-ai răbdat pentru păcatele 
mele, voi vedea Sfânta Cruce pe care pentru mine Te-ai spânzurat, voi 
vedea Coasta Ta cea împunsă, din care a ieşit Sângele şi Apa pentru 
mântuirea mea. Atunci voi cunoaşte nemărginita înţelepciune prin 
care ai făcut punerea ta de lege cea mântuitoare şi voi desluşi 
desăvârşit cât de amăgitoare au fost gândurile mele cele împotriva ei 
şi cât m-am rătăcit socotind Dumnezeieştile Tale porunci că sunt 
foarte grele şi cât Te-am întărâtat pe Tine prin călcarea acestora! Şi nu 
numai Tu însuţi vrei să Te arăţi înaintea tuturor oamenilor celor din 

(a) 2 Cor. 12, 9. (b) Mt. 11,30. (c) Lc. 10,18-14. (d) Cols. 3, 4 

veac, ci şi eu mă voi arăta înaintea ta şi înaintea a toată lumea. Şi 
atunci se vor arăta, goale şi descoperite, nu numai lucrurile, ci şi 
cuvintele, ba şi pomenirile minţii mele cele ascunse. Atunci 
închipuirile minţii mele celei stricate se vor arăta descoperite, 
amăgirile şi pricinuirile mele cuvinte de vicleşug. Atunci se va arăta de 
faţă toată necurăţia sufletului meu, tot noroiul inimii, toate rănile 
păcatelor mele! Vai mie! 

Fraţii mei, cei împreună cu mine păcătoşi, vai nouă atunci! Căci în 
acea zi vom auzi şi hotărârea cea înfricoşată şi prea dreaptă: “Du- 
ceţi-vă de la Mine”. Dar unde? “în focul cel veşnic”. Care? “Care este 
gătit diavolilor şi îngerilor lui” (a). O! Doamne! Doamne al milei, 
izbăveşte făptura Ta de-o osândă ca aceasta! Fraţilor! Pomeniţi 
totdeauna ziua aceea. Aduceţi-vă aminte, căci: “Când Se va arăta 
Hristos viaţa noastră, atunci şi voi, împreună cu Dânsul vă veţi ară¬ 
ta în Mărire”. Căci aducerea aminte de acestea ne face osârdnici spre 
lucrarea poruncilor Domnului nostru Iisus Hristos, Amin (b). 

PĂCATUL DESFRÂNĂRII 

|^reştinii sunt îndatoraţi a se păzi din răsputeri de acest urâcios 
păcat ucigător de suflete. Păcatul acesta e de mai multe feluri: 

1) Desfrânarea simplă (făcută de două persoane de sex deosebit, 
fără a fi legate prin vreo făgăduinţă, căsătorie sau înrudire). 

2) Incestul (păcătuirea persoanelor înrudite prin: sânge, Botez, 
năşie, adopţiune...) 

3) Răpirea (furarea fetelor, femeilor, logodnicelor, soţiilor altora 
şi păcătuirea cu dânsele). 

4) Sacrilegiul (păcătuirea cu persoane consfinţite lui Dumnezeu şi 
slujbelor Bisericii Lui, sau păcătuirea în loc Sfânt) 

5) Păcătuirea contra firii (c). 

Toate aceste feluri de desfrânări sunt păcate de moarte în sine, 
pentru că ele, pe cei ce le săvârşesc îi împiedică de a intra în împă¬ 
răţia lui Dumnezeu. “Au nu ştiţi - zice Apostolul - că tot desfrânatul 
sau necuratul... n-are moştenire în împărăţia lui Hristos şi Dumne¬ 
zeu?” (d). “Dar, pe mădularele lui Hristos le voi face mădulare ale 
curviei? Să nu fie... Fugiţi de curvie că tot păcatul care îl va face 

(a) Mt. 25,41. (b) Is. Sir. 7,38; După “Kiriacodromiu”, o.c. pg. 362-374. (c) Efs. 5,3; Rom. 
1,21-32. (d) Efs. 5,5 

omul, afară de trup este; iar cel ce curveşte întru al său trup gre¬ 
şeşte...” (a). Despre aceasta ne încredinţează în destul igiena şi 
medicina. Pentru motive ce lesne se înţeleg de fiecare, omitem a da 
explicări mai mărunte despre toate felurile de desfrânări şi despre 
împrejurările în care ele atrag o vinovăţie şi mai mare decât de 
ordinar. A vorbi după criteriile după care se poate judeca vinovăţia 
grea a desfrânării simple, a celei tolerate în public (femei prostituate), 
a concubinajului, sau stricării unei fecioare, a adulterului şi daunele 
materiale atrase prin el, daune ce impun datoria de restituire, precum 
şi despre incest şi despre păcatele împotriva firii, nu e cu putinţă 
într-o lucrare ce poate cădea în orice mâini. Aceste păcate pot forma 
un obiect de discuţie numai între persoane mature şi în special între 
preoţi Confesori (Duhovnici)... (b). 

Scârbosul păcat al desfrânării cu feluritele necurăţii, vatămă groaz¬ 
nic fiinţa bărbaţilor şi a femeilor. Desfrâul şi orice necurăţie, vatămă 
sănătatea trupului, tâmpeşte mintea, orbeşte sufletul, împietreşte 
inima, îndepărtează pe om de Dumnezeu, comite înşelăciuni, cruzimi, 
jurăminte false, strâmbătăţi, vrăjmăşii, dueluri, duce la necredinţă, la 
deznădejdea mântuirii, uneori chiar la ucideri şi sinucideri, cum 
vedem adeseori publicat şi prin ziare. Exemple de felul acesta avem 
multe şi în Dumnezeieştile Scripturi, din care dăm şi aici câteva. 

Urmaşii lui Sit “fiii lui Dumnezeu au luat fetele oamenilor, pentru 
care Dumnezeu mâniindu-se groaznic, a zis: “Nu va rămâne Duhul 
Meu pururea în oamenii aceştia pentru că sunt numai trup... voi 
pierde de pe faţa pământului pe omul care l-am făcut, împreună cu 
toate vietăţile pământului, apelor şi văzduhului”. După această 
hotărâre Divină, El a înecat toată lumea cu potop de apă, salvând 
numai pe Noe cu familia sa (c). 

Dina, fiica patriarhului Iacob, ieşind din tabăra tatălui şi a fraţilor 
săi la fetele şi femeile ţării Sihemului, ca să le vadă cum erau gătite, 
Sihem fiul hevitului Hamor, domnitorul ţării, văzând-o a răpit-o şi s-a 
culcat cu ea necinstind-o, după care au urmat cumplite ucideri (d). 

Onan fiul lui Iacob intrând, după datina aceea, la soţia fratelui său 
mort fără urmaşi, vărsându-şi sămânţa pe pământ, a murit din cauza 
acestui păcat (e). 


(a) 1 Cor. 6,15. (b) Vezi pe larg M.T.M. Dr. Arhm. Atanasie Mironescu pa. 538-540 ic) 
Fac. 6-9. (d) Fac. 34■ (e) Fac. 38, 8-10 

Sodomenii şi gomorenii pentru spurcatele lor desfrânări peste fire, 
au fost distruşi de Dumnezeu prin ploaie cu pucioasă şi foc din cer (a). 
Israeliţii în pustie (b). Seminţia lui Veniamin (c). David cu Versavia (d). 

Obraznicii bătrâni judecători ai lui Israel, care poftind şi osândind 
pe nedrept pe credincioasa Susana, acuzată de curvie, fiind vădiţi de 
Daniel au fost pedepsiţi cu moartea (Istoria Susanei)... Numai din 
aceste locuri reiese destul de clar, cât de multe şi urâcioase nelegiuiri 
au izbucnit din desfrânare şi cât de groaznic a pedepsit Dumnezeu pe 
necuraţii făptuitori ai acestui păcat. 

Ce este necurăţia? Necurăţia, desfrânarea, este pofta neregulată 
sau peste măsură a lucrurilor lumeşti, împotriva rânduielii stabilită 
de Dumnezeu. Plăcerile trupeşti nu sunt în sine oprite, dar nu se pot 
nici dori măcar prin gând, afară de rânduiala stabilită de către 
Dumnezeu. Rânduiala aceasta este căsătoria legitimă, întemeiată de 
însuşi Dumnezeu, spre propagarea şi păstrarea omenirii. 

Neorânduiala acestui păcat consistă în faptul că supune sufletul 
trupului. în orice societate regula este aşa: capul să poruncească şi 
membrii să se supună. Iar când omul păcătuieşte prin necurăţie, se 
întâmplă tocmai contrariul, căci din două lucruri care sunt în om, 
anume: sufletul şi materia şi care prin unirea lor reprezintă societatea 
cea mai intimă, negreşit, sufletul are să stăpânească întreaga fire, 
deoarece numai el are lumina, înţelegerea, raţiunea şi materia este 
neştiinţa, orbirea şi pofta inconştientă. Aşa a rânduit Dumnezeu. Iar 
contrariul se adevereşte că rânduiala lui Dumnezeu nu este respec¬ 
tată. Materia se revoltă ca un rob răzvrătit şi îşi supune legea sa 
grosolană sufletului, care părăsind suveranitatea sa, i se supune 
într-un mod ruşinos. în loc să fie cap, ocârmuitor şi stăpân, sufletul 
devine supus, slugă şi rob. Aceasta este neorânduiala necurăţiei şi se 
poate afirma, că mândria fiind păcatul îngerilor, deoarece cel mândru 
este idol pentru sine însuşi, iar scumpetea păcatul oamenilor, căci 
zgârcitul îşi face idol argintul, pe când necurăţia este păcatul 
dobitoacelor, dar omul necurat îşi face idol propriul său trup. Această 
învăţătură o găsim în Sfânta Scriptură. Proorocul scrie: “Omul în 
cinste fiind n-a priceput, alăturatu-s-a cu dobitoacele cele fără de 
minte şi s-a asemănat lor”. Asemenea ne învaţă şi popoarele păgâne 
ale antichităţii, căci atunci când zeii lor erau necuraţi, se reprezentau 


(a) Fac. 19. (b) leş. 32; 33,1-6; Num. 25. (c)Jud. 19-21. (d) 2 împ. 11-18 

ca prefăcuţi în animale, ceea ce, după observarea Sfântului Clement 
din Alexandria, ne arată că omul necurat ştergând din sine semnele 
Dumnezeirii, se aseamănă cu vitele (a). 

Efectele necurăţiei. Precum am văzut mai sus, efectele necură- 
ţiei sunt multe, rele şi groaznic de primejduitoare celor ce se supun 
orbeşte acestui păcat. Necurăţia vatămă sănătatea trupului, tâmpeş- 
te mintea, orbeşte sufletul, împietreşte inima, îndepărtează de Dum¬ 
nezeu, duce la necredinţă şi la deznădăjduirea de mântuire. 

1. Necurăţia vatămă sănătatea trupului şi pentru aceea se repre¬ 
zintă de zugravii antichităţii acoperită cu o mască şi făcând gropi. Spre 
a te convinge lesne despre aceasta, este de a intra într-o sală a unui 
spital şi a vedea pe unii tineri, mai înainte frumoşi, sănătoşi şi plini de 
putere; iar acum slabi, galbeni la faţă, urâţi şi siliţi a se pleca sub jugul 
cuţitului sau al focului, căci s-au dat în prada desfătării trupeşti. Ne¬ 
fericiţii! Au căutat fericirea şi au găsit durerea şi ruşinea! 

2. Necurăţia îndobitoceşte mintea, sugând în folosinţa ei egoistă 
influxul nervos, trebuincios la funcţionarea minţii, înăbuşind originea 
facultăţilor celor mai frumoase, împiedicând dezvoltarea celor mai 
fericite dispoziţii, stingând memoria şi prefăcând chiar şi pe oamenii 
cei mai predispuşi la talente şi geniu, în nişte fiinţe stupide. S-a 
remarcat că în mod general, cei care s-au distins în litere, ştiinţe şi 
arte, prin lucrări mari, se abţineau de la orice necurăţie trupească şi 
sufletească. 

3. Necurăţia orbeşte mintea. Mintea omului este luminată prin 
raţiune, credinţă şi prin Darul Dumnezeiesc. Şi oricât de mare să fie 
această întreită lumină, emanaţiile necurăţiei o întunecă, precum 
emanaţia unui fluviu, întunecă strălucirea soarelui. Astfel, cel necurat 
încet-încet, văzând mai puţin calea dreptăţii, care trebuie urmată de 
oameni spre fericirea lor, nu mai vede în urmă nici lege, nici 
conştiinţă, nici cinste, nici credinţă, nici recunoştinţă, nici prietenie. 
Astfel au fost orbiţi locuitorii Sodomei, precum scrie Moise: “I-au 
pedepsit cu orbire, de la cel mai mic până la cel mai mare” (b). 
Asemenea scrie şi Daniel despre cei doi bătrâni necuraţi: “Frumuseţile 
te-au înşelat pe tine şi pofta a răzvrătit inima ta” (c). Dovada cea mai 
mare că necurăţia orbeşte inima, sunt cuvintele Mântuitorului: 
“Fericiţi cei curaţi cu inima, că aceia vor vedea pe Dumnezeu” (a). 


(a) Ps. 48,12. (b) Fac. 19,11. (c) Ist. Susanei 1 



4io 


Protosinghel NICODIM MĂNDIŢĂ 


4. Necurăţia împietreşte inima. Când omul s-a dat pradă acestei 
nefericite pasiuni, el devine nesimţitor la toate, la sine precum şi la ai 
săi şi chiar la Dumnezeu. Relele cele mai mari, pierderea cinstei, a 
sănătăţii, a bunurilor, nu o simte, nu simte nimic, nu-1 opreşte nimic. 
Durerea părinţilor nici nu vrea s-o vadă, el devine nesupus, neascul¬ 
tător şi necinstit faţă de ei. Tot ce-i îndreptează pe ceilalţi: amintirea 
nevinovăţiei pierdute, farmecul virtuţii, gândirea la moarte, la 
judecată şi viaţa veşnică, fericită sau nefericită, îndemnurile, 
ameninţările, exemplele, toate acestea trec prin inima celui necurat 
fără să lase urme: trăsnetul sfarmă piatra, iar necuratul este mai 
împietrit în inima lui. Fruntea, precum şi inima lui, sunt de bronz. 

5. Necurăţia depărtează pe om de Dumnezeu. £i într-adevăr, 
lucrurile lui Dumnezeu sunt incompatibile cu o pasiune care calcă şi 
dispreţuieşte totul, spre a-şi împlini pofta. Aşadar, lăsat în pofta voilor 
sale, necuratul devine numaidecât ceea ce Sf. Ap. Pavel numeşte 
“omul firesc” care “nu primeşte cele ce sunt ale lui Dumnezeu , că 
nebunie sunt lui şi nu le poate înţelege”. Rugăciunea îl plictiseşte, 
cercetarea Sfintei Biserici îi aminteşte numai mustrări şi ştiindu-se 
depărtat de Dumnezeu, nu se gândeşte la dânsul decât ca la un Ju¬ 
decător sever şi aspru şi pierzând din vedere că Dumnezeu este şi 
Tată, se îndepărtează de Dânsul. 

6. Necurăţia duce la necredinţă şi la deznădejde pentru mântuire. 
Depărtându-se de Dumnezeu necuratul este silit să devină necre¬ 
dincios, căci a se depărta de lumină este a se arunca în întuneric. 

într-adevăr, toate pasiunile îndepărtează pe om de la Dumnezeu, 
dar mai mult necurăţia, deoarece are mai multă stăpânire asupra 
omului, mustrând conştiinţa aceluia care încă şi-a păstrat credinţa. 
De aceea necurăţia se împotriveşte tuturor adevărurilor şi caută a-şi 
asigura pe robii ei, cum că după moarte nu va fi nici o viaţă viitoare, 
nici o judecată, nici o pedeapsă. Căci un lucru este sigur, că nu 
credinţa face pe vrăjmaşii Bisericii, ci sfinţenia legii, care este greu de 
păstrat şi care sileşte pe om să-şi înfrâneze pururea poftele trupeşti. 
“Care este omul, scrie Chateaubriand, care ar tăgădui existenţa lui 
Dumnezeu, dacă toţi ar avea curajul a-şi înfrâna poftele necurate?” 
Argumentul acesta este confirmat de istorie şi noi vom cita un singur 
exemplu: Solomon, cel mai înţelept dintre oameni, a zidit lui Dum- 


(a) Mt. 5, 9 

nezeu Templul cel mai frumos şi când s-a lăsat stăpânit de necurăţie, 
s-a lepădat de Dumnezeu şi s-a închinat idolilor. 

Necurăţia produce deznădejdea mântuirii căci ea este foarte greu 
de îndreptat. Câţi n-au promis că vor rupe lanţurile ce-i leagă de acest 
păcat şi pe urmă, când a venit momentul de a înfăptui ruperea cu 
bărbăţie, au uitat de făgăduinţa dată, s-au n-au mai avut curajul de 
a-şi ţine promisiunea. Chiar Domnul nostru Iisus Hristos vorbind de 
un om, din care duhul cel necurat a ieşit, zice că va veni încă “cu şapte 
duhuri mai rele decât sine şi intrând, locuiesc acolo şi se fac cele mai 
de pe urma ale omului aceluia, mai rele decât cele dintâi” (a). Văzând 
că voinţa-i este mai slabă decât dorinţa, că sforţările sale nu reuşesc, 
crede că nu va birui niciodată, deoarece nu se gândeşte la ceea ce a 
scris Solomon: “Şz am cunoscut eu că nu voi fi intr-alt chip înfrânat, 
de nu-mi va da Dumnezeu... Şi m-am rugat Domnului şi m-am umilit 
înaintea Lui” (b) şi de aceea se aruncă în abisul pasiunii sale, precum 
scrie Sf. Ap. Pavel: “întunecaţifiind la minte, înstrăinaţi de viaţa lui 
Dumnezeu, pentru necunoştinţa care este întru ei, pentru împietrirea 
inimii lor, care în nesimţire petrecând s-au dat pe sine înverşunării 
spre lucrarea a toată necurăţia în lăcomie” (c). 

Păcatele care se nasc din necurăţie sunt mai multe, dar cele mai de 
frunte sunt: minciuna, furtişagul şi omorul. Necurăţia este cel mai 
productiv din toate viciile, căci infectează atât sufletul cât şi trupul 
prin faptele şi prin gândirile sale, pe când alte vicii sunt sau numai 
păcate ale sufletului, sau numai ale trupului, precum mândria şi 
ambiţia sunt păcatele minţii, pizma şi ura ale inimii, lăcomia şi lenea 
ale trupului. Ea este mai tare decât celelalte pasiuni, deoarece 
înduplecă pe cel mândru, linişteşte pe cel mânios face mărinimos şi 
generos pe cel zgârcit, aşa că, considerând influenţa necurăţiei se 
poate afirma, că nenumărate sunt păcatele care se nasc din ea. Dar 
pentru a nu ne întinde prea mult, vom vorbi numai despre cele mai 
însemnate trei fiice ale ei şi anume: 1 minciuna; 2 furtişagul; 3 omorul. 

1. Minciuna. Necurăţia naşte minciuna spre a ascunde legăturile 
şi intrigile ce le face. Câte vicleşuguri, meşteşuguri şi făţărnicii trebuie 
să inventeze necuratul spre a depărta de la sine bănuielile! Pe lângă 
minciuni el adaugă calomnii, jurăminte false şi trădări. 


(a) Mt. 12,43. (b) înţ. Sol. 8,31.(0) Efs. 4,18-19 



412 


Protosinghel NICODIM MĂNDIŢĂ 


2. Furtişagul. Necurăţia naşte furtişagul cu scopul de a-şi procura 
mijloacele necesare pentru a o satisface, cu scop de a ademeni, păstra 
şi răzbuna. 

3. Omorul. Necurăţia naşte omorul spre a depărta şi a distruge 
piedicile şi este cauza omorului superior, concurenţilor, victimelor şi 
a complicilor. în Vechiul Testament pasiunea aceasta a făcut ucigaş pe 
cel mai blând dintre oameni, pe David; şi în Testamentul Nou pe cel 
mai mare dintre Prooroci, pe Sf. Ioan Botezătorul, care a plătit cu 
tăierea capului său, necurăţia împăratului Irod. într-adevăr multe 
păcate se nasc din necurăţie şi de aceea a scris Sfântul Ambrozie că: 
“Ea este sorgintea viciilor” şi Sf. Ioan Gură de Aur o numeşte: “Mare 
cuptor al crimelor şi stupul relelor”. 

Cunoscând efectele aşa de dăunătoare ale necurăţiei, creştinul se va 
feri şi lepăda de dânsa, alungând-o din gândurile sale, fugind de tot ce 
poate da ocazii la acest păcat, precum sunt vorbele, privirile, 
spectacolele, cărţile imorale, necumpătarea, atât în mâncare cât şi în 
băutură, lenea, societăţile oamenilor necinstiţi, rugându-se lui Dum¬ 
nezeu pentru a căpăta înţelepciune şi tărie; înfrânându-şi toate poftele 
rele prin post, precum învaţă Mântuitorul nostru când zice Aposto¬ 
lilor: “Că acest neam nu iese, fără numai cu rugăciune şi cu post” (a). 
“Voieşti să fii sănătos?” (b). întreabă Iisus, voieşti să fii sănătos atât la 
suflet cât şi la trup? împotriveşte-te necurăţiei cu mijloacele mai 
înainte indicate şi vei birui, căci precum scrie fericitul Augustin: “Ceea 
ce au putut face alţii, voi putea face şi eu” (c). 

Pentru a se cunoaşte cât mai mult şi mai bine grozăvia acestui 
păcat de creştinii curaţi, spre a se feri de el ca de ciumă; iar cei căzuţi, 
pentru a-1 părăsi desăvârşit, a-şi îndrepta viaţa după voia lui 
Dumnezeu şi a face roade vrednice de pocăinţă, dăm aici câteva 
întâmplări grăitoare: 

Un diavol a luptat pe un călugăr 40 de ani până l-a 
biruit. Un frate oarecare de la Tebaida ne spunea nouă zicând: “Eu, 
fraţilor, am fost fecior al unui jertfîtor diavolesc. Când eram copil mic, 
vedeam pe tatăl meu de multe ori, seara şi dimineaţa, mergând în 
capişte, închinându-se şi tămâind idolii. Iar odată am mers şi eu după 
tatăl meu în taină, neştiindu-mă el, ca să-l văd ce face dacă merge în 
capişte şi cum se închină. Şi dacă am mers şi am intrat în capişte, am 


(a) Mt. 17,21. (b) Ioan 5, 6. (c) T.M.C. pg. 106-111 

văzut pe Satana, şezând ca un împărat pe scaun împărătesc şi toţi 
ostaşii lui stându-i înainte. Şi a venit unul din draci şi s-a închinat lui. 
Iar el l-a întrebat pe acela, zicând: 

- De unde vii şi ce ai făcut? Răspuns-a dracul: 

- Iată, la cutare parte am fost şi am ridicat sfadă şi război mare, şi 
multă vărsare de sânge am făcut între oameni; şi am venit să-ţi spun. 

Zis-a lui Satana: 

- în câte zile ai făcut aceasta? Răspuns-a lui dracul: 

- în treizeci de zile. 

Satana mâniindu-se a poruncit şi l-au bătut pe el zicând: 

- Numai această slujbă mi-ai făcut în atâtea zile? 

Şi aceasta făcându-se, a venit altul, închinându-se lui. El l-a 
întrebat şi pe acela, zicând: 

- De unde ai venit? Răspuns-a lui acela: 

- Am fost pe mare şi am ridicat furtună groaznică asupra unei 
corăbii cu mulţime şi s-au înecat toţi în mare şi am venit să-ţi spun. 

Şi l-a întrebat pe el, zicând: 

- în câte zile ai făcut aceasta? Răspuns-a el: 

- în douăzeci de zile. Şi a poruncit de l-au bătut şi pe acela, zicând: 

- Pentru ce numai acel puţin lucru şi aşa puţină slujbă mi-ai făcut 
într-atâtea zile? 

Şi iată şi al treilea a venit şi s-a închinat lui. Şi l-a întrebat pe acela: 

- De unde ai venit? Şi a răspuns şi acela, zicând: 

- în această cetate s-a făcut o nuntă. Şi am pornit sfadă şi război 
mare între nuntaşi, între mire şi mireasă şi multă vărsare de sânge 
am făcut şi am venit ca să-ţi spun. Şi l-a întrebat pe dânsul, zicând: 

- în câte zile ai făcut aceasta? Şi a zis: 

- în cinci zile. Şi a poruncit să-l bată şi pe acela zicând: 

- Pentru ce în cinci zile numai atâta puţină slujbă şi lucru mi-ai făcut. 

După aceasta a venit şi altul şi s-a închinat lui. Şi l-a întrebat şi pe 

acela zicând: 

- Dar tu de unde ai venit? Răspuns-a acela: 

- Eu, stăpâne, patruzeci de ani sunt de când pururea mă lupt cu un 
călugăr sihastru în pustie, iar în această noapte l-am împins şi l-am 
aruncat în curvie. 

Satana auzind aceasta s-a sculat şi l-a sărutat pe el şi luând cununa 
care era pe capul lui, a pus-o pe capul aceluia. Şi l-a pus pe scaun 
aproape de dânsul, zicând: 

- Cu adevărat bun lucru şi plăcută slujbă mi-ai făcut, vrednic eşti 
de cinstea mea, că ai făcut o biruinţă ca aceasta. 

Acestea văzându-le eu cu ochii mei şi cu urechile mele auzindu-le, 
am cunoscut că mare este Cinul Călugăresc. Şi aşa, eu lăsând lumea şi 
păgânătatea am venit în pustie, povăţuindu-mă Domnul Dumnezeu la 
calea mântuirii” (a). 

Pedeapsa uneifete desfrânate. “Pe păcătoşi îi urmăreşte răul” 
(b). Aşa se zice la Cartea Sfântă, dar lumea nu crede. Ascultaţi însă o 
povestire adevărată, ce are martor un sat întreg. într-una din zile, pe 
o uliţă a satului, se vedea la o casă, lume multă şi se auzeau ţipete de 
femeie. 

- Ce este acolo? Ce s-a întâmplat? Am întrebat şi eu, căci din 
întâmplare treceam pe acolo. 

- Ce să fie, sărut dreapta Părinte, ia, nenorocita de Maria s-a ars 
îngrozitor. S-a ridicat la gura sobii să ia de pe poliţă un ulcior şi i s-a 
aprins rochia. Dacă nu rupea tot de pe ea o găseai scrum. E numai o 
carne vie până la piept. N-a răbdat-o Dumnezeu. Ceasul cel rău..., şi 
făcând cu multă frică o cruce se depărtă. 

Ştiţi cine e Maria, iubiţi cititori? O fată care nu are după ce bea apă 
şi ţi-e silă să intri în casa ei din pricina lenevirii şi a destrăbălării. Până 
la 20 de ani a născut doi copii şi până să iasă la Sf. Biserică pe amândoi 
i-a trimis la groapă. Lumea şopteşte că ea le-a făcut de petrecanie. La 
casa ei se strângeau toţi derbedeii satului, ba şi mulţi străini. Odată 
am întâlnit-o şi i-am zis: 

- Nu ţi-e frică de mânia lui Dumnezeu? Dar ea a dat din umeri. 
Acum zace de două luni pe un pat cu scândura goală, chinuindu-se 
amarnic. Văităturile ei sunt râsetele desfrânate de altă dată. Nu-i 
trecea de loc prin minte că: “pe păcătoşi îi urmăreşte răul”, iar “pe 
drepţi îi răsplăteşte binele”. 

Dragă cititorule! Nu cumva ai uitat şi tu de mânia lui Dumnezeu 
petrecând tot în păcate? Nu cumva şi asupra ta apasă vreo negură a 
păcatului? De-i aşa, nu vrei să ieşi la lumină până mai este timp?! Nu 
întârzia a te ruga de iertare, că Bunul Dumnezeu se bucură de 
întoarcerea ta şi te iartă, iar întorcându-te despre El te pedepseşte. 
Iată, se începe un nou an! începe-1 cu bine! începe-1 cu hotărârea de a 
fi vrednic de numele de om şi creştin, trăind în credinţă şi în cinste (c). 

(a) „Pateric"pg. 295-296. (b) Prov. Sol. 13,22. (c) Pr. Gh. Simionescu, D-ca Ort. an. VIII, 
Nr. 19-20 

VIRTUTEA CURĂTIEI 

9 

B ărnicia duhovnicească a creştinului, în activarea lui creşti¬ 
nească, îl fereşte mult de necuratul demon al desfrânării, de 
feluritele necurăţii sufleteşti şi trupeşti, conservându-1: curat, luminat, 
integru, statornic în bine, Sfânt, Biserica vie şi locaş Sfânt al 
Dumnezeirii. 

Virtutea puternică şi strălucită, care se opune necurăţiilor, desfrâ- 
ului este: fecioria, curăţia sau castitatea, prin care creştinul se păs¬ 
trează pe sine curat, pe temeiul luminatei raţiuni şi al Divinei Religii 
creştine Ortodoxe. înţeleptul Solomon numeşte virtutea aceasta 
“bunătate”, zicând: “Mai bine este a nu avea prunci şi a avea 
bunătate, că nemurire este în pomenirea ei, că şi la Dumnezeu se 
cunoaşte bunătatea şi la oameni” (a). Prin aceasta inima este curată, 
prin ea creştinul se va apropia şi se va uni cu Dumnezeu, va vedea şi 
va avea pe Dumnezeu, Izvorul vieţii, al bunătăţilor şi al tuturor 
fericirilor. Aceasta ne-o arată Mântuitorul zicând: “Fericiţi cei curaţi 
cu inima, că aceia vor vedea pe Dumnezeu” (b). 

Fecioria, adică înfrânarea continuu, de a vieţui în deplină curăţie 
pentru Domnul, e un sfat Evanghelic. “în împărăţia lui Dumnezeu 
nici se vor însura, nici se vor mărita; ci vor fi ca îngerii lui Dum¬ 
nezeu în cer” (c). Biserica creştină priveşte fecioria ca unul din cele 
mai alese roade ale vieţuirii creştineşti şi harice, prin care anumite 
persoane, de ambele sexe, se hotărăsc a urma deplin Mântuitorului 
nostru Iisus Hristos, se devotează cu trup şi suflet slujirii lui 
Dumnezeu, păstoririi duhovniceşti şi luminării sufleteşti a poporului 
(c). Aceasta se conservă prin suferirea unor mari arşiţe şi cu mari 
sacrificii. 

Ucenic salvat prin ruga părintelui său. Un frate a venit de 
la Schit la Awa Ammun şi i-a zis: 

- Mă trimite Părintele meu la slujbă şi mă tem de curvie. 

I-a zis lui bătrânul: 

- Ori în ce ceas îţi va veni ispita, zi aşa: “Dumnezeul puterilor, 
pentru rugăciunile Părintelui meu, scapă-mă!” 

Deci într-una din zile o fată a încuiat uşa după dânsul, intrând ei în 
casă. Iar el strigând cu glas mare, a zis: 


(a) înţ. Sol. 4,i-(b) Mt. 5, 8. (c) Mt. îg, 12; 1 Cor. 7 ,32 

- Dumnezeul puterilor, pentru rugăciunile părintelui meu, scapă- 
mă. Şi îndată s-a aflat pe cale către Schit. 

Şi-a dat viaţa pentru păzirea fecioriei. Sfânta Eufrasia din 
Antiohia, fu prinsă de nişte soldaţi şi când dânsa se convinse că nu 
mai poate să-şi apere fecioria, recurse la următoarele: 

- Dacă mă laşi neatinsă - zise ea soldatului - îţi voi da un 
medicament care te va feri de orice armă în război. 

Soldatul deveni curios, atunci Sfânta Eufrasia luă o sticluţă cu ceva 
lichid în ea, se unse în jurul gâtului şi zise soldatului: 

- Ca să te convingi de tăria acestui medicament, apucă sabia ta şi 
izbeşte şi te vei convinge că voi rămâne fără pic de urmă pe gâtul meu. 

Soldatul izbi, capul fecioarei se rostogoli şi numai astfel putu 
Sfânta să-şi apere fecioria. 

A refuzat totul pentru păzirea fecioriei. Sfânta Tecla, uceni¬ 
ca Sfântului Apostol Pavel, a făgăduit Domnului castitate deplină. Ea 
respinse propunerea unui tânăr de a se căsători cu el şi din cauza 
aceasta a fost denunţată autorităţilor că e creştină şi fu închisă într-o 
cuşcă de lei. Dar leul, în loc să sară asupra ei, se culcă la pământ şi-i 
lingea picioarele. Atunci ea fu aşezată pe rug spre a fi arsă. Dar şi focul 
se ferea a-i atinge trupul ei fecioresc. Aşa a arătat Dumnezeu cât îi este 
de plăcută fecioria. 

Căsătoriţii şi-au păstrat fecioria. Sfânta Cecilia a fost fiica 
unor părinţi distinşi din Roma şi fu botezată, pe când părinţii ei au 
rămas păgâni, totuşi, îi împliniră toate dorinţele până la căsătoria cu 
un tânăr cu numele Valerian. Cecilia a făgăduit Domnului, feciorie 
desăvârşită. Deoarece nu putea împiedica căsătoria aceasta, ea îi zise 
lui Valerian: 

- Dragul meu, trebuie să-ţi comunic un secret; eu am un înger al 
lui Dumnezeu, care mă ocroteşte cu îngrijire. Dacă el va observa că tu 
te atingi de mine cu dorinţe trupeşti, îşi va vărsa mânia lui asupra ta; 
însă dacă tu mă vrei din inimă curată şi îmi vei respecta castitatea 
(fecioria) el te va iubi deopotrivă cu mine şi îşi va revărsa darul asu¬ 
pra ta. 

Tânărul păgân îi făgădui aceasta, dar ceru să vadă pe acest înger; 
însă o ameninţă cu moartea, în cazul, dacă ea ar iubi pe altul. Cecilia 
îi promise că-i va arăta pe înger, dacă se va boteza. Valerian primi 

botezul, văzu îngerul şi amândoi trăiră în feciorie, murind moarte 
de martiri (a). 

A supus căsătoria fecioriei. în vremea împăratului Arcadie şi 
Onorie, după trecerea din viaţă a fericitului Alexie omul lui Dumne¬ 
zeu, mulţi în Roma au luat pildă de a-şi păzi fecioria, ca şi acela. 

Era în cetatea aceea o fecioară de neam ales, foarte frumoasă la 
trup, iar la suflet mai frumoasă, pe care măritând-o părinţii săi fără de 
voia ei, a luat-o un bărbat tot de neam bun şi boier mare, făcând nunta 
după rânduiala lumii, cu muzică, cu jocuri şi cu cântări. însă aceea ce 
dorea să fie mireasa împăratului Ceresc, nu avea nicidecum mintea ei 
la cele pământeşti, ci se gândea numai la cele cereşti. 

Deci, seara când i-au dus la cămara cea de mire şi au rămas amân¬ 
doi singuri, a căzut fecioara la rugăciune înaintea unei Icoane, rugân- 
du-se în sine cu lacrimi pururea fecioarei Maria, ca să-i ajute să-şi 
păzească fecioria nestricată. Şi aşa s-a rugat două ceasuri, udând pă¬ 
mântul de atâtea lacrimi pe care le-a vărsat. Iar mirele mult umilindu- 
se, a întrebat-o pe ea care este pricina acelei mâhniri aşa de mare. 
Atunci ea a răspuns: 

- Plâng, fratele meu preaiubit, pentru că am făcut făgăduinţă 
pururea Fecioarei Născătoare de Dumnezeu, ca să nu cunosc alt mire 
decât pe Stăpânul Ceresc, Fiul Ei şi Mântuitorul meu; şi acum m-au 
măritat părinţii cu sila, fără de voia mea, şi se va mânia Domnul şi 
Stăpâna şi ne va pierde de pe lume, muncind încă şi sufletele noastre 
veşnic. 

Iar tânărul stăruia să-i schimbe gândul ei, spunându-i multe 
mărturii: cum că şi nunta cinstită, este bine primită de Dumnezeu şi 
mulţi însuraţi, bine au plăcut Lui şi s-au sfinţit. însă fecioara cea cu 
gând viteaz s-a împotrivit, lăudând fecioria cu pilde vrednice de 
credinţă, mai ales cea a Stăpânului Hristos, Care pentru slava fecioriei 
S-a născut din pururea Fecioara Maria; şi în sfârşit, i-a spus atâtea 
cuvinte de laudă a fecioriei, încât, cu ajutorul Dumnezeiescului dar, l-a 
biruit pe tânărul ei soţ şi a primit să vieţuiască amândoi în feciorie, 
neîntinaţi ca doi fraţi şi numai de faţa lumii să se arate ca cei însuraţi. 

Deci au petrecut în dragoste frăţească şi unire nestricată mulţi ani, 
milostenie făcând, posturile ţinând, cum şi alte multe fapte bune ca 
nişte iubiţi prieteni ai lui Hristos! Şi aşa de mult au plăcut lui 


(a) O.M.P. ist. 285,279 şi 280 

Dumnezeu, încât toţi ai cetăţii îi aveau în evlavie, văzând acea 
frumoasă vieţuire a lor, ducându-se ei totdeauna la Sf. Biserică şi fiind 
nelipsiţi de la nici o priveghere ori altă adunare duhovnicească. Iar 
când bine a voit Dumnezeu, a chemat Stăpânul Hristos pe mireasa 
Lui cea fără de prihană la Cetatea Sa cea Cerească, ca să-şi primească 
răsplata nevoinţelor ei. Deci când îi cântau Preoţii slujba cea de 
îngropare, după rânduiala repauzaţilor, apropiindu-se bărbatul ei, cu 
lacrimi a sărutat-o pe dânsa şi ridicându-şi ochii şi mâinile sale către 
cer, a zis acestea în auzul tuturor: 

- Mulţumesc ţie, Doamne Iisuse Hristoase, pentru buna mea îm¬ 
preună cu mine vieţuitoare şi prea iubitoarea de feciorie, pe care mi-ai 
dat-o; sau mai bine să zic, pentru mireasa cea nestricată şi comoara 
cea nefurată, pe care ţi-o dau astăzi neîntinată, fără de prihană şi 
curată, aşa după cum mi-ai dat-o. Acestea zicând (o! minunile tale, 
Stăpână!) a deschis ochii fecioara şi puţin zâmbind, i-a zis lui: 

- Pentru ce, mire al meu preaiubit, ai descoperit mai-nainte de 
vreme, ceea ce nimeni nu te-a întrebat pe tine? Iar cei ce stăteau 
împrejur, auzind acest cuvânt au slăvit pe Dumnezeu, cel ce face 
asemenea minuni. 

După puţine zile mutându-se la veşnica odihnă şi bărbatul ei, l-au 
îngropat rudele lui la Biserica lor, care era departe de aceea unde era 
mormântul fecioarei, soţia sa. însă după puţină vreme, vrând să-l 
scoată de acolo, ca să-l pună într-un mormânt nou pe care îl zidise, nu 
l-au găsit în mormânt. Rudeniile lui mirându-se mult de aceasta, 
deschizând mormântul fecioarei, l-au aflat acolo, spre mărturie, că 
după cum au fost în viaţa aceasta uniţi în dragoste frăţească şi 
păzitoare de curăţie, se cuvenea ca şi trupurile lor să fie nedespărţite, 
după cum şi sufletele lor se află în împărăţia Cerească. 

Auzindu-se vestea aceasta în toată Roma, s-au spăimântat cu bu¬ 
curie mare toţi, pentru că într-adevăr, mare şi vrednică de laudă fap¬ 
tă au săvârşit, pururea fericiţii şi pomeniţii aceia, învingând firea 
omenească şi defăimând desfătările cele ademenitoare ale trupului. 
Iar acum, în locul acestora stricăcioase, în împreunarea cea nestricată 
se bucură şi se veselesc de frumuseţile Raiului cele nestricăcioase şi 
veşnice, în Hristos Iisus Domnul nostru, Căruia I se cuvine slava şi 
stăpânirea în veci, Amin! (a). 


(a) Miri. 50 a Maicii Domnului şi Prolog 8 Apr. 

Ajutaţi să fugărim tâlharii. Pogorâtu-s-a odată o corabie în 
laturile Diochiei şi s-a lipit de marginea muntelui unde erau călugări. 
Şi o femeie ieşind din corabie, stătea pe un dâmb. Venind după aceea 
un frate şi văzând-o, s-a întors la bătrânul, grăind: 

- Iată, o femeie stă lângă apă, care lucru n-a fost niciodată aici. 

Iar bătrânul, dacă a auzit, luând un toiag a ieşit şi alergând striga: 

- Ajutaţi, fraţilor, că au venit aici tâlharii. Şi văzându -1 toţi, alergau 
cu beţe asupra corăbiei, şi dacă au văzut corăbierii pornirea lor, au 
priceput şi răpind femeia aceea din deal şi trăgând funiile, au 
îndreptat corabia la adânc. 

Prin luptă a biruit curvia. Un frate oarecare trăia în pustie şi 
foarte îl supăra pe el dracul curviei. Văzându-se în atâta supărare de 
atâta foc şi poftă spurcată şi găsind o vizuină de urs, a intrat într-însa 
şi a şezut acolo şase zile, nemâncând nimic. Iar dacă a venit ursul şi 
văzându-1 pe el fratele, s-a temut şi s-a spăimântat foarte şi a strigat, 
zicând: 

- Doamne, de ştii Tu că voi cădea în păcatul necurăţiei, ca să-mi 
spurc trupul meu, mai bine voiesc să fiu mâncat de această fiară. Iar 
de ştii că nu voi cădea în păcatul necurăţiei, izbăveşte-mă de fiara 
aceasta. Şi îndată a auzit glas grăind: 

- Scopiţi -1 pe el şi-l lăsaţi aşa. 

Şi îndată din acel ceas a simţit că s-a luat de la dânsul acel război 
şi supărarea. Şi venind ursul a şezut lângă dânsul şi nu i-a făcut lui 
nimic. Iar el ieşind a mers cu pace la chilia sa (a). 

Prin lupta bună ne păzim curaţi. Sfântul Ioan Gură de Aur 
zice: “Precum toată lumea, fără rezerve, ar găsi de foarte la locul ei, o 
cuvântare ce s-ar ţine celor ce iau parte la jocurile olimpice, despre 
întrecerile ce au să facă, despre curajul de care au nevoie şi biruinţa 
ce-i aşteaptă, tocmai în clipa în care ei ar intra în arenă să înceapă 
exerciţiile, tot astfel nu e nelalocul său să vorbim despre curăţie, astăzi 
când privim ostaşii lui Iisus ce-şi scot puterea duhului din Tainele 
Dumnezeieşti, pregătindu-se de luptă. în războaiele lumii, încoro¬ 
narea vine după biruinţă; în lupta pentru Domnul, biruinţa vine după 
încoronare. Şi de ce ne încununează oare Domnul înainte de a ne 
trimite în luptă? Ca să înfricoşeze pe duşmani şi să ne înalţe cugetele; 


(a) „Pateric” o.c. pg. 36,3; 311,36; 303,22 

ca aducându-ne aminte de cinstea ce ne-a dat-o să ne ferim de vorbe 
şi fapte netrebnice. 

Un prinţ îmbrăcat în purpură şi cu coroană pe cap, care s-ar lăsa 
târât de patimi nestăpânite la fapte nevrednice de maiestatea sa rega¬ 
lă, şi-ar veni în fire, văzându-şi mantaua regală şi s-ar hotărî să se 
ferească pe viitor de asemenea înfrângeri ruşinoase. în acelaşi chip, 
voi creştinii îmbrăcaţi în Hristos, priviţi la haina voastră Dumne¬ 
zeiască, de îndată ce poftele rele îmbie zadarnic şi degrab vă veţi simţi 
mai buni şi nu vă veţi mai teme de săgeţile Satanei. Şi dacă o frunză 
de laur şi de măslin, decoraţii şi gloria acestei vieţi trecătoare 
ademenesc pe atleţi, nu e oare nesuferit şi supărător lucru să rămâ¬ 
nem, nesimţitori în faţă răsplătirii făgăduită de Domnul, nepu- 
tându-ne hotărî să fugim de desfătări şi să preferăm teama de 
Dumnezeu, poftelor trupeşti? Oamenii nu sunt singurele fiinţe care 
au instinctul imitaţiei, ci îl au şi animalele. Aşa de pildă, să zboare un 
porumbel, că toţi ceilalţi îl urmează; şi dacă un armăsar nechează în 
mijlocul hergheliei, întreagă o duce după el. 

în acelaşi chip vă dă pildă Iosif cel Sfânt, vouă ceata lui Hristos şi 
vă invită prin Dumnezeieşti cântări pe voi tovarăşi de surghiun, să vă 
avântaţi pe urmele lui. Să ne unim sufleteşte cu acest sfânt şi să 
lăudăm curăţia nu numai cu cuvintele ci şi cu fapta. El păstra cu 
statornicie şi deosebită grijă curăţia, deşi ar fi putut duce, cu femeia 
lui Putifar, o viaţă plină de plăceri, de lux şi de dulceaţă. Dar oricât de 
surâzătoare îi era această situaţie, fu de ajuns a se gândi că bogăţiile, 
puterea şi slava, se pierd odată cu viaţa, neaducându-ne decât plăceri 
trecătoare şi că numai singură virtutea dăinuieşte, pentru ca teama 
de Dumnezeu să pună frâu dorinţelor sale. 

Dispreţuind plăcerile şi făgăduinţele stăpânei sale, el găsi temniţa 
sa cea grozavă, mai plăcută decât palatele bogate, cu toate că este atât 
de greu pentru cel frumos să se sustragă de la plăceri! Şi vom rămâne 
şi mai miraţi dacă adăugăm conştiinţei acestei virtuţi şi timpul în care 
o practică Iosif cu atâta hotărâre. El îşi păstra sufletul său liber înainte 
de venirea pe pământ a Domnului şi Făcătorului lumii. Fusese crescut 
într-o casă de necredincioşi şi totul în jurul lui îl îndemna la rău. 
Nimeni nu -1 învăţa curăţia, căci toţi cei mari erau sclavii plăcerilor, 
iar slugile, robii pântecelui; sfinţenia şi cuvioşia nu le erau cunoscute. 
Şi cu toată necredinţa celor ce -1 înconjurau, cu toate încercările şi 
linguşirile stăpânei sale, el nu părăsi comorile cereşti, păstră neatins 

templul Duhului şi ar fi dorit mai curând să moară, decât să aducă 
jertfa desfrânării. Şi cu toate că n-a auzit pe Apostolul Pavel spunând 
că trupurile noastre sunt membrele lui Hristos, cu toate că nu auzise 
cuvintele Domnului, în nimic nu e mai mic Iosif în ochii celor ce au 
avut cinstea să primească părtăşia făgăduinţelor Divine şi ca aceştia, 
ne învaţă tot cu aceeaşi putere, cum trebuie să luptăm şi să veghem la 
curăţia sufletului nostru” (a). 

Păstrarea curăţiei. Sfântul Apostol Pavel recomandă Episcopului 
Timotei să se facă pildă credincioşilor cu curăţia (b). în unele locuri ale 
Noului Testament se vorbeşte despre curăţie, dar să nu credem că în 
Vechiul Testament nu s-ar face amintire de ea. înţeleptul Solomon 
zice: “Casele celor necuraţi se vor stinge”. Fiule, să nu te biruiască 
pofta frumuseţii, nici să te vânezi cu ochii tăi! ” (c). 

Acelaşi Solomon spune că nu poţi să ascunzi foc în sân şi să nu te 
arzi şi nu poţi călca pe cărbuni aprinşi fără să suferi durere. Sf. Ioan 
Gură de Aur zice: “Cunosc greutatea lucrului, cunosc îndârjirea lupte¬ 
lor şi însemnătatea luptei pentru curăţie. Este nevoie de suflet tare şi 
îndrăzneţ, care urăşte necurăţia. Este vorba să călcăm pe cărbuni şi să 
nu ne aprindem, să trecem printre săbii şi să nu ne tăiem. Căci pute¬ 
rea sexualităţii este ca şi a focului sau a săbiei. Ne trebuiesc ochi ve¬ 
ghetori, răbdare, pereţi, legi şi lacăte, paznici treji şi tari şi simţire 
cerească. Căci de nu va păzi Domnul cetatea, zadarnic păzesc 
ziditorii”. 

în istoria bisericească se vorbeşte despre Nichita Martirul, repre¬ 
zentant al curăţiei. Un tiran arian nu l-a putut clătina pe acesta din 
credinţa cea dreaptă. A crezut deci să-i răpească nevinovăţia, ca apoi 
acela să-şi piardă şi credinţa. Cu lanţurile îşi acoperea ochii spre a nu 
vedea pe o femeie adusă spre a -1 seduce. Când lanţurile fură înlocuite 
cu fireturi străvezii şi nu-şi mai putu acoperi ochii, şi-a muşcat limba 
şi cu sânge a dispreţuit pe cea desfrânată, care apoi a dispărut (d). 


(a) Buletinul Eparhiei Argeşului pe iulie 1928. (b)i Tim.4,12. (c) Pilde. S. 14,11; 6,25. (d) 
Dr.Ep.Gh.Comşa, 350 pilde pg. 46 



ZAVISTIA 


SABIE CU DOUĂ TĂIŞURI 

IfA^cest ca P al draconului-balaur este o durere şi mâhnire grea a 
inimii pătimaşului pentru binele şi progresul aproapelui său, 
sau o bucurie şi mulţumire satisfăcătoare pentru răul aproapelui său. 
Ea se naşte când aproapele lui este mai avut decât el, sau şi când 
acesta are aceeaşi avuţie. Tot aşa se întâmplă şi în privinţa cinstei şi a 
numelui bun, a ştiinţei şi a măiestriei şi a altor asemenea însuşiri 
alese. Despre acest păcat zice Sf. Scriptură: “Lepădând toată răutatea 
şi tot vicleşugul şi făţărniciile şi pizmele şi toate clevetirile, ca nişte 
prunci de curând născuţi, să iubiţi laptele cel cuvântător şi fără de 
vicleşug, caprintr-însul să creşteţi spre mântuire, zidindu-vă înşivă 
ca nişte pietre vii: casă duhovnicească, preoţie sfântă, ca să aduceţi 
jertfe duhovniceşti plăcute lui Dumnezeu prin Iisus Hristos. Deci, 
voi (fiţi şi rămâneţi) rod ales, preoţie împărătească, neam sfânt, 
popor spre câştigare, ca sd vestiţi bunătăţile Celui ce v-a chemat pe 
voi din întuneric la minunata Sa lumină...” {a). 

Din acest păcat se mai nasc: ura, clevetirea, defăimarea, vicleşu¬ 
gurile, înşelăciunile, uciderile şi altele asemenea. Cine voieşte să fugă 
de acest păcat, trebuie să cugete, că orice lucru bun, ce se dă omului, 
totul este de la Harul lui Dumnezeu, după cum se zice: “Şi ce ai care 
n-ai luat? Iar dacă ai şi luat, ce te lauzi ca şi cum n-ai fi luat!” (b). 
Aşadar, oricine zavistuieşte pe altul pentru binele ce i l-a dat 
Dumnezeu, huleşte pe Dumnezeu şi este asemenea cu acela pentru 
care s-a zis: “Au este ochiul tău viclean, pentru că Eu sunt bun? Au 
doară nu mi se cade să fac ce voi vrea cu ale Mele?” (c). împotriva 
păcatului acestuia stă gândul cel bun şi bunăvoinţa (d). 


(a) 1 Petru 2,1,2,5, 9 . (b) 1 Cor. 4, 7 . (c) Mt. 20,15. (d) Mărt. Ort. p. III-a într. 30-31 

Zavistia, pizma sau invidia, este o sabie cu două tăişuri în fiinţa 
celor ce o au. Cu o parte a tăişului ei vatămă pe cei ce o au, prin mâh¬ 
nirea de binele, cinstea şi fericirea aproapelui lor; iar cu celălalt tăiş al 
ei face rău aproapelui, căruia pe orice căi, îi doreşte şi unelteşte 
căderea. Păcatul acesta de moarte, naşte felurite păcate: urâciune, 
mânie, răzbunare, strâmbătăţi, viclenie, minciunării, ucideri... Dum¬ 
nezeiasca Scriptură ne pune înainte o mulţime de exemple durere- 
oase ale isprăvilor acestui păcat, d.p.: Diavolul zavistuieşte fericirea 
protopărinţilor noştri, Adam şi Eva, în Rai, şi prin viclenie mascân- 
du-se cu chipul şarpelui, prin minciună, i-a înşelat a călca porunca 
Divină, mâncând din pomul oprit şi astfel i-a învrăjbit cu Dumnezeu, 
surpându-i din fericire în nefericire şi din viaţă în moarte (a). 

Diavolul continuând cu răutatea zavistiei lui, a umplut de ură pe 
Cain asupra lui Abel, care cu aceleaşi arme drăceşti: viclenia şi 
minciuna, l-au scos pe fratele său din casa părintească, afară la câmp, 
unde l-a omorât (b). Diavolul umple de zavistie pe fiii lui Iacob 
împotriva lui Iosif, fratele lor nevinovat, asupra căruia tabără ca niş¬ 
te fiare sălbatice să-l omoare, apoi îl băgară într-o fântână părăsită şi 
scoţându -1 şi de acolo, îl vândură negustorilor egipteni (c). Diavolul 
umple cu răutatea zavistiei pe Core, Datan şi Aviron, cu ceata lor 
contra lui Moise şi Aaron şi a adunării Domnului, pentru care pricină 
s-a deschis pământul şi i-a înghiţit de vii (d). Diavolul a umplut pe 
filisteni cu răutatea zavistiei contra lui Samson (e). Diavolul umplând 
cu răutatea zavistiei pe împ. Saul, îl silea să fugărească pe David, 
binefăcătorul său, ca să-l piardă (f). Diavolul înfocă cu răutatea 
zavistiei pe farisei, cărturari, saduchei, irodiani, pe bătrânii şi arhiereii 
poporului evreiesc, contra Dulcelui nostru Mântuitor Iisus Hristos 
Dumnezeu, nesuferindu-L pentru că se ostenea ziua şi noaptea a-i 
lumina cu învăţăturile Lui, spre a-i pregăti pentru împărăţia 
Cerurilor. Deci, pentru că El nu zicea ca ei; ci numai după curatul 
adevăr, după voia Tatălui Ceresc, L-au persecutat, discreditat, prins, 
legat, torturat, judecat la moarte, L-au crucificat şi omorât deasupra 
pleşuvului creştet al Golgotei (g). 

Diavolul a umplut cu răutatea zavistiei pe evrei şi păgâni, por- 
nindu-i contra Bisericii lui Hristos, cu scopul infernal de a o împiedica 
în creşterea ei şi a o distruge desăvârşit de pe pământ (h). Din acestea 

(a) Fac. 3. (b) Fac. 4. (c) Fac. 37. (d) Num. 16. (e) Jud. 14-16. (f) 1 împ. 19-31; 1 Par. 10. 
(g) Vezi Sf. Evanghelii, (h) F. Ap. 4-28 

şi multe altele de felul acestora, putem cunoaşte foarte bine la câte 
nelegiuiri a dus şi duce pe sumedenii de oameni zavistia. 

„Cei ce cugetă nedrept şi-au zis în sine: Viaţa noastră pământeas¬ 
că este scurtă şi tristă şi omul nu poate scăpa de moarte, nici nu 
cunoaşte cine l-ar izbăvi de iad, din întâmplare am ajuns să fim cum 
suntem şi după viaţa aceasta vom fi ca şi cum n-am fi fost niciodată; 
căci fum este răsuflarea din nările noastre şi cugetarea o scânteie care 
se aprinde din mişcarea inimii noastre. Când se va stinge, trupul 
nostru se va face cenuşă şi duhul se va risipi ca aerul cel uşor. Numele 
nostru se va uita cu vremea şi nimeni nu-şi va mai aduce aminte de 
lucrurile noastre şi viaţa noastră va trece ca urma norului şi se va risipi 
ca negura, pe care o alungă razele soarelui şi căldura lui o îngreuiază. 
Ca umbra de trecătoare este viaţa noastră şi sfârşitul ei fără înapoiere, 
că s-a pecetluit şi nimeni nu mai vine înapoi, după trecerea de aici. 

Veniţi deci, să ne desfătăm cu bunătăţile cele de acum şi de făpturi 
să ne folosim cu toată căldura tinereţii. Să avem din belşug vinuri 
scumpe şi miresme şi să nu lăsăm să treacă florile de primăvară. Să ne 
încununăm cu flori de trandafir până nu se veştejesc. Nimeni dintre 
noi să nu lipsească de la petrecerile noastre, să lăsăm pretutindeni 
semnele veseliei noastre, căci aceasta este partea noastră şi menirea 
noastră. Să asuprim pe cel sărac şi drept, să nu ne fie milă de văduvă 
şi de cărunteţele bătrânului încărcat de ani să nu ne ruşinăm. Puterea 
noastră să fie pravila dreptăţii noastre, că ce este slab nu este de nici 
o treabă. Să vânăm pe Cel drept fiindcă ne stinghereşte şi se 
împotriveşte isprăvilor noastre şi ne scoate vină că stricăm legea şi ne 
învinovăţeşte că nu umblăm cum am fost învăţaţi din copilărie. 

El se face pe Sine că are cunoştinţă despre Dumnezeu şi Se numeş¬ 
te: Fiul Domnului. El este pentru noi ca o osândă a gândurilor noastre 
şi ne este greu, chiar când ne uităm la El. Căci viaţa Lui nu seamănă 
cu viaţa celorlalţi şi cărările Lui sunt schimbate. înaintea Lui suntem 
socotiţi necuraţi şi de căile noastre se fereşte ca de o spurcăciune. El 
fericeşte sfârşitul celor drepţi şi Se laudă că are pe Dumnezeu drept 
Tată. Deci, să vedem dacă cuvintele Lui sunt adevărate şi să cercetăm 
ce I se va întâmpla ieşind din această viaţă. Căci dacă Dreptul este Fiul 
lui Dumnezeu, atunci Dumnezeu îl va apăra şi-L va scoate din mâna 
potrivnicilor Săi. Să-l cercăm cu ocări şi cu chinuri, ca să vedem cât 
este de blajin şi să ispitim răbdarea Lui. Să-L dăm unei morţi de ocară, 
căci, după vorba Lui, Dumnezeu va avea grijă de El”. Acestea sunt 

gândurile lor, dar ei se amăgesc, căci viclenia lor i-a orbit. Ei nu cunosc 
tainicele puneri la cale ale lui Dumnezeu, ei n-au nădejde în răsplata 
Sfinţeniei şi nu cred că sufletele curate vor avea cununa lor. 
Dumnezeu a zidit pe om spre nestricăciune şi l-a făcut după Chipul 
Fiinţei Sale; iar prin gelozia diavolului moartea a intrat în lume, şi cei 
ce sunt de partea lui vor ajunge să o cunoască” (a). 

Văzându-ne deci, că şi noi, ca oameni neputincioşi, am fost otrăviţi 
de moarte în felurite chipuri prin acest păcat al satanicei zavistii, să ne 
arătăm fiecare rănile sale la Sfânta Mărturisire înaintea doctorului 
sufletesc, aşa cum am făcut, după întrebările următoare: 

1. Am clevetit pe alţii? 

Clevetirea este un păcat satanicesc. Ceata îngerilor de sub coman¬ 
da lui Lucifer, pârâu pe fraţii lor îngeri, ziua şi noaptea, înaintea lui 
Dumnezeu. “Şi am auzit j*las mare în cer, zicând: “Acum s-a făcut 
mântuirea şi puterea şi împărăţia Dumnezeului nostru şi puterea 
Hristosului Lui; că s-a aruncat părătorul fraţilor noştri, cel ce pâra 
pe ei înaintea Dumnezeului nostru ziua şi noaptea” ( b). 

Clevetitor, în limba veche latinească, înseamnă “diavol” (c). Deci 
clevetitorul se numeşte diavol, luându-şi numirea de la diavolul, 
căruia îi slujeşte prin felurite pâri, care a pârât pe Dumnezeu la om şi 
pe om la Dumnezeu, băgând vrajbă, neorânduială şi depărtare (d). 
Clevetitorul doi ani să se pocăiască, metanii 18 în zi...”. “Cei ce sunt 
clevetnici şi hulitori în această lume, lua-vor Judeţul şi mânia lui 
Dumnezeu, ca şi aceia ce cleveteau mai-nainte pe Moise” (e). 

- De vei cleveti pe fratele tău - zice Awa Or - şi te va mustra 
cugetul tău, du-te şi îi fă metanie şi spune-i că l-ai clevetit şi te păzeşte 
ca să nu mai fii batjocorit, că moarte este sufletului clevetirea (f). 

Clevetitorii sunt iertaţi numai după despăgubirea celor 
clevetiţi de ei. Păcat greu este clevetirea şi grăirea de rău, cu care 
ruşinezi şi defaimi pe aproapele, şi-l vădeşti ca un om rău şi viclean, 
şi faci multă pagubă şi primejdie, fiindcă îi iei cinstea şi faima lui, pe 
care o au toţi oamenii mai scumpă decât orice lucru al lor, iar unii mai 
mult şi decât însăşi viaţa lor. Aceasta este de multe ori păcat de 

(a) înţ. Sol. 2. (b) Ape. 12,10. (c) Vezi subînsemnarea tâlcuiriifericitului Teofilact la cap 
IV vers. 1, Ev. Matei, (d) Fac. 3; Iov 1,6-22; 2. (e) Prav. Bis. Gov. glava 88; 7,3; Despre acest 
păcat vezi Dr.Ath. Mironescu. „TeolMorală”, pg. 701-706; Arhim ISriban „Predicipopulare”, 
pg. 150-152; can 6; Sin 2 ec; 7 Sin, 7ec.; Sf. I Hrisostom; Efrem Şirul; „carte/.folositoare de 
suflet”, pg. 69, ş.a. (f) „Pateric" o.c. pg. 241,15 

moarte, când grăirea de rău se face pentru o însemnată pricină şi 
împotriva unui om trebuincios, care era în mare cinste. O, cum de 
cutează unii obraznici şi grăiesc de rău pe aproapele lor, despre lucruri 
pe care nu le-au văzut ei cu ochii şi le publică, şi-l vădesc ca un fur, sau 
curvar, sau ucigaş, şi de altele ascunse, neştiind cu adevărat? O, 
nebuni şi nepricepuţi! Ce fel de muncă socotiţi că va afla sufletul 
vostru ticălos pentru acest păcat? 

Aceasta vă este dragostea cea către aproapele? Nu, zice Domnul: 
“Nu judecaţi şi nu veţi fi judecaţi!” Deci, sunteţi datori chiar pentru 
această mântuitoare poruncă, de veţi vedea în ceasul acela pe cineva 
săvârşind păcatul, să-l acoperiţi cât veţi putea, ca să se acopere şi ale 
voastre păcate şi ca să nu fiţi judecaţi în ziua judecăţii. Iar voi 
nesocotiţilor, fără să-l vedeţi îl batjocoriţi şi îl vădiţi! Datori sunteţi 
însă să-i întoarceţi cinstea, adică să mărturisiţi înaintea mulţimii că 
minciuni aţi spus despre el, din răutatea voastră; iar dacă nu veţi face 
aşa, nu trebuie să vă ierte duhovnicul. Fiindcă păcatele care nu-s cu 
putinţă să se întoarcă înapoi, adică: uciderile, curviile şi altele ca 
acestea, prin îngăduinţă se iartă cu canon foarte greu şi cu pocăinţă ce 
se cuvine; iar câte păcate sunt cu putinţă să se îndrepte şi să ajungă ca 
şi cum n-ar fi fost, precum: eresul, furtişagul, clevetirea şi altele ca 
acestea, nu trebuie să le ierte nimeni, după Sfintele canoane ale 
Sfinţilor Părinţi, de nu veţi întoarce cele furate, sau cinstea aceluia pe 
care l-aţi defăimat, şi să lăsaţi eresul (a). 

Dintr-o azvărlitură, trei pălite. Aşa zice românul, când 
dintr-o singură mişcare, poate da trei lovituri. Aşa e şi cu clevetirea. 
Clevetirea este una, dar face trei pagube. 

1) Răneşte pe clevetitor; 2) Răneşte pe clevetit; 3) Răneşte pe cel ce 
ascultă clevetirea! 

După cum râul umflat adună de pe maluri toate gunoaiele şi le 
poartă pe valurile sale, fără să-şi dea seama că-şi murdăreşte cristalul 
apelor curate, tot aşa şi clevetitorul îşi murdăreşte sufletul său. De 
aceea Sf. Ap. Pavel spune clevetitorului: “Tu cel ce judeci, întrucât 
judeci pe altul, pe tine singur te osândeşti, că aceleaşi faci” (b). 

Vezi, dragul meu, să nu păţeşti şi tu ca albina, vrând să te răzbuni 
pe altul, să nu-ţi zdruncini propriul tău suflet, dându -1 morţii! Se 


(a) „Mântuirea păcătoşilor”pg. 28-29. (b) Rom. 2,1-9 

spune că, un clevetitor, pe patul morţii, scoţându-şi limba afară din 
gură, muşcând-o a zis: 

- Limba aceasta m-a omorât. 

“Da, limba e lumea nedreptăţii - cum zice Sf. Ap. Iacob - de aceea 
se crede că “iadul e pardosit cu limbi de femei” fiindcă ele sunt mai 
neînfrânate la limbă. Poţi potoli foamea câinelui, dar nu poţi potoli 
pe clevetitor (a). Păzeşte-ţi dar limba de rău (b). 

Cum se tămâduiesc clevetirile? Cuviosul Nifon sfătuind pe 
cei ce veneau la dânsul ca să audă cuvânt de mântuire, între altele pe 
care le spunea, le-a povestit şi aceasta: că într-o cetate era un om 
cucernic şi temător de Dumnezeu, care săvârşea multe faceri de bine 
celor de aproape, şi îi iubea pe toţi ca pe nişte îngeri ai lui Dumnezeu; 
iar aceia, din lucrarea vicleanului, urau foarte mult pe făcătorul lor de 
bine şi unii îl socoteau ca pe un om cu obicei rău, iar alţii ziceau că es¬ 
te eretic, şi-l vorbeau de rău fără nici o sfială. El auzind acestea se bu¬ 
cura şi mulţumind lui Dumnezeu, zicea pentru ei această rugăciune: 

- Doamne, dă milă celor ce mă urăsc, celor ce mă vorbesc de rău 
şi mă ocărăsc şi să nu-i pedepseşti pentru mine, nici în veacul acesta, 
nici în cel ce va să fie. Zdrobeşte pe diavolii cei răi care se ridică asupra 
mea şi precum nu te-ai întors de către mine, când am păcătuit, aşa să 
nu te întorci nici de la cei care mă ocărăsc şi mă vorbesc de rău pe 
mine netrebnicul robul Tău; ci întoarce-i şi mântuieşte-i cu nemărgi¬ 
nita Mila Ta, ca să Se slăvească Preasfânt Numele Tău în veci. Amin”. 

Intr-acest chip făcând el şi rugându-se, a scăpat de patima vorbi¬ 
rii de rău; iar cei ce-1 ponegreau, văzând dragostea lui către dânşii, 
şi-au venit în simţire şi s-au îndreptat. Apoi zicea şi aceasta că aceia 
care doresc să afle milă de la Dumnezeu, se cuvine să se roage des şi 
să nu lase mintea lor să se risipească la alte lucruri, ci s-o adune şi s- 
o aibă în rugăciunea lor; să alerge la sfinţitele slujbe ale Sfintei Biserici 
şi să asculte Dumnezeieştile cuvinte cu mare luare-aminte şi 
cucernicie. Apoi să nu vorbească cu alţii şi să râdă, nici să citească sau 
să cânte cu slavă deşartă, răcnind fără rânduială; căci cu unele ca 
acestea în loc să milostivească pe Dumnezeu, îl mânie foarte mult. 

Deci când vrea să vorbească cu cineva, din cei ce veneau la dânsul 
şi-l rugau să le spună vreo sfatuire folositoare de suflet, întâi le făcea 
metanie, zicând: 


(a) Sf. Vasile c. Mare. (b) Pr. A. C. Cosma, D. Ort. a. XI, Nr. 27-28 

- Iertaţi-mă, fraţilor, că eu fiind orb, voiesc să povăţuiesc pe alţii, 
dar sunt silit de dragostea voastră. Apoi le vorbea cu mare smerenie 
cuvintele cele de Dumnezeu insuflate... (a). 

Credinciosul regelui clevetit. Un rege avea un vistier, care 
ajunsese din cioban la dregătoria aceasta distinsă. Acest vistier fu 
pârât la rege că fură din comorile regeşti şi că toţi banii şi toate 
preţioasele furate, le ţine ascunse în palatul său, într-o boltă anume 
făcută şi straşnic ferecată. Regele cercetă pe vistier, umblă prin palatul 
său şi ajunse şi la bolta cea ferecată. Porunci să i se deschidă, dar când 
intră, regele rămase uimit. Nu era nimic aici decât patru ziduri goale, 
o masă ţărănească şi un scaun de lemn. Pe masă era o bâtă, o traistă 
şi un fluier ciobănesc. Câmpiile verzi şi dealurile împădurite se vedeau 
pe fereastră. La întrebarea regelui, vistierul zise: 

- Eu în tinereţe am fost cioban la oi. Tu, rege, m-ai adus la curte. 
De atunci în fiecare zi eu petrec câte o oră în bolta aceasta, aducân- 
du-mi aminte cu drag de starea din care am ieşit şi cânt din fluierul 
acesta doinele ce-am cântat odinioară, fiind la oi. Ah rege! Lasă-mă, 
te rog, să mă întorc încă o dată la păşunile părinţilor mei, unde eram 
mult mai fericit, decât aici la curtea ta! 

Atunci regele se supără foarte pe clevetitorii cei răutăcioşi, îm- 
brăţişă pe bărbatul cel nobil, şi-l rugă să rămână şi de aici înainte în 
serviciul său. Tihna, nu aurul, nu bogăţii, fac fericirea între cei vii! 

Clevetitorule, întoarce-ţi desagii. Zaharia trecea peste un 
câmp cu nişte desagi încărcaţi pe umeri. Simion îl întovărăşea. 
Zaharia vorbea pe drum necontenit, numai de greşelile altora, cât 
pentru greşelile sale, tăcea molcom. în sfârşit, îi zise Simion: 

- Tu, cum se pare, ai pus toate greşelile străine în partea de 
dinainte a desagilor tăi, pentru ca să le ai totdeauna înaintea ochilor, 
spre a le putea huli; iar greşelile tale le-ai pus pe spate, ca nu cumva 
să le vezi. întoarce desagii şi ai să vezi că o să-ţi fie foarte mare folosul. 

Prostul pe alţii huleşte, iar cel cu minte la sine se gândeşte! (b). 

2. Am şoptit la urechea altora? 

Şoptitorul la urechea altuia arată vicleşugul secret. Aceasta este 
roada trupului şi a depărtării lui de Dumnezeu, care, ca şi alte păcate 
primejduieşte mântuirea sufletului său (c). 


(a) V. Sf. 23 dec. (b) I.M.C. ist. 66 şi 67. (c) Rom. 1,29-30 

Gura lumii. Un morar mână cu fiul său un măgar la oraş, ca să-l 
vândă. Un călăreţ, cu care se întâlniră pe drum, le zise: 

- Voi nu sunteţi oameni cuminţi, că lăsaţi măgarul să fugă fără 
povară, iar voi umblaţi pe jos; puneţi-vă careva pe el. 

Fiul se urcă îndată pe măgar. însă acum trecând pe lângă un 
cărăuş, acesta-i întâmpină cu cuvintele: 

- Băiat prost ce eşti, dar nu ţie ruşine să mergi călare, pe când 
bătrânul tău tată umblă pe jos! Fiul se coborî repede şi lăsă pe tatăl 
său pe măgar. Acum se întâlniră cu o ţărancă, care zise: 

- Ce mai tată fără de suflet! El şade în dragă voie pe măgar, şi-l 
lasă pe fiul său să alerge după dânsul prin noroi. 

Se puse deci şi fiul lângă tatăl său pe măgar. 

- Ah, bietul dobitoc! strigă un cioban, care-şi păzea oile lângă 
drum, trebuie să se prăpădească. Voi aveţi să omorâţi măgarul! Acum 
se coborâră amândoi şi fiul zise necăjit către tatăl său: 

- Ce să ne facem cu măgarul, pentru ca să le fie oamenilor pe plac? 
Să-l ducem la târg agăţat de o rudă, sau să-l dăm pe gârlă? Dar tatăl 
său zise: 

- Acum văd, că tuturor nu le poţi face pe voie nicicând şi că-i bun 
sfatul: “Fă-ţi tu trebuşoara cum se cuvine, clevetitorilor nimic nu e 
bine!” (a). 

Uşa încuiată. într-o seară, un vestit misionar tălmăcind 
ascultătorilor săi pilda celor zece fecioare, stăruia mai ales asupra 
cuvintelor de la sfârşit: “Şi uşa fu încuiată”. în mulţimea ascultătorilor 
se găseau însă şi doi tineri uşuratici, care veniseră cu gândul să ia în 
râs Cuvântul lui Dumnezeu şi să batjocorească pe misionar. Aşa, unul 
din ei şopti la urechea soţului său: 

- Nu e mare lucru! Dacă o uşă se închide, alta se deschide. 

Care nu mică le fu mirarea, însă când misionarul, fără să fi auzit ce 
vorbiseră ei în şoaptă, zise: 

- Se poate ca printre voi să fie şi nepăsători uşuratici sau păcătoşi, 
care, împotrivindu-se Cuvântului lui Dumnezeu să gândească în ei 
înşişi: “Ce ne pasă? Dacă o uşă se încuie, alta se descuie”. Nu se înşeală 
aceşti batjocoritori; dar să vă spun eu care-i poarta ce se va deschide 
pentru ei, când poarta Cerului se va închide. E poarta prăpastiei fără 
fund, poarta nefericirii veşnice, poarta iadului! 


(a) IM.C. ist. 84 




430 


Protosinghel NICODIM MĂNDIŢĂ 


Cei doi tineri căutară unul la altul galbeni la faţă şi tremurând. Cine 
altul, decât Singur Dumnezeu, fu în stare să pună pe buzele 
cuvântătorului, tocmai cuvintele pe care ei le rostiseră în batjocură. 
Unul din acei uşuratici îşi veni în fire şi se apropie de Cel ce 
întotdeauna este gata să primească pe cel păcătos, care se pocăieşte. 
Dar celălalt? (a). 

Păziţi-vă de limbile rele. Omul mânios aţâţă vrajbă. De ase¬ 
menea şi omul păcătos tulbură prietenii. Aceştia, între cei împăcaţi 
pun clevetiri şi sfezi. Sfadă năprasnică ce varsă sânge. Pe şoptitor şi pe 
cel îndoit la limbă se cade a-i blestema, pentru că pe mulţi din cei 
împăcaţi i-au pierdut. Limba întreită a clătit şi a despărţit pe mulţi. 
Blestematele limbi cetăţi tari au stricat şi casele celor bogaţi le-au 
răsturnat. Limba întreită femei bune au izgonit din casele lor şi le-au 
lipsit de ostenelile lor. Cei ce vor asculta de limbile acestea blestemate, 
nu vor afla odihnă nici se vor sălăşlui în linişte. Mulţi au căzut de 
ascuţişul săbiei, dar mai mulţi au căzut prin acele blestemate limbi 
infernale. Fericiţi sunt cei ce s-au ascuns de către acelea şi cei ce n-au 
trecut în mânia lor şi cei ce n-au luat jugul lor. Jugul lor e jug de fier 
şi legăturile lor sunt legături de aramă. Limba rea, rea îi este şi moar¬ 
tea ei. Doamne fereşte-ne... să nu stăpânească pe cei credincioşi ca să 
nu ardă văpaia lor. Cei ce părăsesc pe Domnul vor cădea într-însele şi 
într-înşii se va aţâţa focul lor şi nu se va stinge. Trimite-se-va peste ei 
ca leul şi ca pardosul îi va pierde pe ei. Cuvintelor voastre faceţi-le jug 
şi cumpănă şi la gurile voastre să faceţi, binecredincioşilor creştini, 
uşi şi zăvoare, ca buzele voastre să nu grăiască vicleşug. Luaţi aminte 
ca să nu vă alunecaţi printr-însele, ca să fiţi vii aici vremelnic şi 
dincolo de mormânt, în lumea viitoare, veşnic (b). 

3. Am făcut semne cu mâna? 

„Mai rău decât ochiul (care face semne viclene) ce s-a făcut? Pen¬ 
tru aceea înaintea a toată faţa lăcrimează. Să nu-ţi întinzi mâna 
unde el se va uita şi să nu-ţi bagi mâna cu el în blid” (c). 

4. Am zavistuit pe alţii? M-am bucurat de paguba şi 
necazul altora? Mi-a părut bine când a murit altul? Mi-a 
părut rău auzind de binele altuia, de purtarea mai bună şi 
de norocirea şi fericirea lui? 


(a) Trad. Pr. Gr. Criveanu D. Ort. a VIII, Nr. 17-18. (b) Prol. 18 a Vil-a. (c) Sirah 31,15-16 

Zavistia este un vierme neadormit, care pururea roade inima 
zavistnicului, îmboldindu-1 a-i părea bine de răul altora şi rău de 
binele altora. “Şi au mâniat - zavistnicii - pe Moise în tabără şi pe 
Aaron Sfântul Domnului. S-a deschis pământul şi a înghiţit pe Datan 
şi a acoperit în adunare peAviron. Şi s-a aprins foc în adunarea lor, 
văpaia a ars pe păcătoşi” (a). 

învăţătura Sfântului Vasile pentru zavistie. Să fugim, 
fraţilor, de zavistie, de cursa cea drăcească, ca nu legându-ne în 
răutatea păcatului, în munca cea amară să ne dăm. Pentru că Domnul 
se împotriveşte celor mândri şi celor smeriţi le dă Dar. Deci, unde este 
zavistie şi pricire, acolo nu este cercetarea Darului lui Dumnezeu, ci 
tot lucruri de hulă şi diavoleşti gânduri. Apoi ce este mai ticălos decât 
zavistia? Zavistuieşte leneşul la ostenelile celui bogat şi nu se sileşte 
mai întâi singur la osteneală, din care este cinstea. Zavistuişte 
păcătosul la curăţia dreptului, dar nu voieşte ca şi el singur să se de¬ 
părteze de la păcat. Zavistuieşte curvarul la întreaga înţelepciune a 
celui blând, ci însă nu voieşte să se asemene vieţii lui. Zavistuieşte 
vicleanul stăpânitor tovarăşilor săi, care aceeaşi cinste au căpătat şi 
nu-şi aduce aminte de Hristos, Cel ce a zis: “Prietene, nu-ţifac ţie 
strâmbătate, ia-ţi al tău şi te du, că voiesc şi celui de pe urmă să-i dau 
ca şi ţie; sau nu sunt Eu slobod ca să fac ce voi vrea cu ale Mele? 
Măcar de este ochiul tău viclean, ci însă eu sunt bun’f b). Drept aceea, 
nu păşiţi înalt, ci lăsaţi zavistia, pentru că zavistia este scârbă inimii, 
stricăciune sufletului, uscăciune trupului, stricarea dragostei, către toţi 
vrajbă, despărţirea neamului, împiedicarea faptei bune, arvună a 
muncii, lipsire de viaţa ce va să fie, a gheenei moştenire. Deci, acestea 
auzindu-le, fraţilor, să nu ţinem zavistie, ci în dragoste să petrecem” (c). 

Răutăţile zavistiei. “...De s-a făcut răzvrătire şi război în cer, de 
s-a tulburat pacea cea fericită pe care o aveau îngerii între ei, de a 
căzut luceafărul în adâncimea iadului şi ca un balaur cu coada lui a 
tras a treia parte a stelelor celor înţelegătoare, de s-a aprins la cele 
dinăuntru ale pământului focul cel nestins al muncii celei veşnice; la 
toate acestea “zavistia” a servit. De au călcat strămoşii porunca cea 
dumnezeiască, de s-au izgonit din Raiul desfătării la spini şi la 
pălămidă, de s-a osândit Adam ca în sudoarea feţei sale să-şi mănânce 

(a) Ps. 105,17-19; Is. 26,11; Iez. 35,11-14; Şi “Mântuirea păcătoşilor” o.c. pg. 115-121. (b) 
Mt. 20,13-15. (c) Prolog. 10 aug. 

pâinea lui şi Eva cu dureri să nască, de s-au făcut muritori cei ce au 
fost fără de moarte şi dacă noi nefericiţii strănepoţi am moştenit 
păcatul strămoşilor noştri şi împreună blestemul şi urgia Dumne¬ 
zeiască, la toate a servit “zavistia”. De a urât fratele fără de dreptate şi 
a omorât fără de omenire pe frate, de a spurcat pământul cu sânge 
curat, de a deschis poarta cea înfricoşată a blestemului, prin care a 
intrat moartea în lume, la toate acestea a servit “zavistia”. Zavistia, 
începătoarea goanei lui Dumnezeu, învăţătoarea neascultării, 
născătoarea uciderii de frate, pricina morţii şi rădăcina tuturor 
răutăţilor. 

Zavistia torturează pe zavistnici. Idra aceea otrăvitoare a 
poeţilor, se povesteşte că este cu şapte capete. Adică din şapte capete 
arunca otrava cea purtătoare de moarte. Asemenea este şi păcatul, cu 
şapte capete. Capul cel dintâi are mândria, al doilea iubirea de argint, 
al treilea lăcomia, al patrulea lenevirea, al cincilea desfrânarea, al 
şaselea mânia şi al şaptelea zavistia. Şi din câte şapte aruncă otrava 
aceea aducătoare de moarte, care omoară sufletul; însă otrava zavistiei 
este decât celelalte mai pierzătoare. Căci toate celelalte păcate de 
moarte se uită la vreun folos osebit al lor; adică, vrea cel trufaş să se 
mărească, vrea iubitorul de argint să se îmbogăţească, vrea lacomul să 
se sature, vrea leneşul să se odihnească, vrea desfrânatul să se dez- 
mierde, vrea mâniosul să facă răsplătire; dar zavistia se uită, nu la 
folosul ei, ci numai la răul vecinului. Căci zavistnicul vrea numai să 
vadă pe cel mărit fără de cinste, pe cel bogat sărac, pe cel procopsit 
ticălos. “Acesta este hotarul urâciunii, a vedea din fericit ticălos, adică 
pe cel ce se zavistuieşte”. Şi iarăşi, toate celelalte păcate de moarte 
aduc oarecare câştig şi bucurie celui ce le face, d. ex.: se bucură 
mândrul în măririle lui, se bucură iubitorul de argint în bogăţia lui, 
lacomul în bucatele lui, leneşul în nelucrarea lui, desfrânatul în poftele 
lui, mâniosul în răsplătirea ce-o face împotriva vrăjmaşului său; dar 
zavistia nu numai că nu aduce nici un câştig şi nici o bucurie, ci 
pricinuieşte chiar mâhniciune şi mai vârtos celui ce o are, aduce 
mâhniciune nesămuită. “Că zavistia este scârba suferită pentru buna 
procopsire a vecinului”. 

Pentru că Iacob dobândeşte binecuvântarea lui Isaac tatălui său şi 
cinstea naşterii celei dintâi, se scârbeşte Isav cel viclean şi caută să-l 
omoare. Pentru că Lia, o femeie a lui Iacob, este născătoare de copii 
mulţi, se scârbeşte cealaltă. Rahila cea stearpă se sfădeşte cu bărbatul 

ei şi de multă mâhniciune vrea să moară: “Dă-mi copii, iar dacă nu 
voi muri eu”. Pentru că Iosif vede mai-nainte mărirea aceea pe care a 
rânduit-o Dumnezeu la Egipt şi tâlcuieşte fraţilor lui visurile cele 
tăinuitoare, se scârbesc fraţii săi cei urători de frate. întâi vor să-l 
ucidă, însă schimbându-şi socoteala, îl aruncară într-un puţ, de acolo 
iarăşi scoţându-1, îl vândură, pentru ca să-l depărteze de la ochii lor. 
Pentru că David a ucis pe Goliat, a biruit pe cei străini de neam şi a 
ridicat atât de înaltă mărirea lui Israel, împăratul Saul cel nemul¬ 
ţumitor şi zavistnic se scârbeşte şi vrea în tot chipul să-l lipsească de 
viaţă. Acum aruncă suliţa într-însul adeseori, acum iarăşi îl goneşte 
şi-l vânează. Şi l-ar fi şi omorât, pentru ca să-şi sature tulbarea 
zavistiei lui cu nevinovatul sânge al aceluia, de nu l-ar fi mântuit cu 
minune acoperământul cel Dumnezeiesc. 

Pentru că Iisus, Dumnezeu şi Om, propovăduieşte adevărul, 
vindecă bolnavi, iartă pe păcătoşi, se scârbesc evreii, urătorii de Hris- 
tos cărturari, şi-L grăiesc de rău ca pe un hulitor: “Pentru ce Acesta 
grăieşte aşa hule?” încă altă dată (şi era într-o zi de sâmbătă) vede 
Iisus că vine către El o femeie care cumplit se chinuia cu duhul 
slăbiciunii de 18 ani, încât obosită de greutatea bolii şi făcându-se 
gârbovă, nu mai putea să-şi ridice capul şi abia îţi ţinea sufletul în 
buze. O vede, i se face milă, o vindecă: “Femeie, te-ai eliberat de boa¬ 
la ta”, şi pentru că tot poporul arată bucurie şi mulţumită la minuni 
ca acestea ale lui Iisus Hristos: “Se bucura pentru toate cele preamă¬ 
rite care se făceau de El”, cel mai mare al soborului se aprinde de 
mânie, se iuţeşte, ceartă, seamănă neghini în popor, pentru ca să-l 
facă să-şi piardă evlavia şi cinstea: “Şase zile sunt (zice) în care se cade 
să lucreze, într-acestea dar venind, vindecaţi-vă iar nu în ziua 
Sâmbetei”. Şi oare pentru ziua Sâmbetei era vreo poruncă să nu se 
facă minuni? Oare pentru ziua Sâmbetei oprea legea să nu se vindece 
bolnavi? Ba. Cel mai mare al soborului nu grăieşte pentru râvna legii, 
ci grăieşte pentru zavistia ce o are către Hristos. Acesta cleveteşte 
lucrarea minunii căci zavistuieşte Mărirea Celui făcător de minuni. 
Satana e trecut din femeie în cel mai mare al soborului. Pe aceea a 
legat-o mai-nainte cu boala, pe acesta îl leagă acum cu zavistia. 
“Satana, cel ce a legat din început pe femeie, leagă acum pe cel mai 
mare al soborului cu zavistia şi prin gura acestuia ispiteşte minunea” 
(zice Teofilact). 

Dar buna procopsire pe care a fost s-o dobândească Iosif, n-a fost 
oare bună procopsire a fraţilor lui de obşte, precum a arătat-o vremea 
pe urmă? Dar mărirea care-şi câştiga David, n-a fost mărire de obşte 
şi a lui Saul, a căruia şi pe vrăjmaş l-a biruit şi împărăţia a întărit-o? 
Minunile lui Iisus Hristos, nu erau oare faceri de bine chiar şi către 
evrei? Cu adevărat că da. însă omul cel zavistnic nu se uită la folosul 
lui. “Că zavistia nu ştie să aleagă folosul”, ci se uită numai la folosul 
vecinului pe care îl vede şi pentru care se scârbeşte. “Scârbă este 
zavistia către buna sporire a vecinului” şi se nevoieşte să-l întoarcă 
spre rău, căci în aceasta singură îşi găseşte mângâiere scârbii lui. 
“Dovada urâciunii este a vedea zavistnicul pe cel zavistuit din fericit 
un mare ticălos”. 

Bogatul acela, nemilostiv şi urător de oameni, ardea înăuntru în 
văpaia focului celui nestins (pentru care povesteşte Sf. Ev. Luca). 
Atunci, când ridicând ochii săi către cer vede în sânul lui Avraam pe 
Lazăr cel sărac, îl vede şi cu strigare de umilinţă, se roagă, zicând: 
“Părinte Avraame, miluieşte-mă şi trimite pe Lazăr să-şi întingă nu¬ 
mai vârful degetului său într-0 picătură de apă şi să vină să răco¬ 
rească puţin limba mea cea arsă”. Iubiţi ascultători! Cererea aceasta 
a acestui bogat muncit, mi se pare a fi fără nici o socoteală. Pentru un 
om ca acela, care se ardea înăuntru în cuptorul cel întunecos, care şi 
pe dinafară era înconjurat de văpăi şi pe dinăuntru răsufla văpăi, cel 
ce era peste tot şi trupul şi sufletul în foc, ce ajutor ar fi fost pentru el 
atât de puţină apă, cu cât putea să atingă Lazăr vârful degetului? Toate 
apele izvoarelor şi ale râurilor şi ale mărilor, nu ajungeau să-l 
răcorească în atâtea văpăi şi el cerea atât de puţină apă? Urmează dar 
că el ar cere altceva şi o spune Dumnezeiescul Hrisostom: “Acesta 
vede pe Lazăr acela, pe care -1 văzuse mai înainte sărac şi cerşetor, 
acum fericit, preamărit; l-a văzut mai înainte gol şi plin de răni, iar 
acum îmbrăcat cu cea de Dumnezeu făcută podoabă a Dumnezeieştii 
Lumini, în câştigarea vieţii de veci. Mai-nainte dedesubtul mesei lui, 
flămând, poftind să se sature din fărâmiturile care cădeau, acum în 
sânul lui Avraam şi sătul de Mărirea cea Dumnezeiască. 

Bogatul vede şi de zavistia lui se arde mai mult decât de tot focul 
acela al gheenei. “De zavistie se topeşte mai vârtos decât de gheenă”. 
Cere dar să vină Lazăr către el, precum se pare, pentru ca să vină şi 
Lazăr în muncă, să-i facă tovărăşie să se depărteze de sânurile lui 
Avraam. Şi de s-ar fi întâmplat a vedea un lucru ca acesta, cu adevărat 

că ar fi dobândit oarecare repaus. “De zavistie mai vârtos se topeşte 
decât de gheenă”. Şi pentru ca să vedeţi că aşa este, socotiţi-vă, când 
a auzit de la Avraam aceasta, adică cum să meargă Lazăr colo şi să-l 
găsească, era lucru cu neputinţă. Că zice: “Prăpastie mare este în 
mijloc care opreşte trecerea”, iarăşi zice bogatul: “Mă rog, dar, 
Părinte Avraame, trimite-lpe el în casa tatălui meu”. Ca şi când ar fi 
zis, de vreme ce nu se poate să-l trimiţi aici, să-l am tovarăş în iad, cel 
puţin trimite-1 la casa mea, adică în lume, la viaţa cea de mai-nainte, 
la ticăloşia cea de mai-nainte, numai să fie departe, să nu se mai 
fericească în sânurile tale. Aşa, zic iarăşi: “De zavistie mai vârtos se 
topeşte decât de gheenă”. 

Dar bogatul acesta osândit nu se cădea să se roage ca să meargă el 
însuşi mai vârtos în sânurile lui Avraam, decât să vină Lazăr către el 
în iad? Se cădea, desigur. Dar zavistnicul nu se uită la al lui folos, adică 
să se vadă pe sine fericit, fiind osândit. “Că zavistia nu ştie să aleagă 
folosul, ci se uită la răul altuia, să vadă pe cel fericit osândit. Acesta 
este semnul urâciunii să vadă zavistnicul pe acela pe care-1 pizmuieşte, 
din fericit un ticălos. Vrea el mai bine să vadă pe Lazăr în iad, decât pe 
sine în Rai. Şi pentru ce? “Căci zavistia este scârbă pentru buna 
propăşire a vecinului”. Pentru aceea zic teologii că la cei osândiţi va 
fi chinul cel mai mare zavistia, adică să vadă fericirea şi mărirea lui 
Dumnezeu, de care ei să fie întotdeauna lipsiţi, iar cei sfinţi să se 
bucure în veci de dânsa. Şi de aici se va face plângerea aceea şi 
scrâşnirea dinţilor. Şi aceasta va fi cea mai grea muncă a muncii. 

Aceasta este patima zavistnicului. Patimă, care între toate celelalte 
păcate, este păcat fără de bucurie şi plin de întristare. Mai vârtos este 
un păcat, care este împreună păcat şi muncă, căci este împreună şi 
greşeală şi pedeapsă la cel ce-o are. Pentru acea Teologul prea 
înţelepţeşte zice: Că patima aceasta decât celelalte patimi este cea mai 
nedreaptă şi cea mai dreaptă. Cea mai nedreaptă căci pedepseşte, pe 
cei buni; cea mai dreaptă căci chinuieşte pe cei ce o au. Rugina nu 
roade atâta pe fier, cât roade zavistia acolo unde se află. Năpârca, când 
se naşte, nu spintecă atâta cu unghiile pântecele maicii sale, cât roade 
şi spintecă inima celui zavistnic, zavistia sa. suflet grozav de chinuit şi 
muncit şi în această lume şi-n cealaltă viaţă. Pentru aceasta eu zic că 
nu se cade să dorim unui zavisnic nici în această lume altă pedeapsă, 
nici în cea viitoare altă osândă. Destulă pedeapsă are aici pe zavistia 
sa, când vede binele vecinului, destulă muncă are acolo pe zavistia sa, 

să vadă mărirea celor fericiţi, precum vedea bogatul mărirea lui Lazăr 
în sânul lui Avraam. însă până aici aceasta este patimă dreaptă pentru 
că chinuieşte pe cei ce-o au. 

Zavistncii primejduiesc pe aproapele lor. Zavistia este ne¬ 
dreaptă căci pedepseşte pe cei buni. Vai! Cine poate să povestească 
răul cel mult ce-1 face? înţelegeţi-o numai dintr-o pildă din cele multe: 
“în cetatea cea vestită a atenienilor se afla un filosof anume Leontie, 
din părinţi de neam bun, după lege închinător de idoli, astrolog după 
învăţătură, prea cinstit în viaţă. Acesta când era să moară, toată avuţia 
lui a lăsat-o feciorului său, care era parte bărbătească, iar unei fete a 
lui ce-o avea, nu i-a lăsat nimic. întrebându-se pentru ce părăseşte 
partea cea mai slabă şi nu-i lasă măcar zestrea ei, el a răspuns: Destul 
este fiicei mele norocul ei. “Destul îi este norocul”. însă Atinais - aşa 
se numea fecioara - nu s-a mulţumit cu dieta părintelui său, ci a tras 
în judecată pe fratele său, ca să strice dieta şi să-şi ia partea din avuţia 
părintească ce i se cădea. 

Au purces de la Atena la Ţarigrad să ceară dreptate de la împăra¬ 
tul. Şi era atunci împărat Teodosie cel Mic, înaintea căruia urmau să 
se înfăţişeze. Deci, îndată cum a văzut-o sora împăratului, prea vestita 
Pulheria, că este o fecioară prea frumoasă la faţă, smerită la chip, 
înţeleaptă la cuvinte, cu adevărat fată de filosof şi ca filosoafă, a 
îndrăgit-o, a primit-o cu cinste, a dăruit-o cu daruri, pe scurtă vorbă, 
botezând-o întâi, pentru că era de altă lege şi schimbându-i numele 
din Atinais în Evdochia, a dat-o de femeie fratelui său, împăratul 
Teodosie şi aşa a făcut-o împărăteasă. Şi iată că s-a împlinit cuvântul 
tatălui său, care a zis: 

- Destul îi este norocul ei! O! Fericită şi de trei ori prea fericită 
fecioară, întâi Atinais şi acum Evdochia. Tu mai-nainte străină de 
neam fiind, te-ai făcut creştină. Dintr-o femeie proastă a atenienilor, 
te-ai hirotonisit împărăteasa Ţarigradului. Tu te-ai lipsit de moşte¬ 
nirea părintelui tău şi Dumnezeu ţi-a dat o împărăţie. Tu ai venit 
căutând zestrea ta şi ai găsit un sceptru şi o stemă împărătească. O! 
Bucură-te pentru mult binele de care te-ai învrednicit. 

Iubiţilor ascultători, nu saltă oare inima voastră de bucurie auzind 
buna norocire a fecioarei aceştia? Dar gătiţi-vă ochii voştri la lacrimi 
ca să plângeţi primejdia ei cea mare. O zavistie! O zavistie! Şi cât eşti 
de amară şi câte pricinuieşti tu la oameni! Oarecine a zavistuit buna 
norocire a Evdochiei şi a năpăstuit-o fără dreptate către împăratul, 

bărbatul ei, cum că are puţină credinţă, cinste şi dragoste ascunsă 
către oarecare Pavlin, bărbat foarte de cinste şi învăţat, cu care ade¬ 
seori vorbea cu adevărat Evdochia, ca o învăţată ce era şi ea. împăratul 
crede şi nu crede, presupune însă tace şi aşteaptă vremea ca să se 
încredinţeze. Până într-atâta, ascultaţi ce s-a întâmplat lucru de 
întâmplare, dar şi de jale. 

Intr-o zi i se aduse împăratului un măr, care, pentru că era foarte 
mare, era lucru prea ales. împăratul îl trimite către împărăteasa 
Evdochia. Aceasta neştiind că a năpăstuit-o cu Pavlin, trimite mărul 
acesta lui Pavlin care era bolnav. împăratul mergând să vadă pe 
bolnavul Pavlin vede mărul acolo, i se schimbă faţa şi i se tulbură 
inima. Purcede cu întristare şi cu mânie, intră la împărăteasă şi o 
întrebă unde este mărul? Aceasta (sau că a fost lucrarea diavolului 
care se bucură de cele rele, sau şi depărtarea lui Dumnezeu nu ştiu ce 
să zic), nu mărturiseşte adevărul, ci spune că l-a mâncat ea, ba încă 
adeverează cuvântul cu jurământ, jurându-se pe viaţa împăratului. A 
ajuns atâta. S-a întărit împăratul în prepusul său, a crezut pâra şi 
îndată a trimis să taie capul lui Pavlin în patul său, cel ce nu avea nici 
o vină, nici ştiinţă. Desparte pe Evdochia, izgonind-o de la curţile 
împărăteşti şi o surghiuneşte la Ierusalim. Şi iată, o curte împără¬ 
tească, în care cu puţin mai înainte împărăţia, bucuria şi pacea, acum 
acoperită de întristare şi tulburare. Cine a făcut atâta rău? Zavistia. 
Iată un împărat mire tânăr, care era cu totul veselie în dragostea şi 
desfătarea iubitei şi dulcei sale soţii, cu totul ieşit din sine se mânia de 
mânia şi de amărăciunea sa. Cine a făcut atâta rău? Zavistia. Iată un 
ticălos Pavlin, fără dreptate omorât, care se tăvăleşte în sângele lui 
negreşit şi nevinovat. Cine a făcut atâta rău? Zavistia. Iată o 
împărăteasă despărţita de bărbatul ei, lipsita de împărăţia ei, izgonită 
de la scaunul ei, rănită la cinstea ei cea plină de daruri, cea cinstită, cea 
curată, Evdochia, să plângă în toată viaţa ei. Cine a făcut atâta rău? 
Zavistia. O, zavistie! O, zavistie! Şi cât eşti de amară. De câte rele te 
faci tu pricină la oameni! Şi cel ce are o patimă ca aceasta, este vrednic 
să se mai numească om? Ori să se cheme acesta creştin? 

Care ochi văd mai bine? Odată s-a întrebat un înţelept, care 
ochi sunt aceia ce văd mai bine? Cei negri? Cei albaştri...? Ai bărbaţilor 
sau ai femeilor? Ai oamenilor sau ai dobitoacelor? Şi răspunsul a fost 
acesta: 

- Ochii cei ce văd mai bine sunt aceia ai zavistnicilor. Pentru că 
văd şi de departe, căci văd şi lucrurile cele mai mici, ba şi pe cele ce nu 
sunt. Un singur lucru numai nu -1 văd, binele altuia. Dar îl văd şi pe 
acesta însă atunci plâng şi îşi închid ochii pentru ca să nu-1 mai vadă. 

Ascunde-te cât vei vrea, închide-te, depărtează-te, şezi cu singură¬ 
tatea în chilia ta, fugi şi la pustietate ca să fii sihastru; ochii za- 
vistnicului te ajung oriunde şi te văd ce faci. Zavistnicul are nişte 
ocheane şi vede foarte departe. Care este omul acela îmbunătăţit şi 
aşa de sfânt, încât să nu aibă nici o greşeală măcar cât de mică? Nici 
unul. Numai Dumnezeu este fără de păcat şi curat de prihană. “Se 
atinge dar zavistia nu numai de cei mult-pătimaşi, ci şi de cei buni de 
vreme ce numai lui Dumnezeu este a fi fără de nici o greşeală şi 
nebiruit de patimă”, zice teologul. Şi pe cele mai mici greşeli le văd 
ochii zavistnicului. Răbdare dacă le vede pe cele ce sunt, dar şi pe cele 
ce nu sunt?! 

Un orb, pentru care ne povesteşte Sf. Ev. Marcu, s-a dus către 
Domnul Hristos, ca să se tămăduiască. Mântuitorul Hristos s-a atins 
de ochii lui şi l-a întrebat, ce vede? El a răspuns: “Văd pe oameni ca 
nişte copaci umblând”. A! Ticălosule orb. Oamenii ţi se par ţie ca nişte 
copaci? Şi ce asemănare este între copaci şi oameni? Dar copacii care 
umblă, de vreme ce sunt înrădăcinaţi cu tărie în pământ? Rău vezi, 
omule, de vreme ce vezi pe cele ce nu sunt. Aşa vede zavistnicul pe 
oameni, ca pe nişte copaci umblând, în loc să-i vadă prea mici! 

A! Creştine, acela pe care -1 zavistuieşti este om şi ţie ţi se pare 
copac? Tu vezi cele ce nu sunt şi atunci eşti îndoit orb. 

Eu am zis până acum cele ce am ştiut să zic, isprăvească dar cu¬ 
vântul acesta fericitul Pavel: “Să nu ne facem iubitori de mărire 
deşartă, zice el, vorbind de rău unul pe altul, unul altuia pizmuind” 
(a). Să nu ne facem iubitori de mărire deşartă, ci să se cunoască fiecare 
însuşi pe sine, să nu vorbim de rău unul pe altul, să nu pizmuim unul 
altuia. “Căci (urmează tot acest Apostol vorbind nouă) de vă mâncaţi 
voi unul pe altul, vedeţi, nu cumva să pieriţi cu totul”. Aceasta este o 
profeţie şi s-a împlinit la noi. Atâta mărire a neamului nostru, atâta 
mărire a împărăţiei noastre, ştiţi cum s-a stins? Citiţi istoriile noastre. 
Nu de puterea perşilor, nu de sabia agarenilor, ci din cauza zavistiei 
noastre. Noi ne-am stricat, căci ne-am mâncat între noi. “Unul pe altul 
vorbind de rău, unul pe altul zavistuind. Şi de ne înarmăm noi unii 


(a) Gal. 5,26 

asupra altora pentru ca să ne stricăm, nu mai este trebuinţă de 
alt vrăjmaş, nici chiar de diavolul, căci zice Hrisostom: “De ridicăm 
arme unii asupra altora, nici diavolul nu mai trebuie la pierzarea 
noastră” (a). 

Dar, pentru Dumnezeu, Căruia credem şi Care este Dumnezeul 
păcii şi Tatăl îndurărilor, pentru Sfânta Evanghelie pe care o ţinem şi 
care este testamentul dragostei, care este loc de bună întocmire şi 
unire, să încetăm odată noi, rămăşiţele cele ticăloase ale neamului 
nostru, ce am mai rămas, măcar să nu mai dăm pricină să se bucure 
mai mult şi să râdă de noi vrăjmaşii voştri. Filistenii au biruit cu totul 
pe poporul israelit şi chiar în acea zi s-a omorât şi împ. Saul şi feciorii 
lui. Mai mare stricăciune n-au avut altă dată israeliţii. A auzit David 
vătămarea cea multă a neamului său şi întorcându-se către tovarăşii 
lui a zis: Nu spuneţi nici descoperiţi aceasta la Ghet şi Ascalon, unde 
locuiau străini de neam. “Nu povestiţi la Ghet, nici binevestiţi la 
ieşirea Ascalonului”. Pentru ce? Pentru ca să nu audă ticăloşia noastră 
şi să se bucure vrăjmaşii noştri. “Pentru ca să nu se veselească fetele 
celor străini de neam” (b). 

Fraţilor şi împreună fraţilor creştini! Ticăloşiile noastre, patimile 
noastre, greşelile noastre, păcatele noastre să ni le spunem, să ni le 
descoperim cu grăire de rău, nu “unul pe altul grăind de rău, unul pe 
altul pizmuind”. “Pentru ce? Pentru ca să nu se bucure cei străini de 
neam, cei văzuţi şi nevăzuţi vrăjmaşii noştri. Tăcere, milostivire, milă 
cu îndurare. Dar zavistia, care vorbeşte de rău, care cleveteşte, care 
osândeşte! Cine are o patimă ca aceasta, zic iarăşi, nu este vrednic să 
se numească om, ori să se cheme creştin... (c). 

Neînţelegerea fiilor, durerea părinţilor. Ce dureros lucru 
este când copiii unor părinţi nu se pot înţelege! Ce lucru de durere 
poate fi o casă, unde nu se mai termină cearta, zavistia şi dezbinarea 
între fraţi! Ce inimă îndurerată trebuie să aibă un tată, când copiii lui 
trăiesc în ură şi ceartă! Dacă pe un tată pământesc îl doare acest lucru, 
cât de mult credeţi că-L doare pe Tatăl cel Ceresc, neînţelegerea, ura 
şi zavistia dintre fiii Lui de pe pământ? 

Vai, ce păcat mare au faţă de Tatăl Ceresc şi faţă de sufletul lor, 
acei creştini, care trăiesc în zavistie şi ură (d). 


(a) Cuv. 8 c. rom. (b) 2 împ. 1,20. (c)„Didahiile”I. Miniat,pg. 17-24. (d) Pr. I Trifa, ist. 145 

5. Am zis la alţii să se ducă în ruşine, în temniţă, în robie, 
în sărăcie, la diavolul, ş.a.? Am blestemat pe alţii şi am poftit 
în inima mea să li se întâmple acele blesteme? 

Unii altora suntem mădulare din parte şi toţi la un loc formăm 
Trupul lui Hristos. Astfel, răul pe care îl dorim sau îl facem altora, îl 
vom suferi şi noi, pentru că toţi suntem un trup. “De pătimeşte un 
mădular, pătimesc toate mădularele împreună; iar când se slăveşte 
un mădular, împreună se bucură toate mădularele” (a). Aceasta 
ştiind-o, să ne dorim, nu răul, ci binele unii altora, pentru că toţi 
suntem Trupul Domnului Hristos şi mădulare din parte (Despre 
aceasta vezi şi “Vârtejul rătăcirilor” de autor). 

Scaiul. O femeie rea de gură şi care nu mai contenea din bleste¬ 
me şi ocări, merse la un Preot să se spovedească. Preotul o ştia. Luă 
un scai, i-1 puse în mână şi-i zise să meargă într-un câmp, alăturea, şi 
să semene una câte una grăunţele lui. Femeia se miră mult de un astfel 
de canon (pedeapsă), dar s-a dus. După ce isprăvi, veni din nou la 
Preot. Acesta îi spuse: 

- Acum întoarce-te şi adună toate grăunţele. Femeia ascultă dar 
văzu curând că era cu neputinţă. Tot aşa e şi cu vorbele. Ele zboară 
ca vântul. Odată spuse, nu poate să le mai pună înapoi, nici să le 
şteargă (b). 

6. Am umblat cu vrăji, cu farmece, pentru a sparge casa 
aproapelui meu? 

Aceştia cad în groaznică afurisenie şi se fac părtaşi cu diavolii în 
osânda iadului. 

7. Am dorit paguba şi moartea altora? 

Această dorinţă nu-i creştinească, ci este lumească, trupească, 
satanicească (c). Acest păcat, de nu se părăseşte, despoaie pe suflet 
treptat de Darurile Dumnezeieşti şi prăbuşeşte pe făptaş în prăpastia 
durerilor, nefericirilor, mizeriilor şi în osânda iadului. 

Ciudăţenia păsării Nibus. 0 ciudată însuşire are pasărea Ni- 
bus din India. Pe vreme bună şi frumoasă, această pasăre stă în cui¬ 
bul ei, tristă şi posomorâtă. Dar îndată ce vine vremea rea, cu vânt, 


(a) 1 Cor. 12, 26. (b) Trad. pr. Gr. Criveanu, D-ca Ort. a. VIII; Nr. g-io. (c) Iac. 3,15-16 

vifor şi furtună - ea zboară din cuib voioasă, desfătându-se în văz¬ 
duhul tulburat. Exact aşa e şi omul cel invidios (gelos). Se întristează 
când vecinului sau şi aproapelui său îi merge bine şi se bucură când îi 
merge rău. Invidiosul şi invidia nu poate suferi nimic de bine: nici 
hărnicia altuia, nici izbânda lui, nici chiar talentul ce-1 are de la 
Dumnezeu (a). 

Cererea pizmaşului. Un împărat al sciţilor având ziua onomas¬ 
tică, voia să facă bine celor doi curteni ai săi, pe care îi avea în mare 
favoare. îi chemă la sine şi le zise: 

- Cereţi ce veţi voi de la mine, dar să băgaţi de seamă, că, faţă de 
ceea ce va cere fiecare dintre voi, celuilalt îi voi da îndoit. 

Unul din curteni era foarte bogat şi cugeta întru sine că dacă va 
cere bani sau altceva, celălalt curtean va primi îndoit. Astfel zise: 

- Mie nu-mi trebuie nimic. 

Celălalt curtean fiind pizmătăreţ şi deci invidiind averea colegului 
său de serviciu, zise împăratului: 

- Maiestate, eu doresc să mi se scoată un ochi. Nefericitul de el 
credea că prin aceasta celuilalt curtean i se vor scoate amândoi ochii. 
Dar împăratul cu minte îi zise: 

- O, dragul meu, nu-ţi pot nicidecum împlini dorinţa, căci pizma 
te-a orbit de amândoi ochii, aşa că nu mai am de unde să-ţi scot şi eu 
un ochi! 

Sf. Apostol Pavel numără pizma între faptele trupului (b), spunând 
că pizmătăreţii nu vor moşteni împărăţia lui Dumnezeu. Să ne ferim 
deci de această buruiană otrăvitoare. Să nu ne pară rău de bună-starea 
aproapelui, care patimă este împotriva bunătăţii şi facerii de bine ca 
roade ale duhului (c). 

Dezbinarea a trei pizmaşi. Trei călători se întâlniră odată în- 
tr-o pădure. Toţi trei plecară din satele lor în lume, căci nu puteau să 
rabde norocul altora. Din pădure plecară împreună şi aflară pe cale o 
pungă cu bani. Nu s-au putut înţelege la împărţirea banilor, căci 
fiecare voia toţi banii şi nu putea răbda ca ceilalţi să ia ceva. Au ră¬ 
mas deci lângă bani şi-i păzeau ca nu cumva să vină cineva şi să-i ia. 

După două zile veni pe acolo stăpânul locului, un împărat bogat. 
Cei trei pizmaşi cerură ca împăratul să-i vindece de boala lor. Şi 


(a) Pr. I. Trifa. ist. 537. (b) (c) Gal. 5,20. (c) Dr. Ep. Gh. Comşa 350 ist. 240 

împăratul i-a pedepsit după felul pizmei, de care erau cuprinşi. Unul 
nu voia să facă bine nimănui, altul nu voia ca vreun alt om să facă bine 
cuiva, iar al treilea nu suferea ca cineva să-i facă lui vreun bine. 

împăratul s-a mirat de ei şi le-a spus: 

- Voi nu sunteţi destoinici ca să vă las banii aceştia! 

Şi luând banii, împăratul îi condamnă pe toţi, după cum au meritat. 
Pe cel care nu putea nimănui să facă vreun bine, îl trimise în 
pustietate, desculţ şi fără vreo hrană sau băutură. Pe cel care nu putea 
căuta cu ochi buni ca omul să facă cuiva vreun bine lăsă să-l taie cu 
sabia, pentru că n-a meritat să trăiască pe lume, fiindcă îi plăcea 
numai răul. în sfârşit, pe cel care nu putea să rabde, ca omul să-i facă 
însuşi lui vreun bine, îl lăsă să trăiască, pentru că singur năravul lui îi 
era o pedeapsă şi îl trimise într-un loc al pământului său, unde se 
făcea cele mai multe fapte bune, însă el neputând răbda, de necaz, în 
curând s-a îmbolnăvit şi a murit (a). 

8. Am dat altora sfaturi rele, ca să facă aşa? 

Cei ce dau şi cei ce ascultă astfel de sfaturi rele cad în grele nefe¬ 
riciri şi-n groaznice pedepse (b). Astfel a făcut Ahitofel vicleanul şi 
Avesalom contra tatălui său David. Păcatul acesta i-a prăbuşit pe 
amândoi în pierzare (c). 

„Cu cine să vorbesc şi cui să vestesc ca să audă? Căci iată, urechea 
lor este netăiată împrejur şi nu pot auzi; că iată, Cuvântul Domnului 
este de râs la ei şi nu le e deloc plăcut. De aceea sunt plin de mânia 
Domnului şi n-o mai pot ţine în mine; o voi vărsa deci asupra 
copiilor pe uliţe şi asupra adunării tinerilor şi vor fi luaţi şi bărbat 
şi femeie şi cel în vârstă şi cel sătul de zile. Şi casele lor vor trece la 
alţii; tot aşa şi ţarinile şi femeile, pentru că voi tinde mâna Mea 
asupra locuitorilor ţării acesteia, zice Domnul. Căci fiecare din ei, 
de la mic până la mare, este robit de lăcomie şi de la Prooroc până 
la Preot, toţi se poartă mincinos, lecuind rănile poporului Meu cu 
nepăsare şi zicând: “Pace!” Pace!” şi numai pace nu-i. Dar se 
ruşinează ei oare, când fac urâciuni? Nu, nu se ruşinează deloc, nici 
roşesc. De aceea vor cădea printre cei căzuţi şi în vremea cercetării 
Mele vor fi aruncaţi, zice Domnul” (d). 

(a) O.M.P. ist. 736. (b) Lev. 20, 6-7; Ier. 14,10-16; 7, 8-19; n, 14; 23,21; 27,10-15; 29, 8- 
9; Iez. 13,14-16; 14,9-11; comp. 1 Tim. 4,1-2; 2 Tim. 3,1-9; Mt. 7,15; Rom. 16,17-18; 2 Petru 
2,1-3; 1 Ioan 1, 8-10. (c) 2 împ. 15-18. (d) Ier. 6,1-15 

9. Am lăudat pe cei ce au făcut rău aproapelui lor? 

Cei ce păcătuiesc astfel se fac părtaşi acelor fapte rele şi se arată pe 
sineşi că au duh vrăjmăşesc în ei. 

10. Am batjocorit, calomniind (vorbit de rău) pe alţii 
înaintea mai multor oameni, răpindu-le astfel cinstea şi 
numele lor cel bun? 

Acesta este un păcat strigător la cer, care se răzbună groaznic asu¬ 
pra celor ce -1 săvârşesc. Fiecare din noi e bine a ne judeca şi prihăni 
păcatele noastre. Zis-a un bătrân: 

- Cel ce fură, sau cel ce minte, sau cel ce face alt păcat, de multe ori, 
îndată după ce a săvârşit păcatul, suspină şi se prihăneşte pe sine şi 
vine în pocăinţă; iar cel ce are în suflet pomenire de rău, ori de stă la 
masă, ori de umblă, ori de doarme, ca de rugină se mănâncă. Şi 
păcatul totdeauna nedespărţit îl are şi rugăciunea lui se face blestem. 
Şi toată osteneala lui se face neprimită, măcar de-şi va vărsa şi sângele 
său pentru Hristos (a). 

întoarce-ţi desagii! Scrie într-un loc de la Sfânta Evanghelie 
despre “bârnă” şi “pai”. în firea cea veche a omului este şi aplicarea 
cea rea de a vedea “paiul din ochii altora, dar bârna din ochii lui, nu”( b). 

Ispita aceasta, păcatul acesta, l-a asemănat cineva, foarte potrivit, 
cu un om ce duce în spate o pereche de desagi încărcaţi cu păcate. Iar 
aceşti desagi sunt astfel aranjaţi, că omul pune totdeauna în partea 
de dinainte păcatele altora, iar în partea de dinapoi: păcatele lui. 
Adică, vede totdeauna numai păcatele altora, iar pe ale lui nu le vede... 
Aşa sunt oamenii cei lumeşti. E o lege aproape generală între ei, ca să 
vadă şi să critice numai păcatele altora. 

Dar de multe ori, ispita aceasta stăruie şi între noi, cei care căutăm 
mântuirea. Să luăm seama, ea încearcă să intre în Biserica (adunarea) 
Domnului şi trebuie să ne păzim de aceasta (c). 

Să ne uităm bine la desagii aceştia cum sunt aşezaţi şi de cumva îi 
purtăm şi noi, tot la fel ca în chipul de faţă, să-i întoarcem, în aşa fel, 
ca păcatele noastre să fie în faţă, iar păcatele altora în spate şi 
neîncetat zi şi noapte, în tot timpul vieţii pământeşti să ne vedem 
scăderile şi păcatele noastre până la ultima răsuflare. 


(a) „Pateric” o.c. pg. 403,23. (b) Mt. 7,3. (c) Pr. I. Trifa ist. 580 

11. După săvârşirea acestor feluri de crime, nu m-am dus 
iarăşi la acei oameni, înaintea cărora am ponegrit pe 
aproapele meu, pentru a-i întoarce cinstea şi a-i repara 
numele lui cel bun? 

Cei care vatămă cinstea şi numele cel bun al aproapelui lor, nu se 
dezleagă de păcatul acesta până ce nu repară ce au stricat, retrăgân- 
du-şi calomnia lansată de ei în lume. Restituirea pagubei şi repararea 
stricăciunii, e canonul care tămăduieşte sufletele acestor păcătoşi. 
Astfel, zilnic, până în ziua Judecăţii universale, sunt apăsaţi şi 
osândiţi. “împacă-te cu pârâşul tău până eşti pe cale (pe calea vieţii 
vremelnice) cu dânsul, dă-ţi silinţa să te izbăveşti de el; ca nu cumva 
să te tragă la Judecător şi Judecătorul te va da temnicerului şi 
temnicerul te va arunca în temniţă. Zic ţie: nu vei ieşi de acolo până 
nu vei plăti şi filiarul cel mai de apoi” (a). 

12. îngreunându-mă cu păcatul mândriei, pizmei şi al 
urâciunii, n-am iertat pe vrăjmaşii mei când mi-au cerut 
iertare cu îndreptare şi umilinţă? 

Chiar când vrăjmaşii noştri vin cu îndreptare sau cu restituirea 
stricăciunii şi umilinţă, văzându-i îndreptaţi, suntem datori a-i ierta 
şi a-i apropia cu precauţie pentru viitor. “De veţi ierta oamenilor 
greşelile lor, ierta-va şi vouă Tatăl vostru Cel Ceresc; iar de nu veţi 
ierta oamenilor greşelile lor, nici Tatăl vostru nu va ierta greşelile 
voastre” (b). 

Iartă, dar nu iartă. Sunt mulţi creştini plini de viclenie, care 
iartă de formă, dar cu gândul rău de a lovi când vor putea pe cel ce 
l-au iertat. Cei ce fac astfel sunt nişte persoane negre la suflet, 
infernale, mult mai primejdioase decât cei care n-au iertat de loc, 
adică nu şi-au făcut forma. Sunt alţii care fac mizerii aproapelui lor ca 
nişte diavoli, ba poate şi mai rău şi silesc cu forţă pe cei pe care i-au 
necăjit, şi-i supără cu nedreptăţile şi hărţuielile lor, ca să-i ierte. Asta 
nu-i iertare, împăcare, ci păcate strigătoare la cer, care se răzbună 
asupra făptaşilor. 

Iertarea adevărată e mai mare ca postul. A trimis odată 
Sf. Epifanie către Awa Ilarion, rugându -1 pe el şi zicând: 

(a) Lc. 12,58-59; Mt. 5,23-28. (b) Mt. 6,14-15; comp. Mt 18,15-16,22; Mc. 11,25; Lc. 6, 
37-3S; 17, 3 - 4 ; 23, 34 ; Mt. 5,44; F. Ap. 7,60; 3,17; 1 Cor. 4,12 

- Vino să ne vedem mai înainte de a ne duce din trup. Şi mergând 
el, s-au bucurat unul cu altul. Iar mâncând ei, s-a adus o pasăre gătită. 
Şi luând Episcopul a dat lui Awa Ilarion şi a zis bătrânul: 

- Iartă-mă, că de când am luat schima n-am mâncat junghiat. Şi i-a 
zis lui Episcopul: 

- Aşa şi eu, de când am luat schima, n-am lăsat pe cineva să 
adoarmă având ceva asupra mea, nici eu n-am dormit având ceva 
asupra cuiva. Şi a zis lui bătrânul: 

- Iartă-mă, că petrecerea ta este mai mare decât a mea. 

Osândeşti pe cel căruia îi ceri iertare? Un frate oarecare 
avea scârbă asupra altui frate. Iar acel frate, înţelegând cum că cutare 
frate, are scârbă asupra lui, a mers la dânsul vrând ca să i se 
smerească, să-şi ceară iertare şi să se împace cu dânsul. Deci, bătând 
el în uşa fratelui, acela n-a vrut nicidecum să-i deschidă şi să-l 
primească. Atunci, dacă a văzut că nu-i deschide, s-a scârbit şi el. Şi 
mergând la un bătrân i-a spus pentru acel frate, jeluindu-se cum că 
are scârbă asupra lui şi a mers la dânsul să-şi ceară iertare şi să se 
împace cu dânsul şi nu l-a primit, nici i-a deschis uşa. Iar bătrânul a 
zis lui: 

- Caută, fiule, şi-ţi ia seama, că poate ai vreun gând în inima ta, 
cum că tu nu eşti cu nimic vinovat, nici ai făcut lui vreun rău, ci el a 
făcut rău şi el este vinovat; şi aşa pe tine însuţi te îndreptezi, iar pe el 
îl învinovăţeşti. Deci, pentru aceea nu-i dă Dumnezeu lui îndemnare 
ca să-ţi deschidă şi să te primească, pentru că nu cu adevărată 
pocăinţă mergi la dânsul, ci cu făţărie. Ci mergi şi pune în inima ta, 
cum că tu ai greşit şi tu eşti vinovat, iar pe dânsul să-l îndreptezi. Şi 
aşa făcând, Dumnezeu îi va da lui îndemnare şi umilinţă ca să se 
smerească şi să se împace cu tine. 

Şi i-a spus lui această povestire: “Erau doi oameni mireni în Egit, 
în ţinutul Alexandriei şi amândoi erau cu bună cucernicie şi cu viaţă 
bună. Aceştia sfătuindu-se au lăsat lumea şi s-au călugărit amândoi 
împreună. Şi auzind ei citindu-se cuvântul ce este scris în Sfânta 
Evanghelie, care zice: “Că unii s-au scopit pe sine pentru împărăţia 
Cerului” şi râvnind acestui cuvânt al Evangheliei, s-au scopit amândoi. 
Şi neştiind ei puterea Dumnezeieştii Scripturi, li se părea că foarte 
mare bunătate au făcut cu acel lucru, că s-au scopit pe dânşii pentru 
împărăţia cerului; iar Arhiepiscopul auzind de acel lucru al lor, i-a 
despărţit de Sf. Biserică. Dar ei răpşteau (cârteau) asupra Arhiepis- 

copului, zicând că pentru oarecare pizmă şi fără dreptate i-a despărţit 
pe ei de Sfânta Biserică. Şi s-au sfătuit să meargă la Arhiepiscopul 
Ierusalimului şi să se jeluiască şi să-şi spună pricina lor şi acela îi va 
blagoslovi şi îi va împărtăşi iarăşi Bisericii. Deci, au mers la Arhie¬ 
piscopul Ierusalimului şi au început a se jelui pentru strâmbătatea ce 
le-a făcut-o lor Arhiepiscopul Alexandriei, de i-a despărţit pe ei de 
Sfânta Biserică, spunându-i şi pentru ce pricină i-a despărţit. Iar 
Arhiepiscopul Ierusalimului auzind aceasta, a zis lor: 

- Şi eu vă despart pe voi. Iar ei auzind aceasta, s-au scârbit foarte 
şi sfătuindu-se, au zis unul către altul: 

- Să mergem, frate, la Arhiepiscopul Antiohiei şi acela văzând 
scârba şi strâmbătatea ce tragem, nefiind vinovaţi, îşi va face milă şi 
ne va primi pe noi. Şi aşa au mers la arhiepiscopul Antiohiei şi i-au 
spus lui plângerea şi pricina lor, iar Arhiepiscopul auzind, a zis lor: 

- Şi eu vă despart pe voi. Iar ei în loc de nădejdea pe care o aveau, 
că îi va bucura acel Arhiepiscop, au auzit ca şi de la ceilalţi zicând: “Şi 
eu vă despart pe voi”. Şi s-au sfătuit după aceea să meargă la Roma, 
la Papa, zicând: 

- Să mergem noi, frate, la Papa, şi el ne va primi pe noi şi ne va 
izbândi nouă despre toţi ceilalţi. 

Şi aşa au plecat şi au mers la Roma, la Papa, şi s-au jeluit şi au spus 
Papii toată pricina lor şi cum toţi Arhiepiscopii, necăutându-le 
dreptatea şi nevinovăţia lor, fără de nici o pricină sau vină, i-au 
despărţit pe ei de Sfânta Biserică. Iar Papa auzind acestea, le-a zis lor: 

- Şi eu vă despart pe voi. Iar ei auzind şi de la Papa tot acelaşi 
cuvânt, pe care îl auziseră de la ceilalţi Arhiepiscopi, se întrebau între 
sine, zicând: 

- Ce vom face, frate, că aceştia sunt toţi uniţi la un cuvânt fiindcă 
ei se adună la soboare toţi la un loc şi se sfătuiesc şi se unesc să ţină 
toţi una şi să fie toţi într-un cuvânt; ci noi să mergem la Sfântul 
Epifanie Arhiepiscopul Ciprului şi să ne jeluim şi să spunem lui toată 
pricina noastră. Şi acela fiind om Sfânt şi Prooroc şi cunoscător, ne 
va cunoaşte supărarea şi nevinovăţia noastră şi scârba ce tragem fără 
dreptate şi ne va primi pe noi. 

Şi aşa, ieşind din cetatea Romei, au plecat şi au mers la ostrovul 
Ciprului şi dacă s-au apropiat de cetatea unde era Sfântul Epifanie, 
Dumnezeu i-a descoperit lui pentru venirea celor doi călugări şi 
pentru lucrul şi pricina lor. Iar Sfântul Epifanie înştiinţându-se pentru 

dânşii, îndată a trimis pe un cleric al său în întâmpinarea lor, ca să le 
spună, ca nici în cetatea lui să nu îndrăznească să intre, că nu-i 
primeşte. Iar ei auzind aceasta, s-au umilit cu inimile lor şi s-au smerit 
pe sine, vorbind unul către altul şi zicând: 

- Cu adevărat, frate, noi am greşit lui Dumnezeu. Şi pentru ce dar 
umblăm zbuciumându-ne, vrând ca să ne îndreptăm pe noi? Fie 
măcar şi aşa, precum socoteam noi, adică cum că toţi fără dreptate şi 
fără nici o vină, unul după altul, ne-au despărţit pe noi de Sfânta 
Biserică, dar acesta, încă nici n-am mers la dânsul să ne jeluim şi să 
ne spunem pricina noastră, nici încă nu ne-a văzut pe noi, ci fiind el 
om Sfânt şi Prooroc cunoscător, iată că însuşi Dumnezeu i-a desco¬ 
perit lui şi i-a arătat venirea noastră la dânsul şi greşeala noastră, 
pentru care ne-a poruncit nouă că nici în cetate să nu intrăm. Pentru 
aceea, frate, în zadar ne ostenim noi, umblând ca să ne îndreptăm că 
noi am greşit lui Dumnezeu şi Dumnezeu i-a arătat greşeala noastră. 
Pentru aceea nu numai faţa lui nu ne primeşte să o vedem, ci nici în 
cetate nu ne primeşte să intrăm. 

Şi aşa au început a se umili, a plânge şi a se smeri, cunoscându-şi 
greşeala şi păcatul lor. Iar văzătorul de inimi Dumnezeu, văzându-i 
pe dânşii că şi-au cunoscut greşeala lor şi s-au umilit inimile lor şi se 
smeresc, căindu-se; i-a poruncit lui să trimită ca să-i cheme şi să-i 
primească pe ei, că şi-au recunoscut greşeala lor şi acum smerindu-se 
se căiesc. Şi aşa, Sfântul Epifanie a trimis de i-a chemat la sine şi cu 
multe cuvinte de folos i-a învăţat şi i-a mângâiat pe ei, i-a primit în 
Sfânta Biserică şi i-a împărtăşit pe ei cu Sfintele Taine. Apoi a scris 
pentru dânşii la Arhiepiscopul Alexandriei, zicând: 

- Primeşte, frate, pe fiii tăi, căci cu adevărat acum s-au smerit şi 
s-au pocăit. Şi aşa i-a trimis pe ei la locul lor. 

Această povestire spunând-o bătrânul fratelui, i-a zis: 

- Iată, fiule, aceasta este cu adevărat tămăduirea sufletului, ca în 
toate lucrurile să ne smerim, defăimându-ne şi ocărându-ne pe noi, 
descoperindu-ne şi vădindu-ne înaintea lui Dumnezeu păcatele 
noastre, iar nu ale fratelui nostru. 

Acestea auzindu-le fratele, s-a umilit cu inima şi făgăduindu-se că 
va face după cuvântul bătrânului s-a dus iarăşi cu smerenie la acel 
frate care avea scârbă asupra lui, să se roage ca să-l ierte pe el; şi 
bătând la uşa chiliei îndată a auzit acela şi i-a deschis. Şi mai înainte 

până a se închina el şi a-şi cere iertare, acela s-a închinat lui cu 
smerenie, zicând: 

- Iartă-mă, frate, că te-am scârbit pe tine. Şi aşa, cu dragoste şi din 
tot sufletul sărutându-se unul cu altul, s-a făcut mare bucurie între 
dânşii. 

Blagosloviţi şi iertaţi. A zis unul din Părinţi: 

- De te va ocări pe tine cineva, blagosloveşte -1 pe el. Şi de va primi, 
bine va fi amândurora; iar de nu va primi, el va lua de la Dumnezeu 
ocară şi tu blagoslovenie. 

Petrecea odată Awa Theodor cu fraţii în schit şi mâncând ei, luau 
cu evlavie paharele, tăcând şi nezicând cuvântul “iartă”. Şi a zis Awa 
Thedor: 

- Au pierdut călugării obiceiul cel bun, nezicând: “Iartă”. 

Iartă-mă. Awa Colov a zis odată fratelui său celui mai mare: 

- Voiesc fără de grijă să fiu, precum îngerii sunt fără de grijă, nimic 
lucrând, ci nelipsit slujind lui Dumnezeu. 

Şi dezbrăcându-se de haină a ieşit în pustie, unde făcând o 
săptămână, s-a întors către fratele său şi după ce a bătut în uşă, l-a 
auzit pe dânsul şi mai-nainte de a-i deschide, i-a zis: 

- Tu cine eşti? Iar el a zis: 

- Eu sunt Ioan, fratele tău. Şi răspunzând i-a zis lui: 

- Ioan s-a făcut înger şi nu mai este între oameni. 

Iar el i se ruga, zicând: 

- Eu sunt. 

Şi nu i-a deschis lui, ci l-a lăsat până dimineaţa să se trudească. Iar 
mai pe urmă deschizându-i i-a zis: 

- Om eşti şi trebuinţă ai să lucrezi ca să te hrăneşti. 

Şi i-a făcut metanie, zicându-i: 

- Iartă-mă. 

Acesta şedea odată în Sfânta Biserică şi a suspinat, neştiind că este 
cineva în urma lui, dar cunoscând, i-a făcut metanie, zicând: 

- Iartă-mă, Awo, că încă nu m-am învăţat. 

Lesne iertător. A fost un Patriarh în Dumnezeiasca Cetate, care 
atât era de milostiv şi lesne iertător celor greşiţi, că unul dintre ai casei 
lui a furat de la dânsul aurul şi temându-se a fugit în Tevaida Egiptului 
şi umblând pe acolo l-au aflat varvarii şi luându-1 l-au dus la locul lor, 
de care lucru aflând Arhiepiscopul l-a răscumpărat cu optzeci de 

galbeni. Deci venind el, l-a primit milostivul, încât ziceau unii din 
cetăţeni că nimic n-ar fi greşit Arhiepiscopului. 

Arde pe draci. Un frate a întrebat pe un bătrân, zicând: 

- Ce este sporirea omului către Dumnezeu? şi a răspuns bătrânul: 

- Sporirea omului este smerenia, că pe cât se pogoară cineva în 
smerenie, pe atât se înalţă în sporire. 

A zis un bătrân: 

- Dacă smerindu-te pe tine vei zice cuiva: “Iartă-mă”, arzi pe draci. 

lartă-ne pe noi, stăpâne. A zis un bătrân, că smerenia poate 
mai mult decât toată sila şi a povestit şi un lucru ca acesta: “Au fost doi 
episcopi aproape unul de altul şi erau odinioară supăraţi unul asupra 
celuilalt. Unul din ei era bogat şi puternic, iar celălalt smerit. Şi căuta 
cel puternic să facă rău celuilalt. Iar cel smerit auzind aceasta, zicea 
către clerul său: 

- Avem să-l biruim cu Darul lui Dumnezeu. Şi au zis lui clericii: 

- Stăpâne, cine poate să-l biruiască pe el? Iar acela zicea: 

- Răbdaţi, fiilor, şi aveţi să vedeţi Mila lui Dumnezeu. 

Deci pândea el şi când avea acela un praznic de Sfinţii Mucenici, a 
luat pe clerul său şi a ieşit şi le-a zis lor: 

- Veniţi după mine şi ori ce mă veţi vedea pe mine că fac, faceţi şi 
voi şi avem să-l biruim. 

Deci mergând după dânsul, ziceau aceştia: 

- Oare ce are să facă? 

Şi după ce au venit l-au aflat făcând slujbă şi pe toată cetatea 
adunată acolo. Atunci Episcopul a căzut în genunchi la picioarele celui 
puternic, împreună cu clerul său, zicând: 

- Iartă-ne pe noi, Stăpâne, robii tăi suntem! 

Iar acela înspăimântându-se de ceea ce s-a făcut, umilindu-se, căci 
Dumnezeu schimbase inima lui, se apucă şi el de picioarele lui, zicând: 

- Tu eşti Stăpân şi părinte! 

u Şi de atunci s-a făcut mare dragoste între dânşii. Şi zicea cel smerit 
către clerul său: 

- Nu vă ziceam vouă, fiilor, că avem să biruim prin bunătatea lui 
Dumnezeu? Deci şi voi, când aveţi vrajbă către cineva, aceasta faceţi 
şi veţi birui cu Darul lui Dumnezeu. 

Iartă-mă că mă pocăiesc. A fost un bătrân iubitor de fraţi şi 
plin de multă dragoste, nesocotind niciodată răul. Un frate furând 
nişte vase le-a dus şi le-a pus la dânsul, neştiind el nimic pentru acel 

lucru. După vreo câteva zile s-au cunoscut vasele acelea şi pârât fiind 
bătrânul, a pus metanie, zicând: 

- Iartă-mă că mă pocăiesc. 

După puţin timp a venit fratele care furase vasele şi le pusese la el 
şi a făcut vorbă cu el şi zicea bătrânului: 

- Sfinţia ta ai furat vasele? 

Şi bătrânul punea metanie fratelui, zicând: 

- Iartă-mă. 

încă şi altul din fraţi, de greşea cândva şi tăgăduia, el punea 
metanie, zicând: 

- Iertaţi-mă. Atât era de cucernic şi de smerit Cuviosul, încât nici 
cu cuvântul n-a rănit cândva pe cineva. 

Un iubitor de Hristos fiind dat la mucenicie de slujnica sa, când 
era dus să se săvârşească, a văzut pe slujnica lui, care îl dăduse şi-l 
vânduse şi scoţând inelul cel de aur pe care-1 purta, i l-a dat ei, zicând: 

- Mulţumescu-ţi ţie, că de acest fel de bunătăţi pricinuitoare mie 
te-ai făcut. 

De la scaunul Sfintei Spovedanii, unul a ieşit iertat şi altul 
osândit. Doi fraţi locuiau deosebi în pustie. Şi a zis unul din ei celuilalt: 

- Voiesc să mă duc la Awa Zinon şi să-i spun un gând. 

A zis şi celălalt: 

- Şi eu voiesc aceasta. Deci s-au dus amândoi împreună. 

Şi luându-1 pe el, fiecare deosebi şi-au spus gândurile lor. Şi unul 
spunându-le, a căzut înaintea bătrânului, rugându-1 pe el cu multe la¬ 
crimi, ca să se roage lui Dumnezeu pentru dânsul. Şi a zis lui bătrânul: 

- Mergi, nu te slăbi pe sineţi şi nu grăi de rău pe cineva şi nu te 
lenevi de rugăciunea ta. 

Şi ducându-se fratele s-a vindecat. Iar celălalt spunându-şi gândul 
său către bătrân, a adăugat moale şi cu nebăgare de seamă, zicând: 

- Roagă-te pentru mine, dar n-a cerut cu dinadinsul. După o vreme 
s-a întâmplat de s-au întâlnit unul cu altul şi a zis unul din ei: 

- Când am mers noi către bătrânul, i-ai spus lui gândul pe care 
ziceai că voieşti să i-1 spui? Iar acela a zis: 

- Da, i-am spus! A întrebat iarăşi: 

- Oare te-ai folosit după ce i-ai spus? Răspuns-a fratele: 

- Da, m-am folosit, că pentru rugăciunile bătrânului m-a vindecat 
Dumnezeu. Iar celălalt a zis: 

- Eu măcar că i-am mărturisit gândurile mele, totuşi, n-am simţit 
nici o uşurare. Zis-a lui cel ce s-a folosit: 

- Dar cum te-ai rugat bătrânului? Răspuns-a acela: 

- I-am zis lui: roagă-te pentru mine, că am acest gând. 

Iar celălalt a zis: 

- Eu mărturisindu-mă, am udat picioarele lui cu lacrimile mele, 
rugându-mă lui ca să ceară îndurarea lui Dumnezeu pentru mine. Şi 
aşa, prin rugăciunea lui m-a vindecat Dumnezeu. 

Acestea ni le-a povestit nouă bătrânul, învăţându-ne că se cade 
celui ce roagă pe vreunul din Părinţi pentru gânduri, cu osteneală şi 
cu toată inima să i se roage şi atunci va dobândi. Iar cel ce se 
mărturiseşte cu nebăgare de seamă, s-au ispiteşte, nu numai că nu se 
foloseşte, ci se şi osândeşte (a). 

Sfântul Apostol Iacob a iertat pe clevetitorii şi pârâşii 
săi, când îl duceau la moarte.... Văzând evreii că Sf. Ap. Iacob, 
fiul lui Zevedei, făcea multe minuni în Numele lui Iisus Hristos, s-au 
pornit cu mare mânie asupra lui şi au îndemnat pe împ. Irod ca să 
ridice prigoană asupra Bisericii lui Hristos şi pe Iacob să-l ucidă, 
împăratul Irod şi-a pus mâinile ca să facă rău unora din Biserică şi a 
ucis cu sabia pe Iacob, fratele lui Ioan. Văzând el că aceasta a plăcut 
evreilor, a adăugat a prinde şi pe Petru, pe care l-a şi pus în temniţă. 
Evsevie Episcopul Cezareei Palestinei, scrie despre Sfântul Iacob, că 
pe când se osândea de Irod la moarte, un bărbat oarecare anume 
Iosia, unul dintre cei ce au pârât pe Apostol către Irod, văzând băr¬ 
băţia şi îndrăzneala Sfântului Iacob, nevinovăţia şi sfinţenia lui 
cunoscând-o şi adevărul cuvintelor celor grăite de dânsul (pentru 
venirea lui Mesia) înţelegându-1, a crezut în Hristos şi mărturisitor al 
lui Hristos deodată s-a arătat. Deci, îndată şi acela împreună cu Sf. 
Iacob a fost osândit la moarte. Mergând împreună la locul cel de 
moarte, pe un slăbănog oarecare ce zăcea lângă cale, Sf. Apostol l-a 
făcut sănătos. Şi când îşi găteau grumajii spre tăiere, a rugat Iosia pe 
Sf. Iacob, ca să-i ierte păcatul cel făcut din neştiinţă; căci a fost 
clevetitor asupra lui la împărat. Atunci Apostolul cuprinzându-1 l-a 
sărutat, zicând: 

- Pace ţie. Şi şi-au plecat amândoi capetele spre tăiere; şi astfel 
s-au sfârşit. Iar după tăiere, ucenicii Sfântului Apostol Iacob luând 
trupul învăţătorului lor, cu Dumnezeiască povăţuire l-au dus în Spania, 
unde şi până acum se dăruiesc din mormântul lui tămăduiri de boli şi 

(a) „Pateric" o.c. pg. 67,4; 346,26; 403,25; 88,6; 97,2; 102,23; 249,25; 351,36-37; 366, 
14; 400,15; 401,18; 75, 9 

se săvârşesc minuni, în slava lui Hristos Dumnezeu, Cel slăvit împre¬ 
ună cu Tatăl şi cu Sf. Duh, de toată făptura în veci. Amin (a). 

13. N-am cerut iertare de la aceia cu care am fost 
învrăjbit? 

„De îţi vei aduce aminte - a zis un înţelept bătrân - de cel ce te-a 
necăjit, sau te-a necinstit, sau te-a păgubit, dator eşti să-ţi aduci 
aminte de el ca de un doctor trimis de Hristos şi să-l ai pe el ca pe un 
făcător de bine, că însuşi necazul acesta al tău, înseamnă că boleşte 
sufletul tău; că de nu boleai, nu pătimeai (supărare când te-a ocărât). 
Deci, dator eşti să mulţumeşti fratelui şi să te rogi pentru dânsul, că 
prin el îţi cunoşti boala ta şi să primeşti cele de la el ca pe nişte doctorii 
trimise ţie de la Iisus. Iar de te scârbeşti asupra fratelui, zici chiar lui 
Iisus: 

- Nu voiesc să primesc doctoriile Tale, ci voiesc mai bine să putre¬ 
zesc în rănile mele. Cel ce voieşte să se vindece de rănile sale sufleteşti, 
dator este să sufere cele ce se aduc de doctor, ori în ce chip ar fi. Că nici 
celui ce boleşte trupeşte nu-i pare bine a se tăia, sau a se arde, sau a 
avea curăţenie, ci şi cu greaţă îşi aduce aminte de acestea. însă 
încredinţat fiind că este cu neputinţă în alt chip a se izbăvi el de boală, 
fără numai prin acestea, le suferă cu vitejie, mulţumind doctorului, 
ştiind că prin puţină greaţă se va izbăvi din îndelungata boală. Fier 
arzător de bolnavi al lui Iisus este cel ce te necinsteşte sau te ocărăşte, 
dar te izbăveşti de slava deşartă. Curăţenie a lui Iisus este cel ce îţi 
aduce ţie pagubă sau ocară, dar te izbăveşte de lăcomie; iar de fugi de 
ispită folositoare, fugi de viaţa veşnică. Căci cine a dăruit Sfântului 
Ştefan atâta slavă, pe care i-au pricinuit-o lui cei ce l-au împroşcat cu 
pietre, dacă nu răbdarea? (b). 

14. N-am dat bună-ziua acelora cu care am fost învrăjbit; 
nici nu le-am mulţumit când ei m-au salutat? 

Aceasta e o manifestare a învrăjbirii sau a ruperii prieteniei şi a 
legăturii dintre oameni. Creştinii de aceeaşi credinţă şi vieţuire după 
Dumnezeu, trebuie a păstra legătura Duhului. Numai atunci când vezi 
bine că cineva întoarce adevărul în minciună, dreptatea în viclenie, 
lumina în întuneric, Ierusalimul în babilonie, virtutea în vicii, dreapta 
credinţă în superstiţii şi mai ales în eresuri, stăruind a ne trage în 


(a) V.Sf. 3oApr.pg. 863-871. (b) Pateric, pg. 402,22 

prăpastia pierzării după el, avem dreptul a ne retrage şi a rupe 
legătura cu cel ce ne periclitează mântuirea. 

Când însă ne stă în putinţă, trebuie a întrebuinţa noi feluritele 
mijloace cinstite pentru a atrage pe unii ca aceştia depe teritoriile 
Satanei în Staulul Mântuitorului. Faţă de adevăraţii creştini, Mântui¬ 
torul şi urmaşii Lui, ne spun că orice slăbire sau rupere a legăturilor, 
să o reparăm imediat prin împăcare şi spulberarea vrajbei dintre noi. 
“Auzit-aţi că s-a zis celor de demult: să nu ucizi, că cine va ucide, 
vinovat va fi judecăţii... Eu însă zic vouă: că tot cel ce se mânie 
asupra fratelui său în deşert, vinovat va fi judecăţii. Şi cine va zice 
fratelui său: “Raca (prost, neghiob, nătărău, vrednic numai de 
scuipat...) vinovat va fi soborului; iar cine va zice: nebunule, vinovat 
va fi gheenei focului. Deci, de-ţi vei aduce darul tău la altar şi acolo 
îţi vei aduce aminte că fratele tău are ceva asupra ta, lasă acolo 
darul tău, înaintea Altarului, mergi mai întâi de te împacă cu fratele 
tău şi atunci venind adu darul tău. împacă-te cupărâşul tău degrab, 
până eşti pe cale (în viaţă) cu el, ca nu cumva pârâşul să te dea 
judecătorului şi judecătorul te va da slugii şi în temniţă vei fi aruncat. 
Amin zic ţie: nu vei ieşi de acolo, până nu vei da codrantul (banul) cel 
mai depe urmă... Iubiţi-vă unii pe alţii, precum şi Eu v-am iubit pe 
voi... Rămâneţi întru Mine şi Eu întru voi... Mâniaţi-vă şi nu greşiţi, 
soarele să nu apună în mânia voastră’fa). 

Faţă de cei care ne periclitează mântuirea sufletului, ni se porun¬ 
ceşte a ne păzi... Şi la nevoie grea a rupe chiar şi legătura cu ei: “Pă- 
ziţi-vă de aluatul (învăţătura, sfaturile, vorbele) fariseilor şi 
saducheilor... Păziţi-vă de proorocii mincinoşi, care vin la voi 
îmbrăcaţi în haine de oi, iar înăuntru sunt lupi răpitori... Păziţi-vă 
de cei care fac împerecheri şi sminteli împotriva învăţăturii, care voi 
v-aţi învăţat şi vă feriţi de ei. Că unii ca aceia Domnului nostru Iisus 
Hristos nu slujesc; cipântecelui lor şi prin cuvinte bune (în aparenţă) 
şi prin cuvântare de bine Oinguşiri şi amestecarea cuvintelor Divine 
cu cuvinte vătămătoare mântuirii sufleteşti, ca bucatele bine gătite, 
dar cu otravă în ele), înşală inimile celor proşti... Oricine va veni la 
voi şi nu va aduce învăţătura aceasta, să nu-lprimiţi în casă şi să 
nu-i ziceţi lui: bucură-te; că cel ce îi va zice lui bucură-te, se va face 
părtaş faptelor lui celor rele”. 


(a) Mt. 5, 21-26; Ioan 15; Efs. 4,26; comp. Ps. 4,4-5; Iac. 1,19 

„..Acum am scris vouă, să nu vă amestecaţi... dacă vreunul nu- 
mindu-sefrate, va fi curvar, sau lacom, sau răpitor, cu unul ca acela 
nici să mâncaţi... Nu vă înjugaţi într-altjug cu necredincioşii; că ce 
împărtăşire are dreptatea cu fărădelegea? Sau ce împreunare are 
lumina cu întunericul? Sau ce unire are Hristos cu Veliar? Sau ce 
parte este credinciosului cu cel necredincios? Sau ce însoţire este 
Bisericii lui Dumnezeu cu idolii? Că voi sunteţi Biserica lui Dumnezeu 
Celui viu, precum a zis Dumnezeu: Voi locui întru ei şi voi umbla 
între ei şi voi fi lor Dumnezeu şi ei îmi vor fi Mie popor. Pentru aceea 
ieşiţi din mijlocul lor şi vă osebiţi zice Domnul şi de necurăţie să nu 
vă atingeţi şi Eu vă voi primi pe voi şi voi fi vouă Tată şi voi veţi fi 
Mie fii şi fete, zice Domnul Atotţiitorul”. 

„Ieşiţi dintr-însa (adică din adunarea călcătorilor de lege cu pre¬ 
meditare şi vrăjmăşie) norodul Meu, ca să nu vă împărtăşiţi cu 
păcatele ei şi ca să nu luaţi din bătăile ei...”. „De omul eretic, după una 
şi a doua sfatuire, te fereşte; ştiind că s-a răzvrătit unul ca acela şi 
păcătuieşte fiind singur de sine osândit...” (a). 

Căderea celui ce n-a iertat pe fratele său. Doi fraţi oarecare, 
în vremea goanei fiind prinşi, s-au dus ca să mărturisească adevărul 
şi muncindu-i i-au pus în temniţă. Dar din ispita diavolească s-a făcut 
între dânşii oarecare prigonire şi zădărâre. Deci, unul căindu-se, 
îndată a pus metanie fratelui, zicând: 

- Poate să se întâmple ca mâine să ne săvârşim; să lăsăm dar 
vrajba ce-o avem unul asupra altuia şi să facem pace. Iar celălalt nu se 
pleca. A doua zi aducându-se iarăşi la divan, au fost puşi la muncă şi 
cel ce n-a primit pocăinţa, din cea dintâi ispitire s-a biruit. Deci i-a zis 
lui dregătorul: 

- Pentru ce ieri atâta fiind muncit, nu te-ai plecat? 

Iar el răspunzând a zis: 

- Pentru că ieri aveam dragoste către fratele meu şi Darul lui 
Dumnezeu mă întărea; iar acum ţin pomenire de rău către dânsul şi 
vai, pentru aceasta m-am golit de mângâierea şi acoperământul lui 
Dumnezeu (b). 

15. Am pândit cu viclenie şi cu gând a face rău altora? 

Pândirea aceasta vicleană şi cu gânduri rele, este asemenea cu 
pândirea şarpelui-diavol, care zavistuind fericirea protopărinţilor 

(a) Lc. 12,1; Mt. 16, 6-12; Mc. 8,15-21; comp. leş. 12,15-13-20; Lev. 23,5; Num. 28,16; 1 
Cor. 9, 6-8; Gal. 5, 9; Efs. 4, 21-24; Mt. 7,15-21; Rom. 16,17-18; 2 Ioan 1,10-11; 1 Cor. 5, 6- 
13; 2 Cor. 6,14-18; Ape. 18,4; Tit. 3,10-21. (b) „Pateric"pg. 401-402,19 

noştri, Adam şi Eva, a întrebuinţat toate mijloacele diabolice pentru 
a-i surpa din starea lor fericită. Acesta-i pomul morţii din mijlocul 
Raiului şi oricine mănâncă din el, moarte mănâncă. Astfel de pândiri 
au fost izvorul a o mulţime de sfâşieri şi ucideri. Sumedenii de suflete 
s-au pierdut şi se pierd prin păcatul acesta. “Păcătosul (zavistnicul), 
după mulţimea mâniei lui nu va căuta; nu este Dumnezeu înaintea 
lui, spurcă-se căile lui în toată vremea; leapădâ-se judecăţile tale de 
către faţa lui... că a zis în inima sa: nu mă voi clăti din neam în neam 
fără de rău. A cărui gură de blestem este plină şi de amărăciune şi 
de vicleşug. Sub limba lui osteneală şi durere, şade la pândă cu cei 
bogaţi în ascunsuri, ca să ucidă pe cel nevinovat; ochii lui spre cel 
sărac se uită. Pândeşte în ascuns ca leul în culcuşul său; pândeşte ca 
să apuce pe săracul; să apuce pe săracul când îl va trage pe el. în 
laţul său îl va smeri pe el; plecase-va şi va cădea când va stăpâni el 
pe cei săraci. Că a zis el în inima sa: Uitat-a Dumnezeu, întors-a Faţa 
Sa ca să nu vadă până în sfârşit. Scoală-Te, Doamne, Dumnezeul 
meu, înalţă-Se mâna ta, nu uita pe săracii tăi până în sfârşit” (a). 

16. Din multă zavistie, m-am umplut de patimi şi mi-am 
încărcat sufletul cu multe păcate? 

Zavistia sau pizma se împotriveşte bunătăţii lui Dumnezeu, dra¬ 
gostei către aproapele şi dreptei raţiuni omeneşti. Zavistia tulbură 
sufletul, slăbeşte trupul, naşte multe judecăţi rău voitoare, calomnii şi 
felurite porniri rele şi criminale. 

Ce e zavistia? Sabie cu două tăişuri este zavistia, care şi pe altul 
şi pe sine vatămă de moarte, ci mai întâi pe sine. Zavistia mai întâi pe 
a sa inimă o străpunge şi grea durere îi face şi la faţă se schimbă şi 
oftează. Bine mustră Sf. Vasile pe zavistnic, zicându-i: “Pentru ce sus¬ 
pini o, zavistnicule? Oare pentru a ta nevoie sau pentru binele străin?” 

Cu adevărat, nu atâta pătimeşte zavistnicul de a sa nevoie pe cât 
de binele străin, pentru că văzând pe aproapele său mai bun decât pe 
sine şi în bună sporire şi în cinste fiind, se rupe la inimă... Pe Cain nu 
atât îl durea de neprimirea jertfelor sale de Dumnezeu, cât îl durea 
pentru buna primire a jertfelor frtelui său, şi nu pentru a sa pagubă se 
întrista, ci de a fratelui bună plăcere se scârbea. Deci, în loc de a se 
îndrepta pe sine prin chipul cel îmbunătăţit al fratelui său, el mai 


(a)Ps. 9,24-32 



456 


Protosinghel NICODIM MĂNDIŢĂ 


amar prin acela se făcea. Şi pe cât acela se topea înaintea lui 
Dumnezeu spre mai bine, pe atâta acesta sporea spre mai rău. Pe cât 
acela se suia în înălţimea milei lui Dumnezeu, pe atâta acesta se 
pogora în adâncul pierzării. O! cât de cumplită răutate este zavistia! Să 
auzim despre ce ne spun Sfinţii Părinţi: Grigore Nissis zice: “Zavistia 
este începutul răutăţii, maica morţii, întâia uşă a păcatului a tot răul 
rădăcină”. Marele Vasile ne îndeamnă a fugi de ea, zicând: “Să fugim, 
fraţilor, de nesuferita răutate a zavistiei, pentru că este a şarpelui 
poruncă, a diavolului scornire, a vrăjmaşului sămânţă, a muncii 
arvună, a Dumnezeieştii plăceri împiedicare, cale la gheenă, de 
împărăţia Cerului lipsire”. Sf. Ioan Gură de Aur arată că măcar de ar 
fi cineva şi foarte îmbunătăţit şi de minuni făcător, iar de zavistie 
biruindu-se, de nici un folos nu-i sunt lui lucrurile cele bune, ci mai 
ales cu păcătoşii cei mari se socoteşte, zicând: “Măcar şi semne de ar 
face cineva, măcar şi fecioria de şi-ar păzi-o, ori şi post, ori şi culcare 
pe jos de ar arăta şi la îngeri prin bunătăţi de ar ajunge, mai spurcat 
decât toţi va fi, având această greşeală, adică pe zavistie. Şi decât 
preacurvarul şi curvarul şi tâlharul şi săpătorul de morminte, mai 
călcător de lege este” (a). 

Păsările de pământ. Se povesteşte din bătrâni că odată, pe când 
Iisus Hristos era copil, numai de cinci ani, stătea în pragul casei şi lucra 
mici păsărele din nişte lut pe care i-1 dăduse olarul de peste drum. în 
casa de alături, era un alt copil, Iuda urâtul, cu părul roşu cu zgârieturi 
şi lovituri pe faţă şi pe mâini; se cunoştea numaidecât că era un copil 
rău şi neastâmpărat. Acum stătea liniştit şi nu se bătea cu nimeni; 
modela şi el tot păsărele de pământ din lutul ce-i dăduse Iisus. 

Şi cum sfârşea de făcut câte o păsărică, o punea jos lângă el. Ia, 
nişte păsărele cum fac copiii de când e lumea asta şi pământul: cu 
coada scurtă, aripile mici şi stând în picioare pe o bucată de lut. Cu 
toate acestea, se deosebeau unele de altele. Ale lui Iuda erau prost 
lucrate şi nu stăteau în picioare; pe când ale lui Iisus, erau netede şi 
frumoase. Iar copilul Iisus cum termina de făcut o păsărică, tot mai 
vesel era, căci care de care erau mai frumoase şi El pe toate le privea 
cu dragoste. 

Se însera. Soarele coborând spre asfinţit, lumina tot de sub lumina 
lui. Atunci Iisus vârî mâna în apă; căci îi venise în minte să-şi 


(a) “Hronograf pg. 80-81 




OGLINDA DUHOVNICEASCĂ - Voi 5 


457 


zugrăvească păsărelele cu culoarea aceasta frumoasă, care făcea toate 
lucrurile să sclipească. Şi soarele lăsă ca lumina lui să fie prinsă de 
Copil. Şi Iisus, îşi vopsi păsărelele. Iar Iuda, care privea cu coada 
ochiului ce făcea Iisus, dădu un strigăt de mirare când le văzu aşa de 
frumoase. Muie şi el mâna în apă, ca să le vopsească pe ale lui, dar nu 
scoase decât noroi. 

- Aşteaptă Iuda! Vin Eu să le vopsesc şi pe ale tale, zise Iisus. 

- Nu vreau, răspunse el, sunt destul de frumoase şi aşa. Şi 
sculându-se îşi lovi păsărelele cu piciorul, le turti şi nu mai rămase 
acum decât nişte grămăjoare de lut. Şi după ce văzu isprava, se 
apropie şi de ale lui Iisus, care străluceau la soare ca nişte pietre 
nestemate. Se uită în tăcere la ele; apoi ridică piciorul şi zdrobi una. 
începu să râdă cu hohote şi se pregătea să le zdrobească şi pe celelalte. 

- ludo, ce faci? Nu ştii că ele sunt vii şi pot cânta? Dar Iuda izbea 
mereu. Speriat, Iisus se uită înjurai Lui. Ce să facă? Iuda era mare şi 
voinic. Să cheme pe Mama Lui? Dar, până să vină, toate păsările vor 
fi moarte. începu să plângă. Iuda turtiseră patra pui şi mai rămăseseră 
trei. Şi lui Iisus parcă-i fu necaz pe păsări văzându-le că se lasă zdro¬ 
bite. Atunci ca să le deştepte, bătu din palme şi strigă: 

- Zburaţi, zburaţi păsărelele Mele! Şi păsărelele îşi desfăcură 
aripile, se ridicară încet şi apoi zburară, aşezându-se sus pe acoperişul 
casei, unde erau la adăpost. Când Iuda văzu aceasta, se aruncă la pi¬ 
cioarele lui Iisus, plângând şi smulgându-şi părul de durere. Săratân- 
du-i picioarele, îl ragă să-l ierte, căci Iuda iubea pe Iisus şi se minuna 
de El. Mama, care de departe urmărise şi văzuse tot, veni; luă pe Iuda 
şi aşezându-1 lângă Ea îi zise: 

- Sărman copil, de ce încerci să faci lucruri, pe care nimeni nu le 
poate îndeplini? Cum vrei tu să fii asemenea Celui ce zugrăveşte cu 
lumina soarelui şi dă viaţă jucăriilor Lui de pământ? (a). 

în această povestire plăsmuită din bătrâni, ni se arată tainic lucrai 
păstorilor buni, adevăraţilor urmaşi ai Universalului Arhipăstor etern, 
Iisus Hristos, care zilnic se ostenesc a forma sufletele mortificate în 
amestecul cu lutul patimilor, în suflete vii, însufleţindu-le şi înari- 
pându-le prin Cuvântul Divin, prin Sfintele taine şi Duh Dumneze¬ 
iesc, să zboare la cer (b). în lucrarea aceasta apostolească sunt imitaţi, 
încurcaţi şi tulburaţi de lucrătorii cei răi (c). Azi vedem Chipul lui Iisus 

(a) Dintr-o carte de şcoală. (b)Ioan 5, 24-30; 17, 20. (c) Filip 3, 2; Mt. 7,15; Ioan 8, 44; 
Rom. 16,17-18; 2 Cor. 11,13-15; Gal. 1, 6-10; Ape. 16; 17; 21, 8; 22,15 

în Păstorii adevăraţi, iar chipul lui Iuda în păstorii vicleni şi mincinoşi; 
chipul păsărelelor îl vedem în sufletele ascultătoare şi chipul Maicii 
Domnului în Biserica Lui. 

17. Sunt foarte: 1) duşmănos şi iubeasc aceasta? 2) Sunt 
nerecunoscător? 3) Iubesc a batjocori pe alţii? 4) şi mă simt 
satisfăcut când văd pe alţii batjocoriţi? 5) Am ură pe alţii? 
ţin minte răul făcut de alţii? 

1 ) Duşmănia e o revoltă contra iubirii ce trebuie s-o avem către 
aproapele nostru, după porunca Dumnezeiască. Iubirea de duşmănie 
duce în întuneric, în groaznice primejduiri şi în moarte îndoită. 

Duşmănoşii se războiesc pe sineşi. împăratul roman Cali- 
gula, a voit să aranjeze o mare serbare publică, timpul însă îi fu îm¬ 
potrivă, căci toată ziua a plouat ca şi cu găleata. 0 ură fără de margini 
împotriva cerului îi cuprinse sufletul şi în nebunia lui ordonă 
soldaţilor să-şi încordeze arcurile lor şi să sloboadă o ploaie de săgeţi 
împotriva cerului. Săgeţile s-au înălţat, apoi au coborât în capetele 
soldaţilor, omorând mai mulţi dintre ei. Ba se zice, că una ar fi căzut 
şi în capul împăratului, rănindu-1 grav. Ura din suflet întunecă mintea 
din cap, căci oare fapta împăratului Caligula n-a fost o nebunie?” (a). 

Duşmănia l-a ucis îndoit. în satul X trăia un om necredincios, 
care nu înceta o clipă de a-şi bate joc de Dumnezeu şi de Preotul 
satului. Acesta avea un cal frumos, însă nărăvaş, pe care el voia să-l 
înveţe să lovească cu piciorul când cineva ar trece pe alături. Cel vizat 
spre a fi lovit de cal era chiar Preotul. Calul învăţat izbi însă pe stăpân 
atât de rău, încât acesta muri. Când la moartea lui se sui clopotarul în 
turn să tragă clopotul, funia se rupse, iar sătenii care văzuseră ce s-a 
întâmplat, au zis că nu e vrednic şi că să nu tragă clopotul după acel 
păcătos şi aşa l-au îngropat fără cinstea cuvenită (b). 

Sacul cu duşmănii. - Biată femeie! Da unde mergi aşa curbată 
în şale, târându-ţi picioarele gemând sub povara acestui sac grozav 
de greu, ce-ţi zdrobeşte umerii? Ce lucru de mare preţ este în el? Nu 
poţi da drumul curelelor şi să răsufli puţin? Este poate pâinea copii¬ 
lor tăi, sau vreo comoară de grâu, de bani ori de veşminte, pe care le 
duci în spinare cu atâta trudă... 


(a) Din 350 pilde, ist. 339. (b) OM.P. ist. 716 

- Acest sac, ah! răspunse femeia, da, este de mare preţ... Este sacul 
duşmăniilor mele. Pentru nimic în lume, nu m-aş dezbrăca de ele. 
Colţurile şi nodurile sacului mi se înfig între umeri; duhoarea acră ce 
iese din el îmi face greaţă, îmi otrăveşte zilele. Sub această greutate, 
pe care o simt apăsându-mă copleşitor în fiecare minut, trebuie încă 
să lucrez, să-mi fac gustul... 

- Dar taie curelele femeie şi nu te mai chinui! 

- Cu ce să le tai? Capetele lor îmi intră adânc în carne! 

- Taie-le cu un singur cuvânt, care este ascuţit ca briciul: “Iert”. 
Sacul va cădea. Apoi spune-le un cuvânt minunat de vindecător: “Uit”. 
Şi sacul va dispărea ca prin minune... 

Dar femeia îşi iubeşte mai mult sacul cu stocurile de vrăjmăşii co¬ 
pleşitoare; şi îşi continuă drumul, gemând sub povara satanicească (a). 

Fiecare din noi creştinii suntem datori a înlocui vrăjmăşia cu a iubi 
chiar şi pe cei care ne duşmănesc pe noi, că aşa ne porunceşte Domnul 
(b) şi aşa ieşim mai bine. Aşa a învăţat şi făcut Mântuitorul, precum şi 
toţi plăcuţii Lui, aşa să facem şi noi ca să putem progresa în bine. 

Sfântul Iacob iartă pe ucigătorii săi. Sfântul Apostol Iacob 
cel Mic (care nu trebuie confundat cu Iacob cel Mare), a fost cel dintâi 
Episcop al Ierusalimului. El postea adeseori şi se ruga multă vreme 
în templu în genunchi, aşa că, după cum povesteşte Iosif Flaviu, pielea 
de pe genunchii săi se îngroşase, ca aceea a unei cămile. Pentru virtu¬ 
ţile sale, era numit “cel drept”, şi oamenii se socoteau fericiţi dacă pe 
cale putea atinge marginea hainei sale. După ce a condus timp de 30 
de ani Biserica din Ierusalim, fu acuzat de Sinedriu că a călcat Legile 
lui Moise, pentru care fu osândit să se suie în ziua de Paşti în vârful 
Templului şi de acolo să-şi mărturisească învăţăturile sale şi să se 
lepede de ele în faţa poporului. Iacob într-adevăr, se sui pe creasta 
Templului, dar în loc de a se lepăda de învăţătura Celui răstignit, o 
predică cu glas tare, încât cărturarii mâniindu-se peste măsură, se 
suiră până la el şi-l aruncară jos de pe creastă. Iacob se ridică cum 
putu pe genunchii sfărâmaţi, îşi înălţă privirea către cer şi se rugă 
pentru vrăjmaşii săi astfel: 

- Părinte Ceresc, iartă-le lor şi călăuzeşte-i pe calea cea dreaptă la 
cunoştinţa adevărului. 

(a) Trad. E. Vasileascu. (b) Mt. 5, 43-48; Lc. 6, 27,35; 23, 34; F. Ap. 7, 60; leş. 23, 4-5; 
Prov. Sol. 25,21; Rom. 12,14-20 

Dar mulţimea înfuriată îl luă ca ţintă şi începu a arunca asupra lui 
o grindină de pietre. în sfârşit, un om îl lovi de moarte în cap cu un 
par... Câţiva ani după aceea, la anul 70 pedeapsa lui Dumnezeu căzu 
ca plumbul asupra Ierusalimului şi iudeii toţi erau încredinţaţi că acea 
groaznică nefericire era pedeapsă pentru moartea pricinuită celui 
“drept”. Şi Domnul Hristos pe Cruce S-a rugat pentru vrăjmaşii Săi. 
Asemenea şi întâiul Martir, Sf. Ştefan (a). 

Otone I iartă pe fratele său. împotriva împăratului Otone I, de 
multe ori s-a răzvrătit fratele său Enric şi totdeauna a fost biruit şi 
osândit la moarte, dar apoi graţiat prin mijlocirea mamei sale, 
Matilda. De trei ori una după alta, Enric s-a răzvrătit şi de trei ori 
împăratul l-a iertat, din iubire către mama sa. Când însă acest frate 
nerecunoscător s-a răzvrătit pentru a patra oară, împăratul n-a vrut să 
mai ştie de iertare. Enric însuşi de data aceasta nu mai nădăjduia 
graţie, dar sfătuit de mama sa, făcu o nouă încercare. Era în noaptea 
Crăciunului din anul 945 şi Otone I împreună cu boierii curţii sale, 
veniseră să asculte liturghia solemnă în catedrala din Quedimburg, 
când, iată, în timpul Sfintei Liturghii, după Sfintele Daruri, fratele 
său, deja osândit la moarte, intră în Sf. Biserică îmbrăcat ca penitent, 
se apropie de Sf. Altar şi se aruncă la genunchii împăratului. Acesta-1 
privi cu faţa aspră şi-i zise: 

- De trei ori te-am iertat, dar a patra oară nu te mai iert. Până în 
trei zile capul tău vinovat va cădea. Tocmai în clipa aceea, Preotul care 
slujea, căută în Sfânta Evanghelie locul în care Petru a întrebat pe 
Hristos: “De câte ori trebuie să iert fratelui meu? Până de şapte ori?” 
şi Hristos a răspuns: “Eu îţi zic nu de şapte ori, ci de şaptezeci de ori 
câte şapte?” (b). Preotul citi cu glas tare pasajul acesta către împărat, 
care se simţi cu ochii plini de lacrimi, ridică pe fratele său căit şi nu 
numai că-1 iertă, dar îi şi mai dădu ca dar de Crăciun, marele ducat de 
Bavaria. Datoria noastră de a ierta pe vrăjmaşii noştri ne e amintită ori 
de câte ori recităm rugăciunea: “Tatăl nostru” (c). 

Dragostea de vrăjmaşi. Un rob negru din India de apus îşi 
căpătase încrederea stăpânului său prin purtarea lui creştinească. 
Când acesta odată avu nevoie de alt număr de robi, îl luă cu el la târgul 
unde se vindeau robii, şi-i porunci să caute el pe aceia care i-ar găsi 

(a) C.TM. Arhim. I. Scriban, pg. 515-518, vezi pe larg. Ist. Bis. Eus. o.c. pg. 54 S 71 v - Sf 
23 oct. (b) Mt. 18,21-2. (c) C. T. M. Arhim. I. Scriban pg. 515-518, vezi pe larg Ist. Bis. Eus. o.c. 
pg-54-57; v. sf. 23 Oct. 

mai buni. Robul căutase peste tot, când văzu între alţii şi pe un bătrân 
istovit. 

- Masa (Doamne), zise el, trebuie să-l cumperi şi pe acesta. 

- De ce? întrebă stăpânul. 

- Masa, răspunse negrul, trebuie să-l iei! 

Negustorul deşi nu avea mult de câştigat la acest bătrân, totuşi se 
învoi. Nu mult după ce trecu la noul stăpân, bătrânul se îmbolnăvi 
greu. Piosul negru îl îngriji şi-i arătă cea mai duioasă atenţie, încât nu 
se putea ca stăpânul să nu observe aceasta. 

- Ce ai tu cu bătrânul, îl întrebă stăpânul său, de îngrijeşti cu atâta 
milă de el? Este poate tatăl tău? 

- Nu, Masa, a răspuns robul, nu e tatăl meu. 

- Atunci îţi este poate vreo rudă? 

- Nu, Masa, nu mi-e nici o rudă. 

- Atunci cine? Prietenul tău? 

- Nu, Masa nu mi-e nici prieten! 

- Atunci ce? întrebă stăpânul. 

- El e vrăjmaşul meu, Masa! Omul acesta m-a furat pe mine când 
eram copil, de la tatăl meu şi de la mama mea şi m-a vândut ca rob. 
Şi, cuvântul Domnului porunceşte: “Dacă vrăjmaşul tăuflămănzeşte, 
dă-i să mănânce, dacă însetează dă-i să bea” (a). 

2) Nerecunoştinţa e un păcat urâcios înaintea lui Dumnezeu şi a 
oamenilor: “ Cel nemulţumitor părăseşte în cuget pe cel ce l-a mân¬ 
tuit...” (b). Astfel de nerecunoscători s-au arătat israeliţii faţă de 
Dumnezeu şi trimişii Lui, după ce i-a scos din robia amară a Egiptului, 
unde suferiseră 430 ani (c). Saul (d); Iehu Ce); David (f); Iezechia (g); 
Nabuhodonosor, Baltazar (h); cei 9 leproşi (i). 

Şi tu, fiule! Când marele bărbat de stat al Romei, Iuliu Cezar 
(+ 44 a. Hr.) printre ucigaşii săi, care în senat se năpustiră asupra lui 
cu pumnalele scoase ca să-l străpungă, a văzut şi pe “Brutus” fiul său 
adoptiv, şi-a acoperit faţa cu veşmântul său, ca să nu mai vadă atâta 
nerecunoştinţă şi a strigat cu glas dureros: 

- Şi tu, fiule Brutus?! 

(a) C.T.M. Arhim. I. Scriban pg. 515-518, vezi pe larg Ist. Bis. Eus. o.c. pg. 54-57; V. Sf. 23 
Oct. (b) 2 Tim. 4,10. (c) 2 Lege 32, 6-22; Jud. 8,34; Neem. 9, 20-26; Is. 5,1-7; Iez. 16,1-39. 
(d) 1 împ. 15,17-19. (e) 3 împ. 16,1-4. (f) 2 împ. 12, 7-0. (g) 2 Parai 32,25. (h) Dan. 5,18-31. 
(i) Lc. 17,15-18 

Când Mântuitorul a văzut pe ostaşi şi slugile Arhiereilor în grădina 
Ghetsimani, veniţi ca să-l prindă şi omoare, călăuziţi chiar de ucenicul 
Său, Iuda Iscarioteanul, care-L trădă prin sărutarea vicleană, a zis 
îndurerat: 

- ludo! prin sărutare vinzi pe Fiul Omului! 

Noi creştinii suntem fii adoptivi ai lui Dumnezeu, ucenici sau 
urmaşi ai Mântuitorului. Oare nu cumva sunt şi printre noi 
nerecunoscători asemenea lui Brutus, sau ca Iuda Iscarioteanul... faţă 
de Dumnezeu şi Biserica Lui? Oare nu cumva sunt şi între noi 
purtători de nume creştinesc, ba şi de haină sfântă, care răsplătim 
binefacerile părinteşti ale lui Dumnezeu, ca şi aceşti nerecunoscători 
cu astfel de vătămări infernale??? 

3) Batjocorirea şi satisfacţia la vederea suferinţei celor batjocoriţi 
e un greu păcat, care copleşeşte sufletele păcătoşilor de felul acesta. Şi 
lumea e plină de batjocoritori, dar cei care sufăr batjocurile cu 
întreagă înţelepciune se folosesc vremelnic şi veşnic. Oamenii de 
nimic batjocoresc cele sfinte şi pe plăcuţii lui Dumnezeu. 

Exemple: Ham batjocoreşte pe tatăl său Noe (a); Ismail pe Isaac 
(b); copiii din Betel pe Elisei (c); soldaţii romani cu poporul, cărturarii 
şi arhiereii evreieşti pe Mântuitorul (d), etc., etc. 

Ocărăşte şi laudă morţii... aşa răbdând câştigi. în 

vremurile de demult, pe vremea pustnicilor şi sfinţilor, un om ce 
dorea după mântuirea sufletului, se duse la un pustnic şi îl rugă, 
zicând: 

- Sfinte Părinte, te rog, spune-mi, cum să înţeleg cuvintele 
Apostolului Pavel: “Jar mie să nu-mi fie a mă lăuda fără numai în 
Crucea Domnului nostru Iisus Hristos, prin care lumea s-a răstignit 
faţă de mine şi eu faţă de lume?” (e). Şi i-a zis lui pustnicul: 

- Du-te, dragul meu, la cimitir şi ocărăşte morţii, aşa cum vei ştii 
tu mai urât şi pe urmă să vii iar la mine. Ducându-se omul, începu a 
bate mormintele cu pietre, strigând: 

- Ocară vouă morţilor, mişeilor, păcătoşilor, putreziţilor, roşilor 
de viermi... Şi întorcându-se omul, vesti pustnicului că a făcut 
întocmai. 

- Şi ce ţi-au grăit morţii când îi ocărai, întrebă Pustnicul. 

(a) Fac. 9, 26-27. (b) Fac. 21, 8-21. (c) 4 împ. 2, 23-24. (d) Mt. 26, 68; 27,27-31; Mc. 15, 
l6-20;Lc. 23,36; Ioan 19,2-3; Lc. 16,14; 23,11; Mt. 26, 68; 27, 39 - 44 ; Mc. 15,29-32; Lc. 22, 
53-46; 23,35. (e) Gal. 6,14 

- Nimic, răspunse omul. Şi i-a zis lui Pustnicul: 

- Du-te din nou la cimitir şi îi slăveşte pe morţi aşa cum vei şti tu 
mai frumos. Şi ducându-se omul la cimitir începu a-i slăvi pe morţi, 
zicând: “Slavă vouă, morţilor, slavă vouă, drepţilor, credincioşilor, 
sfinţilor...”. Şi întorcându-se omul, vesti că a făcut întocmai. 

- Şi ce ţi-au grăit morţii când îi slăveai, întrebă pustnicul. 

- Nimic, răspunse omul. Şi i-a zis lui Pustnicul: 

- Du-te acum, dragul meu, acasă şi citeşte din nou cuvintele 
Apostolului Pavel, gândindu-te necurmat la morţii care au tăcut, când 
tu îi ocărai sau îi slăveai. Dacă voieşti să te mântuieşti, fă şi tu aşa... 
Fă-te, “mort faţă de lume”... nici ocările oamenilor şi nici laudele lor 
să nu le socoteşti... 

Un creştin adevărat este “mort faţă de lume”; este mort faţă de 
ispitele ei, faţă de amăgirile ei, faţă de prigoanele ei (a). 

Batjocura l-a scos din păcat. Nifon avea un prieten cu numele 
Nicodim, care venind şi privind cu mirare la faţa lui, s-a spăimântat, 
însă tăcea. Nifon i-a zis: 

- Ce priveşti aşa la mine, ca la un necunoscut? Iar Nicodim a 
răspuns: 

- Crede-mă, frate, că niciodată nu te-am văzut într-acest chip, 
precum te văd acum; că faţa ta este înfricoşată ca de arap. Acestea 
auzindu-le tânărul, s-a înfricoşat şi s-a ruşinat, acoperindu-şi faţa cu 
mâna, apoi s-a dus mâhnit. Şi mergând pe cale îşi zicea: 

- Vai mie, păcătosul, dacă în lumea aceasta sunt negru cu sufletul 
şi cu trupul, dar la Judecata lui Dumnezeu cum voi fi? Cum mă voi 
arăta feţei lui Dumnezeu? Amar mie, pătimaşul, unde eşti acum 
suflete? Vai mie, ce voi face, oare mă voi putea pocăi? Căci cum voi 
zice lui Dumnezeu, miluieşte-mă, făcând atâtea lucruri neplăcute 
înaintea lui? 

Acestea şi mai multe zicând în sine, a venit acasă foarte mâhnit şi 
necăjit şi se tulbura de gândurile cele potrivnice. Pentru că gândurile 
cele bune îi ziceau: 

- Fă rugăciune noaptea către Dumnezeu, ca precum voieşte El, 
astfel să rânduiască cele pentru tine, iar cele rele îi ziceau dimpotrivă, 
astfel: 


(a) Pr. I. Trifa 136 

- De vei face rugăciune, te vei îndrăci şi vei fi tuturor de râs şi i se 
aducea în minte frică de la diavolul care-i tulbura sufletul foarte rău. 
Iar el abia întărindu-se puţin şi-a zis: 

- Când umblam în desfrânare, nici un rău nu m-a întâmpinat, iar 
acum, când voiesc a mă ruga lui Dumnezeu, voi pătimi ceva rău? 
Blestemat să fii tu, necuratule şi vicleanule diavol, care îmi aduci unele 
ca acestea. 

Făcându-se noapte, s-a sculat din pat, şi a început a plânge şi a se 
bate în piept, zicând: 

- Cum am vieţuit, cu bună credinţă şi cu obiceiuri bune, în anii mei 
cei dinainte, iar acum am murit, rănindu-mă cumplit cu păcatele! 
Doamne Dumnezeul meu, spre Tine am nădăjduit, mântuieşte-mă, 
ca nu cumva diavolul să răpească ca un leu sufletul meu, nefiind cel ce 
izbăveşte. 

Apoi stând el la rugăciune şi căutând către răsărit, iată a venit o 
negură întunecată, ce s-a apropiat de dânsul şi l-a aruncat în boală şi 
în frică peste măsură. Atunci Nifon s-a spăimântat şi zăcea în patul 
său, suspinând şi plângând pentru păcatele sale. Iar dimineaţa a venit 
în Sfânta Biserică şi ridicându-şi ochii a căutat spre icoana Preacuratei 
Fecioarei Maria, Născătoarea de Dumnezeu şi suspinând a zis: 

- Miluieşte-mă, Apărătoarea creştinilor, ceea ce eşti cu Dar dăruită 
Curată, ajută-mi pentru mila Ta cea mare, căci Tu eşti nădejdea celor 
ce se pocăiesc. Acestea zicând, chipul Maicii lui Dumnezeu a căutat la 
dânsul cu faţă veselă şi blândă. Văzând Nifon această minune s-a 
mirat şi a început a se bucura şi a se înveseli cu inima. Apoi a zis: 

- O! Adâncul iubirii de oameni a lui Dumnezeu, cât de mare este 
mulţimea milei Tale, Doamne, pe care o arăţi asupra celor ce greşesc 
înaintea ta! Pentru aceea ai făcut şi pe Preacurata Maica Ta, ca să fie 
rugătoare către Mărirea Ta. Apoi rugându-se mult şi sărutând cu 
dragoste Icoana Preasfintei Născătoare de Dumnezeu, a ieşit, zicând 
în sine: 

- Vezi, ticălosule suflet, cât ne iubeşte Dumnezeu, chiar când noi 
singuri fugim de la El? Iată, ne-a dat nouă spre apărare, pe Preacurata 
Maica Sa; iar noi chiar şi pe această Ajutătoare o trecem cu vederea. 
Şi astfel mângâindu-se, a preamărit pe Dumnezeu. 

După aceasta i s-a arătat diavolul în vedenia somnului, în chipul 
unui copil, care îi era tovarăş în fărădelegi şi sta împotriva lui foarte 

supărat, ca şi cum ar fi fost în mare mâhnire. Spre acela căutând 
Nifon, a zis: 

- Pentru ce eşti aşa de mâhnit? Diavolul a răspuns: 

- Iată, trei zile sunt de când ai fost la prietenul tău Nicodim şi te- 
ai răzvrătit; pentru aceasta mă întristez, căci nu pot suferi, să mă treci 
cu vederea. Nifon i-a zis: 

- Şi ce întristare ai tu? Iar diavolul şi-a întors faţa şi nu i-a dat 
răspuns. Nifon îndată deşteptându-se, a priceput, că diavolul se 
întristează pentru pocăinţa lui. Deci, sculându-se degrab, a alergat la 
Sf. Biserică şi pironindu-şi mintea şi ochii către Icoana Preasfintei 
Născătoare de Dumnezeu, s-a rugat până când iarăşi a văzut-o 
zâmbind şi a simţit în inima sa o plăcere Dumnezeiască... (a). 

4) Ura e un păcat greu care a îmbrâncit pe Cain a-şi ucide pe fratele 
său Abel, pe fiii lui Iacob a hotărî moartea fratelui lor Iosif, pe care 
l-au vândut egiptenilor ca să nu -1 mai vadă niciodată, pe Saul contra 
lui David, pe căpeteniile iudeilor asupra Mântuitorului, pe evrei şi 
păgâni contra Bisericii lui Dumnezeu, ş.a.m.d. 

Ura şi pizma l-a prăbuşit în pierzare. în vremurile muncito¬ 
rilor când munceau şi omorau pe creştini pentru credinţa în Hristos, 
atunci au prins şi pe doi fraţi călugări ca să-i muncească şi i-au aruncat 
pe ei în temniţă până a doua zi, iar a doua zi să-i scoată, ca să-i 
muncească şi să-i omoare. Aceşti doi fraţi aveau vrajbă şi pizmă între 
dânşii. Deci fiind ei în temniţă aruncaţi, bătuţi şi munciţi, unul din ei 
umilindu-se cu inima sa, a zis celuilalt: 

- Frate, iată, mâine ne vor scoate la judecata lor şi ne vor munci şi 
ne vor omorî şi vom merge către Domnul. Pentru aceea, dar, vrajba şi 
pizma ce a fost şi este şi acum între noi, se cade să o lăsăm, să ne 
împăcăm şi să ne iertăm unul pe altul acum, mai înainte de moartea 
noastră, ca să luăm, curaţi fiind, muncile şi moartea pentru credinţa 
şi dragostea lui Hristos şi aşa ne vom învrednici a lua cununile muce- 
niceşti din mâinile lui Hristos şi vom fi primiţi în ceata mucenicilor. 
Şi acestea zicând, i-a făcut metanie după obiceiul călugăresc, grăind: 

- Iartă-mă, frate, ca să fii şi tu iertat de mine şi de Dumnezeu. Iar 
acela fiind biruit de vrăjmăşeasca pizmă, n-a vrut nicidecum să-l ierte. 
Iar a doua zi dacă s-a făcut ziuă, i-au scos pe ei din temniţă, ca să-l 
taie. Deci, acela care n-a vrut să se împace şi să ierte pe fratele său, 


(a) V. Sf. 23 dec. pg. 1153-1157 

văzând că vor să-l taie, înspăimântându-se, s-a lepădat de Hristos, iar 
pe tovarăşul lui, crezând în Numele Domnului, l-au tăiat. Iar pe cel ce 
s-a lepădat de Hristos, l-a întrebat muncitorul, zicând: 

- Pentru ce ieri nu te-ai lepădat de Hristos, ca să nu te fi muncit? 
Răspuns-a lui acela: 

- Când am lăsat eu pe Dumnezeul meu şi nu m-am împăcat cu 
fratele meu, atunci şi pe mine m-a lăsat şi m-a părăsit ajutorul Lui şi 
rămânând gol de dânsul, m-am lepădat de Hristos. 

5) Ţinerea de minte a răului suferit de la cineva, e o mare piedică 
în calea mântuirii creştinului. E o blestemată cursă şi cuşcă a vrăjma¬ 
şului diavol, cu care încurcă sumedenii de creştini de a-şi lua zborul 
la cer, pe treapta săvârşirii faptelor bune. Fiecare dintre noi creştinii 
suntem datori a lupta din răsputeri pentru a ne descărca din 
nevăzutele, dar foarte mult simţitele legături draconice ale acestui 
păcat. 

Păcatul acesta surpă sufletele în iad. Ne-a zis nouă, Sfântul 
Antonie în învăţătura sa, spre folosul nostru: 

- Că un an am săvârşit, rugându-mă lui Dumnezeu, ca să-mi 
descopere locul drepţilor şi al păcătoşilor. Iar într-o noapte m-a strigat 
oarecare glas de sus, zicându-mi: 

- Antonie scoală şi vino. Şi ştiind eu pe cine mi se cade să ascult, 
am ieşit, şi uitându-mă am văzut pe oarecare ca pe un uriaş, lung, 
negru, urât şi înfricoşat, stând şi ajungând până la nori, având mâinile 
întinse în văzduh, sub care era un iezer ca o mare. Şi am văzut suflete 
zburând ca nişte păsări zburătoare şi câte treceau de la mâinile 
lungului aceluia se mântuiau şi trecând de acolo, mergeau cealaltă 
cale fără de grijă; iar câte erau lovite de mâinile lui, se opreau şi 
cădeau în iezerul cel de foc. Şi pentru cei ce zburau scrâşnea cu dinţii 
săi, iar pentru cei ce cădeau jos, se bucura. Şi a fost glas către mine, 
zicându-mi: 

- înţelege ceea ce vezi. Aceştia, pe care-i vezi că zboară în sus, sunt 
sufletele drepţilor, care nu s-au supus lungului aceluia şi merg în Rai. 
Iar cel lung ce stă, este vrăjmaşul, care apucând pe cei vinovaţi, îi 
opreşte şi nu-i lasă să treacă, surpându-i în iad, căci au urmat voiei lui 
şi au fost stăpâniţi de ţinerea în minte de rău (a). 


(a) „Pateric”pg. 253, 6 ; 7 ,2 

Firul milostivirii. Se spune că de mult, pe la poalele munţilor, 
locuia pe plaiurile noastre o zgripţuroaică de babă, care multe făcute 
şi nefăcute înfaptuise. Pasă-mi-te o ştiau până la mari depărtări, cale 
de şapte sate, pentru multele-i parascovenii, aşa că cine nu dădea cu 
gândul, tot la vrăjile împieliţatei de babă nimerea. Iar baborniţa o 
ducea ca în sânul lui Avraam, ghiftuindu-se cu de toate bunătăţile, cu 
care o omeneau cele ce-i băteau pragul. De atâta huzur şi de atâta 
îndopăciune cu toate bunătăţile, ce nu erau de nasul ei, şi-i veneau la 
picioare cu nemiluita, într-o zi i-a plesnit fierea zgripţuroaicei, când îi 
era lumea mai dragă. Că tocmai făcuse ce făcuse şi dezbinase pe doi 
însurăţei. 

Şi cum i-a fost veacul babei, tot aşa şi veleatul: Şapte diavoli o 
apucară, ducând-o în împărăţia lor. Şi cu toţi d-avalma, huştiuliuc! 
tocmai în fundul iadului. 

- Da ce-i gălăgia asta? se răsti tartorul, de boceşte aşa mai înainte 
de a gusta din ceaunul cu catran şi jeregaie? Nepristan, s-o băgaţi în 
cazanul cu smoală clocotită, iar Sarsailă să stea de pază, gata s-o 
înghită şi s-o dea la fund de trei ori, după Legea Sfântă de care şi-a 
bătut joc o viaţă întreagă! 

Cu sufletul fript de atâta dogoare, baba miorlăi o rugăciune, pe care 
n-o mai îngânase de când era copilă şi încă nu se dedase la bleste¬ 
măţiile diavoleşti. Norocul tăgârţei drăceşti fu că tocmai în clipa aceea 
să treacă Maica Domnului prin dreptul porţii iadului. Şi rugăciunea 
bolborosită de băborniţă înduioşă pe Preasfânta Fecioară, care se 
milostivi s-o asculte până la capăt. Şi cum urgia diavolească se potolise 
din pricina închinăciunii spăşite, glasul ei stăpâni întreg cuprinsul 
iadului: 

- Maică Precistă, mai bolborosi baba, milostiveşte-te şi spre mine, 
o biată păcătoasă, după cum ai iertat multe şi grele păcate ale multora. 

Maica Domnului cât p-aci să poruncească unui Heruvim să se ducă 
şi s-o mântuiască pe babă din grelele munci ale iadului. Dar Sfântul 
Petru, să nu tacă din gură: 

- Aşa, babo - zice Sfântul - după ce gustaşi din blidul cu foc 
clocotit, te-ai cuminţit... că în loc să faci bine în viaţa pământească, 
te-ai ţinut numai de fapte necurate. Iar baba de colo, cu lacrimi cât 
pumnul, zise: 

- Ba am făcut şi bine preasfinte, că într-o zi a trecut o biată de 
femeie calică pe la mine şi rugându-mă s-o ajut, i-am dat şi eu de unde 

am avut, i-a nişte fire de uriioc din cele rămăşiţe ale urzelei de război, 
ca să aibă cu ce să ţeasă primeneli la copii. 

- Cu fire de uriioc să ţeasă! - se miră Sfântul Petru - dar bine că 
te-a lăsat inima şi de atâta! Ia să mă duc să cercetez... Zis şi făcut. 
Sfântul dete o raită prin Rai, unde nu-i fu greu să dea şi de calica aceea 
miluită odată de babă. 

întorcându-se la gura iadului cu un smoc de fire de uriioc, prinse 
a depăna firul şi a-i da drumul în adânc, spre inima pământului, unde 
era tartoriţa, zicându-i: 

- Uite, babo, uriioc ai dat, pe fir de uriioc să te mântui. Iar 
vrăjitoarea când văzu firul subţire alunecând până la picioarele ei, 
zvâc se apucă cu nădejde de el cu amândouă mâinile. Şi prinzând 
inimă, începu să se urce pe fir. N-apucă însă să se caţere nici cât un 
stat de om, când un alt suflet căznit, o apucă de picioare rugându-se: 

- Fie-ţi milă şi ia-mă şi pe mine! Dar baba, tot ţâfnoasă şi botoasă 
şi acolo în iad: 

- Ia, mai du-te naibii, că de-abia mă ţine firul pe mine!... Şi 
zvârlind din picioare ca să scape de povară, s-a opintit prea tare şi firul 
slab: 

- Sfârrr! s-a rupt, iar baba: hălăbuc! în cazanul cu catran fierbinte, 
pe toartele căruia rânjea Sarsailă, prinzând-o cu furca de fier şi dând- 
o la fund. Iar baba, din fundul cazanului de-acolo mai înţelese ca prin 
vis glasul Sfântului Petru care a zis: 

- Dacă nici acolo, în împărăţia diavolului, nu ţi-a fost milă de 
altul... cum să-ţi fi fost milă de cineva pe pământ! Stai acolo, că bine 
stai! (Dintr-o carte de şcoală). 

„Pacea să o urmaţi cu toţii şi sfinţenia, fără de care nimeni nu va 
vedea pe Domnul Socotind ca nimeni să nu se lipsească de Darul lui 
Dumnezeu. Ca nu vreo rădăcină a amărăciunii odrăslind în sus, să 
facă sminteală şi prin aceea să se spurce mulţi” (a). 


(a) Evr. 12,14-15 





RĂUTATEA ZAVISTIEI 

DRAGOSTEA SFÂNTĂ ESTE VINDECAREA 


18. Mi-a părut bine când un om a ucis pe altul? 

Aceasta e manifestarea demonică a zavistiei... Să nu ne bucurăm de 
suferinţa, căderea sau de uciderea altora, pentru că nici noi nu ştim ce 
ne vor aduce împrejurările viitoare şi ziua de mâine. Deci “Ajunge-i 
zilei răutatea ei” (a). Cei ce păcătuiesc astfel să-şi aducă aminte de 
păţania lui Abimeleh, care şi-a ucis 70 de fraţi ai săi, ca să fie numai 
el mai mare; de răutăciosul Amon; de pilda galileenilor şi a smochi¬ 
nului neroditor, ş.a. (b). 

Bunătate de suflet. Prinţesa de Villacerf, voind să-şi facă 
operaţie, chemă pe unul din cei mai renumiţi medici (doctori) din 
Paris. Acest învăţat, de obicei era foarte îndemânatic în meşteşugul 
lui doctoricesc. Din nefericire, de data aceasta n-a cusut rana cu mul¬ 
tă băgare de seamă şi câteva zile după aceea toată mâna prinţesei se 
umflă îngrozitor. 

Trebui neapărat să-şi taie mâna. Dar nici această operaţie nu izbuti 
medicului. Peste câteva zile prinţesa era pe patul de moarte. 
Nemaiavând nici o nădejde de viaţă, câteva clipe înainte de a muri, 
chemă avocatul său şi-l puse să scrie adaosul următor la testamentul 
deja făcut mai înainte: 

„Las medicului X, care fără voia lui, a fost pricina morţii mele, un 
venit pe viaţă, de două mii poli de aur. Aceasta pentru că prevăd, că 
întâmplarea peste care a dat, operându-mă, îl va lipsi poate de toţi 
bolnavii (clienţii) lui. Şi nu vreau, ca din pricina morţii mele să cadă 
în sărăcie”. 


(a) Mt. 6,34. (b) Jud. 9; Estera 3-7; Lc. 13,1-g 

Câtă bunătate de suflet! Această povestire ne arată mai bine decât 
mii de vorbe, că bunătatea este adevărata mărire, ca şi adevărata 
frumuseţe a sufletului (a). 

19. Am povestit altora greşelile aproapelui meu? 

Povestirea feluritelor greşeli ale aproapelui nostru vatămă în trei 
părţi: 1) pe ponegritor; 2) pe ponegrit; şi 3) pe cei ce ascultă 
ponegririle acelea. 

Dumnezeiasca Scriptură mustră şi înfierează aspru pe ponegritori, 
zicând: “Gura ta a înmulţit răutate (povestind greşelile aproapelui) şi 
limba ta a împletit vicleşuguri (prin felurite ponegriri). Şezând 
împotriva fratelui tău ai clevetit şi împotriva fiului maicii tale ai pus 
sminteală. Aceasta ai făcut şi am tăcut. Ai socotit fără de lege că voi fi 
ţie asemenea? Mustra-te-voi şi voi pune înaintea feţei tale păcatele 
tale. înţelegeţi, dar, acestea, cei ce uitaţi pe Dumnezeu, ca nu cumva 
să răpească şi nu va fi cel ce izbăveşte” (b). 

Vechimea acestui păcat, datează din primele veacuri ale omenirii. 
Aşa d.p. vedem în Sf. Scriptură cum Ham, cu fiul său Hanaan, 
povesteşte fraţilor săi greşeala sau slăbiciunea tatălui său Noe, când se 
îmbătase de vin, pentru care s-au îmbrăcat cu blestemul. Păcatul 
acesta a stricat multă lume. Sf. Ap. Pavel înfierând patima aceasta, 
zice: “Să nu fim măriţi în deşert, unii pe alţii întărâtând, unii altora 
pizmuind... ca nu unul să se umfle mai mult decât celălalt... Şi voi 
umflaţi sunteţi...” (c). Dacă o umflătură deformează faţa omului cu 
atât mai mult cu cât ea este mai mare şi mai urâcioasă; tot astfel prin 
umflăturile grăirii de rău se diformează: sufletele, credinţa şi vieţuirea 
celor ce grăiesc de rău, a celor grăiţi de rău şi a celor ce ascultă cu 
plăcere grăirea de rău, cu atât mai mult, cu cât vor fi mai săraci de 
cuvântul lui Dumnezeu, de credincioşia şi de vieţuirea creştinească. 
Aceasta cunoscând-o bine Apostolul, opreşte grăirea de rău, zicând: 
“Fiecare din noi are să dea seama despre sine înaintea lui Dumnezeu. 
Deci să nu ne mai judecăm unii pe alţii; ci mai bine să judecaţi ca să 
nu faceţi nimic care să fie o piatră sau un prilej de poticnire pentru 

(a) P. U.C. ist. 13. (b) Ps. 49,20-23; comp. Ecl. 8,12; Fac. 42,21; 2 Lege 29,19-20. (c) Gal. 
5, 26; 1 Cor. 4, 6; 5,2 

fraţii voştri...” (a). Aceasta e doctoria cea mai bună a tămăduirii 
grăitorilor de rău. 

Povestirea greşelilor, pomenirea sau grăirea de rău, este tot 
cuvântul care nu se cutează a se grăi înaintea celui învinovăţit pe 
ascuns. Aceasta reiese din mai multe locuri ale Sf. Scripturi şi ale 
cărţilor sfinte şi morale. Un bătrân cuvios a zis, - spune Patericul - că 
tot graiul ce nu poate a-1 grăi cineva fiind de faţă fratele sau persoana 
despre care se vorbeşte, grăire de rău este. Marele Vasile zice că: 
“Atunci când cineva spune greşeala celuilalt pentru ca pe acela să-l 
îndrepteze, sau pe alţii să-i facă prevăzători ca să nu cadă în acea 
greşeală ori în altele şi să-i folosească, este iertat, numai să se ia 
aminte ca să se zidească sufletele şi nu cumva să se dărâme. Cu acest 
scop prevăzător şi edificator scria Sf. Apostol Pavel ucenicului său 
Timotei: “...Pe Imeneu şi Alexandru i-am dat Satanei ca să se înveţe 
să nu mai hulească”. “Alexandru arămarul multe rele mi-a făcut, 
plătească-i Dumnezeu, de care şi tu te fereşte, că foarte a stat împo¬ 
triva cuvintelor noastre”. Afară de aceasta - zice el - cel ce povesteşte 
greşeala aproapelui său altora pentru a-1 vădi pe el, grăitor de rău este, 
măcar de ar fi şi adevărul ceea ce se spune despre el Cb). 

Aproape 19 sute de ani au trecut de când Apostolul a grăit cuvinte¬ 
le acestea de mai sus, care se citesc prin Sfintele Biserici, dar lumea 
parcă ar fi tot aceeaşi. Multe lucruri s-au schimbat de atunci pe harta 
globului pământesc. împărăţii mari şi puternice s-au pulverizat; 
regate şi voievodate s-au nimicit; popoare au murit şi altele s-au 
născut în locul lor. Multe s-au schimbat în felul de gândire, vorbire, 
port şi lucrare; numai sufletul omenesc a rămas parcă acelaşi, ne¬ 
schimbat în cursul vremurilor, stăpânit de aceleaşi porniri pătimaşe 
şi măcinat de aceleaşi păcate, între care şi de grăirea de rău. La nimic 
parcă nu suntem noi înclinaţi mai mult, atunci când ne întâlnim câte 
doi, trei... decât a povesti greşelile aproapelui nostru; a-i scoate în 
relief greşelile retăcând calităţile lui cele bune. Pentru aceasta 
Apostolul se ridică şi azi în Sf. Biserică, zicându-ne: “Să nu ne mai 
judecăm unii pe alţii... Să nu ne mai umflăm unii asupra altora prin 
grăirea de rău”, ci să ne ferim de tot ceea ce ar putea fi pentru 
aproapele un exemplu rău sau prilej de poticnire. Să nu uităm, că 

scur^ R ° m ' 14 ’ 1213 ' (b) 1 Tim ' h 19 ' 2 ° : 2 Tim ' 4 ’ I4 ' 15! VaSile Cd Mare ’ Hotăr ' XXV pe 

fiecare prin felul său de a vorbi, poate să fie un dascăl propovăduitor 
de adevăr şi bine obştesc, ori un semănător de cuvinte şi exemple rele. 
Noi, prin felul nostru de a fi, putem a deveni şi a fi nişte luminaţi 
edificatori de suflete... ori otrăvitori de vieţi nevinovate şi de izvoare 
curate. 

Pentru ca noi să devenim buni şi folositori societăţii în cercul 
nostru de activitate creştinească, să ne întoarcem întreaga fiinţă şi 
activitate la Dumnezeu şi voile Lui, aşa cum floarea soarelui îşi 
întoarce floarea ei tot către soare. Precum firele de ederă se ajută 
unele pe altele a se înălţa pe pereţii caselor şi pe copaci, viţa, fasolea, 
cum se înalţă ele pe aracii puşi lângă dânsele, aşa şi noi, să ne unim în 
cugete şi-n simţiri, ca să ne suim prin Dreptarul Ortodoxiei pe scara 
strălucitelor virtuţi creştineşti, la Dumnezeu, Izvorul tuturor fericirilor 
noastre. Numai aşa făcând, vom putea deveni, a fi şi rămâne ceea ce 
ne numim că suntem, adică creştini. Numai aşa lumina lui Hristos 
luminează tuturor. “ Aşa să lumineze lumina voastră înaintea 
oamenilor, ca văzând ei faptele voastre cele bune, să preamărească 
pe Tatăl vostru cel din ceruri...” (a). 

Povesteşti spre zidire ori spre surpare? Zis-a un bătrân: “De 
vrei să vorbeşti de greşeala şi păcatul vreunui frate, socoteşte că de 
vei crede că îl vei îndrepta pe el, sau vei folosi pe altul, atunci să 
grăieşti; iar în alt chip de vei vorbi, adică cu făţărie, numai ca să-l 
mustri şi să-i descoperi şi să-i arăţi greşeala şi păcatul lui înaintea 
altora, să ştii că nu o să scapi de Dumnezeiasca certare, ci şi tu singur 
în aceeaşi greşeală şi păcat, sau într-altul mai mare, vei cădea, 
părăsindu-te ajutorul lui Dumnezeu şi de alţii fiind mustrat, te vei 
ruşina”. 

Traista şi sacul cu păcatele. S-a făcut odată sobor într-un 
Schit pentru un frate ce a greşit. Şi Părinţii grăiau, iar Awa Pior tăcea; 
dar mai pe urmă sculându-se a ieşit. Şi luând un sac, l-a umplut cu 
nisip şi îl purta pe umerii lui. Şi punând şi într-o traistă puţin nisip, o 
purta dinaintea sa. Şi întrebat fiind de Părinţi, ce înseamnă aceasta, 
a zis: 

- Acest sac, care are nisipul cel mult, sunt greşelile mele, căci multe 
sunt şi le-am lăsat pe ele dinapoia mea, ca să nu simt durere pentru 
dânsele şi să plâng şi iată, aceste mici sunt ale fratelui meu, înaintea 


(a) Mt. 5,16; comp. 1 Petru 4,11; Cols. 3, 66; 1 Ioan 2,13-21; 4,4-6 

mea şi întru acestea mă îndeletnicesc, judecându-1 pe el; dar nu 
trebuie aşa să fac, ci mai vârtos pe ale mele să le aduc dinaintea mea 
şi să port grijă de dânsele şi să mă rog lui Dumnezeu ca să mi le ierte. 
Şi auzind Părinţii, au zis: 

- Cu adevărat, aceasta este calea mântuirii (a). 

Inima-ipiatră de moară. “Inima omului - zicea un vestitor al 
Sf. Evanghelii - este ca o piatră de moară. Dacă bagi pe ea grâu - ea 
macină făină. Dacă o punem în slujba Domnului, ea macină “grâu” şi 
dă “făină”. Dar dacă nu o punem în slujba aceasta; dacă nu-i dăm grâu 
să macine, ea umblă înainte goală şi se mistuie pe sine, şi se toceşte, 
ca o piatră de moară care umblă fără măciniş. 

Asta-i când omul se mistuie în întristări, în supărări, în deznădej¬ 
de, etc., neavând pe piatra morii grâu de credinţă, rugăciune, etc. 
Când inima n-are grâu de măcinat, atunci se apropie şi Satana şi bagă 
pe piatra morii neghina lui şi macinişului: ură, zavistie, gânduri rele, 
etc. Ca piatra morii, inima umblă neîncetat. Ce macină inima 
noastră??? (b). 


PĂCATUL ZAVISTIEI 

jlgăsplata creştinilor care luptă şi lucrează cu bună chibzuială 

Tm contra acestui păcat de moarte, este foarte plăcută şi 
strălucită; iar a acelor care se robesc şi slugăresc cu trup şi suflet acest 
păcat, este copleşitor de grea, înfricoşată, torturătoare şi foarte 
cumplită. 

Pentru că multora e aproape necunoscută, deşi groaznic de simţită, 
vom arăta şi aici mai pe larg despre această satanică otravă ucigătoare 
de suflete. “Zavistia (pizma sau invidia) e o voluntară întristare a cuiva 
pentru binele aproapelui său, privit ca micşorând binele său propriu. 

Nu e zavistie orice întristare ce se simte la privirea binelui şi a 
prosperităţii altuia. Aşa d. ex. un negustor, care se întristează văzând 
că afacerile negustorului vecin merg mai bine ca ale sale şi se 
întristează nu pentru că vecinului îi merge mai bine, ci numai pentru 
că afacerile sale nu merg aşa de bine ca ale vecinului, nu e vinovat de 
zavistie, el vrea concurenţă, fără a dori vreun rău vecinului său şi 
concurenţa este permisă. De asemenea omul nu e vinovat de zavistie 


(a) , Pateric”, pg. 284-5,12; 199 , 3 ■ fl>) Pr. I Trifa. ist. 439 

când întristarea vine din indignare, de ex. când o persoană primeşte 
o funcţie înaltă pentru care nu este nici vrednică nici destul de 
înţeleaptă, deoarece atunci întristarea provine din răul de care voim 
să fie scutită societatea. Prin urmare, zavistia, consistă în întristarea 
simţită la privirea binelui aproapelui pe care-1 considerăm, ca un rău 
pentru noi, sau pentru interesele noastre, fiindcă micşorează 
însemnătatea, stima şi slava noastră. 

„Zavistia, zice fericitul Augustin, este ura fericirii străine”, şi Sf. I. 
Damaschinul, o numeşte “întristare pentru bunurile altora”. Aşa că 
motivul zavistiei este întristarea. Zavistia atârnă aşadar de la fericirea 
străină, precum umbra atârnă de la lumină. De aceea zavistnicul se 
bucură când cineva a cărui fericire îi roade inima, cade, se înjoseşte, 
îşi pierde situaţia şi averea; deoarece crede că răul celui căzut este un 
bine pentru dânsul, adică înjosirea unuia este ridicarea sau înălţarea 
altuia. Zavistia nu este o pasiune primitivă care îşi are originea sa în 
natură, căci dobitoacele nu sunt zavistnice. Cerbul nu pizmuieşte 
puterea leului. Pasiunea aceasta este socială, adică ea s-a născut când 
oamenii constituiţi în societate s-au întristat văzând superioritatea 
sau fericirea cuiva. Deci provine din inferioritate şi nu dintr-o 
trebuinţă absolută şi de aici se stabileşte un început de rivalitate 
(duşmănie). Aşa d. ex. nu se zavistuiesc oamenii chiar cei mai mari ai 
antichităţii, nici cei dintr-o altă ţară. Un şcolar va fi zavistuit de un 
conşcolar, dar nu de învăţătorul său, un student de litere nu va pizmui 
pe un alt student de carieră militară şi liniştea lui nu va fi tulburată de 
slava ce-i aduce curajul arătat în război. “Pe cel fără de minte îl ucide 
mânia, scrie Iov, iar pe cel rătăcit îl omoară zavistia”, fiindcă nici o 
superioritate nu e plăcută, mai cu seamă oamenilor slabi, urâţi, tineri, 
bătrâni şi inferiori atât sufleteşte cât şi trupeşte. Aşadar, originea 
ordinară a zavistiei este mândria, căci numai dorul de a stăpâni pe 
ceilalţi, sau a străluci în societate mai mult ca ei, naşte zavistia. De fel 
zavistnicul este mic şi slab, sau fără putere fizică sau morală. El este 
bănuitor, linguşitor, mlădios şi şiret; vorbirea lui este orânduită, plină 
de formule blânde; privirea lui este catifelată şi pretinde la blândeţe. 
Dar prefacă-se cât va vrea făţarnicul, ochiul lui străluceşte de răutate 
şi de mânie; cuvintele lui, ascuţite şi muşcătoare, trădează starea lui 
sufletească; buzele lui zbârcesc şi când nu-1 priviţi se uită la voi 
precum un tigru se uită la oameni; părul lui este neorânduit. 
Spălăcirea pielii îl arată că venin curge în venele sale. Pielea 

decolorată, ochii adânciţi, mintea exaltată, membrele tremurătoare şi 
scrâşnirile dinţilor arată mânia ce torturează inima zavistnicului. 

Sunt patru specii de zavistie: 

Una atacă bunurile lumeşti, precum bogăţiile, onorurile, funcţiile, 
favorizarea conducătorilor, frumuseţea, puterile şi altele asemenea.' 

A doua se apucă de bunurile raţiunii, precum este priceperea, 
destoinicia, dibăcia în arte şi ştiinţe. 

A treia încă mai rea se apucă de stima aproapelui, câştigată prin 
bunele sale însuşiri. Această categorie a pizmaşilor învinovăţesc pe 
vrăjmaşii lor de toate viciile ce se pot închipui, sunt mâhniţi când el 
reuşeşte şi veseli când cade. 

A patra specie de zavistie şi cea mai rea din toate, este aceea care 
invidiază virtuţile şi Darurile Dumnezeieşti şi este păcat împotriva 
Sfântului Duh. 

Zavistia este un păcat, care, precum scrie Sf. Ap. Pavel, exclude de 
la moştenirea împărăţiei Cereşti: “Faptele trupului arătate sunt... 
necurăţia, înverşunarea, slujirea idolilor, fermecătoriile... zavistii¬ 
le... pizmele, uciderile... cei ce fac unele ca acestea, împărăţia lui 
Dumnezeu nu o vor moşteni” (a). Şi pentru ce? Pentru că zavistia se 
împotriveşte bunătăţii lui Dumnezeu, dragostei către aproapele şi 
chiar raţiunii. 

1 . Zavistia se împotriveşte bunătăţii lui Dumnezeu, care îşi întinde 
Providenţa asupra tuturor fiinţelor şi mai cu seamă asupra oamenilor. 
‘Pe soarele Său (Dumnezeu) îl răsare peste cei răi şi peste cei buni, 
şi plouă peste cei drepţi şi peste cei nedrepţi” (b). Darurile Dumne¬ 
zeieşti au de scop să răsplătească sau să îndemne. Dar pizmaşul se 
împotriveşte acestei bunătăţi, fiindcă vrea totul pentru dânsul. 
Caracteristica pizmaşului este foarte bine reprezentată în parabola 
fiului risipitor şi în cea despre plata egală a celor ce au lucrat în vie. 

2 \ z ff istia se împotriveşte dragostei către aproapele, care 
consistă în a se bucura de binele lui şi a se întrista de necazurile şi ne¬ 
fericirile lui. Sentimentul acesta aşa de bine-1 exprimă Sf. Ap. Pavel, 
când scrie romanilor: Bucuraţi-vă cu cei ce se bucură şi plângeţi cu 
cei ce plâng” (c).^Domnul nostru Iisus Hristos a poruncit: “Iubiţi pe 
vrăjmaşii voştri (d). Dar zavistnicul face chiar contrariul. Nu numai 

(o) Gal. 5,19-21, (b) Mt. 5,45 (c) Rom. 12,15. (d) Mt. 5, 44 

că se bucură de nefericirea străinilor şi a vrăjmaşilor, ci se bucură 
chiar şi de aceea a rudelor, întristându-se totodată de binele lor. 

3. Zavista se împotriveşte chiar raţiunii omeneşti. într-adevăr, 
când vrei vreun rău cuiva, raţiunea cere ca aceasta să-ţi fi făcut cândva 
vreun rău oarecare chiar şi numai închipuit, dacă nu adevărat. Dar ce 
fel de rău i-a făcut zavistnicului omul pe care-1 zavistuieşte? Nimic! 
Crima acestuia constă în faptul că a obţinut mai multe succese deât el. 
Ba ceva mai mult, raţiunea cere să nu facă nimic fără folos trupesc sau 
sufletesc. Aşa ambiţiosul are un folos oarecare din ambiţia lui, hoţul 
din furturile lui, necuratul din desfătările lui, leneşul din lenea lui; 
dar zavistnicul ce fel de folos va dobândi din întristarea lui? Se va 
putea întrista oricât de mult, dar succesul altuia nu va scădea pentru 
aceasta. Aşadar, zavistia este un păcat numai din răutate şi pentru 
aceasta îl numeşte Sfânta Scriptură păcatul diavolului (a). Şi putem 
zice că: nimic nu este mai rău, decât cel ce-şi pizmuieşte lui şi asta e 
răsplătirea răutăţii lui (b). 

Dobitoacele cele sălbatice, scrie Sf. Ioan Gură de Aur, ne atacă 
numai când sunt silite de foame, sau când sunt provocate de noi, 
zavistnicii însă, din contră, şi pe binefăcătorii lor îi privesc ca pe 
vrăjmaşi. Admit să ne întristăm de prosperitatea altora. Necuratul 
poate protesta ardoarea pasiunii sale, hoţul sărăcia lui, ucigaşul mânia 
lui, pretexte nedrepte într-adevăr, dar pretexte; pe când zavistnicul 
nu poate pretexta decât numai răutatea lui şi dacă este o datorie a 
noastră de a iubi chiar pe vrăjmaşi, ce crimă va fi crima noastră, când 
urâm chiar pe prietenii noştri! Aşadar, să băgăm de seamă a nu 
pizmui pe nimeni, bucurându-ne cu cei ce se bucură, întristându-ne 
cu cei ce suferă, aducându-ne aminte că spre a fi părtaşi stării 
Mucenicilor, va fi destul că am compătimit suferinţele lor şi aceasta ne 
va umple sufletul de dragoste”. 

Efectele zavistiei sunt că tulbură sufletul şi slăbesc trupul za¬ 
vistnicului. 

1. Zavistia tulbură sufletul. Cu adevărat, deplorabilă este starea 
zavistnicului, căci neputând trăi cu oricine, crede că toată lumea îl 
nefericeşte şi-i întristează inima, atât inferiorii şi egalii cât şi superiorii 
lui. Are frică, ca inferiorii să nu se înalţe şi să devină egali cu dânsul, 
îl tulbură frica de egali şi încă mai mult de superiori, pe care nu-i poate 


(a) Mt. 5,44. (b) Is. Sirah. 14, 6 



OGLINDA DUHOVNICEASCĂ - Voi. 5 


477 


ajunge. Din aceasta se vede adevărul cuvintelor Sfântului Ioan Gură 
de Aur, că înainte de a vătăma pe ceilalţi, zavistnicul se vatămă pe sine 
însuşi şi că pasiunea lui îl roade precum viermii rod lemnul ce i-a 
produs. Asemănandu-se astfel cu nenorocitul care îşi mănâncă 
mâinile, cu acea deosebire că foamea nu-i va trece. “Potolim foamea 
câinelui, scrie Sf. Vasile cel Mare, dându-i de mâncare, pe când făcând 
bine pizmaşului, îl facem mai rău, căci nesimţitor la binefacerile 
primite, se întristează pentru că tu eşti aşa de fericit că-1 poţi ajuta 
pe el”. 

2. Zavistia slăbeşte trupul, de aceea Sf. Scriptură o numeşte carie 
sau stricarea oaselor. Doctorul Descuret scrie: “Omul dedat acestei 
pasiuni începe să cadă în întristare şi taciturnitate... pasiunea aceasta, 
eminamente concentrică, respinge sângele din periferia trupului la 
organele interne. Dacă concentrarea aceasta devine abitală, adică dacă 
afecţiunea trece din starea acută la o stare cronică, sângele totdeauna 
respins spre inimă şi venele cele mari dilatează canalele, de unde se 
nasc deprimări obositoare, suspine tăiate, palpitaţii violente şi 
anevrisme dese”. 

Păcatele care se nasc din zavistie sunt judecăţile rău-voitoare, 
clevetirile şi tot felul de fapte criminale. Cu drept cuvânt s-a pus 
zavistia între păcatele de căpetenie sau capitale, căci precum scrie 
Sfântul Grigorie: ea este premergătoarea tuturor relelor, mama mor¬ 
ţii, poarta păcatului, rădăcina tuturor viciilor, principiul durerilor 
noastre, izvorul tuturor calamităţilor, biciul naturii” (a). Acest tablou 
al zavistiei s-ar putea întuneca încă mai mult citând pe alţi Părinţi ai 
Bisericii, care ne arată fecunditatea răufăcătoare a acestei pasiuni: 

1. Ea este mama judecăţilor rău-voitoare. Pentru zavistnic toate 
faptele altora sunt zugrăvite cu culori întunecoase şi chiar virtuţile 
altora le consideră ca vicii. Spre pildă ne pot servi acei farisei, care 
zavistuind pe Iisus Hristos, toate faptele Lui le arătau ca rele, zicând 
că e nepăsător de sărbători, dacă El vindeca pe vreun bolnav în zi de 
Sâmbătă; îndrăcit dacă făcea minuni: prieten păcătoşilor, dacă-i căuta 
spre a-i mântui; înjurător de Dumnezeu, dacă răspundea la întrebările 
lor; şi când nu mai puteau tăgădui minunile publice şi evidente făcute 
de Dânsul, ei le atribuiau lui Beelzebub şi nu puterii Dumnezeieşti. 


(a) Sf. Grigorie în viaţa lui Moise 

2. Clevetirile. Zavistnicul nu-şi păstrează pentru sine judecata sa 
rău-voitoare, ci o trâmbiţează pretutindeni. Murdăreşte pe cei ce-i 
atinge precum melcul murdăreşte cu balele sale locul pe unde trece. 
El povesteşte ceea ce ştie şi ceea ce nu ştie; inventează, exagerează, 
face deducţiuni, râde, batjocoreşte, sfâşie în toate părţile, ascunzân- 
du-şi viciul sub aparenţa glumei, a compătimirii, ba chiar a zeului. 
Negreşit se întâmplă că se vorbeşte rău despre cineva, prin uşurinţă 
şi în mod de a trece vremea, dar cea mai mare parte de vorbiri 
răutăcioase se nasc din zavistie, voind a împiedica reuşita unui 
concurent sau a se răzbuna de succesele ce le-a dobândit. 

3. Faptele criminale de orice fel. Nu există faptă infamă care să 
descurajeze pe zavistnic pentru a-şi satisface ambiţia. De la începutul 
lumii se constată aceasta. Omorul lui Abel de către Cain, vânzarea 
dreptului Iosif de către fraţii săi şi chiar Domnul Iisus Hristos din 
zavistie a fost predat lui Pilat, spre a fi pedepsit cu moarte, precum 
scrie Sf. Matei că “pentru zavistie L-au dat pe El”. Aşadar, zavistia 
murdăreşte limba, mâinile, inima, şi nu este păcat pe care să nu-1 facă 
prin gând, prin vorbă, prin fapte; şi toate cele ce am spus până acum 
ajung ca să ne convingem că trebuie să ne ferim de pasiunea aceasta, 
s-o urâm, spre a ne depărta de dânsa sau spre a ne îndrepta, dacă din 
nefericire până acum ne-a stăpânit. 

Remediile pentru a ne vindeca de zavistie sunt: Smerenia 
şi lepădarea de lucrurile lumeşti. Remedierea zavistiei este foarte grea 
dar posibilă. Deoarece zavistuirea se naşte din mândrie, spre a o 
vindeca trebuie smerenie. Sf. Apostol. Pavel ne învaţă remediul acesta 
când scrie către galateni: “Să nu fim măreţi în deşert, unul pe altul 
întărâtând, unul altuia zavistuind” (a). Dar cum vom întrebuinţa 
remediul acesta dacă nu ne vom lepăda de cele lumeşti? Căci dacă 
zavistuim avuţiile altora, serviciile, talentele, funcţiile şi foloasele lor, 
pricina este că pe acestea le preţuim mai mult decât valorează ele. Ce 
am crede despre un om mare, care ar zavistui jucăria unui copil? 
Negreşit că am zice că şi-a pierdut minţile! Acelaşi lucru se poate zice 
despre care dau prea mare însemnătate lucrurilor trecătoare, 
lucrurilor care de loc nu asigură fericirea pe care ei o aşteaptă. Sf. 
Scriptură numeşte pe acei oameni “râvna răutăţii” care “întunecă cele 
bune”i b). Neputând da omului o fericire sigură, statornică, serioasă şi 


(a) Gal. 5,26. (b) înţ. Sol. 4,12 

adevărată, lucrurile lumeşti sunt ca nişte jucării de copii pentru 
zavistnic, căci când nu le are plânge spre a le căpăta; iar când le are le 
aruncă la o parte. De ce le caută atunci cu atâta aviditate? 

în ceasul morţii, bogăţiile, onorurile, funcţiile, frumuseţea..., ni se 
vor arăta nevrednice de preţuirea cu care le-am valorat, ba ele ne 
vor procura o judecată mai aspră, căci Judecătorul ne va întreba ce 
folos am făcut cu Darurile Providenţei Sale, spre mărirea lui 
Dumnezeu? Aşadar, ele sunt mai mult o piedică decât un folos şi 
astfel privite ne putem lepăda mai lesne de ele şi ne vom remedia de 
păcatul zavistiei (a). 

Virtutea care se opune zavistiei este dragostea către aproapele. 


BIRUIEŞTE OTRAVA ZAVISTIEI 
CU DRAGOSTEA SFÂNTĂ 

S inunată e puterea focului dragostei sfinte. Aceasta atacă şi 
mistuie puterea focului infernal al zavistiei. însuşi Mântui¬ 
torul a arătat-o, poruncindu-ne: “Să iubeşti pe Domnul Dumnezeul 
tău, din tot sufletul, din toată inima, din tot cugetul şi din toată 
virtutea (adică mai mult şi mai presus decât orice din lume) şi pe 
aproapele tău ca însuţi pe tine... Iubiţi pe vrăjmaşii voştri, faceţi bine 
celor ce vă fac vouă rău şi vă rugaţi pentru cei ce vă prigonesc şi vă 
necăjesc pe voi” (b). De asemenea şi Sf. Apostoli ne sfătuiesc aceasta 
ca să “biruim răul cu binele” (c). Având în vedere că dragostea sfântă 
e cea mai puternică şi strălucită virtute, care a folosit şi foloseşte foarte 
mult omenirea, vom vorbi mai pe larg despre aceasta în partea a 
şaptea a acestei cărţi, spre a cunoaşte cât se poate mai bine şi a ne 
folosi de ea, pentru a birui, cu dragostea sfântă, zavistia infernală, care 
pustieşte multă omenire. 

Invidia smulge sadul bun pe care ar trebui să-l ude şi să-l 
îngrijească. Sfântul Ioan Gură de Aur, vorbind pentru vestejirea 
sataniceştii invidii, la cuvintele Apostolului: “Părinţii sunt datori a 
strânge fiilor... deci şi eu cu dulceaţă voi cheltui şi mă voi cheltui şi pe 
mine pentru sufletele voastre... măcar că mai mult iubindu-vă pe voi, 
mai puţin sunt iubit de voi (d) grăieşte aşa: “Gândeşte-te tu bine câte 

(a) Tractat de Morală creştină, o.c. pg. 112-120. (b) Mt. 22, 37-38; 5, 44-8; 22, 37-8. (c) 
Rom. 12,17-21 (d) 2 Cor. 12,15 

grade sau scări are faptul acesta. Trebuia a lua de la dânşii cele de 
trebuinţă şi el nu lua. Acesta este primul grad sau mai bine zis întâiul 
succes. Al doilea că era lipsit. Al treilea că le propovăduia Evanghelia. 
Al patrulea că se preda pe sine lor. Al cincilea că-şi va cheltui nu numai 
banii, ci şi pe sine, pentru dragostea luminării şi mântuirii lor. Al 
şaselea că făcea acestea pentru cei ce nu-1 iubeau pe dânsul atât de 
mult. Al şaptelea că pentru cei ce -1 iubeau mult. Şi al optulea că 
suferea multe în această lucrare a mântuirii lor, până la legături, 
învolburări, întemniţări şi ură de moarte din partea celor ce-1 invidiau, 
urzindu-i căderea şi pierzarea. 

Iată, pe acesta - zice el - să-l râvnim noi. Mare păcat este, fraţilor, 
de a nu iubi pe aproapele; dar încă şi iubit fiind cineva, să nu iubea¬ 
scă, desigur că este cu mult mai mare păcat. Că dacă cel ce iubeşte pe 
cel ce îl iubeşte, nu este fapt mai mare ca al vameşilor, apoi cel ce nici 
aceasta nu o are, este împreună cu fiarele sălbatice, sau mai bine-zis, 
chiar mai jos decât acestea. Ce spui, omule? Nu iubeşti pe cel ce te 
iubeşte? Şi pentru ce mai trăieşti atunci? La ce mai eşti tu folositor 
atunci? în ce anume lucruri? în cele politice? în cele particulare? în 
nimic, căci nimic în lumea aceasta nu poate fi mai netrebnic, ca omul 
cel ce nu ştie a iubi. Legea aceasta a iubirii au cinstit-o de multe ori 
până şi tâlharii, asasinii şi spărgătorii de case; ba şi cei ce se împărtă¬ 
şesc numai din pâine şi din sare, s-au schimbat prefăcându-se în totul; 
iar tu, care nu numai din pâine şi sare te împărtăşeşti, ci şi intrărilor 
şi ieşirilor şi vorbelor şi faptelor, nu iubeşti? Cei ce iubesc într-un mod 
necinstit, iată că-şi cheltuiesc întreaga lor avere cu femeile curve; iar 
tu având o iubire curată şi cinstită, eşti atât de rece, atât de netrebnic 
şi neputincios, că chiar şi fără cheltuială nu primeşti a iubi?” 

„Dar cine - zici tu - este atât de ticălos, cine este atât de sălbatic, 
încât să respingă şi să urască, pe cel ce -1 iubeşte?” Tu faci bine că nu 
crezi că nu s-ar putea petrece un asemenea fapt absurd; dar dacă eu 
îţi voi arăta pe mulţi de acest fel, cum vom mai suferi ruşinea? Când 
tu de pildă vorbeşti de rău pe cel iubit; când auzindu-1 pe altul 
vorbindu-1 de rău şi nu-i iei apărarea, când el progresează tu îl 
invidiezi apoi atunci ce fel de dragoste ai către el, deşi nu este de ajuns 
de a arăta dragoste către cineva numai prin faptul de a nu-1 invidia, 
precum nici de a-1 duşmăni, sau de a-1 război, ci de a ţine strâns şi de 
a înălţa cu laude pe cel iubit - dar cu mult mai mult când faci totul şi 
grăieşti spre a-1 doborî, apoi atunci ce ar putea fi mai ticălos ca un 

astfel de suflet? Ieri şi alaltăieri îţi era prieten şi vorbeai cu el, şi stai 
la masă cu el, apoi fiindcă deodată l-ai văzut progresând, ai aruncat 
masca prieteniei şi ţi-ai pus-o pe cea a duşmăniei, sau mai bine zis a 
nebuniei, fiindcă este o adevărată nebunie a te atinge de bunurile 
aproapelui tău. Acest fapt, este fapt de nebuni şi al câinilor turbaţi. 
Căci şi privirile lor sunt îndreptate cu furie asupra aproapelui, fiind 
asmuţiţi, aşa zicând, de invidie. 

Este mai bine de a avea cineva înăuntrul său un şarpe învârtin- 
du-se, decât de a avea invidia, fiindcă pe şarpe cel puţin îl poate vărsa 
dinăuntru prin doctorii, sau îl poate linişti prin mâncare, în timp ce 
invidia nu se rostogoleşte numai înăuntrul pântecelui, ci se cuibăreşte 
şi înăuntrul sufletului; şi astfel acest şarpe al patimii este greu de scos 
de acolo. Şarpele fiind înăuntru nu s-ar atinge câtuşi de puţin de 
corpul omului, dacă are mâncare - în timp ce invidia, chiar de i-ai 
întinde mii de mese, roade chiar sufletul, muşcându-1 din toate 
părţile, rănindu -1 şi spârcuindu- 1 . Şi nici o altă mângâiere nu află, prin 
care să se poată opri de la această nebunie, decât numai una singură; 
nereuşita sau neizbânda în afaceri a celui invidiat. Numai aşa se 
linişteşte sau mai drept vorbind, nici aşa, fiindcă dacă vede pe acesta 
mergându-i rău, vede în acelaşi timp pe altul mergându-i bine şi 
atunci aceleaşi dureri le simte din nou şi astfel, pretutindeni răni, 
pretutindeni dureri, căci pentru unul ca acesta nu este nimeni pe 
pământ pe care să nu-1 vadă că-i merge bine. 

Dacă exageraţia bolii acesteia, merge atât de departe, că cel cuprins 
de ea chiar în casă de s-ar încuia pe sine şi acolo el ar invidia pe 
bărbaţii cei vechi, încetaţi din viaţă. Decât de a pătimi de aceasta 
oamenii din lume, este desigur un lucru urâcios, însă nu atâta de 
grozav - dar ca boala aceasta să o aibă până şi cei scăpaţi din mijlocul 
tulburărilor din lume, aceasta desigur că e cel mai grozav rău. 

Aş fi voit să tac; dar dacă prin tăcere s-ar putea astupa ruşinea 
izvorâtă din fapte, desigur că tăcerea ar fi un câştig; dar dacă chiar 
netăcând eu, lucrurile vor tăcea mai tare decât limba mea, atunci nici 
o vătămare nu poate fi din cuvintele mele, ci din contră, un folos şi un 
câştig oarecare (va izvorî) din biciuirea relelor acestora. 

Boala aceasta, iubiţilor, s-a atins până şi de Biserică. Boala aceasta 
toate le-a răsturnat pe dos şi a sfâşiat trupul Bisericii; şi stăm unii 
contra altora, găsindu-ne înarmaţi cu invidia. De aceea mare este 
stricăciunea. Căci dacă clădind noi cu toţii şi este lucru de dorit de a 

sta bine cei învăţaţi, dar încă atunci când noi cu toţii dărâmăm, apoi 
care va fi sfârşitul? 

Dar ce faci, omule? Tu crezi că dărâmi pe cele ale aproapelui, fără 
să te gândeşti că mai-nainte de cele ale aproapelui, le dărâmi pe ale 
tale! Nu vezi pe grădinari şi pe agricultori, cum că toţi aleargă către un 
singur scop? Că unul de pildă sapă, altul răsădeşte, altul acope-ră 
rădăcinile, un altul udă ceea ce s-a răsădit, un altul leagă răsadul, un 
altul curăţă pământul de orice viermi stricători... Şi în fine, cu toţii au 
în vedere un singur lucru; păzirea plantei răsădite. 

Dar cu invidia nu se petrece aşa; căci ceea ce eu sădesc, un altul 
clatină şi dezrădăcinează. Lasă cel puţin ca ceea ce am răsădit să se 
înţepenească bine, ca astfel să devină mai puternică decât încercarea 
ta de a fi smulsă. Tu prin aceasta nu smulgi lucrul meu, ci pe al tău; 
eu am sădit, iar tu trebuie a uda. Iar dacă tu ai clătinat planta, ai scos-o 
din rădăcină şi nu mai ai pentru ce s-o uzi. Dar poate că vezi pe 
grădinar că-i merge bine? Nu te teme, că nici eu nu sunt ceva şi nici 
tu. “Nici cel ce sădeşte, nici cel ce udă este ceva; ci numai Cel ce dă 
creşterea” (a). Numai al Unuia singur este lucrul acesta; al lui 
Dumnezeu. Aşadar, dacă tu smulgi cele răsădite, apoi te lupţi cu 
Dumnezeu... 

Ai văzut la câte rele devenim noi înşine cauza relelor? Ai văzut cum 
pierdem şi împrăştiem turma? Deci, să devenim odată mădulare 
adevărate şi un singur trup. Cel lăudat respingă laudele ce i se aduc şi 
arunce-le fratelui său; iar cel ce aude laude de altul, bucură-se 
împreună cu cel ce laudă. Că dacă în chipul acesta ne vom purta, vom 
atrage spre noi şi pe Cap, iar dacă suntem dezbinaţi între noi, atunci 
şi noi ne vom depărta de ajutorul cel de acolo; iar dacă ajutorul de 
acolo se depărtează de noi, atunci trupul va fi mult vătămat, nefiind 
ţinut strâns bine de sus. 

Deci, ca nu cumva să se întâmple aceasta, apoi alungând de la noi 
zavistia şi invidia şi trecând cu vederea credinţa celor mulţi, să 
îmbrăţişăm dragostea şi concordia. Căci numai aşa ne vom învrednici 
şi de bunurile prezente şi de cele viitoare. Cărora fie ca toţi să ne 
învrednicim, prin Harul şi filantropia Domnului nostru Iisus Hristos, 
Căruia împreună cu Tatăl şi cu Duhul Sfânt, Se cade slava, stăpânirea 
şi cinstea, acum şi pururea şi în vecii vecilor, Amin (b). 

(a) 1 Cor. 3,7. (b) Vezi mai larg Omilia 24 şi 27 la ep. II-a către Corinteni, a Sf. Ioan Gură 
de Aur 

Pilda fiului risipitor 


Şi Iisus mai spusu-le-a: 
„Doi feciori un om avea. 
-“Tată, dă-mi din avuţie 
Partea cuvenită mie”. 

(Zise cel mic într-o zi) 

El averea le-o împărţi. 

Cel mai mic luatu-şi-a, 
Dup-aceea, partea sa; 

A plecat de lângă tată 
într-o ţară depărtată; 
Şi-acolo a sale-averi 
Risipitu-le-a-n plăceri. 

Partea-i când şi-a cheltuit, 
Numai iată c-au venit 
Vremi de foame peste ţară; 
Lipsă el ducea, amară. 

Şi la urmă... ce-a făcut?... 
Se lipi de-un om avut, 
Omu-1 puse la moşie 
Păzitor de porci să-i fie. 
Cum era de-nfometat, 
Roşcovele-ar fi mâncat, 
Care turma le rodea; 

Dar nici astea nu le-avea. 
Zise deci în gândul său: 
-”Câţi argaţi la tatăl meu 
Din belşug au pâinea lor!... 
Ş-aici eu, de foame mor! 

La căminul lui-napoi 
Am să plec... Şi zice-voi: 
„Tată scump! greşit-am rău 
Ţie şi lui Dumnezeu. 


Vrednic nu-s, cât mai trăiesc, 
Fiul tău să mă numesc. 
Ia-mă, fii bun!... nu drept fiu... 
Ci argat barem să-ţi fiu!” 

Şi la tatăl său veni 
Tatăl său, când îl zări, 
Alergatu-i-a-nainte, 

L-a cuprins la piept, fierbinte, 
Şi l-a sărutat cu dor... 

El grăit-a plângător: 

„Tată scump! greşit-am rău 
Ţie şi lui Dumnezeu! 

Vrednic nu-s, cât mai trăiesc, 
Fiul tău să mă numesc!” 

Iară tatăl, fericit, 

Slugilor a poruncit: 

„Daţi-i haina cea mai bună! 
Scump inel îi daţi să-şi pună 
Azi în deget, ca-nainte!... 

In picioare încălţăminte! 

Şi viţelul gras tăiaţi!... 

Să ne veselim, argaţi: 

Ăst fiu, mort fu, şi-a-nviat; 
„Fu pierdut, şi s-a aflat!” 

Şi s-au pus pe veselie. 

Cel mai mare, când să vie, 
Seara, de la câmp... stă-n loc... 
Când aude-n casă... joc!... 
Cheamă pe-un argat în grabă: 
„Ce sunt astea?” îl întreabă. 
„Fratele-ţi, care plecase, 

Din străini s-antors acasă. 
Taică-tău a-njunghiat 
Azi viţelul îngrăşat, 

„Şi petrece...mulţumit 
Că feciorul i-a venit”. 

Auzind aşa cel mare, 

Sta cuprins de supărare, 

Să mai intre nu voia... 

Tatăl său, rugatu-l-a. 

El răspunse: “Ţi-am slujit, 
„Tată, ani necontenit, 
Ajutându-te la muncă, 
Făr-să-ţi calc nici o poruncă. 
„Şi din turma ta bogată, 

Nu mi-ai dat un ied vreodată, 
Să petrec pe placul meu, 


Cu prietenii, şi eu... 

Iar când ăst fiu îţi veni, 
Care-n chefuri cheltui 
Tot ce-avea... tu ai tăiat 
Lui viţelul îngrăşat!” 

Tatăl zise: -”Dragul meu! 

Tu cu mine eşti mereu! 
Câte-averi am pe pământ, 
Ale tale toate sunt! 

Cade-se a ne veseli 
Pentru-acesta ce veni: 

Că el mort fu, şi-a-nviat: 

Fu pierdut, şi s-a aflat!” 

P. Dulfu 


Norul şi vâlceaua 

Ştiţi, că prin popor există o vorbă: 

Când ai şi când poţi, îţi baţi jos de toţi! 

O vale armonioasă, mult încântătoare 
De-un râu ce curgea prin mijlocul ei, 

Avea toată vara belşug şi răcoare, 

Flori mirositoare, pomi, mici copăcei. 

Mai în toată ziua, o ploiţă mică 
Generoasă amică, din comoara sa 
Apă din belşug aici revărsa. 

Furioasa vale, într-o dimineaţă; 

Văzând micul nor, i-a vorbit aşa: 

„Ţi-am mai spus odată, nour plin de ceaţă! 
Să mă laşi în pace cu ploiţa ta; 

Am destulă mană, vezi şi tu prea bine 
Câte izvoraşe nasc din sânul meu 

Ce tot vii ca neaga, ce cauţi la mine 
Au doar, de-a ta apă, am nevoie eu? 

Mergi în altă parte de-ţi varsă veninul, 

Peste cele locuri, uscate şi seci, 

Unde creşte numai urzica şi spinul, 

Unde nu-s izvoare; ci secetă, chinul...”. 

Aşa-mi zici vâlcică? Rămâi sănătoasă!” 

- Norul îi răspunse ceva tulburat - 
„Te las fericită, mândră şi frumoasă, 

Ţine minte însă, că m-ai alungat...”. 

Mai mult timp nu plouă, râurile secau, 

A pătruns căldura până la izvor... 

Iarba se usca, copacii îşi pleacă, 

Trişti şi fără vlagă, vârfurile lor. 

Valea umilită, acum se căieşte 
Dar e prea târziu... 

Ploaia alungată şi dispreţuită 
Udă alte locuri, hrăneşte alt râu; 

Soarele o arde, vântul o usucă 
încât pe-acea vale, fiori o apucă... 

„S-a trecut cu gluma - zise-atunci vâlceaua - 
Cu seninu-acesta, arzător, uscat... 

Unde eşti ploiţă? surioară dragă! 

Ah! Ce rău îmi pare că te-am alungat!” 

I-ai dat cu piciorul, acum îi duci dorul 

(Culegere din popor şi prelucrată de autor). 

Baba şi diavolul 

A fost o-nsoţire ce trăia a iubire, 
în pace, în tihnă şi-n mare unire. 

Ei nu ştiau ceartă vreodată-n viaţă, 

Ci-şi da unul altuia vorbe cu dulceaţă, 
în scurt, într-atâta trăiau aceştia bine 
încât de poveste erau la oricine. 

Diavolul însă, care-n căsnicii coada-şi vâră, 
Şi face să-nceapă-ntre ei, gâră-mâră, 

Se sili p-aceştia cu neîncetare 
După a sa voie să-i aducă-n stare, 
întinzând el dară cursele lui toate 
Şi ca să-i supună văzând că nu poate 
Căută o babă, auzind că ele 
îl întrec pe dânsul la drăcii şi rele. 

Ş-a găsit pe una, Vişana anume, 
întâia drăcoaică dracilor din lume. 

Se duce la dânsa, pricina îi spune 
Că n-a fost putinţă pe ei a-i supune, 

Zicând: „Ştii, că este un grai de când veacu, 
Că-şi sparge cu vremea opincile dracu. 

Ia, numai priveşte opincile mele 
Că se trenţuiră în mici peticele, 

Şi tot nu pot încă să bag între dânşii 
O intrigă mică şi să-mi râz de dânşii; 

Dacă dar poţi face mai mult decât mine, 
Arată-ţi puterea, te rog, fă-mi un bine"! 

Ea clăti cu capul, şi-ntre rânjitură 
îşi arătă colţii cei pociţi din gură. 

Zicând: „Ei copile! vezi că e pricina, 

Că nu ştii pe unde se udă găina. 

Iţi trebuie încă să înveţi la şcoală, 

Că deşi eşti diavol, dar ţi-e tidva goală. 

O bătrână, astfel, cum mă vezi pe mine, 

Nici la degetu-mi ăl mic nu te pun pe tine”. 
Zise el: „Se poate, pe vorba-ţi se vede, 

Dar pân-nu văd cu ochii, nu-mi vine a crede". 

— Ei bine, dar ce mi dai? 

Că pe capul tatii nu mă duc degeaba". 

— Bucuros, răspunse, pe loc voi fi gata 
Să-ţi dau o pereche papuci galbeni plata”. 

„Nu m-aş fi dus, zise, dar cu astea toate 
Merg ca să vezi'numai Vişana ce poate”. 

Deci începu baba adesea să meargă 

La acea femeie, căscioara să-i spargă. 

Găsi ea mijloace s-o-mprietenească 
Cu una cu alta ca să o momească. 

Şi precum pescarul undiţa-şi întinde 
Şi cu râmă-nşală peştele şi-l prinde. 

Aşa îşi întinse planurile sale 
Spre ea ca s-o tragă cu vorbe morale, 

Până când văzu că prinse ea putere 
Şi are mijloace ac să bage-n miere. 

Aşa-ntr-o zi-ncepe femeii să-i zică: 

„O! fetica mamii! cum eşti frumuşică, 

Cum îţi văd purtarea, cum te văd cinstită 
Şi cum eşti de blândă, cu firea tihnită. 

Trăieşti încai bine şi cu bărbăţelul? 

Ori ca pisicuţa (gâr-mâr) cu căţelul? 

Dar să nu-ţi prea pese, că toate-şi au leacul, 
Eu am meşteşuguri să-mblânzesc pe dracul! 

Şi ţi -1 fac să fie blândişor ca mielul 
Şi să-l joci cum joacă mâţa şoricelul”. 

„Ni-mi trebuie, mamă, tânăra îi zise, 

Soarta mea un prea bun bărbat îmi trimise, 
Drag mi-a fost şi-mi este, el iar, mă iubeşte, 

Şi ca noi îmi pare că altul nu trăieşte. 

Cu ceva de -1 supăr, îmi crede, mă iartă, 

Căci maţele în om şi încă tot se ceartă. 

Sunt prea mulţumită cum trăiesc în viaţă, 
Numai sănătate Sfântul să trimeaţă”. 

„Ori şi cum, fetico, îi răspunde baba, 

Când îl vei supune, altfel merge treaba, 

Că usturoi dulce şi bărbat chiar moale 
Nu se poate-n lume, el nu poartă poale. 

Cât de bun să-ţi pară, tot ciocan îţi este, 

C-aşa li-e ursita bietelor neveste: 

N-ai să-ţi deschizi gura să-i dai vreo poruncă; 
Că-ndată asupra-ţi ura îşi aruncă; 

Numai a lui vorbă-n seamă să se ţie, 

El ca untdelemnul deasupra să fie. 

Să-ţi fac eu un lucru, ascultă de mine, 

Să trăieşti cu dânsul încă şi mai bine. 
îl îmbrobodeşti, ştii, chiar ca pe-o muiere, 
îi pui în cap ţestu şi rabdă-n tăcere”. 

Tânăra acestea auzind, se pleacă, 

S-asculte pe babă, ce-o-nvăţa să-i facă: 

„Na ăst brici, îi zise, că-i vrăjit de mine 
Şi la prânz bărbatu-ţi acasă când vine, 

Şi când după masă o vrea să se culce, 

Tu du-te la dânsul cu firea-ţi cea dulce, 
Prefă-te că îl ei, în cap a-i ucide, 

Şi când vezi c-adoarme şi ochii închide 
Atunci scoate briciul (vai ce amăgire)! 

Şi cruciş din păru-i taie patru fire, 

Şi mai către seară, firele acele 
Mi le vei da mie să le pun la stele: 

Apoi să vezi viaţă, să vezi fericire, 

Să vezi trai atuncea şi să vezi unire!” 

Proasta tinerică, briciul în sân bagă, 

Dorind să se facă soţului mai dragă. 

Baba pe-altă parte la bărbatu-i merge, 

Din ochi îi clipeşte, îl mişcă de haină, 

Se face că are să-i spună o taină. 

El, vrând iar să afle ce o să-i vorbească, 

Se puse să-i spună şi ea să-i şoptească. 
Zicând: „Dragul mamii, of! ce te aşteaptă! 
Ce nefericire ţi s-a pus în faptă! 

Soţia ta astăzi, perechea-ţi iubită, 

O să te răpună cu moarte cumplită: 

Că ea spre un tânăr are înclinare, 

Pe care -1 iubeşte mai de mult îmi pare; 

Şi el un brici dându-i o-nvăţă duşmanul 
Ca să-ţi taie capul, astfel dându-i planul: 
Astăzi când vei merge să prânzeşti acasă, 

O să ia să-ţi cate, în cap după masă. 

Şi viindu-i bine mâna o să-şi puie 
Ca să-ţi taie gâtul şi să te răpuie. 

Şi dac-a mea vorbă necrezută-ţi pare, 
Prefă-te că nu ştii de nici o urmare. 

Şi-i vedea cu ochii gândul cum îi este, 

Să zici bogdaproste că ţi-am dat de veste”. 
Omul, cum aude, speriat peste fire, 

Stă la îndoială, şi-n nedumerire, 

Se muncea cu gândul, cum a lui soţie 
într-atât tirană asupra-i să-i fie! 

Şi cum să-ndrăznească la o aşa faptă 
Cu totu-mpotrivă şi neînţeleaptă? 

- Nu gândeşte urma! nu gândeşte răul! 

Şi acel ibovnic, al ei, nătărăul. 

Cum putu s-o-nveţe ca să mă omoare! 

Nu ştie că-i ocnă şi spânzurătoare? 

Şi ea, ticăloasa, nu putea să-mi spuie, 

Căci dragoste-n silă niciodată nu e. 

Să-mi fi zis: „Eu, frate, mă duc de la tine, 
Că nu eşti pe gustu-mi, n-ai nimic cu mine. 
Şi-i dam voie însu-mi, să meargă în pace, 
Cu el să trăiască pe unde îi place; 

Pesemne păcatul şi aţa îi trage' 

Amândoi viaţa în nevoi să-şi bage; 

Ce zic, nici eu nu ştiu, aşa e, se vede, 

„Vorba de rău, omul, prea lesne o crede”. 
Deci dar mă voi duce şi mă voi preface 
Că nu ştiu nimica, să văd ce se face”. 
Judecând acestea se duce acasă, 

Ca şi altă dată se puse la masă; 

Mâncând în tăcere, şi-ntristat cu totul, 

Se dete pe-o pernă, rezemându-şi cotul. 

De necaz şi ciudă foc ieşea dintr-însul, 

Iată şi nevasta veni lângă dânsul, 
îi aplecă însă capul pe genunche: 

„- Stai să văd, zicându-i, ai vreun păduche?” 
Aşa el se lasă să vadă ce-o face 
Şi parcă adoarme, mijind se preface. 

Ea atuncia briciul, încet din sân scoate 
Şi-asupră-şi porneşte urgiile toate; 

Că el, cum o vede, în picioare sare, 
îi ia din mâini briciul, zicând cu strigare: 
Tirană muiere, ăsta-ţi este dorul! 

Asta-ţi e credinţa, ăsta ţi-e amorul? 

Asta ţi-e virtutea cea nelegiuită! 

Asta ţi-e morala cea afurisită! 

Cum din cer nu cade fulger să te ardă, 

Să te mistuiască, trăsnet să te piardă. 

Cum nu se despică locul ce te ţine 
Şi să te înghită de vie pe tine. 

Fugi! Piei, nemilostivo! nu-mi sta înainte, 
Nu-ncape-ndreptare, nu ascult cuvinte! 
Du-te de trăieşte cu cine îţi place, 
Dintr-această clipă pleacă de-aici, drace. 

Că mi-ai voit răul, nu-ţi fac răsplătire 
Bogdaproste babii, că mi-a dat de ştire!” 

Ar fi vrut săraca să-l încredinţeze 

Dar cine-i da ei pas, ca să se-ndrepteze; 

Geaba ea acuma făcea jurăminte 
Că cutare babă a scos-o din minte, 
şi-a pierdut credinţa ca şi Eva Raiul, 

Şi ca pân-aicea nu le-a mai fost traiul. 

Care săvârşire văzându-o dracul, 

S-a speriat cu totul de babă săracul; 

Atât îi fu frică de acea bătrână 
încât nici papucii nu-i dete în mână. 

Ci el îi întinse c-o prăjină lungă, 

Ca nici răsuflarea-i la el să ajungă 
Şi ca de-o aspidă să se otrăvească, 

Să-l facă în lume să se pedepsească. 

Iată dar minciuna ce face în lume, 

D-a cărei pricină istorii sunt sume! (Anton Pann). 


Căinţa omului păcătos 


O Iisusul meu iubit 
Tu pentru mine Te-ai jertfit 
Şi Sângele Ţi-ai vărsat 
Pentru a şterge al meu păcat 
Astăzi eu la Tine vin 
Obosit şi plin de chin 
Şi Te rog, Lumina mea, 

Să mă iei sub paza Ta 
Căci destul purtai povara 
Care este a lui Satana 


Care mă trăgea în jos 
Tot spre iadul întunecos! 

Eu vin la Tine-ncredinţat 
Căci deacum voi fi iertat, 

Şi voiesc Iisusul meu 
Să-ţi port şi eu jugul Tău; 
Căci jugul Tău adevărat 
Este prea bun de purtat 
Şi iarăşi a Ta povară 
O pot duce că-i uşoară. 

(Din popor) 

Trâmbiţa judecăţii 


Auzi trâmbiţa cum sună, 
Adevărul s-a înălţat, 

Cete de creştini s-adună, 
Ereticii au turbat. 

Aduceţi Scriptura mie 
Cu spada lui Dumnezeu, 

Ca să tai în carne vie 
Şi s-azvârl tot ce e rău. 
Putred şi vătămător 
Din trupul creştinilor, 

Să rămână sănătos 
Ca Soarele luminos. 

După cum Hristos a zis 
în Evanghelie stă scris 
Şi mă rog lui Dumnezeu 
Să-mi ajute Darul Său; 
După regulă să lupt 
Glasul lui în veci s-ascult; 
Turma Sa să i-o conduc 
S-o feresc de hoţ, de lup. 
Căci aşa mi-a poruncit 
Cel ce-aici m-a rânduit, 
Astă pildă El mi-a dat 
De Păstor adevărat. 

Un Păstor bun strajă stă 
Viaţa pentru oi şi-o dă; 
Iară cel tocmit cu plată 
Fuge când un lup se-arată. 
Turma lupilor o lasă 
Nu-i a lui, puţin îi pasă. 
„Oile-Mi cunosc Eu bine, 
Dânsele Mă ştiu pe Mine: 
Cum Mă ştie Tatăl Meu 
Şi cum ştiu pe Tatăl Eu. 


Sunt, zice, Păstorul bun 
Viaţa pentru oi Mi-o pun 
Am şi alte oi departe, 

Ce din turmă nu fac parte. 
Aduna-le-voi aci 
Glasul Meu vor auzi; 

Şi-o să fie-n viitor 
Doar o turmă şi-un Păstor. 
Deci, de-acuma înainte 
Să fim cu luare-aminte; 

Tot ce-i rău să lepădăm, 
Viciile să le-aruncăm. 

Dragii mei, vă rog, de-acuma 
Părăsiţi jocul şi crâşma. 
Sufletul să vi -1 spălaţi, 
Păcatul vi -1 lepădaţi 
La Duhovnic iscusit 
Ca să poţi fi folosit. 

Căci puteri i-a dăruit 
Sus în cer şi pe pământ. 
Domnul lui i-a glăsuit 
Prin acel ce l-a sfinţit 
Când l-au hirotonisit: 
„Ucenic al Meu iubit, 

Ţie-ţi dau de azi-nainte 
Cheia-mpărăţiei Sfinte; 

Tot ce jos lega-veitu 
E legat şi-n cer de-acu 
Ce vei dezlega aci, 

Dezlegat şi-n cer va fi. 

Deci dar, pentru-n suflet rău 
Ce s-a-ntors la Dumnezeu, 
Bucurie de nespus 
Se face-ntre îngeri sus. 



OGLINDA DUHOVNICEASCĂ - Voi. 5 


493 


Să punem întreaga noastră fiinţă 
în slujba Domnului 

Doi ochi avem, ce-s un mare Dar, ca să privim cu ei la Dumnezeu 
Dar trebuie abătuţi să nu vadă deşertăciuni, scăpând astfel de 

cel rău 

Dumnezeu nu vrea să vadă ochii ce privesc cu mândrie, 

Ochii plini de desfrânare, de nesaţ şi lăcomie. 

Ochii ce nu vor să vadă pe sărmanul de la poartă 
Ochii care n-au zărit pe săraci loviţi de soartă 
Ochii care n-au vărsat lacrimi pline de căinţă 
Ochii care-au rămas, orbi, pentru cei din suferinţă. 

Ochii ce nu văd la ei, ceea ce văd la vecini 
Ochii aprinşi spre păcate, ochi zavistnici şi haini. 

Fericiţi sunt ochii aceia ce privesc la Dumnezeu 
Oglindindu-se-n cărţi Sfinte şi se păzesc de cel rău. 

Două urechi ne-a dat Domnul, s-ascultăm Cuvântul Lui 
Cei ce nu vor să-L asculte, aceia nu-s sadul Lui. 

Fericiţi sunt cei ce-ascultă Cuvântul lui Dumnezeu, 

Şi-l păzesc cu-nţelepciune, căci vor scăpa de cel rău. 

Gură ca să cuvântăm, ne-a dat în dar Dumnezeu, 

Pentru-a-L lăuda cu toţii, grăind adevărul Său. 

Fericit este tot omul, care gura-ş stăpâneşte 
Păzindu-se a nu grăi, tot ceea ce nu zideşte. 

Dumnezeu ş-aleşii Lui, nici nu vor ca să audă 
De-acei care grăiesc hule, cântece curveşti şi zburdă. 

Strunele ce-au răsunat, cu păcate pân-departe, 

Gurile ce-au susţinut, jocuri, cuvinte deşarte; 

Gurile ce-I cântă azi imne de slăvire 
Dar îndată se întrec în a Lui hulire. 

Guri ce jurământul strâmb, tot mereu îl spun, 

Guri ce scuipă în obraz, pe cel drept şi bun. 

Două mâini ne-a făcut Domnul, ca să lucrăm pentru El 
Dânsul ne arată clar, că nu suferă de fel 
Jertfa mâinilor păgâne, mâinile însângerate, 

Mâinile ce cu hrăpiri, sădesc vii, clădesc palate. 

Mâini ce jefuiesc pe oameni să strângă multe averi, 

Mâini ce-adună bănet mult pentru-mbuibat şi plăceri. 
Mâini ce din prisosul lor, nici un dar nu fac ^ 

Mâini ce pâinea nu şi-o rup, ca să dea şi la sărac. 

Mâini ce daruri dac-aduc, la Biserică vrodată, 

Vor s-audă osanale, de la lumea toată. 

Mâinile ce nu muncesc, mâini ce nu mângâie, 

Mâini ce feţele-şi ascund sub munţi de tămâie. 

Mâinile ce-s cârmuite de duh diavolesc... 

...Jertfa lor cu miros greu - zice - nu vreau s-o primesc. 
Două picioare ne-a dat Domnu-n, in căile Lui să umblăm 
Şi-n toată viaţa noastră Locul Sfanţ să-l frecventăm 

Eu-s Acelaş ieri azi şi-n veci, Domn şi Dumnezeu, 
Pleacă-ţi dar urechea ta! Iată ce vreau Eu: 

Vreau ca mintea ta să-ţi fie: cuib de-nţelepciune! 

Vreau ca mâna ta să-ţi fie: servă-n fapte bune! 

Ochii luminaţi să-ţi fie: oglinda bunătăţii, 

Iar gura, după Lege: Trâmbiţa dreptăţii. 

Vreau să fii cu trup şi suflet, slujitor al Meu 
Luminat, devotat sfetnic, plin de zel mereu. 





CUPRINS 


MÂNDRIA 

Cele şapte capete ale draconului .7 

Păcatul mândriei . 14 

PĂCATELE MÂNDRIEI 

După felul pomului sunt şi roadele .47 

MÂNDRIA STRICĂ LUMEA 

Suferinţa este alifia vindecătoare . 92 

MÂNDRIA ŞI SMERENIA 

Smerenia înalţă, iar mândria smereşte . 135 

Mândria surpă sumedenie de suflete . 148 

Smerenia înalţă sufletele . 153 

Mândria şi smerenia . 163 

ZGÂRCENIA 

Vrei să fii bogat? împarte până la moarte! .172 

ZGÂRCENIA ŞI DĂRNICIA 

Vrei să fii om fericit? Nu fii lacom nici zgârcit . 221 

Avariţia a ucis şi ucide sumedenie de suflete . 233 

Dărnicia fericeşte pe cei darnici . 238 

SĂ NE PĂSTRĂM CURAŢI 

Desfrânarea ruinează trupul şi sufletul . 248 

DEZMĂŢUL SUFLETESC 

Preacurvia spirituală . 290 

Idolatria în creştinism . 313 

Majoritatea creştinilor se idolatrizează . 319 

Păcatul căruia te robeşti e idolul tău . 324 

Ivirea idolilor şi răutăţile izvorâte din închinarea la ei - 326 

Care zeu (idol) e mai mare? . 329 





















Precurvia cu idolii . 83 1 

BINEFACERILE CURĂŢIEI 

Mucenici se fac şi din creştinismul idolatrizat . 338 

O tainică lopată alege grâul din pleavă . 346 

Participarea la jocurile idolatre te duce 

în iadul vremelnic şi veşnic . 347 

Peştele se impute numai de la cap? . 349 

Semănătorii de vânt culeg furtună . 353 

Numai Dumnezeu e fără păcat ... 362 

Tabloul spiritual al creştinismului moral! . 364 

Ocărâtorii părinţilor trupeşti şi sufleteşti 

se prăbuşesc în iadul vremelnic şi veşnic . 367 

M-am făcut tuturor toate ca să-i dobândesc . 374 

Păcatul desfrănării . 406 

Virtutea curăţiei . . 

ZAVISTIA 

Sabie cu două tăişuri . 422 

RĂUTATEA ZAVISTIEI 

Dragostea sfântă este vindecarea . 469 

Păcatul zavistiei . . 

Biruieşte otrava zavistiei cu dragostea sfântă . 479 

Cuprins . . 




















5 n vremurile acestea vitrege, de lupte şi masacrări 
înfricoşate, de grelele încercări şi refugieri, când 
parcă balaurul apocaliptic a încolăcit tot 
pământul şi cu otrava lui ucigătoare a 
mortificat sumedenii de suflete, din care pe 
multe le-a tras în iad; cu ajutorul milostivului 
Dumnezeu, am săvârşit şi lucrarea defiaţă: 
volumul 5 din „Oglinda QDuhovnicească ”... 
(Rugăm pe @ltotţiitorul şi proniatorul Q•Dumne¬ 
zeu,, să dea acestei lucrări, daruri şi puteri îmbel¬ 
şugate de sus, ca să străbată cu rapiditate prin lumea aceasta plină de 
zbucium şi să ducă pace multă în adâncurilefiinţei cititorilor şi ascultă¬ 
torilor ei, lumimnd minţile, îifirumuseţând cuvintele şi înnobilând 
lucrările şi activităţile lor, spre izbăvirea tuturor de orice rele, spre binele 
obştesc şi slava lui Q.Dumnezeu. 

GRutorul 

.Oglinda duhovnicească“ este o lucrare cuprinsă în şase 
volume, ce însumează aproximativ 3.000 de pagini. 

Autorul şi-a dorit ca, parcurgând textul acestei lucrări, 
cititorul să-şi privească adevăratul său chip moral, sufletesc, ca 
într-o oglindă, cu trăsăturile lui bune sau rele, pozitive sau 
negative, pentru a-şi da seama de adevărata lui stare, să poată alege 
calea ce şi-o doreşte, şi să ştie ce-l aşteaptă la sfiârşitul acestei vieţi. 
















